
d"escole, gue la coustume. "ue estaten §rt, pef a pr", É la 
desrobée, le pied de son autorité: mais par ce doux et humble 
commencement, Payant rassis et planté avec Fayde du temps, elle 
nous descouvre tantost un furieux et tyrannigue visage, contre 
leguel nous n avons plus la liberté de hausser seulement les yeux. 


Michel de Montaigne, 


Essais, Livre premier, chapitre XXII 


Mert bizony szörnyű és csalárd iskolamester a szokás. 
Apránként, szinte titkon plántálja belénk hatalmát, s amikor a 
szelíd és jámbor kezdet után az idő segítségével gyökeret ver 


bennünk, hamarosan ádáz és zsarnoki arcát mutatja, amellyel már 
nem nézhetünk szembe. 


Előszó a Meridián-kiadáshoz 


Ebben a könyvben eredetileg a nagy európai boszorkányüldözés 
okait szándékoztam vizsgálni. Munkám végül is túlnőtt a téma 
keretein. . Azt igyekszem bizonyítani hogy az a 
boszorkánysztereotípia, amelyet a XVII. századi Európában 
sokfelé ismertek, különféle eredetű elemekből alakult ki, s egyes 
elképzelések gyökerei az ókorig nyúlnak vissza. Eszerint az 
emberek nagy közösségén belül valahol létezett egy másik, kis, 
titkos társadalom, amely az egész társadalom létét fenyegette, s 
olyan üzelmeknek is hódolt, amelyeket a köz förtelmesnek és a szó 
legszorosabb értelmében emberellenesnek érzett. 


Ezt az elképzelést irodalmi hagyomány őrzi; századokon át, 
hittudósok — vitairataiban és szerzetesrendi krónikások 
elbeszéléseiben követhető nyomon. Különös története van annak, 
ahogyan ez a hagyomány az írástudók körében továbböröklődött, s 
ezt a történetet ezeken a lapokon beszéljük el először. A könyvnek 


mégsem ez a fő tárgya. Az elgondolás változott, egyre összetettebb 
lett a századok folyamán. Néhány nagyobb üldözésben fontos 
szerepet játszott, de mindig másként és másként. Olykor csak 
ürügye lett olyan üldözéseknek, amelyekre amúgyis sor került 
volna, máskor arra szolgált, hogy kiszélesedjenek olyan üldözések, 
amelyek egyébként szűkebb keretek közt maradtak volna; a nagy 
boszorkányüldözések idején pedig olyan tömeges hajszába 
torkollott, amely szinte elképzelhetetlen lett volna enélkül. A 
nyomozás során az ember messze túljut az eszmetörténet keretein, 


közepén találja magát. 


A vázolt elgondolás először a II. században bukkant fel; a 
pogány görögök és rómaiak a birodalomban élő kis keresztény 
közösségeket különféle rágalmakkal illették. Ezek a szerencsétlen 
emberek egyszerre számtalan váddal találták magukat szemben: 
hogy összejöveteleket tartanak, amelyeken rituális gyilkosságokat 
követnek el, csecsemőket és kisgyermekeket ölnek meg, lakomákat 
rendeznek, — amelyeken áldozataik földi —— maradványait 
szertartásosan — elfogyasztják, — szerelmi  orgiákat tartanak, 
amelyeken gátlás nélkül űzik a közösülés minden fajtáját, beleértve 
a szülők és gyermekek közti vérfertőzést, s hogy állat alakjában 
különös istenséget imádnak. 


A keresztény középkorban különféle szakadár csoportokat vagy 
eretnek szektákat vádoltak hasonló üzelmekkel, szentségtelen 
cselekedetekkel, többek között, hogy leköpik és megtapossák a 
feszületet, a Sátánt imádják a maga testi mivoltában, s tiszteletüket 
többé vagy kevésbé szemérmetlen formában fejezik ki. 
Meglepetéssel tapasztaltam, hogy az ilyesmivel vádolt szakadárok 
a  közfeltevéssel ellentétben nem az idegen eredetű és 
keresztényellenes tanokat hirdető katharok voltak, ellenkezőleg, 
olyan buzgó keresztény csoportok, amilyenek a valdensek és a 
fraticellók. A dokumentumok ismételt vizsgálata bebizonyította, 
hogy ezek a csoportok ártatlanok azokban a bűnökben, amelyekkel 
az elmúlt öt-hat évszázad alatt vádolták őket, bár ezektől a 
rágalmaktól sosem tudtak egészen megszabadulni. Igen hasonló 
vádakkal tette tönkre Szép Fülöp francia király is a templomos 


lovagok rendjét, az ő esetükben is bebizonyítottam, hogy a vádak 
alaptalanok voltak. 


A könyv második felében azt mutatom be, milyen szerepet 
játszott ez az ősi hagyomány az európai boszorkányüldözésben. A 
nagy hajsza a XVI-XVII. században hágott tetőfokára, de ehelyütt 
meg sem kísérlem, hogy ennek a történetét leírjam; hét év 
fáradságos munka után jogosnak éreztem, hogy a hatalmas feladat 
küszöbén megálljak. A könyv alig merészkedik a XV. század 
közepénél messzebbre, de célomnak ennyi is megfelelt. Nézetem 
szerint a boszorkányüldözés tömeges elterjedésének két feltétele 
volt: a hatóságoknak el kellett fogadniuk, hogy bizonyos 
területeken boszorkányszombatokat tartanak, és rendelkezniük 
kellett olyan bírósági eljárással, amely megengedte a kínvallatást. 
A XV. század közepére Európa bizonyos részein mindkét feltétel 
megvolt. 


Munkámban igyekszem behatóan foglalkozni a 
boszorkányszombat és a sztereotip — boszorkányfogalom 
kialakulásával. Kutatási eredményeim ellentétben állnak a három 
legáltalánosabban elfogadott felfogással. 


Az 1820-as évektől napjainkig a nagy történésztől, Jules 
Michelet-től az , ál-történész? Margaret Murray-ig számos és igen 
különböző szerző próbálta elhitetni, hogy valóban léteztek titkos 
boszorkánytársaságok, de legalábbis egy olyan pogány kultusz, 
amelyet az egyház boszorkányságnak minősített. E felfogásnak 
köszönhető, hogy mára igencsak elszaporodtak a boszorkány 
, Coven"-ek? és más hasonló csoportok. A beható vizsgálat során 
azonban a történelmi bizonyítékok semmivé foszlanak: nincs 
okunk feltételezni, hogy a boszorkányüldözés valóban létező 
társaságok, vagy egy valóban létező kultusz ellen irányult volna. 
Aki nem hiszi, olvassa el a 6. fejezetet! 


XA boszorkánytársaság skót neve, amelyet Margaret Murray vezetett 
be a szakirodalomba. (Kontrollszerk.) 


Más vélemény szerint a boszorkányszombat képzete a férfiak 
nőgyűlöletéből, a nőktől való félelméből született, a nagy 
boszorkányüldözés tehát a nemek háborújának különösen véres 
epizódja, amelyet, egyesek szerint, súlyosbított, hogy szüzességi 
fogadalomban élő barátok, szerzetesek és papok is csatlakoztak 
hozzá. A nemek viszonyáról szóló sok újabb keletű munka és az 
utóbbi idők feminista propagandája is tényként kezeli ezt az 
elméletet. Pedig az egész alapja csupán egy fogalomzavar. Az a 
fajta boszorkány, aki a közfelfogás szerint csak nő lehetett, 
maleficiumot, vagyis rontást űzött, olyasvalaki volt tehát, aki, mint 
hitték, titokzatos erők segítségével ártott felebarátainak. Hogy 
egyes nők képesek ilyesmire, ősrégi hiedelem, kivált a parasztság 
körében. De éppen, amikor a boszorkányszombat került a figyelem 
központjába, és megkezdődött a nagy boszorkányüldözés, már 
nem hitték azt sem, hogy boszorkányok csakis nők lehetnek; 
éppúgy lehettek gazdag polgárok, városi tanácsurak, diákok és 
mindkét nembeli gyermekek is. Ez a változás tükröződik az első 
igazi boszorkányperekben, amelyekkel a 12. fejezet elején 
foglalkozom. 


A harmadik felfogást XIX. századi tudósok — köztük az amerikai 
George Lincoln Burr és a német Joseph Hansen — dolgozták ki, 
majd több újabb keletű munka elevenítette fel és népszerűsítette. 
Eszerint a Sátán szolgájának tartott boszorkány a XIII. és XIV. 
század szüleménye, azaz olyan szerzők agyalták ki, mint Aguinói 
Szent Tamás, vagy XXII. János pápa, és erről olvashatunk Nicolas 
Eymericnek az inkvizítorok számára készült kalauzában is. A 
felfogás képviselői szerint már ekkor rendeztek olyan pereket, 
amelyek során az inkvizíciós nyomozás vezetői addig kínozták a 
vádlottakat, amíg azt nem vallották, hogy résztvettek 
boszorkányszombatokon. Ez a nézet azonban nem állja ki a 
történelmi források próbáját. A 7. fejezetben kifejtem, hogy nem is 
voltak ilyen perek, s a mellettük szóló , bizonyítékok? századokkal 
későbbi  koholmányok és hamisítványok. A 9. fejezetben 
kimutatom, hogy Aguinói Szent Iamást, XXII. Jánost és 
Eymericet , nem a boszorkányság még kevésbé a 
boszorkányszombat foglalkoztatta, hanem csakis a rituális mágia, 
vagyis az, hogy a varázslók démonokat idéznek meg. 


Milyen gyökerekre nyúlik vissza a boszorkányszombat fogalma, 
amely közvetve a nagy boszorkányüldözéseket is kiváltotta? A 
könyv utolsó fejezetében részletesen tárgyalt folyamat a 
következőképpen foglalható össze. 

A késő középkorban a társadalom felső rétegeiben afféle divat lett 
a rituális mágia, amelyet a XIII. század közepétől több egymást 
követő pápa eretnekségként megbélyegzett. A XIV. században 
folytatták le az első olyan eretnekpereket, amelyekben a legfőbb 
vádpont démonok megidézése volt. Sok ilyen eljárás egyszersmind 
politikai per volt, jelentős egyházi és állami tisztségeket viselő 
személyiségeket érintett; a legkorábbi példák: VIII. Bonifác pápa 
posztumusz pere és Guichard, troyes-i püspök pere; mindkettő 
Szép Fülöp fÍrancia király céljait szolgálta. De a nagy 
boszorkányüldözések felé akkor tették meg az első igazán jelentős 
lépést, amikor már nemcsak egyvalakit, hanem egy egész csoportot 
vádoltak meg azzal, hogy közvetlen kapcsolatban áll démonokkal. 
Ez történt Lady Alice Kyteler és társainak perében az írországi 
Kilkennyben 1324-25-ben, majd a svájci Boltigenben, valamikor 
1397 és 1406 között. Mindkét esetben egy-egy csoportot vádoltak 
démonok megidézésével, és hogy segítségükkel maleficiumot űznek. 


Az inkvizíciónak egyik ügyhöz sem volt köze. Írországban egy 
püspök indította meg a pert, és ő is bíráskodott; Svájcban pedig 
egy világi bíró kezdeményezte az eljárást. Úgynevezett 
, inkvizíciós", felkutatási eljárással éltek azonban, ez pedig az 
inkvizíciónál régebbi keletű, s általában együtt járt a kínvallatás 
alkalmazásával. A nagy boszorkányüldözések megindulásában 
erősen eltúlozták az inkvizíció szerepét, az azonban lényeges, hogy 
a hagyományos vádemelési, , akkuzációs" eljárást a felkutatási, az 
, inkvizíciós"? váltotta fel. Az , inkvizíciós? eljárással éppúgy éltek 
püspökök és világi bírák, mint inkvizítorok; a kínvallatás 
eredményeiről a 10. és 12. fejezetben ismertetett perek alapján 
alkothatunk fogalmat. 


A végső és döntő lépésre a XV században került sor. Amíg a 
gyűlések résztvevőiről úgy hitték, hogy gyalog mennek a 
színhelyre, ezeket a gyűléseket nem képzelhették el sem túl 
gyakoriaknak, sem túl népeseknek. A boszorkányoknak tehát 


láthatatlanul repülve kellett eljutniuk távoli céljaikig. A középkori 
Európa sok részén, akárcsak a mai Afrika számos vidékén, létezett 
egy olyan paraszti hagyomány, amely a transzban vagy álomban 
szerzett élményekhez fűződött, s amelyet — megintcsak tortúra 
segítségével — felhasználhattak ennek az űrnek a kitöltésére. A 
valdensek szétszórt maradványainak üldözése során éltek is ezzel a 
lehetőséggel. Egyúttal minden, ami a rituális mágiáról a közhitben 
élt, új értelmezést kapott, a következetesen embertelen, 
ördögimádó eretnek szekta sztereotip fogalmával összekapcsolva. 
A démon szolgából úr lett, a varázslók titkos összejövetele 
boszorkányszombattá változott, s akik ezeken gyaníthatólag 
megjelentek, azokat addig kínozták, amíg nemcsak a saját 
részvételüket vallották be, hanem másokat is megneveztek, akiket 
ott — állítólag — láttak. — Megindulhatott — tehát a nagy 
boszorkányüldözés. 


A boszorkányszombaton való részvétel volt a lényege a crimen 
magiaeként ismert vádnak, amelyért tízezreket égettek meg 
elevenen az európai kontinensen. Angliában viszont, mint ezt Keith 
Thomas és Alan Macfarlane nemrégiben kimutatta, az állítólagos 
boszorkányokat csak a maleficium vádjával fogták perbe és 
végezték ki. E szerzők a boszorkányperek számának XVI-XVII. 
századi hirtelen emelkedését a falusi lakosság személyes 
kapcsolataiban mutatkozó feszültségek növekedésével próbálták 
magyarázni. A 8. fejezetben szó van róla, hogy a parasztság 
körében hosszú hagyománya volt a rontástól való félelemnek, de a 
maleficium-váddal nem mentek a törvény elé, mert ettől egészen a 
középkor végéig visszatartotta őket a tálió-jog. A 12. fejezetben 
további részletek taglalják ezt a kérdést. Bebizonyítom, hogy a 
nagy boszorkányüldözés tetőzésének idején a boszorkányok 
mibenlétéről többféle felfogás élt, s a boszorkánynak vélt 
személyek üldözésének két különböző módja volt. A paraszti 
tanúvallomásokból, amelyekből az említett fejezetben idézek, az 
derül ki, hogy jelentős részükben a maleficium körül forogtak, s a 
vád egyes személyek — majdnem mindig idős nők -, de legfeljebb 
egyes családok ellen irányult. A tömeges boszorkányüldözések 
viszont az egyházi és világi hatóságoknak a démonokra vonatkozó 
rögeszméit tükrözik. Tömeges boszorkányüldözésekre csak ott 


került sor, ahol a hatóságok tényként fogadták el a 
boszorkányszombatot, s e meggyőződésük igazolására a kínvallatás 
eszközével is élhettek; Angliában ezek a feltételek nem voltak meg. 
A dolog mégsem ilyen egyszerű. A két fogalmat össze lehetett 
kapcsolni, s gyakran össze is kapcsolták, úgyhogy sok 
boszorkányperben parasztok és bírák -— nyilván akaratlan — 
összejátszása figyelhető meg. A nagy  boszorkányüldözés 
mozgatóerőinek alapos vizsgálata most kezdődik, de a parasztok és 
bírák ellentétes érdekeinek és céljainak összefonódása csábító 
eredményekkel kecsegtető kutatási terület. 


A felszín alatt azonban felsejlik egy másik történet. A folyamat 
mögött, amelyet ez a könyv a nagy boszorkányüldözésben való 
tetőzéséig vizsgál, hajtóerőként az működött, hogy az emberekben 
egyre jobban tudatosult a Sátán és alattvalóinak hatalma. Ez a 
gondolat, amellyel a 4. fejezet foglalkozik, a könyv vége felé újabb 


vizsgálat tárgya lesz. Ahol a boszorkányüldözés a leghevesebben 
dúlt, ott a boszorkányt úgy tekintették, mint a hit elárulásának 
megtestesítőjét, mint élő bizonyságát annak az erőnek, amellyel a 
Sátán küzd a keresztények Istene ellen. De továbbléphetünk-e, s 
következtethetünk-e ebből arra, hogy a boszorkány bűnbak volt 
azok számára, akiket öntudatlan vágy hajtott hitük elhagyására? 
Lehet, hogy a középkor végén, az újkor elején az emberek 
némiképp tehernek kezdték érezni a vallásos hitet? A könyv 
utóirata ezt a feltevést kínálja, de a szerző elismeri, hogy egyelőre 
ez nem tekinthető többnek feltevésnél. 


Az az olvasó, aki esetleg ismeri egy korábbi, The pursuit of the 
Millennium (A várvavárt Millennium) című munkámat, bizonyos 
rokonságot vehet észre jelen kötet és a korábbi között. A két könyv 
arányai megegyeznek, mindkettő nagyjából ugyanazt a történelmi 
korszakot fogja át, s mindkettő az európai történelem fonákját 
vizsgálja; voltaképpen kiegészítik egymást. Míg a korábbi kötetben 
bemutatott khiliasztikus elképzelések a társadalom peremén élők — 
független értelmiségiek, fél-értelmiségiek, földnélküli, gyökértelen 
parasztok, a városi lakosság legszegényebb, mindenre elszánt 
elemei — körében örvendtek népszerűségnek, az itt vizsgált 
elképzelések olyan berkekben voltak honosak, amelyeket ma 


, intézményes"-nek neveznénk. Szerzetesek, püspökök és pápák, 
királyok és előkelő nemesurak, ortodox hittudósok, inkvizítorok és 
világi bírák - ők voltak ennek a bizonyos hagyománynak a 
letéteményesei. És akiknél tömeges meghallgatásra találtak, azok 
sem feltétlenül a társadalom legalsó rétegeiből kerültek ki. 


De a két kötet között más, mélyebb rokonság is van. Lényegében 
mindkettő ugyanazzal a jelenséggel foglalkozik: azzal a 
törekvéssel, hogy a világot meg kell tisztítani bizonyos fajta 
emberektől akiket a rontás eszközeinek és a gonoszság 
megtestesítőinek véltek. Ha más-más társadalmi közegben is, de 
kétségtelenül ugyanarról a törekvésről van szó. Sőt, ez a törekvés 
ma is él; ez a könyv, akárcsak elődje, egyes olvasóiban nemcsak a 
régmúltat, hanem bizonyos vonatkozásokban a XX. századi 
történelmet illetőleg is gondolatokat ébreszt majd. 

1. 
Ókor - előjáték 


A Kr.u. II. században a római birodalom területén — még kis és 
szétszórt csoportokban élő - keresztény közösségeket furcsa 
gyanúsítások és vádak érték. A kereszténység egyik első latin 
nyelvű hitvédő iratának szerzője, Minucius Felix, aki valószínűleg 
a század végén írta munkáját, ezeket részletesen megörökítette. A 
keresztények  praktikáit egy  pogánnyal mondatja el, a 
következőképpen: 


Azt mesélik, hogy valamilyen ostoba ösztöntől vezetve, egy 
szamárnak, e minden állatok legalantasabbikának fejét szentelik be 
és azt imádják. Ez a kultusz méltó azokhoz a szokásokhoz, 
amelyekből eredt! Mások azt mondják, hogy magának az 
összejövetelüket vezető papnak a nemi szerveit imádják, s úgy 
tisztelik, mintha az apjukéi volnának... Az új tagok beavatásának a 
részletei épp oly undorítóak, mint ahogy annak híre járt. A 
gyanútlanok megtévesztésére tésztába burkolt gyermeket tesznek az 
újonc elé. Az, anélkül hogy látná, halálra döfködi a gyereket; ő 
maga, akit megtéveszt a tészta-burok, azt hiszi,  szúrásai 
ártalmatlanok. Azután — iszonyú! — mohón vedelik a gyerek vérét, s 


egymással versengve szaggatják ízekre a testét. Az áldozatul esett 
gyermek lesz köztük a szoros kötelék, az pedig, hogy mindnyájan 
tudnak erről a bűntettről, hallgatásra kötelezi őket. Az efféle 
ünnepélyes szertartások  gyalázatosabbak a  szentségtörésnél. 
Köztudomású az is, mi történik ünnepi lakomáikon... A lakoma 
napján összegyűlnek, összes gyermekükkel, leánytestvéreikkel, 
anyjukkal, mindkét nembeli mindenféle korú személyek. Amikor 
már felhevültek a dőzsöléstől, s mocskos kéjvágyukat feltüzelte a 
részegség, húsdarabokat vetnek egy kutyának, amely egy lámpához 
van kötve. A kutya megugrik, messzebb, mint ameddig a lánca ér. A 
lámpa, amely árulkodó tanú lett volna, felborul és kialszik. Akkor, a 
gyalázatos cselekedeteknek oly-igen kedvező sötétség leple alatt 
szorosra fűzik a megnevezhetetlen szenvedély szálait. Így aztán 
vérfertőzőkké lesznek mindannyian, még ha nem is mindig a tett 
elkövetése, de legalább a cinkos egyetértés folytán, mert mindaz, 
amit csak egy is megtesz közülük, valamennyiük vágyával 
megegyezik... Ennek a gonosz vallásnak éppen a titkossága 
bizonyítja, hogy ezek a dolgok mind, vagy úgyszólván mind 


igazak. 1 


Ha ez a Minucius Felix szövegében található szakasz egyedülálló 
volna, a szerzőt még szónoki túlzással lehetne gyanúsítani, de más 
források is alátámasztják, amit mond, szinte minden részletében. 
Tertullianus, a római egyház első igazán jelentős írója is ismerte 
ezeket a vádakat, s 197-ben elhatározta, hogy megcáfolja őket. 
Leírja, hogy saját lakóhelyén, Karthágó városában egy bűnözőt, 
aki rendszeresen azzal keresi a kenyerét, hogy vadállatokkal küzd 
az arénában, nemrégiben arra béreltek fel, hogy a szamáristen 
képét mutogassa. A képen egy szamárfejű, patás lény volt, amely 
azonban két lábon állt, tógát viselt, és könyvet tartott; felirata 


pedig így szólt: ,A keresztények istene, akit szamár nemzett.?2 
Tertullianus gúnnyal válaszol: , Csak nevettünk a néven és az 
alakon?". A vérfertőző  orgiákról,  gyermekgyilkosságról, 
emberevésről szóló történetek is csúfolódásra ingerlik. Ha ezek a 
történetek igazak volnának, mondja, akkor egy leendő keresztény 
ugyancsak furcsa követelményekkel találná magát szemközt: 


, Szerezz egy zsenge korú gyermeket, aki nem tudja, mi a halál, és 
csak mosolyog a kés alatt. Gondoskodj kenyérről is, a vér 
felitatására, valamint gyertyatartókról és lámpákról, meg néhány 
kutyáról és húsdarabokról, amelyek után kapva felborítják a 
lámpákat. De legfőképpen ne felejtsd el magaddal hozni anyádat és 
nőtestvéreidet. De hátha az anya és a nővér nem áll kötélnek, vagy 
ha a megtérőnek nincs is anyja és nővére?... Talán nem is lehet 


belőled igazi keresztény, ha nincs anyád és nővéred??? 


Minucius Felix és Tertullianus szolgáltatja a legbőségesebb 
bizonyítékot arra, milyen gyanúsításoknak voltak kitéve a 
keresztények, de az ő korukban ezek a gyanúsítások szinte már 
hagyományosnak számítottak. A legveszedelmesebb már az ifjabb 
Plinius 112-ből vagy 113-ból származó megjegyzéseiben feltűnik. A 
kisázsiai Bithünia kinevezett helytartójaként feladata lett, hogy 
kihallgasson néhány ottani lakost, akik már régóta keresztények 
voltak, s írásban kérdezte meg a császártól, hogyan járjon el velük. 
Ezek az emberek -— jelentette — bevallották, hogy eljárnak olyan 
összejövetelekre, ahol a közösen hozott ennivalót elfogyasztják, de 
határozottan állították, hogy — bárki bármit mondjon is — ezekhez 


az ételekhez semmilyen bűn nem tapad. Aligha lehet kétséges, mit 
fed ez a rejtélyes megjegyzés: Plinius azt próbálta kideríteni, dívik- 
e a keresztényeknél a kollektív emberevés vagy sem. 


152-ben Tatianus, a keresztény hit védelmezője, aki a pogány 
görögök okulására írt, már szükségesnek látta, hogy világosan 


kimondja: , Körünkben nem folyik emberevés.?? Ugyanebben a 
században Jusztinosz vértanú is több ízben utal ezekre a 
rágalmakra. Apológiájában azt kérdezi, ugyan miképp tud annyira 
erőt venni önmagán az emberhús evésében élvezetet lelő falánk 
ember, hogy örömmel fogadja a halált, ahogy a keresztények 
szokták, ami elvégre is megfosztja gyönyörűségétől?ő Párbeszéd a 
zsidó Triphónnal című munkájában pedig felveti a kérdést: vajon a 
zsidók, a pogányokhoz hasonlóan azt hiszik, hogy a keresztények 
embert esznek? Jusztinosz azt is észreveszi, hogy ez a vád nem áll 


egyedül: a keresztényeket emberevéssel és vérfertőző orgiákkal is 
rágalmazzák. 


Végül is Athenagorász találta meg a szabatos terminust ezekre a 


kiagyalt vétkekre: , oidipuszi párzás? és , thüesztészi lakoma?.8 A 
kifejezés sokat elárul: Thüesztész gyermekeit testvére, Atreus 
meggyilkolta, és egy lakomán feltálalta neki. Ha a keresztények 
állítólagos emberevő lakomáit , thüesztészi"-nek lehetett nevezni, 
ez azt jelenti, hogy a vélt áldozatok nem felnőttek, hanem 
gyermekek voltak. Ezt támasztja alá Minucius Felix és 


Tertullianus is.9 


Tertullianus gúnyolódhatott az efféle hiedelmeken, ám ezek 
korántsem voltak nevetnivaló dolgok. Földrajzilag, társadalmilag 
egyaránt széles körben elterjedtek. Keresztény hitvédők utalásai 
szerint közkeletűek voltak mindenütt, ahol keresztények éltek: 
Észak-Afrikában, Kisázsiában, s magában Rómában is, és nem 
pusztán a műveletlen csőcselék körében. A 160-as években M. 
Cornelius Fronto egy beszédében csecsemők legyilkolásával, 
emberevéssel és vérfertőzéssel vádolta a keresztényeket; márpedig 
Fronto nemcsak híres szónok és befolyásos szenátor volt, hanem 
Marcus Aurelius császár nevelője és tanácsadója is. Az igazság az, 
hogy ezek a híresztelések halálos veszedelmet jelentettek a 
keresztény közösségek számára. Könnyen lehetséges, hogy Marcus 
Aurelius Fronto befolyására üldözte a keresztényeket, méghozzá 
igen keményen. S abban a szörnyű üldözésben, amelyet uralkodása 
végén a lyoni keresztények szenvedtek el, bizonyára fontos szerepet 


játszottak ugyanezek a vádak.10 


Erről a 177-ben lezajlott üldözésről kivételesen megbízható 
írásos forrásunk van, az egyik túlélő ugyanis részletes beszámolót 
küldött az ázsiai és a phrügiai egyháznak, s ez fennmaradt 


Eusebius Egyháztörténetében. 11 A lyoni keresztény gyülekezet 
ekkor még egészen kicsi volt. Zömében görög anyanyelvű kisázsiai 
bevándorlókból állt, akik szellemi otthonuknak még mindig 
Kisázsiát tekintették, s nehéz időkben errefelé orientálódtak; de 
rajtuk kívül voltak római gall újkeresztény tagjai és a 
közösségnek. Ezek a keresztények különböző társadalmi 
rétegekhez tartoztak; akadtak köztük tekintélyes orvosok, 
ügyvédek, akik olyan gazdagok voltak, hogy rabszolgákat 


tarthattak, mások viszont maguk voltak rabszolgák — együttesen 
azonban egy olyan szorosan összetartó kisebbséget alkottak, amely 
élesen elkülönült az őket körülvevő pogány lakosságtól. 


Az üldözés közvetlen indítéka akár a vezető lyoni polgárok 
puszta önös érdeke is lehetett. A szokások szerint a birodalom 
provinciáiban a gladiátorviadalok költségeit jórészt a gazdag 
földbirtokosok viselték. Marcus Aurelius és a szenátus néhány 
hónappal az üldözés kezdete előtt hozott rendelkezései értelmében 
e helyi előkelőségek elítélt bűnözőket vásárolhattak arra a célra, 
hogy a viadalokon rituálisan feláldozzák őket. Az elítélt bűnözők 
ára jóval alacsonyabb volt, mint a gladiátorok bére. A kutatás 
fényt derített arra, hogy a keresztények nyilvános megkínzása és 
kivégzése igencsak , célszerű?" megoldásnak látszott a vezető lyoni 
polgárok és a galliai papok szemében, hiszen nemcsak a 
legolcsóbban biztosította a rituális áldozatokat, hanem egyúttal egy 
idegen és potenciálisan ártalmas csoport felszámolását is lehetővé 


tette. 12 


Bárhogy állt is a dolog, a hatóságok és a köznép együttműködtek 
az üldözésben. A nyilvános helyekről hivatalosan kitiltott, 
voltaképpen jogfosztott szerencsétlen keresztényeket kopóként 
üldözte a csőcselék, az utcán megverték, megkövezték, majd 
elfogták és börtönbe vetették őket. A következő lépés az volt, hogy 
letartóztatták a foglyok pogány rabszolgáit, s kínzással terhelő 
tanúvallomásokat igyekeztek kicsikarni belőlük, sokuk meg is 
erősítette, hogy uraik gyermekeket öltek és ettek meg, vérfertőző 
orgiákon vettek részt. Maguktól, sugalmazás nélkül ilyen vádakat 
ki sem ejtettek volna a szájukon, ami arra vall, hogy az üldözők 
kezdettől fogva tervszerűen igyekeztek ezeket a bűnöket a 
keresztény közösség nyakába varrni. Ezek a vádak megadták a 
további eljárások alaphangját is, mivel, mint Frend professzor 
megjegyzi, , ezeket a leleplező vallomásokat sok pogány olybá 
vette, mint legszörnyűbb gyanúinak igazolását. A népharag nem 
ismert határt, s az a néhány józan ember, aki addig védeni 
próbálta keresztény barátait, -most becsapva érezte magát, s 
szabad folyást engedett a dolgoknak... Ugy látszik, csak 
kevesekben ébredt fel a legcsekélyebb kétely is aziránt, hogy a 


keresztények csakugyan emberevők. Ez indokolta a legnagyobb, a 


végső büntetést is: az elítélteket nem engedték eltemetni. . 13 
Szemben tehát a még az árulók esetében is érvényes általános 
római gyakorlattal, a kivégzett keresztények holttestét nem 
temették el, hanem elégették, s hamvaikat a Rhőne-ba szórták. 


A keresztényeket először iszonyúan megkínozták a börtönben és 
az arénában is. Semmivel sem lehetett azonban rávenni őket, hogy 
vállalt és vallott hitüket megtagadják, vagy hogy beismerjenek 
olyan bűnöket, amelyeket nem követtek el. Egyikük, egy bizonyos 
Attalus, akit vas széken elevenen sütöttek meg, azt kiabálta a 
tömegnek: , Az az emberevés, amit ti csináltok, de mi nem eszünk 


embert, s egyéb gonoszságot sem művelünk."14 Egy Biblis nevű 
asszony pedig azt kiabálta kínzatása közben: , Már hogy is 


ennének gyerekeket ilyen emberek??"15 


A keresztényekkel szembeni vádak közül jó néhányat korábban 
más közösségek vagy csoportok ellen is felhoztak. 


Alexandriában, ebben a nagy városban, görög és zsidó 
közösségek éltek egymás mellett, állandó feszültségben, és 
valamikor a Kr. e. I. században az alexandriai görögök azt kezdték 


híresztelni, hogy a zsidók istenének szamár formája van.16 Az 
ötletet talán az sugallta, hogy a Jahve név emlékeztetett az 
egyiptomiak , szamár? szavára, de akármi legyen is a valódi ok, 
tény, hogy ez a zsidóellenes gúnyolódás állandó tárgya lett. A Kr. u. 


I. században Apion görög író ezt még ki is színezte.17 Őszerinte 
egy Zabidosz nevű görögnek sikerült álruhában bejutnia a 
jeruzsálemi templomba, s ellopnia a szamárfejet, amelyet ott 
imádtak; hozzátette, hogy vagy két évszázaddal előbb, amikor 
Antiokhosz Epiphanész szeleukida uralkodó betört a templomba s 
azt kirabolta, ő is elvitt onnan egy nagyértékű szamárfejet, amely a 
zsidó istentisztelet legfontosabb tárgya volt. 


Az antik világban persze nem volt szokatlan, hogy egy 
istenségnek állatszobor legyen a szimbóluma; az egyiptomi 
isteneken kívül például ott volt még a görög-római Pán is. Ám 
kevés állatot vetettek meg annyira, mint a szamarat, , minden 


állatok legalantasabbikát", ahogy Minucius Felix nevezte; az a 
kultusz pedig, amely egy szamáristen körül alakult ki, csakis 
nevetséges és gyalázatos lehetett. Ezért mesélte történeteit Apion, 
aki alexandriai görög, s korának vezető zsidóellenes közírója volt. 
Apion után több emberöltőn át keringtek a zsidókról hasonló 
históriák Alexandriában. Epiphaniosz még a IV. században is 
tudott egy olyan könyvről, amely alexandriai gnosztikusok 
birtokában volt, s különösen színesen tárgyalta a kérdést. E könyv 
azt beszélte el, hogy Zakariás a jeruzsálemi templomban különös 
lényt látott, amely ember is volt, meg szamár is. Amikor erről 
beszámolt a zsidóknak, megölték." A gnosztikusok szerint e miatt 
az esemény miatt született az a határozat, hogy a főpap viseljen 
magán csengőket, így aztán, amikor papi szolgálatának elvégzésére 
belép a templomba, a hangok idejében figyelmeztetik azt a lényt, 
akit ott imádnak, így elrejtőzhet, s titokban maradhat, hogy 


szamár formája van.18 


"Feltehetően arról a Zakariásról van szó, aki Bánik fia volt, s akit a 
zelóták öltek meg a templomban, Ananias főpappal együtt Kr.u. 67- 
ben. 


A szamárkultusz legendáját könnyű volt a zsidókról átvinni a 
keresztényekre, nemcsak azért, mert a keresztény vallást régtől 
fogva pusztán a zsidó vallás egy hajtásának tekintették, hanem 
azért is, mert a pogány képzelet számára a keresztény isten 
ugyanolyan nehezen felfogható volt, mint a zsidó. A pogány 
görögök és rómaiak nem egykönnyen tudtak olyan istent 
elképzelni, aki mindenható és mindenütt jelenvaló, de láthatatlan. 
Míg azonban, tudomásunk szerint a zsidókat csak Alexandriában 
és környékén vádolták azzal, hogy szamáristent imádnak, ugyanez 
a vád, mihelyt a keresztényeket illették vele, szerte az egész 
birodalomban elterjedt. Minucius Felix Rómájában ugyanolyan 
közkeletű volt, mint Tertullianus Karthágójában. 


Nem is a keresztények voltak az elsők, akiket rituális 
gyilkossággal, vagy kannibalizmussal gyanúsítottak, sőt a vád igazi 


jelentőségében csak akkor világosodik meg előttünk, ha tudjuk, 
milyen más csoportokat rágalmaztak hasonlókkal. A Kr.e. I. 
században működő Sallustius római történetíró így tájékoztat a 
korábban lezajlott Catilina-féle összeesküvésről: , Akadtak ez idő 
tájt, akik szerint Catilina, beszéde végeztével, mikor bűntársait 
eskütételre kényszerítette, borral kevert embervért hordott körül 
serlegekben; és csak akkor fedte fel terveit, mikor az átok terhét 
fejükre vonva már mindannyian megízlelték az italt — ahogy ez az 


ünnepi áldozatoknál is szokás? 19 Ez merő koholmány, hiszen 
Cicero, Catilina ádáz ellensége, bizonyára megemlítette volna 
Catilina elleni szónoklataiban. A történet azonban tovább élt, s 
újabb elemekkel gazdagodott, minek következtében körülbelül 
három évszázaddal az esemény után egy másik történetíró, Dio 
Cassius már arról számolhatott be, hogy Catilina és társai 
megöltek egy fiút, belső szervei fölött esküt tettek, majd azokat egy 


áldozati lakomán közösen elfogyasztották.20 Mivel tudjuk, hogy ez 
a történet bizonyíthatóan valótlan, joggal vagyunk bizalmatlanok 
Dio Cassius iránt akkor is, amikor azt mondja, hogy az 
egyiptomiak a Róma ellen viselt pásztor-háború kezdetén megöltek 
egy római századost, esküt tettek a belső szervei felett, majd 


megették azokat.21 


Ha jól dokumentált történelmi események köré ilyen mesék 
szövődhettek, nem csoda, ha a homályosabb múltból örökölt 
elbeszélések már-már legendai anyaggal is ötvöződtek. Ez történt, 
amikor a Kr.u. II. századi görög életrajzíró, Plutarkhosz egy 
összeesküvésről szólt, amely hat évszázaddal korábban a fiatal 
római köztársaság ellen irányult. Miután Targuiniust, Róma utolsó 
királyát elűzték, hívei szövetkeztek, hogy visszahozzák. ,,Úgy 
határoztak — írja Plutarkhosz -, hogy mind nagy és félelmetes 
esküt tesznek, s közben kezüket egy meggyilkolt ember belső 


részeire téve, véréből mint áldozati italból isznak."22 Egy másik, 
nem túl híres, II. századi görög író, Polüénusz még szörnyűbb 
történetet mond el egy kevéssé ismert zsarnokról, Kasszandreiai 
Apollodóroszról, aki körülbelül négy évszázaddal ő előtte élt. 
Amikor Apollodórosz összeesküvést szervezett a hatalom 


megszerzésére, feláldozott egy fiút, belső szerveiből ételt 
készíttetett, s feltálaltatta honfitársainak. , Miután ettek, majd az 
áldozat vörös borba kevert véréből ittak, megmutatta nekik a 
hullát, s így azzal hogy ők is részesei lettek ennek a 


tisztátalanságnak, biztosította hűségüket.?23 


Mi volt a valóság e történetek mögött? Az igazság az, hogy olyan 
kultuszok, amelyekbe gyermekek vagy serdülők megölése és 
megevése is beletartozott, nem ismeretlenek a történettudomány 
vagy az antropológia számára. A Dionüszosz-kultuszról, ahogy azt 
eredetileg  Thrákiában űzték, okkal tételezhető fel, hogy 
hozzátartozott az istenséget megjelenítő csecsemő felfalása. 
Bizonyos, hogy saját évszázadunkban, Sierra Leonéban a 
; leopárdemberek"?" titkos társasága megölt és megevett fiatalokat. 
Mindennek azonban semmi köze a fenti történetekhez. Ha a 
Dionüszosz-kultusz részeként csakugyan ettek gyermekeket, ezt 
nyilván valamilyen önkívületi állapotban tették, ahogy az állatokat 
is széttépték és nyersen felfalták. Ami a Sierra Leone-i 
leopárdembereket illeti, úgy látszik, az ő kannibalizmusuk a mágia 
egy fajtája volt, s azzal a céllal űzték, hogy férfierejüket fokozzák, 
jószerencséjüket növeljék." A mi történeteink egészen más irányba 
mutatnak. A gyilkosság és az emberevő lakoma minden egyes 
esetben olyan szertartás része, amellyel egy összeesküvő csoport 
pecsételi meg szolidaritását; és a csoportnak minden esetben az a 
célja, hogy egy uralkodó, vagy egy politikai rendszer hatalmát 
megdöntse, s azt magának szerezze meg. Semmi sem bizonyítja 
ezeknek a gyilkosságoknak és lakomáknak a valódiságát, 
ellenkezőleg, az egyiptomi felkelő pásztorok kétes esetét nem 
számítva, valamennyi történet vagy a távoli múlttal foglalkozik, 
vagy ténylegesen megcáfolható. De még ha bizonyítható volna is, 
hogy összeesküvő csoportok olykor csakugyan úüűztek efféle 
praktikákat, ez nem érintené a mi érveinket. A rituális gyilkosság 
és az emberevő lakomák egy sztereotípia jegyei voltak: a politikai 
hatalom megszerzése érdekében semmitől vissza nem riadó, 
összeesküvő szervezet vagy titkos társaság ismérvei. 


A Dionüszosz-kultusz részét alkotó kannibalisztikus 
gyermekgyilkosságra a fő bizonyíték egy vörösalakos váza a British 
Museumban. Ez azt tanúsítja, hogy a Kr.e. IV. században Dionüszosz 
athéni tisztelői már iszonyatosnak találták ennek a gondolatát. S az idő 
tájt magában a thrák vallásban is már hosszú ideje állat volt a 
feláldozásra kerülő élőlény. Vö. W.C.K. Guthrie: Orpheus and Greek 
religion. London, 1935, 130-132. 11.; E.O. James: Sacrifice and 
Sacrament. London, 1962. 97., 243. 11.; A Sierra Leone-i 
leopárdemberekről lásd K. J. Beatty: Human Leopards: an account of 
the trials of Human Leopards before the Special Commission Court. 
London, 1915. 


Apion ezt a sztereotípiát kísérelte meg a zsidókra alkalmazni. 
Ezzel, éppúgy, mint a szamáristenről szóló történetével, 
Antiokhosz Epiphanész tettét eleveníti fel. Elbeszéli, hogy amikor a 
görög király behatolt a jeruzsálemi templomba, talált ott egy 
gyönyörű rabot, aki elárulta neki a zsidók szörnyű titkát. Eszerint 
az volt a szokás, hogy évente egyszer egy rabot kivittek az erdőbe, 
ott megölték, s istenüknek ajánlották áldozatul. Azután ettek a 
belső részeiből, s esküvel fogadtak örök gyűlölséget a görögök 
ellen. Ezt a görög rabot is feláldozták volna, ha Antiokhosz meg 


nem érkezik és ki nem szabadítja.24 Apionnak ez a története 
azonban nem talált hitelre: az antik világban nem élt olyan 
közhiedelem a zsidókról, hogy rituális gyilkosságokat követnek el 
és emberevést űznek. Lehet, hogy a pogány rómaiak furcsa 
vallásnak tartották a zsidókét, de tudták, hogy az religio licita, azaz 
hivatalosan elismert vallás, s ebben a minőségében feltétlenül méltó 
arra a tiszteletre, amelyet a rómaiak minden ősi intézménynek 
megadtak. Legfőképpen pedig lehetetlen volt titkos társaságnak 
mondani a zsidókat, akik a birodalom minden tartományában 
láthatóan és tevékenyen jelen voltak. 


Egészen más volt a helyzet azzal a csak homályosan ismert, 
semmi jogot nem élvező szektával, amelyet keresztényekként 
emlegettek. Mint láttuk, a keresztényekről igen széles körben élt az 
a hiedelem, hogy rituális gyilkosságokat követnek el és embert 


esznek, azaz általában kegyetlen, hataloméhes összeesküvők 
társaságának tartották őket. 


A keresztény szertartásrendnek valójában volt is egy olyan eleme, 
amelyet könnyen lehetett kannibalizmusnak minősíteni: az úrvacsora. 
Az úrvacsoráról szóló első ismert — Pál apostolnak a 
korinthusbeliekhez írott első levelében található — leírás azt tanúsítja, 
hogy kezdetben a hívek időnként összegyűltek egy templomban, közös 
étkezésre, s megosztották egymással ennivalójukat. Az étkezés 
leglényegesebb mozzanata az volt, hogy valamennyien ugyanabból a 
kenyérből törtek és ettek, és ugyanabból a pohárból ittak bort. E 
szertartás mögött az a hagyomány élt, amelyet Pál, állítása szerint, 
Jézustól vett át: ,,... az Úr Jézus azon az éjszakán, melyen elárultaték, 
vette a kenyeret. És hálákat adván, megtörte és ezt mondotta: 
Vegyétek, egyétek! Ez az én testem, mely ti érettetek megtöretik; ezt 
cselekedjétek az én emlékezetemre. Hasonlatosképpen a pohárt is vette, 
minekutána vacsorált volna, ezt mondván: E pohár amaz új 
testamentom az én vérem által; ezt cselekedjétek, valamennyiszer 


isszátok az én emlékezetemre? 25 Bár az első három-négy évszázad 
folyamán több egyházatya is megpróbálta úgy átszellemíteni az 
úrvacsorát, hogy Krisztus testén és vérén egyszerűen csak az Igét 
lehessen érteni, a legtöbb keresztény nem ezt a nézetet fogadta el. 
Sokuknak már akkor azt jelentette az úrvacsora, amit ma minden 
római katolikusnak jelent. Az őskeresztények közül kevesen 
nehezményezték volna azt a határozatot, amelyet utóbb, a XVI. 
században a tridenti zsinat hozott, s amely a mai napig kötelező 
érvényű: , Aki pedig ... tagadja, hogy a kenyér tésztája teljes egészében 
csodás és példátlan módon IKrisztusl testévé változik át, a bor pedig az 


ő vérévé, ... átkoztassék ki?.26 


Ezúttal is Tertullianus szolgál fontos észrevételekkel mind a 
keresztények, mind a pogányok észjárását illetőleg. Egy megjegyzése 
szerint sok pap nagyon vigyázott, hogy a kenyér egyetlen morzsája, 
vagy a bor egyetlen cseppje se hulljon a földre, nehogy Krisztus testét 


így valami bántalom érhesse.27 Az úrvacsora efféle primitív 
értelmezései óhatatlanul az emberevésről szóló híreszteléseket 
támasztották alá, s ezzel Tertullianus is tisztában van. Amikor a vegyes 
házasságok ellen emeli fel intő szavát, ezt kérdezi: , Ugyan melyik 
[pogány férj] engedi majd el [keresztény feleségét] gyanútlanul az Úr 


vacsorájára, amelyről annyi rosszat hallani?" Ha pedig a feleség a saját 
otthonában veszi magához a szentséget, , vajon nem akarja-e a férj 
megtudni, mi az, amit titokban és minden más ennivalónál nagyobb 
élvezettel fogyasztasz? S ha megtudja, hogy kenyeret, nem gondolja-e 


majd, hogy ez az a fajta kenyér, amelyről annyi szóbeszéd járja??28 
Sőt, sok pogány bizonyára nem is pusztán emberevésnek tekintette az 
úrvacsorát, hanem egyenesen , thüesztészi lakomá?"-nak. Keresztény 
hittérítők nyilván sokszor használták Krisztus szavainak azt a 
változatát, amely János Evangéliumában található: , Ha nem eszitek az 


ember Fiának testét és nem isszátok az ő vérét, nincs élet bennetek?.29 
Görög nyelven az a rejtélyes kifejezés, hogy az , ember Fia", könnyen 
érthető , gyermek?"-nek. Fontos, amit Minucius Felix mond, hogy a 
feláldozásra kiszemelt gyermek tésztába van burkolva, vagyis 
kenyérnek van álcázva. 


De mi a helyzet a promiszkuitás és vérfertőző orgiák vádjával? A 
szokásos magyarázat az, hogy a pogányok a keresztények széles körét 
összetévesztették bizonyos gnosztikusokkal, akik csakugyan űztek ilyen 
praktikákat. A bizonyíték azonban, ha alaposan megvizsgáljuk, 
meglehetősen ingatag. A legkorábbi forrás, Jusztinosz vértanú, 
mindössze annyit mond, hogy ő nem tudja, vajon különböző gnosztikus 
szekták tartottak-e olyan éjszakai orgiákat, amilyenekkel a 


keresztényeket vádolták.?0 Irenaeus, már a lyoni üldözés után, csak 
annyit mond egy gnosztikus szektáról, a Carpocrates-követőkről, hogy 
a jó és a gonosz kérdésében egyaránt közömbösek lévén, 
promiszkuitásban éltek, s ezzel rossz hírbe hozták a keresztényeket, 


akikkel összekeverték őket.?1r Alexandriai Kelemen az első, aki 200 
körül olyan szerelmi orgiákat ír le a Carpocrates-követők kapcsán, 
amilyeneket már hosszú ideje általában a keresztényeknek 


tulajdonítottak; ?2 a több mint két évszázaddal később élő Eusebius 


pedig alig tesz valamivel többet, mint hogy ezeket a korábbi forrásokat 
ismétli. De bármit hitt vagy nem hitt, tett vagy nem tett ez a csak 
homályosan ismert gnosztikus szekta, ez aligha lehet oka azoknak az 
elterjedt és állandóan hangoztatott vádaknak, amelyekkel a 
keresztények zömét illették."" 


XA korinthusbeliekhez írott első levél 5. részének egy szakaszát néha 
úgy értelmezik, mint annak bizonyítékát, hogy egy korinthusi 
gnosztikus szekta már Pál apostol idejében , szabadosságot? követett 
el. Vö. W. Schmithals: Die Gnosis in Korinth. Göttingen, 1954. De a 
paráznaságra utaló megjegyzések még csak halványan sem céloznak 
tömeges orgiákra. 


"xCarpocrates követőin kívül olykor az alexandriai borboriánusok 
vagy phibioniták rovására írták azokat a vádakat, amelyekkel a 
keresztényeket illették. L. S. Beno: , The libertine Gnostic sect of the 
Phibionites according to Epiphanius", Vigiliae Christianae. 21. vol. 1. 
Amsterdam, 1967, 103-19. 1. és Dolger: i.m., 220. Ezek az érvek 
engem nem győztek meg. Azok az undorító cselekedetek, amelyeket 
ezeknek az embereknek tulajdonítottak, nagyon különböznek azoktól, 
amelyekkel a keresztényeket vádolták. Továbbá bármit tapasztalt is 
netán Epiphaniosz 330-340 körül, az semmiképpen sem deríthet fényt 
arra, mi volt a dolgok állása a II. században. 


Úgy látszik, itt is valóban létező keresztény szokással van 
dolgunk, amelyet egy sztereotípia hatására tévesen értelmeztek. A 


szokás az agapé, azaz szeretetvendégség volt.33 A kereszténység 
első két évszázadában egyes emberek közös étkezésre hívtak meg 
házukba olyan keresztényeket, akiket már megkereszteltek. Az 
étkezés összetartozásukat fejezte ki: meghívtak szegényeket is, és 
alamizsnát osztottak. Ez egyszersmind vallásos szertartás is volt, és 
legalább a II. század közepéig része volt az ünnepélyes úrvacsora. 
A Minucius Felix által leírt képzeletbeli orgia olyan, mintha 
karikatúrája volna az igazi agapénak, amelynek a lényege, 
tömören összefoglalva, a következő: ,A szertartás estefelé 
kezdődik. A püspök érkezésekor a diakónus behozza a lámpát és 
meggyújtja... Ezután következik a közös étkezés, melynek 
végeztével mindenki feláll székéről. A mindkét nembeli fiatalok 
imákat és zsoltárokat zengenek, így készülnek fel a szertartás 


csúcspontját jelentő eseményre", vagyis az úrvacsorára.33 


Igaz, az agapé olykor mértéktelen evés-ivássá fajult a Krisztus 
második eljövetelét előlegező örömteli várakozásban. De amikor a 


pogány rómaiak ezt féktelen szerelmi orgiának képzelték és így is 
festették le, akkor már egy sztereotípiát, ez esetben a bacchanália 
mintáját követték. A , bacchanáliák esete? Kr.u. 186-ban történt, s 


részletes leírása Livius történeti munkájában található.?? 
Kezdetben — mint olvashatjuk — Bacchus ünnepét nők kis csoportja 
ülte meg, fényes nappal. De a kultusz, Görögországból Etruriába, 
onnan Rómába kerülvén, úgy terebélyesedett és változott, hogy 
végül nagyszabású éjszakai orgiákat is magábafoglalt. Livius 
szerint: 


Voltak beavatási szertartások... Vallási elemeiken kívül a bor és a 
lakmározás örömei sokak számára még vonzóbbá tehették a dolgot. 
Amikor már felhevültek a bortól, és az éjszaka, meg a férfiak és nők, 
fiatalok és öregek elegyedése már minden szeméremérzést 
elnémított, akkor kezdődtek el a mindenféle feslett üzelmek, hiszen 
kinek-kinek módjában állt, hogy úgy töltse kedvét, ahogy éppen jól 
esett... Aki pedig nem engedte, hogy vele aljas dolgot műveljenek, 
vagy vonakodott bűnt elkövetni, azt feláldozták. Semmit sem 
rosszallni... náluk ebben állt a buzgó vallásosság legmagasabb rendű 


megnyilvánulása.?6 


A bacchanáliákat azonban nemcsak buja és olykor gyilkos 
orgiákként ítélték meg. Azt a konzult, akinek a tiszte volt 
figyelmeztetni az embereket a veszélyre, Livius így szólaltatja meg: 


Még nem derültek ki mindazok a bűnök, amelyeknek elkövetésére 
összeesküdtek... Naponta nő és terjed a gonoszság. Máris nagyobb, 
hogysem pusztán magánügynek lehessen tekinteni: célja az 
államhatalom megszerzése. Polgárok, ha nem vagytok éberek 
amikor kell, megtörténhet, hogy amiképpen mi tartjuk ezt a gyűlést, 
konzuli felhívásra, nappal, összhangban a törvénnyel, mások majd 
egy másikat tartanak, éjjel. Ők, egyes emberekként, félnek tőletek, 
akik itt ezen a gyűlésen együtt vagytok; mihelyt azonban 
szétszéledtek, ki a házába, ki a birtokára, majd ők gyülekeznek 


össze, s ők tesznek lépéseket saját biztonságuk érdekében, egyúttal a 
ti romlásotokra, s akkor majd egyes emberekként nektek kell 
félnetek tőlük, mint egységes testülettől. ... Semmi sem olyan 


csalóka, mint amilyennek egy hamis vallás mutatkozik. 


Vagyis azokat, akik résztvettek a bacchanáliákon, a politikai 
hatalom megszerzésére törő összeesküvőknek tekintették, s a 
szenátus szigorú intézkedéseket hozott. A bacchanáliákat megtiltó 
rendeletet küldtek szét Itália tartományaiban, s a kultusz temérdek 
sok hívét végezték ki vagy vetették börtönbe, férfiakat, nőket, 
nemeseket és közrendűeket egyaránt. Sokat vitatott kérdés, hogy a 
bacchanáliák betiltása valóban szükséges volt-e, vagy hogy ez az 
üldözés csak a rémuralom megnyilvánulása volt. A mi 
szempontunkból a kérdés mellékes. Azt ugyanis kétségtelenül 
bizonyítja a történet, hogy Livius korában, azaz a kereszténység 
hajnalán, a többé vagy kevésbé perverz szerelmi  orgiák 
beletartoztak az államellenes forradalmi összeesküvésről kialakult 
sztereotip képbe. Ha az efféle orgiák rendezésének a vádját a 
keresztények ellen fordítják, az pontosan abba az irányba mutat, 
mint az emberevés vádja. Azzal, hogy a keresztény agapét 
egybemosták a bacchanáliákkal, a pogány rómaiak ismét az állam 
megdöntésére és a hatalom megragadására törő, kegyetlen 
összeesküvők bélyegét sütötték a keresztényekre. 


De nemcsak erről van szó. Ha összehasonlítjuk a keresztényeket 
érő vádakat, ahogy azok Minucius Felixnél olvashatók, az 
összeesküvő csoportokról kialakult sztereotip nézetekkel, az 
előbbiek sokkal szörnyűbbek; a hagyományos téma fantasztikusan 
felnagyított változatainak hatnak. A Catilina, Targuinius és 
Apollodórosz körül csoportosuló összeesküvőkről az hírlett, hogy 
csak egyetlen alkalommal ettek emberhúst és itták egy férfi vagy 
fiú — vérét, akkor, amikor  szövetségüket megkötötték; a 
keresztényekről azonban azt beszélték, hogy rendszeresen ettek 
csecsemőhúst, valahányszor új tagot avattak. S míg a 
bacchanáliákon a híresztelések szerint homoszexuális üzelmek is 
folytak, a keresztények szerelmi orgiáiról azt beszélték, hogy 


azokon teljes promiszkuitás uralkodott, beleértve ebbe a 
vérfertőzést férfi- és nőtestvér, illetve szülők és gyermekeik között. 
Továbbá úgy látszik, azzal is csak a keresztényeket vádolták, hogy 
vallási vezetőjük nemi szerveit imádják. Az efféle fantáziálásoknak 
mélyebb értelmük van. 


A közeli rokonok — apa és leánya, anya és fia, fivér és nőtestvére 
— közötti nemi érintkezés szinte minden társadalomban tilos, s 
olyan megítélés alá esik, mint ami ,az emberi természettel 
ellenkezik". Ugyanez mondható egy férfi nemi szerveinek 
imádásáról; amit ugyancsak mindenki ,az emberi természettel 
ellenkező?"-nek érez. Egyetértés van atekintetben is, hogy a 
csecsemőket és kisgyermekeket, mint gyámoltalan, de mégis új 
életet hordozó és a jövőt biztosító lényeket, istápolni és táplálni 
kell. Ha valaki megöli és saját eledeléül használja fel őket, azt 
mindenki olyan , természetellenes? cselekedetnek érzi, amelynél 
természetellenesebbet , nem lehet elkövetni. Ehhez még 
hozzáfűzhetjük, hogy azokban a társadalmakban, amelyekben 
nincs kannibalizmus, az emberevés minden formáját , az emberi 
természettel ellenkező"-nek érzik. Ha tehát egy csoportról azt 
állítják, hogy vérfertőzést űz, nemi szerveket imád, gyermekeket öl 
és eszik, az a legtöbb társadalomban annyit jelent, hogy ezt a 
csoportot az embertelenség megtestesítőjének nyilvánították. Egy 
ilyen csoport teljes mértékben ki van rekesztve az emberiségből, s 
viszonya az emberiség egészéhez csakis engesztelhetetlenül 
ellenséges lehet. Márpedig ilyen volt a keresztények megítélése a 


görög-római világban a II. században.?8 Az, hogy a keresztény 
istent állítólag szamár formájában imádták, szintén erre vall. 


Magyarázatul az szolgál, hogy az őskereszténységet végképp 
nem lehetett összeegyeztetni a római államvallással. A római vallás 
mindig inkább állami kultusz volt, nem pedig személyes, odaadó 
hit.  Isteneiket a köztársaság kora óta Róma együttes 
védelmezőinek tekintették; voltaképpen annak a természetfölötti 
erőnek és szentségnek a megtestesítői voltak, ami a közfelfogás 
szerint a rómaiak közösségében lakozott. Minden római polgárnak 
kötelessége volt, hogy az isteneknek megadja a nekik kijáró 
tiszteletet és hódolatot, időtlen hagyományok által mereven 


megszabott szertartások szerint. Ha ennek eleget tesznek, az 
istenek is teljesítik a maguk feladatát, azaz megvédelmezik a római 
népet; de a tiszteletadásban mutatkozó legcsekélyebb mulasztás is 
vészt hoz az egész társadalomra. Történhettek és történtek is 
újítások a századok folyamán, de ezt az alapmagatartást nem 
érintették. Ezért aztán, amikor a Kr.u. II. századtól kezdve 
tömegesen áramlottak Rómába az idegenek, az illetékesek mindent 
megtettek, hogy ezeknek az isteneit összebékítsék az őshonos 
istenekkel. Az ebből eredő szinkretizmus változatlanul állami 
kultusz maradt. 


A császárság korában a római istenek fogalmát szorosan 
összekapcsolták a birodalmi küldetéstudattal. Az emberek kezdték 
a birodalom által teremtett béke és rend oltalmazóinak tekinteni 
őket, akik szavatolják, hogy a birodalom örökre fennmarad. 
Ezenfelül magát a császárt is kezdték istenként tisztelni. A 
császárimádat burkolt formában már Augustus uralkodása idején 
jelentkezett, utódai alatt pedig egészen nyíltan. Része volt ebben az 
istenkirályság hellenisztikus eszméjének, s annak a római 
szokásnak, hogy a magas tisztségek viselőit az oltalmazó istenekkel 
azonosították, de része volt a politikai számításnak is, s ez a 
felfogás kötötte össze a birodalom nyugati és keleti felét. 
Körülbelül Kr.u. 70-től mindinkább a tudatos romanizáló politika 
kapcsolta össze a különböző tartományokban honos vallásokat a 
császárkultusszal. Szerte a birodalomban a császár születésnapja 
vallási ünnep volt, amelyen italáldozatot mutattak be. A császár és 
a régi istenek együttesen voltak a birodalom támaszai, s az irántuk 
tanúsított tisztelet hozott létre és tartott fenn egy egységes görög- 
római világot. 

Olyan világ volt ez, amelyből a keresztények, éppen vallásuk 
lényegénél fogva, kizárták magukat. Az ő istenük is a mindenség 
ura volt, s abszolút hűséget követelt meg. A keresztény isten által 
támasztott igények és a világbirodalom, illetve annak vallása 
között elkerülhetetlen volt az összeütközés. Nem mintha az 
őskeresztények — politikai forradalmárok lettek volna, de 
millennáriusok voltak. Az ő szemükben a létező világ mindenestől 
gonosz, a Sátán birodalma, s közeleg az idő, amikor lángtengerben 


elenyészik, s helyébe egy tökéletes világ lép, amelyben minden 
hatalom és dicsőség a visszatérő Krisztusé és az ő szentjeié lesz. 
Ami a római birodalmat illette, az abban az időben maga a Sátán 
megjelenése volt, s a vele szembeszegülő keresztények nem 
politikai, hanem eszkatológikus küzdelmet folytattak ellene. Róma 
a maga isteneinek panteonjával és a császár istenítésével a 
, bálványimádás?" megtestesülése, a második Babilon, az 
Antikrisztus birodalma volt. 


Ez a magatartás már az apostolok korát követő időszakban 
kialakult, vagyis akkor, amikor maguk a római hatóságok a 
keresztényeknek még a létéről is alig vettek tudomást. Kr.u. 70-től 
még egyértelműbben nyilvánult meg ez a magatartás, tiltakozásul 
az ellen a római intézkedés ellen, amely összekapcsolta a 
tartományok ősi vallásait a császárkultusszal. Igaz ugyan, hogy ez 
az intézkedés nem volt tudatosan keresztényellenes, a keresztények 
mégis úgy értelmezték, mint a bálványimádás újabb jelét. Ez az 
elutasító magatartás töretlenül érvényesült a II. század második 
feléig. Olyan korszak volt ez, amelyben a birodalom népei 
példátlan jólétet élveztek, s egyek voltak a Róma és a császár iránt 
tanúsított őszinte hűségükben. Ebből a környezetből kiríttak a 
keresztény gyülekezetek, mint olyan kis, befelé forduló közösségek, 
amelyek a legcsekélyebb érdeklődést sem mutatták az 
állampolgárokra tartozó ügyek iránt, és nem vettek tudomást 
állampolgári kötelességeikről. Minthogy csak a gyorsan közelgő 
világvége foglalkoztatta őket, nem vették ki részüket a város napi 
életéből, s nem voltak hajlandók a császár iránti hűségnek, vagy a 
római istenek iránti tiszteletnek a legkisebb jelét sem adni. 


A keresztények minden megnyilvánulásukkal tagadták azokat az 
értékeket és azokat a hitelveket, amelyek a pogány görög-római 
világ létét biztosították. Nem csoda, ha a pogányok szemében a 
társadalmat mindenáron megsemmisíteni akaró összeesküvőknek 
látszottak. , Egy új, kártékony babonaság?", , egy szertelen, elfajzott 
babonaság? — Suetonius és Plinius szavai eléggé világosan kifejezik 
a megvetésnek és aggodalomnak azt a keverékét, amellyel a 
keresztényeket nézték. Ffféle embereknek már a puszta jelenlétét 
is úgy tekintették, mint ami sérti az isteneket, s ami könnyen arra 


indíthatja őket, hogy oltalmazó segítségüket megvonják, s ez 
esetben egy egész kultúra pusztulna el,  földrengésnek, 
forradalomnak, vagy katonai vereségnek esve áldozatul. Marcus 
Aurelius éppen azért engedte meg, hogy agitátorok és besúgók 
működjenek a keresztények ellen, s épp azért szorgalmazta a 
pereket és kivégzéseket, mert lelkiismeretes császár volt, s szívén 
viselte a köz javát. Tertullianus szerint a II. század vége felé az volt 
az általános nézet, hogy ,a keresztények az okai a közt érintő 
minden szerencsétlenségnek, a  néptömegeket sújtó minden 
csapásnak. Ha a Tiberis kiönt, vagy ha a Nílus, épp ellenkezőleg, 
nem árad meg, ha aszály van, vagy földrengés, éhínség, vagy pestis 
tör ki, nyomban felhangzik a kiáltás: "Vessétek a keresztényeket az 


oroszlánok  elé!"39 Ugyanez idő tájt kezdték el vérfertőző 
orgiákkal gyanúsítani a keresztényeket, azzal, hogy gyermekeket 
ölnek és esznek meg, hogy egy szamáristent vagy egy pap nemi 
szerveit imádják. Ezekben a képzelgésekben és vádakban fejezte ki 
a görög-római világ, hogy a keresztények valóban kívül állnak az 
emberiségen, s az emberiség ellenségei. 


A nem keresztények csak a II. században vádolták meg ezekkel a 
förtelmekkel a keresztényeket", s nem nehéz megérteni, miért épp 
ekkor. Korábban a keresztények olyan kevesen voltak, lényegében 
ismeretlenségben éltek, hogy nem keltettek figyelmet, s nem is 
tudták őket pontosan megkülönböztetni a zsidók zömétől. A III. 
századra viszont számuk olyannyira megnövekedett, s főként, a 
népességnek olyan széles körében voltak jelen, hogy az efféle 
mesék már nemigen számíthattak hitelre. Számtalan arisztokrata 
családnak voltak keresztény tagjai, többnyire nők, s nem lehetett 
volna komolyan venni azt a vádat, hogy ők vérfertőző orgiákon 
vesznek részt, és rituális emberevést űznek. Maguknak a 
keresztényeknek a magatartása is változóban volt. Már nem a világ 
közelgő végének és a Millennium eljövetelének rögeszmés 
várakozása körül forgott minden gondolatuk. Egyre jobban 
kialakult köztük a rangsor; a papság vagyonosodott, a püspökök 
fontos közéleti emberek és vezéregyéniségek lettek. 230 körül a 
kereszténység a birodalom egyik fő hitfelekezetének számított, és 
az egyház a birodalomban már nem annyira a démonok országát 


látta, mint inkább egy olyan intézményt, amely egyszer még 
kereszténnyé válhat. Ha voltak is még üldözések az említett 
időpont után, azokat császári rendeletre hajtották végre, s a fenti 
szörnyű elképzelések már nem szerepeltek az indokok közt. 


Ha nem vesszük figyelembe a vád furcsa újraéledését a XIX. 
század közepén, amiben nem kisebb személyiség szerepelt, mint Marx 
Károly. Marx 1847-ben nagy tetszéssel olvasta Georg Friedrich 
Daumer nem sokkal korábban megjelent, Die Geheimnisse des 
christlichen Altertums című munkáját. Ugyanez év novemberében 
Marx németajkú munkások gyűlésén beszélt Londonban, s ott így 
összegezte a könyv mondandóját: , Daumer bebizonyítja, hogy a 
keresztények valóban gyilkoltak embereket, s az úrvacsorán emberhúst 
ettek és vért ittak. Ez magyarázza meg, hogy a rómaiak, akik pedig 
minden vallási szektát megtűrtek, miért üldözték a keresztényeket, és 
miért semmisítettek meg a keresztények később minden olyan pogány 
írásművet, amely a kereszténység ellen irányult... Ennek a története, 
ahogy azt Daumer munkájában olvashatjuk, a végső csapás a 
kereszténységre, s megkérdezhetjük, mit jelent ez nekünk. Minket ez 
arról győz meg, hogy a régi társadalom a végét járja, és hogy a csalás 
és az előítéletek építménye összeomlóban van." Ez igen nagy hatást 
gyakorolt az egybegyűltekre, s határozat született, hogy Daumer 
könyvét meg kell szerezni. Később Marxnak bizonyos kételyei 
támadtak e felfogást illetően, maga Daumer pedig annak rendje és 
módja szerint 1858-ban megtagadta korábbi nézetét, és buzgó katolikus 
lett. Az epizód azonban így is különös: Marx kijelentése a keresztény 
rituális gyilkosságról összes művei hivatalos német kiadásának 
ugyanabban a kötetében olvasható, mint a Kommunista Kiáltvány. Vö. 
W. Schulze: , Der Vorwurf des Ritualmordes gegen die Christen im 
Altertum und in der Neuzeit". In: Zeitschrift für Kirchengeschichte, 65. 
köt., Gotha, 1953-54,304-306.1. 


Összegzésül: az őskeresztényekre szórt rágalmakat nem lehet 
egyetlen okra visszavezetni. Amikor a keresztények még 
jelentéktelen számú kisebbséget alkottak, állásfoglalásaikkal, 


hitelveikkel, magatartásukkal mindazokat az értékeket tagadták, 
amelyek a görög-római társadalomban alapvetők voltak, s amelyek 
összetartó erejének az oly sokat köszönhetett. Ezért bizonyos 
keresztény szokásokat, kivált az úrvacsorát és az agapét, úgy 
értelmezték félre, hogy ez a másképp gondolkodó vallási kisebbség 
végül is forradalmi, politikai összeesküvést forraló csoportnak 
látszhatott. Sőt olyannyira tévesen értelmezték ezeket a 
szokásokat, hogy végképp embertelennek tűntek, s akik e 
szokásoknak hódoltak, azokat nem is vették emberszámba. Ez a 
szemlélet olykor alkalmat adott arra is, hogy törvényes színben 
tüntessen fel olyan üldözéseket, amelyekben más indítékok, például 
a kapzsiság és a szadizmus is közrejátszottak. 


A századok folyamán aztán ez a képlet sokszor megismétlődött, 
azzal a különbséggel, hogy az ortodox keresztények váltak 
üldözőkké, az üldözöttek pedig immár más, szakadár csoportok 
voltak. 


A középkori eretnekek 


és a démonok (I.) 


1. 


A III. század elejétől kezdve a keresztényeket mások is, maguk is 
egyre kevésbé tekintették harcos kívülállók csoportjának; 
betagolódásuk a görög-római társadalomba már megindult, s 
kezdtek e társadalomban berendezkedni. De nem minden 
keresztény alkalmazkodott a változó körülményekhez. Keleten az 
alapítójáról, Montanoszról elnevezett vallási ébredési mozgalom, a 
montanizmus tiltakozott mind a világgal kötött kompromisszum, 


mind az egyházon belüli hivatalos hatalom és ellenőrzés ellen. A 
kisázsiai Phrügia távoli, belső vidékein keletkezett montanizmus 
leginkább a görög városok elkényelmesedő kereszténysége elleni 
lázadást testesítette meg. Ez a szekta, amely epekedve szomjazott a 
vértanúságra, s a világvége és a Millennium közeli eljövetelét 
jósolgatta, a II. század vége felé hallatott magáról először. De 
fennmaradt több évszázadon át, s amikorra a kereszténység a 
birodalom hivatalos vallása lett, egyre erősödő gyanakvással 
nézték a régmúlt időknek ezt a maradványát. 


A IV. század közepe és az V. század közepe közötti időszakban 
több nagytekintélyű keresztény célozgatott arra, hogy ezek a 
művelt világtól távol élő, megátalkodottan nyakas emberek 
valamiféle kannibalizmust űznek. Philastrius bresciai püspök ezt 
mondja róluk: ,Azt beszélik az emberek, hogy ezek a húsvét 
ünnepén egy gyermek vérét keverik ételáldozatukba, s ennek 
darabjait szétküldik mindenfelé tévelygő és gonosz híveiknek?.! 
Epiphaniosz is montanistákra gondol, amikor azt mondja, hogy 
egy bizonyos szekta hívei , réz tűkkel összevissza szurkálnak egy 
kisgyermeket, hogy így szerezzenek vért áldozatukhoz?.? Még a 
kiváló Ágoston is így tudósít ezekről a phrügiaiakról: ,, Azt beszélik 
az emberek, hogy ezeknek a leggyalázatosabb szertartásaik 
vannak. Mondják, hogy vérét veszik egy egyéves gyermeknek, úgy, 
hogy a testén mindenfelé apró vágásokat ejtenek, s ugyanakkor 
készítik el úrvacsorai eledelüket is: a vért lisztbe keverik, s abból 
kenyeret sütnek. Ha a fiú meghal, vértanúnak tekintik, ha pedig 
életben marad, kiváló papnak?.? Maguk a montanisták persze 
ugyanúgy reagáltak, mint a II. századi keresztények: rosszindulatú 
rágalmakként utasították el ezeket a meséket. Tudták, hogy 
ártatlanok, sőt ezt még az egyház néhány vezetője is elismerte." 


Szent Ágoston utalt a manicheusok közt dívó különös 
szokásokra is. Az ő idejében a manicheus vallás már eredeti 
honának, Perzsiának a határain túlra terjeszkedett, s egyre 
mélyebben nyomult be a görög-római világba. Ahogy haladt 
nyugat felé, egyre inkább a kereszténység hatása alá került. Kivált 
Észak-Afrikában a kereszténység egy , racionálisabb? válfajának 
mutatkozott, amely megszabadult az Ótestamentum terheitől, s 


ezért komoly versenytársa lett a katolicizmusnak a tanult emberek 
körében. Maga Ágoston is a manicheus egyház tagja volt kilenc 
éven át, mielőtt áttért a katolikus hitre. Ő azonban csak auditor, 
vagyis világi manicheus volt; a történet, amelyet elmond, az 
electusokra vonatkozik, akik a vallás tudós mesterei voltak. 


Ágoston szerint abban az időben, amikor ő még manicheus volt, 
egy nő egyszer elpanaszolta neki, hogy egy vallásos összejövetelen, 
ahol ő külön ült más asszonyokkal, , bejöttek néhányan a 
választottak közül; egyikük eloltotta a lámpát, mire egy másik, akit 
nem ismert fel, ölelgetni kezdte, s bűnre kényszerítette volna, ha ő 
el nem kezd kiabálni, s így meg nem menekül. Ez azon az estén 


történt, amikor egy ünnep vigíliáját ülték.?6 Ágoston elismeri 
ugyan, hogy a tettest sohasem találták meg, de hozzáteszi, hogy 
ilyesmi nyilván nagyon gyakran esett meg. Az ember joggal 
kérdezheti, hogy ha csakugyan így állt a dolog, ő maga hogyhogy 
sohasem látott ilyesmit annyi sok év alatt, amíg e közösség tagja 
volt. Az igazság az, hogy a manicheus electusok vagy perfectusok 
még az ellenségeik között is teljes önmegtartóztatásukról és szigorú 
aszkézisükről voltak híresek, és semmi okunk sincs azt hinni, hogy 
ez a valószínűtlen történet bármi egyéb, mint azoknak a vad 
orgiákról szóló képtelen históriáknak a szelídített változata, 
amelyek korábban a keresztény agapé köré szövődtek. 


Évszázadok múltán ezeket a buja tivornyákról, gyermekölésről, 
emberevésről szóló meséket felelevenítették, és különböző, a 
középkori keresztény világon kívül álló vallási csoportokra 
alkalmazták. Eközben a történetek egyre erősebben beépültek a 
keresztény démonológia  törzsanyagába. — Akik szabados 
tivornyákon tobzódtak és gyermekeket ettek, a pogány görögök és 
rómaiak szemében a társadalom és az emberiség ellenségei voltak. 
A középkori keresztények szemében ezenkívül még Isten ellenségei 
és a Sátán szolgái is; iszonyú tetteiket a Sátán és démonai 
sugallták, s ezek az ő érdekeiket szolgálták. Ahogy múltak a 
századok, a sötétség hatalmai egyre fenyegetőbbnek mutatkoztak 
ezekben a történetekben, s végül övéké lett a főszerep. A szerelmi 
kicsapongások, a gyermekölés és az emberevés fokozatosan mind 
új értelmet kaptak, s egyvallásos Sátán-kultusz megnyilvánulásai, 


az ördögimádás kifejeződései lettek. Végül az egész éjszakai orgiát 
úgy képzelték el, hogy az egy testi alakban jelen lévő démon 
vezetésével és közvetlen irányításával zajlik le. 


Egészen világosan láthatjuk ezeket a változásokat, ha 
időrendben követjük nyomon azokat a vádakat, amelyek a keleti és 
nyugati kereszténységben bizonyos szakadár szekták ellen 
felmerültek. Kezdhetjük a paulikiánusok szektájával, amely 
Délkelet-Örményországban működött, kívül a birodalom határain, 
és kívül az örmény egyház fennhatóságán. 719-ben ennek az 
egyháznak a feje, a , Bölcs"-ként emlegetett Odzsuni IV. Szent 
János nagy zsinatot hívott össze, amely ezeket az embereket a 
, Sátán fiai"-ként ítélte el, s ő maga írt egy traktatust, amelyből 


egészen világosan kiderül, hogy ez mit jelentett. / A paulikiánusok, 
mondja vádlóan, a sötétség leple alatt gyűlnek össze, s ezeken a 
titkos összejöveteleken  vérfertőzést követnek el tulajdon 
anyjukkal. Ha gyerek születik, azt addig dobálják egymásnak, míg 
csak meg nem hal, s akinek a kezében meghal, azt teszik meg a 
szekta vezetőjének. Ezeknek a csecsemőknek a vérét liszttel 
keverik el, s abból lesz az úrvacsorai kenyér; vagyis ezek az 
emberek még a saját kicsinyeiket megevő disznón is túltesznek a 
falánkságban. Odzsuni János ilymódon logikai kapcsolatba hozta 
egymással a két eredetileg önálló elképzelést, a szerelmi orgiát és a 
s, thüesztészi lakomá?-t, s ezzel megadta a mintát későbbi 
nemzedékeknek. De ez még nem volt elég; azt is leírta, hogy a 
paulikiánusok miképp fejezik ki tiszteletüket az Ördögnek, mélyen 
meghajolva, miközben szájuk tajtékot vet. Ez a mozzanat is része 
lett aztán a hagyományos sztereotípiának. 


gy orr 


Egy későbbi keleti példában még világosabban látható a Sátán és 
démonainak szerepe. 1050 körül Psellos Mihály Konstantin, aki 
híres filozófus, egyszersmind vezető bizánci államférfi volt, írt egy 
görög nyelvű dialógust A démonok munkálkodásáról címmel, s 
ennek két fejezetében a bogumilok szektájával foglalkozott." 


t Ő , messaliánusok"-nak hívja ezeket, mint ahogy Odzsuni János is 
, messalianizmus?-t emleget a paulikiánusokkal kapcsolatban. Ma 


azonban már tudjuk, hogy egyik szektának sem volt köze a 
messaliánusok, vagy euchiták szektájához, amely a VII. században 
Mezopotámiában, Szíriában, Örményországban, a Sínai-félszigeten és 
Egyiptomban virágzott. Már Odzsuni János korában, s Psellos idejében 
méginkább, a , messaliánus?" csak becsmérlő jelző volt. Lásd H. Ch. 
Pusch és A. Vaillant: La traité contre les Bogomiles de Cosmas le 
Prétre (Iravaux publies par PInstitut d" Etudes Slaves, No. 21.) Paris, 
1945, 327 sk. és vö. Conybeare: i.m. Introduction, leii. A 
paulikiánusok és bogumilok mibenlétéről és hiedelméről, lásd alább. 


Psellos Konstantinápolyban élt és írt, a bogumilok pedig a 
messzi Thrákiában laktak; Psellos tehát egy thrákiai látogató 
szájába adja, amiről beszélni akar. Ez az a , misztikus áldozat", 
amelyet a thrák, állítása szerint, húsvét idején személyesen látott: 


Este, amikor a gyertyákat meggyújtják, akkor amikor mi az Urunk 
megváltó kínszenvedését ünnepeljük, egy e célra kijelölt házba fiatal 
nőket gyűjtenek össze, akiket már beavattak szertartásaikba. Majd 
eloltják a gyertyákat, hogy a fény ne lehessen tanúja gyalázatos 
cselekedeteiknek, s kéjsóváran rávetik magukat e fiatal nőkre, ki-ki 
arra, akit éppen el tud kapni, még ha az netán a húga, leánya, vagy 
az anyja is az illetőnek. Mert ők úgy vélekednek, hogy olyasmit 
cselekszenek, ami nagyon kedves a démonoknak, mert megszegik 
Isten törvényeit, amelyek megtiltják a vérrokonok közti házasságot. 
E szertartás végezetével mindnyájan hazamennek, s miután várnak 
kilenc hónapig, s eljön az ideje annak, hogy ezek a természet ellen 
való gyermekek ilyen természet ellen való magból megszülessenek, 
ismét összegyűlnek ugyanazon a helyen. Majd, három nappal a 
szülés után, kitépik ezeket a szerencsétlen gyermekeket az anyjuk 
karjaiból. Zsenge húsukat éles késekkel összevissza vagdalják, s 
vérüket edényekben fogják fel. A még lélegző, ziháló csecsemőket 
tűzre vetik, s ott elhamvasztják. A hamut elkeverik az edényekben 
lévő vérrel, s így fertelmes italt készítenek, és ezzel titokban 
bemocskolják az ételüket, italukat, hasonlatosan azokhoz, akik 
mérget kevernek a fűszeres borba vagy más édes italba. Végül 


közösen fogyasztanak ezekből az ételneműkből, s nemcsak ők, 


hanem mások is, akik mit sem sejtenek abból, ami titokban történt.8 


A thráknak nincsenek kétségei afelől, mi a titkos céljuk e 
szertartásoknak. Azoknak a lelkében, akik ezeken résztvesznek, 
már nyoma sem marad az isteni befolyásnak, s a démonok ütnek 
benne tanyát. Érvényes ez olyanokra is, akik nem is tudják, miben 
vesznek részt: azzal, hogy gyermekhúst esznek, ők is a démonok 
karmába kerülnek. Psellos, traktatusának egy más részében, 
eszkatológiai megvilágításba állítja az egész kérdést. Azért 
történnek ezek az iszonyatos dolgok, mert közel a vég. Küszöbön 
áll az Antikrisztus eljövetele, amelyet szükségszerűen szörnyű 
tanításoknak és törvénytelen üzelmeknek kell előkészíteniük. 
Saturnus, Thüesztész, Tantalosz cselekedetei, az, hogy megették 
gyermekeiket, Oidipuszé, az, hogy anyjával közösült, Kinüraszé, 
az, hogy leányaival párzott — ezek a fertelmességek most rendre 
ismétlődnek, azt jelezve, hogy elérkeztek a vég napjai. Másszóval, 
ezek a démoni seregek végső, kétségbeesett próbálkozásai az Isten 
ellen folytatott küzdelmükben. 


A XI. századig a nyugati kereszténységet jóval kevésbé 
bolygatták meg a szakadár vallási mozgalmak, mint a keleti 
kereszténységet. Amikor azonban Psellos a bogumilok elleni 
támadását szövegezte meg, már a Nyugat is aggodalommal vette 
tudomásul, hogy ott is vannak eretnekek. Az egyházi és világi 
hatóságok egyaránt élesen reagáltak az új helyzetre; nemcsak 
megégették az eretnekeket, hanem rágalmakkal is illették őket. Az 
első kivégzésre 1022-ben került sor, Orléans-ban. Nyugat- 
Európában ennek az eseménynek a kapcsán bukkantak fel először 
vérfertőzésről, emberevésről szóló históriák; mármint először 
azóta, hogy több mint nyolc évszázaddal korábban Lyonban a 
pogányok tömegesen végeztek ki keresztényeket. 


Ez az eretnek csoport többségében az orléans-i társaskáptalani 
egyház kanonokaiból állt, tudós, istenfélő férfiakból, akik közül 
egy korábban még a királyné gyóntatója is volt. Akadtak köztük 
világi nemesurak, néhány apáca és más nők. A légkör mélységesen 


vallásos volt; a vezetők nemcsak hirdették, de élték is a legteljesebb 
mértékben szent és jámbor életet, s éppen ez vonzotta követőiket. 
És ezek az emberek nem féltek hitüket megvallani, mert meg 
voltak győződve arról, hogy a Szentlélek majd megoltalmazza őket, 
s végül nevetve mentek a máglyára. Vallomásuk tehát, amelyet a 
király, királyné és a püspökök jelenlétében tettek, éppen ezért a 
legteljesebb hitelt érdemli. Vallomásukból az derül ki, hogy az 
általánosan elfogadott keresztény tanokból sok mindent elvetettek: 
nem hitték, hogy Krisztus szűztől született, vagy hogy az 
emberekért szenvedett, vagy hogy halottaiból feltámadott. Nem 
voltak meggyőződve a kereszténység, az úrvacsora, vagy a 
szentekhez való imádkozás természetfölötti hatékonyságáról. 
Viszont misztikusok voltak. Hitték, hogy mindnyájan magukba 
fogadták a Szentlelket, s az a szívükben lakik, s minden útjukban 
az vezérli őket. 


Hitelveik tehát nem sokban különböztek azoktól, amelyeket 
majd sok évszázaddal később a kvékerek vallottak, s 
nyugtalanítóbbak sem voltak azoknál. Csakhogy ezek a 
szakadárok valamiféle , mennyei eledel"-ről is beszéltek, s ez elég 
volt ahhoz, hogy az emberek képzelete működni kezdjen. Egy 
korabeli krónikaíró, Adhémar de Chabannes elmondja, hogyan 
szedte rá ezeket az embereket egy írástudatlan világi személy, aki 
gyermekek hamvait etette meg velük, s ezzel a maga szektájához 
fűzte őket. Miután megtörtént a beavatásuk, ismételten megjelent 
nekik az Ördög, hol egy néger, hol egy fényes angyal képében. 
Naponta bőven ellátta őket pénzzel; viszonzásul nekik meg kellett 
szívükben tagadniuk Krisztust, még ha nyilvánosan továbbra is azt 
bizonygatták, hogy hűséges követői Krisztusnak. És az Ördög arra 
is ismételten felszólította őket, hogy titokban gátlástalanul vessék 


bele magukat mindenféle bűnbe.? 


Két emberöltővel később, 1090 körül, egy Pál nevű chartres-i 
szerzetes még részletesebben számolt be a dologról. , Bizonyos 
estéken összegyülekeztek, előre meghatározott órában — írja —, s 
mindegyikük hozott magával egy lámpát. Azután fennhangon 
sorolták a démonok nevét, mint egy litániát, míg végül hirtelen 
meglátták az Ördögöt, aki ilyen vagy olyan állat formájában 


ereszkedett le közéjük. Mihelyt mutatkozott ez a jelenés, a 
lámpákat nyomban eloltották..." A továbbiakban a szerzetes híven 
követi elődeit, kivált Adhémar de Chabannes-t és Psellost. S 
miután beszámol a már ismert szabados és vérfertőző orgiáról, a 
csecsemők elhamvasztásáról, a lelkeket rabbá tevő, ördögi ital 
kotyvasztásáról, szavait ezzel zárja: , Legyen ez kellő intés a 
keresztényeknek arra, hogy óvakodjanak ettől a gonosz 


cselekedettől..." 10 


Száz évvel később már közhelynek számított, hogy az Ördög, 
vagy egy alantasa, egy démon elnököl az eretnekek éjszakai 
orgiáin, valamilyen állat, legtöbbször macska alakjában. És ez nem 
az írástudatlan többség folklórjának, hanem a szellemi elit 
világképének része volt; tudós papok, akik helyzetüknél fogva nagy 
ügyismerettel rendelkeztek, sziklaszilárdan hitték ezt. Például az 
angol Walter Map nemcsak fontos egyházi ember volt, hanem 
többízben bíró is, és II. Henrik udvarnagya. Szellemes társaságbeli 
férfi volt, akit Champagne grófja örömmel látott vendégül 
udvarában, amikor Map útban volt Rómába, egy egyetemes 
zsinatra. Ám ez a nagyon művelt, finom és tapasztalt ember nem 
átallott olyan elképesztő dolgokat leírni az eretnekek gyűléseiről, 
hogy az ember tréfának vélné, ha a szöveg összefüggéseiből nem 
volna nyilvánvaló, hogy teljesen komolyan gondolja, amit mond. 
De nugis curialiunz (Udvaronc bohóságok) című könyvében leírja, 
mit mondtak állítólag korábbi üzelmeikről olyan francia 
eretnekek, akik megtagadták eretnek nézeteiket, s visszatértek a 
katolikus egyház kebelébe. A szakadárok szokás szerint éjnek 
idején gyűltek össze egy házban -— egy , zsinagógá"-ban, ahogy Map 
mondja -, s annak minden ajtaját és ablakát jól bezárták. Miután 
egy darabig csendben várakoztak, hirtelen egy irdatlan nagy fekete 
macska ereszkedett le közéjük kötélen. Aztán eloltották a 
lámpákat, és az eretnekek, akik összeszorított foggal zsolozsmáztak 
(bizonyára, hogy odakint senkinek se keltsék fel a figyelmét), uruk, 
a macska körül csoportosultak. A sötétben tapogatódzva keresték 
meg az ördögi állatot, s megtalálván, ki-ki megcsókolta testének 
éppen azt a részét, amely a legalkalmasabbnak látszott megalázó 
vágyának kielégítésére: a lábát, a nemi szervét, a farka tövét 


(éppen úgy, ahogy az őskeresztényekről híresztelték, hogy az 
összejövetelüket vezető pap nemi szervének mutatták be 
hódolatukat!). Ezt megcselekedvén csak ennek felajzó hatására 


kezdték el szokott féktelen orgiájukat az eretnekek. 11 


Akkorra, amikor Map 1180 táján ezeket írta, már a hivatásos 
bölcselők és hittudósok körében is elterjedtek efféle nézetek. 
Osztotta ezeket a francia Main de Lille is, aki olyan nagytudású 
ember hírében állt, hogy tréfásan csak doctor universalisként 
emlegették. Amikor 1179-1202 között megírta kora eretnekei ellen 
a röpiratát, meg kellett magyaráznia, miért katharoknak hívják az 
egyik legjelentősebb eretnek szektát. Válasza helyes: a név a 
, tiszták? jelentésű görög ,,katharoi"-ból származik; ám ő 
vagylagosan egy másik szószármaztatást is szükségesnek érez: a 
közép-latin , cattus?-ból, ami ,,macská?-t jelent, mert ebben az 
alakban jelenik meg nekik Lucifer, s így kapja tőlük undorító 


csókjaikat.12 Guillaume d Auvergne párizsi püspök, a neves 
skolasztikus ugyanilyen hiszékeny volt. , Lucifer — írja — (Isten 
engedelmével) megjelenhet imádóinak és tisztelőinek, fekete 
macska vagy varangy képében, s csókokat kérhet tőlük; 
macskaként — milyen undorító! — a farka tövére, varangyként — 
milyen iszonyú! — a szájára. 13 

Változóban volt a légkör. Olyan elképzelések amilyenek a korai 
középkorban teljesen ismeretlenek voltak Nyugat-Európában, 
kezdtek közhelyszerűvé válni. Amint ez gyakran megesik, 
koholmányokat a gyakori ismételgetés következtében kezdtek 
tényként elfogadni. Nyilvánvaló, hogy amikor Guillaume 
d" Auvergne papírra vetette megjegyzéseit, valamikor 1231 és 1236 
között, már bizton számíthatott a legmagasabb helyről jövő 
támogatásra, mert mint majd látni fogjuk, 1233-ban e képtelen 
agyszüleménynek egy különösen kidolgozott változata egy pápai 
bullába is belekerült. 


A XI. és XII. században a (nem nagyon sok eretnek halálát 
jelentő) kivégzések a világi hatóságok, vagy a csőcselék műve 
voltak; az egyház, bár nagyonis érdekében állt az eretnekség 
felszámolása, általában a meggyőzés eszközével élt, s nem szívesen 
hagyta jóvá az erőszak alkalmazását. Kivételek azonban már 
akkor is akadtak. 1025-ben Gérard, cambrai püspök vizitációra 
ment  egyházmegyéjében.  Arrasban egy  eretnek-csoportot 
jelentettek fel neki; ezeket az embereket ő megkínoztatta, majd 
pedig, miután illő bűnbánatot tanúsítottak, kibékítette őket az 
egyházzal. 1035-ben Heribert milánói érseknek néhány eretneket 
jelentettek fel Montefortéban; miután kihallgatta őket, s azt 
tapasztalta, hogy nem hajlandók bűnüket megbánni, megégettette 
őket. Amikor II. Gérard cambrai püspök 1077-ben egy kis faluba 
ért vizitációja során, egy Rhamird nevű eretneket jelentettek fel 
neki; kihallgatása után Rhamirdt-t is megégették. 


Ezek korai példái annak a bírósági eljárásnak, amelyet a 
jogászok és jogtörténészek , inkvizíciós"-nak hívnak, s amely éles 
ellentétben áll azzal a fajta vádemelési eljárással, amely az egész 
középkor folyamán a bevett gyakorlat volt. Míg a vádemelési 
eljárásban a vádemelést magánszemély kezdeményeztet, az 
inkvizíciós eljárásban a hatóságok. A hatóságok dolga volt, hogy a 
lakosságtól olyan értesüléseket szerezzen, amelyek bűntények 
felderítésében és bűnözők azonosításában célravezetőek lehetnek. 
Vagyis feltétlenül szükségük volt a feljelentésekre. Kellő számú 
feljelentés birtokában maga a bíró látott neki a gyanúsított 
kihallgatásának vagy , inkvizíció"-jának. 


FA vádemelési eljárás részletes ismertetése a 182-186. oldalon 
olvasható. 


Az efféle eljárás kezdetei a császárkori római joggyakorlatban 
lelhetők fel. A római jogban, akárcsak a germán jogban, a 
vádemelési eljárás volt érvényben, kivételek azonban akadtak. 


Nevezetesen a crimen laesae majestatis eseteiben a hatóságoknak 
kellett megindítaniuk a vizsgálatot, és magánszemélyeknek kellett 
vádakkal előállniuk. Valami ebből az álláspontból átment a 
középkori egyház kánonjogába. A vallási szakadárt már egészen 
korai időktől fogva hajlamosak voltak úgy megítélni, mint aki 
Isten felsége ellen vétkezett; és jellemző, hogy az inkvizíciós eljárás 
legkorábbi példái mind a vallási szakadár mozgalmak elleni 


küzdelemmel kapcsolatban fordultak elő. 


Minthogy a XII. század második felétől egyre jobban terjedtek a 
vallási szakadár mozgalmak, a törvény erejével kezdtek fellépni 
ellenük. 1184-ben a veronai zsinaton III. Lucius pápa és I. Frigyes 
császár az eretnekek kiközösítését rendelte el, azokat az 
eretnekeket pedig, akik nem voltak hajlandók nézeteiket 
visszavonni, vagy nézeteik megtagadása után  vétségükbe 
visszaestek, büntetés végett át kellett adni a polgári hatóságoknak. 
Az 1215-ben tartott negyedik lateráni zsinat határozataira több 
uralkodó úgy reagált, hogy a makacs eretnekséget halállal 
büntetendőnek nyilvánította. 1231-ben pedig IX. Gergely pápa és 
II. Frigyes császár, egymással egyetértésben, következetes, egységes 
törvényeket léptetett életbe a birodalom területén élő eretnekek 
ellen. Az eretnekségért kiszabható büntetéseket — köztük a 
halálbüntetést is — először ekkor fogalmazták meg egyértelműen. 


Eközben fokozatosan intézményesült az inkvizíciós eljárás. A 
XIII. század elején III. Ince pápa, a nagy szervező ezt 
rendszeresítette egyházi személyek esetében mint szabályos eljárási 
formát. Egyházi személyt persze csak egyházi bíróság elé lehetett 
állítani, s a kánonjog szerint vádlója nem lehetett önmagánál 
alacsonyabb rangú egyházi ember. A gyakorlatban ez azt 
jelentette, hogy püspökök, apátok s más efféle rangos személyek 
sokáig csaknem teljesen mentesültek a büntető rendelkezésektől. 
Az inkvizíciós eljárás lehetővé tette az egyházi hatóságoknak, hogy 
indokolt esetben akár a legmagasabb rangú egyházi személyek 
ellen is pert indítsanak. Ez tagadhatatlanul üdvös reform volt; az 
Inkvizíció létrejöttével azonban új értelmet kapott. 


Az Inkvizíció az inkvizíciós eljárásról kapta a nevét, és nem 
megfordítva, ahogy ezt sokan hiszik: ,inkvizíció?-kat, vagyis 


hivatalos vizsgálatokat folytatott, és , inkvizíciós" tárgyalásokat 
tartott jó előre kialakított álláspontok alapján. De intézményként 
az inkvizíciós eljárást saját különleges céljára, az eretnekek 
megsemmisítésére is alkalmassá tette. Az eljárás, ahogy azt az 
Inkvizíció használta, rendkívül igazságtalan volt a vádlottra nézve. 
Csak ritkán engedték meg neki, hogy védőügyvédet fogadjon, de 
ha megengedték is, az ügyvéd nem annyira a védelmén fáradozott, 
hanem inkább beismerő vallomásra igyekezett rábírni. A perekre — 
amelyek hajdan a  ,vádemelési?"? eljárásnak megfelelően 
nyilvánosak voltak — most a titokzatosság leple borult. S noha a 
(, tanú?-nak mondott) vádlott beismerő vallomása kellett ahhoz, 
hogy elítélhessék, ezt kínzással is szabad volt kicsikarni. A 
vádlottat meghatározatlan ideig börtönben lehetett tartani, 
kenyéren és vízen, a kihallgatás előtt, vagy egyik kihallgatástól a 
következőkig. Az a rab, aki nem tört meg, s továbbra is 
ártatlanságát hangoztatta, akár életfogytiglan is börtönben 
maradhatott. Azt a rabot, aki beismerő vallomást tett, három nap 
múlva felszólították vallomásának megismétlésére, s akkor 
félreérthetetlenül ki kellett jelentenie, hogy amit mondott, saját 
szabad akaratából mondta, nem pedig kínzás vagy a kínvallatástól 
való félelme hatására. Ha azt tette, amit vártak tőle, szertartásosan 
összebékítették az egyházzal, s kiszabtak rá valamilyen enyhébb 
vagy súlyosabb büntetést vagy penitenciát. Ha viszont vallomását 
bármilyen indokkal visszavonta — például azzal, hogy kínzással 
csikarták ki belőle —, visszaeső eretneknek minősült, és (minthogy 
az egyháznak tilos volt ölnie), átadták a világi hatóságoknak, hogy 
elevenen megégessék. Az eljárásból, ahogy azt az Inkvizíció 
tökéletesítette, olyan eszköz lett, amelynek csakugyan iszonyúak 
voltak a lehetőségei. 


A pápai Inkvizíció csak a XIII. század második felében jutott el 
a teljes szervezettség fokára, de a mainzi érsek már 1231-ben, a IX. 
Gergely és II. Frigyes megállapodása után kinevezett egy bizonyos 
Marburgi Konrádot inkvizítornak az érseki széke alá tartozó 
hatalmas területre. Ez végzetes lépés volt, mert ez az ember 
elvakult fanatikusnak bizonyult. Ráadásul még nem volt meg a 
kialakult gyakorlat arra, hogy fanatizmusát miképpen lehetett 
volna megfékezni. Az az eljárás, amelyet később az Inkvizíció 


dolgozott ki, bármilyen igazságtalan volt is, kevésbé volt önkényes 


annál, amelyet ez az úttörő amatőr tákolt össze.14 


Valószínűleg látszik, hogy Marburgi Konrád főúri családból 
származott, s korábban valamikor a premontrei rend tagja volt, 
utóbb azonban csak világi pap lett. Egyetemet végzett, valószínűleg 
Párizsban, és híres volt nagy tudományáról, de méginkább 
félelmetes személyiségéről és szigorú életviteléről. Ezt a böjtölésben 
elaszott, komor és riasztó küllemű embert tisztelték is, de féltek is 
tőle. Megvesztegethetetlen volt; bár hosszú éveket töltött a 
türingiai gróf udvarában, s nagy befolyású ember lett, mindenféle 
egyházi javadalmat visszautasított, s megmaradt egyszerű papnak. 
Ijesztően szigorú is volt. A ma Türingiai Szent Erzsébetként ismert 
grófné gyóntatójaként olyan keményen bánt bűnbánó hívével, 
hogy az még a korabeli mércével mérve is rendkívülinek számított. 
Többször is megtette például, hogy a huszonegy éves 
özvegyasszonyt tudtán kívül valamilyen jelentéktelen vétség 
elkövetésébe ugratta bele, s aztán őt is és nőcselédeit is úgy 
megkorbácsoltatta, hogy a verés nyoma hetek múlva is látszott. 


A hit védelmével rendszeresen őt bízták meg a pápák. 1215-ben, 
majd újra, 1227-ben, amikor a mohamedán hatalom elleni újabb 
támadás terve készült, az ő feladata lett, hogy a szószékről a 
keresztes hadjáratot meghirdesse. Ahogy egyik helyről a másikra 
utazott — mindig szamárháton, mint Jézus —, egyháziak és világiak 
tömege követte; a városok határában csakúgy sereglettek 
fogadására a lakosok, zászlókkal, gyertyákkal, tömjénnel. A 
keresztes hadjárat hirdetésében elért sikere hírnevet szerzett neki. 


Konrádnak abban is bőven volt tapasztalata, hogy a hitet 
miképp kell belső ellenségek ellen megvédeni. Az 1215-ös lateráni 
zsinat azzal, hogy nyomatékosan, állásvesztés terhe alatt a 
püspökök kötelességévé tette az eretnekek üldözését és 
megbüntetését, ösztönzést adott a besúgóknak. Özönlöttek a 
feljelentők, akik égtek a vágytól, hogy minden eretneket 
kiirtsanak. Ezek közül is kiemelkedett Konrád, s buzgalma nem 
maradt észrevétlen. 1227-ben a pápa azzal a feladattal bízta meg, 
hogy gyűjtsön össze olyan terhelő adatokat, amelyek alapján kit- 


kit a püspökénél az előírásoknak megfelelően fel lehet jelenteni. 
1229-ben Konrád az eretnekek ellen prédikált Strassburgban, 
méghozzá olyan eredményesen, hogy két embert megégettek. Az, 
hogy 1231-ben a német föld első hivatalos inkvizítorává nevezték 
ki, méltó csúcsa volt egy ilyen pályának. 


Ekkor már működött két nemhivatalos inkvizítor, akik, úgy 
látszik, önmaguk nevezték ki magukat. Egyikük, Conrad Torso, 
Domonkos-rendi laikus testvér, a másik egy Johannes nevű 
félszemű, félkarú csirkefogó; úgy hírlett, korábban mindketten 
eretnekek voltak. Valahogy nyilván megszerezték azt a tekintélyt, 
ami akkoriban a szent embereknek kijárt, mert a nép tömegei 
támogatták őket, s ezért tudhatták annyira megfélemlíteni a világi 
bírákat, hogy azok a kettejük által kiszemelt embereket készséggel 
megégessék. Engedelmeskedtek utasításaiknak a szerzetesek is, a 
Domonkos- és Ferenc-rendiek egyaránt, és segédkeztek az 
égetésekben. 


Conrad Torso és Johannes néhány igazi eretnek leleplezésével 
kezdte, olyan emberekével, akik nemcsak megvallották hitbeli 
meggyőződésüket, hanem megátalkodottan ki is tartottak mellette; 
ezeket annak rendje és módja szerint perbe is fogták, bűnösnek 
mondták ki, és kivégzésre átadták a világi hatóságoknak. A két 
férfiú . azonban hamarosan már nem mutatkozott ilyen 
körültekintőnek. Azt állították, hogy ránézésre meg tudják 
állapítani, ki az eretnek, s városról városra, faluról falura járva 
ilyen tisztára intuitív alapon jelentgették fel az embereket. Az ily 
módon megégetettek közt immár akadtak kifogástalanul hithű 
katolikusok is, akik a lángok közt is egyre Jézust, Máriát és a 
szenteket szólongatták. , Örömest megégetnénk mi száz embert is — 
mondták az amatőr inkvizítorok —, ha csak egy volna is köztük 


bűnös.?15 


Eleinte a szegények közt lelték meg áldozataikat, de ez nem 
elégítette ki őket, s hamarosan kitaláltak valamit, amivel a 
gazdagokat is hatalmukba kerítették. A német király, VII. Henrik 
éppen akkoriban adott ki egy rendeletet, amelyben arról 
intézkedett, mi legyen az eretnekség miatt elítélt személy 


vagyonával; eszerint a vagyon egy része az illető hűbéruraira 
szállt, más része azonban az örököseire. Az inkvizítorok új 
megoldást javasoltak: ha javaslatukra gazdag embert égetnek meg, 
egész vagyonát kobozzák el és osszák el a különböző hűbérurak 
között, beleértve a királyt is, az örökösöknek pedig egyáltalán 
semmi se jusson. Ez a javaslat egy időre mintha el is érte volna a 
célját; az inkvizítorok jócskán kaptak támogatást a társadalom 
legfelső rétegeitől. 


Conrad Torso és Johannes, ez a két sötét alak csatlakozott 
Marburgi Konrádhoz, akinek a vakbuzgósága őszinte volt, s így 
kialakult . együttesük — elképesztően hatékonynak bizonyult. 
Önkényes és zsarnoki akaratuk óriási területen érvényesült. Ezek a 
bírák senki emberfiától nem féltek, s ítéleteik egyformán sújtottak 
parasztokat és városi polgárokat, egyházi embereket és lovagokat. 
Akiről eldöntötték, hogy vádat emelnek ellene, annak nem adtak 
időt a gondolkozásra, vagy védőbeszéde elkészítésére, hanem 
azonnal ítélkeztek ügyében. Ha bűnösnek mondták ki, még azt sem 
engedték meg neki, hogy a gyóntatójával találkozhasson, hanem a 
lehető legrövidebb időn belül kivégezték, gyakran még őrizetbe 
vétele napján. És az elítéltetéstől és kivégzéstől csak egyféleképpen 
lehetett megmenekülni: ha a vádlott bevallotta eretnekségét. Akkor 
viszont megkívánták, hogy bűnbánatának tanúbizonyságát adja: 
fejét kopaszra kellett borotváltatnia, szégyene látható jeleként, s 
ami még fontosabb volt, meg kellett neveznie eretnektársait, s 
tüzetesen be kellett számolnia arról az , eretnekiskolá?-ról, 
amelyben kiképezték. Ha magától nem tudott kielégítő 
tájékoztatást adni, Marburgi Konrád és társai készséggel 
segítettek. Ilyenkor vezető szerepet játszó nemesurak nevét hozták 
szóba, mire a vádlott általában sietett egyetértőleg rávágni: , Azok 
az emberek ugyanolyan bűnösek, mint én; ugyanabban az 
iskolában tanultunk?. Egyesek azért tették ezt, hogy 
családtagjaikat — megmentsék — a  vagyonelkobzástól és a 
szegénységtől, de a legtöbben egyszerűen azért, mert féltek az 
elevenen való megégetéstől. Olyan magas fokra hágott a terror, 
hogy testvér testvért jelentett fel, feleség a férjét, úr a parasztját és 
paraszt az urát. 


Konrád erősen támaszkodott az egyházba visszatért volt 
eretnekektől származó feljelentésekre is. Bármit mondtak is neki 
az efféle emberek, ő vakon elhitte, s a legkevésbé sem törte magát 
azért, hogy állításaikat ellenőrizze; ez a nemtörődömsége 
számtalan túlkapásnak lett a forrása. Igazi eretnekek ki tudták 
használni hiszékenységét a maguk javára. Úgy intézték, hogy 
valamelyikük színleg megtérjen, akkor azután jó katolikusokat 
jelentettek fel eretnekként; ezzel részint bosszút akartak állni a 
máglyán elpusztult testvéreik haláláért, részint pedig el akarták 
terelni a figyelmet még életben lévő testvéreikről. És az üldözés 
apparátusát magánbosszú céljaira is fel lehetett használni. Egy 
Adelheid nevű fiatal nő önként jelentkezett mint bűnbánó eretnek, 
pusztán azért, hogy feljelenthesse rokonait, akik őt egy örökségből 
ki akarták forgatni. A szolgálatkész Konrád valamennyiüket 


megégettette.16 


Konrád inkvizítori ténykedése körülbelül másfél évig tartott, s 
olyan, egymástól távoli helységekre terjedt ki, mint Erfurt, 
Marburg és a Rajna-menti Mainz, Bingen és Worms. Még csak 
megközelítőleg sem lehet megmondani, ennek következtében hány 
embert égettek meg, de abban az összes korabeli források 
megegyeznek, hogy nagyon sokat. Annyi tény hogy a 
bizonytalanság és szorongás légköre, a megalapozatlan 
feljelentések és a hamis vallomások hulláma a lakosság széles 
rétegeiben keltett nyugtalanságot. 


A papság legfelsőbb rétege is megriadt. Konrád saját felettese, 
III. Siegfried mainzi érsek a kölni és a trieri érsekkel összefogva 
kérte a vakbuzgó papot, hogy mérsékelje magát. Egy Mainzban 
1233. június 25-én tartott zsinat igyekezett volna egy kevésbé 
végletes eljárást bevezetni, amely az eretnekeknek inkább a 
megnevelését és megtérését, nem fizikai megsemmisítését 
szorgalmazta. 17 A fontosabb egyházi emberek közül csak egy 
támogatta az inkvizítort, a hildesheimi püspök, aki maga is 
fanatikus volt. A többiek mind mérsékletet javasoltak; egy ilyen 
javaslat azonban csak még jobban növelte Konrád dühét, s újabb 
túlkapásokra sarkallta. Végül már olyan embereket kezdett 


megvádolni, akik előkelő származásúak voltak, egyszersmind 
közismerten vallásosak; és ez lett a veszte. 


Henrik, Sayn grófja hatalmas úr volt, sok föld birtokosa a Rajna 
mentén és Hesse tartományban is. Buzgó katolikus volt, aki 
nemcsak alapítványokat tett kolostorok és templomok javára, 
hanem részt vett egy keresztes hadjáratban is. Konrád mégis 
megidézte, eretnekség vádjával, mert tanúi voltak, akik — állításuk 
szerint — látták a grófot, feltehetőleg valamilyen éjjeli tivornyán, 
egy rákon lovagolni. A mainzi érsek körültekintően úgy intézte, 
hogy az ügyet a birodalmi rendek gyűlésén tárgyalják, amelyre 
közvetlenül a zsinat után került sor, Mainzban. A gróf is és az 
inkvizítor is megjelent, ki-ki a maga tanúival, s míg a gróf tanúi 
határozottan vallottak mellette, hitbeli hűségét és vallásosságát 
hangoztatva, Konrád tanúi mind visszavonták korábbi állításaikat, 
s egyesek közülük beismerték, hogy csak azért vádaskodtak a gróf 
ellen, mert a saját életüket akarták így megmenteni, mások viszont 
azt mondták, hogy a személyes bosszú volt tettük indítéka. A 
jelenlévő papok kivétel nélkül mind arra a meggyőződésre 
jutottak, hogy a gróf ártatlan, s ezt ki is jelentették. Megsemmisítő 
vereség volt ez Konrádra nézve. 


Keserűségében és dühében Konrád nyilvánosan kiprédikált más 
nemesurakat, s eretnekséggel vádolta őket, majd elindult, hogy 
Mainzból szülővárosába, Marburgba visszatérjen. Minthogy 
elvakította a düh, és hivatala sérthetetlenségét túlbecsülve elbízta 
magát, nem fogadta el a kíséretet, amelyet a király és az érsek 
felajánlott neki. 1233. július 30-án az országúton meggyilkolták, 
vagy Sayn gróf emberei, vagy azok a nemesek, akik ellen még 
mindig nem hagyott fel támadásaival. 


Azokon a vidékeken, ahol Konrád tevékenykedett, mindenütt 
örömmel fogadták a gyilkosság hírét. Halálát Isten büntetésének 
tekintették, s helyét a pokolban jelölték ki, a kárhozottak között. 
Cinkostársai is pórul jártak: Conrad Torsót leszúrták, Johannest 
felakasztották, a Sayn gróf ellen hamisan valló tanúkat pedig 
bebörtönöztette a mainzi érsek. Ezután, bár az eretnekség ellen 
hozott törvények érvényben maradtak, nagyobb üldözésekre már 
nem került sor. Ahogy egy krónikás megjegyzi, ezzel lett vége 


annak az üldözésnek, amelyhez foghatót nem látott a világ az 
őskeresztények üldözése óta; ettől kezdve szelídebb és békésebb 


idők jártak megint.18 
Ám nem mindenki örült. Gergely pápa a német papsághoz 


intézett körlevelében haragjának és félelmének adott hangot.19 
Marburgi Konrád — jelentette ki — a világosság szolgája volt, a 
keresztény hit védelmezője, vőlegénye az egyháznak, amely 
küzdelmeiben — és —— győzelmeiben — örömét lelte volna. 
Meggyilkolásának híre mennykőcsapásként érte az egyházat. 


Gyilkosait a vér szolgáinak és a sötétség fiainak mondták, akik 
számára nem is lehet bűnükhöz mérhető evilági büntetést kitalálni. 
De a pápának kötelessége volt bebizonyítani, hogy nem 
haszontalanul forgatja Péter kardját, s legalább annyit el kellett 
érnie, hogy a bűnösök ne dicsekedhessenek a bűnükkel. Ezért úgy 
rendelkezett, hogy a papság közösítse ki a gyilkosokat és 
tettestársaikat, tiltsa meg, hogy az emberek velük akár csak 
érintkezzenek is, és sújtson egyházi tilalommal minden olyan 
várost, falut vagy várat, amely netán oltalmat adna nekik, 
mindaddig, amíg a bűnösök nem jönnek Rómába, tőle feloldozást 
kérni. Voltak Gergelynek más javaslatai is. A mainzi érseknek és a 
hildesheimi püspöknek írt leveleivel megpróbált újabb hadjáratot 
indítani német földön az eretnekek ellen, s még azt is javasolta, 
hogy akik ebben résztvesznek, ugyanolyan bűnbocsánatot 
nyerjenek, mint akik keresztes hadjáratra mennek a Szentföldre. 


A következő év folyamán tovább mélyült az a szakadék, amely a 
pápát a német papságtól és a néptől elválasztotta. A birodalmi 
rendek 1234 februárjában Frankfurtban tartott gyűlésére 
csapatostul jöttek olyanok, akiket annakidején Konrád megvádolt 
és javaikból kiforgatott, keresztet cipelve és a rajtuk esett 
sérelmeket panaszolva. A méltatlankodás vihara söpört végig a 
gyűlésen, sőt még az is elhangzott egy püspök-fejedelem szájából: 
, Konrád úr megérdemelné, hogy kihantolják és eretnekként 
megégessék?.20 Ott volt Henrik, Sayn grófja, s hivatalos formák 


közt tisztázták az eretnekség vádja alól. Konrád egy másik 
áldozata, Henrik, Solms grófja könnyes szemmel jelentette ki, hogy 


az eretnekség vádját csak azért ismerte el, mert így akarta 
elkerülni a megégettetést; őt is felmentették. Végül előálltak hatan 
azok közül, akiknek részük volt Konrád megölésében; velük is 
elnézően bántak. Konrád régi szövetségesén, a hildesheimi 
püspökön kívül szinte senki sem tanúsított érdeklődést egy új 
eretneküldözés iránt, s amikor áprilisban a mainzi érsek a német 
papság nevében írt a pápának, felhívta figyelmét arra, milyen 


durva törvénytelenségek kísérték Konrád tevékenységét. 21 Ez 
viszont a legkevésbé sem hatott Gergely pápára, aki továbbra is 
hevesen kikelt Konrád gyilkosai ellen, sőt a német papság ellen is, 
amiért védelmükbe vették őket. 


A pápa ott Rómában nyilván egészen másként ítélte meg 
Konrádot és szerepét, mint azok, akik tevékenysége közben látták; 
s óhatatlanul felmerül a kérdés: miért? Nem igaz (amit egyesek 
időnként állítanak), hogy Konrád kinevezése önkényes döntés volt, 
ami sértette a püspökök hagyományos jogkörét; Konrádot saját 


felettese, a mainzi érsek nevezte ki.2£ Az álláspontok ilyen 
lényeges eltérésének más a magyarázata. Konrád fanatikus volt, 
akit nem csupán az eretnekek iránti gyűlölet vezetett, hanem 
közrejátszottak ebben azok az abszurd démonológiai elképzelések 
is, amelyek az eretnekekről kialakultak. A német püspökök 
általában nem osztották ezeket az elképzeléseket, a pápa viszont 
igen, és szinte bizonyos, hogy ezeket Konrád plántálta a lelkébe. 


1233-ban IX. Gergely ki is adott egy bullát, a Vox in Ramát, s 
ebben megtaláljuk mindazokat a mocskolódó históriákat, 
amelyekkel foglalkoztunk, s még többet is." Ez a pápai nyilatkozat 
elmondja, hogyan is zajlik le egy új tag befogadása egy eretnek 
szektába. Szokás szerint először egy varangyos béka jelenik meg, 
amelyet a jelöltnek meg kell csókolnia, az alfelén vagy a száján, bár 
olykor liba, vagy kacsa is lehet ez az állat, s akár olyan nagy is 
lehet, mint egy kemence. Majd egy férfi jelenik meg, akinek 
szénfekete a szeme, s az arca szokatlanul sápadt, s ez az ember 
olyan sovány, mintha csak csont és bőr volna. A jelölt őt is 
megcsókolja, s hozzáérve jéghidegnek érzi; eközben szívéből úgy 
elszáll a katolikus hit, hogy emléke sem marad. Ezután a társaság 
asztalhoz ül, s kezdődik a lakoma. Minden ilyen összejövetelen ott 


áll egy bizonyos szobor, s arról lekúszik egy fekete macska, s 
fogadja a Walter Map által már leírt ocsmány tiszteletadást. 


t Sokáig tartotta magát az a vélemény, sőt mai munkákban is gyakran 
felmerül, méghozzá ténymegállapításként, hogy ez a bulla a német föld 
legészakibb részén élő paraszt népesség, a stedingiek ellen irányult. A 
bulla szövege azonban azt bizonyítja, hogy azok ellen a Rajna 
völgyében és Türingiában élő eretnekek ellen irányult, akikkel 
Marburgi Konrád foglalkozott. A stedingieknek Konrád soha még csak 
közelébe sem jutott. 


Több ének eléneklése után a szekta vezetője megkérdezi egyik 
hívétől: , Mire tanít ez??", s ezt a választ kapja: ,A 
legmagasztosabb békére?, amihez egy másik hozzáfűzi: ,S arra, 
hogy feltétlenül engedelmeskednünk kell". Ezt követi a szokásos 
szabados, vérfertőző, gyakran homoszexuális orgia, majd egy sötét 
sarokból férfi lép elő, aki deréktól fölfelé olyan fényes, mint a nap, 
deréktól lefelé azonban olyan fekete, mint egy macska. A belőle 
sugárzó fény az egész helyiséget megvilágítja. A szekta vezetője az 
új tag ruhájának egy darabjával ajándékozza meg ezt az embert, 
mondván: , Amit kaptam, neked adom". A fényt sugárzó ember 
így felel: , Jól szolgáltál eddig, még jobban szolgálsz majd ezután. 
Amit nekem adtál, a te gondjaidra bízom". Ezzel eltűnik. 


Ami ezután következik, azt az eretnek hitelvek summázatának 
szánták. Az ő felfogásuk szerint Isten nagyon igazságtalanul 
cselekedett, amikor Lucifert pokolra vetette. A mennyország igazi 
teremtője Lucifer, s egy napon majd kiveti onnan Istent, s 
visszaveszi jogos és dicsőséges székhelyét. Akkor az eretnekek 
majd, reményük szerint, általa és vele eljutnak az örökkévaló 
boldogság állapotába. Ebből azt a következtetést vonják le, hogy 
kerülniük kell mindent, ami neki gyűlöletes. Hitelveiknek ez a 
rövid foglalata igazolja azt, amit az ember amúgyis feltételezett 
volna, hogy a varangy, a macska, a sápadt, jéghideg férfi és a 
felében sugárzó, felében fekete ember mind Lucifer, vagyis a Sátán 
megjelenési formái. 


A Vox in Rama elsősorban a német eretnekekkel foglalkozik. A 
mainzi érseknek szól, mint Németország prímásának, de névszerint 
Marburgi Konrádnak is, s szövetségesének, a hildesheimi 
püspöknek. Voltaképpen egy olyan jelentés alapján készült, 
amelyet a Rajna-vidéki eretnekek ügyében ők küldtek a pápának 
írt levelükben. Az eredeti jelentés nem maradt fenn, de aligha 
kétséges, hogy az nagyrészt, ha ugyan nem teljes egészében, 
Konrád műve volt. Amikor Konrád halála után a mainzi érsek 
megírta tiltakozó levelét a pápának, rosszallását fejezte ki azért, 
mert az inkvizítor erőszakkal csikarta ki áldozataiból azt a 
vallomást, hogy ők a varangyot, a macskát, a sápadt embert s más 


szörnyetegeket csókolgattak.23 


Marburgi Konrád olyan ember volt, akit nem támogatott 
egyetlen szerzetesrend sem, a saját személyisége tette alkalmassá és 
ösztökélte arra, hogy rettegésben tartsa a német társadalmat, 
legfelső rétegétől a legalsóig. E késztetésnek sokkal inkább ő maga 
volt a forrása, mint a való helyzet: noha kétségtelenül voltak az 
országban eretnekek, számuk és hatalmuk sokkal kisebb volt, mint 
amilyennek ő képzelte. Működése idején is csak az általa bejárt 
területekről érkeztek jelentések az eretnekekről; az ország többi 
részén nem mutatkozott hasonló érdeklődés. Halála után pedig 
mély csend következett: a krónikáknak úgyszólván semmi 
mondanivalójuk sincs az eretnekekről, s hamarosan még a pápa is 
elfelejtkezett . róluk. A fenyegető sátáni veszedelemnek 
nyilvánvalóan semmi alapja nem volt, s az egész csak egy 
rögeszmés ember agyában született meg. 


Ez az epizód mégis döntő fontosságú. Ekkor történt először, hogy 
a hagyományos démonológiai koholmányok nem a melléktermékei, 
hanem az indítékai voltak az üldözésnek. Maga a pápa is ekkor 
adott először tekintélye súlyával nyomatékot ezeknek a képtelen 
elmeszüleményeknek: a Vox in Rama már hiteles tényekként 
közölte a mendemondákat. Fontos precedensek voltak ezek. Utóbb, 
a következő két évszázadban ugyanilyen indítékokkal folytak az 
üldözések, ugyancsak legfelső támogatással és jóváhagyással. S 
minden újabb üldözés újabb hitelt és érvényt szerzett azoknak a 
lehetetlen elképzeléseknek, amelyek az üldözések indítékául és 


jogalapjául szolgáltak, s ezeket a képzelgéseket aztán már 
maguktól értetődően igaznak fogadták el, előbb a tanult emberek 
jó része, végül pedig az egész társadalom zöme. 


A középkori eretnekek 


és a démonok (II.) 


1. 


Amikor a mainzi érsek Marburgi Konrádról írt IX. Gergely 
pápának, megemlítette azt a szektát, amelyet az utánuk nyomozó 


inkvizítor , lyoni szegények"-nek nevezett. De a , yoni szegények" 
egyszerűen a valdensek vagy valdiak egyik neve volt. 


A valdens eretnekség hiteles története és igazi jellege régóta 


közismert.? 1173-ban egy Valdés vagy Valdo nevű gazdag lyoni 
kereskedőn az üdvözülés heves vágya lett úrrá. Úgy vélte, az utat, 
amelyen járnia kell, kijelölik neki Jézus szavai a gazdag ifjúról 
szóló példázatban: , Ha tökéletes akarsz lenni, eredj, add el 
vagyonodat és oszd ki a szegényeknek...?? Valdés megvált minden 
javaitól, és koldus lett. Kialakult körülötte egy csoport, amely, az 
apostolok példájára, a teljes szegénység útján akart járni. És ezek 
az emberek hamarosan prédikálni kezdtek. 


Eddig a történet teljesen párhuzamos a ferencesek egy 
emberöltővel későbbi vállalkozásának kezdetével. Csakhogy míg 
Szent Ferencnek és társainak sikerült, bizonyos nehézségek árán, 
megszerezniük a pápai jóváhagyást életvitelükhöz, Valdésnek és 
követőinek nem: amikor 1179-ben megjelentek Rómában a 
lateráni zsinaton, a pápa, bár méltányolta vallásosságukat, 
prédikáló tevékenységüket korlátozta. A két lehetőség közül, hogy 
abbahagyják a prédikálást, vagy szembeszegülnek a pápával, a 


,]yoni szegények?" az utóbbit választották, aminek az lett 
óhatatlanul a következménye, hogy 1181-ben kiközösítették, 1184- 
ben pedig hivatalosan eretneknek nyilvánították őket. 


A valdensek (ahogy ekkor már nevezték őket) sokasodtak, noha 
egyik egyházmegyéből a másikba űzték, olykor máglyára küldték 
őket. Ez a francia eredetű mozgalom tovább terjedt, észak felé 
Liége-ig, keleten Metzig, de kivált dél felé, Provence-ba, 
Languedocba, Katalóniába, Aragóniába. S közben új ágai jelentek 
meg Itáliában, ahol Milánó volt a fellegváruk, s a Rajna mentén, 
Strassburgban, Trierben és Mainzban, valamint Bajorországban és 
Ausztriában. 


A valdensek közt két csoportot lehetett megkülönböztetni, 
nagyjából úgy, ahogy a római egyház papságra és világi hívekre 
oszlott. Csak az első csoport volt a , szegények?"-é, a világiakat 
egyszerűen csak , jóbarátok"-nak hívták. A viszonylag kisszámú 
, szegények?" egy vallási elitet alkottak; ennek minden tagja, 
többéves próbaidő után, fogadalommal kötelezte magát arra, hogy 
Krisztus törvényét szigorúan megtartja, lemond a világról, 
életmódjában az apostolokat követi, s hogy nem lesz semmi 
tulajdona azon kívül, ami a napi megélhetéshez szükséges, és hogy 
örökre megőrzi szüzességét. Ezenkívül a , szegények" továbbra is 
feladatuknak tekintették, hogy  prédikáljanak és a vándor 
prédikátorok fáradságos életét éljék. 


Ellentétben a már említett kathar eretnekekkel, a valdensek 
úgyszólván érintetlenek maradtak a nem keresztény hatásoktól. 
Sikerült lefordíttatniuk a Vulgatát különböző nemzeti nyelveikre, 
és ezek a (sokszor meglehetősen pontatlan) bibliafordítások lettek 
hitük alapjai. Jóllehet, nem voltak tanult emberek — lévén 
többségükben parasztok és kézművesek —, a Szentírást nagyon 
alaposan tanulmányozták, s még a teljesen írástudatlanok közül is 
sokan fejből el tudták mondani a négy evangéliumot és Jób 
könyvét. Hitelveik minden szokatlansága csak az Újszövetség 
egyoldalú értelmezéséből származott. Például — semmilyen 
körülmények között sem voltak hajlandók esküt tenni, s 
mélységesen . borzadtak mindenféle, még a  legköznapibb 
hazugságtól is. Ellenezték a testi fenyítéket, s bizonyos jelek szerint 


a katonai szolgálatot is. E magatartás igazolására könnyen lehetett 
szakaszokat találni az Ujszövetségben. 


Az önkéntes szegénység maradt a legfőbb érték, s ez lett a mérce, 
amellyel a valdensek magukat is és ellenségeiket, a katolikus 
papságot is mérték. Úgy vélték, hogy ha a papok nem gyakorolják 
az önkéntes szegénységet, valójában nem is keresztelhetnek, nem 
bérmálhatnak, nem szolgáltathatják ki az oltári szentséget, nem 
szentelhetnek fel papokat, nem gyóntathatnak, és nem adhatnak 
feloldozást. E szentségek érvényes kiszolgáltatásának joga csakis 
az önkéntes szegénység igaz híveinek, a valdenseknek volt 
fenntartva. Voltaképpen a , lyoni szegények"-ből és követőikből állt 
az egyedüli igaz egyház, a római egyház pedig utálatos lett, mert 
papjait nem kötelezte a teljes szegénységre. 


Ilyen volt az a szekta, amely Marburgi Konrád és IX. Gergely 
pápa szerint elmondhatatlan orgiákat űzött és az Ördögöt imádta. 
A XIII. században a vádak és a valóság közti eltérés nyilvánvaló 
volt sokak előtt, még az ortodox elveket védelmezők köreiben is. 
Amikor a mainzi érsek Konrád meggyilkolása után a pápának írt, 
láthatólag nem volt megrendülve, ahogy a híres prédikátor, 
Augsburgi Dávid sem, amikor 1265 körül Értekezés a lyoni 
szegények eretnekségéről című munkáját írta. A szektának és 
elveiknek ez a módszeres taglalata határozottan elveti az 
ördögimádás vádját, az orgiákat pedig egyszerűen némely valdens 
prédikátor egyéni kihágásának tekinti, aki hivatása kedvéért 


elhagyta feleségét, de nem bírta megtartani az örökös szüzességet.§ 
A német területeken mégis tovább élt a régi megbélyegző 
sztereotípia és a XIV század elején újra is éledt. 


1311 és 1315 között Ausztriai Frigyes herceg a salzburgi érsekkel 
és a passaui püspökkel szövetkezve folytatott hajszát, hogy az 
osztrák fennhatóság alatt álló országokat megtisztítsa az 


eretnekektől, akik ezúttal is nyilván a valdensek voltak.? Azokat, 
akik nem vonták vissza nézeteiket, szokás szerint most is 
megégették, s úgy látszik, ezek voltak nagy többségben. Egy 
korabeli krónikás feljegyzi, hogy , valamennyien hallatlan 
konokságot tanúsítottak, akár a halált is vállalva, s örömmel 


mentek kivégzésükre?". Ugyanez a krónikás összefoglalja a szekta 
hitelveit is, s a valdensek által csakugyan vallott nézetek közé 
olyanokat is kever, amelyek egyenesen a Vox in Rama bullából 
származnak. Ezek az emberek, mondja e krónikás, azt vallják, 
hogy Lucifert és  démonait igazságtalanul űzték ki a 
mennyországból, s végül nekik jut majd az örök boldogság, Mihály 
és angyalai pedig örök kárhozatra jutnak. Isten eközben semmiről 
sem tud és semmit sem büntet, ami a föld alatt történik; az 
eretnekek tehát föld alatti üregekben tartják összejöveteleiket, 
amelyeken vérfertőző orgiákat űznek — apa a lányával, fivér a 


nőtestvérével, fiú az anyjával.§ E nézethez a valdensek hitelveiről 
és viselkedéséről kapóra jött az a vallomás, amelyet Domonkos- 
rendi inkvizítorok csikartak ki egy bizonyos, kremsi illetőségű 


Ulrich Wollarból./ 


Egyes pápák komolyan vették ezeket a fantazmagóriákat, s 
páratlan tekintélyüket felhasználták  terjesztésükre. Mint 
annakidején IX. Gergely, XXII. János is bullába foglalta őket, s ezt 
a lépést mindkét pápa egyetlen, messzi országban működő pap 
hatására tette meg. Ahogy Gergely pápa Rómában feltétlen hitelt 
adott Marburgi Konrád német földről küldött jelentéseinek, az 
Avignonban székelő János pápa is gyanútlanul elhitte azt a mesét, 
amelyet a prágai székesegyház egy kanonokja agyalt ki. Ez a 
kanonok, Schönbergi Henrik még csak nem is volt igazán 
megszállott, mint Konrád, pusztán intrikus, aki tönkre akarta 
tenni saját püspökét. Ennek az embernek a sugalmazására a pápa 
1318-ban dörgedelmes bullát adott ki, amelyben a püspököt az 
eretnekek oltalmazásával vádolta. Az itt leírt eretnekség is 
egyértelműen valdens eretnekség, de az igazi valdens tanok itt is 
képzelgésekkel keverednek a Lucifer-tiszteletről és a barlangokban 


folyó éjszakai orgiákról.§ 


Már az 1233-ban kelt Vox in Rama úgy mutatja be az Ördögöt, 
mint aki testi valójában elnököl a valdensek éjszakai 
összejövetelein, s ugyanezt a badarságot látjuk viszont egy 
évszázaddal később. Az 1338-as évről szólva a svájci Ferenc-rendi 
Winterthuri János említ eretnekeket, akiket máglyán égettek meg 


Ausztriában és a környező országokban. Ezek is bizonyára 
valdensek voltak, s a nekik tulajdonított szertartások csakugyan 
nagyon különösek. Amikor már együtt vannak földalatti 
rejtekhelyükön, gyűlésük prédikációval kezdődik, amelyben a 
szekta feje a hitelveiket fejtegeti. Majd négy ifjú jelenik meg, 
kezükben égő fáklya, aztán egy király lép be, pompás öltözékben, 
fején szikrázó korona, kezében furcsán ragyogó jogar, s körülötte 
lovagok fényes serege. 


A király közli, hogy ő a mennyek királya, ami azt jelenti, hogy ő 
Lucifer. Kijelenti, hogy az imént kifejtett tanokkal egyetért, s 
tekintélyével élve megparancsolja, hogy azokat tartsák meg 
mindörökkön, s azoknak engedelmeskedjenek. Egyszeriben előjön 
egy kabóca, s egymás után minden jelenlévőnek ráül a szájára, 
amitől valamennyiükön olyan boldog elragadtatás vesz erőt, hogy 
minden önuralmukat elveszítik. Elérkezett a szokásos orgia ideje: 
a lámpákat eloltják, s mindenki közösül a szomszédjával, gyakran 
férfi a férfival, nő nővel. A krónikás azzal zárja mondandóját, 
hogy e szekta hívei a Sátán kiváltságos fiai, akik az ő szavait és 


tetteit utánozzák a többi ember előtt.9 


Ezt hitték a valdensekről a német nyelvterület legdélibb részein, 
de úgy látszik, messze fent északon is ugyanez a kép élt róluk. 1336 
körül annak vette hírét a brandenburgi püspök, hogy Angermünde 
városát megmételyezte az eretnekség. Inkvizítorokat küldtek a 
dolog kivizsgálásra, s ezek nem jártak hiába. Találtak ott szép 
számmal — olyanokat, akiket  ,luciferiánus  eretnekség"-gel 
gyanúsítottak, és tizennégy férfit és nőt, aki nem volt hajlandó 


hitelveit megtagadni, megégettek.10 A vádak részleteit nem 
ismerjük, de egy történet, amely Winterthuri János fülébe jutott, 
legalábbis sejteti, mit jelent a , luciferiánus eretnekség". 


A saját állítása szerint , hiteles beszámoló?"-ra támaszkodó svájci 
krónikás elmondja, hogy egy brandenburgi iskolamester meghívta 
egy jóbarátját, egy Ferenc-rendi szerzetest, hogy menjen vele, ha 
látni akarja a Szentháromságot. Miután a ferences megkapta 
testvéreitől az engedélyt, s a szent ostyával felvértezte magát, 
elment az iskolamesterrel oda, ahol — mint kiderült — eretnekek 


gyűltek össze. Három feltűnően szép, fényes palástú férfi vezette az 
összejövetelt, akikre az iskolamester azt mondta, hogy ők az Atya, 
a Fiú és a Szentlélek. A ferences, akire mindez hatástalan maradt, 
elővette és felmutatta az  oltáriszentséget, s fennhangon 
megkérdezte: , Akkor hát ez ki?? Winterthuri János így fejezi be 
történetét: ,A szellemek, amelyek a Szentháromság képében 
félrevezették és megbolondították az embereket, az oltáriszentség 
láttán eltűntek, iszonyú bűzt hagyva maguk után. A ferences 
hálatelt szívvel tért vissza testvéreihez, s számot adott nekik Isten 
erejéről s annak csodatevő hatásáról. Az eretnekeket pedig, akik 
hagyták, hogy a szellemek gúnyt űzzenek belőlük, és becsapják 
őket, máglyára küldték és megégették. Amikor intették őket, hogy 
szabaduljanak meg a babonaság és az ördögi ámítás mocskától, 
elmélkedjenek, és vallják meg az igaz hitet, ahogy illik, ők 
rendületlenül kitartottak eretnek tévelygéseik mellett, mert a 
csapdából, amelybe estek, már nem tudtak szabadulni, s a helyes 
úttól túlságosan messzire tántorodtak. Inkább a tűzben pusztultak 
el, bűneik teljében, semhogy az igaz hit megvallásával magukat 
megváltották volna. Sőt még azt is mondták, hogy a lángok közt 
arany szekereket látnak, amelyek azonnal a mennyország örömei 


közé viszik őket? 1 1384-ben újabb ,luciferiánus? csoportot 
lepleztek le Brandenburgban, s ezúttal tudjuk, mivel vádolták 
őket. Mint az osztrák eretnekekről és Marburgi Konrád 
áldozatairól, őróluk is azt híresztelték, hogy hitük szerint Lucifert 
igazságtalanul űzték ki a mennyországból, s majd amikor eljön 
annak az ideje, visszatér oda s átveszi az uralmat Istentől. Ők, 
mint mondták, addig is Lucifert tisztelik istenükként; s ők is 
tartottak földalatti pincékben féktelen orgiákat. A többi elv, 
amelyet ezeknek az embereknek tulajdonítottak, tisztán valdens 


tan, s minden jel arra vall, hogy ők is valdensek voltak 12 


Ez a fejezet jóval azelőtt készült, hogy megjelent Robert E. Lerner: 
The heresy of the Free Spirit in the later middle ages című műve, 
University of California Press, 1972; de megnyugvással látom, hogy 
Lerner professzor (a 25 sk. oldalakon) ugyanerre a következtetésre jut, 
ti., hogy ezek a , luciferiánus? csoportok tulajdonképpen valdensek 


voltak. A kettő azonosságát valójában már Hermann Haupt észrevette, 
1888-ban. A brandenburgi eretnekekkel kapcsolatban ezt meggyőzően 
bizonyította Dietrich Kurze. Az utalásokat lásd a 12. jegyzetben. 


Nincs okunk azt hinni, hogy német földön a valdensek bármikor 
is nagyon sokan lettek volna. Társadalmi befolyásuk megszűnt 
működésük kezdeti szakasza után: a XIV. századra már szinte 
kizárólag kézművesek, szerény kereskedők és parasztok maradtak 
soraikban. A katolikus egyház szilárd építményével, hatalmas 
vagyonával szemben ez a kis, szétszórtan élő, alig ismert szekta 
semmiféle valóságos fenyegetést nem jelenthetett. Mégis, bizonyos 
körökben nemcsak veszély, hanem egy mindent elsöprő, 
emberfeletti hatalom pusztító erejének forrását sejtették bennük. 
Megintcsak a ferences Winterthuri Jánostól tudhatjuk meg a 
dolgok valódi állása helyett a róluk kialakult elképzeléseket. 
Szerinte csakis a katolikus papok -— köztük természetesen a 
ferences prédikátorok — igen buzgó erőfeszítései mentették meg az 
egyházat attól, hogy végképp alulmaradjon és megsemmisüljön e 
küzdelemben: , Ezek az emberek bizonnyal elveszejtenék Péter 
vallását, ha a tanítómesterek nem erősítenék meg azt az igazság 
igéjével. Így hát Péter kis hajóját, amely e világ tengerének 
hullámait szeli, vihar veri, dobálja, de mégsem süllyed el, mert 


óvja a tanítómesterek erős keze. ..?13 


A szekta  befeketítését — célzó — lankadatlan igyekezet 
elválaszthatatlan volt hatalmának elképesztő túlbecsülésétől. A 
valdenseket ördögimádóknak képzelték, s félig-meddig őket 
magukat is démoni lényeknek. Ez azt jelentette, hogy ténykedésük, 
amelynek célja a katolikus egyházzal azonosnak tekintett 
keresztény vallás gyengítése és megsemmisítése volt, szinte 
kivédhetetlen kellett, hogy legyen. Azt is jelentette, hogy minden, 
ami különösen embertelennek számít, például a féktelen orgiák, a 
szülő és gyermeke közti vérfertőzés szükségszerűen lényeges eleme 
az ő világuknak. És a XIV. században még a hivatásos inkvizítorok 
közül is sokan elfogadták ezt a sztereotip nézetet. Amit Nicolas 
Eymeric aragóniai inkvizítor mond a valdensekről 1368 táján írott 


Directorium Inguisitorum című kézikönyvében, általában tényszerű 
és tárgyilagos, de még ebben is a valdensek egyik hittételeként 
olvasható: ,Jobb ha az ember bármiféle gonosz cselekedettel 
kielégíti buja kívánságait, semmint hogy a test kínzó vágyai 
gyötörjék. Sötétségben bármely férfinak szabad bármely nővel 
párzania, minden válogatás nélkül, akármikor és akárhányszor, 
amikor és ahányszor csak testi vágyai felgerjesztik. Ők ezt 


hirdetik, s ezt is cselekszik?.14 


Franciaországban és Itáliában a valdensek eredetileg 
jelentősebbek voltak, mint német földön, de ott is olyan kegyetlenül 
üldözték őket, hogy a XIV. századra fénykorukon már túljutottak. 
Addigra a még életben maradottak többsége a francia-olasz határt 
átszelő Cotti Alpokba húzódott vissza, amely nagyjából Gaptól 
Torinóig húzódott. Ott szilárd összetartó kolóniát alkottak, olasz 
vezetés alatt. Nagy kockázatot vállaltak az inkvizítorok, akik 
ezekbe a távoli völgyekbe bemerészkedtek; kettőről tudunk, akiket 
megöltek a fegyverre kelt valdensek. Olykor-olykor mégis elfogtak 
néhány valdenst, s egyik-másik ezt követő bírósági tárgyaláson 
újra szóba kerültek azok az elképesztő hiedelmek és cselekedetek, 
amelyeket több emberöltővel korábban a német valdenseknek 
tulajdonítottak. 


1387 elején egy Saviglianóból való, Antonio de Setto nevű 
Domonkosrendi inkvizítor vizsgálatot kezdett Pinerolo környékén 
a Cotti Alpok itáliai lábánál. Nem sok sikerrel járt, mindaddig, 
amíg el nem fogott egy Monte San Raffaellóból való, Antonio 
Galosna nevű vallásos világi embert, aki tagja volt Szent Ferenc 
harmadik rendjének. Az inkvizítor hónapokig fogva tartotta, 
mígnem 1388 májusában, az általa Torinóban létrehozott bíróság 
elé állította. Itt azután kiderült, hogy ez a harmadrendi ferences 
igazából  valdens. Sokszor vett részt a szekta éjszakai 
összejövetelein, s igen részletesen be tudott számolni az ott 


történtekről.15 


Az összejöveteleket általában egy valdens házánál tartották, 
vagy egy fogadóban, olyan időpontban, amikor a szomszédok már 
aludtak, s ezért biztonságban voltak tőlük. A társaság 


kézművesekből és kiskereskedőkből állt;  kocsmárosokból, 
pékekből, vargákból, szabókból, rőfösökből, gyümölcsárusokból. 
Létszámuk egy tucat és mintegy negyven között ingadozhatott, de 
mindig képviselve volt mindkét nem. A gyűlés afféle úrvacsorával 
kezdődött. A prédikátor ilyenkor kenyeret osztott szét, azt 
fejtegetve, hogy az többet ér a katolikus hitnél, sőt az Isten 
kegyelménél is. Egy öregasszony italt töltött egy erre szolgáló 
palackból, amely az ő gondjaira volt bízva. Ez az ital valami undok 
folyadék volt; aki ebből sokat fogyasztott, a teste felpuffadt, sőt 
akár meg is halhatott, de egyetlenegy korty is örökre a szektához 
fűzte. Azt beszélték, hogy egy óriási varangyos béka ürülékét 
tartalmazta ez a folyadék, s a békát külön ezért tartotta az ágya 
alatt az asszony, és hogy ezt az italt mindig Vízkereszt estéjén 
főzték. Bármilyen undorító volt is az étel-ital, a jelenlévők , nagy 
örvendezéssel? vettek részt a lakomán. Így megerősítve magukat, 
megígérték a prédikátornak, hogy mindenben engedelmeskednek 
neki, és sohasem árulják el, mi történik az összejöveteleken. 
Megígérték még, hogy imádni fogják a sárkányt, amely Isten és az 
ő angyalai ellen hadakozik (ezen a Jelenések Könyvének sárkányát 
értve, amely Lucifer, vagyis a Sátán). Ezután eloltották a 
lámpákat, s valaki elrikkantotta magát: , Aki bírja, marja!" Ezzel 
megkezdődött az orgia, s tartott napkeltéig; és itt is külön szó esik 
a legközelebbi rokonok közti közösülésről. Néha azonban 
rendezettebben folytak a dolgok: a férfiak sorsot húztak a nőkre. 


Antonio Galosna több mint egy tucat falut nevezett meg Torino 
környékén, ahol ezek az üzelmek állítólag folytak, s nem is csak 
néhanapján, hanem havonta egyszer-kétszer (kivéve, tette hozzá, 
ha esős volt az idő). Ugyancsak tucatszám említett férfiakat és 
nőket, akik ezeken állítása szerint résztvettek. De bármilyen 
részletes volt is a vallomása, végül mégsem segített rajta. Egy 
ponton a világi hatóságok közbeléptek, hogy kivonják az inkvizítor 
hatásköréből, mire ő minden addigi vallomását megtagadta, azt 
állítván, hogy csak a kínzástól való félelem mondatta vele mindezt. 
Az inkvizítor azonban nyomatékosan megismételte állításait, s bár 
Antonio visszatért eredeti vallomásához, mégis megégették. 1451- 
ben pedig egy másik Domonkos-rendi inkvizítor, szintén 
Pinerolóban, arra bírt rá egy másik valdenst, erősítse meg, hogy a 


szekta csakugyan szabados, vérfertőző orgiákba merült. Ezeknek 
az itáliai pereknek egyes mozzanatai arra vallanak, hogy talán az 
eredeti valdens tanokba a katharoktól származó elemek is 


keveredtek, a vádakat azonban ez sem teszi hihetőbbé.16 


Közben az embruni érseknek állandó bosszúságául szolgáltak a 
francia valdensek, akik zömükben az ő fennhatósága alatt éltek. 
Nem mintha bármikor is fontos tényezőt jelentettek volna ezen a 
vidéken; épp ellenkezőleg, többségükben szegény parasztok és 
pásztorok voltak, akik kis zárt közösségekben éltek Fressiniére, 
Argentiére, Valpute és Valcluson magasan fekvő, távoli völgyeiben, 
ahonnan csak ritkán merészkedtek elő. De a puszta tényt, hogy 
ilyen közösségek léteztek és szívósan fennmaradtak, tűrhetetlennek 
érezték az egymást követő érsekek és inkvizítorok, s nemcsak ők. 
II. Frigyes példáját, aki 1231-ben azért fogott össze IX. Gergely 
pápával, hogy a birodalom területén kiirtsa az eretnekeket, sok 
uralkodó követte már, s 1365-től kezdve Dauphiné helytartója és a 
dauphinéi tanács (utóbb a grenoble-i főbíróság, a , parlement") 
ismételten küldött fegyveres különítményeket a hegyi falvak ellen. 
Valójában egy meg-megszakított keresztes hadjárat volt ez, s mint 
más keresztes hadjáratok, ez is részesült pápai áldásban. A 
dauphinéi valdensek elleni harcot, amelyet már XXII. János és 
XII. Benedek is szükségesnek tartott, VI. Kelemen, V. Sándor, IV. 
Jenő és VIII. Ince hathatósan támogatta. 


A harc az 1486 utáni években érte el tetőpontját, amikor egy 
különösen elszánt érsek, Jean Baile minden addiginál nagyobb 


erőfeszítést tett a szekta kiirtására. Felhívta a valdenseket, 
térjenek vissza az egyházba, s minthogy egyetlen egy valdens sem 
jelentkezett, VIII. Ince pápához fordult segítségért. Válaszul a 
pápa felmentette Dauphiné állandó, már idős inkvizítorát, s 
helyére egy Alberto Cattaneo nevű olaszt állított, aki — úgy látszik 
- mindössze huszonkét éves volt. Az inkvizítort általában a 
domonkos vagy a ferences tartományi rendfőnök nevezte ki 
aszerint, melyik rendbe tartozott, s kiválasztásánál leginkább az 
esett a latba, menynyire ismerte a helyi viszonyokat. Cattaneo 
azonban szerzetesrendbe nem tartozó külön megbízott volt, akit 
közvetlenül a pápa nevezett ki, s kiválasztása tévedésnek bizonyult. 


Bár Cattaneo tudományban nem szűkölködött — cremonai 
főesperes volt, az egyház- és magánjog doktora -—, arra, hogy 
körültekintő inkvizítorként működjék, felkészültsége a legkevésbé 
sem tette alkalmassá. Minthogy egy szót sem tudott franciául, s 
egyáltalán nem ismerte a dauphinéi viszonyokat, nem tudta 
irányítani azokat a világi tisztségviselőket, akik a segítőtársai 
voltak. Az ő hivatali ideje alatt a szokottnál sokkal többször 
alkalmazták a tortúrát és a tortúrával való fenyegetést; tudunk 


valdensekről, akiket embruni tisztségviselők halálra kínoztak.18 


Cattaneo első intézkedése viszonylag mérsékelt volt: ő is, mint 
korábban az érsek, felszólította a völgyek lakóit, hogy 
jelentkezzenek önként, kérjenek feloldozást, s béküljenek ki az 
egyházzal. De amikor ennek semmi visszhangja sem lett, azt 
szorgalmazta, hogy katonaság nyomuljon be azokba a völgyekbe, 
amelyekbe a valdensek befészkelték magukat, s kívánsága teljesült. 
A grenoble-i , parlement?" utasítására és a dauphinéi helytartó 
helyettesének parancsnoksága alatt fegyveres különítmény indult 
el 1488 márciusában. Ennek tagjai a pápa ígérete szerint teljes 
bűnbocsánatra számíthattak, valamint részesedésre az eretnekek 
vagyonából; ennek megfelelően buzgók is voltak. A valdensek a 
jeges hegycsúcsokra szorultak vissza, ahol egy darabig vitézül 
ellenálltak, majd győzött a túlerő. Tucatszám hányták őket 
kardélre, vagy taszították le a szirtekről. 


Még többen fogságba estek, vagy megadták magukat, s míg 
makacs vagy visszaeső eretnekekként néhányukat megégették, 
többségüket visszafogadta az egyház. Ezek közül mintegy ötvenet 
hallgatott ki Cattaneo világi jogászok, köztük  Briancon 
főbírájának segítségével. Kiderült, hogy hitelveik dolgában ezek a 
valdensek olyan közel álltak a katolicizmushoz, mint elődeik két- 
három századdal korábban, s vallották az összes fontos katolikus 
hittételeket, beleértve azt is, amely szerint Krisztus az 
oltáriszentségben valóságosan jelen van, s csak a római egyház 
hierarchiáját vetették el. De a szekta elleni hajdani rágalmak még 
mindig éltek, sőt újabb tápot kaptak. Már a katonai beavatkozás 
előtt néhány elfogott valdens éjszakai orgiákról beszélt a 
kihallgatáson, s az újonnan ejtett foglyok csoportjából egyesek 


szintén hasonló dolgokat mondtak.19 Sokan méltatlankodva 
tagadták, hogy ilyesmi történt — volna, mások — viszont 
készségesebben nyilatkoztak. Különösen a (piemonti nyelven 
, nagybácsi"-t jelentő szóval) , barbe?-oknak nevezett valdens 
prédikátorokról volt sok mondanivalójuk. Azt állították, hogy a 
;barbe? szokott jelt adni az orgia megkezdésére azzal, hogy 
elrikkantja magát: , Aki bírja, bírja. Aki fogja, fogja. Aki a lámpát 


eloltja, örök élete legyen?.20 Ez a furcsa kijelentés nem volt új — 
már Antonio Galosnánál megtaláljuk, egy évszázaddal korábban -, 
s tényleges alapja ismert: szokás szerint a valdens szertartás végén 
a prédikátor azt mondta: , Aki megragadta [a lényeget], az őrizze 
meg"; ezután a gyülekezet néhány percig némán elmélkedett a 


sötétben, mielőtt szétoszlott volna.21 


A —"barbe?-ok egyszerű, tanulatlan emberek voltak, 
többségükben olasz származásúak. Nem plébániákon működő 
papok, hanem — a katolikus szerzetesekhez hasonlóan — vándor 
prédikátorok. Kereskedőnek, házalónak öltözve mindig úton 
voltak, s óriási távolságokat tettek meg gyalogosan. Veszedelmes, 
idegőrlő létforma volt ez, és bár a valdens közösségek híven 
oltalmazták őket, egy-egy közülük néha mégis fogságba került. Az 
ismert adatok szerint 1492-ben négyen pusztultak el Grenoble- 


ban,22 és ugyanabban az évben még ketten estek fogságba a 
Briancontól északra fekvő hegyekben. Egyiküket, egy Girundinói 
Ferenc nevű spoletói olaszt, akit Márton , barbe?-ként is ismertek 
(a most olasz területre eső) Oulxban állították bíróság elé. 
Kihallgatása, amelyet nem inkvizítor vezetett, hanem az oulxi 
apátság egy kanonoka, a dauphinéi helytartó egy tanácsosának és 
az embruni főbírónak a segédletével, új és színes részletekkel 


szolgált a képzeletbeli orgiákat illetően.2? Ezúttal az derült ki, 
hogy orgiát, vagy , zsinagógát"?! évente csak egyszer tartottak, 
mindig más és más vidéken, de csakugyan mindig a vérfertőzés 
jegyében. Ha az egészet irányító , barbe? nem helybeli ember volt, 
csak a helybelieknek lehettek rokonaik, akikkel közösüljenek. Az 
embernek Tertullianus ironikus megjegyzése jut az eszébe vagy 


tizenhárom évszázaddal korábbról: ,,...el ne felejtsd magaddal 
hozni anyádat és nőtestvéreidet ...de ha a megtértnek nincs is 
anyja, és nővére? Ialán nem is lehet belőled igazi keresztény, ha 
nincs anyád, és nővéred?" Márton megjegyezte még, hogy azokat a 
fiúgyermekeket, akik ezen a vérfertőző orgián fogantak, különösen 
alkalmasnak találták arra, hogy idővel , barbe? váljék belőlük. 
Ami Márton társát, Pietro de Jacopo , barbe"-ot illeti, őt külön 
hallgatta ki Valence-ban a püspöki helynök. Az orgiákat illetően ő 
is ugyanazt vallotta, s hozzáfűzte, hogy ezeken az összejöveteleken 
a valdensek egy Bacchus nevű bálványt imádtak! 


XA szó jelentésére nézve lásd alább. 


Bármily hihetetlen is, éppen Márton kihallgatásának 
jegyzőkönyvében fordul elő egy olyan észrevétel, amelytől az egész 
história hitelét veszti, mégpedig az, hogy a valdensek szemében a 
katolikus papság, kezdve a pápától, nem volt igazi papság, mert 
megszegték szüzességi és önmegtartóztató fogadalmukat. Más 
rabok, akiket más helységekben hallgattak ki, a jegyzőkönyvek 
szerint azt hangoztatták, hogy a házasság szentségét hűségesen és 
szilárdan meg kell tartani. S a valdensek erkölcsi szigora, még 
ebben a késői időszakban is, csakugyan minden kétségen felül áll. 


Az orgiákról szóló vallomások mégis elérték céljukat. Széles 
körben elterjedtek, s teljesen lejáratták a valdenseket, olyannyira, 
hogy kezdték őket a társadalom legveszedelmesebb ellenségeinek 
tekinteni, akik ellen a köz egyetértésével újabb és újabb hajszákat 
lehet indítani. Sőt, ahogy ez gyakran megesik, gazdasági 
szempontok is közrejátszottak abban, hogy az üldözés hevesebben 
folyt. Egy valdenstől, aki nézeteit megtagadta, még mindig 
elkobozhatták vagyonának akár egyharmadát is, azt pedig, aki 
elvei mellett szilárdan kitartott, vagy megégették vagy 
életfogytiglani börtönre ítélték, s bármelyik esetben egész vagyonát 
elkobozták. Az elkobzások nagyon jelentős eredménnyel jártak, 
egyes völgyekben az elkobzott föld az adó alá eső földterület 
egyharmadát tette ki. Nem meglepő, hogy azok, akik ebből hasznot 


húztak — elsősorban az embruni érsek, de más környékbeli 
uraságok is - mindent megtettek annak érdekében, hogy 


nyereségük megmaradjon.24 


Párizsból nézve mást mutattak a dolgok. Amikor XII. Lajos 
1499-ben trónra lépett, nem volt meggyőződve arról, hogy az 
Alpok messzi völgyeiben meghúzódó kis valdens csoportok 
csakugyan veszélyt jelentenek a francia társadalomra, s a pápa 
beleegyezésével saját gyóntatóját, Laurent Bureau sisteroni 
püspököt küldte el, hogy a helyszínen vizsgálja meg a dolgot. Ezzel 
megkezdődött a fokozatos jogorvoslás. 1509-ben a Párizsban 
ülésező nagy tanács megsemmisített minden olyan ítéletet, amelyet 
a néhai Jean Baile érsek, valamint Alberto Cattaneo inkvizítor és 
utóda, Francois Plouvier hozott, s minden elkobzott vagyont 
visszaszolgáltatott az eredeti tulajdonosoknak, vagy azok 
örököseinek. Nem azért történt ez, mintha az üldözöttek be tudták 
volna bizonyítani hithű voltukat — hiszen legtöbbjük csakugyan 
valdens volt, nem katolikus -, hanem mert a királynak elsőrendű 
érdeke volt, hogy országán belül békét és egységet teremtsen, s nem 
viseltetett tisztelettel egy olyan nyomozó intézmény iránt, amely 
már szinte minden hajdani hatalmát és tekintélyét elveszítette. 
Ettől kezdve nem esett több szó a valdens , zsinagógák" -ról. 


Legalább két és fél évszázadon át kerengtek a szabados, 
vérfertőző orgiák históriái erről a makulátlanul, sőt naivul 
keresztény — szektáról. Ám egyetlen esetben sem áll 
rendelkezésünkre minden adat: hogy ki adott először hangot a 
vádaknak, milyen forrásokra támaszkodott, mennyi külső 
kényszer kellett ahhoz, hogy a vádakat bizonyítottnak lehessen 
tekinteni. A hézagokat azonban ki lehet tölteni; elég megvizsgálni a 
szegénységet választó keresztények egy másik csoportjának, a XIV. 
századi Itáliában működő fraticelli , de opinione? esetét. 


1466-ban vagy húsz fraticello ,,de opinione? ügyének inkvizíciós 
vizsgálatára került sor a római pápai börtönben, az 


Angyalvárban.2? A vádlottak közül néhányan iszonyú dolgokat 
vallottak be, s mind a mai napig akadtak komoly és kitűnő 
történészek, köztük e kérdéskör szakértői is, akik ezeket a 


vallomásokat szóról szóra elhitték.2€ Körülbelül öt évszázadon át 
tartott a fraticellók rossz híre. A következő lapokon ügyük újbóli 
megvizsgálására kerül sor. 


A fraticellókról csak akkor kaphatunk hű képet, ha ismerjük a 


ferences mozgalmat és annak történetét." Az a testvéri közösség, 
amelyet eredetileg Szent Ferenc gyűjtött maga köré 1209-től 
kezdve, végképp elfordult ettől a földi világtól, s a legteljesebb 
szegénységben élt. Aki belépett e közösségbe, annak előbb meg 
kellett szabadulnia összes javaitól, s a létszükséglet legelemibb 
kellékein kívül nem is akartak mást birtokolni; kenyerüket napi 
munkával keresték meg; pénzt nem fogadhattak el, nem is 
forgathattak. Ezek az első ferencesek minden energiájukat arra 
fordították, hogy vándorolva prédikáljanak a szegényeknek, 
leprásoknak és számkivetetteknek viseljék gondját. Néhány év 
alatt azonban ez a kis közösség úgy megnövekedett, hogy létszáma 
ezrekre rúgott, és 1220-ban egy pápai bulla szerzetesrendnek 
minősítette. 


1226-ban meghalt Ferenc, és az 1230-as évekre a ferences rend 
már eltért az ő eszményétől. Ekkorra már nagy szervezet volt, 
amely kiterjedt az egész nyugati kereszténységre, igyekezett 
befolyást szerezni és gyakorolni az egyházban és az államban, 
résztvett az egyetemeken a hittudomány és az egyházjog 
tanításában, és — más szerzetesrendekhez hasonlóan — hatalmas 
vagyonuk volt földekben és épületekben. Ám sok ferences nem 
tudott megbékülni ezekkel a változásokkal, s igyekezett visszahozni 
azt a szigorú, egyszerű életmódot, amely a legelső éveket 
jellemezte. Ezek a fanatikusok — vagy ,,spirituálisok?", ahogy 
magukat nevezték — először megmaradtak kisebbségi csoportként 
a renden belül, s olykor még azt is elérték, hogy ők lehettek az 


egész rendben a hangadók. De a legszélsőségesebbek közülük más 
utat választottak. 


A spirituálisok közül egyesek már a XIII. században kiváltak 
ebből a rendből, majd magából az egyházból is. Ezek az emberek a 
tévesen . Fiorei Joachim calabriai apátnak tulajdonított 
apokaliptikus írások hatására a római egyházat a babiloni 
paráznának, a pápát pedig az Antikrisztusnak tekintették, 
magukat viszont az egy és igaz egyháznak, kiválasztottaknak, 
akiket az Isten arra rendelt, hogy az egész világot az önkéntes 
szegénységben való életre vezessék. Őket óhatatlanul eretnekeknek 
bélyegezték, s ennek megfelelően üldözték is, ami csak fokozta az 
egyház elleni dühüket. 


Ezeknek az eretnek spirituálisoknak a XIV. és XV. századi utódai 
a fraticellók. A XIV. században volt bizonyos jelentőségük, főként 
Itália életében. Akkor a pápa politikai ellenségeinek támogatását 
élvezték: a ghibellinek rokonszenveztek velük, és védelmezték őket. 
Sokan mások, akik egyszerűen csak elégedetlenek voltak az 
egyházzal, szintén vonzódtak ezekhez a szegénységet szerető 
lázadókhoz. 


A legradikálisabb fraticellókat úgy hívták, hogy fraticelli ,,de 
opinione", s ez a kifejezés némi magyarázatra szorul. Hajdan igen 
sok ferences hitte azt, hogy Krisztus és az apostolok a legteljesebb 
szegénységben éltek, és sem személy szerint, sem mint közösségnek 
egyáltalán semmi tulajdonuk sem volt. A rend Perugiában 1322- 
ben tartott káptalani közgyűlése el is fogadott egy ilyen értelmű 
javaslatot. A pápaság azonban mindig úgy látta, hogy ebben a 
nézetben veszedelmek rejlenek. A perugiai káptalani gyűlés idején 
XXII. János volt a pápa, ez a nagy pénzügyi szervező, akinek 
eltökélt szándéka volt, hogy visszaállítja a pápaságnak a világi 
uralkodóktól való függetlenségét, s ezért elsősorban a pápaság 
vagyonát igyekezett hathatósan gyarapítani. 1323-ban János 
kinyilvánította, hogy aki Krisztus és az apostolok teljes 
szegénységét hirdeti, eretnekség bűnében leledzik, s az utána 
következő pápák is így ítélték meg a dolgot. Vonakodva ugyan, de 
testületileg elfogadta ezt a nézetet a ferences rend is. Ezzel szemben 
a fraticelli , de opinione? hittételként vallották Krisztus és az 


apostolok teljes szegénységét. A pápai elítélő nyilatkozatra azzal 
vágtak vissza, hogy XXII. János és az őt követő összes pápák 
maguk az eretnekek, és hogy a katolikus papság, ha a pápáknak 
engedelmeskedik, minden tekintélyét eljátssza, s az ilyen papok 
által kiszolgáltatott szentségek semmit sem érnek. Ezeket a 
Krisztus és az apostolok szegénységéről, és a katolikus papság 
hatalmi szervezetének törvénytelenségéről vallott nézeteiket 
tartalmazta az a , vélemény", az az , opinio?", amelyről e szektát 
elnevezték. 


A fraticelli , de opinione? sosem voltak nagyon sokan, s nem is 
alkottak egységes szervezetet. A pápák mégis úgy érezték, hogy 
ezek a szakadárok, dogmatikai és társadalmi szempontból 
egyaránt veszedelmesek. Ismételten megpróbálták felszámolni 
őket, lehetőleg térítéssel, de ha szükséges volt, akár fizikai 
megsemmisítéssel, s végül sikerrel jártak. A XV. század közepére e 
szektából már csak néhány jelentéktelen, bujkáló csoport maradt, 
s ez az eretnek mozgalom úgyszólván minden súlyát elvesztette. A 
pápai támadás 1466-ban már egy legyőzött ellenséget ért. 


Az akkori pápa, II. Pál olyan ember volt, aki sokkal jobban 
tudott lelkesedni pompás régiség- és műgyűjteményéért és a maga 
ékesítésére összegyűjtött ékszerekért, mint a teljes szegénység 
eszméjéért. 1466-ban fülébe jutott, hogy sok fraticello ,de 
opinione? készül Assisibe, hogy az ott júliusban tartandó 
Portiuncula-ünnepen résztvegyen. A Portiuncula néven ismert kis 
kápolnában, a Santa Maria dei Angeliben volt Szent Ferencnek az 
a látomása, amely elhivatása szempontjából döntőnek bizonyult; 
azóta ez a kápolna kedvelt zarándokhelye lett a fraticellóknak, 
egyszersmind olyan hely, ahol a zarándokok tömegében elvegyülve 
feltűnés nélkül találkozhattak egymással. Ezúttal azonban nem így 
történt: a pápa külön e célból küldött nyomozói vagy húszukat 
elfogták, a legkülönbözőbb korú férfiakat és nőket vegyesen. 


Kiderült, hogy e foglyok messziről jöttek Assisibe, egyesek a 
Róma közelében fekvő Poli környékéről, mások az Ancona-vidéki 
belső,  hegyes-dombos területen fekvő  Maiolati körzetéből. 
Mindnyájan eldugott falvak jelentéktelen lakói voltak, mégis 
érdemesnek minősültek arra, hogy a messzi Rómába kísérjék, s ott 


magába a pápai erődbe zárják be őket. Sőt ott a kihallgatásukat 
vezető egyházi személyek közt egy érsek és két püspök is volt, 
valamint az erőd parancsnoka, s szabadon alkalmazták a tortúrát. 
Nyilván sokat vártak ettől a tömeges kihallgatástól és a remélhető 
vallomásoktól. Nem is csalódtak. 


Az elsőnek kihallgatott fogoly a szekta egy , pap"-ja volt, akit 
Bergamói Bernátnak hívtak. Válaszaiból a fraticellók életének 


eleven és hiteles képe bontakozik ki.28 Bernát Görögországban 
töltötte novíciusidejét, mert az itáliai üldöztetésük elől menekülő 
fraticellók túl a tengeren, a latin kereszténység határain kívül 
alapítottak kolostorokat. Felszentelése után Bernát visszatért 
Itáliába, s Poliban hirdette a fraticellók tanításait: prédikált XXII. 
János tévelygései ellen, elítélte a katolikus papságot, s a teljes 
szegénységet dicsőítette. Bár titokban működött, tevékenységének 
láthatóan volt valami foganatja. Még előkelő nemesurak is akadtak 
pártolói közt. A falu hűbérura, Stefano de Conti gróf védelmébe 
vette a fraticellókat, s Bernátot választotta gyóntatópapjának, 
amiért azután a pápa annak rendje és módja szerint be is csukatta 
az Angyalvárba. Megemlítette Bernát azt is, hogy egy előkelő 
hölgy, aki a Colonna-családból származott, a várkastélyába 
hívatta, hogy neki gyónhasson a katolikus pap helyett; mint 
kiderült, ez a hölgy Sueva volt, Stefano Colonnának, Palestrina 
grófjának anyja. 


Ilyen esetek, amelyekben a szegénységért rajongó eretnekeket 
gazdag és hatalmas családok támogattak titokban, nem voltak 
ritkák a XIV. és XV. században. Bernát nyájának többsége 
azonban egyszerű falusi emberekből állt. Becslése szerint húsz- 
harminc poli férfi és nő lehetett jelen, amikor titokban misézett. 
Egy helybeli lakos úgy hagyta örökbe a házát, hogy ott fraticello 
,pPapok?" zavartalanul misézhessenek, gyóntathassanak, és új 
, Papok?"-at szentelhessenek fel. Mintha a falu katolikus papja is 
kissé cinkos lett volna az ügyben, hiszen amikor egy fraticello 
,;püspök?" meghalt, ő megengedte, hogy megszentelt földbe 
temessék el. (Bernát vallomásából az gyanítható, hogy a holttestet 
kihantolták és elégették.) 


Mindez hitelesen cseng, s ezt támasztotta alá a , világi" foglyok 
vallomása. Ezek az emberek , Krisztus szegényei"-nek mondták, s 
Isten választottainak tekintették magukat. Sőt, akárcsak a 
valdensek, azt állították, hogy egyedül ők az igaz keresztények, 
mert csak ők követték Krisztust és az apostolokat teljes 
szegénységükben. Egész családok éltek és haltak meg ebben a 
hitben, több nemzedéken át; gyermekek ebbe születtek bele. 
Időnként inkvizítorok csaptak le ezekre az eldugott falvakra, s 
akiket nem börtönöztek be vagy nem égettek meg, azokat 
megfélemlítéssel hitük megtagadására kényszerítették. De ezek a 
hitehagyottak előbb-utóbb arra a meggyőződésre jutottak, hogy a 
szegénységért rajongó testvérek biztosabb utat mutatnak az 
üdvözüléshez, mint egy olyan egyház, amelyet a vagyon terhe 
nyom, s áthat a szentségekkel való üzérkedés mételye; ők aztán 
általában vissza is tértek korábbi elveikhez. A fraticello közösségek 
tehát tovább éltek mint az aszkézis kis szigetei a világiasság 
tengerében. 


Ám míg az Angyalvárban elhangzott első vallomás tökéletesen 
egységes képet nyújt, a másodiknak már vannak furcsán 
ellentmondásos mozzanatai. A következő fogoly, a Maiolatiból való 
Ferenc kijelentései közt ugyanis az alábbiak is elhangzottak: 


s, Amikor a barilottóról faggatták, azt mondta, hogy 
gyermekkorában, amikor tíz-tizenkét éves volt, kétszer is 
megfordult egy azóta már lerombolt templom altemplomában, 
Maiolati közelében. Az éjszaka, közvetlenül pirkadat előtt mondott 
mise végeztével a lámpákat eloltották, s az emberek azt kiáltozták: 
-"Oltsátok el a lámpákat, menjünk az örök életbe, alleluja, alleluja, 
s minden férfi ragadja meg az asszonyát"." Arra a kérdésre, hogy ő 
maga mit csinált, s közösült-e valamelyik nővel, azt válaszolta, 
hogy akkor még nagyon fiatal volt, s a fiatalok kimentek a 
templomból; a felnőttek ottmaradtak, s közösültek az ott jelen lévő 
nőkkel. Dobogó zajt csaptak, amilyet Venus ünnepén hallani. 


Amikor a porokról kérdezték, azt felelte, hogy az újszülöttek közül 
kiválasztanak egy kisfiút áldozatul. Tüzet raknak, s azt körülállják. 


Kézről-kézre adják a fiút, míg csak teljesen ki nem szárad. Később 
port csinálnak a testéből. Ezt a port egy üveg borba teszik. A mise 
végén minden jelenlévőnek adnak egy kicsit ebből a borból; 
mindenki iszik az üvegből, áldozásképpen. Ő, Ferenc, kétszer volt 
ott, s kétszer ivott, amikor résztvett a misén. Azt is mondta, hogy 
harminc éven át nem volt a szekta tagja, mert erre nem volt módja. 
Akkor lépett ismét közéjük, amikor megérkezett Bernát testvér, s 
prédikálásával visszavezette a szektába, s ő négy ízben gyónt a 


nevezett Bernátnak.£? 


Ezt beszélte el a Maiolatiból való Ferenc. A dolog megértéséhez 
két tényt kell jól megjegyeznünk. Mint minden inkvizíciós perben, 
a bíróság itt is fel volt hatalmazva a kínvallatásra, és a vizsgálati 
jegyzőkönyvben ismételten előforduló félreérthetetlen utalások 
szerint kínzásra valóban sor is került. Ferencet, úgy látszik, nem 
kínozták meg, de nyilván tudta, hogy ez vele is megtörténhet. 
Másodsorban, az Angyalvárban volt egy fraticello , püspök? is, 
Massarói Miklós. Ez az ember a kihallgatások első fordulójában 
egyáltalán nem szerepelt, de nagyon úgy fest a dolog, hogy Ferenc 
vallomásának az ő későbbi megjelenését kellett előkészítenie. 
Ferenc, amikor újból kihallgatták, azt vallotta, hogy a rituális 
csecsemőgyilkosságról csak a szekta magasabb rangú tagjaitól 


tudott.30 Egy másik fogoly, a Poliból való Angelo még 
világosabban fogalmazott; ő a barilottóról életében először ott, a 


börtönben hallott, amikor a , püspök", Miklós beszélt neki róla.31 
Nem lehet tudni, vajon ezeket a világiakat kényszerítették-e arra, 
hogy ,püspöküket" gyanúba keverjék, vagy ellenkezőleg, a 
,;püspököt" kényszerítették arra, hogy híveit félrevezesse, de a 
kérdésnek nincs is jelentősége. A lényeg az, hogy a színpad készen 
állt egy fraticello vezető drámai vallomásához. 


A vizsgálat 1466 augusztusában kezdődött, s a bizottság 
októberben nyújtotta be jelentését Pál pápának. A pápa követelte, 
hogy haladéktalanul folytassák a vizsgálatot, és a foglyokat 


hallgassák ki újra.?£ A sort ezúttal Massarói Miklóson kezdték, 
aki minden bizonnyal tiszteletreméltó férfiú lehetett, hiszen már 


vagy negyven éve volt püspök. Ő azonnal mindent bevallott: azt, 
hogy résztvett az orgiákon és a csecsemőgyilkosságokban, meg 
hogy híveinek , kilenc vagy tíz alkalommal" is adott olyan bort, 
amelybe az elhamvasztott újszülött hamvait keverték. Mindössze 
egy helyesbítést érzett szükségesnek: eszerint az orgiák nem voltak 
féktelenül  szabadosak; a férfiak általában olyan nőket 
választottak, akiket ismertek, ő maga általában Palumbariai 


Katalint.??  Hívatták Katalint, aki ezt nem erősítette meg; 
emlékezete szerint mindössze egyszer-kétszer közösült az élemedett 
Miklóssal. Viszont mindent tudott a csecsemőgyilkosságokról és a 
porok készítéséről, hiszen ezek a dolgok sokszor az ő házában 


zajlottak.34 


Lényegében ennyi, ami a tanúvallomásokból a fraticellók 
körében dívó orgiákat, csecsemőgyilkosságokat és kannibalisztikus 
italokat illeti; egyébként a szokatlanul részletes és eleven 
kihallgatási jegyzőkönyvek csak azt tanúsítják, hogy a szekta 
egyszerű világi tagjai teljesen értetlenül álltak e históriákkal 
szemben. Sok minden kiderül abból, ahogy egy kivételesen erős 
jellem, Saccói Antonio viselkedett. Ez az ember augusztusban, 


majd októberben másodízben is kiállt a hite mellett.?2 Elveit nem 
volt hajlandó megtagadni, s nem volt hajlandó letérdelni a bíróság 
előtt. Amikor közölték vele, hogy maga Miklós , püspök"? is 
megtagadta hitét, ő rendíthetetlen maradt; ha így van, válaszolta, ő 
akkor is Istennek veti alá magát, nem egy eretnek pápának. 
Büszkén vállalta a fraticellók minden hittételét. Egyúttal tagadta, 
hogy bármit is tudna a barilottóról. Ezért aztán a második 
kihallgatáskor, októberben, Saccói Antoniót a szokásos módon 
megkínozták: a háta mögött összekötött csuklóira hurkolt kötélen 
felhúzták, majd hirtelen leejtették, azt remélve, hogy izmai 
elszakadnak és izületei kificamodnak. Miután többször is 
alkalmazták Antonión a tortúrát, beismerte, hogy részt vett 
barilottóban, de mihelyt leoldották a kötélről, tagadta a dolgot. 
Újból megkínozták, erre megismételte első vallomását, amikor 


azonban a bíróság elé állították, megint mindent tagadott.?6 


Végül Antonio is megadta magát, akárcsak a többi vádlott, 
olyannyira, hogy megtagadta hitét, s kérte, hogy az egyház fogadja 
vissza, s megígérte, hogy elismeri a pápát Isten igaz földi 
helytartójának. A vizsgálóbizottsághoz lépve, alázatosan így szólt: 
;, Uraim, bocsássatok meg nekem". De ezt is mondta: , Uraim, 
láttátok tegnap, hogy amikor megkínoztak, azt mondtam, kétszer 
is résztvettem barilottóban. Ez nem igaz. Fiatal feleségem van és 
egy szép kislányom, akiket itt tartanak fogva az Angyalvárban. 


Ilyesmibe én soha bele nem mentem volna.?37 


A többi vádlottnak sem vették több hasznát. Ellentétben 
Antonióval, ők nagyon hamar megtagadták hitüket, már a 
kihallgatás első fordulójában, a Maiolatiból való Ferenc állításait 
azonban még így sem támogatta senki. Ugyanez történt 
októberben, amikor a kihallgatásokat folytatták. Miklóson, 
Katalinon és Ferencen kívül senki sem tudott felvilágosítással 
szolgálni az ügyben, s még Ferenc is azt hangoztatta, hogy ő maga 
ezekből a dolgokból soha semmit sem látott. Sőt, az eljárás 
folytatása során még arra sem tudott visszaemlékezni, hány éves is 
volt, amikor egy templom mellett állva, kintről hallott 
olyasvalamit, amit barilottónak vélt; talán tíz, talán inkább 


tizenöt.38 


A kialakult kép tehát hallatlanul ellentmondásos. Tény, hogy a 
bíróság a fraticelli , de opinione? két csoportját hallgatta ki. 
Megállapította, hogy ezek az emberek csakugyan vallják 
mindazokat a nézeteket — a teljes szegénység rendkívüli 
fontosságáról, a fraticellók magasztos erényeiről, a római egyház 
romlottságáról —, amelyeket nekik általában tulajdonítottak. Ennyi 
a kétségtelen tény, s ez már magában elég volt ahhoz, hogy a 
vádlottakat eretnekeknek nyilvánítsák. Ezen a ponton túl azonban 
az ügy a valószínűtlenségek és ellentmondások zűrzavarába vész. A 
bíróság végül is csak két jelentős személyiségre hagyatkozhatott, 
Massarói Miklós , püspök?-re és Palumbariai Katalinra, akik 
beismerték, hogy orgiákat, csecsemőgyilkosságokat és nagyszabású 
kannibalisztikus áldozásokat szerveztek, a köznép soraiból 
kikerült katonaság közt azonban senki sem akadt, aki ilyesmit tett, 
vagy akár csak látott volna. Vagyis, volt két hadvezér, sereg nélkül. 


Mi több, a bíróság magatartása is tele volt meglepő 
ellentmondásokkal. A rendelkezésére álló eszközökkel bizonyára ki 
tudott volna csikarni beismerő vallomásokat a többi fogolyból is, 
akik közt serdülő fiúk és leányok is akadtak; de a bíróság nem 
erőltette a dolgot. S hasonló következetlenséget tanúsított akkor is, 
amikor ítélethozatalra került a sor. Azokért a nézeteikért ítélte el 
őket, amelyeket csakugyan vallottak - egyeseket hétévi 
száműzetésre, másokat életfogytiglani börtönre —, mint közösséget 
pedig , gyilkosoknak, házasságtörőknek,  vérfertőzőknek? is 
nyilvánította őket. Ez csakis azzal magyarázható, hogy a 
bíróságnak kettős feladatot kellett ellátnia. Először is az volt a 
dolga, mint az Inkvizíciónak általában, hogy a bűnbánó 
eretnekeket újra megnyerje az egyháznak, a megrögzötteket és 
visszaesőket pedig megbüntesse. De feladata volt az is, hogy a 
fraticello . mozgalmat szörnyű, embertelen összeesküvésnek 
nyilvánítsa. 


Ám ebből mégsem vonható le az a következtetés, hogy a 
bizottság csupa cinikus alakból állt. Könnyen meglehet, hogy a 
kihallgatást vezető kiváló egyházi férfiak azt hitték, hogy ők 
pusztán az igazságot derítik ki. Mert a per időpontjában, 1466- 
ban, a szóban forgó vádak már régóta beletartoztak a papoknak a 
fraticellókról kialakult sztereotípiáiba. Annak a történetét, hogy 
ezek miképp alakultak ki, még nem írták meg, pedig érdemes. 


Maiolati Ferenc elbeszélésében a fraticellók tevékenységéről van 
egy nagyon különös mozzanat. Nem elég, hogy állítólag 
csecsemőket öltek meg, hanem ráadásul nagyon furcsán tették ezt: 
kézről kézre adták őket, míg meg nem haltak. Ennek a képtelen 
ötletnek hosszú előtörténete van. Odzsuni János, az örmény egyház 
feje már a VIII. században beszélt arról, hogy a paulikiánus 


eretnek orgiákon fogant csecsemőket ugyanígy ölték meg.39 A XII. 
században pedig Guibert de Nogent francia krónikás csaknem 
pontosan ugyanazt mondta a soissons-i eretnekekről, amit Maiolati 
Ferenc a fraticellókról: , Nagy tüzet gyújtanak, és mindnyájan 
körülülik. A gyermeket kézről kézre adják, s végül a tűzre vetik, s 
otthagyják, mígcsak teljesen el nem enyészik. Később, amikor a 
gyermek már elhamvadt, valamilyen kenyérfélét csinálnak a 


hamvakból, s ebből mindenki eszik egy darabot úrvacsora 


gyanáne".40 A kihallgatás és a kínvallatás szörnyű művelete 
mögött tehát egy irodalmi hagyományra bukkanunk. 
Pontosabban, egy igen régi elképzelésre, amelyet hittudományi 
értekezések és kolostori krónikák őriztek meg. 


Nyomon tudjuk követni, hogy ez az elképzelés miképp jutott el a 
római püspöki bíróságig. A XIV. században a ferences renden belül 
kialakult egy reformmozgalom, az obszervánsoké. Akárcsak maga 
a ferences rend, az obszerváns reform is Közép-Itáliából indult, s 
hamarosan kiterjedt egész Itáliára és más országokra is. A reform 
alapja az volt, hogy a földi javak , silány és gyér hasznot" hoznak; 
az obszervánsok közül sokan éppolyan aszkétikusan éltek, akár a 
fraticellók. 


Az obszerváns mozgalom egyik kezdeményezője Sienai Szent 
Bernát volt, aki a XIV. század első felében tevékenykedett. 
Körülbelül harminc esztendő alatt bejárta egész Itáliát, és 
ékesszóló, egyszersmind tartalmas prédikációival óriási hatást 
Piazza del Campón mondott 1427-ben, tehát körülbelül negyven 
évvel az angyalvári per előtt, szó esett a barilottóról is, s mellesleg a 
kifejezés eredetére is fény derül. Bernát a szokásos beszámolót 
nyújtja: féktelen éjszakai orgiákról beszél: hogyan dobálnak ide- 
oda egy fiúcsecsemőt, míg meg nem hal, hogyan készítik a port, de 
mond valami újat is. A szekta, amely ezt a szertartást űzi, ,a 
barilotto hívei"-nek nevezi magát; és a , barilotto? eredetileg az a 
kis hordó vagy palack, amelyben az elporlasztott hamvak és a bor 
keverékét tartják, s amelyből a szekta tagjai szertartásosan 


isznak 41 


A fraticellókról szó sem esik. Sőt, név szerint egyetlen szekta 
sincs említve, s az egyetlen adatszerű utalás, mely szerint ezeknek 
az embereknek egy része Piemontban él, ahol a kutakodó 
inkvizítorokat meg szokták ölni, inkább a valdensekre illik, mint a 
fraticellókra. Volt azonban Bernátnak egy hű barátja és 
munkatársa, aki gyakran ment vele városról városra, s aki később, 
amikor ez esedékessé vált, szentté avatását kieszközölte. 


Kapisztrán Szent Jánosról van szó, ő volt az, aki Bernát konkrétan 
senkire sem utaló elbeszéléséből vádat kerekített a fraticellók ellen. 


Személyiségében Kapisztrán János némileg Marburgi Konrádra 
emlékeztetett, bár körülbelül két évszázaddal később élt, és korában 


sokkal nagyobb szerepet játszott. 42 Huszonkilenc éves koráig világi 
életet élt; nős volt, jónevű bíró, s jócskán kivette részét a kis olasz 
államok közt folyó politikai és katonai küzdelmekből. A fordulópontot 
az jelentette életében, hogy elfogták, tömlöcbe vetették, s amikor szökni 
próbált, lábát törte, majd a börtönben, ahol vasra verve, kínok közt 
hánykódott, látomás formájában többízben megjelent neki Szent 
Ferenc. Miután fogságából szabadon bocsátották, minden vagyonáról 
lemondott, és obszerváns ferences lett. Végső soron leginkább neki 
köszönhető, hogy a renden belül az obszervánsok ágazata kerekedett 
felül, s hogy fontos tényezővé vált az európai életben. 1690-ben szentté 
avatták, s , Európa apostola?"-ként emlegetik. 


Kapisztrán már életében legendás és félelmes alak lett. Folyton úton 
volt, s szinte naponta prédikált, és ezzel olyan tekintélyt szerzett 
magának, amely csak a Bernátéhoz fogható. Több egymást követő pápa 
fogadta kegyeibe, és hol nunciusként, hol inkvizítorként alkalmazta. 
Amilyen aszkétikusan élt, ugyanolyan könyörtelennek mutatkozott a 
szakadárok üldözésében. Fejedelmeket, városokat, sőt még pápákat is 
mindig arra biztatott, hogy keményebben lépjenek fel a zsidók ellen, 
inkvizítorként pedig ő lett az itáliai fraticellók ostora. 


V. Márton pápa már 1418-ban inkvizítorrá nevezte ki Kapisztránt, 
azzal a különleges megbízással, hogy kutassa fel a fraticellókat. Okos 
lépésnek bizonyult ez, nemcsak azért, mert Kapisztrán lelkesen vetette 
bele magát a munkába, hanem azért is, mert a maga szigorú 
aszkézisével gyengíteni tudta e kevésbé szigorú aszkéták vonzó hatását. 
Kapisztrán azonban nem egy életen át volt inkvizítor; az üldözés 
megszakításokkal folyt, s harminc évnek kellett eltelnie a végső 
diadalig. 


1449-ben pestis dúlt Rómában, s ez elől a pápa, V. Miklós a nyárra egy 
kisvárosban húzódott meg, Fabrianóban, amely az ország belsejében, 
az Anconától nem messze lévő hegyek között feküdt. Ide ment utána 
Kapisztrán, részben azért, hogy az obszervánsok érdekében szóljon, 
részben, hogy 1444-ben elhunyt barátja, Bernát szentté avatását 
sürgesse. Ancona azonban régtől fogva a fraticellók egyik fő központja 


volt, s még ekkor is rejtőzködtek ott a szektából megmaradtak. Mielőtt 
Kapisztrán Rómába visszatért, Miklós pápától korlátlan inkvizíciós 
felhatalmazást kapott, külön a környékbeli fraticellók üldözésére. A 
pápa munkatársat is adott mellé, Marchiai Szent Jakabot, aki 
ugyancsak obszerváns volt, és már hosszú évek óta foglalkozott a 


fraticellókkal, s ráadásul jó helyismerettel rendelkezett. 18 


Fabriano vidéke pápai felségterület lévén, nem volt olyan egyházi vagy 
világi hatóság, amely akadályozhatta volna ezt a két embert abban, 
hogy korlátlanul éljen felhatalmazásával. Kapisztránon lázas izgalom 
lett úrrá. November 8-án Massaccióból írt a pápa testvérének, a 
bolognai apostoli nunciusnak, s ismételten az eretnekek elleni harcra 
tüzelte. Hangsúlyozta, hogy a hit védelme minden más munkánál 
előbbre való; ami pedig a maga tevékenységét illeti, hamarosan valami 
rendkívüli dolognak kell történnie: a következő három nap több 
eredményt fog hozni, mint az előző hat év. S a fraticellók elleni 
hadjárata csakugyan hallatlanul sikeresnek bizonyult. Megtisztítottak 
három falut, Massacciót, Poggiót és Merolit, úgyszintén Maiolatit, 
amely utóbb, az 1466-os perben ismét szerepelt. Sok fraticello 
megtagadta hitelveit, akik pedig makacsul kitartottak, azokat 
megégették; maga Fabriano egy fraticello , pápa?" s néhány kitartó híve 


megégetésének lett a színhelye. H4 


Kapisztrán életrajzai, amelyek a szentek élettörténetének nagy 
gyűjteményében, az Acta Sanctorumban olvashatók, további 
részletekkel szolgálnak, amelyek önmagukban hihetők is, s valószínűleg 


pályájának erre a mozzanatára vonatkoznak. Ezek szerint a 
fraticellók többízben is megpróbálták meggyilkolni, s megtudjuk, hogy 
ő harminchat településüket égettette porig, és hogy a megmaradt 
fraticellók Görögországba menekültek. Utóbb, az 1466-os perben 
Bernát , pap" arról beszélt, hogy Görögországban új központok 
alakultak, új papokat képeztek ki, hogy azok majd hittérítőként 


térjenek vissza Itáliába.96 Ez azonban csak az utolsó, halvány 
pislákolása volt az életnek: az 1449-es üldözések már sikeresen 
szétzúzták a fraticello mozgalmat. 


Van egy leírás, amely az említett eseményeket követő három-négy éven 
belül készült, s ez azt tanúsítja, hogy mindazokat a becstelenségeket, 


amelyekkel a fraticellókat 1466-ban, Rómában vádolták, már 1449- 
ben, Fabrianóban is a rovásukra írták. Abban az időben Flavio Biondo, 
az ismert humanista apostoli titkár volt. Az Itália különböző 
tartományait leíró Italia Illustrata című könyvében említi Miklós pápa 


fabrianói tartózkodását, majd a fraticellókról beszél." Minden 
ismerős mozzanat együtt van itt: a szabados orgiák, egy gyermek 
megölése azzal, hogy kézről kézre dobálják, a tetem elhamvasztása, a 
hamvak belekeverése a borba, amelyet aztán az új tagok beavatásakor 
használnak. Előfordul a barilotto szó is, latin alakjában, ugyanúgy 
magyarázva, ahogy Szent Bernát is magyarázta: az egész a hamvakkal 
kevert bor hordócskájáról kapta nevét. 


Biondo elbeszélésének a legtanulságosabb része azonban a végén 
található személyes emlékezés: 


Kapisztrán János, ez a mélyen vallásos és vitathatatlanul szent 
ember, elmondta nekünk, hogy amikor ő ennek a szektának az 
üldözésével volt megbízva, egy fölöttébb gonosz nő a következőket 
vallotta be neki. Amikor egy ilyen ördögi közösülés 
eredményeképpen gyermeket szült, elvitte a barlangba, egy 
ládikában, amelyet e célra kicsit feldíszített. Örült a lelke, mert 
nagyon becses ajándékot vitt. S végignézte, ahogy keservesen üvöltő 
fiát megégetik. Nemcsak hogy könnyet nem ejtett, de lelkében 
boldog volt. Amikor aztán ennek a kegyetlen szektának vagy 
tizenkét tagja Fabrianóba került, ahol a bíróság székelt, ügyüket 
nagyon alaposan kivizsgálták, S minthogy ők 
megátalkodottságukban nem voltak hajlandók jobb belátásra térni, 


megégették őket, amit meg is érdemeltek.18 


Biondo szinte a pápa szeme láttára írta munkáját, olyannyira, 


hogy gyakran közvetlenül meg is szólítja: ,,tu, Pater Sancte....?49 
Amit tehát a pápa barátjáról és megbízottjáról mond, el lehet 
hinni: Kapisztrán nyilván mesélt ilyeneket a fraticellókról. Ezt 
Kapisztrán egy kiadatlan prédikációja is igazolja. 1451-ben német 
földre küldték ezt a tüzes prédikátort, s ő egy év múlva 


.e7es 


kegyetlen eretnekekről, akik barlangokban vérfertőző orgiákat 


rendeznek.?0 Kapisztrán azonban nemcsak ennyiért felelős. A 
fraticellókat már egy évszázaddal a fabrianói epizód előtt is 
üldözték, ilyen váddal azonban sose illették őket. Sienai Bernát, aki 
tudott efféle históriákról, sose hozta őket kapcsolatba a 
fraticellókkal. Minden arra vall, hogy először Kapisztrán írta a 
barilottót a fraticellók rovására, méghozzá a fabrianói üldözés 
hevében. 


A vádakra, ha már elhangzottak, beismerő vallomásoknak 
kellett következniük, amelyek aztán újabb vádak jogalapjául 
szolgáltak, ezek viszont újabb vallomásokat eredményeztek. 
Biondo elbeszéléséből nyilvánvaló, hogy a Fabrianóban megégetett 
tizenkét fraticello közül legalábbis néhányat a barilottóban való 
részvétel bevallására kényszerítettek. Csaknem húsz évvel később 
a Maiolati Ferencnek az Angyalvárban folyó kihallgatása során 
minden előzetes magyarázat nélkül fordulnak elő ilyen kifejezések: 
, amikor a barilottóra vonatkozóan faggatták", , amikor a porra 
vonatkozóan faggatták". A vizsgálóbírák nyilvánvalóan egy 
állandósult sémát követtek, és WMassarói Miklós , püspök"? 


igyekezett is igazolni az ő prekoncepciójukat.?1 S valószínűnek 
látszik az is, hogy ekkorra már az egyszerű emberek is tudtak a 
rágalmakról. Rabok beszélték el, hogy Maiolati-környéki paraszt 
legények gúnyolódásaiban a fraticelli ,,de opinione? helyett a 
, Íratri de barilotto? volt a legtöbbször használt elnevezés, és hogy 
a fiúk ilyenféleképpen gyalázták egymást: ,:tte a barilottóból 
születtél". S legalábbis ez meggyőzően hangzik. 


Az 1466-os perrel a fraticellók, mint szervezett szekta, 
megszűntek, de becsmérlésük azután is folytatódott és erősödött, 
ami végül is a mozgalom egész történetét meghamisította. A 
következő évszázadban egy spanyol tudós, Juan Ginez de 
Sepúlveda írt egy életrajzot, amelyben szerét ejtette, hogy 
beszámoljon egy egészen eltérő fraticello csoport tevékenységéről 
és sorsáról, akik nem Fabriano, s nem is Róma környékén, s nem a 
XV., hanem a XIV. század közepén éltek. Ő is fesztelenül cseveg 
arról, hogy ezek a fraticellók éjjeli orgiákon tivornyáztak, 


csecsemőket öltek meg és hamvasztottak el, hamvaikat úrvacsorai 
borukba keverték — s ez mind olyasmi, amivel soha egyetlen 


kortársuk sem vádolta őket.?2 A fraticellók rossz híre fennmaradt, 
mind a mai napig. 


A fenti áttekintésben végre sikerült rossz hírük igazi forrását 
felderíteni. Nem olyasvalamiben, amit a fraticellók csakugyan 
csináltak, még csak nem is a közkeletű szóbeszédben, hanem egy 
olyan írásbeli hagyományban, amelyet csak tanult emberek 
ismerhettek. — Kapisztrán — Szent János a  fraticellókra 
vonatkoztatott jóval korábbi keletű, egészen más szektákról szóló, 
latin munkákban fennmaradt históriákat. S ahogy korábbi 
századokban  Marburgi Konrád és Schönbergi Henrik a 
valdensekről a legszörnyűbb képtelenségeket el tudta hitetni IX. 
Gergely pápával és XXII. Jánossal, ugyanúgy Kapisztrán és 
követői is el tudták hitetni V. Miklóssal és II. Pállal ezeket a 
vádakat a fraticellókról. Pedig ezek a XV. századi pápák 
mindketten művelt emberek voltak, sőt Miklós korának egyik 
legképzettebb tudósa is volt. 


tEz az írásbeli hagyomány feltétlenül sokkal folyamatosabb volt, mint 
amilyennek a fent elmondottakból látszik. A történetben, ahogy azt 
Biondo a XV. században elbeszélte, és Sepúlveda a XVI. században 
megismételte, előfordul ez a furcsa részlet: , Az az általános nézet, 
hogy akinek a kezében a csecsemő kimúlik, azt választotta ki a főpapi 
tisztre az isteni szellem". Ez a részlet nincs meg az általunk ismert 
korábbi nyugati forrásokban, pl. Sienai Bernátnál, vagy Guibert de 
Nogent-nál. . Viszont tudtak róla Örményországban, már hat 
évszázaddal előbb. Odzsuni Jánosnak a paulikiánusok ellen írt 
értekezése ezt mondja: ,, Tisztelettel övezik azt, akinek a kezében a 
gyermek kimúlik, s azt teszik meg a szekta fejének". Mai tudásunk 
szerint Odzsuni János értekezése csak akkor vált ismertté nyugaton, 
amikor egy velencei kolostorban lappangó kéziratát 1834-ben latinra 
fordították. A hasonlóság azonban nyilvánvalóan sokkal nagyobb és 
sokkal különösebb, hogysem puszta véletlennek lehetne tekinteni. 


Ennek az írásbeli hagyománynak bizonyára több láncszeme volt, mint 
amennyi ma kimutatható. 


Így tehát a fraticellók rágalmazása hivatali hatalommal 
felruházott értelmiségiek műve volt. Mégpedig akkor, amikor a 
fraticellók számottevő befolyással vagy jelentőséggel már 
egyáltalán nem rendelkeztek. Ez a képlet már ismerős, s még 
fogunk is vele találkozni. 


3. 


Eretnek szektákat évszázadokon át újra meg újra megvádoltak 
azzal, hogy féktelen és vérfertőző orgiákat csapnak a sötétben, 
gyermekeket ölnek, húsukat megeszik, az ördögöt imádják. 
Lehetséges-e, hogy soha egyetlen szekta sem művelt ilyesmit? A 
múltban a történészek véleménye megoszlott e tekintetben. Most 
azonban egyszer s mindenkorra tisztázni kell a dolgot, mert 
különben ennek a könyvnek az egész érvelése ingatag marad. 


A vádak közül egyet máris nyugodtan elvethetünk. Amikor 
inkvizítorok eretnekeket kihallgattak és vallattak, arról általában 
jegyzőkönyv készült. Százával maradtak fenn ilyen jegyzőkönyvek, 
és ezekben semmi sincs, ami azt bizonyítaná, hogy csecsemőket 
vagy kisgyermekeket öltek és ettek meg. Úgy fest a dolog, hogy 
ilyen vádak, annak rendje és módja szerint megfogalmazva, 
voltaképpen egyetlen egy szekta ellen merültek fel, a fraticelli ,,de 
opinione?" ellen, Fabrianóban és Rómában, s mint láttuk, ebben a 
késői például szolgáló esetben is kiderült, hogy a , bizonyíték" 
jóformán szószerint századokkal előbb írt vitairatokból és 
szerzetesrendi krónikákból származik. A gyermekevésről szóló 
minden egyéb történet ugyanebből az írásbeli hagyományból 
származik. Az inkvizítorok hallgatnak erről, s ezt figyelembe véve, 
e történeteknek semmi hitelük nincs. 


Ami a szabados, vérfertőző orgiákat illeti, első pillantásra úgy 
látszik, mintha ezeknek több valóságalapjuk volna. Az például 
biztos, hogy a szabadszellemű testvérekként ismert eretnek 
misztikusok azt állították, hogy ők már eljutottak az Istennel való 
teljes egység állapotába, amelyben minden szabad nekik, s az 
akkori közhiedelem szerint ők e meggyőződésük kifejezéseként 
maguk közt a szabad szerelmet űzték. Azután ott van a katharok 
néven ismert dualista eretnek szekta esete. A kathar elvek szerint 
minden anyag gonosz, az emberi test börtön, melyből az emberi 
lélek szabadulni igyekszik; ebből következőleg a gyermeknemzés 
förtelmes dolog. Katolikus hitvitázók kimutatták az efféle felfogás 
logikus következményeit. Ha minden nemzés eleve förtelmes dolog, 
akkor a nemi érintkezés egyetlen fajtája sem kifogásolhatóbb 
bármely másiknál; a vérfertőzés anya és fiú közt nem rosszabb, 
mint férj és feleség közösülése. Amíg nem szaporodik a hús 
börtönébe zárt lelkek száma, nincs semmi baj, s ennek elkerülésére 
jogos volt a magzatelhajtás, sőt a csecsemőgyilkosság is. 


Ha azonban mindezt alaposabban megvizsgáljuk, ebben sincs 
semmi, ami indokolná a szabados és vérfertőző orgiákról szóló 
történeteket. Semmi komoly bizonyíték nincs arra, hogy a 
katharok a gyakorlatban bármikor is szabados következtetéseket 


vontak volna le a hús iránt érzett gyűlöletükből.?3 Különben is, a 
kathar erkölcstant eleve csak a szekta elitjének, a tökéleteseknek 
kellett követniük, s még a kathar hitelveket támadó katolikus 
papok is általában tisztelettel ismerték el, milyen tiszta életet élnek 


ezek az emberek.?$ Azt sincs okunk hinni, hogy a szabad szellemű 
testvérek közös orgiákat rendeztek volna; ha valamelyikük 
csakugyan űzte a szabad szerelmet, nem nyilvánosan csinálta. Az 
éjszakai orgiákról szóló számtalan történet közül valójában csak 
egy vonatkozhat esetleg a szabad szellemű eretnek misztikusokra, 
amely egy állítólag Kölnben, 1326-ban lezajlott eseményről szól, de 
nemrég erről is kiderült, hogy koholmány." 


XA szabad szelleműekről lásd Robert E. Lerner: The heresy of the Free 
Spirit in the later middle ages (University of California Press, 1972), 


ami nemcsak a legújabb, de egyúttal a legalaposabb áttekintése is 
ennek a bonyolult kérdéskörnek. Lerner kétli, hogy a testvérek 
egyáltalán gyakorolták volna a szabad szerelmet. De ha arra 
gondolunk, amit a nagyon hasonló elveket valló XVII. századi angol 
, rajongók"-ról tudunk, ez a kétely túlzásnak látszik. Ám akárhogy áll 
is a dolog, Lerner meggyőzően bizonyítja (29-31.old.), hogy a kölni 
orgia története koholmány; tőle függetlenül — ugyanerre a 
következtetésre jutottam én is, amikor The pursuit of the Millennium 
című munkámat dolgoztam át az 1970-es kiadáshoz. 


Lássuk először is a vitathatatlan időrendi adatokat. 
Eretnekekről és orgiákról szóló történetek már a XI. században 
keringtek Franciaországban, de nyugaton a XII. század közepe 
előtt nem voltak katharok, a szabad szellemű testvérekről pedig a 
XIII. században hallunk először. Ezeknek a szektásoknak a nézetei 
és tettei éppoly kevéssé szolgálhatnak a valdensekre és fraticellókra 
szórt gyalázkodás magyarázatául, ahogy a Carpocrates-követők 
tevékenysége sem szolgálhat magyarázatául azoknak a nagyon 
hasonló — történeteknek, — amelyeket — az  őskeresztényekről 


terjesztettek.?? A magyarázatot persze ezekben a nagyon régi 
történetekben kell keresnünk. Elvégre a szabados orgiák és a 
gyermekevés vádja egyaránt egy olyan hagyomány részei, amely a 
II. századig nyúlik vissza. Azok az egyházatyák, akik először 
védelmezték a keresztényeket e vádak ellen, maguk is e vádak 
tartós továbbélését segítették elő, amikor írásba foglalták őket. 
Bizonyára sok szerzetes ismerte ezeket a történeteket, hiszen azok 
rendi könyvtárakban őrzött, méghozzá sok másolatban terjesztett 
hittudományi munkákban maradtak fenn. Nagyon is kézenfekvő 
volt, hogy amikor egy-egy új vallási szakadár csoportnak kellett 
rossz hírét költeni, a szerzetesek ezeknek a rágalmazási kliséknek a 
hagyományos készletéből merítettek. Tudjuk azt is, hogy a XIV. 
században egyes krónikások már tudatosan szőttek ilyen 
történeteket az elbeszéléseikbe, így szolgáltatva anyagot a 


papoknak eretnekellenes prédikációikhoz.?6 


Komolyabb figyelmet érdemel az a vélekedés, hogy az eretnekek 
az Ördögöt imádták. Ezt a vádat nem lehet egyszerűen abból 
levezetni, amit a pogány rómaiak mondtak a köztük élő keresztény 
kisebbségről. Akkor hát olyasmit tükröz ez, amit valamilyen 
középkori eretnek csoport vagy szekta gyakorolt? Manapság 
bizonyára kevés ember akad, aki hajlandó tényként elfogadni, 
hogy valami csoda folytán démoni macskák ereszkedtek le a 


magasból;?7 de azért hátha van némi valóság-elemük ezeknek a 
képtelenségeknek, hátha csakugyan volt Lucifer- vagy Sátán- 
kultusz? Még egy olyan kétkedő (és antiklerikális) történész is, 


mint Henry Charles Lea, így vélte, 8 s ma is széles körben él a 
feltevés, hogy ilyen kultusznak lennie kellett. 


A felfogást képviselői három érvvel támogatják. Rámutatnak, 
hogy egyes középkori források leírásai koherens és hitelesnek 
látszó elvrendszert tulajdonítanak a , luciferiánusok? szektájának. 
Felmerült az is, hogy a dualista vallás logikai végkövetkeztetései 
akár az ördögimádáshoz is elvezethetnek. S elhangzott az is, hogy 
azok az értelmes, tanult és istenfélő emberek — köztük néhány pápa 
is —, akik a Sátán-kultusz létezését tényként fogadták el, komoly 
bizonyítékok híján ezt bizonyára nem tették volna. Ezeket az 
érveket meg kell vizsgálnunk. 


Tény, hogy a luciferiánus elvekre vonatkozó állítások nemcsak 
abban a dörgedelmes bullában találhatók meg, amelyet IX. 


Gergely adott ki Marburgi Konrád ösztönzésére 1233-ban," 


hanem féltucatnyi más, német és olasz forrásban is.60 A 
luciferiánusok ezek szerint azt tanították, hogy Lucifert és 
démonjait igazságtalanul űzték ki a mennyországból, de végül 
majd visszatérnek oda, elfoglalják méltó helyüket, és Istent, 
Mihályt és angyalait örök időkre a pokolra vetik. A 
luciferiánusoknak addig is azzal kell urukat szolgálniuk, hogy 
minden tőlük telhetőt megtesznek Isten sérelmére; jutalmul majd 
örök boldogságot nyernek Lucifertől. A beszámolók megegyeznek 
egymással, s látszatra nem is valószínűtlenek. De mennyire 
megbízhatóak? 


Belső  logikájukat nézve teljesen —megbízhatatlanoknak 
bizonyulnak. Kísérő elemként mindegyikben előfordulnak 
tökéletesen valószínűtlen állítások. Egy esetben olyan démonokról 
hallunk, akik nyomtalanul eltűnnek, ha a luciferiánus szertartást 
félbeszakítja az oltáriszentség felmutatása. Egy másik forrás nem 
átallja kijelenteni, hogy csak Ausztriában, Csehországban és a 
szomszédos tartományokban 80 000 a Lucifert inádók száma. Egy 
másik — egy Lepzet nevű kölni eretneknek tulajdonított vallomás — 
azt a kijelentést tartalmazza, hogy ez az ember egymaga harminc 
gyilkosságot követett el, így akarván buzgón szolgálni Lucifert, és 
megbántani Istent. Egy másik forrás varázsitalról beszél, amely 
egy óriási varangy ürülékét tartalmazza; a Vox in Rama bullában 
pedig egy démoni varangy és egy démoni macska is a hódolat 
csókjait kapja. Továbbá, a legtöbb forrásban vannak utalások 
azokra a szabados, vérfertőző orgiákra, amelyekről az imént 
mutattuk ki, hogy nincs alapjuk. De ha egy forrás egyes állításai 
megbízhatatlanok, vagy nyilvánvalóan hamisak, akkor azt a 
forrást teljes egészében kétellyel kell kezelni; márpedig ez a helyzet 
minden olyan forrással, amely a luciferiánusok hitelveit említi. 


Akárhogy is, ezek a sajátosan luciferiánus tanokra vonatkozó 
megjegyzések egyszerűen nagyon késői továbbfejlesztései az 
ördögimádó szektáról szóló hagyományos történeteknek, 
amelyeknek körülbelül négy évszázada voltak már nyomai; s épp 
maguk e történetek okoznak gondot. Lehetséges, hogy csakugyan 
kialakult egy ördögimádó szekta a dualista vallásból? 


Elég egyenként megvizsgálni e történeteket, s kiderül, mennyire 
alaptalan ez a feltevés. Egészen a legutóbbi időkig az a felfogás 
uralkodott, hogy az örményországi paulikiánusok, akiket Odzsuni 
János a VIII. században ördögimádással vádolt, dualisták voltak; a 
legújabb kutatások tanúsága szerint azonban az adott időpontban 


a legkevésbé sem voltak azok.ő1 A XI. században eretnekséggel 
vádolt bogumilok csakugyan dualisták voltak, ám a nekik szentelt 
két bekezdésben egy szó sem vall arra, hogy Psellos tisztában lett 
volna ezzel a ténnyel. Ő Konstantinápolyban élt, a bogumilok 
Thrákiában, s Psellos olyan keveset tudott róluk, hogy még a 


nevüket is hibásan írta.f2 Nyugaton pedig olyan szektákra is 


szórták az ördögimádás vádját, amelyeknek a dualizmushoz 
semmi közük sem volt. Már az 1022-ben, Orléans-ban felfedezett 
eretnekcsoportot ezzel vádolták; s az ördögimádó szekta 
sztereotípiája 1100-ra teljesen, minden részletében kialakult. De a 
történészek általában megegyeznek abban, hogy nyugaton legalább 


1140-ig ismeretlen volt a dualista vallás.€3 


A XII. század közepe és a XIII. század közepe közötti 
időszakban csakugyan virágzott a dualista vallás, a 
katharizmusként ismert formájában, s ezt sokan értelmezték a 
Sátán kultuszának, amit az a képtelen szófejtés is igazol, miszerint 


a ,kathar" név a démoni macska imádásából származik.€4 
Lehetséges-e, hogy a katharizmussal legalább néha együtt járt az 
ördögimádás? 

A XII. század vége felé egy Rudolf Ardent nevű francia szerzetes 
foglalta össze a katharok hitének lényegét. Szerinte a katharok azt 
vallották, hogy Isten teremtett minden láthatatlan dolgot, minden 
láthatót viszont az ördög; ezért testük teremtőjeként az Ördögöt 


imádták.$5 Körülbelül ugyanekkor jegyezte le egy francia 
krónikás azt a vallomást, amelyet állítólag két vezető szerepet 
játszó kathar tett, miután néhány hónapot a pápai nuncius 
fogságában töltött: , azt mondták, hogy a Sátán és Lucifer az ég és 


a föld, minden látható és láthatatlan dolgok teremtője..."56 
Nyilvánvaló, hogy az ilyesféle híresztelések alakították ki egy 
luciferiánus dogma eszméjét. Ezek bizonyára újabb tápot is adtak 
azoknak a régi históriáknak, amelyek egy ördögimádó szektáról 
szóltak. De luciferiánus hitelvek, vagy egy ördögimádó szekta 
létezésének bizonyítékaként semmit sem érnek, mert durván 
elferdítik azt, amit a katharok valóban hittek. 


A katharok hitéről vannak megbízható ismereteink is, részben 
kathar iratokból. Mint a többi dualisták, ők is meg voltak 
győződve arról, hogy az anyagi világmindenséget egy gonosz 
szellem — valójában az Ördög — teremtette, s azóta is az uralkodik 
rajta. De arról szó sincs, hogy az Ördögöt imádták volna; épp 
ellenkezőleg, elkeseredetten igyekeztek kiszabadulni a karmai 
közül. Ez a törekvés volt vallásuk leglényege. Mert a lelket nem az 


Ördög, hanem az Isten teremtette. Sőt a kathar felfogás szerint a 
lelkek a mennyből lebukott angyalok, akik, újabb meg újabb testek 
börtönébe zárva, epedve vágynak arra, hogy az anyagi világból 
kiszabaduljanak s  visszatérhessenek a tiszta szellemiség 
mennyországába. A kathar , tökéletesek? erkölcstana — a házasság 
elvetése, iszonyodásuk a fajfenntartástól, vegetarianizmusuk, 
böőjtölésük — azt tanúsítja, hogy teljesen elutasították az anyagi 
világot, amelyet az ördögi teremtés művének tekintettek. Aki 
megadja magát a húsnak, aki elfogadja az anyagi világot, az 
nyilvánvalóan az Ördög szolgája; aki pedig az Ördög szolgája, 
nem üdvözülhet. 


Nincs tehát semmi okunk azt hinni, hogy akár a XII-XIII. 
században is olyasmit tükröztek az ördögimádó szektáról szóló 
elbeszélések, ami a katharoknál csakugyan létezett. Egyébként, 
még a XV. században is, jóval a katharok felszámolása után, a 
valdenseket, ezeket a buzgó bibliaolvasó keresztényeket, még 
mindig úgy üldözték mint , luciferiánusok?"-at. 


Végül meg kell kérdeznünk önmagunktól, vajon értelmes, 
művelt, hívő emberek elhihették-e, hogy van Sátán-kultusz, ha erre 
nem lett volna jó okuk. Több újkori történész állította, sok 
olvasójukat is meggyőzve, hogy ilyesmi elképzelhetetlen. Csakhogy 
tévednek. Ugyanazok, akik elhitték, hogy van Sátán-kultusz, 
elhitték azt is, hogy a Sátán valami csoda folytán anyagi testet ölt, 
és úgy jelenik meg kultusza ünnepén, általában egy óriási állat 
formájában. A két hiedelem voltaképpen elválaszthatatlan 
egymástól, s ha az egyiknek láthatólag nincs bizonyító ereje, a 
másiknak sem lehet. 


Valójában semmilyen megalapozott bizonyíték sem szól amellett, 
hogy efféle ördögimádó szekta bárhol is létezett volna a középkori 
Európában. Sőt: komoly bizonyíték van ennek az ellenkezőjére. 
Nagyon kevés inkvizítor állította, hogy találkozott ezekkel az 
ördögimádókkal, s e kevesek közül is a legtöbb köztudottan 
elvakult amatőr volt, a Marburgi Konrád fajtájából. Biztosra 
vehetjük, hogy ha csakugyan lett volna egy ilyen hitelveket valló 
szekta, arról szó esett volna az inkvizítorok számára készült két 
nagy kézikönyv valamelyikében, a Bernard Gui-éban, vagy a 


Nicolas Eymericében; mindkettő a XIV. században keletkezett, 
amikor a luciferiánusok befolyása állítólag a legnagyobb volt. De 
nincs így. Ahogy egy későbbi fejezetben látni fogjuk, a 
, démonimádás?" egyetlen fajtája, amelyről Eymeric tudott, abban 
állt, hogy a rituális vagy szertartásos mágiát űző egyének 
igyekeztek a démonokat rákényszeríteni akaratuk végrehajtására 
— és ez egészen mása Gui megjegyzéseinek még kevesebb közük 
van a dologhoz. Tulajdonképpen még csak nem is céloz sem 
Eymeric, sem Gui arra, hogy volna ördögimádó szekta, és a kérdés 
eldöntéséhez ez is elég. 


Ahhoz, hogy megértsük, miért is alakult ki egyáltalán egy 
ördögimádó szekta sztereotípiája, miért keltett akkora figyelmet és 
miért maradt fenn oly hosszú ideig, nem a dualista vagy másmilyen 
eretnekek hitbeli nézeteit vagy viselkedését kell megvizsgálni, 
hanem az ortodox elveket valló emberek lelkébe kell bepillantani. 
Sok embernek, különösen sok papnak és szerzetesnek egyre inkább 
rögeszméjévé vált, hogy az ördögnek és démonainak mindent 
felülmúló hatalma van. Ezért került bele az abszolút gonoszról és 
embertelenről kialakult fogalmukba az ördögimádás is, a 
vérfertőzéssel, csecsemőgyilkossággal és kannibalizmussal együtt. 


De hogyan is támadt ez a heves érdeklődés az Ördög iránt? 
Hogyan lett belőle olyan félelmetes rögeszme? S legfőképpen, 
hogyan hihették el, hogy a keresztény világot az Ördög közvetlen 
parancsnoksága alatt álló emberek összeesküvése fenyegeti? Az 
európai lélek történetének ez a fejezete többet érdemel egy futó 
pillantásnál. 


Változó nézetek az Ördögről 


és hatalmáról 


1. 


Az Ótestamentum nem sokat beszél az Ördögről, s még csak 
nem is céloz az Ördög parancsnoksága alatt álló emberek 
összeesküvésére. 


A régi hébereknek Jahve törzsi istenük volt, a szomszéd népek 
isteneit maguk iránt és Jahve iránt ellenségesnek vélték, s nem 
érezték szükségét a gonoszság ennél nagyobb szabású 
megtestesítésének. Később természetesen egyistenhit lett ebből a 
törzsi vallásból, dehát ez az egyistenhit annyira teljes, Isten 
mindenhatóságának, mindenütt jelenvalóságának a bizonysága 
olyan állandó, hogy a gonosz hatalma ahhoz képest jelentéktelen. 
Azazél, a pusztai démon Mózes III. könyvében, Lilith, az éjszakai 
démon és a kecskedémonok Esaiásnál — ezek mind a Jahve-előtti 
vallás maradványai, s kívül esnek a Jahve-vallás keretein; Istennel 
szinte sose hozzák őket kapcsolatba, s bizonyos, hogy nem vele 
szemben álló hatalmak. Az Ótestamentumban Rácháb, Leviátán és 
Tehom-Rabbah néven említett sárkány a babilóniai 
teremtésmítoszból került át, s inkább az őskáoszt jelképezi, 
semmint a teremtett világban működő gonoszt. A Sátánról sem úgy 
szól az Ótestamentum, mint Isten nagy ellenfeléről és a gonoszság 
legfőbb megtestesüléséről. Megszoktuk, hogy az Édenkertben Évát 
bűnre csábító kígyót az Istennel hadakozó Sátánnak tekintsük, de 
a szövegben ezt semmi sem indokolja. Sőt, épp ellenkezőleg, ha 
nagyritkán megjelenik a Sátán az Ótestamentumban, nem annyira 
Jahve ellenfelének, inkább tettestársának mutatkozik. 


A Sátán tulajdonképpen magából Jahvéból alakult ki, 


összhangban az Isten lényegéről alkotott fogalmak változásával.1 
Amikor Jahve megszűnt törzsi isten lenni, és a világmindenség ura 
lett, kezdetben őt tekintették minden esemény előidézőjének, jónak 
és gonosznak egyaránt. Így például Ámos könyvében (Kr.e. VIII. 
század) ezt olvassuk: ,, ... lehet-é baj a városban, amit nem az Úr 


szerezne??? Még Deutero-Esaiás is ezt mondatja Jahvéval: ,,Ki a 
világosságot alkotom és a sötétséget teremtem, ki békességet 


szerzek és gonoszt teremtek, én vagyok az Úr, aki mindezt 


cselekszem!?? A vallásos tudat fokozatos változásával azonban 
végül már képtelenségnek hatott, hogy közvetlenül Isten lehessen 
felelős a gonoszságért. Ezen a ponton az Isten fenyegető és ártó 
funkciói  különválnak a többitől, és a Sátán lesz a 


megszemélyesítőjük.§ 


A Jób könyvének bevezetőjében (valószínűleg Kr.e. V. század) a 
Sátán udvaroncként jelenik meg Isten udvarában, és sikerül Istent 
rábírnia arra, hogy csapásokkal sújtson egy ártatlan embert. 
Korábban Isten képes lett volna ezt megtenni anélkül, hogy 
másnak kellett volna erre rábírnia, sőt maga a gondolat, hogy 
Istent valaminek a megtételére rá lehessen bírni, hogy őt 
befolyásolni lehessen, teológiailag tarthatatlan lett volna. Magát a 
Jób történetét ez a korábbi felfogás hatja át, ellentétben a 
bevezetővel; ebben az ősi népmesében Jób habozás nélkül 
Jahvénak tulajdonítja szerencsétlenségeit; és a Sátánról mit sem 
tud. Hasonló fejlődést látunk, ha a talán még a Kr.e. X. századból 
való Sámuel II. könyvének egy történetét összevetjük ugyanannak 
a a történetnek a Kr.u. IV. századnál nem régibb keletű Krónikák 
könyvében található változatával. Sámuel II. könyvének 24. része 
elmondja, hogy az Úr rávette Dávidot a nép megszámlálására, és 
hogy ennek mi lett a vége. Minden népszámlálás az isteni hatalom 
megsértésének számított, mert ezzel egy ember ráébredt a maga 
hatalmának tudatára. Ezért aztán az Úr, Dávidot a népszámlálás 
elvégzéséért megbüntetendő, döghalált bocsátott a népre, hogy 
létszámát apassza; majd ennek utána , megelégelé az Úr a 
veszedelmet". Hat vagy hét évszázaddal később efféle magatartást 
Isten lényével összeegyeztethetetlennek tartottak. A Krónikák I. 
könyvének 21. részében ugyanez a történet olvasható, és pontosan 
ugyanezekkel a szavakkal, mindössze egyetlen egy, igen lényeges 
különbséggel: itt nem Istent, hanem a Sátánt terheli a felelősség 
Dávid rábeszéléséért. 

A Krónikák könyvének ez a története mutatkozik az egyetlen 
olyan ószövetségi példának, amely valamelyest azt jelzi, hogy a 
Sátán a gonoszság elvét képviseli, s az egyetlen példa arra is, hogy 
az ,ellenfél?" jelentésű , Sátán?" főnév névelő nélkül, tehát 


tulajdonnévként fordul elő. Sátán itt már nem az isteni személyiség 
függvénye, hanem önálló lény, olyan erő, amely az embereket arra 
csábítja, hogy bűnt kövessenek el Isten ellen. Valóban fordulópont 
volt ez; a következő három évszázad folyamán ugyanis a zsidók 
egy új, bonyolult és átfogó démonológiát alakítottak ki. A Kr. e. II. 
századtól a Kr. u. I. század végéig létrejött egy jelentős terjedelmű 
irodalom, amelyet hol apokaliptikusnak neveznek, mert tele van a 
jövőt illető állítólagos természetfölötti kinyilatkoztatásokkal, hol 
meg apokrifnak, mert az egyes műveket hamisan olyan 
ótestamentumi alakoknak tulajdonítják, mint Énokh, Ezdrás és 
Salamon. Ez az irodalom bővelkedik az utalásokban gonosz 
szellemekre, amelyek azon ügyködnek, hogy keresztezzék és 


elrontsák Istennek a világot illető tervét.? 


Bár egy ilyenféle gondolat teljesen idegen az Ótestamentumtól, 
valahogy mégis az Ótestamentum tekintélyével kellett szentesíteni. 
Ez sikerült is, a Mózes I. könyvének 6. részéből vett néhány 
mondat segítségével: , Lőn pedig, hogy... láták az Istennek fiai az 
emberek leányait, hogy szépek azok, és vevének magoknak 
feleségeket mind azok közül, kiket megkedvelnek vala... Az óriások 
valának a földön abban az időben, sőt még azután is, mikor az 
Isten fiai bémenének az emberek leányaihoz és azok gyermekeket 
szülének nékik. Ezek ama hatalmasok, kik eleitől fogva híres-neves 
emberek voltak". Ez a homályos szakasz valószínűleg egy 
népmondát tükröz, amely óriásokról szól és az eredetükről, s 
ugyancsak kellett hozzá leleményesség, hogy ezt a gonosz 
szellemekre és az ő eredetükre lehessen vonatkoztatni. De az 
apokrifeknek ez sikerül. 


Az Énokh könyve, vagy Énokh I. könyve azt mondja, hogy a 
Semjaza és Azazél vezette angyalok azért buktak le a mennyből, 
mert buja vággyal megkívánták az emberek leányait; e két fajta 
keveredéséből lett az óriások gonosz és pusztító nemzetsége. 
Terjedt az istentelenség szerte a földön, s végül Isten, a rendet 
helyreállítandó, özönvizet bocsátott a földre, hogy az emberek 
zömét elpusztítsa, s ugyanakkor az angyalokat megláncolta a föld 
sötét zugaiban, hogy ott várják ki az utolsó ítéletet, amikor is majd 


tűzre vettetnek.? De maguk az óriások ottmaradtak a földön, s idő 


multával gonosz szellemek születtek tőlük. Hogy ez pontosan 
miképp is történt, nincs tisztázva, de a kérdésnek ez a része 
lényegtelen; csak az a fontos, hogy a gonosz szellemek 


, rátámadnak az emberek gyermekeire és a nőkre?." — Vagyis 


démonok ők, akik itt e földön kínozzák az embereket. Tévútra is 


csalják őket, hogy pogány isteneknek áldozzanakő - ez a szerepük 
aztán megmarad a keresztény korban, mint a démonok egyik 
legfőbb és leggonoszabb tevékenysége. 


Az Énokh I. könyvében foglalt elbeszélés a Kr. e. II. századból 
való; ezt későbbi apokrif iratok azután tovább alakították. 
Közülük sok foglalkozik ezekkel a démonokkal és gyalázatos 
cselekedeteikkel, amelyeket a hol Mastemának, hol Beliálnak vagy 
Beliárnak, hol Sátánnak nevezett vezérük parancsoksága alatt 
követnek el. A Jubileumok könyvében (Kr. e. 135-105 körül) 
Mastema a vezére a gonosz szellemek egytizedének, a többi 
kilenctized az ,ítélet helyére? van bezárva. Az Isten által 
megszabott keretek közt a gonosz szellemek vagy démonok romlást 
hoznak a földre; de meg is kísértik az embereket, s mindenféle 
bűnökre csábítják.? Még jobban kiviláglik ez a Tizenkét pátriárka 
testamentumából (Kr. e. 109-106). Itt Beliál, a bukott angyalok 
vezére Isten ellenségeként és vetélytársaként jelenik meg, akivel az 
emberek alattvalói hűségéért küzd. , A világosságot választjátok-é, 


vagy a sötétséget, az Úr törvényét, vagy a Beliál dolgát?"10 Az ő 
szolgái — paráznaságra, — féltékenységre, — irigységre, dühre, 
gyilkosságra csábítják az embereket, és bálványozásra is, azaz a 
pogány istenek imádására. 


A Holt-tengeri tekercsek egynémelyike hasonló képet fest. 
Bármilyen szekta művei is ezek, az a szekta, legalábbis bizonyos 
időszakokban ugyanolyan démonológiai nézeteket vallott, mint 
azok a zsidók, akik az apokrif könyveket írták vagy olvasták. Sőt, 
egyik-másik írásukban előfordul egy olyan gondolat is, amely a 
későbbi századok folyamán látványosan kifejlődött: az a gondolat, 
hogy az Ördögnek (Beliálnak, Sátánnak, vagy ahogy éppen hívják) 
megvannak a szolgái az élő emberek és asszonyok közt, a gonosz 
szellemek seregének afféle emberi munkatársai. A Világosság és 


Sötétség fiainak háborúsága címen ismert írásban, amely nagyjából 
Jézus korából származik, a szekta egy ötvenéves háborúra készül 
fel, amelyben tagjai mint , a világosság fiai" majd elpusztítják a 
pogányokat, akiket ,a sötétség fiai"-nak, de , Beliál fiai"-nak is 
hívnak. , Az üdvözülés ideje lesz ez majd az Isten népének, az 
uralkodás kora az seregének valamennyi tagja számára, a Sátán 
egész hadának pedig az örökös romlás... [a sötétség fiainak] nem 


lesz menekvés.?11 Majd ismét: , Átkozott legyen a Sátán az ő 
bűnös szándékáért, és legyen gyűlöletes az ő gonosz uralkodásáért! 
Átkozottak legyenek serege összes szellemei istentelen 
szándékaikért, s legyenek gyűlöletesek mindazért, amit a 
tisztátalanság szolgálatában tettek! Bizony a Sötétség csapata ők, 


ám az Isten csapata az [örök] Világosságé".12 Vagyis az Ördög 
szolgái, emberek, démonok egyaránt, egyetlen sereget alkotnak, és 
valamennyien egyformán bukásra és pusztulásra vannak ítélve. 


2. 


A zsidó apokrif iratok és a  Holt-tengeri tekercsek 
egynémelyikében megjelenő démonológia megtalálható, módosult 


formában, az Újtestamentumban is.18 Mert, ellentétben az 
ószövetségi Jahvéval, az újtestamentumi Istennek félelmetes 
ellenfelei a Sátán és az őt szolgáló démonok serege; az 
evangéliumok, az Apostolok cselekedetei, Pál levelei, a Jelenések 
könyve tele vannak a hatalmas küzdelemre vonatkozó utalásokkal. 
Ezek szerint a Sátán szerepe az, hogy szembeszálljon az új 
vallással, a leendő kereszténységgel; ő Jézus engesztelhetetlen 
ellensége, s folyton azon mesterkedik, hogy az ő követőit 
hűségüktől eltérítse, és testben, lélekben tönkretegye. A világ is így 
jelenik meg, két országra osztva, Krisztus országára és az Ördög 
országára. Krisztus birodalma az Isten országa lévén, csupa 


fényesség és ragyogás, vele szemben áll a Sátán birodalma, ahol a 
sötétség erői uralkodnak. A Sátán azon fáradozik, hogy Krisztus 
országának terjeszkedését megakadályozza, Krisztusnak pedig az 
a küldetése, hogy elpusztítsa a Sátán országát. 


Az Ördög hatalma nyilvánul meg mindabban, ami az embereket 
Istentől elvonja, legkivált a krisztusi tanítás bárminemű 
ellenzésében. Ez nyilvánul meg tehát a zsidó vallásban is; János, I. 
század vége felé írott evangéliumában ezt mondatja Jézussal a 
tanításait elutasító zsidóknak: ,, Ti az ördög atyától valók vagytok, 


és a ti atyátok kívánságait akarjátok teljesíteni? 14 Még erősebben 
nyilvánul meg az a pogányok hitében. A leveleit Kr.u. 50 és 70 közt 
író Pál szemében voltaképpen a Sátán az ura az egész világnak, 
amennyiben az még nem fordult Krisztus felé: ,,... e világ istene 
megvakította a hitetlenek elméit, hogy ne lássák a Krisztus 


dicsőséges evangéliumának világosságát, aki az Isten képe?.15 Neki 
magának az a dolga, hogy elmenjen a pogányok közé és 
, megnyissa szemeiket, hogy setétségből világosságra és a Sátán 


hatalmából az Istenhez térjenek"16 


Csakúgy, mint a zsidó apokrif iratokban, az Újtestamentumban 
is alsóbbrendű démonok sokasága segíti az Ördögöt, részint Jézus 
tanításának elutasítására csábítják az embereket, részint testileg 
bántalmazzák őket. Csábító hatásukat elsősorban a hivatalos 
római valláson át fejtik ki. Mert annak a vallásnak az istenei 
igazság szerint a Sátán szolgálatában álló démonok; Pál egészen 
félreérthetetlenül jelenti ki, hogy ,amit a pogányok áldoznak, 


ördögöknek áldozzák, és nem Istennek?.17 De uruk parancsára a 
démonok ,meg is szállják" az embereket, vagyis olyan 
betegségeket hoznak rájuk, mint az epilepszia, hisztériás bénulás, 
zsibbadás. Jézus legtöbb csodatétele az ilyen bajok gyógyításában 
áll, ami tehát a Sátán gyengítését jelenti — minden csoda csapás a 
Sátán uralma ellen. 


Tagadhatatlanul van némi bizonytalanság atekintetben, 
pontosan milyen szakaszába jutott el a harc Jézus és a Sátán 
között. Néha úgy látszik, mintha Jézus kereszthalálával a Sátán 
már végérvényesen elbukott volna. János ezt mondatja Jézussal, 

közelgő haláláról: , most vettetik ki e világ fejedelme?-", és ,e 


19 


világnak fejedelme megítéltetet , és Pál is úgy véli, hogy Jézus a 


halála által megtörte az Ördög hatalmát.20 De más 
szövegrészekben a Sátán még cselekvő erejének teljében 
mutatkozik: ,a ti ellenségetek, az ördög, mint ordító oroszlán 


szerte jár, keresvén, kit elnyeljen?.21 A Jelenések könyve pedig 
egészen világosan kimondja, hogy a küzdelem véglegesen nem 
dőlhet el Krisztus második eljövetele előtt; majd csak az utolsó 


ítéletkor vettetik a Sátán a tűz és kénkő tavába.-Z Ám ez a 
látszólagos következetlenség hangsúlyeltolódásnál alig több; nem 
homályosíthatja el azt a nagy optimizmust, a biztos győzelemnek 
azt a mindennél erősebb tudatát, amely az első században a 
keresztényeket eltöltötte. Az mindegyik írásból nyilvánvaló, hogy a 
Sátán és seregei Isten hatalmának teljesen alá vannak vetve, és 
tehetetlenek a Messiás ellenében. Egy fiatal és harcos egyház hite 
ez. 

Az ősegyház egész története folyamán továbbra is nagyjából 
ugyanaz az elképzelés élt a Sátánról és az alacsonyabb rendű 
démonokról, mint az Újszövetségben, azzal a különbséggel, hogy a 
keresztény hittudomány kimunkálása során az ő teológiai 
jelentőségük . pontosabb meghatározására is sor került. 
Fokozatosan beépültek a kereszténység fő tanaiba, az ember 
bűnbeeséséről, az eredendő bűnről, és az embernek Krisztus 
kereszthalála általi megváltásáról szóló tanításba. 


Énokh könyve már a Kr. e. I. században arra célzott, hogy az 
Evát bűnre csábító Sátán egy volt a , sátánok?" közül, akiket egy fő 


Sátán követőinek tartottak.?3 Végül a Kr. u. I. században 


egyértelműen kapcsolatba hozták a Sátánt az édenkertbeli 
kígyóval; a kígyó vagy a Sátán megjelenési formája volt, vagy 
általa ügyködött a Sátán. Ezt a kapcsolatot először több olyan I. 
századi apokrif irat fogalmazta meg világosan, amely vagy 
keresztény eredetű, vagy erősen keresztény színezetű. Különösen a 
század utolsó negyedében keletkezett Ádám és Éva élete foglalkozik 
nagyon alaposan a Sátánnak a bűnbeesésben játszott szerepével. 
Hogy Évát rászedje, angyal alakjában felfüggeszkedett az 
Édenkert kerítésére és himnuszokat énekelt; a kígyót pedig 


rábeszélte, hogy az ő szájával szólhasson.24§ Ez a Sátán valaha 
Isten egyik angyala volt, de megszegte Isten parancsait, s más 
angyalokat is engedetlenségbe vitt, aminek az lett a vége, hogy őt és 
követőit is kivetették a mennyből. 


A Sátán bukására és az ember bűnbeesésére nézve lényegében 
ezt a felfogást vették át az egyházatyák a II. századi hitvédő, 
Jusztinosz vértanútól kezdve. Az egyetlen vitás pont a bukás, de 
nem a Sátáné, hanem az alsóbbrendű angyalok bukásának a 
kérdése volt. Bármit mondott is az Ádám és Éva élete, a legtöbb 
egyházatya nem tudta figyelmen kívül hagyni a nagyobb 
tiszteletben tartott apokrif iratokat. Mint láttuk, az Énokh könyve 
szerint ezeknek az angyaloknak a bukását az okozta, hogy 
megkívánták az emberek leányait, következésképpen ők, a 
Sátánnal ellentétben, csak jóval az ember bűnbeesése után 
bukhattak el. De a III. században jól áthidalta ezt a nehézséget 
Origenész, a kiváló teológus. Ő azt állította, hogy Mózes I. 
könyvének azt a szakaszát, amelyben az Isten fiairól és az emberek 
leányairól van szó, allegóriaként kell érteni; az angyalok bukása 
igazában már jóval az ember teremtése előtt, sőt már a világ 
teremtése előtt megtörtént. A görögkeleti egyház nyomban 
elfogadta Origenész véleményét: valamivel később a római 
egyházban is meghonosította ezt a gondolatot Szent Jeromos (340- 
420 k.) és Szent Ágoston, Hippó püspöke (354-430). A IV. század 
végén már keleten és nyugaton egyaránt az volt az általánosan 
elfogadott nézet, hogy az ember bűnbeesése egy olyan hatalmas, 
kozmikus küzdelem része, amely akkor kezdődött, amikor a 


mennyei seregekből egyesek fellázadtak Isten ellen, s ezért őket 
kivetették a mennyből. 


Atekintetben, hogy ezután hol volt a démonok lakhelye, semmi 
kétség nem merült fel azokban a századokban. Az angyalok a 
mennyország legfelső részében laktak, Isten trónusának közelében, 
a démonok viszont a földet közvetlenül borító sötét légrétegbe 
voltak bebőörtönözve. Ez az eredeti jelentése Pál apostol híres 
kitételének ,a gonoszság lelkei ellen, melyek a magasságban 


vannak? 25 és az egyházatyák egy véleményen voltak vele. Szent 
Ágoston például azt állította, hogy ,az Ördög száműzetett, 
angyalaival egyetemben, az angyalok magasságos lakából, és 
levettetett a sötétségbe, vagyis a mi levegőegünkbe, mint valami 


börtönbe".26 Egyetértettek abban is, hogy ha az angyaloknak 
levegőből és fényből alkotott éteri testük van, a démonokénak is 
ilyennek kell lennie. Ágoston szerint ez az anyagtalan test 
különleges érzékelő képességet ad a démonoknak, s lehetővé teszi, 


hogy rendkívül sebesen tudjanak közlekedni a levegőben." 


A levegőben tanyázó Sátán és démonai folytonosan hadat 


viselnek a keresztények ellen. Ilyennek képzeli őket Pál28; az 


egyházatyák pedig részletesen taglalják, hányféleképpen üldözik az 
új hitet és annak követőit. Mert az Ördög, aki sose nyughat, az 
embereket sem bírja nyugton hagyni?9; démonaival együtt ő sújtja 


betegséggel az egyes embereket?9, de ők okozzák a közös 
csapásokat is, amilyenek az aszály, a rossz termés, az emberek és 
állatok közt pusztító járványok.31 Sőt, új módját lelik annak is, 
hogy az egyháznak miképp ártsanak. Részint a keresztények 


üldözésére ösztönzik a római hatóságokat?2, részint arra csábítják 
a keresztényeket, hogy az igaz hitet elhagyják, szakadárok és 


eretnekek legyenek.33 Szent Cyprianus még azt is állítja, hogy ha a 
démonok nem  tevékenykednének, eretnekség,  szakadárság 


egyáltalán nem volna.34 


Az egyházatyák úgy vélik, akárcsak Pál, hogy démonok 
lakoznak az antik világ isteneiben is. Ugy vélik, hogy ha egy 


keresztény olyan új szokások és hitelvek bírálatára vetemedik, 
amelyeket az egyház hivatalosan szentesített, erre csakis egy 
démonként ténykedő pogány isten bujthatta fel. Amikor egy 
Vigilantius nevű szerzetes a vértanúk csontjainak növekvő 
kultusza ellen ír, Jeromos így torkolja le: , Azt a tisztátalan 
szellemet, amely veled ezeket a dolgokat íratja, sokszor 
meggyötörte ez az alázatos por [a vértanúk csontjáél ... Íme a 
tanácsom. Menj el a vértanúk bazilikáiba, s ott majd 
meggyógyulsz. Akkor majd bevallod, amit most tagadsz, hogy 


Mercurius szól Vigilantius szájával??? A kereszténység igazának 
legkétségtelenebb bizonyítéka abban van, hogy a keresztények ki 
tudják űzni a démonokat azokból az emberekből, akikbe 
beleköltöztek, mert minden démonűzés győzelem egy pogány 
istenségen. Így vélekedik Tertullianus és Cyprianus a III. század 


elején?ő, és még Sulpicius és Severus is, Tours-i Szent Mártonról 
szóló életrajzában, amelyet az V. század elején írt: ,, Valahányszor 
Márton templomba ment, úgy üvöltöttek és reszkettek ott a 
démonoktól megszállott emberek, mint a bűnösök a bíró 
megérkezésekor... Amikor Márton kiűzte belőlük a démonokat... 
a nyomorult démonok különbözőképpen beszélték el, milyen 
kényszernek voltak alávetve... Egyikük azt vallotta, hogy ő 


Jupiter, a másikuk azt, hogy Mercurius? 37 


A Sátán legnagyobb bűne voltaképpen az volt, hogy a pogány 
vallás szívósan élt tovább; mert mindazok, akik híven kitartottak 
mellette, valójában démonokat imádtak. A görög-római vallás 
szertartásrendjének efféle értelmezése mintha ízelítő volna azokból 
a sátánimádásról szóló képzelgésekből, amelyeket ezer év múlva 
középkori klerikusok szőttek a szakadár szekták tevékenységei 
köré. 

Az őskeresztény és középkori keresztény megnyilvánulások 
hasonlóságait mégsem szabad eltúlozni. A korai egyházatyák 
vitairatainak légkörében nyoma sincs annak, hogy szerzőik olyan 
kóros érdeklődéssel vonzódtak volna ehhez a kérdéshez, mint 
amilyen a középkori leírásokat áthatja, s könnyű belátni, miért van 
ez így. Az egyházatyák korában az egyház még tele volt 


optimizmussal, még biztos volt hitében és abban, hogy ez a hit 
győzedelmeskedni fog. A Sátán erős lehet ugyan, de minden 
keresztény van olyan erős, hogy neki ellent tudjon állni. A Hermász 
pásztora címen ismert mű, amely a II. század első feléből való, 
nagyon határozottan szól erről: aki Istent féli, annak nem árthat az 
Ördög; maga a Sátán is elmenekül, ha kemény ellenállásba 
ütközik, tehát csak azoknak kell tőle félniük, akiknek nincs 


keresztény hitük.38 A II. század második felében Irenaeus azt 


mondja, hogy az Ördög elmenekül a keresztények imái elő199, 
Tertullianus pedig meg van győződve róla, hogy elég csak 


kimondani Krisztus nevét.90 Ha Isten megengedi, hogy a demonok 
megkísértsenek egy keresztényt, ezt azért teszi, hogy a keresztény 
embernek módja legyen megszégyenítenie őket, s egyúttal 
megerősítenie a maga hitét. Origenész véleménye szerint a 
Sátánnak és seregeinek már gyengül hatalma; valahányszor egy 
keresztény sikeresen áll ellent egy démonnak, az a pokolba bukik 
le, s elveszti jogát, hogy embereket megkísértsen. Ennek 
következtében a ténylegesen szolgáló démonok száma fogyatkozik, 
a pogány istenek hatalma gyengül, és a pogányok egyre 
könnyebbnek érzik, hogy kereszténnyé legyenek. 


Még ez a magasztos öntudat fűtötte az egyházat, amikor Európa 
germán és kelta népeit a kereszténységre térítette. De a századok 
folyamán új és iszonyú félelmek jelentkeztek a keresztény 
lelkekben, s végül már úgy látszott, hogy a világ a démonok karmai 
közé jutott, s nekik mindenütt vannak emberi szövetségeseik, még 
a kereszténység legbelső köreiben is. 


A Sátánnak és démonainak az őskeresztények felfogása szerinti 
fogalma már hosszú és bonyolult fejlődés eredménye volt, s az 
újabb századok folyamán még tovább változott. A késő középkorra 
már sokkal . hatalmasabbak és  veszedelmesebbek lettek, 
egyszersmind sokkal több közvetlen közük lett az egyes 
keresztények életéhez. 


Anyagtalan testüket is levetették. A Pszeudo-Dionüsziosz vagy 
Pszeudo-Areopagita néven ismert vallásbölcselő már az V. 
században azt a felfogást hirdette, hogy az angyalok bonyolult 
rangszervezetben élő szellemi lények, s ugyanez áll a bukott 
angyalokra, azaz a démonokra is. A De coelesti hierarchia 
(Mennyei hierarchia) című könyvet, amely ezeket a feltevéseket 
tartalmazza, Joannes Scotus Erigena fordította a IX. században 
görögből latinra, a XII. században pedig a párizsi Szent Viktor-i 
Hugó, a misztikus gondolkodó írt hozzá magyarázatokat, 
amelyekben hathatósan érvelt amellett, hogy a démoni seregek, 
csakúgy, mint az angyaliak, tisztán szellemi lények. Hugó 
tanítványa, Szent Viktor-i Richárd azt hangoztatta, hogy ha egy 
emberben megfér egy légiónyi démon, nyilvánvalóan testetlennek 
kell lenniük, hiszen egy légió 6666 főből áll. Ezeknek a 
misztikusoknak a nyomában jártak a nagy skolasztikusok, míg 
végül a XIII. században Aguinói Szent Tamás az angyalok és a 
démonok szellem-voltát a római — katolikus hitelvek 
megingathatatlan tételének nyilvánította. 


E feltevések azonban csak korlátozott mértékben voltak 
érvényesek, mert a démonoknak továbbra is megmaradt az a 
képességük, hogy testi alakot öltsenek, ha akarnak. Az V. század 
elején Jeromos határozottan állította, hogy a démonok groteszk 
formákban tudnak megjelenni, és az emberek számára láthatóvá, 
hallhatóvá és tapinthatóvá válni. Ekkoriban beszélt Theodorétosz 
egyháztörténész arról, hogy a megelőző században Marcellus, a 
szíriai Apamea püspöke megpróbált felgyújtani egy Jupiter- 
templomot, de ezt mindig megakadályozta egy fekete démon, aki 
újra meg újra eloltotta a tüzet. 12 600 körül Nagy Szent Gergely 
pápa sokszor szerepeltette a Sátánt, vagy egy alacsonyabb rendű 
démont a szerzetesekről és püspökökről szóló történeteiben. 


Elbeszéli például egy zsidó különös kalandját: ez az ember egy este 
bevetődött egy  Apolló-templomba. Rengeteg démon volt a 
templomban, s éppen arról számoltak be vezérüknek, miféle 
gonosz praktikákat űztek istenfélő keresztényekkel. Egyiküknek 
még egy püspököt is sikerült rávennie arra, hogy gyöngéden 


megveregesse egy apáca hátát. Szent Afra életrajza, amely 700 és 
850 közt keletkezett, már olyannak ábrázolja a Sátánt, amilyennek 
majd a középkorban alakul ki az általánosan elfogadott képe: 


szurokfeketének, meztelennek és ráncos bőrűnek.44 


A középkori Európa démonai csakugyan nagy hatalommal 
rendelkeztek, mint olyan szellemi lények, akik testi alakban is 
képesek megjelenni a földön, és mint Krisztus ellenségei, akik a 
keresztények erkölcsi gyengeségét kihasználva fejtik ki hatásukat. 
A X. században Ratherius, veronai püspök szükségesnek látta 
hangsúlyozni, hogy a Sátán és seregei azért mégiscsak alárendeltjei 
egy mindenható Istennek. Ezt legalább a papságnak illett volna 
világosan látnia, mégis éppen a papok hangoztatták folyvást, hogy 
a Sátán már-már mindenható. Hogy lássuk, a XIII. században már 
mennyire rögeszméjükké vált ez a gondolat, elég azokra az 
anekdotákra hivatkoznunk, amelyeket két német szerzetes, a 
Rajna-vidéki  Heisterbach kolostorából való Caesarius és a 
württembergi Schönthal kolostorának apátja, Richalmus beszélt 
el. 


Caesariust, aki 1200 körül lett kolostorának tagja, majd 1240 és 
1250 közt halt meg, egyesek afféle tréfamesternek tekintik, 
megrögzött nagyotmondónak, pedig a legkevésbé sem volt az. 
Legismertebb könyvének, a Dialogus Miraculorumnak már 
pusztán a formája is azt bizonyítja, hogy szándéka komoly, hiszen 
olyan párbeszédek sorozata ez, amelyekben Caesarius mint 
tapasztalt ember egy novíciusnak ad útbaigazítást. Ez a kolostor 
szigorú fegyelméről volt híres, és Caesarius szerzetestársai, akik 
kétségkívül olvasták és megbírálták az írásait, nem tűrték volna, 
hogy valaki komolytalanul tárgyaljon a lelkek üdvözülését vagy 
elkárhozását közvetlenül érintő dolgokat. Caesarius történetei 
voltaképpen exemplumok, példák, intelmül szolgáló, 
prédikációkban való felhasználásra szánt tanulságos történetek, s 


közülük sok előfordul a korszak más, jól ismert exemplum- 
gyűjteményében. 


Caesarius könyvében a Sátán és az alacsonyabb rangú démonok 
úgy jelennek meg, mint Istennel szembeszegülő, megátalkodott 
lázadók. Egyízben arról esik szó, hogy egy démon elment gyónni. A 
gyóntató pap, bűneinek számától elképedve, megjegyzi, hogy ennyi 
bűn elkövetéséhez ezer évnél is több idő kellett, mire a démon azt 
feleli, hogy ő még ennél is öregebb, mert ő azoknak az angyaloknak 
az egyike, akik a Sátánnal együtt buktak le a mennyből. De látva, 
hogy a bűneiket megbánók még súlyos bűnökért is kaptak 
feloldozást, reméli, hogy ő is hasonlóképpen szabadulást nyerhet. A 
pap ki is szabja a penitenciát: , Menj el, s naponta háromszor 
borulj le a földre, s ezt mondjad: "Istenem, Uram, én Teremtőm, 
vétkeztem ellened, bocsáss meg nékem." Ennyi lesz az egész 
penitenciád". A démon azonban ezt is túlságosan nehéznek találja, 
mert nem tud megalázkodni Isten előtt; ezért aztán a pap 


elzavarja.§2 


Ez a démon emberi alakban jelenik meg, ami nem ritkaság. 
Caesarius egy másik történetében nagy, csúnya, fekete ruhás 


ember alakjában jelenik meg egy démon6, egyszer meg, amikor 
egy nőt akar mindenáron elcsábítani, elegáns, takarosan öltözött 


fiatalember, vagy jóképű katona képében. Nem ritka, hogy a 


démon szerecsen alakjában mutatkozik.18 És azok a démonok, 
akik egy fennhéjázó hölgy pompás uszályán ülnek, olyanok, mint 
pici, fekete szerecsenek, s kuncognak, tapsolnak, és úgy 


fickándoznak, mint a halak a hálóban.§9 De mutatkozhatnak a 
démonok ökör, ló, kutya, macska, medve, majom, varangy, holló, 
bárány alakjában is. 


Caesarius, meg a novícius is tudja, hogy a démonok végtelenül 
sokan vannak; úgy látszik, hogy az összes mennyei seregeknek nem 
kevesebb mint egytizede lebukott a Sátánnal a mennyből. Ezért 
aztán egy ember kínzásával egynél több démon is foglalkozhat. 
Caesarius ezt egy francia apáca esetével bizonyítja, akit egy démon 


kéjvággyal gyötört meg kegyetlenül. Az apáca buzgón imádkozott, 
hogy megszabaduljon ettől a kísértéstől; erre megjelent az 
őrangyala, s egy zsoltár egy sorát ajánlotta neki mint biztos 
gyógyszert. De az apácát, mihelyt megszabadult a kéjvágy 
kísértésétől, egy másik démon az istenkáromlás ellenállhatatlan 
vágyával sújtotta. Az angyal újra ajánlott neki egy verssort, de 
hozzátette, hogy ha az istenkáromlásból kigyógyul, újra a kéjvágy 
fogja gyötörni. Az apáca a kéjvágyat választotta, mert jobb, ha az 


embernek a húsa szenved, mint ha a lelke kárhozik el.?0 


Caesarius elismeri, hogy Isten bizonyos korlátokat szab a 
démonhatalmának: — senkit sem lehet erőszakkal bűnre 
kényszeríteni, és a szentéletű emberek bármiféle kísértésnek ellent 
tudnak állni. Mégis tagadhatatlan, hogy a hangsúly az ősegyház 
kora óta eltolódott. Most arra esik a nyomaték, hogy a démonok 
mindenütt jelen vannak és leleményesek, az emberek pedig 
viszonylag tehetetlenek. Körülöttünk és közöttünk mindig vannak 


démonok, és furfangosságuk határtalan" 1; csalárd ígéretekkel, sőt 


akár hamis csodákkal is félrevezetik az embereket?2, hitükben 


megingatják őket.?3 Semennyi fáradságot sem sajnálnak azért, 
hogy egy lelket kárhozatra juttassanak; hallották egyszer, amint 
egy démon ezt mondta: inkább kísérne egy lelket a pokolba, 


semhogy egymaga a mennybe menne.?4 Bizony, amilyen 
veszedelmes lény egy démon, csak a rendkívül erényes ember 
láthatja vagy illetheti anélkül, hogy komoly baja származna 


ebből.2? Caesarius beszél egy apátról, meg egy szerzetesről, akik 
majdnem belehaltak abba, hogy láttak egy démont, és két ifjúról, 
akik betegek lettek, miután láttak egy asszony formájában 


mutatkozó démont.?6 Egy asszony kezet fogott egy férficseléddel, 
akiről azt hitte, ismeri, de ez súlyos tévedésnek bizonyult, mert ez a 
cseléd valójában démon volt, s néhány napon belül az asszony meg 


is halt.?7 Egy katonának, aki éjjel egy démonnal kártyázott, 
kiszaggatták a beleit.?8 


A  legnyugtalanítóbb azonban az, hogy a démonok 
beleköltözhetnek az ember testébe, s tanyát üthetnek a beleiben, 
meg azokban az üregekben, ahol a bélsár van. Caesarius ezt egy 
olyan ötéves fiú esetével példázza, aki tejivás közben lenyelt egy 
démont, s az egészen felnőtt koráig folyvást gyötörte, míg végül 
Péter és Pál apostol, ennek az embernek a jámborságától 


indíttatva — kiűzte belőle a  démont.?) Néha az, ami 
megszállottságnak látszik, valójában még sokkal súlyosabb baj 
tünete lehet. Volt egyszer egy pap, akinek az éneke mindenkinek 
örömet szerzett, míg csak egy nap meg nem hallotta egy másik pap, 
aki rögtön tudta, hogy ami ilyen tökéletes, nem származhat 
embertől, hanem csakis démontól. Ki is űzte a démont, mire az 
énekes élettelenül zuhant a földre, ami azt bizonyítja, hogy egy 


ideje már csak a démon éltette a testét.€0 


1270 körül egy egész könyvet állítottak össze Richalmus 
schönthali apát értekezéseiből, amelyek arról szóltak, hogy a 
démonok miféle cselekkel és fondorlatokkal csalják tőrbe az 


embereket.61 Ő is kolostorának egy novíciusához intézi szavait, de 
Caesariustól eltérően, ő főként a szerzetesi életből meríti a példáit; 
különösen sokat foglalkozik azzal, hogy a démonok milyen 
kísértésekkel és milyen akadályok támasztásával igyekeznek a 
szent életre törekvő szerzeteseket céljuktól eltéríteni. Ezen belül 
nagyjából olyan képet rajzol ő is, mint a Rajna-vidéki szerzetes. 


A közfelfogás szerint az angyaloknak megvan a kialakult 
rangsoruk, és Richalmus szerint ugyanez érvényes a démonokra is. 
A legkiválóbb, legfortélyosabb démonok állandó tanyája a 
levegőben van, épp csak valamivel a föld fölött, s onnan 
osztogatják parancsaikat az egyszerűbb démonoknak, akik magán 


a földön járnak-kelnekő2; voltaképpen egyfolytában gaztettekre 
ösztökélik egymást, az iramot azonban a felettes démonok 


diktálják.€3 Ám még a földön bizonyos feladatokkal megbízott 
démonok közt is van rangsor; például minden kolostorban van egy 
ott működő démon-csapat, s a köztük legmagasabban álló ,az 


apát" vagy , a perjeb.64 A nekik áldozatul eső embereket azonban 


már a puszta számuk is lenyűgözi: , Nem igaz, amit egyesek 
mondanak, hogy egy embert csak egy démon üldöz, mert minden 
egyes embert több démon is üldöz. Ahogy a tengerbe ugró embert 
teljesen körülveszi a víz, felül is, alul is, a démonok is ugyanígy 


kavarognak az ember körül, mindenfelől?.65 Sőt olykor , olyan 
sűrűn vesznek körül a démonok egy embert, mint egy vastag 


boltozat, amelyen még szelelőnyílás sincs?.66 Amikor Richalmus 
behunyja a szemét, gyakran látja az őt és minden más embert 
körülvevő démonok parányi testét, amelyek olyan sűrűn lebegnek 
a levegőben, mint a , porszemek a napfényben?.67 

A démonokat úgy eltölti az emberiség iránti ellenséges érzület, 
hogy csoda, hogy egyetlen ember is képes életben maradni, s ez 
lehetetlen volna, ha az ember nem kapna oltalmat a kegyelmes 
Istentől. A démonok egy pillanatra sem szűnnek meg gyötörni és 
kísérteni a halandókat, kivált az istenfélő embereket. , Ahogy a 
mérleg serpenyőjét nézzük, vajon felfelé mozdul-e, vagy lefelé, a 
démonok is így figyelik állandóan az embert. És mennél több 
keresztényi szeretet van egy emberben, annál hevesebben 
támadnak rá... Ha kevésbé jóságos, akkor ideiglenesen, vagy akár 


véglegesen is abbahagyják a gyötrését."68 Ebből az következik, 
hogy főként papokat és szerzeteseket választanak ki maguknak. 
Richalmus kiválóan alkalmas arra, hogy az őt és testvéreit sújtó 
démoni üldözést elbeszélje, mert képes meghallani, ahogy a 
démonok egymás közt beszélnek. A madarak éneke, emberek 
köhögése, voltaképpen minden hang, ami az elmélkedés csendjét 
megzavarja — mind a démonok beszéde; és Richalmusnak 


megadatott, hogy ezt megértse.59 


A démonok leginkább olyan bajokat hoznak a szerzetesekre, 
amelyek illetlen, vagy tiszteletlen magatartásra kényszerítik őket. 
Richalmus gyakran volt kénytelen szentáldozáskor kirohanni a 


templomból és kihányni az ostyát, amelyet éppen magához vett.70 
Szerencsére némi orvoslást talált erre abban, hogy keresztet vetett, 
de a démonok végtelen leleményessége ellen még ez is csak 
korlátozott mértékben használ. Egyszer a démonok hirtelen 


szédülést hoztak az apátra, s így akadályozták meg, hogy misét 
mondjon; másnap éjjel kihallgatta, mit forral ellene két démon: 
, Az egyik démon arra kérte a másikat, hogy sújtson rekedtséggel. 
Az utóbbi azt felelte, hogy ez nem áll módjában, viszont tudna 


szélszorulást  okozni?.71 Ehhez különösen jól értenek: , Néha 
annyira felpuffasztják a hasamat, hogy, szokásomtól eltérően, ki 
kell engednem az övemet. Később, amikor -— talán feledékenységből 
- abbahagyják a dolgot, újra meghúzom az övemet, olyan 
szorosra, ahogy általában hordom. De ha visszatérnek, és 
észreveszik ezt, annyira megkínoznak és gyötörnek, hogy 


ugyancsak szenvedek?."2 Arra is csábítják néha, hogy rosszkor 
aludjon el. Amikor szent könyveit olvasgatja, kezd elbóbiskolni; ha 
azzal akarja magát ébren tartani, hogy kezét kihúzza a 
reverendája alól és a hideg levegőre tartja, a démonok nyomban 
egy bolhát küldenek a reverendája alá, úgyhogy vissza kell dugnia 


a kezét."3 Amikor a kórusban ül, a démonok arra csábítják, hogy 
elbóbiskoljon, bár szándékuk — amint erről Richalmus siet 
biztosítani a novíciust — kudarcba fullad, és a hortyogás, amely 


látszólag tőle ered, valójában a démonok mesterkedése.74 A 
démonok azt is el tudják érni, hogy egy szerzetes gyenge hangon, 


sőt hamisan énekeljen a szertartás alatt."? 


A démonok minden módon igyekeznek megakadályozni a vallási 
szolgálatok elvégzését. Amikor egy pap misézni készül, oda nem 
illő gondolatokat ébresztenek benne, hogy megzavarják és 


bosszantsák.76 Egy laikus testvér fülére épp akkor tapasztanak 
flastromot, amikor a rend szabályzatát akarja valaki elmagyarázni 


neki.77 Az apát szeretné csuklyáját a fején tartani, mert a külső 
világosság kioltja a belső világosságot; de a démonok viszketést 
bocsátanak a fejére, s hogy megvakarhassa, le kell húznia a 


csuklyáját."8 Amikor valami nehéz munkát kell elvégezniük, 
például falat kell építeniük, a démonok elveszik tőle a szerzetesek 
kedvét. Sajnálkozást színlelnek: ,, Ti szegények! Rabszolgamód kell 
dolgoznotok! Milyen kibírhatatlan munka! Hát nem gyalázat, hogy 


79 


ilyen keményen kell dolgoznotok - aminek aztán az az 


eredménye, hogy a szerzetesek zúgolódni kezdenek. Még az is 
megeshet, hogy a démonok kivisznek egy szerzetest a kolostorból, a 
legközelebbi városba, ott lovat nyergelnek, ráültetik, s nyargalvást 
útnak indítják.80 

Richalmus, amikor ezeken a démoni cselfogásokon eltűnődik, 
nem sok segítséget vagy reményt tud nyújtani. Azzal természetesen 
tisztában van, hogy ugyanúgy körülveszik őket a jó szellemek is, 
mint a rosszak, s ezenkívül kinek-kinek megvan a maga őrangyala, 
de az ő hatalmukban nem nagyon bízik, s nyomatékosan állítja, 
hogy amikor a jó szellemek a segítségünkre jönnek, vagy 
figyelmeztetnek valamilyen veszélyre, a gonoszok azonnal 


megkettőzik erőfeszítéseiket.81 Annak, aki önmagán akar segíteni, 
egyedül a keresztvetést tudja ajánlani. Amikor egyszer egy 
barátnak a reszponzórium éneklése közben elment a hangja, az 
apát keresztet vetett, s látta eliszkolni a démonokat, nagy 
méltatlankodás közepette, miközben az éneklőnek visszajött a 


hangja.?82 Az embert bolhák és tetvek kínozzák, de ezek 
valójában démonok; s az apát saját tapasztalata alapján ellenük is 


a keresztvetést ajánlja a novíciusnak.83 A keresztvetés csakugyan 
hatásos, kivált ha alaposan csinálja az ember, s nem elkapkodja, de 
még ez az ellenszer is csak szigorúan megszabott keretek közt hat. 
Csekély vagy semmilyen eredménye sincs, ha sok démon 


tevékenykedik egymással egyetértésben.84 S hatása mindig csak 
rövid ideig tart; a démonok nemsokára ismét csatába szállnak, 
, mint a vitéz katona, aki csak akkor hátrál meg, amikor 


megsebesítették, átdöfték?.82 


Mily messze kerültünk az őskeresztények önbizalmától! A 
démonok most már nemcsak külső ellenségek, akiknek az a sorsuk, 
hogy egy harcos vallás hívei ismételten legyőzzék, majd végül 
örökre leverjék őket. Azóta már bevették magukat az élet minden 
zugába, elsősorban az egyes keresztények lelkébe. Most már nem 
úgy élnek a képzeletben a démonok, hogy aszályt, rossz termést, 
vagy járványokat okoznak, hanem hogy olyan vágyakat 
képviselnek, amelyek megvannak az egyes keresztényekben, de 


azokat restellik magukénak elismerni. Az emberek olyan erők 
áldozatainak érzik magukat, amelyeken végképp nem tudnak úrrá 
lenni, és mennél fontosabb nekik a vallás, annál keservesebb a 
megpróbáltatásuk; legtöbbet a szerzetesek és apácák szenvednek. 
E fenyegető erők sorában legelöl áll a tiszteletlenségre, 
szentségtörésre, fegyelemsértésre és lázadásra való csábítás. A lelki 
feszültségek és konfliktusok, amelyeket okoznak, gyakran olyan 
testi tünetekben mutatkoznak meg, mint a szédülés és a 
gyomorrontás. De ezek az erők egyszersmind érzékelhető lények 
alakját is felveszik, a démonok látszólag emberi vagy állati testben 
jelennek meg. A rituális mozdulatok látszanak az egyedüli hatásos 
eszköznek ellenük; a hit belső forrásaiból nem, vagy legalábbis 
nem a kellő mértékben lehet erőt meríteni. 


Nem meglepő, ha ebben a légkörben az emberek egy 
ördögimádó, titkos társaság képzetét alakították ki. Ez az 
elképzelés nem annyira a dualista vallás létéből származott, mint 
inkább azokból a szorongásokból, amelyek maguknak a 
keresztényeknek a lelkét gyötörték. Minthogy a Sátán és 
démonainak hatalma rögeszmésen foglalkoztatta a keresztényeket, 
kivált a szerzeteseket, hajlamosak voltak ördögimádást felfedezni a 
legképtelenebb dolgokban is. 


Láttuk, hogy az 1230-as években ezek az elképzelések Marburgi 
Konrádot arra indították, hogy ne csak eretnekeket kínozzon és 
öljön meg, hanem sok kifogástalanul hithű katolikust is, és hogy 
befolyásával még a pápát is sikerült rávennie e gyilkosságok 
támogatására. Később, a XIV. század elején nagyon hasonló 
elképzelések kölcsönözték a jogszerűség látszatát egy sokkal 
nagyobb szabású és közismertebb törvénysértő gyilkos pernek, 
ezúttal Franciaországban. Ez az esemény ,a templomos lovagok 
ügye" néven vonult be a történelembe. 


A templomos lovagrend szétzúzása 


1. 


Az, hogy Jeruzsálemet 1099-ben, az első keresztes hadjáratban 
elfoglalták, jelentősen megnövelte a Palesztinába igyekvő 
zarándokok számát. Sokan közülük siralmas állapotban érkeztek 
meg, ki betegen, ki egyetlen fillér nélkül, ki meg mind e két bajtól 
sújtva, s megalakult a Jeruzsálemi Szent János Ispotályos Rend, 
hogy őket könyöradományokkal segítse, és gyógykezelésükről 
gondoskodjon. A zarándokok azonban a mohamedánok fegyveres 
támadásainak is ki voltak téve. 1118 táján egy Hugues de Payens 
nevű champagne-i lovag, az ispotályosok példáján felbuzdulva új 
közösséget alapított, ezúttal abból a célból, hogy katonai védelmet 
biztosítsanak a Szent Város felé tartó zarándokoknak. Az 
ispotályosokhoz hasonlóan ez az új testület is szerzetesi rendre 
emlékeztetett . annyiban, — amennyiben tagjai — szüzességet, 
engedelmességet és önmegtagadást fogadtak. De ez egyszersmind 
katonák testvéri szövetsége is volt, s kötelességei közé tartozott a 
harc a Menny Királyáért. Székhelyül a Sziklatemplom mellett 
kaptak egy házat, a jeruzsálemi templom telkén, s innen kapta a 
rend a nevét, amely hamarosan híres lett az egész keresztény 
világban. Kezdetben ezek a szerzetesek , Krisztus és Salamon 
templomának szegény bajtársai"-ként emlegették magukat, de 
nemsokára egyszerűen csak templomos lovagoknak hívták őket, 


szervezetüket pedig a , Templom?"-nak. 1 


A testvériség gyorsan bővítette működési körét. Ahelyett, hogy 
csak fegyveres kíséretet biztosított volna a zarándokoknak, állandó 
hadsereg lett belőle, amely kötelességének érezte a szüntelen harcot 
az iszlám erői ellen. E minőségében olyasmit vitt végbe, amit 
nemcsak életbevágóan fontos, hanem szent feladatnak is tekintett 
az egész nyugati keresztény világ, s az elismerés nem sokáig 
váratott magára. 1128-ban a troyes-i zsinaton Szent Bernát, ez a 
páratlanul nagy tekintélynek örvendő személyiség azt javasolta, 
hogy a testvériséget ismerjék el szerzetesrendnek, s ez meg is 


történt. A pápa jóváhagyta, hogy egyháza a templomosok révén 
hozzájáruljon a Szentföld védelmezéséhez. Szent Bernát segített 
kidolgozni a megfelelő szerzetesi szabályzatot. Újfajta szervezet 
jött létre: az egyház szolgálatára felesküdött katonai alakulat, egy 
szerzetesrend, amely üdvösséget kínált a hadi vitézség fejében. A 
templomos rend kettős jellegét jelképezte fekete-fehér zászlaja is: a 
fehér szín a jóindulatot Krisztus hívei iránt, a fekete pedig a vad 
elszántságot ellenségeivel szemben. 


A templomosok hősiesen védelmezték a ,, Tengerentúl"-t (ahogy a 
szentföldi keresztény országot hívták) egészen 1291-ig, amikor 
végleg kivonultak onnan. Keresztes hadak jöttek és mentek, a 
templomosok azonban mindig ott voltak, mint a kereszténység 
előőrsei, az iszlám idegen és ellenséges világában. Állandó 
szövetségeseik csak az ispotályosok voltak, akik a templomosok 
mintájára ugyancsak katonai renddé alakultak át. Az időszak 
túlnyomó részében — voltaképpen már Edessza elestétől, 1144-től 
kezdve — ez a két katonai rend nyomasztóan hátrányos helyzetben 
folytatta harcát, amelyet végül el kellett veszítenie. Bátorságuk és 
áldozatos ügybuzgóságuk páratlan volt. Az, hogy a keresztények 
majdnem két évszázadon át tartani tudták magukat a Keleten, 
jórészt a templomosok és az ispotályosok küzdőképességének volt 
az eredménye. 


A templomosokkal azonban Nyugaton is számolni kellett mint 
tényezővel. Akárcsak más szerzetesrendeknél, a szabályzat náluk is 
tiltotta, hogy a tagoknak saját tulajdonuk lehessen, a rendnek 
azonban megengedte ezt. Közvetlenül az 1128-as troyes-i zsinat 
után a francia király földet adományozott nekik, s ezzel megvetette 
a rend földbirtokainak alapját. Királyok, nemesurak követték e 
példát Nyugat-Európa-szerte, s tizenöt év múlva a templomos 
rendnek már földbirtokai voltak Kasztíliában, Bretagne-ban, 
Angliában, Languedocban, Apuliában, Rómában, német földön és 
Magyarországon. A kereskedelem XII-XIII. századi 
fellendülésével e birtokok értéke megnőtt. Ezen felül még minden 
lovag, aki egész életére szólóan lépett be a rendbe, teljes vagyonát 
átengedte. A rend így óhatatlanul nagyon meggazdagodott. 


A balsikerű második keresztes hadjárat idején, 1147-ben VII. 
Lajosra mély benyomást gyakorolt, milyen készségesen támogatták 
a templomosok katonailag és pénzügyileg egyaránt. Beismerte, 
hogy az ő segítségük nélkül semeddig sem tudott volna meglenni. 
Hatalmas összegeket kölcsönzött tőlük, s Franciaországba 
hazatérve úgy törlesztette adósságát, hogy Párizs határában földet 
adott a rendnek. Rövid idő múlva már hatalmas vár emelkedett 
ott, egy öregtorony meg négy kisebb torony; saját kikötőhelye volt, 
saját rendőrsége, illetve törvényhozó testülete. Kiváltságokat 
élvezett, amelyek más vidékekről is vonzották a betelepülőket. A 
templomosok párizsi rendháza önálló közigazgatási egység volt, s 
ez lett az egész rend központja a nyugati világban. 


Nyugaton a rend eredeti célja az volt, hogy segítse a Keleten 
harcoló . katonai alakulatokat. Az Európa-szerte működő 
rendházak a birtokaikból származó jövedelmük fölös részét 
szentföldi központjuknak juttatták; egyszersmind toborzó és 
kiképző állomásul is szolgáltak a hitetlenek elleni háborúban. A 
rendnek azonban hamarosan olyan funkciói is lettek, amelyekről 
alapítói nem is álmodtak, s amelyeknek semmi közük sem volt az 
iszlám elleni harchoz. A templomosok rendházairól, amelyek 
tulajdonképpen várak voltak, az a hír járta, hogy mintaszerűen 
biztonságosak. Úton lévő pápák és uralkodók szívesen szálltak meg 
bennük. Franciaországban és Angliában egyaránt gyakran 
használták a templomosok központi rendházait arra, hogy ott 
helyezzék el biztonságos megőrzésre a koronaékszereket, vagy 
akár a közpénzeket is." A Szentföldnek gyűjtött pénzek szállítását 
a templomosokra bízták, csakúgy, mint a pápai Kúriának 
küldendő tizedekét. 


"Londonban a Belső Templom és a Középső Templom néven ismert 
jogász-kollégiumok onnan kapták a nevüket, hogy a templomosok 
rendházának telkén épültek. 


A templomos rend bankügyletekkel is kezdett foglalkozni. 
Fejlődött a kereskedelem, s ezzel együtt nőtt a készpénz-igény, de 


nagy mennyiségű aranyat csak nehezen és drágán lehetett 
szállítani. A templomos rend megragadta az alkalmat, és 
kidolgozott egy hitelrendszert. Kezdetben a zarándokok kényelmét 
szolgálta azzal, hogy az általuk letétbe helyezett összeg átutalásáról 
gondoskodott, s így a Szentföldre érkező zarándokok már nem 
álltak ott egyetlen fillér nélkül; és nemsokára kereskedők számára 
is vállaltak hasonló szolgáltatásokat. A kiterjedt szervezettel 
rendelkező és megbízhatóságáról híres rendnek módjában állt 
olyan hitelleveleket kibocsátani, amelyeket minden keresztény 
országban elfogadtak a kereskedők. A templomos rend már az 
itáliai bankok színrelépése előtt kiépített egy nemzetközi 
bankrendszert. Még a keresztes hadjáratokra is adott kölcsönt, 
mégpedig kamatra. Hiába ítélte el az egyház az , uzsorá?"-t, a 
templomos rend ezt a tiltást úgy játszotta ki, hogy a kamatot 
járadék címén szedte be. 


A templomos rendházak közül kivált a párizsi lett európai 
pénzügyi központ. Ez egyúttal Franciaország nemhivatalos 
pénzügyminisztériuma is volt, amely az országot újra meg újra 
átsegítette pénzügyi válságain. A templomos rend a francia 
királyságnak mindig tudott kölcsönt szerezni, akár királyi 
hozományra kellett, akár háborúra. A rend a XIV. század elején, 
épp az előestéjén annak a csapásnak, amely aztán tönkretette, a 
teljes összeget előlegezte Szép Fülöp leányának a hozományára, 
amikor az angol trónörökös eljegyezte. Ugyanekkor Hugues de 
Pairaud-t, a párizsi templomos rend kincstárnokát az összes 
királyi jövedelmek beszedőjének és felügyelőjének nevezték ki. 


Már Hugues de Pairaud előtt is voltak az államügyekbe erősen 
belebonyolódott templomosok. Hiszen sok volt köztük a világ 
dolgaiban igen jártas, sok földet bejárt, tapasztalt, éles eszű ember, 
s uralkodók és főpapok szívesen adtak nekik fontos tisztségeket 
udvartartásukban, s szívesen alkalmazták őket bizalmas 
küldetésekben. A pápai Kúria kamarása majdnem mindig 
templomos volt, gyakran töltötték be a királyi udvarokban az 
alamizsnaosztó tisztét templomosok; egyes templomosok éveken át 
utazgattak Kelet és Nyugat közt diplomáciai és politikai 
megbízásokkal. A rend fő tisztségviselői pedig — nemcsak a 


nagymester, aki mindig a Szentföldön tartózkodott, hanem a 
különböző nyugati tartományok főnökei és az alájuk tartozó 
perjelek vagy priorok, akiknek gyakran több tucatnyi ház állt a 
fennhatóságuk alatt —, magas egyházi és állami méltóságokat 
viseltek. Az udvarban elsőbbséget élveztek mint egyházi emberek, 
az egyházi tanácskozó testületekben pedig harcoló katonák 
parancsnokaiként övezte őket tisztelet. 


A rend a maga egészében különleges jogokat élvezett. Egy sor 
kiváltság adományozásával leginkább a pápaság fejezte ki 
jóindulatát, ami az 1163-ban kibocsátott Omne datum optimum 
bullában érte el a csúcsát. A templomos rend annakidején III. 
Sándort támogatta a pápaságért vetélkedő többi jelölt ellenében, s 
a bulla jól kifejezi, mennyire hálás volt nekik a pápa. A bulla 
változtatta ugyanis önálló intézménnyé a templomos rendet, amely 
semmiféle világi vagy egyházi hatalomnak nincs alávetve, 
kizárólag a pápának. Kimondta, hogy a rend és vagyona örök 
időkre a Szentszék oltalma és védelme alá kerül. Továbbá, a 
rendnek joga van saját templomokat építeni, és saját gyóntatókat 
kinevezni. A templomos rend a titoktartást mindig is gyakorolta, 
elsősorban nyilván katonai meggondolásokból, de a bulla erre még 
bátorította is őket. A káptalani tanácskozások, amelyekről minden 
kívülálló szigorúan ki volt zárva, s amelyeken a falak, ajtók 
minden rését gondosan betömték, jól mutatják, menynyire 
tudatában voltak a templomosok annak, hogy mindenki mástól 
különböznek. 


A templomos rend óhatatlanul ellenséges érzéseket váltott ki, 
méghozzá sok különböző irányból. Mint egyházi rendet sokan 
gyűlölték az egyház kebelén belül. A rendnek juttatott föld jórészét 
egyházi birtokokból vették el; plébánosok, kolostorok tapasztalták, 
hogy tizedeik megcsappannak, s ezt nagyon rossz néven vették. S 
ez még nem minden: a templomosok, akik a maguk kiváltságaival 
és  kedvezményeivel nagyonis tisztában voltak, állandóan 
megsértették más vallási intézmények jogait. 


Igényt tartottak olyan tizedekre, amelyek jog szerint másokat 
illettek, templomokat szereztek meg, amelyeket nem nekik szántak, 
papok beiktatásáról és elbocsátásáról döntöttek a befolyásuk alá 


került egyházközségekben. Mi több, azok az engedmények, 
amelyeket a rend a pápaságtól kapott, kivették őket a püspökök 
hatékony ellenőrzése alól, akiket a templomosok gyakran 
leplezetlenül megvetettek. Olykor el tudták intézni, hogy papjaik a 
szentségeket olyanoknak is kiszolgáltassák, akiket a püspökök 


kiközösítettek. Még pápáknak is volt okuk emiatt tiltakozniuk. A 
nyugati világban működő templomosok történetét gyakran 
szakítják meg pénzügyi és jogi természetű perpatvaraik egyházi 
személyekkel és testületekkel. 


A pénzügyekben és a kereskedelemben való részvétele miatt a 
rend összeütközésbe került világi érdekekkel is. Francia 
borkereskedők például felemelték szavukat a tisztességtelen 
verseny ellen, hiszen a templomosoknak joguk volt adómentesen 
árulni a bort, posztókereskedők pedig azt panaszolták, hogy a 
templomosok tönkreteszik a mesterségüket, mert rendkívül nagy 
dézsmát szednek tőlük. A templomos rendnek még saját hajói is 
voltak, s jórészt magának sajátította ki a Szentföldre tartó 
zarándokok szállítását, amivel magára haragította a marseilles-i 
hajós társaságokat és az itáliai kereskedő köztársaságokat. 


Saját érdekei érvényesítésében a templomos rend könyörtelenül 
járt el. Mivel a templomosok meg voltak győződve saját 
felsőbbrendűségükről, s megszokták, hogy a keresztény világ 
harcos élcsapatának tekintsék magukat, nem sok részvétet 
tanúsítottak mások szenvedései iránt, s  érzéseikkel és 
véleményükkel kevéssé törődtek. A XIII. század elején III. Ince 
pápa, aki jó viszonyban állt a renddel, s aki egykor maga is 
templomos volt, kiadott egy bullát De insolentia Templariorum 
címen, s ez a kifejezés jogos volt. A templomosokból, akiket a 
pápán kívül senki más egyházi ember nem sújthatott büntetéssel, s 
akik a világi törvénykezésnek is szinte fölötte álltak, óhatatlanul 
rendkívül nyegle társaság lett. A könyörtelenség és arrogancia 
mindig is szokásos jellemvonásai a katonai arisztokráciának. A 
templomosokban ezeket a vonásokat még jobban kifejlesztették 
azok a kiváltságok és kedvezmények, amelyeket a rend élvezett. Ha 
egy . templomos rendház tagjai  perpatvarba keveredtek 
szomszédaikkal, éppúgy hajlandók voltak gyújtogatni vagy 


gyilkolni, mint akármelyik nemesi család, csak éppen kicsi volt a 
valószínűsége annak, hogy tetteikért megkapják a méltó büntetést. 


Egyebekben is emlékeztettek a templomosok az arisztokrata 
réteg más tagjaira, s túl is tettek rajtuk. Hivatalosan ugyan csak a 
rend volt gazdag, s az egyes templomosok vagyontalanok, a dolog 
mégsem egészen így festett. A rend magas tisztségviselői a pompát 
gyakran hivatásukkal járó előnynek tekintették, s némelyikük 
olyan fényes külsőségek közt jelent meg a nyilvánosság előtt, mint 
a világi nagyurak és fejedelmek. Az emberek azonban nem 
felejtették el, hogy a templomosok egy szerzetesrend tagjai, és a 
könyörtelenséget, arroganciát, a felebarátaik elleni erőszakosságot, 
a pompát és fényűzést nem vették tőlük jó néven. 


Mindez azonban sohasem vezetett volna a rend üldözéséhez, még 
kevésbé a megsemmisítéséhez. Sok más szerzetesrend is élvezett 
nagy kedvezményeket és kiváltságokat, s ennek megfelelően 
népszerűtlenek is voltak. A XIII. században a ferences és 
domonkos kolduló rendeket nagyon irigyelte és elkeseredetten 
támadta a világi papság. Kivált a másik nagy katonai rendet, a 
Szent János Ispotályos Rendet bírálták ugyanazért, amiért a 
templomosokat, s pontosan ugyanannyira megalapozottan. Az 
ispotályosok ráadásul gyakran keveredtek botrányokba is; a 
pápák gyakran feddték meg őket bujálkodásért, s azért, mert a 
zarándokok gyilkosait oltalmazták a zarándokok helyett, sőt még 
eretnek tévelygésekért is. Azok a kifogások, amelyekkel a pápák 
olykor-olykor a templomosokat illették, sokkal enyhébbek voltak. 
Az ispotályosok mégis bántatlanul túlélték a dolgot, a 
templomosoknak viszont végük lett. Miért? 


Harcolni a szaracénok ellen, megvédeni a Szentföldet — ez volt a 
célja mindkét nagy katonai rendnek (mint ahogy a kisebb és újabb 
német lovagrendnek is), s amíg ezt a feladatukat látnivalóan 
teljesítették, sokmindent elnéztek nekik. Ám a Szentföldön az ott 
létrehozott keresztény ország csak addig állhatott fenn, amíg a 
mohamedán világ meg volt osztva, s el kellett jönnie az időnek, 
amikor egy idegen kultúrának ezt a parányi előretolt állását 
eltapossák. 1290-ben Acre, az utolsó keresztény erőd is muzulmán 
kézre került. A templomos katonák harcban estek el, s a közülük 


életben maradt kevesek voltak a Palesztinát utolsónak elhagyó 
keresztények. A keresztény kolónia maradványa Ciprus szigetén 
gyülekezett, s elérkezett az idő a dolgok újragondolására. A 
Keleten elszenvedett súlyos veszteségek ellenére az európai 
kontinensen a katonai rend emberállományának és javainak zöme 
érintetlenül megmaradt, s most meg kellett találniuk új szerepüket. 
Az ispotályosok a tengert választották; Ciprusról, később 
Rodoszról biztosították a rendet a Földközi-tengeren, s harcoltak a 
muzulmán kalózok ellen. A német lovagrend fő hadereje már 
hosszú ideje azért küzdött, hogy a német felségterületet növelje a 
szlávok rovására; ehhez csatlakozott most a maradék. Csak a 
templomosok . nem tudtak új teret — találni — katonai 
tevékenységüknek. 


Spanyolországban a templomosok tovább harcoltak a mórok 
ellen, mint addig is, de más országokban csak ünnepélyesen 
hangoztatták a Szentföld iránti soha el nem múló hűségüket, és 
otthon maradtak. A templomos rend vezetői láthatólag azt 
képzelték, hogy múltbeli eredményeik viszonzásául a keresztény 
világnak el kell tartania őket. Ez veszedelmes elképzelésnek 
bizonyult. Saját pozitív célok híján a templomos rend mások 
céljainak passzív tárgya lett. Mindig is elsősorban francia rend 
lévén, megsemmisítésére a francia szárny elleni támadás 
kínálkozott . alkalmasnak, s egy ilyen támadás sikeres 
végrehajtására a francia király volt az egyetlen megfelelő személy. 
A XIV. század elején a , Szép" melléknévvel emlegetett IV. Fülöp 
francia király időszerűnek és hasznosnak látta a templomos rend 
megsemmisítését, s eszerint cselekedett. 


Fülöp ravaszul számító politikus volt, s némi vallásos nagyzási 
hóbortban is szenvedett. A birodalom, amelynek 1285-ben a 
trónjára került, már akkor nagyobb volt, mint korábban valaha is; 
a királyi pénzverde egységes pénzt hozott forgalomba, egységes, 
törvénybe iktatott jogszabályrendszer érvényesült, eredményesen 
működött a már nem papokból, hanem jogászokból álló 
köztisztviselői , kar. Fülöp buzgón fáradozott az egység 
megszilárdításán és a formálódó nemzeti állam hatalmának 
növelésén. Szent kötelességének érezte ezt: az állam és saját 


dinasztiája ügyének előmozdításával Istent és a keresztény vallást 
szolgálta. Vasakaratú, hajthatatlan, könyörtelen ember lévén, egy 
pillanatig sem kételkedett abban, hogy Isten nevében cselekszik, 
sőt, hogy Isten cselekszik általa. A francia király hatalmának 
növelésével Isten szándéka teljesül. 


Fülöp lényegében híven folytatta családja politikáját, de mint 
igazi fanatikus, aki úgy érezte, hogy Isten különleges oltalma alatt 
áll, olykor hajlandó volt egészen valószerűtlen tervekbe is 
belevágni. A szentföldi keresztény vállalkozás végleges összeomlása 
után kialakuló helyzet újabb lépésekre csábította. 1292-től kezdve 
Ramon Lull katalán misztikus, akit régóta foglalkoztatott az a 
gondolat, hogy a mohamedánokat át lehetne téríteni a keresztény 
vallásra, újra meg újra előállt egy hittérítő, egyszersmind katonai 
vállalkozás tervével. Kellő arab tudással rendelkező térítők 
oltalmazására alakuljon egy új keresztes hadsereg; e sereg magva 
az egyesített templomosokból és ispotályosokból álljon, s az egészet 
vezesse egy király, aki a Bellator Rex címet viseli, s végül majd 
Jeruzsálem királya lesz. Úgy látszik, Lull eredetileg II. Jakab 
aragóniai királyra gondolt, s őt kellett volna megnyernie arra a 
célra, hogy a muzulmán kézen lévő Granada ellen keresztes 
hadjáratot vezessen; de gondolatait Párizsban fejtette ki, s a 


francia udvarban készséges hallgatókra talált.2 


Szép Fülöpnek kedve támadt a Bellator Rex szerepére, s ahogy 
ezt a szerepet értelmezte, az egészen nagyszabású volt. Nyolcvan 
pontból álló tervezetet vázolt fel, s bár ennek csak töredékei 


maradtak fenn, azok is eléggé megdöbbentőek.? Amint ezekből 
kiderül, arra gondolt, hogy a francia trónról lemond idősebb fia 
javára, ő maga pedig a két egyesített katonai rend nagymestere 
lesz. A rendeket új nevükön Jeruzsálem lovagjainak fogják hívni, a 
nagymester pedig felveszi a Jeruzsálem királya címet. Fülöp halála 
után a mindenkori francia király legidősebb fia legyen a 
nagymester. Az összes főpapok, az érsekek, püspökök is, 
jövedelmüket — egy kis járandóság levonásával — adják oda a 
nagymesternek, a Szentföld meghódításának céljára; ugyanezt 
tegyék  jövedelmükkel a szerzetesrendek is. Ezenfelül a 
nagymesternek, vagyis a  Bellator Rex-nek legyen komoly 


beleszólása a pápaválasztásba. E célok természetesen végképp 
irreálisak voltak, márpedig, tudtunkkal, ezek Fülöp összes 
céljainak csak egy kis részét tették ki. Pierre Dubois jogász és 
publicista De recuperatione Terre Sancte című könyvében némileg 


érzékelteti, valójában mire is gondolhatott a király.§ A francia 
királyból, az elképzelések szerint, római császár lesz, visszafoglalja 
a Szentföldet, majd jeruzsálemi székhellyel sok nemzet hatalmas 
államszövetségén uralkodik, s ezzel megalapozza az egyetemes 
béke uralmát. 


Eközben Fülöpnek meg kellett birkóznia azokkal a nagyon is 
valóságos és sürgető pénzügyi kérdésekkel, amelyeket örökölt. 
Trónra léptekor az ország a tönk szélén állt, s költséges háborúk 
tovább rontották pénzügyi helyzetét. Fülöp sokféle megoldással 
próbálkozott. 1294-ben és 1296-ban tized fizetésére kötelezte 
Franciaországban az egyházat, egyúttal megtiltotta az arany 
kivitelét, beleértve a Szentszéknek fizetett szokásos járandóságot; 
ezek a lépések okozták a pápasággal első összeütközését, amelyet 
azután sok hasonló követett. Gazdagabb alattvalóitól arany és 
ezüst edényeket vett el, értéküknek csak töredékét kitevő áron, s 
ezeket beolvasztotta, és pénzt veretett belőlük. Addig soha nem 
látott . mértékben  megadóztatta a kereskedelmet és a 
magánvagyont, s legfőképpen, ismételten leértékelte a pénzt. 
Mindez összeütközésbe hozta saját alattvalóival. Egy különösen 
súlyos devalváció után a királynak menekülnie kellett a főváros 
feldühödött néptömegei elől, s (a helyzetben van némi irónia) a 
templomos lovagok párizsi rendházában húzta meg magát teljes 
három napig. 


A következő hónapban Fülöp a zsidókra csapott le; egy és 
ugyanazon a napon, 1306. július 22-én Franciaország-szerte 
letartóztatták és börtönbe vetették a zsidókat. Pénzüket lefoglalta a 
királyi kincstár, ingóságaikat elárverezték a kincstár javára, üzleti 
ügyeiket átadták az itáliai bankoknak, amelyekben Fülöp 
mélységesen megbízott, magukat a zsidókat pedig (mármint 
azokat, akik életben maradtak) száműzték az országból. Ez utóbbi 
lépést Krisztus nagy győzelmének állították be a királyi 


publicisták. Két év múlva majd ugyanezt mondják a templomos 
rend megsemmisítéséről is. 


A vallási nagyzási hóbortban szenvedő Fülöpnek a templomos 
rend léte dühítő akadályt jelentett, a politikus Fülöpnek viszont a 
rend megsemmisítése anyagi gondjai enyhülését ígérte. A 
templomosok magas rangú vezetői ugyanis mereven elleneztek 
bármiféle összeolvadást az ispotályosokkal. A két rend már a 
múltban is állandóan versengett egymással, alapítványokért, 
újoncokért, hírnévért. A Szentföldön kényszerűen együtt harcoltak 
a szaracénok ellen, de a köztük folyó versengés már akkor is 
gyakran vezetett véres összetűzésekhez. A Szentföld elvesztésével 
minden kötelék megszakadt köztük. Amikor V. Kelemen pápa 
kikérte a templomosok nagymesterének, Jacgues de Molay-nek a 


véleményét az egyesülésről, a válasz egyértelműen tagadó volt.? 
Kelemen továbbította — Molay feljegyzését — a királyi 
tisztségviselőknek, Fülöp tehát tudta, hogy amíg a templomos rend 
önálló intézményként fennáll, már az első lépéseinek a Bellator Rex 
címéhez vezető úton gáncsot vet. Ez 1306-ban történt, ugyanabban 
az évben, amikor Fülöp kifosztotta és elűzte a zsidókat. És Fülöp 
tudta, hogy Franciaországban a templomos rend mérhetetlenül 
gazdagabb, mint a zsidók voltak. 


Ezideig a király és a francia templomosok viszonya kifogástalan 
volt. Mint láttuk, a párizsi templomos rend afféle nemhivatalos 
pénzügyminisztériumként működött, kincstárnoka a királyi 
jövedelmek gondnoka volt. 1303-1304 folyamán a király, anyagi 
gondjai miatt, különösen szoros kapcsolatba jutott a renddel, s 
jószolgálataik elismeréséül egy rendkívül hízelgő nyilatkozatot tett 
közzé, amelyben megdicsérte a templomosokat kegyességükért, 
jótékonyságukért, bőkezűségükért, vitézségükért, és jócskán 
megnövelte az országban már addig is élvezett kiváltságaikat. 
Fülöp újszülött fiának Jacgues de Molay lett a keresztapja. 


1307. október 12-én újabb megtiszteltetésben részesült a 
nagymester, aznap ugyanis koporsókísérőként vett részt a király 
testvére, Valois Károly feleségének a temetésén. Október 13. 
hajnalán a királyi poroszlók egész Franciaországban letartóztatták 


a templomosokat. A kínvallatók munkához láttak, s néhány nap 
múlva már kezdtek szép számmal gyűlni a beismerő vallomások. A 
legtöbb bűn, amit a templomosok bevallottak, azokat a régi-régi 
elképzeléseket tükrözi, amelyekkel ez a könyv foglalkozik. 
Marburgi Konrád munkája folytatódott, a francia király égisze 
alatt. 


2. 


1304, vagy valószínűleg inkább 1305 elején egy Esguiu de 
Floyran nevű francia érkezett Leridába, ahol II. Jakab aragóniai 


király szokta volt tölteni a tavaszi hónapokat.€ Kérésére 
kihallgatáson fogadta a király, s ott ő, a király gyóntatójának 
jelenlétében, szörnyű dolgokat árult el a templomos lovagok 
rendjéről. Aragóniában azonban egészen más volt a templomosok 
helyzete, mint Franciaországban: nem élveztek autonómiát, hanem 
teljesen az uralkodótól függtek, akihez odaadóan ragaszkodtak is. 
II. Jakab nem sok indíttatást érzett arra, hogy hűséges 
templomosai ellen forduljon, s nyomós bizonyítékok híján nem volt 
hajlandó komolyan venni a közölteket. 


Esguiu visszatért Franciaországba. Vajon már akkor 
kapcsolatba lépett az újfajta állami hivatalnokok fejével, 
Guillaume de Nogaret-val, aki később olyan nagy szerepet játszott 
a templomos rend megsemmisítésében? Nogaret tervelte-e ki 
mindazt, ami következett? Ezt sohasem sikerült bebizonyítani, de 
valószínűnek látszik. Esguiu-nek valahogy sikerült Fülöp király elé 
kerülnie. Egy nem is hihetetlen történet szerint bebörtönöztette 
magát egy bűnözővel, aki régebben templomos volt. 
Mindkettőjükre halálbüntetést szabtak ki, s — kölcsönösen 
megvallották egymásnak bűneiket. A volt templomos olyan 
rendkívüli gonoszságok elkövetését vallotta be a rendben töltött 
éveinek idejéből, hogy Esguiu úgy érezte, feltétlenül kötelessége 
értesüléseit a királlyal közölni, s addig zaklatta a börtönőröket, 


mígcsak el nem érte célját. Akárhogy állt is a dolog, biztos, hogy 
Esguiu de Floyrantól szerezte azt az , értesülés"-t Fülöp, amelynek 
alapján a rend ellen eljárhatott. Esguiu később is felbukkan a 
történetben. Aktívan résztvett templomosok kínzásában vallatásuk 
során, és 1313-ban már zavartalanul élvezte egy olyan darab föld 
tulajdonjogát, amely korábban a templomos rendé volt. Jakab 
aragóniai királynak is írt, bejelentve igényét az aragóniai 
templomosok vagyonának egy részére. 


Úgy látszik, hogy Esguiu leleplező közlései 1305 őszén jutottak 
Szép Fülöp fülébe, s hogy a király ugyanannak az évnek a telén 
továbbította őket a pápának. A templomosok rendje, szerzetesrend 
lévén, pápai, nem királyi igazságszolgáltatás illetékessége alá esett, 
és jog szerint bármiféle vizsgálatot pápai ellenőrzéssel kellett volna 
végezni. De, mint láttuk, a király és a templomos rend addigi 
harmonikus viszonya az 1306. év folyamán kissé megromlott, s 
legalább annyira volt fanatikus, mint cinikus, és alighanem 
elhitette magával, hogy egy olyan szervezet, amely képes az ő 
céljait meghiúsítani, mindenféle gazságra képes. Azt mondják, még 
egy tucat kémet is telepített a templomos rend franciaországi 
tartományaiba, hogy a vádakat igazoló bizonyítékot szerezzen; ez, 
mint utólag kiderült, hiábavaló fáradság volt, mert ezek közül az 
emberek közül egyetlen egyet sem idéztek meg a templomosok 
ellen tanúskodni. 


Akárhogyis, ha már Fülöp úgy döntött, hogy felhasználja Esguiu 
leleplező közléseit a templomosok megsemmisítésére, nem akart 
bizonytalanra menni. 1307 augusztus végén Kelemen pápa arról 
értesítette, hogy vizsgálatot akar indítani. Fülöp tisztában volt 
azzal, hogy ha egy pápai vizsgálat akkor zajlik le, amikor a 
templomosok még szabadlábon vannak, és maguk tudják vinni a 
védelmüket, az ügy aligha végződik majd a rend elítélésével és 
betiltásával. Aggályait megerősítette a nagymester rendíthetetlenül 
nyugodt viselkedése. Jacgues de Molay tudott Esguiu vádjairól, s 
ezért a maga részéről az ügy kivizsgálását sürgette a pápánál, hogy 
a rend tisztázhassa magát. Szeptember 11-én meglátogatta a pápát 
Poitiers-ben, ahol a két férfi nem a templomos rend dolgait vitatta 


meg, hanem egy lehetséges új keresztes hadjárat terveit. 
Nyilvánvaló volt, hogy ha a rendet pusztulásra ítélték, a királynak 
kellett az eljárást vezetnie: a templomosoknak a királyi tisztviselők 
kezébe kellett kerülniük, a szabadulás minden reménye nélkül. 
Amikor Fülöp lesújtott, ezt a pápa megkérdezése nélkül tette, s 
több hét telt el, mire egyáltalán érintkezésbe lépett vele. 


A templomosok letartóztatási parancsát szeptember 14-én írták 
meg, s a király nevében kézbesítették a királyi poroszlóknak szerte 
az országban. Mintaképe ez az elembertelenítő nyelvhasználatnak. 
Minden egyes szót úgy választottak meg, hogy a templomosokat 


kívül rekessze az emberiség köré:" 


Szomorú, sírnivaló, még elgondolkodni, hallani is iszonyú dolog, rút 
bűn, gyalázatos tett, félelmetes gazság, egészen embertelen, sőt 
inkább embertől idegen dolog híre jutott a fülünkbe, néhány 
megbízható emberünk jóvoltából, s mélységesen lesújtott és 
megdöbbentett, és szörnyű félelemben reszketünk miatta, s ahogy 
súlyosságát latolgatjuk, végtelen nagy fájdalom támad bennünk, s 
annál élesebben, mert semmi kétségünk nem lehet afelől, hogy egy 
ilyen iszonyatosan nagy bűn a felséges Istent sérti, szégyene az 
emberiségnek, a gonoszság veszedelmes példája és egyetemes 
gyalázat... [Ezek az emberek] olyanok, mint az igavonó barmok, 
amelyekből hiányzik az értelem, sőt még túl is tesznek az oktalan 
barmokon döbbenetes kegyetlenségükben, s hajlanak mindama 
legiszonyatosabb bűnökre, amelyeket még az oktalan barom érzékei 
is utálnak és elkerülnek... Nemcsak a tetteikkel és utálatos 
cselekedeteikkel, hanem hebehurgya szavaikkal is bemocskolják, 
elrondítják a földet, tönkreteszik a harmat áldásait, megfertőzik a 
tiszta levegőt, és hitünk romlását okozzák. 


A királyi levél ezután részletesen szól azokról a bűnökről, 
amelyeknek a templomosok állítólag hódolnak, s amelyekkel 
kapcsolatban ki kell hallgatni őket. Ezek az alábbiakban 
foglalhatók össze: 


Amikor új tag kerül a rendbe, a kápolnában lezajlott ceremóniát 
egy titkos szertartás követi. A házfőnök félrevonul az új 
rendtaggal, például az oltár mögé vagy a sekrestyébe. Ott ő egy 
feszületet mutat neki, s az új tagnak háromszor meg kell tagadnia 
Krisztust, s háromszor le kell köpnie a feszületet. Azután 
meztelenre kell vetkőznie. A házfőnök háromszor megcsókolja, 
egyszer a gerince alsó végén, egyszer a köldökén, egyszer a száján. 
Azt is elmondja neki, hogy ha egy templomos társa szodómiát 
akarna vele elkövetni, azt meg kell engednie, mert így kívánják a 
templomos rend alapszabályai. Sok templomos csakugyan 
fajtalankodik is a többiekkel, s mindegyikükön van egy olyan öv, 
amely állandó része a viseletüknek. Úgy hírlik, hogy ezeket az 
öveket előzőleg egy nagy bálvány nyakába tették, amely szakállas 
emberfejet formáz, és hogy a tartományi káptalanok gyűlésein a 
rend fő tisztségviselői ezt a fejet csókolgatják, és ennek hódolnak, 
bár erről a kultuszról a közönséges lovagok mit sem tudnak. 
Azután még, a rend papjai nem hajlandók beszentelni az áldozási 
ostyát a misére. 


Ilyen vádakkal kerültek bíróság elé a templomosok, akik közül 
ezeket sokan be is vallották, s végül is ezeknek az alapján törölték 
el a templomos rendet. A következő öt évszázadon át ezeket a 
vádakat szószerint elhitték a történészek; Raynouard volt az első, 
aki kétségbe vonta őket, 1813-ban. Azóta komoly történészek nem 
fogadják el őket összességükben, viszont kevesen akadnak olyanok, 


akik mindegyiket elutasítanák.§ A legtöbb ember még akár a 
legzsarnokibb uralkodóról sem igen volt képes elhinni, hogy vádak 
egész tömegét tudta vagy akarta volna fabrikálni a semmiből, s 
azután egész sereg ártatlan áldozatot kényszerített volna arra, 
hogy e vádakat megerősítse. Nekünk, akiknek Sztálin perei 
lebegnek példaként a szemünk előtt, ilyen nehézségeink nem 
lehetnek. Ideje nyomatékosan megismételni Heinrich Finke 1907- 
ben levont következtetését: a templomosok elleni vádaknak semmi 
alapjuk sem volt. 


Semmi titokzatosság sincs abban a szertartásban, amellyel új 
tagokat fogadtak be a templomos rendbe. Fennmaradt egy 
részletes leírás a ceremóniáról, és semmi sem lehetne ennél 


mértéktartóbb.?) A házfőnök felhívja a jelölt figyelmét azokra a 
megpróbáltatásokra, amelyek rá mint templomosra várnak. A 
jelölt ezután megesküszik Istenre és Szűz Máriára, hogy 
engedelmeskedik a nagymesternek, szüzességben és 
vagyontalanságban él, megtartja a rend tisztes szokásait és harcol 
a Szentföldért. A szertartás a befogadó formulával zárul: , Mi 
pedig kenyeret és vizet ígérünk neked, meg házunk szegényes 
öltözékét, valamint sok megpróbáltatást és munkát". Ez a 
szabályzat vitathatatlanul hiteles, és semmi okunk sincs 
feltételezni, hogy a beavatás bármikor is másképp folyt volna le. 


A beavatás ezekkel a feltételekkel teljesen elfogadható lehetett a 
rendbe belépni kívánó fiatalembereknek, akik közül sokan a 
legelőkelőbb családokból származtak, és sokan mélységesen 
vallásosak voltak. Dehát hogyan is vethették volna alá magukat 
olyan szertartásoknak, amelyek ocsmányak és istenkáromlók 
lévén, megtagadtak volna mindent, ami a rendhez vonzotta őket? 
Nem akadt egyetlen újonc sem, aki tiltakozott volna ilyen rút 
csalás ellen? A vádiratok azt állítják, hogy azokat, akik tiltakoztak, 
megölték, vagy bebörtönözték; de ha ez így volt, miért nem lépett 
közbe nagyhatalmú rokonaik közül senki? És a nemesi családok 
miért küldték oda fiaikat újoncnak továbbra is? Vagy higgyük azt, 
hogy fiatal templomosok tucatszám csak úgy eltűntek, s erről senki 
sem szerzett tudomást? 


A dolog még valószínűtlenebbnek látszik, ha részleteiben 
megvizsgáljuk a vádakat. Tudjuk, hogy az új rendtagnak 
befogadásakor szüzességi fogadalmat kellett tennie. Elképzelhető- 
e, hogy a házfőnök, akinek a felszólítására az új tag ezt a 
fogadalmat tette, nyomban azzal folytatta volna, hogy a rend 
alapszabályai  szodómiára buzdítanak?  Iudjuk, hogy a 
templomosok mindig készek voltak életüket áldozni Krisztusért a 
hitetlenek elleni harcban, s közülük sokan inkább szíriai és 
egyiptomi börtönökben töltöttek hosszú éveket, de Urukat nem 
tagadták meg. Elképzelhető-e, hogy saját elöljáróik, miközben épp 
az ilyen áldozatokra készítik fel az új rendtagokat, Krisztus 
megtagadására és a feszület leköpésére szólítsák fel őket? A három 
csók különös szertartását illetőleg pedig maguk a vallatók sem 


képviseltek egyértelmű álláspontot, mert míg egyes áldozataik 
annak rendje és módja szerint az vallották, hogy ők kaptak ilyen 
csókokat a házfőnöktől, a többség azt mondta, hogy a csókokat ők 
adták a házfőnöknek. A periratokból az is kitetszik, hogy egyes 
esetekben az együtt bebörtönzött templomosok megállapodtak 
valamilyen semleges vallomásban; sokan állították azt, hogy bár 
ilyesmi kétségkívül általános volt, az ő beavatásukkor a szertartást 
félbe kellett hagyni, vagy mert szaracénok csapata tűnt fel a 


láthatáron, vagy egyszerűen azért, mert eljött az ebéd ideje.10 


Itt van azután az övek és a bálvány kérdése. A rend szabályzata 
valóban előírta, hogy a templomos lovagnak, még ha alszik is, 
magán kell tartania az ingét és nadrágját, s ezek fölött egy övet is, 
becsatolva. Ennek bizonyára az volt a célja, hogy megnehezítsen 
bármiféle nemi tevékenységet. A templomosok ellen felhozott vád 
tehát éppen a fordítottját jelenti a regulának: az öv éppen mintha 
szodómiára ösztönözne, azzal, hogy viselőjét rejtélyes módon 
annak a fejformájú bálványnak a rabságában tartja, amelyhez 
hozzáért. Az egész dolognak ez a bálvány a nyitja. Amikor a 
templomosok vallomásaiban ismételten felbukkan, a 
legkülönbözőbb formákban jelenik meg. Abban a kívánalmaknak 
megfelelően mind megegyeznek, hogy ez a bálvány egy fej volt; az 
egyezésnek azonban ezzel vége is van. Egyesek úgy írják le, hogy 
három arca volt, mások úgy, hogy négy lába, megint mások úgy, 
hogy csak egy arca volt, lába meg egy sem. Némelyek 
bebalzsamozott és drágakövekkel kirakott emberi koponyának 
vélték, mások szerint fából volt kifaragva. Egyesek azt állították, 
hogy az a rend egy hajdani nagymesterének földi maradványaiból 
származott, mások viszont ugyanennyire meg voltak győződve 
arról, hogy Baphometnek hívták, amit aztán , Mohamed?"-nek 
értelmeztek. Egyesek úgy látták, szarvai vannak. Mindebből két 
dolog világosan kitetszik: bálvány igazában nem volt, de a 
kihallgatások és a perek összefüggéseiben szükség volt létezésére a 
sátáni hatalom megtestesüléseként." 


A bálvány(ok)ra vonatkozóan lásd J. H. Probst-Biraben és A. Maitrot 
de la Motte-Capron: , Les idoles des chevaliers du Temple?. In: 
Mercuere de France, 294. vol. (1939. aug.—szept.) 569-590. A szerzők 
hangsúlyozzák, hogy a templomos rendházakban mindössze egyetlen 
női mellszobor formájú ereklyetartót találtak, olyat, amilyen gyakran 
szerepelt hithű katolikusoknak egy női szent vagy vértanú tiszteletére 
tartott ájtatosságain. Azt, hogy a templomosoknak gnosztikus 
kultuszból származó , bálványaik"? voltak, Von Hammer-Purgstall XIX. 
századi osztrák orientalista találta ki. A templomosok legelső üldözői 
ilyesmire még csak nem is céloztak. S minthogy a muzulmánok sose 
imádkoztak Mohamedhez, s minthogy az iszlám szigorúan tilt 
bármiféle bálványimádást, természetesen Mohamedet jelképező 
bálványaik sem lehettek a templomosoknak. Hogy a kihallgatások 
során a bálvány(ok)ból miképp lett varázserejű fej, arra nézve lásd S. 
Reinach: , La tete magigue des Iempliers". In: Revue de Phistoire des 
religion. Paris, 1911, 252-266. 


A bálvány sátáni jellegéről nagy nyomatékkal esik szó újra meg 
újra egy sor vallomásban, amelyekben régi ismerősünkkel, a sátáni 
macskával együtt szerepel. 11 Ez a macska valamiféle felhőben 
jelent meg, a bálvány mellett, s ott mászkált az egész ceremónia 
alatt, majd nyomtalanul eltűnt; erre senki sem talált magyarázatot, 
legfeljebb azt, hogy a macska az Ördögtől jött, vagy maga az 
Ördög volt. A jelen lévő templomosok nagy tiszteletet tanúsítottak 
iránta, levették kalapjukat, mélyen meghajoltak előtte, végül 
megcsókolták a farka tövén. Egyébként a macska is ugyanolyan 
sokfélének mutatkozott, mint a bálvány, mert látták feketének, 
szürkének, cirmosnak, veresnek. 


Ezek után nem meglepő azt hallani egyes vallomásokból, hogy a 
bálványt megsütött csecsemők zsírjával kenték meg, és hogy 
elhunyt templomosok testét elégették, hamvaikat porrá törve 
varázsitalban adták az új tagoknak, így biztosítva, hogy az ő 


rettenetes szokásaik rabjai maradjanak. 12 Az sem meglepő, ha azt 
halljuk, hogy a bálványnak és a macskának bemutatott 
tiszteletadáson olykor démonok is részt vettek, szép fiatal nők 


alakjában, akiknek az érkezése annál különösebb volt, mert 
minden ablak és nyílás szorosan el volt zárva, s ezekkel a nőkkel az 


egybegyűlt templomosok örömest szerelmeskedtek.13 


Ismerős talajon járunk. Nyilvánvaló, hogy a templomosok elleni 
vádak pusztán változatai voltak azoknak, amelyeket korábban 
bizonyos — valódi vagy kitalált — eretnekcsoportok ellen felhoztak. 
A kihallgatások során pedig a megkínzott templomosok egyre több 
új bizonyítékát szolgáltatták annak, milyen mélységesen eretnek a 
rendjük. Most már az is kiderült, hogy a rend új tagjának nemcsak 
megtagadnia kellett Krisztust, hanem azt is ki kellett jelentenie, 
hogy Krisztus bűnöző volt, akit a bűneiért végeztek ki; ugyancsak 
meg kellett tagadnia Szűz Máriát és az összes szenteket. Nem volt 
elég leköpni a feszületet, hanem ide-oda kellett hurcolnia az 
illetőnek a szobában, meg kellett taposnia, le kellett vizelnie, s 
nemcsak a rendbe való befogadása alkalmával, hanem az egész 
nagyhéten is. Egyetlen templomos sem hitte, hogy a szentségek 
csak valamelyest is hatékonyak, vagy hogy van megváltás 
Krisztusban. Az ő egyedüli istenük és megváltójuk az Ördög volt, a 
bálvány és a macska képében, és az Ördög bámulatos dolgokat tud 


cselekedni hívei javára. 4 


Mindez eléggé könnyen magyarázható. Fülöp királynak az volt a 
célja, hogy sikerüljön megszüntetnie a templomos rendet, s a rend 
vagyonát magának és utódainak megszereznie. Ennek érdekében 
nem azt kellett bebizonyítania, hogy egyes templomosok 
megszegték a rend szabályzatát (hiszen ezzel semmire sem ment 
volna), hanem hogy a rend a maga egészében eretnek szekta. A 
nyugati keresztény világban csakugyan meglévő eretnek tanok — 
akár a katharoké vagy a valdenseké, akár a ferences spirituálisoké 
— nyilvánvalóan nem illettek egy katonai rendhez. Nem maradt 
más, mint elővenni az eretnek szektákról kialakult hagyományos 
képet: a templomos rendet olyannak kellett bemutatni, mint amely 
mindent megtestesít, amit a közvélemény förtelmesnek ítél. 
Természetes volt, hogy egy katona szerzetesekből álló csoportot 
inkább homoszexuális fajtalankodással vádoljanak, mint nőkkel 
folytatott vérfertőző orgiákkal és promiszkuitással; de még e 
tekintetben is mutatkoznak eltérések a kihallgatások során; a 


kihallgatások egy egész szakaszában szó sem esik szodómiáról, 
ehelyett nőnemű démonokkal űzött orgiákról hallunk. Ami a többi 
vádat illeti - Krisztus megtagadását, az  ördögimádó 
szertartásokat, az undorító csókokat és a többit — ezek mind 
beletartoznak abba a sztereotip fogalomkörbe, amelynek a 


ag orr 


kialakulását az előző fejezetekben nyomon kísértük. 


Ám a templomos rendet eretnek szektaként vád alá helyezni 
mégsem volt könnyű. A törvények értelmében az eretnekek 
felkutatása és perbefogása nem a világi hatóságokra, hanem az 
egyházra tartozott; a templomos rend pedig egyébként is védelmet 
élvezett, minthogy különböző pápai kiváltságok jóvoltából 
közvetlenül a Szentszék bírói hatáskörébe tartozott. Közvetlen 
fellépés a templomosok ellen kétszeresen is a pápa jogkörének 
megsértését jelentette. Ezt Fülöp csak azért kockáztathatta meg, 
mert az akkori pápa nem tudott vele szembeszállni. V. Kelemen 
francia volt, ő és udvara nem Rómában székelt, hanem 
Franciaországban, sőt megválasztását is Fülöp befolyásának 
köszönhette, és cselekvési szabadsága nagymértékben Fülöp 
jóakaratától függött. Ez a helyzet még egy erős, határozott 
pápának is gátat jelentett volna, de Kelemen természeténél fogva 
engedékeny volt, s csak még inkább gyöngítette súlyos szervi 
betegsége, amely olykor hónapokra cselekvésképtelenné tette. A 
templomosok letartóztatásával kitört a harc a király és a pápa 
közt, de ez egyenlőtlen harc volt, s végül Fülöpnek sikerült legtöbb 
célját elérnie. 

Csakhogy Fülöp nem hagyatkozhatott egyszerűen a büntető 
törvényre, ha a kívánt eredményt el akarta érni; ezért ahhoz az 
s inkvizíciós", felkutatási módszerhez kellett folyamodnia, amelyet 
az eretnekek elleni eljárások céljaira dolgoztak ki, s amelyet az 


ag orr 


Inkvizíció tökéletesített az előző században." 


tk Ennek az eljárásnak a jellegéről és kialakulásáról lásd a 
későbbiekben 


Mint láttuk, ez a módszer eleve rontotta a vádlottak esélyeit, de 
legalább az inkvizítorok többnyire igazi eretnekeket akartak 
leleplezni, és igazi eretnekségeket akartak kiirtani, s munkájukat 
körültekintően — végezték. De az inkvizíciós módszerrel 
alkalomadtán szégyentelenül vissza is lehetett élni: Marburgi 
Konrád áldozatait merőben koholt vádak  beismerésére 
kényszerítették; a templomosokat úgyszintén. A templomos rend 
ellen folyó eljárásban az Inkvizíció a királyi hatalomnak volt 


alávetve, ami példátlan a középkori Európa történetében.12? Az 
első kihallgatást valóban a királyi tisztségviselők vezették, s csak 
ennek kielégítő befejezése után vonták be az Inkvizíciót a vádlottak 
alaposabb és újbóli kihallgatásába. Sőt maguk az inkvizítorok is 
egy olyan ember utasításai alapján dolgoztak, akit az egész 
Franciaország főinkvizítorának hívtak, de valójában ő is az állam 
szolgálatában állt. Ezt a tisztséget Fülöp király láthatólag külön e 
célra hozta létre; annyi mindenesetre biztos, hogy aki ezt 
betöltötte, Guillaume Imbert párizsi domonkos szerzetes, Fülöp 
gyóntatója volt, és sokkal szorosabb kapcsolatban állt vele, mint 
Kelemen pápával. Királyi pártfogójától azt a feladatot kapta, hogy 
törvényesítse a templomos rendnek mint különösen veszedelmes 
eretnek szektának a megszüntetését. Ő meg is tette, ami tőle tellett, 
a király megelégedésére és a pápa nagy bosszúságára. 


A templomosok reménytelen helyzetbe kerültek. Először is, 
számszerűleg sokkal gyengébbek voltak, mint ahogy gyakran 
feltételezik róluk; valószínűleg 4000-nél kevesebben voltak egész 
Európában, s ezeknek csak mintegy fele élt Franciaországban; a 
francia templomosok közt a lovagok száma mindössze néhány 
százra rúgott. Iovábbá, egyáltalán nem voltak felkészülve arra 
sem szervezetileg, sem lelkileg, hogy szembeszálljanak azzal a 
lerohanó támadással, amelyet a király olyan gondosan kitervelt. Az 
ország egész területén szétszórtan éltek rendházaikban. Hirtelen, 
minden figyelmeztetés nélkül fogták el őket, és sejtelmük sem volt 
arról, mi van a más vidékeken élő testvéreikkel; gyakran 
magánzárkában tartották őket fogva, s azt mondták nekik, hogy 
már számtalan templomos beismerte az összes vádat. Ha ők is 
vallanak, fogvatartóik megkímélik az életüket, szabadon bocsátják 


őket, és kibékítik az egyházzal; ha nem vallanak, kivégzik őket.16 
Ha ez nem hozta meg a kívánt eredményt, jött a kínvallatás, és a 
kínvallatás azt is jelenthette, hogy addig sütögetik a lábukat, míg 
csak a csontjaik ki nem estek a vápájukból (csakugyan tudunk is 
olyan templomosról, aki egy későbbi kihallgatásán egy maroknyi 


csontját mutatta fel).17 Ilyen körülmények közt nem meglepő, 
hogy Párizsban az első kihallgatások során 138 templomos közül 
mindössze négy akadt, aki egyetlen bűnt sem volt hajlandó 
beismerni. 


A rendet minden szinten érintette az üldözés: az egész 
keresztény világban jól ismert magas rangú tisztségviselőket, a 
harcokban kitűnt vitéz lovagokat, kisebb-nagyobb rendházak 
fejeit, de legkivált a kisembereket: ispánokat, a rend birtokain 
dolgozó földműveseket, sőt még pásztorokat is. Csakúgy ömlött 
belőlük a vallomás, ám a vallomások tartalma nagyon különböző 


volt.18 Hatuk kivételével mind beismerték, hogy beavatásukkor 
leköpték a keresztet, vagy képét egy misekönyvben, netán azt a 
keresztet, amelyet minden templomos lovag a köpenyén viselt, s 
arról is másképp vallottak, hogy ezt az oltár előtt csinálták-e vagy 
mögötte, vagy egy titkos szobában, sokak jelenlétében-e vagy 
egyedül. Háromnegyed részük beismert holmi , utálatos? csókokat, 
de másképp nyilatkoztak arról, hogy ezeket a csókokat ők adták-e 
vagy kapták, s mindössze egyharmaduknak volt tudomása a 
gerincoszlop alsó végére adott csókról. Körülbelül hetvenen 
mondták azt, hogy szodómia elkövetésére szólították fel őket, de 
két-három kivétellel valamennyien tagadták, hogy ezt el is követték 
volna. Viszont csak kevesen tudtak bármit is mondani a titokzatos 
bálványról, bár Hugues de Pairaud, a rend második legfontosabb 
embere Franciaországban, azt vallotta, hogy látta ezt a bálványt, 


meg is érintette és hódolt előtte.19 Ez így rendjén is volt: a királyi 
utasításokból világosan kitűnt, hogy erről csak a legmagasabb 
tisztségek viselői tudhattak. Mégis, egyes későbbi kihallgatásokban 
minden efféle megszorítást mellőztek, s a bálványról végül az 


derült ki, hogy mindenki ismerte.20 


Eközben nagyszabású propagandahadjárat indult a rend ellen. 
A templomosok iránt mindig ádázan ellenséges ferences és 
domonkos szerzetesek lettek a király szószólói, s ők hordták szét az 
országban a hivatalosan jóváhagyott rágalmakat. S legalábbis 
egynéhány templomost még arra is kényszerítettek, hogy a 
nyilvánosság elé álljon, s úgy vádolja magát, akárcsak Sztálin 
kirakatpereinek vádlottai hat évszázaddal később. Egy fennmaradt 
okmányból kiderül, hogy október 26-án, vagyis két héttel a 
letartóztatások után, harminckét párizsi templomos jelent meg 
papok és egyetemi tudorok fényes gyülekezete előtt, s kijelentették, 


hogy korábbi vallomásaik hitelesek.21 Még a nagymester is 
szerepelt ebben a komédiában. Jacgues de Molay-t október 25-én 
hallgatták ki először, s akkor minden kínzás nélkül azt vallotta, 
hogy a rendbefogadásakor, sok évvel ezelőtt, megtagadta Krisztust, 
és odaköpött a feszület mellé. Ugyanaznap felszólították ezt a nagy 
méltóságot viselő férfit, hogy ismételje meg beismerő vallomását 
vezető egyházi és világi személyiségekből álló hallgatóság előtt. Ő, 
mélységes bűntudatot mutatva, kijelentette, hogy bár a templomos 
rend a Szentföld védelmére alakult, már réges-rég engedett a Sátán 
csábításának. Most a kegyelmes Isten, szolgája, Szép Fülöp által 
felfedte ezeket a szörnyűségeket, és a nagymester nem tehet mást, 
mint hogy kéri az egybegyűlteket, bocsássanak meg neki és a 


társainak, s emeljenek szót érdekükben a pápánál és a királynál.22 


Pápa és király — Fülöpnek sikerült nemcsak a nagymesterben, de 
a nagyközönségben is azt a benyomást keltenie, hogy a 
templomosok letartóztatása Kelemen pápa tudtával — és 
beleegyezésével történt. A valóságban egészen másképp állt a 
dolog. Kelemen háborgott, látva, hogy jogait semmibe vették, nevét 
meghurcolták, és nem is volt meggyőződve a templomosok 
bűnösségéről. De sokat nem tehetett. Bármennyire fel volt 
háborodva, s bármennyire igyekezett is függetlenségének érvényt 
szerezni, gyenge ember maradt, gyenge pozícióban, s a legkevésbé 
sem volt méltó ellenfele az agyafúrt és könyörtelen Fülöpnek. A 
következő hónapokban azután a király, az erőszakosságot 
hízelgéssel és ravasz fogásokkal keverve, kivívta, hogy a pápa érje 
be pusztán a cinkostárs szerepével. 


Kelemen első reakciója a letartóztatásokra az volt, hogy több 
titkos bíborosi tanácskozást tartott, s a környezetében lévő 
templomosokat biztosította támogatásáról. Szinte nyomban ezután 
történt valami, ami megingatta szilárd álláspontját: egy magas 
rangú templomos, egyik saját belső embere azzal a vallomással állt 
elő, hogy a rendbe való felvételekor megtagadta Krisztust, 
méghozzá nem is szűk körben, hanem a rend egy nagygyűlése előtt, 


amelyet maga a nagymester vezetett.23 Úgy látszik, a pápa nem 
furcsállotta, hogy ezt a bizonyos templomost tizenegy éves korában 
vették fel a rendbe, s az sem jutott eszébe, hogy netán a királynak 
lehet valami köze ehhez a furcsa nyilatkozathoz. Egy november 22- 
én — kibocsátott,  Pastoralis  praeeminentiae című  bullában 
felszólította Nyugat-Európa uralkodóit, hogy az országaikban élő 
templomosokat tartóztassák le, s vagyonukat foglalják le az egyház 


nevében.23 De aztán újra kételyei támadtak. Két bíboros, akit 
Párizsba küldött tájékozódni, gyanús tapasztalatokkal tért vissza; 
ugyanis néhány fogságba vetett templomos, köztük Jacgues de 
Molay és Hugues de Pairaud jelenlétükben visszavonta vallomását. 


Egyetlen egyszer, 1308 elején próbált meg Kelemen pápa igazán 
ellenállni. Nem volt hajlandó bűnösnek kimondani a rendet, 
felfüggesztette az inkvizítorok és a püspökök nyomozási 
felhatalmazását, s egyértelműen magának tartotta fenn a döntés 
jogát arra nézve, mi legyen a templomosokkal és vagyonukkal. 
Válaszul . Fülöp még — nagyobb erővel folytatta a 
propagandahadjáratot a templomosok ellen, s támadást indított a 
pápa ellen is. 1308 májusában Tours-ban összegyűlt a rendi 
országgyűlés az ügy megtárgyalására; a népes tanácskozáson a 
harmadik rend egymaga körülbelül 700 küldöttel képviseltette 
magát. Már a Nogaret által fogalmazott meghívólevél bűnösnek 
nyilvánította a templomos rendet: ,Ó jaj! A templomosok 
gyalázatos, siralmas, szánalmas eltévelyedését nem rejtjük el 
előttetek..." — Bizonyított  bűnökként kerülnek ünnepélyesen 
lajstromba az összes vádak: Krisztus megtagadása, a kereszt 
leköpése és megtiprása, a bálványimádás, az ocsmány csókok, a 
szodómia, amelyek együttesen már a világmindenséget fenyegetik: 
5 A menny és a föld megbolydul egy ilyen nagy bűnnek csak a 


fuvallatától is, s az elemek összezavarodnak... Ilyen dögletes bűn 
ellen keljen fel minden: a törvények és a fegyverek, minden ami él, 


a négy elem... .?25 Nem csoda, hogy a rendi országgyűlés majdnem 
egyhangúlag megszavazta a templomosok kivégzését. 


Ezután következett a nagy és ünnepélyes tanácsülés egyháziak és 
világiak részvételével Poitiers-ben, ahol a pápa élt; a színjátékot a 
király rendezte, s ott maga is megjelent, és a legfontosabb 
szónoklatokat királyi tisztségviselők tartották. Nogaret által 
szerkesztett beszédek hangzottak el a pápa okulására. , Christus 
vincit, Christus regnat, Christus imperat"? — a koronázási himnusz 
kezdőszavai szolgáltak az első beszéd textusául, s most új értelmet 


kaptak.26 Azóta, hogy Krisztus a keresztfán először 
győzedelmeskedett az ördög felett, sohasem aratott még olyan 
gyors és nagyszerű diadalt, mint most, amikor küldöttei csodás 
módon leleplezték a templomosok eretnekségét, egy olyan 
eretnekséget, amely már igen régtől fogva munkált titkon a lelkek 
veszedelmére, a hit vesztére és az egyház elpusztítására. Kezdetben 
félelmetes volt a harc, mert a vádlók gyengék voltak, a vádlottak 
elképesztően erősek (ismerős ez a szívós életű, őrült gondolat...). 
De aztán örvendetesen megváltozott a helyzet, mert azóta, hogy a 
király és tisztségviselői (kapzsiságtól és nagyravágyástól mentes 
férfiak, Krisztus hű szolgái) kezére kerültek a templomosok, 
közülük némelyek felakasztották magukat, vagy a mélységbe 
ugorva halálra zúzódtak, a többiek pedig szinte valamennyien 
készséggel bevallották bűneiket; egyikük éppen a vallomása 
közben lehelte ki lelkét. 


A dagályos kifejezések mögött eléggé könnyű megsejteni a 
kínzókamrát, a szónok azonban tudta, hogyan terelje el a figyelmet 
erről a gondolatról. Mint hangsúlyozta, a templomosokra már 
régen ráterelődött a gyanú, mert , káptalani tanácskozásaikat, 
összejöveteleiket mindig éjjel tartották, ami az eretnekek szokása; 
aki gonoszat művel, kerüli a világosságot". A századok folyamán ez 
az érv sose változott, és sose veszített erejéből. 


A király szószólójának mindezzel nemcsak az volt a célja, hogy a 


templomos rendet hitelétől megfossza, hanem inkább az, hogy a 


pápát megfélemlítse; s beszédét félreérthetetlen fenyegetéssel zárta. 
A templomosok bűnösségének tényét egyetlen igaz katolikus sem 
vonhatja — s ne is vonja — kétségbe; senki — legkevésbé a pápa — ne 
eméssze magát azon, hogy az igazság miképp, milyen módon derült 
ki, vagy kinek a jelenlétében. Csak az a fontos, hogy napvilágra 
kerültek, s most már közismertek lettek a tények, ezekben 
kételkedni annyi volna, mint eretnekségben bűnrészességet 
vállalni, s arra bujtogatni. Másszóval, ha Kelemen kétségbe vonná 
Fülöp jogát arra, hogy a templomosokat bebörtönözze és 
megkínoztassa, az eretnekség vádjának tenné ki magát. 
Egyszersmind a francia nép akaratával is szembeszegülne. Pierre 
Dubois királyi publicista tollából származó röpiratok és 
szónoklatok sulykolták bele a fejekbe a gondolatot: a támadó erőt 
nyer, ellentámadásba lendül, győzhet is; ha a pápa semmit sem tesz 
ennek megelőzésére, Franciaország népe maga fog ítélkezni. A 
pápának teljesítenie kell a kötelességét: hivatalosan el kell ítélnie a 
templomos rendet, és szabad kezet kell adnia az inkvizítoroknak 


munkájuk folytatásához?" 


Kelemen egy darabig szilárdan tartotta magát, de 
határozottsága, ami sose volt nagyon erős, elszállt, amikor néhány, 
a királyi tisztségviselők által gondosan kiválasztott templomost 
vittek elébe, s azok megismételték vallomásukat. A pápa és a király 
titkos tárgyalásokba kezdett, s július elején megállapodásra 
jutottak. Kelemen valójában megadta magát, de ahogy a gyenge, 
jószándékú emberek szokták ilyen esetben, ő is igyekezett 
megnyugtatni a lelkiismeretét és menteni a tekintélyét. Részint 
elhitette magával, hogy legalábbis egyes templomosok csakugyan 
bűnösök; ez indokolta azt az intézkedését, hogy a püspökök 
folytassanak egyházmegyéikben inkvizíciós eljárást a templomosok 
ellen, a kínvallatást is beleértve. Részint pápai bizottságokat 
szervezett a különböző országokban, annak kivizsgálására, hogy a 
rend a maga egészében, az egyes templomosoktól függetlenül, 
mennyire keveredett bele a szóban forgó bűnökbe; így azt a 
látszatot kelthette, hogy a pápai jogok nem szenvedtek csorbát. 


A francia püspökök kezdettől fogva gyűlölték a templomosokat, 
s  nyomozásuk  könyörtelennek bizonyult; csak Párizsban 


harminchat fogoly halt bele a kínvallatásba.-8 De egyetlen korban 
sem akadnak sokan, akik fel vannak vértezve ilyen vértanúság 
elviselésére; bőven jöttek hát a beismerő vallomások, a királyi 
tisztségviselők által — már előbb — kicsikart — vallomások 
alátámasztásául és kiegészítéséül. A pápa utasítása azonban 
nemcsak a francia püspököknek szólt, hanem az egész nyugati 
keresztény világ püspöki karainak, s túl a francia határon más lett 
az eredmény. Portugáliában a király egyszerűen nem volt hajlandó 
jóváhagyni — templomosainak letartóztatását;  — Kasztíliában 
megindult egy vizsgálat, de kifulladt; Aragóniában a püspökök 
lefolytattak egy vizsgálatot, de ez sem győzte meg őket a 
templomosok bűnösségéről; Angliában presztízsmentő kiegyezés 
született; német földön, úgy látszik, felmentették a templomosokat, 
s biztos, hogy ez történt Cipruson, ahol Európa legkülönbözőbb 
részeiből verődtek össze templomosok. A magyarázat nyilvánvaló: 
ezekben az országokban a hatóságoknak sehol sem volt érdekük a 
rend megsemmisítése. Könyörtelen kínvallatást csak 
Franciaországban alkalmaztak, és Itáliának meg Szicíliának 
azokon a részein, amelyek vagy Fülöp, vagy Kelemen fennhatósága 
alatt álltak; és csak ezeken a helyeken születtek beismerő 
vallomások. 


Ami a pápai bizottságokat illeti, ezek olyan eredményekről 
számoltak be — még a Franciaországban működők is -, amelyek 
bizonyára meglepték Kelemen pápát, Fülöp királynak pedig 
egyértelműen kellemetlenek voltak. Amikor a bizottságok 1309 
szeptemberében munkához láttak, már majdnem két éve folytak az 
inkvizíciós kihallgatások, sok száz vallomást csikartak ki, s ez 
megnehezített minden újabb vizsgálatot a rend ellen. Ehhez járult 
még, hogy a bizottságok tagjainak kijelölésébe a királynak jócskán 
volt beleszólása. Az igazság azonban mindezek ellenére 
kikívánkozott. Amikor a bizottság közölte, hogy meghallgat 
minden templomost, aki önként hajlandó vallomást tenni, 
egyszerre több mint ötszázan jelentkeztek. Bár változatlanul a 
király foglyai voltak, s a viszontagságok, az éhezés, a kínzások 
megviselték őket, lelket öntött beléjük az, hogy lehetőségük nyílt 
megvédeni a rend becsületét. Párizsban, 1307-ben 134 templomos 


ismerte el a rend bűnösségét; 1310-ben ugyanebből a 134-ből 
nyolcvanegyen a rend védelmére keltek. Bayeux-ban tizenkét 
templomos tett korábban beismerő vallomást; most ugyanebből a 
tizenkettőből tízen védelmükbe vették a rendet. 


Fennmaradt egy írásbeli védekezés, amelyet több templomos 
közösen nyújtott be, s ebből csakúgy buzog az ártatlanság, sőt a 


gyermeteg jóhiszeműség.?? Vajon - kérdezi ez az iromány — miért 
nem hajlandó senki sem hallgatni azokra, akik az igazat mondják, 
még ha belehalnak is a kínzásba, s ezzel elnyerik a vértanúság 
koszorúját? Miképp lehetséges, hogy egykori templomosok, akiket 
kizártak a rendből, most pénzt és kiváltságokat kapnak a rend 
rágalmazásáért? Mit sem sejtve Fülöp királynak az ügyben 
játszott szerepéről, védőiratukban azt állítják, hogy a királyt 
nyilvánvalóan félrevezették ezek a hamis tanúk. A 
letartóztatásokig még csak nem is céloztak a gyalázatos vádakra. 
Most viszont fogvatartóik azt mondják nekik, hogy ha 
megmásítják vallomásukat, elevenen fogják őket megégetni. Azt 
kérik tehát, hogy az ő vallomásukat, vagy bármelyik testvérükét 
világiak (vagyis királyi tisztségviselők) ne hallgathassák meg, mert 
tudva, , milyen nagy félelem és rémület tölti el a testvéreket 
általában, nem az a csoda, hogy egyesek hazudtak, hanem az, hogy 
egyáltalán akadt olyan, aki az igazság mellett kitartott". 


Félelmeik nagyonis megalapozottak voltak. Az inkvizíciós 
gyakorlat szerint a vallomását visszavonó eretnekre a megégetés 
várt. S bár a pápai bizottság abban a hiszemben járt el, hogy az 
előttük megjelenők élete biztonságban van, legalábbis a vizsgálat 
befejeztéig, ilyen értelmű hivatalos megállapodás nem jött létre. A 
bizottság elé tárt bizonyítékok egyre növekvő tömege Fülöp király 
egész tervét veszélyeztette, s ő közbe is lépett, irgalmatlanul. Arra 
kényszerítette a pápát, hogy egy huszonkét éves fiatalembert, az ő 
főkincstárnokának unokaöccsét nevezze ki sens-i érseknek, akinek 
Párizs is a hatáskörébe tartozott. Az új érsek, papi tanácsával 
egyetértésben nyomban elfogatott ötvennégy olyan templomost, aki 
vallomását visszavonta, s felszólította őket, hogy nyilvánítsák 
semmisnek vallomásuk visszavonását, ellenkező esetben átadja 
őket a világi hatóságnak megégetésre. Mind az ötvennégyen 


rendíthetetlenül viselkedtek, s még a lángok között is 
ártatlanságukat és a rend tisztaságát hirdették. Mások is 
kitartottak vallomásuk mellett, s összesen mintegy százhúszan 
pusztultak el Párizsban, ezzel szemben csupán ketten választották 
a könnyebbik utat. 


Az égetések mégis elérték céljukat. Ahogy egy templomos 
mondta ötvennégy társa megégetésének másnapján, ő, ha a 
máglyától ezzel menekülhetne meg, hajlandó volna megesküdni, 
hogy a rend ellen felhozott vádak mind igazak, sőt még arra is, 


hogy ő maga ölte meg Jézus Krisztust??0 Ezután már nem 
jelentkezett senki, aki a rendet védelmezte volna. A pápai 
bizottság, bár működése cirkusszá fajult, fennkölten folytatta 
munkáját; a még ezután kihallgatott templomosok közt viszont 
már egy sem akadt, aki kész lett volna visszavonni korábbi 
vallomását, amelyet kínzással vagy tortúrával való fenyegetéssel 
csikartak ki belőle. 


Fülöp azonban még ezzel sem érte el eredetileg kitűzött célját: a 
templomos rend feloszlatását. A pápa ezt a végső lépést nem merte 
megtenni; ezért, igyekezve a törvényességnek legalább a látszatát 
megőrizni, egyetemes zsinatot hívott össze az Avignon közelében 
lévő Vienne-be, 1310-1311 telére. A dolgok azonban másképp 
ütöttek ki, mint ahogy remélték. Az összegyűlt főpapok ötszörös 
vagy hatszoros többséggel úgy döntöttek, hogy nem hajlandók 
elmarasztalni a rendet addig, amíg egyes tagjait ki nem hallgatják. 
Ráadásul hirtelen jelentkezett is kilenc templomos azzal az 
igénnyel, hogy a zsinat előtt a rendet védelmükbe vehessék. Megint 
úgy látszott, hogy napvilágra kerül a kínzás, megfélemlítés és 
hamis tanúzás hosszú históriája, ezúttal egyházfejedelmekből álló 
nemzetközi hallgatóság előtt. A pápa elfogatta és bebörtönöztette a 
kilenc  templomost, de a zsinatot nem tudta döntésétől 
eltántorítani. Megintcsak Fülöp tette meg a döntő lépést. Minthogy 
a rendet a zsinat részvétele nélkül hivatalosan nem lehetett 
bűnösnek kimondani, a király rábírta a pápát, hogy ő maga 
oszlassa fel, pápai rendelettel. Ez meg is történt, március 22-én, 
amikor a zsinat éppen szünetelt, s az újra összegyülekező 


bíborosoknak nem maradt más, mint bosszúsan tudomásul venni 
azt, amit éppen megakadályozni igyekeztek. 


Nem ment minden úgy, ahogy Fülöp szerette volna. Az a 
vágyálma, hogy ő meg leszármazottai örökös nagymesterei lesznek 
egy új keresztes rendnek, valóban csak vágyálomnak bizonyult. 
Ugyanis hosszas vita után a pápa és a zsinat elvetette egy új rend 
alapításának a gondolatát, s ebben a kérdésben Fülöpnek kellett 
engednie. Sikerült viszont megtartania a feloszlatott rend 
vagyonát. A pápa és a zsinat úgy határozott, hogy a templomos 
rend javait régi vetélytársának, az ispotályos rendnek adják át; 
Franciaországban azonban e határozat csak írott malaszt maradt. 
Ott a rend vagyonának jórésze már eltűnt a királyi pénzesládában, 
és az ispotályosok sose tudták a maradékot Fülöpből vagy 
utódaiból kicsikarni. 


, dd 


1312 májusában a pápa döntött a még életben lévő templomosok 
sorsáról. Kis csoportokban különböző kolostorokba kellett 
menniük, s életük hátralévő részét ott kellett leélniük, kivéve a 
visszaeső eretnekeket, azokat, akik beismerő vallomást tettek, 
majd vallomásukat visszavonták. Ezzel a templomosok tömegét 
kitevő személyek a homályba vesznek. Más volt a helyzet a 
franciaországi templomos rend négy fő tisztségviselőjével, kivált a 
nagymesterrel, Jacgues de Molay-vel. Ezeket az embereket 
szabadon engedni túlságosan veszélyes lett volna, ezért 
életfogytiglani börtönbüntetésre ítélték őket. 


1314. március 18-án a négy vezető Párizsban egy emelvényen 
állva hallgatta meg ítélete kihirdetését. Ketten szó nélkül 
hallgatták végig, ketten azonban - Jacgues de Molay és a 
normandiai perjel, Geoffíroi de Charnay — nem. A nagymester 
korábban nem mindig mutatkozott hősnek; 1307-ben beismerő 
vallomást tett, pedig meg sem kínozták, sőt még olyan körlevelet is 
küldött szét az egész országba, amelyben ugyanerre utasította a 
neki alárendelteket. Ekkor azonban, az utolsó pillanatban, amikor 
még tehette, megszólalt. Ünnepélyesen kijelentette, hogy a rend 
szabályzata mindig tisztes, erkölcsös és katolikus volt, és a rend 
teljesen vétlen az ellene vádként felhozott eretnekségekben és 
bűnökben. Ő maga megérdemli a halált, mert a kínzástól félve, a 


pápa és a király nyomására hamisan elismerte a vádak egy 
részét.31 

Fülöp király úgy reagált, ahogy ezt várni lehetett: semmiféle 
egyházi felhatalmazásra nem várva, Jacgues de WMolay-t és 
Geoffroi de Charnay-t máglyán megégettette. 


Így végződött ,a templomosok ügye?. A mi történetünk 
összefüggéseiben igen jelentős esemény ez. A római birodalom 
napjai óta most látjuk az első példáját annak, hogy világi 
hatóságok azokat az emberellenes képzelgéseket veszik elő és 
használják fel, amelyeknek a történetét nyomon követtük. De 
megfigyelhetjük azt is, miképp alakultak át maguk az elképzelések. 
A hit elhagyása, Krisztus és a kereszténység tudatos megtagadása 
most válik először súlyponti kérdéssé. 


Nincs ebben semmi meglepő. Az előző fejezetekben megfigyeltük 
a vallásos érzés egész szerkezetében végbemenő változást: az 
Ördög és démonainak hatalma egyre nagyobbnak mutatkozott, az 
emberek hitbeli tartalékai egyre elégtelenebbeknek. Valahol a 
lelkük mélyén az emberek egyre több késztetést kezdtek érezni 
hitük elhagyására. Fülöp király céljaival jól egybevágott, hogy a 
templomosokat úgy tekintsék és úgy is kezeljék, mint e késztetés 
megtestesítőit, még ha ilyen érzések valójában senkitől sem álltak 
is távolabb, mint ezektől az istenfélő, egyszerű lelkű katonáktól. 


Nem mintha csak a templomosokra osztották volna ki ezt a 
szerepet. Ezekben az években egyéb szövetségeseket is kerestek és 
találtak az Ördögnek, még valószínűtlenebb helyeken." 


"Lásd 10. fejezet, 1-2. bekezdés 


A boszorkányok nem létező 


társasága 


1. 


Százával születtek könyvek és cikkek a XV-XVII. századi nagy 
boszorkányüldözésről, s a legutóbbi néhány évben a történészek 
minden addiginál nagyobb figyelmet szenteltek a tárgynak. Ez 
azonban nem azt jelenti, hogy már nincs mit mondani. Sőt, mennél 
több írás jelenik meg, annál kirívóbbak a véleménykülönbségek. 
Voltak-e olyan emberek, akik boszorkánynak tekintették 
magukat? Ha igen, mit csináltak vagy mit hittek magukról? Volt-e 
szervezetük, tartottak-e gyűléseket? Mit értsünk , coven"-en, és 
boszorkányszombaton? Vagy, mikor és hol kezdődött a nagy 
boszorkányüldözés? Kik kezdték, kik tartották fenn oly sokáig, és 
mik voltak az indítékaik? És voltaképpen mennyire volt , nagy?" — 
ezrekre vagy tízezrekre, százezrekre rúgott a kivégzettek száma? E 
kérdések legtöbbjében ma sincs közmegegyezés a történészek közt, 
s ha mégis, az eredmény nem feltétlenül megnyugtató. E könyv 
további fejezeteiben ezeket a témákat ismét megvizsgáljuk. 


Kezdhetjük a boszorkány sztereotip fogalmával, ahogy az a 
legnagyobb boszorkányüldözés idején és helyszínein élt a 
közfelfogásban. Ennek a sztereotípiának legalább a körvonalai 
vitathatatlanul kialakultak. Nemcsak számtalan boszorkányper 


jegyzőkönyve maradt ránk, hanem féltucatnyi boszorkányüldöző 
bíró feljegyzései és kézikönyvei is — a kirajzolódó boszorkánykép 
világosabb és részletesebb már nem is lehetne. 


A boszorkány emberi lény volt, legtöbbször nő, de olykor férfi, 
sőt akár gyermek is, aki szövetség vagy szerződés révén az Ördög 
szolgája, illetve segédje lett. 


Az Ördög a leendő boszorkánynak először hús-vér alakban 
jelent meg; néha állat, de legtöbbször jól, sőt választékosan öltözött 
férfi formájában. Majdnem mindig abban a pillanatban tűnt fel, 
amikor az illetőt valami nagy csapás érte: elveszítette valakijét, 
egyszál maga maradt, a legszörnyűbb nyomorba jutott. Ennek 
tipikus példája volt, hogy egy idős özvegyasszonyt, akit elhagytak 
felebarátai, s akinek nem volt kihez fordulnia, felkeresett egy férfi, 
s hol vigasztalgatta, hol pénzt ígért neki, hol ijesztgette, hol 
ígéreteket csikart ki tőle arra, hogy neki engedelmeskedik, s végül 
közösült vele. A pénzből legtöbbször semmi sem lett, a párzás meg 
egyenesen gyötrelmes volt, az engedelmességre tett ígéret azonban 
kötelezően érvényben maradt. Az új boszorkánynak ünnepélyesen 
és visszavonhatatlanul meg kellett tagadnia Istent, Krisztust, a 
keresztény vallást, s el kellett magát köteleznie a Sátán 
szolgálatára; ezután az Ördög rajta hagyta a maga jegyét, 
többnyire a bal keze körmeivel, azaz inkább karmaival, az asszony 
testének bal felén. 


A boszorkánnyá válás ritkán hozott gazdagságot vagy szerelmi 
gyönyört, tudott viszont egyéb jótéteményekkel szolgálni. A 
boszorkány képes lett maleficiumot űzni, vagyis természetfölötti 
módszerekkel ártani felebarátainak. A szerződés értelmében ezt 
megkövetelte tőle az Ördög, aki viszont az e célra szükséges 
természetfölötti erővel ruházta fel a boszorkányt. Az Ördög 
segítségével tetszése szerint bárkinek az életét tönkretehette. 
Hirtelen betegséggel, elmeháborodással, nyomorékságot okozó 
balesettel, vagy halállal sújthatott férfit, asszonyt, gyermeket. Meg 
tudott rontani házasságokat azzal, hogy meddőséget hozott az 
asszonyra, sorra elvetéltette vele a magzatait, vagy a férfit tette 
impotenssé. A szarvasmarhát meg tudta betegíteni, sőt meg is 
tudta ölni; jégesőt tudott támasztani, vagy esőt, alkalmatlan 


időpontban, s ezzel tönkretette a termést. Mindez egyúttal az ő 
jutalma is volt, hiszen a boszorkány vágya, akárcsak mesteréé 
mindig s csakis az ártás, csakis a pusztítás. 


A boszorkányok a közhit szerint különösen jól értették a 
csecsemők és kisgyermekek megölésének a módját. Ebben más is 
vezette őket, mint a puszta gonoszság; a boszorkányoknak többféle 
okból is szükségük volt a hullákra. Emberevők voltak, s 
kielégíthetetlen mohósággal kívánták a különösen zsenge húst; 
egyes korabeli írók szerint egy boszorkánynak az okozta a legfőbb 
gyönyörűséget, ha egy még megkereszteletlen csecsemőt ölt, sütött 
és evett meg. A  csecsemőhúsban azonban mindenféle 
természetfölötti erők is voltak bőven. Varázsitalokba főzve más 
emberek — megölésére lehetett használni, — vagy elfogott 
boszorkányoknak erőt lehetett vele adni arra, hogy kínvallatás 
alatt hallgatni tudjanak. Kenőcsbe is bele lehetett keverni, s ha a 
boszorkány ezzel kente be a testét, repülni tudott. 


A boszorkányoknak szabályos időközökben el kellett menniük a 
kezdetben , zsinagóga", később ,sabbat", vagyis szombat néven 
emlegetett . gyűlésekre. A közönséges  boszorkánygyűlések, 
amelyeket általában pénteken tartottak, nem voltak nagyszabású 
események; azokon csak az adott környék boszorkányai vettek 
részt; az egyetemes boszorkányszombatokra viszont, amelyeket 
évente háromszor-négyszer rendeztek nagy ünnepélyességgel, 
mindenfelől jöttek a boszorkányok. A boszorkányszombat mindig 
éjszakai összejövetel volt, s éjfélig, legkésőbb kakasszóig tartott. 
Helyszíne lehetett temető, keresztút, akasztófa töve, bár a nagyobb 
boszorkányszombatokat általában valami távoli, híres hegy 
csúcsán rendezték. 


A boszorkányszombatra, kivált az egyetemes 
boszorkányszombatra menő boszorkányoknak hosszú utat kellett 
megtenniük igen rövid idő alatt. Ezért repültek. Miután bekenték 
magukat a varázskenőccsel, már a hálószobájukból repülve 
mentek ki, démoni kosok, kecskék, disznók, ökrök, fekete lovak 
hátán, vagy boton, lapáton, nyárson, seprűnyélen emelkedve a 
magasba. Eközben a férj, illetőleg a feleség békésen aludt, nem 
sejtve, milyen fura dolgok történnek; olykor egy bot került az 


ágyba, s nemcsak a helyét foglalta el a hiányzó házastársnak, 
hanem a formáját is felvette. E fogás jóvoltából egyes 
boszorkányok éveken át félre tudták vezetni házastársukat. 


A boszorkányszombatról fennmaradt sok-sok leírás csak apró 
részletekben mutat eltéréseket, így hát könnyű jellemző képet 


festeni róla. A boszorkányszombaton az Ördög elnökölt, aki erre 
az alkalomra nem pusztán emberi alakot öltött, hanem egy 
szörnyetegét, aki félig ember, félig kecske volt: egy rút fekete 
ember, akinek hatalmas szarvai voltak, kecskeszakálla és 
kecskepatája, olykor madárkarmai a keze- és lábafeje helyett. 
Magas ébenfa trónuson ült, szarvaiból fény áradt, óriási szemeiből 
lángok lövelltek. Arca mélységes szomorúságot fejezett ki, s 
rekedtes hangját iszonyú volt hallani. 


A , szombat", akárcsak a , zsinagóga", persze a zsidó vallásból 
származik, amelyet hagyományosan a keresztényellenesség 
tökéletes  megtestesülésének, sőt egyfajta  ördögimádásnak 
tekintettek. . Mert . a  boszorkányszombat elsősorban azt 
bizonyította, hogy az Ördögnek mekkora hatalma van szolgái, a 
boszorkányok fölött. A szertartás azzal kezdődött, hogy a 
boszorkányok letérdeltek és imádkoztak az Ördöghöz, Úrnak, 
Istennek nevezve őt, majd sorban mind megcsókolták, gyakran a 
bal lába fejét, a nemi szervét vagy a végbélnyílását. Ezután a bűnös 
boszorkányok jelentkeztek, hogy megkapják büntetésüket, ami 
általában megkorbácsolást jelentett. Római katolikus országokban 
ez rendszerint úgy folyt le, hogy a boszorkányok bevallották 
bűnüket, például hogy templomba járnak, és az Ördög 
penitenciaként szabta ki rájuk a megkorbácsolást; de mindenütt 
keményen megkorbácsolták azokat a boszorkányokat, akik 
elmaradtak egy boszorkányszombatról, vagy nem vittek véghez 
elég rontást. Ezt követte az istentisztelet paródiája. A fekete 
miseruhába öltözött, püspöksüveget, karinget viselő ördög 
prédikált, s intette híveit, nehogy visszatérjenek a kereszténységre, 
és a keresztény mennyországnál sokkal boldogítóbb paradicsomot 
ígért nekik. Majd fekete székére visszaülve, két oldalán a 
boszorkányok királyával és királynőjével, átvette hívei áldozati 
ajándékait: kalácsot és lisztet, baromfit és gabonát, néha pénzt. 


A gyűlés befejezéseként érte el csúcsát az istentelenség. A 
boszorkányok újból imádkoztak az Ördöghöz, s megcsókolták a 
farát, ő pedig különösen gonosz formában fogadta hódolatukat. 
Parodisztikus úrvacsora következett, két szín alatt, de amit kenyér 
gyanánt kaptak a jelenlévők, olyan volt, mint a cipőtalp, fekete, 
keserű, majdnem rághatatlan, az ital pedig egy korsó émelyítő, 
fekete lötty. Ezután jött az étkezés, de gyakran ez is undorító 
fogásokból állt: korhadt fa ízű halból és húsból, trágyalé ízű 
borból, csecsemőhúsból. Végül duhaj tánc következett, trombiták, 
dobok, sípok hangjára. A boszorkányok kört alkottak, arccal kifelé 
fordulva, s körültáncoltak egy boszorkányt, aki kétrét görnyedt, 
annyira, hogy feje a földet érintette; a végbelébe gyertyát dugtak, 
az adta a világítást. A tánc őrjöngő, buja tombolásba csapott át, s 
akkor már minden szabad volt, beleértve a szodómiát és 
vérfertőzést is. Amikor a legvadabbul tombolt az orgia, az Ördög 
minden ott lévő férfival, nővel, gyermekkel közösült. Végül, a 
boszorkányszombat befejezéseképpen azzal az utasítással küldte 
haza a résztvevőket, hogy minden elképzelhető rontást kövessenek 
el keresztény felebarátaik ellen. 


Így — képzelték el a boszorkányokat — a leghevesebb 
boszorkányüldözés idején és helyein. Meg kell jegyeznünk, hogy 
közösségnek tekintették őket: noha a rontást egyénileg követik el, 
táraságot alkotnak, amely rendszeresen gyűlésezik, közösségi 
rítusok tartják össze, s központilag megszabott szigorú 
fegyelemnek vannak alávetve. Minden tekintetben a kereszténység 
fonákját képviselő közösség, s ezt csak egykori keresztények tudják 
sikeresen megvalósítani. Ezért a nem-keresztényeket, például 
zsidókat, cigányokat, ha netán megvádolták is maleficiummal, 
sosem gyanúsították azzal, hogy a szó szoros értelmében 
boszorkányok lettek volna. A boszorkányság a hit megtagadásának 
számított, méghozzá a legvégletesebb, legteljesebb, 
legszervezettebb formában. A boszorkányokat mindenekfelett 
ördögimádók szektájának tekintették. 


2. 


Hogyan alakult ki ez a különös sztereotípia? Azóta, hogy a XIX. 
század második negyedében a történeti kutatások a témakörben 
elkezdődtek, leginkább két magyarázat kínálkozott. Egyes tudósok 
szerint csakugyan volt egy boszorkány szekta, s a boszorkányokat 
üldöző és perbe fogó hatóságok valójában ennek a szektának a 
helyi szervezeteit zúzták szét. Mások azt állították, hogy a 
boszorkány szekta fogalma először az Inkvizíció kathar-ellenes 
hadjáratának melléktermékeként alakult ki, és mint sztereotípiát 
először egy nagyszabású inkvizíciós  boszorkányüldözésben 
használták fel, amely több száz áldozatot követelt Dél- 
Franciaországban a XIV. században. 


Amikor e két feltevés közül az első felmerült, alapvetően 
újdonságot jelentett. A XVIII. században és a XIX. elején 
úgyszólván egyetlen művelt ember sem hitte, hogy boszorkány 
szekta egyáltalán valaha is létezett volna; ezt csak úgy 1830 táján 
kezdték ténynek tekinteni. Azt persze, hogy a szekta mindazt 
elkövette, amit eredetileg feltételeztek róla, azok a tudósok sem 
állították, akiknek a nézete szerint valóban létezett a boszorkány 
szekta. Nem mondták azt, hogy a boszorkányok a levegőben 
repültek a boszorkányszombatra, vagy hogy ott a testet öltött 
Ördög elnökölt. Azt azonban állították, méghozzá nyomatékosan, 
hogy boszorkányok csoportokba szerveződtek, elismert vezetőikkel 
az élen; hogy egy olyan vallási kultusz hívei voltak, amely nemcsak 
keresztényietlen, hanem keresztényellenes is volt, és hogy az éj 
leple alatt, távoli helyszíneken gyülekeztek össze e kultusz 
szertartásainak gyakorlására. E nézet szerint a boszorkányperek 
jegyzőkönyveit és a  boszorkányüldözők írásait úgy kell 
tekintenünk, mint amelyekben torzító beállításban ugyan, de olyan 
csoportokról van szó, amelyek valóban léteztek, és olyan 
gyűlésekről, amelyek valóban lezajlottak. Ezt a nézetet, amelynek 
jelentős európai és észak-amerikai egyetemek tudósai adtak 
hangot, gyakran egyetemi kiadóknál megjelent munkákban, vakon 


elhitte rengeteg művelt ember. S elhiszi még ma is: amikor a nagy 
boszorkányüldözés kerül szóba, az esetek nagyobb részében az a 
felfogás mutatkozik meg, hogy az üldözés nyilván egy valóban 
meglévő titkos társaság ellen irányult. 


E felfogás első képviselőjének egyesek Girolamo Tartarotti- 
Serbati olasz papot tartották, aki 1749-ben adta ki Del Congresso 
Notturno delle Lamie című munkáját, mások viszont Jacob 
Grimmet, a nagy német néprajztudóst, 1835-ben megjelent 
Deutsche Mythologie című művének bizonyos szakaszai alapján, de 
valamennyien tévednek. Tartarotti és Grimm csupán arra hívta fel 
a figyelmet, hogy a kereszténység előtti időkből származó népi 
hiedelmek is szerepet játszottak a sztereotípia kialakulásában. De 
még csak nem is célzott egyikük sem arra, hogy a nagy 
boszorkányüldözés egy keresztényellenes szekta ellen irányult 
volna. Alighanem Karl Ernst Jarcke volt az első újkori tudós, aki 
ezt a nézetet hangoztatta. 1828-ban, amikor Jarcke a büntetőjog 
fiatal professzora volt a berlini egyetemen, egy jogtudományi 
közlöny számára sajtó alá rendezte egy XVII. századi német 
boszorkányper iratait, s ezekhez hozzáfűzte a maga rövid 
észrevételeit. Azt állította, hogy a boszorkányság elsősorban 
természetvallás, és a pogány germánoknak hajdan ez volt a 
vallásuk. A kereszténység általános elterjedése után is fennmaradt 
ez a vallás, hagyományos szertartásaival és szentségeivel együtt az 
egyszerű emberek közt élő hagyományként, de megváltozott a 
jelentése. Az egyház ördögimádásként elítélte, s végül még azok is 
elfogadták a dolognak efféle megítélését, akik titokban továbbra is 
űzték. A hajdani pogány vallásnak a leglényegéhez tartoztak olyan 
titkos fogások, amelyekkel befolyásolni lehetett a természetet, 
olyan fogások, amelyek hatékonysága ama vallás követői és 
keresztény papok szerint is az Ördögtől függött. Minthogy a 
keresztény vallás lett a köznép vallása, e fogások gyakorlását 
általában úgy ítélték és úgy is élték meg, mint a gonosz tudatos és 
önkéntes szolgálatát; akit ezekbe beavattak, az az Ördög 
szolgálatát választotta. Ez a magyarázata annak a boszorkányhit 
későbbi formájával együtt kialakult nézetnek, hogy aki ezekben a 


fogásokban jártas, ezeket feltehetően mások kárára fogja 


használni, vagyis feltehetően maleficiumot fog elkövetni. 1 


1839-ben a téma új változatával állt elő Franz Josef Mone 
történész, aki akkor, fényes professzori pályája után a badeni 
levéltár igazgatója volt. Ő is úgy vélte, hogy a boszorkányság a 
kereszténységet megelőző időkből származó kultusz, csakhogy az ő 
felfogása szerint ez nem az ősi germánok elismert vallásából eredt, 
hanem egy olyan földalatti, titokzatos kultuszból, amelyet a 
lakosság legalsó rétege űzött. A Fekete-tenger északi partján élő 
germán népek kapcsolatba kerültek Hekaté és Dionüszosz 
kultuszával, a lakosság rabszolga sorban lévő elemei pedig átvették 
ezeket a kultuszokat, és saját vallásukká ötvözték őket. Ezt a 
vallást egy kecskeszerű isten imádása, éjszakai orgiák rendezése, 
mágia űzése és mérgek használata jellemezte. Amikor a germán 
népek nyugat felé húzódtak, ezt a vallást magukkal vitték, de a 
szabadnak született férfiak és nők megvetéssel viseltettek iránta. 
Ez mindig is ellentétes volt a társadalom hivatalos vallásával, s 
változatlanul ez volt a helyzet akkor is, amikor a kereszténység lett 
a hivatalos vallás. A földalatti vallás a boszorkányság volt. A 
boszorkányok tehát , kiválóan megszervezett titkos társaság?-nak 
számítottak, amelynek a gyökerei a messzi múltba nyúltak vissza, a 
boszorkányszombatot vezető Ördög pedig Dionüszosz torz 
változata volt. Még a háziállatok ellen elkövetett rontások is, 
amelyek oly nagy számban szerepelnek a perekben, talán azt 
tükrözik, hogy az őrjöngő bacchánsnők őzgidákat és ünőket 


szoktak volt ölni.2 


Egyik felfogás sem meggyőző. Sem Jarcke, sem Mone nem tudja 
bizonyítani, hogy az ősi, akár germán, akár görög istenek 
tiszteletét a középkorban valóban gyakorolták szervezett, titkos 
társaságok. Azt sem próbálják még csak megmagyarázni sem, 
hogy ha efféle csoportok észrevétlenek maradtak majdnem ezer 
éven át, miért keltettek egyre nagyobb figyelmet a XV., XVI. és 
XVII. században. Ám mindkét férfiú komoly tudós volt, s közös 
erővel sikerült a kérdést mellékvágányra terelniük, amelyen időről 
időre más, köztük hozzájuk hasonló, komoly tudósok követték és 
követik őket mindmáig. 


Jarcke és Mone buzgó római katolikus volt, olyannyira, hogy 
alkalomadtán mindkettőjük a papság szószólójaként lépett fel a 
sajtóban. Ezenkívül nézeteiket éppen akkor fejtették ki, amikor a 
francia forradalom és következményeinek hatásaként konzervatív 


körökben sokan rögeszmésen rettegtek a titkos társaságoktól.? A 
legcsekélyebb megértést sem tanúsították a boszorkányok titkos 
társasága iránt, amely feltevésük szerint valamikor létezett; az ő 
szemükben ez egy alapvetően gonosz összeesküvés volt az igaz hit 
és az igaz egyház ellen. De az ellenkező álláspontnak is támadt 
szószólója, Jules Michelet személyében. La Sorcicre című művében 
(1862) úgy állítja be a boszorkányságot, mint a középkori 
jobbágyok indokolt, bár reménytelen tiltakozását az őket 
tönkretevő társadalmi rend ellen. 


Michelet úgy képzeli, hogy a jobbágyok titkon összejöttek 
éjszaka; ősi pogány táncokat lejtettek, s ezeket az urak és a papok 
ellen irányuló szatirikus bohózatokkal váltogatták. Úgy véli, hogy 
ez Így ment már a XII-XIII. században, a XIV-ben pedig, amikor 
az egyház is, meg a nemesség is jórészt elveszítette a hitelét, a 
boszorkányszombat ritualizált elutasítássá alakult a keresztény 
Isten alakjával fémjelzett fennálló társadalmi rend ellen. Michelet 
ezt , fekete misé?-nek hívja, s középpontjába nem az Ördögöt 
helyezi, hanem egy nőt, egy harmincas éveiben járó jobbágynőt, 
sakinek olyan az arca, mint Médeáé, szépsége gyötrelmekből 
született, tekintete sötét, tragikus, zaklatott; dús, bozontos fekete 
haja úgy omlik alá, ahogy a véletlen hozza, fürtjei mint megannyi 
tekergőző kígyó. Fejét, mint sírokat a borostyán, a halál 


virágjaként verbénakoszorú ékesítheti?.§ 


Ez a regényes figura a kultusz papnője, sőt, Michelet szerint ő 
kezdeményezi, szervezi és rendezi az egész boszorkányszombatot. 
Ő veszi rá a parasztokat, hogy a közös étkezésre ennivalót 
adjanak, s tudja, hogy aki ad, rájön majd, milyen 
bűnszövetkezetbe keveredett. Ez a nő állítja fel az óriási, fából 
készült figurát, amely szőrös, szarva van és nagy hímvesszeje. Ez 
, nagy lázadó jobbágy"-ként ábrázolja a Sátánt, aki Isten ellen kel 
fel, amiért az őt a mennyországból kitaszította, de ő maga is afféle 
természetisten, , aki csírázásra serkenti a növényeket", sőt, aki 


, észrevette, hogy a Természet megalázottan hever, mert az egyház 
kivetette, mint egy szurtos csecsemőt, s ő felemelte a Természetet és 


a kebelébe zárta?.? 


A boszorkányszombaton a papnő rituális párzást végez a 
Sátánnal: az egybegyűlt sokaság szemeláttára ölébe ül, és 
közösülést utánozva magába fogadja annak a lelkét. Később, a 
lakoma és a tánc után az oltár szerepét tölti be. Egy démonnak 
álcázott férfi áldozatot mutat be a földön fekvő testén: gabonát 
áldoznak a Sátánnak, hogy jó legyen a termés, kalácsot sütnek a 
hátán, s azt szent ostya gyanánt osztják szét. Végül a papnő hangos 
szóval gyalázza a keresztények Istenét, s eközben , démonok" 
csapata ront elő, s tüzeken ugrál át, hogy az összegyűlt parasztokat 
kigyógyítsa a pokol tüzétől való félelmükből. 


Tény, hogy a boszorkányszombatról szóló egyetlen kortársi 
leírásban sincs szó efféléről. Egyetlenegy sem említ papnőt, s még 
csak nem is céloz arra, hogy nő volna a szertartás vezetője. A 
, fekete mise? pedig, amelyet egy nő hátán celebrálnak — ez a 
fogalom egészen más történelmi összefüggésekben született, 


méghozzá a párizsi , méreg-ügy"-ben, 1680 táján.§ És a 
boszorkányszombatot a kezdet kezdetén sem tekintették a 
jobbágyok ünnepségének; már 1460-ban Arrasban gazdag és 
befolyásos polgárokat is megvádoltak azzal, hogy ilyenen 
résztvettek egyszerűbb emberek társaságában: Michelet, hogy a 
maga elbeszélésének némi valószínűséget kölcsönözzön, kénytelen 
úgy tenni, mintha a  boszorkányszombatról fennmaradt 
beszámolók mind abból az időszakból valók volnának, amikor ez a 
szokás már hanyatlóban volt; az igazi, az eredeti 
boszorkányszombat tehát valami egészen más. Történész ezt az 
érvelést aligha fogadhatja el. 


De a boszorkányszombatról fennmaradt leírásokban még így is 
akad, ami gondot okoz  Michelet-nek. Bizonyos lényeges 
mozzanatokon egyszerűen átsiklik; például egy szót sem szól a 
maleficiumról; más kérdéseket úgy-ahogy megválaszol. Gondot 
okoznak neki a szerelmi orgiákról szóló históriák, amelyekben a 
vérfertőzésre esik a fő hangsúly. Azt bizonygatja, hogy leplezetlen 


promiszkuitásról szó sem lehetett, hiszen kisgyermekek is voltak 
jelen. Azt viszont elismeri, hogy titkon azért eshetett vérfertőzés, 
sőt ennek magyarázatára két, egymásnak kölcsönösen ellentmondó 
érvet is hoz. Lehet talán, hogy a vérfertőzés fogalmát a középkori 
törvények szerint kell értelmezni, amelyek a rokoni kapcsolatok 
esetére szóló tiltást egészen a hatodfokú unokatestvérekig 
terjesztették ki. Másrészt talán az is lehet, hogy a papnő, lévén 
maga is nő, együttérzett az asszonyokkal, és azért buzdította a 
fiúkat az anyjukkal való párzásra, hogy az anyáknak öreg korukra 
biztos fedél legyen a fejük felett. Azután számtalan korabeli leírás 
említi, hogy a Sátán magját a boszorkányok hidegnek érzik, 
amikor befogadják. Michelet úgy véli, hogy akármilyen párzás 
zajlott is a boszorkányszombaton, azt jéghideg ,,tisztítás"-nak 
kellett követnie, a fogamzás meggátolására. A csecsemők pedig, 
akiket a  boszorkányszombatokon állítólag megettek, csak 
csecsemő-formájú bábuk voltak, amelyek úgy néztek ki, mintha 
húsból lettek volna. Ezek, amikor a papnő hátára tették őket, a 
Népet jelképezték, s amikor a jobbágyok ettek belőlük — vagy úgy 
tettek, mintha ennének -—, egyszerűen csak arról van szó, hogy a 
Nép hódolattal adózott a Népnek, igazi demokratikus szellemben. 


Ezt mondja a La Sorcicre a boszorkányszombatról, s az 
erőltetett . érvelés, egyes dokumentumok mellőzése, és a 
szövegmagyarázatnak az értelmezést döntően meghatározó 
ostobaságai ellenére mindez mégsem maradt hatástalan. Mert a La 
Sorcicre-ben Michelet mozgósította mindazokat a látnoki és költői 
adottságait, amelyek olyan lenyűgöző történésszé teszik. Bár azt 
hangoztatta, hogy a könyv mentes az érzelmek regényes 
csapongásától, és hogy összes művei közt ez a vitathatatlanul 
leghitelesebb, ennek épp az ellenkezője igaz. A La Sorcicre-t 
Michelet hatvannégy éves korában írta, és nagyon rövid idő alatt; 
a boszorkányszombattal foglalkozó két fejezet egyenként egy nap 
alatt készült, s két hónap alatt majdnem az egész könyvet 


befejezte.? Az öreg romantikus radikálisnak, akit fűtött a 
szenvedélyes vágy, hogy két elnyomott rétegnek — a nőknek és a 
középkori parasztságnak -— igazságot szolgáltasson, az alapos 
kutatásra már sem ideje, sem kedve nem volt. Az eredmény egy 


gazdag képzeletről tanúskodó alkotás lett, amely olyan hatásos, 
hogy újra meg újra kiadták, s egymást követő nemzedékek 
olvasták és vették komolyan. Nagy általánosságban, úgy látszik, 
még egyes nagyon árnyaltan gondolkodó mai francia történészekre 
is hatott. Például Emmanuel Le Roy Ladurie professzor Les 
paysans de Languedoc című hatalmas művében (1966) még mindig 
úgy beszél a boszorkányszombatokról, mint valóságos gyűlésekről, 
amelyekben a parasztok ösztönös lázadása fejeződött ki 


jelképesen." 


De a La Sorcicre egyes célzásaiban egy másfajta értelmezés 
lehetősége is felsejlik. Michelet azt sugallja egy elejtett 
megjegyzésével, hogy a  boszorkányszombat tulajdonképpen 
termékenységi kultusz ünnepsége volt, amelynek célja a bő termés 
biztosítása. Ez a gondolat azután, későbbi tudósok kezén, 
megdöbbentő részletekkel gazdagodott. 


Az Átokföldjéhez írt jegyzeteiben T. S. Eliot a művek közt, 
amelyeknek különösen nagy hálával tartozik, Sir James Frazer 
Aranyágát is említi: , egy antropológiai munka... mely mély 
hatással volt nemzedékünkre?. Eliot némely más jegyzetével 
ellentétben ez teljesen komoly: az 1890-ben megjelent, majd 
bővített formában 1907 és 1915 közt tizenkét kötetben kiadott 
Aranyág a termékenységi kultuszok valóságos kultuszát indította 
el. Az angol nyelvterületen legalábbis divatba jött mindenféle rítust 
olyan mágia származékaként értelmezni, amelyet eredetileg az 
állatok szaporodásának és a növények növekedésének serkentésére 
alkalmaztak, s a legkülönbözőbb isteneket és hősöket kezdték úgy 
nézni, mint a vegetáció szellemének álcázott megjelenési formáit. 
Számítani lehetett rá, hogy ezt a fajta értelmezést az európai 
boszorkányság történetére is alkalmazni fogják, s ez meg is történt, 
Margaret Murray The Witch-cult in western Europe című 
művében. 1921-et írtak akkor, s az Aranyág hatása éppen abban az 
időben volt a legerősebb. (Az Átokföldje, Eliot megjegyzésével, a 
következő évben jelent meg.)10 

Murray említett művének Európában rendkívül nagy hatása 
lett. Az Encyclopaedia Britannica egymást követő kiadásaiban 


mintegy negyven éven át (1929-1968) a , Boszorkányság"? címszó 
alatt Margaret Murray cikke jelent meg, amely egyszerűen csak 
könyve állításait summázta, úgy, mintha egyértelműen bizonyított 
tényekről lett volna szó. 1962-ben egy csüggedt tudós már ilyen 
megjegyzésre érezte magát indíttatva: ,,Úgy látszik, a 
murrayisták... uralma a magasabb értelmiségi rétegekben szinte 
vitathatatlan. Művelt emberek igen széles körében terjedt el az a 
nézet, , hogy Margaret Murray professzor az európai 
boszorkányság történetének kérdésében megtalálta a helyes 


választ, és hogy felfogását be is bizonyította." 11 Azóta, hogy ezt az 
észrevételét a szerző leírta, a murrayisták ügye hatalmas erősítést 
kapott. Az Oxford University Press, amely Murray művét 
eredetileg kiadta, 1962-ben olcsó, fűzött változatban is 
megjelentette, ami azóta is több új kiadást ért meg, s még mindig 
nagyon kelendő. Ehhez az új kiadáshoz írt előszavában Sir Steven 
Runciman, a neves középkorkutató megdicséri a szerző 
tudományos lelkiismeretességét, s nem hagy kétséget afelől, hogy 
alaptételét is teljesen elfogadja. A XVII. századi Angliával 
foglalkozó . vezető történészek közül egyesek ugyanilyen 
bizalommal vannak iránta. Még a boszorkányság történetének 
szűkebb területén dolgozó szakemberekre is nagy mértékben 
hatott és — ahogy majd látni fogjuk — hat még ma is ez a könyv. 
Könyvtárnyi új művet ihletett, amelyek tovább terjesztették ezt a 
felfogást többé vagy kevésbé komoly olvasók közt. Jellemző, hogy 
Nagy-Britanniában, még a rangos Pelican sorozatban is, amelyben 
1958-ban a Murray-ellenes Geoffrey Parrinder munkája jelent 
meg, azt 1965-ben a néhai Pennethorne Hughes murrayista 
felfogású műve váltotta fel. Még látványosabb fejlemény, hogy az 
elmúlt évtizedben a Murray művének és származékainak ösztönző 
hatására rendkívüli mértékben elszaporodtak a 
; boszorkánytársaságok?" Nyugat-Európában és az Egyesült 
Államokban, ami a New York-i székhelyű  Boszorkányok 
Nemzetközi Szakmai Szövetségének megalapításában érte el 
csúcsát. 1970-ben a szövetség Dr. Leo Martello és főpapnője, Hazel 
boszorkány vezetésével megtartotta a ,, világ első nyilvános 
boszorkánygyűlését" a Central Parkban, Halloweenkor, vagyis 
Mindenszentek előestéjén. Az ember azt hiszi, talán még Margaret 


Murray is meglepődött volna, látva a , Szabadságot a 
boszorkányoknak? mozgalom fejlődését, s az olyan terveiket, mint 
a boszorkánynapi felvonulás, boszorkány hírszolgálat, boszorkány 
előadások rendezőirodája, és a liga a boszorkányok jóhírének 


védelmére. 12 


Az alábbiakban foglalható össze, amit Murray a Witch-cultban 
megfogalmazott és a folytatásban, az 1933-ban megjelent a The 
God of the Witchesben kifejtett: 


Egészen a XVII. századig élt Nyugat-Európában egy vallás, 
amely sokkal régebbi volt a kereszténységnél, s ennek a királyoktól 
a  parasztokig minden társadalmi rétegben voltak hívei. 
Középpontjában egy kétarcú, szarvat viselő isten tisztelete állt, akit 
a rómaiak Dianus vagy Janus néven ismertek. Ez a , Dianus- 
kultusz" olyanféle vallás volt, amilyet az Aranyág bőven taglal. A 
szarvas isten a termények érésének és az évszakoknak a 
körforgását jelképezte, s a róla kialakult elképzelés szerint 
szabályosan visszatérő időben meghalt, illetve új életre kelt. A 
társadalomban kiválasztott emberek képviselték. Egy-egy nemzet 
olyan híres személyiségei voltak köztük, mint Rufus, azaz 
Pirospozsgás Vilmos, Becket Iamás, Jeanne d"Arc és Gilles de 
Rais, akiknek a drámai halála az isten feltámadását és a föld 
megújulását szolgáló rituális áldozat volt. Falusi szinten az istent 
az a szarvat viselő személy jelenítette meg, aki a 
boszorkánygyűléseket vezette. Akik ellenségesen szemlélték ezeket 
a dolgokat, például az inkvizítorok, természetesen úgy tekintették 
ezt a személyt, mint aki maga az Ördög, vagy legalábbis a 
képviselője, az ő szemükben tehát a boszorkányság valamiféle 
sátán-tiszteletnek látszott. A boszorkányok valójában csak a 
kereszténység előtti Dianus istenségnek mutatták be hódolatukat, 
és ha úgy látszott, hogy megcsókolják uruk hátsó részét, ennek 
csak az volt az oka, hogy az maszkot viselt, amelynek, akárcsak 
magának az istennek, két arca volt. A  Dianus-kultusz 
fennmaradása nagyrészt egy őshonos népnek volt köszönhető, 
amely az egymást követő hullámokban érkező hódítók elől 
kénytelen volt rejtekhelyre húzódni. Ezek a menekültek alacsony 
termetűek voltak; ez a tárgyi alapja a , kis emberek"-ről, vagyis a 


tündérekről szóló történeteknek. Félénken visszahúzódva éltek 
ugyan, de annyit mégis érintkeztek a helyi lakossággal, hogy 


vallásuk lényegét át tudták adni neki. A boszorkányok az ő 
tanítványaik és szellemi örököseik voltak. 


A Dianus-kultusz szervezetileg a helyi , coven"-re, társaságra 
épült, amely mindig tizenhárom tagból állt, tizenkét közönséges 
tagból, férfiakból és nőkből vegyesen, és egy tisztségviselőből. A 
csapat tagjainak el kellett járniuk a heti gyűlésekre, amelyeket 
Murray , esbat"-oknak? nevez, és a nagyobb összejövetelekre, a 
tulajdonképpeni boszorkányszombatokra is. Szigorú fegyelem 
uralkodott: a vétkest, aki elmaradt a gyűlésről, vagy az ott kapott 
utasításokat nem hajtotta végre, úgy megverték, hogy olykor 
belehalt. Az így létrejött építmény rendkívül szilárdnak bizonyult: 
az egész középkorban végig a Dianus-kultusz volt az uralkodó 
vallás, a kereszténység alig több, mint máz. 


£ Estebéne de Cambrue (1567) alapján. (Kontrollszerk.) 


Csak a reformáció jövetelével lett a kereszténységnek olyan 
hatalma a lakosság felett, hogy nyílt támadást indíthatott 
versenytársa ellen — ez eredményezte a nagy boszorkányüldözést. 


Szakmája szerint Margaret Murray nem történész volt, hanem 
egyiptológus, régész és folklorista. Az európai, sőt még az angol 
történelmet is csak felületesen ismerte, a történettudomány 
módszereit pedig egyáltalán nem. A  boszorkánykutatás 
szakterületén, úgy látszik, az üldözések modern történeti 
feldolgozásai közül egyet sem olvasott, de ha olvasott volna, sem 
használta volna fel. Már majdnem hatvan éves volt, amikor ezek 
iránt a kérdések iránt érdeklődni kezdett, s nézetei a fÍrazeri 
öntőforma egy túlméretezett és torz változatában szilárdultak meg. 
Élete hátralévő részében pedig (jóllehet, száz évig élt) olyan 
görcsösen ragaszkodott ezekhez a nézetekhez, hogy semmilyen 
kritika, még a legszakszerűbb és a legmeggyőzőbb sem tudta 
álláspontjától eltéríteni. 


Pedig ilyen kritikában nem volt hiány. George Lincoln Burr, 
Cecil U"Estrange Ewen, Rossell Hope Robbins professzor, Elliot 
Rose, Hugh Trevor-Roper professzor, Keith Thomas mind azok 
közül valók, akik az 1920-as és az 1970-es évek között vagy 
mérlegre tették és könnyűnek találták Margaret Murray 
felfogását, vagy eleve elvetették, mint amivel nem is érdemes 
foglalkozni. Más tudósok azonban másképp foglaltak állást, s azt 
mondták, hogy ennek a felfogásnak, nyilvánvaló túlzásai ellenére, 
van igazságmagja. Ezt fejtegeti Arno Runeberg Witches, demons 
and fertility magic című könyvében (1947). Hangsúlyozza, hogy a 
Murray által idézett boszorkánygyűlés-leírások közül némelyik 
semmi képtelenséget sem tartalmaz, ellenkezőleg, teljesen hihető. A 
boszorkányok a boszorkányszombatra és onnan vissza nem 
repülve mennek, hanem gyalog, vagy lóháton, az ,,Ördög?-ben 
semmi természetfölötti nincs, úgy ül az asztalfőn, mint egy 
közönséges ember; az étkezés egészen szokványos; a résztvevők 
még azt is megmondják, ki milyen enni- és innivalót hozott. 
Runebergnek ez a végső következtetése: , Hogy az ilyen 
italozásokat csak érzékcsalódásoknak kellene tekintenünk... ez 
nehezen hihető. Az sem valószínű, hogy az üldözők célzatos 
kérdésekkel vettek volna rá embereket ilyenféle történetek 


elbeszélésére?.13 E felfogás szerint ezek a — talán nem nagyon 
gyakori s nem is túlságosan elterjedt — köznapi események jelentik 
azt a valóság-elemet, amely köré a képzelgések szövődtek, s így 
alakult ki fokozatosan a boszorkányszombat fogalmának az az 
elképesztő változata, amelyet más, ismertebb leírásokban találunk. 
Nyomós érv volna ez, ha a Murray által idézett beszámolók 
csakugyan olyan tárgyilagosak volnának, amilyeneknek látszanak; 
dehát azok-e valóban? Ezt csak úgy lehet tisztázni, ha Murray 
forrásait eredeti szövegkörnyezetükben vizsgáljuk meg, ami 
fáradságos munka ugyan, de már réges-rég el kellett volna végezni. 


A The Witch-cult in western Europe szóbanforgó passzusaiban a 
szerző körülbelül tizenöt elsődleges forrásra hivatkozik, főként 
közismert pereket leíró röpiratokra. Mármost, mind e források 
közt csak egy van, amelyben nem fordulnak elő nyilvánvalóan 
kiagyalt és képtelen elemek, de az Ördög, bár itt ő egy 


, [dd 


5 kékkalapos, jóképű fiatal legény", még ebben az egyben is 
megfelel a hagyományos követelményeknek: hideg a teste, hideg az 


ondója, s készségesen párzik egy nyolcvan éves boszorkánnyal.14 
Ahhoz, hogy lemérhessük, mennyit ér valójában a többi forrás, 
elég ha vagy féltucat esetben összevetjük azt, amit Murray idéz, 
azzal, amin szó nélkül átsiklik. 


Az 1612-ben perbe fogott lancashire-i boszorkányok ténykedését 
a következő, korabeli röpiratból vett szemelvények mutatják be: 


Az előbb említett személyeknek marhahús, szalonna és birkasült volt 
a vacsorájuk, amely birkasült (ahogy ezt e tanú nevezett testvére 
mondotta) Christopher Swyers barleyi lakos ürüjéből készült, amely 
ürüt előző este hozott e tanú anyjának házához nevezett James 
Device, e tanú nevezett testvére, s azt e tanú szemeláttára ölték és 
ették meg... És már említett hazamenetelük előtt mind 
megállapodtak abban, hogy aznap egy esztendőre újra összejönnek 
nevezett Preston feleségének házánál, amikorra is nevezett Preston 
felesége nagy lakomát ígért nekik. 


Ezután , kimentek a nevezett házból, ki-ki a maga alakjában és 
képében, s mind felültek az ilyen vagy amolyan színű lovukra, vagy 


inkább csikajukra?. 15 


Az Ördög, mint látjuk, egyáltalán nem szerepel a leírásban, s az 
ember ebből sosem jönne rá, milyen nagy része volt a per 
egészében a démoni hatalmaknak. A koronatanú egy kilenc éves 
kislány, Jennet Device volt, aki az anyja, nagyanyja és a bátyja 
ellen vallott. A kis Jennet szerint a Gombóc nevű barna kutya 
képében egy szellem ment oda az anyjához, és megkérdezte, milyen 
kívánságát teljesítse; s anyja utasítására rejtélyes módon megölt 
három embert. Hasonló beszélgetést hallott a kislány egy Ficsúr 
nevű fekete kutya és a bátyja, James között, amely után Ficsúr 


valamiképpen egy öregasszony halálát okozta.16 


Az 1664. évi somerseti perek Murray szerint különösen 
tanulságosak. Idéz Elizabeth Styles tanúvallomásából: 


, Összejöveteleiken általában bort, jóféle sört isznak, süteményt, 
húst és más effélét esznek. Igazából akkor esznek és isznak, amikor 
már az egész társaság együtt van, s akkor táncolnak és 
muzsikálnak is. A feketébe öltözött férfi az asztalfőn ül, s 
legtöbbször közvetlenül mellette Anne Bishop. A férfi szól néhány 
szót az étkezés előtt; utána már semmit; hangja erős és nagyon 
mély. 17 

A szerző nem idézi az ezt közvetlenül megelőző mondatot: , A 
Szellem minden gyűlésen, mielőtt eltűnik, kijelöli a következő 
helyszínt és időpontot, s távozásakor büdösséget hagy maga után". 
Említetlenül maradnak bizonyos egyéb részletek is, amelyekkel 
ugyanez a tanú szolgált. Elizabeth Styles ugyanis azt mondta, hogy 
bár neki az Ördög néha férfiember formájában jelent meg, 
többnyire kutya, macska vagy légy alakjában érkezett, s légyként 
szerette a tarkóján a vérét szívni. Híveinek olajat is adott, amivel a 
homlokukat és csuklójukat bekenjék, s ettől képesek lettek 
egyetlen pillanat alatt eljutni a gyűlés színhelyére, vagy onnan 
haza. Még azt is hozzáfűzte Elizabeth, hogy a gyűlésekre néha csak 


a lelkük ment el a boszorkányoknak, a testük otthon maradt.18 


Murray, maga is skót lévén, anyagát bőven meríti a skót perek 
irataiból. Jellemző forrás az 1661-ben  Forfarban 
boszorkányváddal bíróság elé állított nők egyikének, Helen 
Guthrie-nek a vallomása, minthogy szól a boszorkányszombat 
mulatságáról és az onnan való hazatérésről is. A The Witch-cult in 
western Europe-ban a következő szemelvények találhatók: 


Mary Rynd házához mentek, s mind asztalhoz ültek, a jelen lévő 
Ördög az asztalfőre; néhányan elmentek John Benny, a sörfőző 
házához, s onnan sört hoztak... mások meg Alexander Hieche-hez 
mentek, s onnan pálinkát hoztak, amitől jókedvre derültek; az Ördög 
pedig nagyon nyájaskodott velük, kivált Mary Rynddel, s 
mindnyájukat csókolgatta, kivéve magát a nevezett Helent, akinek 


csak kezet csókolt; ő meg Jonet Stout egymással szemben ült az 


asztalnál. 19 


Ő maga, valamint Isobell Shyrie és Elspet Alexander Barrie 
közelében találkoztak egy háznál, nem sokkal napnyugta előtt, s 
miután egy óra hosszat mulattak a mondott házban, s közben 
megittak három pint sört együtt, kimentek a fövenyes tengerpartra, 
ahol három másik nő várt rájuk, s ott volt velük az Ördög is... s 
olyan későn váltak el egymástól aznap éjjel, hogy ő már nem tudott 
szállást keríteni, hanem egész éjjel egy árokparton kellett 


hevernie.20 


Ez rendjén is van így mindaddig, amíg az ember meg nem nézi 
az eredeti forrást, s rá nem jön, mi is van a kipontozott helyeken. A 
hiányok pótlása után a szövegrészek így hangzanak: 


. s onnan sört hoztak, és mint a méhek, egy kis lyukon átbújva 
hozták el az egész sört. . . 


... S ott volt velünk az Ördög is egy nagy ló képében; elhatározták, 
hogy elsüllyesztenek egy Barrie közelében horgonyzó hajót, s a 
nevezett társaság nyomban őt bízta meg azzal, hogy a hajókötelet 
tartsa, a többiek pedig az Ördöggel együtt belementek a tengerbe a 
mondott kötélen, ahogy ő vélte, s úgy egy óra múltán mindnyájan 
visszatértek, változatlan alakban, kivéve hogy az Ördög most, 
visszatértükkor, emberi formát viselt, s a többiek mind iszonyúan 


elcsigázottak voltak. . .21 


Ezután nem meglepő, ha arról értesülünk, hogy a csoport egy 
másik tagja megpatkolt lóvá tudott változni, s ebben az alakban 
szállította társait, sőt magát az Ördögöt is a boszorkányszombatra 
és onnan vissza, minek következtében aztán másnap ágyban kellett 
maradnia, mert annyira kisebesedtek a kezei. S az sem ér 
bennünket váratlanul, hogy a forfari boszorkányok olykor a fent 
leírtaknál . szokatlanabb ételeket is fogyasztottak. Végül 


bevallották, hogy kiásták egy csecsemő holttestét, húsát tésztába 
sütve megették, s ettől azt remélték, hogy boszorkány voltuk 
beismerésére soha senki sem tudja majd rábírni őket, ugyanúgy, 
ahogy öt évszázaddal előbb a thrákiai és az orléans-i eretnekekről 
járta az a hír, hogy csecsemők hamvainak elfogyasztásával 
lélekben örökre kötődnek szektájukhoz. A forfari boszorkányok 
esetében ez hiú reménynek bizonyult, a skót perekben ugyanis 
általában addig kínozták a vádlottakat, míg csak ki nem csikarták 
tőlük a beismerő vallomást. 


Hasonlóképpen használja fel Murray Isobel Gowdie 1662-ben, a 
Nairn megyei Auldearnben tett vallomását is, azaz inkább 
vallomásait, mert az egyre erősebb kényszer hatására ez a nő négy 
ízben vallott: 


Több házhoz is eljártunk éjnek idején. Múlt Gyertyaszentelőkor 
Grangehillbe mentünk, ahol bőven jutott nekünk étel-ital. Az 
asztalfőn az Ördög ült, körülötte az egész csapat. Aznap éjjel 
Alexander earlseati presbitert szólította fel, hogy étkezés előtt az 
asztali áldást elmondja, amit ő meg is tett, ebben a formában: "Az 
Ördög nevében esszük ezt a vacsorát (stb.)." Ezután evéshez láttunk. 
Miután befejeztük, az Ördögre szegeztük tekintetünket, s azt 
mondtuk neki: "Köszönjük, Urunk." — Burgie-ben pirkadat táján 
levágtunk egy ökröt, s hazavittük magunkkal Auldearne-be, s ott 


nagy lakomát csaptunk belőle.22 


A két történetet elválasztó egyszerű gondolatjel sok mindent rejt, 
egyebek közt ezt is: 


Az egész boszorkánycsapat macska, csóka, nyúl, varjú stb. 
formájában repült, csak a brightmanneyi Barbara Ronald meg én 
jártunk mindig lovon, amelyet szalmaszálból, vagy babszárból 
csináltunk. Bessie Wilson mindig varjú alakját vette fel... [Az 
Ördög] üsző, bika, őz, szarvas, kutya stb. formájában jelent meg, s 


így űzte velünk ocsmányságait, s felemelte a farkát, míg mi a seggét 


csókolgattuk.28 


Isobel Gowdie-nak még sok egyéb mondanivalója is volt. Amikor 
ő és társai a boszorkányszombatra mentek, férjük mellé az ágyba 
seprűnyelet, vagy háromlábú zsámolyt tettek, amely nyomban 
asszony alakját vette fel. A boszorkányszombaton egy kos 
szarvából ekét csináltak, abba békákat fogtak, fűszálból készült 
istránggal. . Míg az Ördög a  boszorkánycsapat férfi 
parancsnokának a segítségével a földeket szántotta, a nők követték 
az ekét, s az Ördöghöz fohászkodtak azért, hogy a föld csak 
bogáncsot és kórót teremjen. 


Murray Isobel Gowdie-ra mint olyan boszorkányra hivatkozik, 
aki lóháton ment a gyűlésekre, s onnan haza, s ezt Isobel saját 
szavai bizonyítják: ,, Volt egy kis lovam, s mindig azt mondtam: 
"Kalapot fel, s lóra, az Ördög nevében!" De ez pontosan az a szólás, 
amit a hiedelem szerint a tündérek is használnak, amikor egyik 
helyről a másikra repülnek, s az, amiről Isobel még számot adott, 
görcsösen igyekezve elegendő adattal szolgálni vallatóinak és 
kínzóinak, azt mutatja, hogy ő bizony jócskán merített a helyi 
tündérhiedelmekből: 


Volt egy kis lovam, s mindig azt mondtam: "Kalapot fel, s lóra, az 
Ördög nevében! S máris szálltunk, ahova akartunk, mint a 
szalmaszálak az országúton. Repültünk, mint a szalmaszálak, amikor 
akartunk; vadszalma, zabszalma, mind jó nekünk lónak, csak a 
lábunk közé vesszük, s azt mondjuk: "Kalapot fel, s lóra, az Ördög 
nevében!" Azt, aki ilyen szalmaszálakat lát kavarogni a 
forgószélben, s nem hívja segítségül Istent, agyon is lőhetjük, ha 
akarjuk. 

Akit pedig mi agyonlövünk, annak a lelke a mennybe megy ugyan, 


de a teste ittmarad nekünk, s abból lesz a mi repülni tudó lovunk, 
olyan kicsike, mint egy szalmaszál. Jártam az Üveghegyeken, s 


annyi ennivalót kaptam a tündérkirálynőtől, hogy nem bírtam mind 


megenni. A tündérkirálynő szép fehér vászonruhát visel ...28 


Ezen a ponton Isobelbe belefojtották a szót a vallatói; túlságosan 
messze kalandozott azoktól a démonológiai tanoktól, amelyekről 
ők szerettek volna hallani. További három heti fogság után Isobel 
olyan változattal állt elő, amelyben a tündérek mos tmár az Ördög 
birodalmába tartoztak. Állítása szerint maga az Ördög készített 
, tündér nyílhegyeket", s azokat kis púpos tündéreknek adta át, 
akik kihegyezték, majd továbbadták őket a boszorkányoknak, 
hogy legyen mivel lőniük. Minthogy íjuk nem volt a 
boszorkányoknak, a nagyujjuk körmével pöccintették el a 
nyilakat, miközben a magasban repültek szalmaszálon és 
babszáron, s a nyilak megölték azokat, akiket eltaláltak, még ha 
páncélt viseltek is." Ez a szövegrész sugallta Murraynek a 
rejtőzködni kényszerülő őshonos népről szóló elméletét. Bizony, 
nagyon, nagyon messzire kerültünk a fenti grangehilli és auldearni 
köznapi lakomáktól. 


Vállalva annak a kockázatát, hogy ismétlésekbe bocsátkozom, 
lássunk még egy példát arról a nevezetes boszorkányszombatról, 
amelyet állítólag 1667-ben tartottak Svédországban, egy Blokulla 
vagy Blockula nevű (nem létező) helyen. Murray egy német röpirat 
egykorú angol fordításának a következő részeit idézi: 


Egy másik fiú is bevallotta, hogy egy nap magával vitte a 
gazdasszonya, s ő az utat az apja lován tette meg, amelyet e célból 
vitt el a legelőről, ahol az ki volt csapva, s miután hazatért, asszonya 
a lovat a saját portájára engedte be. Másnap apja kereste a lovát, s 
minthogy nem találta, azt hitte, elveszett, s nem is kereste tovább; a 
fiú azonban elmondta neki az egész históriát, s az apja hazavitte a 
lovat ... Ennek a háznak egy óriási nagy szobájában, mint mondták, 
állt egy nagyon hosszú asztal, s ahhoz ültek le a boszorkányok ... 
Asztalhoz ültek, s akiket az Ördög legtöbbre tartott, azokat ültette 
maga mellé, de a gyerekeknek az ajtóban kellett állniuk, ahol ő maga 
adott nekik enni-inni. Ott szokás szerint húslevest ettek, kelkáposztát 


bennefőtt szalonnával, zabkását, vajaskenyeret, tejet és sajtot. S 
megjegyezték még, hogy az ételek néha nagyon jó, néha meg 


nagyon rossz ízűek voltak.26 


Az olvasó aligha találja ki, mi követte az étkezést: az Ördög 
párzott az összes jelen lévő nővel, akik aztán, amikor eljött annak 
az ideje, fiakat és leányokat szültek tőle; utóbb ezek aztán 
összeházasodtak, és varangyos-békákat meg kígyókat hoztak a 
világra. Arra sem jönne rá az ember, miféle más közlekedési 
eszközökkel lehetett ezt az utat megtenni: , Mint mondták, 
utazásukhoz minden eszközt igénybe vettek, állatokat, embereket, 
nyársakat, rudakat, kinek mi adódott; ha kecskeháton mennek, és 
sok gyerek van velük, azért, hogy mindnyájuknak legyen helyük, 
egy nyársat dugnak a kecske alfelébe, azután bekenik magukat a 
már említett kenőcscsel?" — amitől az egész társaság repülni tud 


levegőben, , templomok fölött, és magas falakon át?.27 


Murray persze észreveszi ezeket a fantasztikus mozzanatokat, 
mégis azzal, ahogy az idézeteit felsorakoztatja, sikerül azt a 
benyomást keltenie, mintha sok egészen tárgyilagos, valószerű 
leírás volna a boszorkányszombatról. Pedig nincs; és hogy emögött 
mi rejlik, az világos, vagy világos kell hogy legyen. Ha egy 
elbeszélés egyértelműen képtelen mozzanatokat is tartalmaz, 
egyetlen részletét sem lehet hiteles bizonyítékul elfogadni arra, 
hogy valójában mi történt. Minthogy azok a történetek, amelyekre 
Murray hivatkozik, bővelkednek az ilyenféle mozzanatokban, 
nagyfokú bizalmatlansággal kezelendők. Mihelyt a 
történettudomány kritikai módszereivel vizsgáljuk azt az állítását, 
hogy nők valójában egy termékenység-isten imádására gyűltek 
össze az istent képviselő férfiak vezetése alatt, ez ugyanolyan 
valószínűtlennek hat, mint az a tétel, amelyet vagy hatvan évvel 
korábban Michelet fogalmazott meg sokkal nagyobb költői erővel. 


Ha Arno Runeberg veszi a fáradságot, hogy Murray idézeteit 
eredeti helyükön visszakeresse, talán sose írja meg a Witches, 
demons and fertility magic című munkáját. De a könyv megjelent — 
a Finn Tudományos Akadémia kiadásában, 1947-ben -—, s ez 


Murray alaptételének újabb igazolását jelentette. Ez ugyanis a 
legkevésbé sem primitív mű. Temérdek fontos adatot tartalmaz az 
európai népi hiedelmeket illetően, köztük sok olyat is, amely a régi, 
népi  boszorkány-elképzelésekre vonatkozik. Egyáltalán nem 
folyamodik olyan képzelgésekhez, mint az őshonos törpék népe, 
sőt, az egységes vallásként felfogott Dianus-kultuszhoz sem. Éppen 
mert tartózkodik az efféle szélsőségektől, sikerült egyes komoly 
történészekkel mindmáig elhitetnie, hogy az a fajta boszorkányság, 
amelyről a középkor végén hallunk, csakugyan egy termékenységi 


kultuszból ered.28 


Runeberg az őskorral kezdi. Egy olyan világban, amelyben még 
az ősvadon volt az úr, az őskori vadászok és földművelők a mágia 
egy olyan fajtáját alakították ki, amellyel az erdők, folyók, hegyek 
szellemeire akartak hatni. A népi termékenységi rítusok, 
amilyenek sok paraszti közösségben szinte a mai napig 
fennmaradtak, ebből a mágiából származnak. 


De e nyilvánosan, az egész falu részvételével megült 
szertartásokon kívül volt egy titkos tudomány is, amelyhez csak a 
szakemberek, vagyis a varázslók értettek. Ezek a varázslók olyan 
férfiak és nők voltak, akik megtanulták, hogyan kell behatolni a 
természeti szellemek világába, hogyan válhatnak e szellemekhez 
hasonlóvá, hogyan tudják befolyásolni őket, és hogyan 
részesülhetnek erőikben. Az ősi világfelfogás szerint a természet 
szellemei és a varázslók egyaránt tudnak , termékenységet, 
bőséget, erőt adományozni annak, akinek akarnak, ellenségeiket 


pedig betegséggel és halállal tudják sújtani?.29 A rosszindulatú 
varázsló vagy boszorkány fogalma a , mágikus átvitel" 
gondolatából alakult ki: a boszorkányok mágiához folyamodtak, 
hogy a maguk földjei bőven teremjenek, nyájaik kiadósan 
szaporodjanak, s egyszersmind ennek arányában felebarátaikat 
ínség sújtsa. 

A varázslók társaságokat alakítottak, s ezek titokban, éjnek 
idején összegyűltek, közösségi rítusokat végeztek, s a középkor 
vége felé az egyház már erősen üldözte ezeket a társaságokat, azon 
a címen, hogy pogány kultuszt űznek. Üldözték a katharokat is, 


természetes volt tehát, hogy a két, sokat zaklatott és jogfosztott 
csoport egymással szövetségre lépjen, sőt egybeolvadjon. Ebből a 
szövetkezésből, vagy  egyesülésből, amelyre először  Dél- 
Franciaország és az Alpok megközelíthetetlen völgyeiben került 
sor, egy új eretnek szekta létesült, amely fokozatosan elterjedt 
Nyugat-Európa hatalmas területein. Erről a szektáról van szó a 
boszorkányperek jegyzőkönyveiben és a boszorkányüldöző bírák 
könyveiben. Mert az üldözés nyomására a katharok és a varázslók 
egyaránt ördögimádásra adták a fejüket. A hagyományos 
varázslás átalakult: , A "bboszorkányszombat? résztvevői már nem 
az egyszerű emberek közül kerültek ki, akik saját javukra és saját 
természetfelfogásuk — szerint igyekeztek befolyásolni a 
termékenységet; hanem ezek szenzációhajhász, elfajzott egyének 
voltak, akik csakugyan azt hitték, hogy magát a Sátánt imádják. A 
boszorkányok testet öltött istenét szélhámosok és csirkefogók 


alakították. ..?30 


Véleményének alátámasztására Runeberg felsorol egy sor 
hasonlóságot, amely a boszorkányszombatról szóló leírások, 
valamint a termékenységgel kapcsolatos paraszti rítusok és 
hiedelmek közt mutatkozott. A nagy boszorkányszombatokat 
köztudomásúlag húsvétkor, május elsején, pünkösdkor, a nyári 
napfordulókor, Mindenszentek napján, karácsonykor, vagy a 
nagyböjtkor tartották; ezek egyúttal a termékenységi rítusok 
időpontjai is voltak. A boszorkányszombatokon, mint hírlett, 
körtáncokat is jártak, s ezek összevethetők a májusfa 
körültáncolásával. Mindkét fajta szertartásban van lakoma és 
szerelmeskedés, s mindkettőben szerepelnek állatmaszkot viselő 
alakok. Runeberg megjegyzi azt is, hogy a boszorkányok 
Ördögének van néhány egészen meglepő vonása: gyakran olyan 
neve van, ami sokkal inkább illik egy erdei szellemhez, mint a 
keresztény démonológia ördögéhez. Továbbá, a 
boszorkányszombat végén az Ördög néha elégeti magát, s 
ugyancsak ez történik a gabona-szellemet vagy az erdei szellemet 
jelképező bábukkal. Runeberg mindebből arra a jellegzetesen 
frazeriánus következtetésre jut, hogy a népi termékenységi 
rítusoknak . és — a boszorkányok titkos termékenységi 


szertartásainak egy és ugyanaz a céljuk van: megölni a természet 
, régi" szellemét, majd feltámasztani ugyanezt a szellemet új, ifjú 


alakban. S mindama torzulások ellenére, amelyeket a katharokkal 
való kapcsolat és az egyházi üldözés nyomása okozott, ez az eredeti 
alapstruktúra változatlanul felismerhető. 


Látszatra elfogadható okoskodás ez. Ám azt, hogy lett volna 
szervezett boszorkánytársaság, mégsem bizonyítja. Egyszerűen 
semmi sem tanúsítja, hogy egyáltalán lett volna titkos 
varázslótársaság, amely a termés bőségét és a nyájak szaporodását 
igyekezett volna mindenképpen serkenteni vagy növelni; egyetlen 
teológiai értekezés vagy gyónási könyvecske sem céloz ilyesmire. 
Runeberg azon fáradozik, hogy egy ilyen társaságnak a nyomára 
bukkanjon, de nem a középkorban keresi, amikor szerinte volt 
ilyen) hanem a XVI. és XVII. században, s nem elsődleges 
forrásokból merít, hanem Margaret Murrayből. Végülis, mint 
kiderül, egyedüli bizonyítékként azokat a boszorkányszombat- 
leírásokat tudja felvonultatni, amelyekről az imént mutattuk ki, 
hogy . hamisak. — És a termékenységi rítusok és a 
boszorkányszombatok — közti — párhuzamokat meg tudjuk 
magyarázni akkor is, ha nem tételezzük fel, hogy 
boszorkányszombatok valaha is lezajlottak. Egy teljes évszázaddal 
Runeberg előtt már Jacob Grimm megállapította, hogy bizonyos 
népi hiedelmek, köztük a termékenységgel kapcsolatos hiedelmek, 
belekerültek a boszorkányszombatról kialakult képbe, ez azonban 
egyáltalán nem bizonyítja a boszorkányszombat valódi meglétét. 
Ezenkívül a Runeberg által felsorolt mozzanatok némelyikére 
sokkal kézenfekvőbb magyarázat kínálkozik. Igazán nem meglepő, 
hogy a Pokol Urának lángok közt kelljen eltűnnie. Az évnek azok 
az időpontjai, amelyeken állítólag a nagy boszorkányszombatokat 
rendezték, a termékenységi szertartások időpontjai voltak ugyan, 
de ezek egybeestek egyszersmind az egyházi naptárban a nagyobb 
ünnepekkel és a nevezetesebb szentek napjaival. Mivel a 
boszorkányságot a kereszténység istenkáromló paródiájának 
fogták fel, cseppet sem volt meglepő, ha a boszorkányok olyan 
időpontokban gyűltek össze, amelyeket a keresztények különösen 
szentnek tartottak. Másrészt viszont a maleficium legtöbb formája 


sehogy sem magyarázható meg a Runeberg által bevezetett 
, mágikus átvitel" fogalmával. A boszorkányokról feltételezték, 
hogy bosszúból, merő rosszindulatból, vagy az Ördög parancsára 
ártottak felebarátaiknak, s csak alkalomadtán és mellékesen azzal 
a céllal, hogy saját élelem-készleteiket növeljék. 


Elliot Rose szellemes, A razor for a goat című könyvét a 
University of Toronto Press adta ki 1962-ben. Itt szó sincs 
termékenységi kultuszról; Margaret Murrayt kemény kritika éri 
történészként és antropológusként egyaránt, Arno Runebergnek 
pedig még a neve sem fordul elő. De Rose is ugyanolyan biztos 
benne, mint ők, hogy boszorkányszervezet valóban létezett, és 
ugyanolyan készségesen magyarázza el, mit és miért csinált ez a 
szervezet. Ő is az őskorig megy vissza. A francia Pireneusokban 
lévő Irois Fréres barlang híres barlangfestménye, amelyen talán 
egy állatnak öltözött, nagy ágas-bogas szarvat viselő táncos látható, 
szerinte egy varázslótársaság vezérét ábrázolja. Az ember 
eltűnődik, vajon számot vetett-e Rose azzal, hogy a kép korát 
20000 évre becsülik; gondolatmenetében ugyanis egyetlen ugrással 
oda jut, hogy a kereszténység megérkezett Észak-Európába. Ennek 
az eseménynek a hatására a varázslók társasága titkos szektává 
alakult át, amely egy félig embernek, félig állatnak ábrázolt istent 
imádott, a szekta vezetőjét pedig Isten megtestesüléseként tisztelte. 
Ez a vezető immár nem szarvas-, hanem kecske-maszkot viselt, s 
előbb az egyház, majd később a szekta hívei maguk is úgy fogták 
fel, hogy ő a keresztény Isten nagy ellenlábasát, a Sátánt képviseli. 
Ezek a szektások voltak a boszorkányok, akik az Ördögöt imádták, 
s vezetőik kecskeszerű lénynek öltözve, magát az Ördögöt 
személyesítették meg. 


Rose mindennél fontosabbnak tartja a boszorkányszombat buja 
mozzanatait: a táncot és a hívek közösülését egymás közt és 
vezetőjükkel. Ezek alapján ő egy olyan kultuszt tételez fel, 
amelyben döntő szerep jut az extatikus élményeknek, s amely 
különösen a nők számára vonzó. E nézet szerint a 
boszorkánykultusz az ókori Görögország Dionüszosz-vallásának 
utóda a kereszténnyé lett Európában: ,A táncolók nyilván 
bacchánsnők vagy menádok, s hódolatukat fejezik ki az iránt az 


isten iránt, aki az őrjöngést rájuk bocsátja... Szolgái ennek az 
istennek, aki betölti őket; egyéni akaratukat alávetik az ő 


sugalmazásának"31 A boszorkányok által használt , repülőzsír"?-ok 
önkívületi állapotot előidéző szerek voltak. A kultusz vezéralakjai 
(Rose , szarvat viselő sámánok?"-nak nevezi őket) ismerték a füvek 
titkait, amelyek az embereket ideiglenesen ki tudják emelni ember 
voltuk korlátai közül, s kiválóan értettek ahhoz, hogy a füvekből 
nagyhatású szereket főzzenek. Az ember itt ismét a Zeitgeist, a 
korszellem működését érzi: ahogy Murray sokat idézett műve az 
Aranyág divatjának tetőzése idején jelent meg, Elliot Rose könyvét 
(amelyet Kecskeborotvaként fordíthatnánk magyarra) épp akkor 
adták ki, amikor a pszichedelikus kísérletek és élmények hóbortja 
kezdett egyre nagyobb arányokat ölteni. 


Rose minden kétely nélkül elfogadja a boszorkányszombatok 
valódi létezését, nagyokét és kicsikét egyaránt. Annak, hogy a nagy 
boszorkányszombatokat az év meghatározott időpontjaiban 
tartották, semmilyen termékenységi kultuszhoz sincs semmi köze; 
pusztán arról van szó, hogy a boszorkányok, akárcsak görög 
elődeik, ,az év fontos napjain ünnepelték azt a szellemi erőt, 


amelyet bizonyos füvekből nyert szerekkel felszabadítottak?.?2 
Ezenkívül Rose úgy véli, hogy maguk a szertartások eredetileg 
mindenütt mások voltak, s egységesítésükre csak a XIII. században 
került sor. Az egységesítést goliardok hajtották végre, azaz 
vándordiákok, akik iskolázottságuk ellenére sem tudtak egyházi 
alkalmazásba kerülni: 


Úgy vélem, hogy kiváló iskolázottságuk és egymással megosztott 
ismereteik alapján sikerült magukat a boszorkányokkal a szakma 
mestereiként elfogadtatniuk többfelé is, ahol a kultusz még élt, s 
lehet, hogy ők szervezték és kovácsolták össze a boszorkányságot 
szerteágazó titkos társasággá... Lehet, hogy ekkor alakultak ki a 
szabályos boszorkánytársaságok, szabályos időközökben tartott 
gyűlésekkel, kinevezett tisztségviselőkkel és szigorú fegyelemmel; 
ettől kezdve a tizenhármat tekintik egy sejt szabályos létszámának. . . 
Most alakulhatott ki az egyöntetű gyakorlat, mostantól utazó 


boszorkánymesterek járták a nekik kijelölt körzeteket ellenőrizni, 
majd összegyűltek megvitatni a mesterség dolgait, s kicserélni 
tudásuk és tapasztalataik gyümölcseit. Minden, ami eddig csak helyi 


szokás volt, most az egész társaság gyakorlatává válhatott. . .33 


A XVI. és XVII. században, az üldözés nyomása alatt, a formális 
szervezettség még nagyobb jelentőséget kapott, úgyhogy végül a 
fennálló rend erői valóban az ördögimádók erős földalatti 
szervezetével találták magukat szemben. 


Rose könyve meglepő észrevétellel zárul. Kétségtelen tényként 
említi, hogy 1590 táján a skóciai , nagy coven"-nek, amely a 
, Covenek kiterjedt és hatalmas szervezetét irányította", Bothwell 


gróf volt a feje.28 Ez nemcsak hogy nem elfogadott tény, hanem 
merő kitalálás, s nem mástól származik, mint Margaret Murraytől. 


Ő könyvének?? tíz oldalát szentelte annak bizonygatására, hogy 
Francis Stewart, Bothwell gróf vállalta magára az Ördög szerepét, 
így próbálván skót boszorkányokat rávenni arra, hogy VI. Jakab 
királyt mágia segítségével megöljék, s ezzel megnyissák őelőtte a 
trónhoz vezető utat. A könyv megjelenésekor egy jól tájékozott 
ismertetője ezt jegyezte meg: ,Nem tudok egyetérteni Margaret 
Murrayvel abban, amit a Bothwell-epizódról mond. Arra, hogy ő 
volt az Ördög, semmiféle bizonyítékot nem találok, azonkívül, hogy 


a szerző ezt szeretné hinni?;36 s aki az állítólagos boszorkányok 
perének jegyzőkönyvét elolvassa, csakis egyetérthet ezzel a 
véleménnyel. Sőt, ha el kellene fogadnunk, hogy Bothwell az 
, Ördög? volt, akkor azt is el kellene hinnünk, hogy a nagyúr vagy 
száz férfi és női hívével megcsókoltatta az alfelét a North Berwick-i 
templomban. És akkor már azt is el kellene hinnünk, hogy ő is 
velük repült a levegőben, amikor a tenger fölött szálltak, hogy az ő 
parancsára hajókat süllyesszenek el. A vádlottak, hosszas és 
gyötrelmes kínzás után, mindezt csakugyan állították Ördögükről, 


de azt sosem, hogy Bothwell gróf volt az Ördög.?7 


Az az , eset" tehát, amellyel Rose döntő súlyt kíván adni 
érvelésének, nem az eredeti forrásokból származik, hanem 


Murraytől. Sokatmondó baklövés ez. Bár Rose nagyrészt azért írta 
a könyvét, hogy Murray kirívó téveszméi közül néhányat 
megcáfoljon, hatása alól nem tudott szabadulni. Azzal, ahogy 
forrásanyagából válogatott, Murray másokat és önmagát is meg 
tudta győzni arról, hogy állandó, helyi csoportok formájában 
csakugyan voltak boszorkányszervezetek; voltaképpen ez volt az 
egyik legeredetibb teljesítménye a történelem 
félremagyarázásában. Úgy látszik, Rose úgy vette át a 
boszorkánytársaság gondolatát, hogy nem vette észre, honnan 
származik, s hitelességét nem vonta kétségbe. Akárcsak Runeberg, 
ő is jobb könyvet írt a Witch-cultnál. Akárcsak Runeberg, ő is 
szellemes ötletekkel szolgált atekintetben, milyen is lehetett volna a 
boszorkányok szervezete. De ha az ember bizonyítékokat keres 
arra, hogy boszorkányszervezet csakugyan volt, nem akad más, 
mint azok a források, amelyeket Murray már felvonultatott, s 
amelyek, alaposabb vizsgálat tanúsága szerint, tele vannak a 
legvadabb képzelgésekkel. 


Ebben a vonatkozásban megemlítendők Montagne Summers 
munkái is, noha manapság talán kevesebben olvassák őket, mint 
hajdan. The History of witchcraft and demonology és The geography 
of witchcraft 1926-ban, illetve 1927-ben jelent meg a Kegan Paul 
kiadó The History of Civilization című sorozatában, amelyet a 
kiváló cambridge-i tudós, C. K. Ogden szerkesztett. Mindkettőt 
újra kiadták nem is olyan régen, 1963-65-ben, s néhány alapvető 
tételüket egyes történészek továbbra is komolyan vették és veszik, 
mind a mai napig. Summers papnak vallotta magát, bár kérdés, 
jogosan-e. Csak az a biztos, hogy vallási fanatikus volt, római 
katolikus abból a fajtából, amely mára szinte teljesen kihalt; 
rögeszméje lett az Ördög, folyton a Sátán szolgái után szimatolt, 
akár elmúlt korokban, akár a korabeli világban; rettegésben 
tartották, de egyúttal  ellenállhatatlanul vonzották is a 
sátánimádásról, féktelen orgiákról, kannibalisztikus 
csecsemőgyilkosságokról és egyebekről szóló históriák. Termékeny 
író is volt, aki a fent említett művein kívül lefordított és sajtó alá 
rendezett féltucat boszorkányüldöző kézikönyvet, írt három 
könyvet a farkasemberekről és vámpírokról, egyet De Sade 
márkiról, és kiadott több restauráció-kori vígjátékot. 


Summers annak tekintette a boszorkányokat, aminek a XV- 
XVII. századi boszorkányüldözők mondták őket: a Sátán által 
szervezett és vezetett összeesküvés résztvevőinek, amelynek a 
kereszténység megsemmisítése és az emberiség szellemi és fizikai 
elpusztítása volt a célja. A boszorkányperekben elhangzott 
vallomásokat és a boszorkányüldöző hatóságok kézikönyveiben és 
feljegyzéseiben található történeteket lényegükben igaznak fogadja 
el. , Tudjuk - írja -, hogy a boszorkánygyűlésekről szóló 
történetek, amelyek a kontinensről származnak, nagyon kevés 


kivétellel hiteles tényekről adnak számot.?38 Másutt: ;, Rengeteg 
kétségtelen, bizonyított tényt ismerünk, amelyeket csak az elvakult 
racionalista előítélet hagyhat figyelmen kívül, s amelyeket csak 
akkor érthetünk meg, ha elismerjük, hogy voltak és vannak a 
gonosz szolgálatát tudatosan, sőt lelkesen vállaló szervezetek?.39 
Nem mintha maga Summers teljesen tagadná a racionalizmus 
jogait, hiszen, Murrayt követve, a boszorkányszombatról szóló 
leírások nyilvánvalóan képtelen mozzanatait ő sem veszi 
komolyan. Ha bizonyos részletek kihagyásával el lehet érni, hogy 
egy boszorkányszombat-leírás természetesebbnek lássék, ezeket a 
részleteket kihagyja. Azt, hogy az Ördög testileg jelen volt a 
boszorkányszombaton, ugyanúgy magyarázza, mint Murray: 
férfiak személyesítették meg az Ördögöt (és persze az egyik ilyen 
férfi Francis Stewart, Bothwell gróf volt). A levegőben való 
repülésről Summers azt mondja, hogy azt ritkán említik ezekben a 
forrásokban (pedig az az igazság, hogy ez rendszeresen előfordul 


bennük). 90 Summers alapjaiban másképp nézi a dolgot, mint 
Murray és tanítványai: őszerintük a boszorkányság csakis az 
emberek műve, Summers szerint pedig a Sátán Isten elleni 
szüntelen háborújának a szélsőséges megnyilvánulása. De 
ugyanúgy mint ők, Summers is meg van győződve arról, hogy 
boszorkányok szervezete csakugyan létezett, s csakugyan tartott 
gyűléseket, s ezt a véleményét ugyanúgy nem tudja hitelt érdemlő 
bizonyítékokkal alátámasztani, pontosabban: bármiféle olyan 
bizonyítékkal, amelynek akkor is megmarad a hitele, ha a 
forrásáig nyomozunk vissza. 


Ez a szemlélet, amelyet itt megvizsgáltunk, korántsem szűnt 
meg, ellenkezőleg: ma is él, még hivatásos történészek közt is. Sőt 
épp a közelmúltban támadt új és jelentős képviselője a californiai 
egyetemen tanító Jeffrey Russell professzor személyében. Russell 
professzor a középkor történetének kiváló ismerője, a vallási 
szakadármozgalmak történetének szakembere. A Cornell 
University Press kiadásában 1972-ben megjelent Witchcraft in the 
middle ages című könyve minden idők legtudományosabb kísérlete 
annak bizonyítására, hogy a boszorkányságnak valóban része volt 
egy keresztényellenes kultusz. Alighanem sokakat meggyőzött, 
akiket a fent említett művek nem győztek meg. 


Ez a könyv, mint a címe is jelzi, nem a XVI. és XVII. századi 
nagy boszorkányüldözéssel foglalkozik, hanem annak középkori 
előzményeivel. Közelebbről, azt igyekszik bizonyítani, hogy a 
boszorkányság olyan kultusz, sőt szekta volt, amely a középkori 
eretnekségből fejlődött ki: ,A középkori boszorkányság 
kialakulása szoros kapcsolatban áll az eretnekségével, azzal az 
erőfeszítéssel, hogy a vallásos érzést az egyház által megszabott 


határokon kívül is kifejezésre lehessen juttatni? 41 Mint az 
eretnekséget, a középkori boszorkányságot is csak akkor lehet 
megérteni, ha abban a közegben tanulmányozzuk, amelyben 
virágzott, vagyis egy mélységesen keresztény kultúra közegében. 
Tiltakozás volt ez az uralkodó vallás ellen; ez azt jelenti, hogy 
egyúttal társadalmi lázadás is volt: , A boszorkány lázadó volt az 
egyház és a társadalom ellen, egy olyan korban, amelyben a kettőt 


teljesen azonosnak tekintették?.§2 Ez magyarázza, hogy a 
középkor vége felé, egy gazdaságilag, politikailag és társadalmilag 
válságos időszakban a boszorkányság a lázadás egyéb formáival 


együtt mindinkább terjedt.§3 


Russell persze nem azt állítja, hogy a vallási szakadárság vagy 
eretnekség minden formája a boszorkányság fejlődését segítette, 
azt azonban igen, hogy egy bizonyos irányzat, vagy talán inkább 
egy sajátos hagyomány erősen hozzájárult. Azok a csoportok, 
amelyek szerinte ezt az irányzatot vagy hagyományt képviselték, 
nagyjából ugyanazok a csoportok, amelyekről e könyv második és 


harmadik fejezetében beszéltem. Míg azonban nálam a róluk szóló 
történetek azt példázzák, hogy miképp alakultak ki ellenük a 
démonokkal kapcsolatos vádak, Russell úgy véli, hogy e históriák 
többé-kevésbé igazak. Azt gondolja, hogy az 1022-ben megégetett 
orléans-i kanonokok, Marburgi Konrád németföldi áldozatai 1231- 
33-ból, valamint különféle, XIV. és XV. századi német és olasz 
csoportok minden valószínűség szerint az Ördögöt imádták, 
féktelen szerelmi orgiákat rendeztek, sőt olykor csecsemőket öltek 


és ettek meg.44 Ezeket a csoportokat ő már lényegük szerint 
boszorkányszervezeteknek tekinti. Az 1000-1150 közti időszakról 
írva ezt jegyzi meg: ,A boszorkányságba, eretnekséggel való 
kapcsolata révén, új elemek kerültek, a régiek pedig tovább 
alakultak és határozottabb formában érvényesültek: a szexuális 
orgia, a lakoma, a barlangokban tartott éjszakai titkos 
összejövetelek, az  emberevés, a  gyermekgyilkosság, Isten 
egyértelmű megtagadása, démonok tisztelete, a kereszt és a 
szentségek meggyalázása. Ezek akkorra már mind állandó elemei 


lettek a boszorkányság fogalmának? .§5 Amikor pedig a XIII. 
századhoz érünk, a Marburgi Konrád áldozataival foglalkozó 
fejezet címe egyszerűen ,eretnek boszorkányok". A nagy 
boszorkányüldözés idejére új mozzanatok tűntek fel, de a legtöbb 
ezek közül is olyan beállításban, mintha tényleges gyakorlatot 
tükrözne. A boszorkányok persze nem repültek a levegőben, 
boszorkányszombatok viszont voltak, s ezek jórészt a nekik 
hagyományosan tulajdonított formában zajlottak le. Nem 
barlangban vagy pincében rendezték őket, hanem a szabadban, a 
résztvevők többsége nő volt, s az egész összejövetelt egy olyan lény 
vezette, akiről úgy tudták, hogy ő az Ördög. Bár a boszorkányok 
továbbra is űzték régi istenkáromló, féktelen, kannibalisztikus 
gyakorlatukat, mégis sok figyelmet szenteltek uruknak. 
Csókolgatták az alfelét, és, többségükben nők lévén, közösültek 
vele. Russell arra gondol, hogy a , női kielégületlenségből fakadó 
nyugtalanság"-nak is lehetett része a , boszorkányok tivornyáinak 
orgiaszerű mozzanataiban?", de ő is megjegyzi, hogy az Ördöggel 
közösülni nem volt élvezetes. Ennek az ellentmondásnak a 
magyarázatára több feltevéssel is szolgál; az egyik szerint , nem 


gondolhatjuk, hogy... egy nő, amikor olyasvalakinek veti magát 
alá, akiről azt hiszi, hogy az az Ördög, teljesen fel tudjon 


szabadulni? .46 


A XV-XVII. századi boszorkányok tehát a legvégletesebb 
eretnekség hívei voltak, a legnihilistább szekta tagjai. Ez az 
eretnekség és ez a szekta azonban egy olyan keresztény 
társadalomban jött létre, amely ragaszkodott a vallási egységhez, 
az üldözöttek pedig új erőt nyertek minden olyan akcióból, amely 
ennek az egységnek a kikényszerítését célozta. Az Inkvizíció 
nagymértékben volt felelős a boszorkányság elterjedéséért, de csak 
azért, mert valamennyi intézmény közül leginkább ennek a 
feladata volt a szakadárok megzabolázása. Végső soron az egész 
középkori keresztény kultúra volt felelős. 


Russell gondolatmenetében ez a legfontosabb, de nem egyetlen 
következtetés; mert, mint előtte oly sokan, ő is azt hiszi, hogy a 
boszorkányság — részben — a termékenységgel — kapcsolatos 
népszokásokban és hiedelmekben gyökerezett. Teljesen tisztában 
van Margaret Murray könyvének hiányosságaival, alaptételét 
mégis komolyan veszi. Mint Runeberg, ő is úgy véli, hogy a 
termékenységi szertartások, a tánccal, bujálkodással, 
lakmározással s egyebekkel az ellenséges keresztény társadalom 


nyomására alakultak át a boszorkányszombattá.§/ Sőt úgy véli, 
hogy Runeberg nézeteit , rendkívül nyomós érvekkel támasztják 
alá" Carlo Ginzburg olasz tudós kutatási eredményei. Szerinte 
Ginzburg 1966-ban megjelent, I Benandanti című könyve azt 
mutatja be, miképp váltak boszorkányokká egy termékenységi 
kultusz hívei. Az 1610-et megelőző időben Észak-Itáliában, Friuli 
környékén szabályos ütközeteket vívott éjszakánként egy csapatnyi 
paraszt ,a helyi boszorkánykultusz híveivel"; 1640-ben, egy 
emberöltőn át tartó inkvizíciós perek után már általában 
ördögimádó boszorkányoknak tartották őket, s nemcsak mások, 
hanem maguk is. Russell véleménye szerint , ennél nyomósabb 
bizonyítékot még soha senki sem szolgáltatott arra, hogy 


boszorkányság létezett?.48 


Ezt az álláspontot fejti ki tehát Russell idézett könyvében, annak 
elhitetésére, hogy boszorkányszervezet, sőt szekta csakugyan volt. 
Kiváló tudományos felkészültséggel és nagyon szuggesztíven 
fejtegeti ezt, csak éppen a legkevésbé sem helytálló, amit mond. 


Nézzük először a termékenységi kultuszt: az egész okoskodás az 
I Benandanti félreértésén alapszik. Mert Ginzburg elbeszélése 
szerint a friuli parasztok valójában nem szabályos ütközeteket 
vívtak ,a helyi boszorkánykultusz híveivel"; ők kataleptikus 
transzba estek, s ebben az önkívületi állapotban azt álmodták, 
hogy  csónakokra és dereglyékre szállva  boszorkányokkal 
harcolnak. A valóságban csak az történt, hogy pár órán át 
mozdulatlanul feküdtek az ágyukban, mintha meghaltak volna. 
Ginzburg kutatásainak igazi jelentőségével egy későbbi fejezetben 
foglalkozom. Itt csak annyit jegyzek meg, hogy azok a legkevésbé 
sem igazolják Runebergnek azt az állítását, miszerint egy 
termékenységi kultusz híveinek valóságos összejövetelei alakultak 
volna át az üldözés hatására boszorkányszombatokká. 


Hogy Russell ennyire félreérthette Ginzburg könyvének 
lényegét, már önmagában is jellemző. Módszertani zavarra vall ez, 
ami más, még súlyosabb tévedésekbe sodorja. , Amiről az emberek 
azt hitték, hogy megtörtént — írja —, ugyanolyan érdekes, mint az, 


ami "objektíve megtörtént", és sokkal bizonyosabb annál.?39 
Tagadhatatlan — de a két dolog azért korántsem azonos. Harminc- 
negyven évvel ezelőtt sok német hitte azt, hogy a világ ügyei a 
zsidók kezében vannak, akiket egy Sion Véneiként ismert titkos 
testület irányít; ugyanakkor sok orosz hitte azt, hogy a szovjet 
társadalomban, a legfelső rétegétől a legalsóig mindenütt ott 
vannak Trockij hívei, akik egyúttal az , imperialista?" hatalmak 
ügynökei is. 

Az, hogy ilyen hiedelmek terjedtek el, mindkét esetben 
megkönnyítette sokmillió ember elpusztítását. Ezeknek az 
eseményeknek a történettudományi értékelése nagyon különböző 
lehet aszerint, hogy az illető történész lényegileg igaznak tartja-e 
ezeket Fa hiedelmeket, vagy ellenkezőleg, otromba 
félremagyarázásnak. A nagy boszorkányüldözés esetében, mint 


majd látni fogjuk, a helyzet bonyolultabb volt, mint ezeknek az 
újkori üldözéseknek az esetében, a történésznek azonban 
mégiscsak az a dolga, hogy a tényeket megkülönböztesse a 
fantáziaszüleményektől, amennyire ez emberileg lehetséges. 


A feladat nem olyan megoldhatatlan, mint amilyennek Russell, 
művének bizonyos részeiben feltünteti. Én e könyv harmadik 
fejezetében részletesen kifejtettem, ezért itt most nem szükséges 
megismételnem, miért nem fogadom el azt, hogy a XI. és a XV. 
század közötti időszakban csakugyan lett volna egy orgiákat 
rendező, csecsemőgyilkos, emberevő, ördögimádó eretnek szekta. 
Maga Russell is egyértelműen , képtelenség?-nek minősíti a rituális 
gyermekgyilkosság vádját, a megölt gyermekek vérének megivását 


— amikor ezt zsidók ellen hozzák fel90, ha munkájában kitért 
volna a fraticellók esetére is, arra a következtetésre juthatott 
volna, amelyre én, hogy a hasonló sztereotip vádakban akkor sem 
volt több igazság, ha azok eretnekek ellen irányultak. Ebben a 
fejezetben pedig bőségesen megindokoltam, miért nem fogadom el, 
még részben sem, a boszorkányszombatokról szóló históriákat úgy, 
ahogy azokat a XV. századtól kezdve terjesztették. Nézetem szerint 
olyan történeteket, amelyek nyilvánvalóan képtelen mozzanatokat 
is tartalmaznak, ténykérdésekben nem szabad bizonyítékként 
kezelni. 


Van még egy ok, amiért a titkos boszorkánytársaság fogalma 
nem magyarázható meg kielégítően azzal, hogy egy ilyen 
társaságot valóságosan létezőnek tételezünk fel. Mint majd egy 
későbbi fejezetben látni fogjuk, kortárs antropológusok a világ 
különböző pontjain nagyon hasonló fogalmakra bukkantak 
, primitív"  — társadalmak  világképébe mélyen beágyazva. 
Embereket, kivált gyermekeket gyilkoló, destruktív 
boszorkánycsapatok, — amelyek — természetfölötti segítséggel 
közlekednek éjnek idején, eldugott, távoli helyeken gyűlnek össze, 
hogy ott áldozataikat megegyék — mindez újra meg újra felbukkan 
az antropológiai szakirodalomban. De az antropológusok 
egyöntetű véleménye szerint ezek a csapatok pusztán a képzeletben 
élnek; valóságos boszorkánytársasággal soha senki sem találkozott. 
S voltaképpen itt van a bökkenő: Jarckétól és Monétól kezdve az 


egész hagyománynak, amellyel foglalkoztunk, végig megvan 
ugyanaz a hibája, hogy t.i. durván alábecsüli az emberi fantázia 
lehetőségeit. 


Maga ez a hagyomány összességében sajátos fejezete az 
eszmetörténetnek. Másfél évszázadon át a nem létező 
boszorkánytársaság fogalmát ismételten újraértelmezték aszerint, 
hogy az adott pillanatban mi foglalkoztatta leginkább az elméket. 
Jarcke és Mone elképzeléseit nyilván a titkos társaságoktól való 
akkori félelem sugallta; Michelet-ét a munkásosztály és a nők 
felszabadítása iránt érzett lelkesedése; Murrayét és Runebergét az 
a frazeriánus meggyőződés, hogy a vallás eredetileg termékenységi 
kultuszokból állt; Rose-ét és Russellét pedig talán az 1960-as 
években a szemük előtt folyó pszichedelikus és orgiasztikus 
kísérletek. 


De ideje megvizsgálni a másik hagyományos magyarázatot is 
arra nézve, hogy a középkori Európában miképp alakult ki egy 
boszorkányszekta sztereotip fogalma. 


Három hamisítvány 


és még egy hamis nyom 
1. 


A legtöbb olyan történész, aki nem volt meggyőződve a 
boszorkányszekta valóságos létezéséről, azt a nézetet osztotta, hogy 
ez a sztereotípia az Inkvizíciónak a katharok elleni, dél- 
franciaországi és észak-itáliai hadjárata alatt és annak 
folyományaképpen alakult ki. Egyetértenek abban is, mik voltak 
ennek a közvetlen következményei: Franciaországban a 
sztereotípia első élő megtestesítőjének, egy toulouse-i asszonynak a 


megégetése 1275-ben; majd az első tömeges boszorkányper és 
kivégzés 1335-ben, ugyancsak Toulouse-ban; más hasonló perek, 
amelyekben 1350-ig körülbelül 400 személyt végeztek ki Toulouse- 
ban s további 200-at Carcassonne-ban; Itáliában egy Ortából, a 
novarai egyházmegyéből való nő perbefogása és valószínű 
kivégzése 1341 és 1352 közt; végül újabb perek és kivégzések 1360 
táján a szomszédos comói egyházmegyében. 


Ezek az adatok megtalálhatóak a boszorkányperek történetének 
első tudományos feldolgozásában, Wilhelm Gottlieb Soldan 1843- 


ban német nyelven kiadott munkájában; 1 részletesen közli őket 


Joseph Hansen 1900-as, német nyelvű nagy történeti áttekintése;? s 
megtalálhatók még a legújabb történeti munkákban is, amelyeket 
a legkiválóbb tudósok írtak. E közlések azonban mind hamisak: a 
valóságban ezek közül a dolgok közül egy sem esett meg. Az egész 
história kimutathatóan három koholmányon alapszik, amelyek a 
XV-XVI., illetőleg a XIX. századból valók. Minthogy ebből 
következőleg a  boszorkányüldözés történetének a teljes 
felülvizsgálatára van szükség, a dolgot részletesen kell tárgyalni, 
ami gyakran unalmas lehet, itt azonban legalább a különlegesség 
vonzerejére számíthatunk. 


Hansennak olyan nagy a hatása a XX. századi történészekre, 
hogy indokolt vele kezdeni a sort. A legkorábbi esetet ő három 
ízben említi, külön-külön passzusokban, amelyek közül a 
leginkább meglepő így hangzik fordításban: 


[1275-ben] a Domonkos-rendi Hugues de Beniols [vagy de Bajoll, 
az akkori toulouse-i inkvizítor, hajszát indított a városban eretnekek 
és varázslók ellen, s ennek során feljelentettek nála egy 
köztiszteletben álló nőt, Angela de la Barthe-ot a szomszédai, s azzal 
vádolták, hogy az Ördöggel áll kapcsolatban. Az 56 éves asszony 
bevallotta a bírónak, hogy sok éven át minden éjjel meglátogatta egy 
démon, és közösült vele. Ebből a viszonyból egy szörny született, 
felül farkas, alul kígyó, középen ember. Ezt a szörnyet ő 
kisgyermekekkel táplálta, akiket éjszakai kiruccanásain fogdosott 
össze. Két év múlva a szörny eltűnt. A nőt, aki nyilvánvalóan 


elmebeteg volt, az inkvizítor átadta a világi hatóságoknak. A főbíró 
parancsára megégették a toulouse-i Szent István-téren, több más 
személlyel együtt, akik beismerték magukról, hogy varázslók, 


halottidézők és jövendőmondók. . 3 


E történet egyetlen forrásául Hansen a Lamothe-Langon báró 
1829-ben Párizsban megjelent Histoire de PInguisition en France 
című munkáját nevezi meg. Lamothe-Langon hivatkozott szakasza 
azonban, mint kiderül, nem elsődleges forráson alapul; ez is csak 
rövid összefoglalása a történetnek, utalással két korábbi munkára, 
T. Bouges Ágoston-rendi szerzetes Párizsban, 1741-ben megjelent 
Histoire ecclésiastigue et civile de la ville et dioccse de Carcassonne 


című művére és Bardin Krónikájára.3 Ez a két forrás, ha jobban 
megnézzük, eggyé olvad: Bouges egyszerűen lefordította Angela de 
la Barthe történetét egy krónikából, amelyet a toulouse-i legfelső 


bíróság, a parlement tanácsosa, Guillaume Bardin írt 1455 táján.? 


És ez a krónika a történet legelső ismert forrása. 


Csakhogy Guillaume Bardin krónikája rendkívül 
megbízhatatlan. A XVII. és a kora XVIII. században sok történész 
bízott benne, és fel is használta, de 1742-ben, vagyis egy évvel 
Bouges történeti munkájának megjelenése után Dom Joseph 
Vaissete, a kiváló tudós újra kinyomatta Histoire générale de 
Languedoc című munkájának negyedik kötetében, s egyúttal 
elmondta kifogásait. Szerinte egy ennyire nyilvánvalóan pontatlan 
krónika akár hamisítvány is lehet, amelyet ismeretlen szélhámos 
agyalt ki a XVI. vagy XVII. században. S bár Vaissete túlságosan 
messzire ment el — hiszen azt, hogy Bardin a szerző, nem lehetett 
komolyan kétségbe vonni —, az ösztöne jól működött. Amikor 
századunk elején Auguste Molinier ismét sajtó alá rendezte Bardin 
munkáját az Histoire générale részeként, ő is nyomatékosan 
hangoztatta, hogy a krónikás gondatlan volt, sőt lelkiismeretlen, s 


még az is kitelhetett tőle, hogy okiratos forrásait meghamisította.€ 


Ez a bírálat kétségtelenül jogos az Angela de la Barthe 


.e7e7 


Bardin egy szót sem szól Hugues de Beniols inkvizítorról; ezt az 
adatot Lamothe-Langon tette hozzá a történethez, aki ezt a nevet a 


toulouse-i inkvizítorok hiteles névsorából vette./ Bardin az egész 
üldözést nem is az Inkvizíciónak tulajdonítja, hanem egy Pierre de 
Voisins nevű toulouse-i főbírónak, s így folytatja: , Kezemben volt, 
s el is olvastam a főbíró ítéletét, amelyben mindezt részletesen 


előadja?.§ De tudjuk, hogy Pierre de Voisins 1254 vége felé már 


nem volt toulouse-i főbíró, s jóval 12759 előtt meghalt, Bardin 
tehát semmiképpen sem olvashatott ilyen bírói ítéletet. 


A korabeli források hallgatnak erről, ami azt támasztja alá, 
hogy kitalált történetről van szó. Az egyetlen korabeli utalás egy 
1275 körüli boszorkányperre mindössze annyit mond, hogy a 
carcassonne-i királyi bíró, Barthelemi Dupuy 1274-ben tárgyalta 


egy nő ügyét, akit csak varázslással vádoltak.10 Talán ez a 
szűkszavú utalás szabadította el Bardin képzeletét, de akárhogy áll 
is a dolog, az biztos, hogy Angela de la Barthe sohasem élt. S erre 
bizony ki-ki rájöhetett volna magának a történetnek a részleteiből: 
az ügynek egyetlen, jegyzőkönyvben megörökített korábbi vagy 
későbbi boszorkányperben sincs igazi megfelelője; ez inkább 
ötvözete olyan boszorkányokról és szörnyszülöttekről kialakult 
képzeteknek, amilyenek egy Bardin-szerű XV. századi jogásznak 
ismerősek lehettek. 


De a történet, ahogy azt Hansennál olvashatjuk, nem egészen 
Bardin műve. Angelából De Lamothe-Langon báró csinált előkelő 
hölgyet, s ő határozta meg a korát ötvenhat évben; ő változtatta 
főbíróból inkvizítorrá az asszony bíráját; ő tette meg a toulouse-i 
Szent István-teret a kivégzés színhelyévé. S az ember joggal 
kérdezheti: minek alapján toldotta meg ezekkel az adalékokkal a 
hagyományos történetet ez a XIX. századi szerző? Volt valami más 
felhasználható forrása is Bardinen és Bouges-on kívül? A válasz: 
ez a forrás és hivatkozási alap csakis az ő termékeny agyában volt 
meg. 1823-ban, hat évvel azelőtt, hogy Histoire de VPInguisitionját 
megjelentette, — segédkezett — egy  — Biographie  — toulousaine 
szerkesztésében. A fiktív Angeláról írott szócikk nyilván az ő 
tollából származik, s mindezeken az új ,adatok"-on kívül ezt a 


különös mondatot is tartalmazza: ,,Bardin, a krónikás még 
hozzáfűzi, hogy az ítélet, amelyet ennek az elmebeteg nőnek az 
ügyében kimondtak, az ő idejében még megvolt. Sőt megvan még 
most is, a [toulouse-i] parlement irattárában; ezek az adatok ott 


mind részletesen fel vannak sorolva...11 Vagyis, mint ő előtte 
Bardin, Lamothe-Langon is azt állítja, hogy első kézből ismer egy 
olyan okmányt, amely, mint láttuk, sosem létezett. Más forrásokról 
egyetlen szó sem esik. 


Ez még csak a kezdete a históriának. A boszorkányszombatról, 
például, azt mondja, hogy annak a fogalma a katharok 
üldözésekor született meg, s akkorra alakult ki véglegesen, amikor 
ez az üldözés a vége felé közeledett: már 1330-35 körül arról 
hallunk, hogy a toulouse-i és carcassonne-i inkvizítorok olyan 
nőket fogtak perbe, akik ellen az volt a vád, hogy eljártak a 
boszorkányszombatra, és az Ördögöt imádták, ami a dualista 
vallás megjelenési formája volt. Ezek a perek, amelyeket Soldan 


csak röviden említ, Hansen történeti áttekintésébenÍ2 tizenöt 
lapnyi terjedelemben szerepelnek. De még fontosabb, hogy az 
eredeti források hatalmas gyűjteményében, amelyet könyvéhez 
csatolt, közreadott olyan szövegeket is, amelyek — állítása szerint 


— a periratokból származó részletek, francia fordításban.13 
Ezúttal az egész anyag —Lamothe-Langon  Histoire de 
Pinguisitionjából került ide. 


A periratok közt a legfeltűnőbb az, amely két, egyaránt toulouse- 
i illetőségű boszorkány vallomását tartalmazza, Anne-Marie de 


Georgelét és Catherine-ét, aki Pierre Delort felesége volt.144 Ezek a 
vallomások, amelyekről a szerző egyértelműen megmondja, hogy 
kínzással  csikarták ki őket, szörnyű képet festenek a 
boszorkányszombatokról, amelyekre ezek a nők eljártak, s az 
általuk sok éven át űzött rontásokról. De megtalálni bennük a 
kathar-tanok egy torz változatát is: 


Amikor az Apostoli Hitvallásról kérdezték, meg a hűségről, amellyel 
szent vallásunknak minden hívő tartozik, [Anne-Marie Georgel] a 


Sátán igaz leányához illően azt felelte, hogy az Isten és az Ördög 
közt teljes az egyenlőség; hogy az egyik a menny, a másik a föld 
királya; hogy mindama lelkek, amelyeket az Ördögnek sikerült a 
maga oldalára csábítania, elvesztek a Magasságos számára, s 
mindörökre az ég és a föld között maradnak; s ezek a lelkek éjjelente 
meglátogatják azt a házat, amelyben egykor éltek, s gyermekeikben, 
hozzátartozóikban arra igyekeznek vágyat ébreszteni, hogy az 
Ördögöt szolgálják, ne az Istent. 


Elmondta azt is, hogy ez a harc az Isten és az Ördög között öröktől 
fogva tart, s tartani fog mindörökké, és hogy hol egyikük, hol 
másikuk győzött eddig, most azonban már úgy alakulnak a dolgok, 
hogy biztos a Sátán győzedelme. 


Catherine, Pierre Delort felesége, nagyjából ugyanezt mondta: 


Amikor az Apostoli Hitvallásról kérdezték, meg a hűségről, amellyel 
szent vallásunknak minden hívő tartozik, azt felelte, hogy az Isten és 
az Ördög közt teljes az egyenlőség; hogy az előző a 
mennyországban uralkodik, az utóbbi a földön; hogy a harcnak 
köztük sose lesz vége; hogy az ember szolgáljon önként az 
Ördögnek, mert az gonosz, s parancsolni tud a holtak lelkének, 
amelyeket ellenünk küld, elménket megzavarni; hogy Jézus Krisztus 
uralma itt e világban ideiglenes volt, s most mára vége felé tart, és 
hogy majd megjelenik az Antikrisztus, és háborút indít az Ördög 
oldalán stb. 


Nagy horderejű dolgokról van itt szó, kimondatlanul. Ennek az 
okmánynak az alapján az a nézet alakult ki széles körben, hogy az 
1330-as években Toulouse-ban működő inkvizítorok, akik jól 
ismerték mind a maleficium eseteit, mind a kathar tanokat, 
összekapcsolták a kettőt, s miközben mindkettő torzult, eljutottak 
a  boszorkányszekta fogalmához, amelynek tagjai időnként 
összegyűltek a testi alakban megjelenő Ördög imádására. 
Kínzással sikerült néhány alacsony származású asszonyból 
vallomásokat kicsikarni, amelyekben beszámoltak ezekről az 
összejövetelekről, s elárulták a többi résztvevő nevét. A közvetlen 
eredmény az első tömeges boszorkányüldözés lett, a maradandóbb 
eredmény pedig egy új sztereotípia kialakulása, amely azután 
újabb és még nagyobb boszorkányüldözéseknek szolgálhatott 
törvényes igazolásául, a XIV. századtól egészen a XVII-ig. Ez mind 
csakugyan következnék is a dolgokból, ha a dokumentum hiteles 
volna, ám semmi sem következik, mert a dokumentum 
bizonyíthatóan XIX. századi hamisítvány. 


E — vallomások — hamisnak . mutatkoznak — azokban az 
összefüggésekben, amelyekbe Lamothe-Langon állítja őket, s 
amelyeket . Hansen nem vizsgált meg. — Lamothe-Langon 
munkájában ugyanis ezeknek a vallomásoknak egy prédikáció 
szolgál keretül, amelyet Pierre Guidonis inkvizítor mondott el a 
toulouse-i Szent  István-templom  kerengőjében egy olyan 
alkalommal, . amikor nem kevesebb mint hatvanhárom 
boszorkánysággal vádolt személy ítéletét hirdette ki. Lamothe- 
Langon név szerint felsorol több olyan egyházi és világi személyt, 
aki az ünnepélyes alkalommal állítólag jelen volt, köztük hat 
, Capitoul"-t, vagyis toulouse-i városi tanácsurat. A hat 
megnevezett capitoul csakugyan hivatalban volt 1335-ben, az 
inkvizítor azonban nem. Ezzel nem a létét akarjuk tagadni Pierre 
Guidonisnak, akiről még azt is tudjuk, hogy a híres inkvizítornak, 
Bernard  Guidonisnak (vagy Guinak) az unokaöccse volt. 
Csakhogy 1335-ben Pierre Guidonis a legkevésbé sem inkvizítor 
volt, hanem a carcassonne-i Domonkos-rendi kolostor perjele. Ha 
valaha egyáltalán toulouse-i inkvizítor volt, csak 1344-ben lehetett, 


de ez is több mint kétséges. 15 Puszta elírásból sem származhatott a 


hiba; 1344-ben már egy sem volt hivatalban azok közül a 


capitoulok közül, akiket Lamothe-Langon említ.16 Teljesen kizárt, 
hogy bármilyen korabeli forrás úgy sorolhatta volna fel ezeket az 
embereket, mint akik jelen voltak Pierre Guidonis inkvizíciós 
ítélethirdetésekor. Ebből az következik, hogy az az irat, amelyet 
Lamothe-Langon a maga forrásaként említ, sohasem létezett, s így 
Anne-Marie Georgel és Pierre Delort-né Catherine vallomásai 
semmivé foszlanak. 


S velük sok minden más is semmivé foszlik. Lamothe-Langon 
szerint a hatvanhárom személyt, akinek az ügyében akkor ott 
ítéletet hoztak, mind bűnösnek találták, közülük nyolcat 
kivégeztek, tizenegyet életfogytiglani börtönre ítéltek, a többit 
húszévi börtönre. Másutt ezt mondja: ,, 1320 és 1350 között a 
carcassonne-i inkvizíció csak a varázslás vétségéért 400 ítéletet 
hozott; ezek közül 200 esetben halálbüntetést szabott ki. A 
toulouse-i inkvizíció még szigorúbb volt: 600 személy került eléje, s 
ezek kétharmadát kivégezték a világi hatóságok. Ezek a gyalázatos 


kivégzések folytatódtak a század második felében is".17 Sőt, a 
feljegyzések szerint a perek egészen az 1480-as évekig folytak. Ezek 
az állítások szolgáltak egyedüli alapjául annak a ma már 
közhelyszámba menő nézetnek, hogy Dél-Franciaországban az 
Inkvizíció nagyarányú boszorkányüldözést folytatott, amely a XIV. 
században tetőzött, s megszakításokkal egészen a késő XV. 
századig tartott. 


Egy későbbi fejezetben megvizsgáljuk, milyen XIV. századi 
események készítették elő a nagy boszorkányüldözést, és valójában 
mennyi köze volt az Inkvizíciónak e fejleményekhez. Itt most 
fölösleges volna részletekbe bocsátkozni; pusztán néhány adat elég 
annak bizonyítására, hogy azok a boszorkányüldözések, amelyeket 
Lamothe-Langon említ, semmiképpen sem mehettek végbe. 


Igaz, a toulouse-i és carcassonne-i inkvizítorok 1320-ban 
felhatalmazást kaptak XXII. János pápától arra, hogy a varázslás 


bizonyos fajtáit űző személyek ellen eljárjanak.18 De sem a pápa, 
sem az inkvizítorok nem gondoltak semmire, ami csak halványan 
is emlékeztetett volna Lamothe-Langon boszorkányaira. A pápai 


utasításban szó sincs ördögimádó nők gyűléseiről, s amikor 
Bernard Guidonis összeállította klasszikussá vált 
inkvizítorkalauzát, azoknak a tapasztalatoknak alapján, amelyeket 
ő maga szerzett mint a Toulouse, Albi és Carcassonne közé eső 
egész terület inkvizítora 1307 és 1324 között, effélékről ő sem 


beszélt.19 És az inkvizítorok bizony csekély lelkesedéssel hajtották 
végre a mégoly szűkre szabott pápai utasításokat is. 1329-ben a 
carcassonne-i inkvizítor életfogytiglani börtönre ítélt egy 
szerzetest, mert szerelmi mágiát űzött; de ez az egyetlen olyan per 
egy varázslónak tartott személy ellen, amelyről megbízható 
történelmi bizonyítékok alapján tudjuk, hogy a sok XIV. századi 
carcassonne-i vagy toulouse-i inkvizítor valamelyike vezette. 


1330-ban a pápa tulajdonképpen visszavonta a felhatalmazást. 
Úgy rendelkezett, hogy minden varázslók elleni pert, amely akkor 
folyt Franciaországban, akár inkvizítorok, akár püspökök 
vezetésével, amilyen gyorsan csak lehet, be kell fejezni; és hogy az 
iratokat neki küldjék el, valamint hogy több vizsgálatot már ne 


indítsanak.20 Ettől kezdve az ilyen pereket nem inkvizítorok 
tárgyalták, hanem a pápa által kinevezett külön bizottságok. Az 
1330-1350 közötti időszakban, amikor Lamothe-Langon szerint a 
toulouse-i és — carcassonne-i inkvizítorok százával égettek 
boszorkányokat, valójában csak hagyományos szerepkörükre 
szorítva, az eretnekek üldözésének feladatát látták el. 


Semmi kétség: inkvizíciós boszorkányüldözés Toulouse-ban és 
Carcassonne-ban sosem volt. Nemcsak a híres 1355-ös pert, hanem 
az egész legendát Lamothe-Langon találta ki. Látványos 
történelmi beugratással van dolgunk. 


2. 


Ffféle beugratás tökéletesen beleillik —Lamothe-Langon 
életpályájába. Lamothe-Langon ugyanis egyáltalán nem történész 


volt, hanem számtalan ködös történelmi regény szerzője, aki 
erősen vonzódott a baljós, titokzatos és hatásvadász dolgok iránt. 
Toulouse-ból származott: apróra ismerte a vidéket és a várost, 
amelyet . boszorkányszombatainak és  boszorkányégetéseinek 
színhelyéül választott. Ezenkívül nagy szakértelemmel hamisított 
történelmi forrásokat, s ezeket ezerszám gyártotta sokezer oldalon. 
Egy ilyen embernek mi sem lehet könnyebb, mint Anne-Marie de 
Georgel és Pierre Delort-né, Catherine vallomását kiagyalni. 


Mind az ügyet, mind az embert érdemes alaposabban 


megnézni.21 Etienne-Léon de Lamothe (hogy az eredeti nevén 
nevezzük) 1786-ban született, nemesi családból: ősei közt voltak 
capitoulok, apja, nagyapja, dédapja mind a toulouse-i parlement 
tanácsosai voltak. Több más hasonló toulouse-i közéleti emberrel 
együtt az ő apját is lefejeztette a forradalmi kormány, s minthogy 
De Lamothe-né teljesen élhetetlen nő volt, a nyolcéves fiúnak 
magának kellett élete irányítását a kezébe vennie. Az intézményes 
iskolai oktatást elkerülve, maga képezte magát, apja 
könyvtárában, mohón falva minden könyvet, ami csak a keze 
ügyébe került, válogatás és bármiféle irányítás nélkül. Tizenhat 
éves korában elkezdett írni, s négy év leforgása alatt négy 
tragédiát, hat vígjátékot, három operát, egy regényt és más 
különböző műveket eszkábált össze. Ezek az ifjúkori munkái 
ugyan csak kéziratban terjedtek, de huszonkét éves korára már 
nyomtatásban is megjelent négy regénye, köztük egy ötkötetes mű 
a trubadúrokról, amelyet angolra, németre és olaszra is 
lefordítottak. 


Eközben viharos szerelmi életet élt, az előkelő társaságból 
választva szeretőit, előbb Toulouse-ban, majd Párizsban, s erre 
ráment minden, ami még megmaradt amúgy sem nagy 
vagyonából. Lamothe a császári közigazgatásban próbált állást 
szerezni, s kapott is; először a Conseil d"Etat, az államtanács 
számvevője, majd huszonöt éves korában Toulouse alprefektusa 
lett. Feladatait kiválóan látta el, s jó hivatalnoknak bizonyult. Azt 
az állítását viszont képtelenség volt komolyan venni, hogy kéziratos 
források kutatásával ez alatt az idő alatt vetette meg Histoire de 


PiInguisitionjának az alapjait.£2 Toulouse-i megbízatása mindössze 


két évig tartott (1811-13), s bizonyára nem szinekúraként kapta. 
Ezenkívül paleográfiai képzettsége nem volt, s amikor kiadatlan 
szövegeket idéz, ezeket sohasem szószerint közli, ahogy a komoly 
történészek általában már akkor is tették. 


Lamothe köztisztviselői pályája szorosan kapcsolódott a 
császárság ügyéhez; a , száz nap" alatt újra szolgálatba lépett mint 
Carcassonne alprefektusa, de Napoleon bukásával szertefoszlott 
minden reménye arra, hogy közhivatalban alkalmazzák. A 
királypártiakkal úgy próbálta megkedveltetni magát, hogy írt egy 
Bonaparte című szatirikus munkát korábbi uráról, de hiába. Ezért 
aztán felcsapott főhivatású írónak. Előbb (1815-től 1817-ig) 
Lamothe-Houdancourt, majd (1817-től) Lamothe-Langon néven s 
még temérdek álnevet használva, a legtermékenyebb író lett 
Franciaországban, méghozzá olyankor, amikor ott igen sok s igen 
termékeny író volt. 


A — Napoleon bukását követő években a közönség 
kielégíthetetlenül szomjazott a regényekre, a kritika mélypontra 
süllyedt, a kiadókat csak a mennyiség érdekelte, nem a minőség, és 
az a néhány regényíró, aki akkor élt, többnyire szegény ördög volt, 
s csak a szakadatlan termelés és az éhezés közt választhatott. 
Lamothe legalább sok pénzt keresett (amit el is költött ugyanolyan 
gyorsan, vagy még gyorsabban, mint ahogy megkereste), de azon 
az áron, hogy ő lett a legfőbb kuli-író a kuli-írók nemzedékében. 
Öregkorában keservesen szól sorsáról: , Szívós lelki alkatom, s 
ama szellemi erő ellenére, — amellyel isteni — Teremtőnk 
megajándékozott, nem bírtam tovább... Ötven évi szakadatlan 
munka, amelyet minden nap hajnali három és négy közt kezdtem, 
s délután kettőig folytattam, az emberi erőt meghaladó és 
összeroppantó munka végül kioltotta képzeletemet, és elszívta 
minden energiámat?.23 Teljesítménye már csak mennyiségre is 
bámulatos volt: mintegy 400 mű, prózában és versben, ami 
körülbelül 1500 kéziratkötetre rúg. 


Histoire de PIinguisítionját csakis ehhez viszonyítva lehet 
igazságosan — megítélni. Maga — Lamothe-Langon munkája 
kiválóságát hangoztatta: , Húsz esztendőn át gyűjtöttem az értékes 


anyagot, összeszedtem szétszóródott dokumentumokat... merem 
állítani, hogy olyan munka volt ez, amihez valóságos bencés alázat 


kellett?.24 Az igazság az, hogy az ő érdeklődési körének és 
módszereinek nem sok közük volt a nagy türelmű , maurinus? 
bencés történészekéhez. Az Histoire egy sor rémregény után jelent 
meg, amelyek efféle címeket viseltek: Tete de mort, ou la Croix du 
cimeticre de Saint-Aubin; Les Mystéres de la tour Saint-Jean, ou les 
Chevaliers du Temple; Les Apparitions du cháteau de Tarabel, ou le 
Protecteur invisible; Le Monastcre des frcres noirs, ou Il "Étendard de 
la mort; La Vampire ou la Vierge de Hongrie. Ezenkívül 1829-ben, 
az Histoire kiadásának évében nem kevesebb, mint húsz más kötet 
jelent meg Lamothe-Langontól! Egy ilyen embernél a fáradságos 
kutatómunkáról nyilvánvalóan szó sem lehetett. 


Nem nehéz rájönni, milyen ihlető példa állhatott e mű mögött. 
Egy füzetkében, amelyet azért írt Lamothe-Langon, hogy történeti 
munkának az útját egyengesse, megemlíti Llorente A spanyol 


inkvizíció tüzetes története című munkáját.£2 Ez a mű, amelyet egy 
volt spanyol inkvizítor írt, 1817-18-ban jelent meg francia 
fordításban, s 1829-ig három francia, három német, két angol és 
két holland nyelvű kiadás készült belőle. Mi sem lehetett 
természetesebb Lamothe-Langon számára, mint hogy megpróbált 
utánozni egy ilyen sikeres alkotást. Csakhogy rosszul számított; az 
ő történeti áttekintése szinte észrevétlen maradt, utánnyomás, 
fordítás sose jelent meg belőle. Sőt, amikor úgy 1880-tól francia 
történészek komolyan kezdtek el foglalkozni a dél-franciaországi 
inkvizícióval, Lamothe-Langonról hallgattak, mint aki említésre 
sem érdemes.26 És a könyv bizonyára végképp feledésbe merült 
volna, ha Joseph Hansen — aki maga a lehető legtisztességesebb és 
legbuzgóbb levéltáros és történész volt —, nagy jóhiszeműségében 
újra ki nem adja belőle a boszorkányperekről szóló tudósításoknak 
mondott szövegrészeket. 


Sem magát Hansent, sem azt a sok történészt, aki az ő nyomán 
halad tovább, nem lehetett volna ilyen könnyen félrevezetni, ha 
megnézték volna Lamothe-Langon néhány munkáját, amelyeket az 
Histoire de PInguisition után írt. Mert ő attól kezdve sorra adta ki 


a — hamisított emlékiratokat, amelyeket vagy a francia 
történelemben híressé vált személyiségeknek tulajdonított, vagy 
olyanoknak, akik ezekhez közel álltak. Négy ilyen, kivétel nélkül 
többkötetes emlékirat jelent meg az Histoire kiadásának évében: a 
Mémoires historigues et anecdotigues du duc de Richelieu; 
Mémoires de madame la comtesse du Barry, Mémoires et souvenirs 
d"un pair de France; legfőképpen pedig a Mémoires d"une femme de 
gualité, amely nemzetközi sikert aratott. S ettől kezdve, bár 
Lamothe-Langon továbbra is folytatta a regényírást, ez az új 
műfaj lett legfőbb és legjövedelmezőbb specialitása: összesen 
huszonnégy emlékiratot készített tizenhét év alatt, kilencven kötet 
összterjedelemben. 


A mi szempontunkból különösen a Napoleonnak és a XVIII. 
Lajosnak tulajdonított  emlékiratok jelentősek, mert azt 
bizonyítják, hogy Lamothe-Langonnak csakugyan megvolt minden 
készsége és arcátlansága, ami egy történelmi mítosz kiagyalásához 
és forgalomba hozatalához kell. Nem elég, hogy a Mémoires de 
Napoléon Bonaparte-ot (1834) a császár saját művének mondja, de 
még folytatását is ígéri, e szavakkal: , Ez kétségkívül a század 
legfontosabb kiadványa. Nem kell félni, hogy e nagy ember hiteles 
emlékiratát bárki is össze fogja téveszteni a manapság gyors 
egymásutánban megjelenő rengeteg emlékirattal és 
visszaemlékezéssel... Ez a rendkívül becses emlékirat Elba szigetén 
készült. Amikor visszakerült a Tuilériákba, ottmaradt a császár 
dolgozószobájában... Később ugyanannak a személynek a kezébe 
került, akire XVIII. Lajos is bízta a maga visszaemlékezéseit, 
amelyeknek a hitelessége felől soha senkiben sem támadt 


kétely?.27 Az utalás XVIII. Lajos hamisított emlékiratára 
vonatkozik, amely ugyancsak Lamothe-Langon műve volt. 


Ami a Mémoires de Louis XVIII és a Soirées de S. M. Louis XVIII 
című munkákat illeti, ezeknek köszönhető, hogy egy bizonyos 
hírhedett szélhámosság, amely egyébként gyorsan feledésbe merült 
volna, azóta is foglalkoztat és félrevezet egyeseket, mind a mai 
napig. Az 1830-as években egy Naundorff nevű porosz 
katonaszökevény bukkant fel Franciaországban, s azt állította, 
hogy ő XVII. Lajos, vagyis az a Dauphin, aki valójában a 


forradalom alatt börtönben meghalt. Ezt az embert hamarosan 
leleplezték és kiutasították Franciaországból. Lamothe-Langon 
azonban a XVIII. Lajos nevében írt emlékirat-hamisítványba 
beleszőtt különböző megjegyzéseket, amelyek azt sugallják, hogy a 
Dauphin nem is halt meg, s Naundorff csakugyan ő lehet. Más 
személyeknek tulajdonított hamis emlékiratokba ugyancsak 
beleszőtt olyan részleteket, amelyek mintha ugyanezt a nézetet 
igazolnák, s ily módon tekintélyes mennyiségű, önmagát igazoló, de 
teljes egészében hamis bizonyítékot eszkábált össze, ami időnként 
még most is újabb heves vitákat robbant ki, és újabb könyvek 
születésének ad tápot. 1910 körül volt egy ilyen eset; akkor Dr. de 
Santi, a Lamothe-Langon-kérdés toulouse-i szakembere kiadott 
egy kis könyvet, s abban kimutatta, hogy a Naundorff-pártiak 
, bizonyítékai" majdnem kivétel nélkül olyan könyvekből 
származnak, amelyeket, bárki legyen is névleg a szerzőjük, 
valójában egytől-egyig Lamothe-Langon írt. Nem mintha ez 
lezárta volna az ügyet; még 1954-ben is indult egy újabb 


Naundorff-párti hadjárat!28 


Most, hogy már bepillantottunk Lamothe-Langon 
személyiségébe és  módszereibe, a szükséges ismeretekkel 
felvértezve visszatérhetünk legsikerültebb beugratásához, a XIV. 
századi, kitalált languedoci boszorkányüldözéshez. Bár történeti 
áttekintésének előszavában azt állítja, hogy — különböző 
levéltárakban tanulmányozott kéziratos forrásokat, Anne-Marie 
Georgel és Pierre Delort-né, Catherine vallomásaival kapcsolatban 
nem mondja ezt. Ellenkezőleg, egy lábjegyzetben úgy említi ezt a 
szöveget, mint amelyet a , toulouse-i inkvizíció levéltárából írt ki 
Hyacinthe Sermet atya, a Délvidék tartományi püspöke". Nos, 


Antoine-Pascal-Hyacinthe Sermet csakugyan élt.29 Toulouse-ban 
született, 1732-ben, karmelita szerzetesként kezdte, s rendjében a 
tartományi főnökségig vitte. Volt némi tudományos képzettsége, s 
egy időben foglalkozott a toulouse-i inkvizíció történetével. Az 
azonban nagyon valószínűtlen, hogy az Inkvizíció levéltárából 
bármikor bármit is kiírt volna. E tárgyban egyetlen publikációja 
egy tizenkét oldalas cikk volt, amelyben félreérthetetlenül közli, 


hogy semmiféle kiadatlan forrásanyagot nem tárt fel.20 E cikkét 


1790-ben írta Sermet, amikor már ötvennyolc éves volt, s tudósi 
pályájának a végére ért. A forradalom idején ugyanis erősen 
belekeveredett a politikába. Egyike volt azoknak a papoknak, akik 
elfogadtak tisztségeket a forradalmi kormánytól; 1791-ben, 
feletteseivel dacolva, hivatalba lépett mint  Felső-Garonne 
tartományi püspöke. , Le Pére Sermet", ahogy a nép hívta, idővel 
rendkívül ellentmondásos alak lett, akit érseke feljelentett, aki 
ontotta a provanszál nyelven írt politikai röpiratokat, részt vett a 
kormányzat által támogatott egyházi tanácskozásokon, sőt miután 
a , Délvidék tartományi püspöke? címével ruházta fel önmagát, 
saját külön területi zsinatot tartott Carcassonne-ban. Így folytatta 
1801-ig, amikoris a változó politikai légkörben jobbnak látta, ha 
nyugdíjba megy, s ezt követően élete utolsó néhány évét teljes 
visszavonultságban töltötte, és Párizsban halt meg. Iehát nehéz 
elképzelni, mikor és hogy végezhette volna el Sermet azokat a 
munkákat, amelyeket Lamothe-Langon neki tulajdonított. Ez 
ügyben viszont nem tudott nyilatkozni, mert amikor ez esedékes 
lett volna, már huszonegy éve nem élt. 


Ez azonban mind mellékes. Már bebizonyítottuk logikai úton, 
hogy az egész szövegrész, amely ezeket a vallomásokat 
tartalmazza, hamisítvány. Még meg kell vizsgálnunk, miféle 
minták után indulhatott Lamothe-Langon, amikor ezt kiagyalta. 


Lamothe-Langon hatalmas kéziratanyaga úgyszólván teljesen 
elpusztult halála után, a szóbanforgó kérdést azonban szerencsére 
meg lehet oldani anélkül is, hogy kéziratos forrásokra kellene 
támaszkodnunk. Történeti áttekintésének előszavában Lamothe- 
Langon megemlíti, hogy ismeri (már hogy is ne ismerné?) a híres 
XVII. századi holland protestáns Philipp van Limborch Historia 
Inguisitionisát, s hogy érdeklődését különösen felkeltette a mű 
függeléke, amely a toulouse-i inkvizítorok által hozott több ítélet 


szövegét is közli.21 A Liber Sententiarium Inguisitionis Tholosanae 
iratanyagában nemcsak a prédikációk és ítéletek szövege található 
meg, hanem azoknak a különböző egyházi személyeknek a névsora 
is, akik esetenként jelen voltak; szó esik arról is, hogy ott királyi 
tisztviselők és capitoulok ugyancsak megjelentek. Lamothe- 
Langonnak már nem is kellett tovább keresgélnie, hogy 


hamisítványainak a vázát megtalálja. Az a prédikáció, például, 
amelyben Bernard Guidonis 1322-ben több eretnekre különböző 
büntetéseket rótt ki, pompás mintául szolgálhatott ahhoz a kitalált 
prédikációhoz, amelyet  Lamothe-Langon szerint Bernard 


unokaöccse, Pierre mondott.22 Két más munkában, amelyet 
Lamothe-Langon említ, megtalálhatta azoknak a személyeknek a 
nevét, akik az ügybe állítólag belekeveredtek. Egy régi, ismert 
történeti munka, La Faille Annales de la Ville de Toulouse című 
műve hat, 1335-ben hivatalt viselő capitoul nevét közli, csaknem 


ugyanabban a sorrendben, ahogy Lamothe-Langonnál találjuk.33 
A Pierre Guidonisszal kapcsolatban elkövetett végzetes baklövés 
viszont Percinnek a toulouse-i inkvizítorokról 1693-ban kiadott 


névsorára vezethető vissza.?§ Jellemző Lamothe-Langonra, hogy 
miután a nevet és az évszámot is átvette Percintől, és valóságos 
rémdrámát kanyarított köréjük, ezt jegyzi meg: , Érthetetlen 
figyelmetlenségből Percin atya nem vette fel névsorába Pierre 


Guidonist, aki 1334-ben inkvizítorként működött?.?2 


A boszorkányok vallomásainak mintáit természetesen egy 
későbbi történelmi korban kellett keresnie, amikorra már teljesen 
kialakult a sztereotip boszorkány-fogalom. Nyilvánvaló forrásként 
kínálkozhatott Pierre de Lancre 1612-ben kiadott munkája, a 
Tableax de PInconstance des Mawvais Anges. Ez a híres és mindig 
könnyen hozzáférhető munka nagyon részletesen mutatja be egy, a 
nagy boszorkányüldözés tetőzése idején működő boszorkányüldöző 
bíró nézeteit, s ezekkel pontosan megegyezik, amit Lamothe- 
Langon mond. Az Ördög, aki először egy fekete férfi képében 
jelenik meg; az éjfélkor megpecsételt szerződés; a boszorkány, 
akinek csak akarnia kell, s máris ott terem a többnyire péntek 
éjjel, de a legkülönbözőbb helyeken tartott boszorkánygyűléseken; 
az Ördög, aki egy óriási fekete kecske alakjában elnököl a 
gyűléseken, és közösül a jelen lévő nőkkel; a gátlástalan párzás az 
ott lévő férfiak és nők között; a lakoma, amelyen újszülött 
csecsemőket esznek meg, és förtelmes italokat isznak, de 
amelyekbe sót sose szórnak; mérgező füvek és kihantolt hullákból 
származó anyagok  megfőzése; emberek és szarvasmarhák 


megmérgezése és a termés elpusztítása mérgező párákkal — ezek a 


részletek mind megtalálhatók Lancre lapjain, 6 és feltűnnek 
Lamothe-Langon boszorkányainak koholt vallomásaiban is. 


Ami a két boszorkány nevét, a Georgel és Delort nevet illeti, 
ezeket, úgy látszik, nem a XIV., s nem is a XVII. századból vette 
Lamothe-Langon, hanem a saját korából. Mindkettő határozottan 
ritka név Franciaországban, de voltak íróemberek, akik e neveket 
viselték, s Párizsban éltek ugyanakkor, amikor Lamothe-Langon, s 
ugyanazon a területen dolgoztak, mint ő. Ezek: Jean-Francois 
Georgel abbé, akinek a halála után, 1817-18-ban kiadott hatkötetes 
visszaemlékezései majdnem ugyanolyan valótlanok voltak, mint 
amilyeneket később Lamothe-Langon oly nagy bőségben gyártott; 
és Joseph Delort, aki kortársa volt Lamothe-Langonnak, s 


ugyanarról a vidékről származott, mint ő.37 Delort pontosan azt a 
fajta életpályát futotta be, amelyre Lamothe-Langon vágyott: 
szépen érvényesült mint állami hivatalnok, s végül a tudományos, 
irodalmi és művészeti ügyosztály helyettes vezetője lett. Ő is írt 
kifejezetten romantikus történelmi műveket, ugyanakkor, amikor 
Lamothe-Langon gyártotta történelmi románcait. Lamothe- 
Langonnak feltétlenül ismernie kellett Georgel és Delort műveit, s 
minden arra vall, hogy a két boszorkányának választott név egy 
szűk, beavatott körnek szóló tréfa olyasvalaki részéről, aki — a 
Naundorff-eset tanúsága szerint is — igencsak szerette a tréfát. 


A hamisított vallomásoknak már csak egy mozzanatát kell 
megvilágítanunk: a dualista vallásra utaló megjegyzéseket. Az 
európai boszorkányság egész története folyamán nem akadt még 
egy boszorkány, aki azt állította volna, hogy az Isten és az Ördög 
egymással örök harcban álló, két egyforma erejű hatalom; vagy 
hogy az Ördög épp legyőzni készül az Istent; vagy, hogy ez a Föld 
az Ördög birodalma; vagy, hogy a halottak lelke az Ördög jussa, s 
ezek az ő céljait szolgálják. E nézetek mind Lamothe-Langontól 
valók. Mint Toulouse szülötte, tudott valamit a katharokról; 
történeti munkájának a nagyobb része tulajdonképpen az 
Inkvizíciónak e különös eretnekség ellen folytatott harcával 
foglalkozik. Azzal, hogy a boszorkányság ábrázolásába eltorzított 


kathar nézeteket kevert, nagyszabású  történelemhamisítást 
követett el. 


Először 1828-ban a Berlinben dolgozó Karl Ernst Jarcke beszélt 
egy olyan boszorkánytársaságról, amely még a kereszténység előtti 
időkből való. 1829-ben pedig Etienne-Léon de Lamothe-Langon 
adta ki Párizsban azt a maga-koholta inkvizíciós jelentést, 
amelyben dualista nézeteket tulajdonított két XIV. századi 
boszorkánynak. Nehéz eldönteni, melyikük ártott többet a nagy 
boszorkányüldözés igazi okait feltárni szándékozó kutatásnak. 


3. 


A történészek talán kevésbé lettek volna hajlandók elhinni a 
XIV. századi dél-franciaországi boszorkányüldözést, ha látszólag 
nem ugyanez zajlott volna le Észak-Itáliában. Itt teljesen 
vitathatatlannak látszott a bizonyíték: egy 1350 körül keletkezett 
jogászi szakvélemény, amelyet Sassoferratói Bartolus vagy Bartolo, 
a nagy olasz jogtudós, a magánjog professzora fogalmazott és írt 
alá. Bartolo páratlan tekintélyt élvezett a maga idejében, s nevének 
még évszázadokkal a halála után is vonzereje volt. Nyilvánvalónak 
látszik, hogy senkinek sem jutott eszébe a szóbanforgó jogászi 
vélemény hitelességét kétségbe vonni. Pedig hamisítvány. Ez 
bizonyítható, s ezenkívül még a hamisítás hozzávetőleges időpontja 
és a hamisító személye is megállapítható. 


Alighanem Johann Joseph Görres volt az első újkori történész, 
aki erre a szövegre felhívta a figyelmet, amikor az 1840-ben 
kiadott Die christliche Mystik című művének harmadik kötetében 


röviden összefoglalta a tartalmát.28 Három évvel később egy 
másik német, Wilhelm Soldan említette meg a boszorkányperek 
történetével foglalkozó, úttörő munkájában, a Bardintől és 


Lamothe-Langontól átvett történetekkel együtt.?9 A szöveget 
nemsokára nyíltan polémikus célokra használták fel. 1869-ben IX. 


Pius pápa egyházi dogmává akarta nyilvánítani a pápai 
tévedhetetlenséget, s ennek érvénybeléptetésére hívta össze az első 
vatikáni zsinatot. Abban a dühödt vitában, amelyet ez a lépés az 
egyházon belül kiváltott, a híres bajor történész és teológiai tanár, 
Johann Ignaz von Döllinger lett az új hittétel legfélelmetesebb 
bírálója. Egy Nyugat-Európa-szerte feltűnést keltő munkában 
történeti érveket vonultatott fel a pápai tévedhetetlenség ellenében. 
Bartolo szövege itt különösen sötét megvilágításban szerepel. 
Amikor Döllinger azt tárgyalja, hogy az Inkvizíció miként bánt el a 
boszorkánysággyanús személyekkel, ezt írja: 


Kezdetben az inkvizítorok... figyelembe vették a jogászok 
szakvéleményét. Az 1350 táján adott írásbeli nyilatkozatában 
Bartolo, kora leghíresebb jogtudósa a máglyahalál mellett foglalt 
állást. Ez a jogászi szakvélemény, amely a boszorkányégetések 
kezdetét jelzi, rendkívül figyelemreméltó. Itt világosan 
megmutatkozik, milyen átkos hatása volt a Biblia önkényes, durván 
materialista értelmezésének, amelyet a pápák és élősdi jogászaik és 
hittudósaik űztek... A pápai jogászok tönkretették a hittudományt, a 
pápai hittudósok pedig a jogtudományt. Ebben a szellemben 
nyilatkozták azt a jogászok, mint Bartolo a maga szakvéleményében, 
hogy a nőt, aki varázslást űz, meg kell égetni, mert Krisztus 
megmondta, hogy aki elhagyja az ő közösségét, azt ki kell vetni, 


mint a száraz szőlővesszőt, amelyet tűzre dobnak.0 


Ez a szöveg azóta a boszorkányüldözésről írt legtöbb történeti 
munkában szerepel. Különösen fontos, hogy 1900-1901-ben Joseph 
Hansen teljes egészében kiadta  forrásgyűjteményében, s 
részletesen ismertette történeti áttekintésében, ami elég volt ahhoz, 


hogy azt mind a mai napig igaznak fogadják el.H 


Eredeti latin formájában ezt a szakvéleményt Bartolo úgy adja 
elő, mint választ a novarai püspök tudakozódására. A korábbi 
jogászi — szaktekintélyekre hivatkozó utalások mellőzésével 
fordításban így hangzik: 


Az illető boszorkányt... a halálbüntetés végrehajtása végett ki kell 
szolgáltatni, s máglyán meg kell égetni. Mert azt mondják róla, hogy 
megtagadta Krisztust és a maga keresztségét; ezért meg kell halnia, 
annak értelmében, amit a mi Urunk, Jézus Krisztus mondott, a János 
írása szerint való Szent Evangélium 15. részében: "Ha valaki nem 
marad énbennem, kivettetik, mint a szőlővessző és megszárad; és 
egybegyűjtik ezeket és a tűzre vetik és megégnek?. És a Szentírás 
törvénye minden más törvénynél előbbre való, s még a 
törvényszékek elé kerülő ügyekben is azt kell követni, mert az az 
Isten törvénye. 


Ez a boszorkány bevallja, hogy szalmából keresztet csinált, és azt 
megtaposta, s a keresztet éppen azért csinálta, hogy megtaposhassa. 
Ez már maga is elegendő volna ahhoz, hogy halálbüntetést 
érdemeljen. 


Ezenkívül beismeri még a boszorkány, hogy az Ördögnek hódolt, s 
neki térdet hajtott. Ezért halállal kell lakolnia. 


Bevallja, hogy érintésével és tekintetével gyermekeket rontott meg, 
így akarván halálukat okozni. És bizonyos, hogy meg is haltak, mert 
az anyák panaszt tettek haláluk miatt. Ezért a boszorkány 
gyilkosként halállal lakoljon. Mert azt hallottam én szentéletű 
hittudósoktól, hogy a boszorkánynak mondott nők érintésükkel vagy 
tekintetükkel ártani, sőt ölni tudnak, s emberre, gyermekre, állatra 
romlást hoznak, mert ezeknek a nőknek tisztátalan a lelkük, s azt 
ünnepélyes fogadalommal a gonosz szellemnek ajánlották fel. De ezt 
a legutóbbi kérdést, hogy a boszorkányok tudnak-e érintéssel vagy 
tekintettel ártani, kivált ölni, döntse el az Anyaszentegyház és a 
szentéletű hittudósok. E kérdésben én most nem nyilatkozom, mert 
az előbb felsorolt okok is elegendőek ahhoz, hogy ezt a boszorkányt 
a halálbüntetés végrehajtása végett  kiszolgáltassák, javait 
elkobozzák s átadják a novarai püspök úr, Joannes de Plotis 
kincstárának, hiszen őt illetik meg a püspökséggel járó egyházi és 
világi jövedelmek Orta városában, ahonnan a boszorkány való. 
Atekintetben, hogy ezt a boszorkányt, ha bűnbánatot tanúsít, és 
visszatér a katolikus hitre, s hajlandó tévelygését nyilvánosan 


megtagadni Joannes de Plotis novarai püspök úr megelégedésére, 
meg kell-e kímélni a világi büntetéstől és a haláltól, nincs semmi 
kétség, hogy ez esetben meg kell kímélni, mármint ha bűne 
felfedezése után azonnal visszatér a hitre, s bűnbánatot tanúsít. De 
ha ezt nem azonnal teszi, hanem csak bizonyos idő elteltével, úgy 
vélem, a bíróra kell bízni annak eldöntését, hitelesek-e a bűnbánat 
jelei, vagy csak a büntetéstől való félelem vezeti őt; az előbbi 
esetben meg kell kímélni az életét, az utóbbiban nem. Mondom, ezt 
a Plotis püspök úr és az inkvizítorúr megítélésére kell bízni. Ha 
azonban rábizonyul a vádlottra, hogy gyilkos, bűnbánattal se 
kerülhesse el a halált itt e földön; ám, mint mondottam, a gyilkosság 
kérdésében döntsön a Szentegyház. 


[Aláírás:] En, Sassoferratói Bartolo. 


[dd e 


Feltűnő az egyezés azzal a képpel, amelyet Lamothe-Langon 
festett. Ahogy Lamothe-Langon inkvizítora az elmondottak szerint 
a Pireneusok előhegyei közt talált praktikáikat ott úüűző 
boszorkányokra, ugyanúgy talált állítólag boszorkányt egy olasz 
inkvizítor Ortában, amely az Alpok előhegyei közt feküdt, 
Novarától északnyugatra. Természetes volt, hogy a történészek az 
egyik forrást a másik igazolásának tekintették. Az igazság azonban 
az, hogy a két forrás a legkevésbé sem derít fényt történeti 
tényekre, ugyanis mindkettő egyformán hamisítvány. 


Bartolo jogászi véleményei vagy consiliumai nagy becsben álltak, 
s kétségtelen, hogy ő ezekkel mindenféle előkelő személyeknek 
szolgált, köztük legalább egy püspöknek is. 1357-ben bekövetkezett 
halála után consiliumaiból gyűjtemények készültek, s a nyomtatás 
feltalálása után könyv formájában is megjelentek. A legelső, 1473- 
ban, Rómában nyomtatott kiadás csak 244 consiliumot tartalmaz, 
de Tommaso  Diplovatacciónak sikerült többéves kitartó 
kutatómunkával még 117-et találnia, s az 1521-es velencei és az ezt 


követő újabb kiadások már mind a 361-et közlik. Ám e 361 
consilium közt hiába keressük az ortai boszorkányra vonatkozót. 
Az először egy gyűjteményben vagy antológiában fordul elő, 
amelyet különböző szerzők bűnügyi consiliumaiból 1566-ban, 


Velencében adott ki Giovanni Battista Ziletti (vagy Zileti). 48 Ott ez 
a Bartolo nevén közölt öt consilium egyikeként jelenik meg; s 1590- 
től kezdve Bartolo összegyűjtött műveinek későbbi velencei 
kiadásaiban is megtalálható ez az öt consilium, s ezeken kívül még 
egy olyan is, amelyet Ziletti egy korábbi gyűjteményében már 
közreadott, valamint huszonnyolc, addig nyomtatásban soha meg 


nem jelent consilium.§ Ha a 34 új consiliumból megvizsgáljuk az 
első tizenkettőt, rájövünk, hogy itt újra elmés csalással van 
dolgunk. A nagy középkori jogtudós itt egy beavatottaknak szóló 
tréfa eszköze lett. 


Joannes de Plotis nevű novarai püspök sosem élt. De ez a név 
nem azért került a nyomtatott szövegbe, mert Ziletti netán 


félreolvasta kéziratos forrásában.P Az ugyane gyűjteményben 
Bartolónak tulajdonított másik négy consilium közül háromban 
ugyancsak szerepelnek De Plotis vezetéknevű személyek. Ami még 
meglepőbb: a Bartolo összes műveinek 1590-től megjelenő 
kiadásaiba felvett, korábban nem közölt consiliumok első tizenegy 
darabja közül sem kevesebb, mint nyolc vonatkozik különböző De 
Plotisokra, négy olyan, ami Ziletti gyűjteményéből került ide, s 
négy addig kiadatlan. És ha az ember tovább nyomoz visszafelé, s 
eljut ahhoz a gyűjteményhez, amelyben Ziletti házassági ügyekre 
vonatkozó consiliumokat tett közzé 1563-ban, még két, Bartolónak 
tulajdonított szakvéleményt talál, s mindkettőben szó esik a De 


Plotis-család tagjairól. 16 Vagyis, egy huszonhét éves időszakban, 
1563-tól . 1590-ig egyre több olyan jogi szakvéleményt 
tulajdonítottak Bartolónak, amely egy De Plotis nevű novarai 
családra vonatkozik; összesen tíz ilyen szakvélemény van, s kivétel 
nélkül mind csak kétszáz évvel Bartolo kora után vált ismertté. 


Amint a consiliumokból kiderül, ezek a De Plotisok igazán 
furcsa társaság lehettek, akiket nagyon különös gondok gyötörtek. 
Joannes, novarai püspök négy ízben szerepel, s nem mindig 
boszorkányüldözőként. Egyszer például az zavarja, hogy egy 
jegyző egy okirat fogalmazásakor először főtisztelendő Joannes de 
Piotis úrnak nevezte, majd ,, De Plotis"-ra változtatta a nevét; ő azt 
kérdezi, vajon meg lehet-e büntetni ezt az embert csalásért. 


Bartolo véleménye szerint nem; részben, mert egy latin nyelvű 
okiratban helyesebb a latin alakot használni, de meg azért sem, 
mert ez a híres nemesi család köztudomásúan egy ókori rómaitól, 


Gnaeus Plancus Plotustól származik.§7 Más alkalommal a püspök 
nem tudja eldönteni, fel kell-e bontani a házasságot egy 
megerőszakolt nő és megerőszakolója közt. Bartolo ez esetben 
kevésbé segítőkész, s végül azt tanácsolja a püspöknek, vigye a 
kérdést a Szentszék elé. De hangja nem elutasító: Bartolo biztos 
benne, hogy barátja, Joannes úr, akinek ő oly sokkal tartozik, 
maga is minden vonatkozásában megvizsgálja majd a kérdést, 
hiszen ő jól emlékszik még, milyen éles elméről tett 
tanúbizonyságot Joannes úr, amikor testvérével, Marcus Plotus 


úrral együtt tanulta a jogtudományt Bolognában.8 Mindez egy 
olyan püspöknek szól, aki sose élt. 


Felbukkannak más De Plotisok is, a püspöknél alig kisebb 
rangúak. Amikor IV. Károly egy kényes istenkáromlási ügyben 
akarta kikérni Bartolo véleményét, Marcus Aurelius de Plotist 


bízta meg kérése közvetítésével.§9 Joannes Baptista de Plotis gróf 
pedig a császár egyik tanácsadója volt. Amikor egy német nemesúr 
azt állította, hogy a németek becsületesebbek és nemesebb lelkűek, 
mint az olaszok, Joannes Baptista hazugnak nevezte; s amikor a 
császár megkérdezte Bartolótól, a törvények értelmében ez 
kimeríti-e a sértő magatartás fogalmát, Bartolo azt felelte, hogy 
egy olaszhoz, aki méghozzá császári tanácsos is, méltatlan lett 
volna, ha másképp cselekszik. Ám ugyanennek a Joannes Baptista 
grófnak családi problémái támadtak; egy másik novarai nemes 
családból nősült, s csak utóbb derült ki, hogy felesége a 
megengedettnél közelebbi rokonsági kapcsolatban állt vele. 
Minthogy a gróf a császár szolgálatában állandóan úton volt, s így 
nem sok módja nyílt efféle dolgok kiderítésére, a pápa 
törvényesnek nyilvánította a házasságot. A gróf halála után mégis 
felmerült a kérdés, vajon örökölhetik-e vagyonát a gyermekei; 


Bartolo úgy nyilatkozott, hogy igen.?0 De nem minden De Plotis 
volt gáncstalan lovag. Bartolo nagyon szigorú Joannes Aloysius de 
Plotis milánói polgármesterrel szemben, aki igazságtalanul 


börtönöztette be Hector de Mapamundist (a név , világtérkép"-et 


jelent), egy olyan vétségért, amelyet Hector testvére követett el.21 
Sebastianus de Plotis gróf pedig, amikor párbajra hívta ki Joannes 
Maria de Plotist, vétett Novara ősi törvényei ellen, amelyek 
megszövegezésében annakidején Petrus de Plotis is segédkezett. 
Szerencséjére Fabianus de Plotis hallotta, amikor azt mondta, hogy 
már eszében sincs párbajozni, mert így Bartolo elnézőbben 


nyilatkozhatott.?2 


Az ortai boszorkánynak ez az igazi háttere: három évszázadon 
át, míg a középkor-kutatók és pápaellenes propagandisták fel nem 
fedezték és meg nem lelték benne azt, amit kerestek, ő pusztán 
mellékalakja volt egy családi legendának. Rejtély, egyáltalán 
miképp lehetett ezt a legendát Bartolo műveként elfogadni. 
Azonkívül, hogy a legtöbb mozzanata képtelenség, a szövegek 
latinsága is egészen más, mint az övé, sőt még az egyes 
consiliumokhoz fűzött aláírás — , Ego, Bartolus de Saxoferrato? — is 
olyan, amilyet ő sose használt. Csak arra gondolhat az ember, hogy 
ezeket a töredékes szövegeket soha egyetlen tudós sem olvasta 
eléggé figyelmesen, különben észrevette volna, hogy összefüggő 
egészet alkotnak, s hogy az egész nem egyéb, mint paródia. 


Ki volt a parodista? Bartolo műveinek összkiadásában, az 
Omnia Operában ennek semmi nyoma, s abban a munkában sincs, 
amelyikből az Omnia Operába felvett hamisított consiliumok 
származnak, vagyis a Ziletti által 1572-ben kiadott, bűnügyi 
szakvéleményeket tartalmazó gyűjteményben. Ám ha megnézzük a 
két, Bartolónak tulajdonított, de az Omnia Operába fel nem vett 
consiliumot, megkapjuk a választ. Ezek a Ziletti által 1563-ban 
kiadott, házassági ügyekre vonatkozó consiliumokat tartalmazó 
gyűjtemény darabjai. A fejszöveg mindkét esetben azt mondja, 
hogy bár a szakvéleményt Bartolo írta, csak most találta meg a 
jog- és államtudomány kiváló tudora, Joannes Baptista de Plotis. 


Giovanni Battista Piotto, vagy de?" Ploti, ahogy nevét e kétféle 
alakban használják az olasz történészek, kiváló novarai polgár volt 


a XVI. század második felében.?? Nemesember és földbirtokos, 
ezenkívül köztiszteletben álló jogász is, a híres Andrea Alciati 


tanítványa. Novara abban az időben Milánó fennhatósága alatt 
állt, az pedig a spanyol koronával volt függőségi viszonyban; s 
Piotto sok éven át működött Milánóban Novara szószólójaként. 
Buzgón védelmezte Novara jogait és kiváltságait, s neki 
köszönhetően álltak el a spanyolok attól a szándékuktól, hogy a 
külvárosokat lerombolják, s polgártársai végül azzal méltányolták 
szolgálatait, hogy a padre della patria címmel tisztelték meg. 
Consiliumokat is írt bőségesen; a kiadottak száma meghaladja a 
százat. 


E consiliumok igazolnak egy alapos gyanút: aki ezeket gondosan 
megvizsgálja, annak semmi kétsége sem lehet afelől, hogy az ál- 
bartolói consiliumokat Piotto hamisította, s az ortai boszorkány is 
az ő teremtménye. Nemcsak mert a latin stílusuk annyira 
egyforma, hanem mert — akárcsak az ál-bartolói consiliumok —, 
néhány a Piotto saját nevén írt consiliumai közül is családja 


dolgaival foglalkozik, méghozzá kitalált dolgokkal.?4 Hogy tisztán 
lássuk, milyen  indítékokból születtek ezek a hamisított 
dokumentumok, elég, ha a Ziletti 1563-as  , házassági" 
gyűjteményének 87. darabját összevetjük  Piotto saját 
consiliumainak 1578-ban megjelent gyűjteményéből a 15. 


számúval.?? Az előzőben arról van szó, hogy Giovanni Battista fia, 
Francesco Maria, saját leányát tette meg kizárólagos örökösévé 
azzal a kikötéssel, hogy ha majd eladó sorba jut, a De Plotis-család 
legkiválóbb tagjához menjen feleségül. Amikor eljött az ideje, ádáz 
vita tört ki arról, vajon nem sértette-e meg a leány a feltételt azzal, 
hogy egy jogász De Plotishoz ment feleségül, pedig mehetett volna 
egy katona De Plotishoz, sőt egy bölcsészet- és orvostudományi 
doktorhoz is. Giovanni Battista, igazi jogászhoz illően úgy 
nyilatkozik, hogy unokahúga helyesen járt el. Az 1578-as kötetben 
ismét előfordul ugyanez a consilium, ám a családnév nem De Plotis, 
hanem Sempronius! 


Úgy látszik, mintha Piotto sok consiliumát csak azért írta volna, 
hogy gyakorolja készségét fogas jogi kérdések megoldásában, vagy 
talán csak, hogy fitogtassa jogászi képzettségét; több más 
consiliumát pedig eleve tréfának szánta, rafinált szakmai tréfának, 
s ezek a jogászi tudálékosság nagy szatírájához foghatók, Bridoye 


bíró ítéletéhez, amely három fejezetet tesz ki Rabelais Harmadik 
könyvében. A Piottók jogász család voltak; jogász volt Francesco 
Maria, és többen mások is. Egy ilyen vájtfölű közönség léte talán 
kellőképpen indokolja azokat a virtuóz mutatványokat és mélyen 
szántó ugratásokat, amelyeket Giovanni Battista a maga nevében 
elkövetett. De 1563-ra új ötlete támadt: már nem a fiáról irkált, 
hanem képzeletbeli őseiről kezdett el consiliumokat kiagyalni, s 
ezeket Bartolo munkáiként sütötte el. 


Hogy sikerült ezeket kiadatnia? S méginkább: miképp 
történhetett meg, hogy ezeket még a Bartolo összegyűjtött 
műveinek új kiadásaiba is bevették? Ebben nyilvánvalóan döntő 
szerepe volt a gyűjteményt összeállító és szerkesztő jogász 
Giovanni Battista Zilettinek. Utóvégre is, a hamisítványok közül 
négy bekerült Bartolo műveinek összkiadásába, Velencében 
történt, ahol Ziletti élt és működött; az 1589-es baseli kiadásban 
ezek nincsenek meg, de megvannak az 1590-es és a későbbi, 1603- 
as és 1615-ös velencei kiadásokban. Az Omnia Opera szerkesztői 
nyíltan meg is mondják, hogy ezek a consiliumok korábban már 
megjelentek Ziletti gyűjteményében. De Ziletti hatása a háttérben 
még azoknál a hamisítványoknál is felfedezhető, amelyek az Omnia 
Operában jelentek meg először; egy Marcus Aurelius de Plotist 
említő consilium után közvetlenül egy jegyzet következik Zilettitől, 
ez viszont a mi Piottónk egy értekezésére hivatkozik. 


E két férfiú, úgy látszik, csendben megállapodott egymással, s az 
ember úgy érzi, Piotto tudta, mit beszél, amikor úgy jellemezte 
Zilettit, mint , ama nagytudományú velencei tudort... aki inkább a 
köz, mint a maga javára buzgólkodván sok magánjogi vonatkozású 
dolgot gyűjtött össze fáradságos munkával s olyan tehetséggel, 
amely inkább isteni, semmint csak emberi, s különböző tudorok 
consiliumait... nyomtatásban közölte, s ezzel a halhatatlanságukat 


is biztosította...??6 Piotto és Ziletti bizonyára együttesen felelős 
annak az 1572-es szövegnek a közreadásáért, amely oly sok 
történészt vezetett félre, azt hitetve el velük, hogy több mint két 
évszázaddal előbb az inkvizítorok boszorkányokat üldöztek a 
novarai egyházmegyében. 


Tény, hogy az ortai boszorkány nincs egészen egyedül. 1508 
körül egy bizonyos Bernardo Rategno, aki akkor a szomszédos 
comói egyházmegye inkvizítora volt, azt írta, hogy ,a 
boszorkányok szektája csak a legutóbbi 150 év alatt szaporodott 
meg, amint ez kiderül a comói inkvizíció levéltárában fellelhető 
régi inkvizíciós perek jegyzőkönyveiből?".?7 Ez látszólag azt 
igazolta, hogy a környéken a boszorkányüldözés valóban az 1350- 
es évekig nyúlik vissza. Ám egyetlen későbbi szerző sem találta 
még csak nyomát sem a szóbanforgó okiratoknak, bár a comói 
levéltárban nagyon alaposan kutattak történészek, akik fel akarták 


deríteni ezeket a dolgokat.?8 Az első hitelesen igazolható 
boszorkányüldözések ebben a térségben egy teljes évszázaddal 
később zajlottak le, az 1450-es évektől kezdve a Val Leventinában, 
az 1480-as évektől kezdve magában Comóban. Ami a Comói 
Bernátként is emlegetett Rategnót illeti, ő már egy egész életet 
eltöltött prédikátorként, amikor inkvizítorrá kinevezték, de még 
hátralévő évei alatt kegyetlen boszorkányüldöző hírére tett szert; a 
szóbanforgó szövegrész is egy olyan röpiratából való, amelyet 
éppen annak bizonyítására írt, hogy boszorkányok vannak, s meg 


kell őket égetni.?9 Egyetlen komoly újkori történész sem fogadta 
volna el kritikátlanul ezt az állítást, ha látszólag nem támogatta 
volna más, olasz és francia bizonyíték. Minthogy ez a bizonyíték 
megdőlt, más bizonyíték pedig nem került elő, a XIV századi comói 
boszorkányüldözésnek semmi hitele sem marad. 


Rategno megjegyzése mégsem mellékes a tárgyalt témát illetően. 
Ő ugyan 1516-ban halt meg, de röpirata fél évszázadon át 
ismeretlen maradt. Először 1566-ban, Milánóban jelent meg, egy 
nagyobb mű függelékeként, amelyet ugyancsak Rategno írt arról, 
hogy az inkvizítorok miképp járjanak el az eretnekekkel szemben. 
A röpiratban leírt boszorkányok olyan nők, akik, azonkívül, hogy 
felnőtteket és gyermekeket ölnek, hajbókolnak az Ördög előtt, és — 
ami nem állandó jellemzőjük a boszorkányoknak — megtiporják a 
keresztet. Mármost, Piotto Milánóban élt és működött. Mint olyan 
jogász, aki maga is írt több consiliumot arról, hogy az eretnekekkel 
miképp kell bánni, nemigen hagyhatott volna figyelmen kívül egy 
inkvizícós kézikönyvet, amely ugyanabban a városban jelent meg. 


A kézikönyvben megtalálhatta azt az állítást, hogy 150 évvel előbb 
- vagyis Bartolo korában - boszorkányüldözések zajlottak a 
környéken. Lehet-e puszta véletlen, hogy pontosan ugyanabban az 
évben, 1566-ban jelent meg az ő ál-bartolói consiliuma az ortai 
boszorkányról, aki gyermekeket ölt, hajbókolt az Ördög előtt, 
megtiporta a keresztet, s büntetésül elevenen égették meg? 
Rategno állítása az ortai boszorkány történetének alighanem a 


sugalmazója inkább, mint a megerősítése. 


Ők együtt, Bardin a XV. században, Rategno és Piotto a XVI- 
ban és Lamothe-Langon a XIX-ben olyan utat mutattak, amelyről 
sokáig azt lehetett hinni, hogy azon egy-kettőre el lehet jutni a nagy 
boszorkányüldözés eredetéhez. Azután kiderült, hogy erről szó 
sincs, hogy ez az út, épp ellenkezőleg, rossz irányba vezet, s csak 
egy nagyon sáros ösvény. Csak ha ezt elfogadjuk, fedezhetünk fel 
más útjelzőket, amelyek jobbak, még ha váratlan irányokba 
mutatnak is. 


Maleficium 1300 előtt 


1. 


A boszorkány sztereotípiája, ahogy a hatodik fejezet elején 
leírtuk, s amilyen formában Európa bizonyos részein a XIV-XVI. 
században ismert volt, négy tényezőből  ötvöződött. A 
boszorkányról azt képzelték, hogy (1) olyasvalaki, aki maleficiumot 
űz, vagyis természetfeletti úton ártani tud; (2) olyasvalaki, aki az 
Ördög szolgálatába szegődött; (3) félelmetes lény, aki éjnek idején 
a levegőben repül, gonosz szándékkal, például gyermekeket akar 
felfalni, s aki vad, kietlen helyeken otthonos; (4) olyan társaság 
vagy szekta tagja, amely szabályos időközönként gyűléseket, azaz 


boszorkányszombatokat tart, s ezeken rendszeresen gúnyt űznek a 
keresztény vallásból, és imádják az Ördögöt, aki közösül az emberi 
nemből való szolgáival. 


Ez a négy tényező eredetileg teljesen elkülönült egymástól, s 
annak ellenére, hogy az utóbbi időben sok kiváló munka született a 
boszorkányhiedelmek és a boszorkányperek történetéről, még 
mindig tisztázatlan, hogyan is kapcsolódtak ezek össze. Hogyan 
jött létre egy ennyire összetett sztereotípia, milyen fejlődési 
szakaszokon át, milyen körülmények közt, kiknek a hatására, 
milyen szükségletek és vágyak kielégítésére? E könyv további 
fejezetei ezekre a kérdésekre igyekeznek válaszolni. 


Jó kiinduló pontnak kínálkozik a maleficium fogalma, s első 
lépésként tisztázhatunk néhány lehetséges félreértést. Mai 
, primitív?" társadalmakban dolgozó antropológusok gyakran 
látták célszerűnek, hogy megkülönböztessék a , varázslás?"-t a 
,; boszorkányság" -tól. A , varázslás" általában egy technikára utal: 
ez természetfölötti erővel telítettnek hitt anyagok és tárgyak 
használata, rendszerint varázsigék vagy gesztusok kíséretében, 
azzal a céllal, hogy ártsanak embertársaiknak. A , boszorkányság?" 
forrása viszont nem egy technika, hanem a személy: a boszorkány 


rontó — hatalommal  biír.! Mármost, Európában ez a 
megkülönböztetés ismert volt, de nem egészen egyértelműen 
érvényes: a varázslás és boszorkányság átfedte egymást, mint 
ahogy így van ez sok mai primitív társadalomban is. Varázslást 
bármely közönséges ember is űzhetett, ha megtanulta a technikát, 
de űzhette boszorkány is. A boszorkány ugyanolyan eredményesen 
működhetett . anyagok, — tárgyak, — ráolvasások, — gesztusok 
használatával, mint pusztán a benne lakozó erő érvényesítésével. A 
tevékenységet mindkét esetben ugyanazzal a latin szóval nevezték 
meg. A maleficium, ami eredetileg csak gonosz cselekedetet, 
károkozást jelentett, hivatalos okmányokban már a IV. századtól 
kezdve ebben az értelemben szerepel: , rontás természetfölötti 
módszerekkel", s ez a szóhasználat maradt meg végig a 
középkorban. Varázslót és boszorkányt egyaránt maleficusnak 
mondtak, ha férfi, illetve maleficának, ha nő volt. 


Az antik világban jól ismerték a maleficiumot, s a történetnek ezt 
a szálát könnyű volna a múltban nemcsak az antik Rómáig, de a 
sumerokig is nyomon követni; erre szerencsére semmi szükség 
sincs. A mi szempontunkból elég annyi, hogy a maleficium és a 
maleficium vádja az első germán királyságok alapításától kezdve 
előfordul. A VI. századtól a XIII-ig törvényekben, krónikákban, az 
epikus költészetben szórványosan találhatók utalások erre a 
kérdésre, de ezek legtöbbjének semmi vallási felhangja sincs. Bár a 
bizonyíték kevés, ahhoz elég, hogy megtudjuk, hogyan fogták fel a 
maleficiumot a pogány korban, sőt egyes világi emberek még 
később is, a kereszténnyé vált Európában. 


Szerepelnek  maleficiumról szóló históriák az első frank 
uralkodóház, a Merovingek történetében. A frankok történetírója, 
Tours-i Szent Gergely elbeszél egy esetet, amelyről saját 
tapasztalata alapján tud beszámolni. Amikor 580-ban Fredegond 
királynénak két kisfia halt meg egy járványban, könnyű volt 
elhitetni vele, hogy varázslásnak estek áldozatul: nyilvánvalóan az 
ő gyűlölt mostohafia, Chlodovic vette rá szeretője anyját, hogy 
maleficiumot kövessen el a fiúk ellen. Az asszonyt letartóztatták, s 
addig kínozták, míg be nem ismerte bűnét. Ennek a vallomásnak a 
birtokában Fredegond elérte férjénél, Chilperic királynál, hogy 
tetszése szerint ő maga állhasson bosszút Chlodovicon, s ennek 
értelmében bérgyilkosokkal leszúratta a fiatalembert. Közben az 
állítólagos varázslónő visszavonta kikényszerített vallomását. Ez 
azonban mit sem számított Fredegondnak, aki aztán megégettette 
az asszonyt. 


Ezzel nem lett vége Fredegond bajainak, s annak a hajszának 
sem, amelyet ő a varázslók ellen folytatott. 583-ban egy harmadik 
fia vérhast kapott és meghalt. Nem sokkal ezután Mummulus, a 
palotamester elejtett egy olyan megjegyzést, hogy neki van egy 
bizonyos füve, amellyel a vérhast, még a legreménytelenebb 
esetekben is, gyorsan meg lehet gyógyítani. Jelentették ezt 
Fredegondnak, aki nyomban munkához látott. Ezúttal több nőt is 
letartóztattak és megkínoztak, míg csak be nem vallották, hogy a 
palotamester felbujtására ők ölték meg a királyfit, maleficiummal. 
A nők közül egyeseket megégettek, másokat kerékbe törtek; ezután 


a kínzóík Mummulust vették elő. Bár ismételten megkorbácsolták 
és szilánkokat szúrtak a körme alá, csak annyit volt hajlandó 
beismerni, hogy az asszonyoktól kenőcsöket és főzeteket kapott, 
amelyek segítségével a király és a királyné jóindulatát akarta 
megnyerni. Száműzték, de a kínzások következtében útközben 
meghalt.2 


Ezek, a kínvallatás alkalmazása miatt, nem tipikus esetek: 
végülis Fredegond királyné volt, s ugyanakkor különösen 
kegyetlen politikus. De önmagában az, hogy embereket megöltek, 


aligha ellenkezett a hagyományos normákkal.? Akik úgy vélték, 
hogy velük vagy rokonaikkal maleficiumot űztek, ősi szokás szerint 
személyesen álltak bosszút. Észak-Itáliában a longobárdok közt, és 
a Felső-Rajna vidékén az alemannoknál egészen a VII. századig 
általános gyakorlat volt a boszorkánysággal gyanúsított 
személyeket személyes bosszúból megölni, s a szászoknál gyakran 
megesett ez még a VIII. század vége felé is, amikor Nagy Károly 


meghódította őket. Izland archaikus társadalmában ez még a X. 
században is szabályos eljárásnak számított. Világosan kiderül ez 
azokból a sagákból, amelyeket ugyan 1140 és 1220 közt jegyeztek le 
először, de amelyek olyannak mutatják a társadalmat, amilyen 
körülbelül két évszázaddal előbb lehetett. A 980 körüli 
eseményeket tárgyaló Eurbyggia például elmondja, hogy egy 
özvegyasszonyt, aki maleficiummal súlyos betegséget hozott egy 


fiatalemberre, hogyan köveztek halálra utóbbi rokonai.? A 910 és 
1026 közt történt dolgokat elbeszélő Laxdaelában szerepel egy 
házaspár, a férj is, a feleség is boszorkány; ők bűvös ráolvasással 
megöltek egy tizenkét éves fiút, s itt is az történt, hogy az áldozat 


családja elfogta és halálra kövezte őket.ő 


De volt az efféle dolognak más elintézése is. Az ősi germán 
törvények egy bűncselekményt nem annyira a társadalom, mint 
inkább az egyén és annak rokonai ellen elkövetett vétségnek 
tekintettek. Ahol azonban a társadalom, vagy a központi hatalom 
eléggé erős volt, a sértett félnek vagy rokonságának tilos volt csak 
úgy egyszerűen megtorolni a bűnt a tettesen; ehelyett a bűnösnek 
jóvátételi bírságot (wergild) kellett fizetnie. Ez az intézkedés 


mindenféle vétségre vonatkozott, a maleficiumra is. Már a száli 
frank törvények gyűjteménye, a Pactus legis Salicae, amelyet a VI. 
század elején foglaltak írásba, de egy még korábbi időszak 
állásfoglalásait tükrözi, meghatározza a wergild összegét arra az 
esetre, ha valakit maleficiummal megölnek, s azt a kisebb összeget 
is, amely akkor fizetendő, ha az illetőnek csak az egészsége 


károsult./ Hasonló rendelkezések találhatók a keleti frankok 
törvénykönyvében, a Lex Ribuaridban, amelyet egy századdal 


később foglaltak írásba;8 és a maleficium ilyen megítélése továbbra 
is éreztette hatását, szinte az egész középkorban. De azért a 
kivégzést, leginkább a megégetést, továbbra is a megfelelő 
büntetésnek tartották a halált okozó maleficium bizonyos 
eseteiben, ha például rabszolga vagy jobbágy volt a tettes, vagy ha 
bűnösnek vallotta magát, vagy ha a wergildet nem sikerült 
előteremtenie. 


Bármi volt is a büntetés, arra szolgált, hogy az állítólagos 
áldozatnak, illetve rokonságának vagy a bosszúállást, vagy a 
jóvátételt biztosítsa, és — kivéve bizonyos időszakokat és helyeket, 
ahol vallási meggondolások szóltak közbe -— ez is maradt a fő célja, 
egészen a XIII. századig. Angliában Aethelstan uralkodása alatt 
(925-940) készült egy rendelet, amelynek értelmében feltétlenül 
halálbüntetést kellett kiszabni akkor, amikor a bűntény annyira 
nyilvánvaló volt, hogy nem lehetett tagadni. Azt a vádlottat, aki az 
ártatlanságát hangoztatta, háromszori  istenítéletnek kellett 
alávetni. Ha ez nem hozott kielégítő eredményt, 120 napot 
börtönben kellett töltenie, ezután a hozzátartozói kieszközölhették 
a szabadulását azzal, hogy bírságot fizettek a királynak és 
wergildet az áldozat családjának, s kezességet vállaltak a vádlott 


jövőbeni kifogástalan magatartásáért.? A XII. századi Angliában 
azt, — akit — maleficiummal elkövetett gyilkosság — bűnében 
marasztaltak el, át kellett adni az áldozat hozzátartozóinak, hogy 


belátásuk szerint döntsenek felőle.10 Egy svéd törvény még 1296- 
ban is hasonlóan szólt. Ha egy nőt bűnösnek ítélnek, mert 
maleficiummal valakinek a halálát okozta, meg kell égetni, hacsak 
az áldozat családja nem dönt úgy, hogy megkímélik az életét; ez 


esetben az elítélt köteles nekik jóvátételként meghatározott 
összeget fizetni, valamint bírságot a királyi kincstárnak és a 


helybeli lakosok közösségének. 11 


Maleficiumot nemcsak betegség vagy halál okozásának céljából 
lehetett űzni. Bizonyos nők sajátmaguk, vagy az ő megbízásukból 
mások, űzték azért is, hogy férfiakban szerelmes érzéseket 
keltsenek. A IX. században, a Karoling-ház uralkodása idején ez a 
fajta maleficium a politikai küzdelmekben is szerepet kapott. 817- 
ben Nagy Károly fia, Jámbor Lajos császár (I. Lajos frank király) 
szétosztotta hatalmas birodalmát feleségétől, Irmengarde-tól 
született fiai közt; de újra nősülvén, 829-ben megpróbált egy 
királyságot juttatni második házasságából született fiának is. Első 
házasságából való fiai fegyveresen lázadtak fel ellene, s azt a 
történetet terjesztették, hogy apjuk második felesége, Judit 
maleficiumot űzött, s így láncolta magához menthetetlenül a férfit. 
Első lépésként azt követelték, hogy mindenkit űzzenek el a 


palotából, aki a  varázslásban jártas. 12 Majd keményebb 
intézkedésre is sor került, amikor 834-ben az elsőszülött fiú, I. 
Lothar elfoglalta Chálon-sur-Saöne városát. Ott találta Gerbergát, 
akinek a fivére  Barcelonai Bernát gróf volt, Lothar 
mostohaanyjának, Juditnak a kegyence, apja leghatalmasabb 
szövetségese. Lothar a folyóba fojtatta Gerbergát ,ahogy a 
varázslókat szokták". Ez ugyan a jelek szerint a Fredegond 
gyilkosságaihoz hasonlatos magánbosszú műve volt, de 
mindenesetre kapcsolatban állt a császár állítólagos szerelmi 


elvakultságával.18 


Az idő multával Lotharnak az ugyancsak Lothar nevet viselő fia 
lett a király azon a területen, amelyet róla utóbb Lotharingiának, 
vagy Lorrainenek neveztek el. Uralkodása jórészt azzal telt el, 
hogy újra meg újra megpróbált elválni feleségétől, Thietbergától, 
mert a szeretőjét, Waldradát akarta elvenni. Ez az ügy határozta 
meg viszonyát a maga királyságától keletre és nyugatra fekvő, 
nagy kiterjedésű országokon uralkodó nagybátyjaival, a frank 
püspökökkel, sőt még a pápával is. 860 körül a tervezett válásról 
folyó végeérhetetlen vitában írásbeli szakvéleményt kértek 


Hincmar rheimsi érsektől, a kor egyik legnagyobb tudósától. A 
neki feltett kérdések közt szerepelt az is, vajon el lehet-e 
varázslással érni azt, hogy valaki a feleségénél impotens legyen, s 
végképp megundorodjon tőle, és lehet-e ugyanúgy, varázslással, 
ellenállhatatlan szerelmet gerjeszteni férfi és nő között. Az érsek 
azt felelte, hogy az általános vélekedés szerint egyes nők képesek 
ilyenféle varázslásra; erről ő maga meg van győződve, sőt még a 
módszereiket is el tudja mondani. Gyanúja szerint Waldrada 
maleficiumot űzött, s ez megerősítette őt abbeli nézetében, hogy a 


válásra nem kerülhet sor.14 


Ffféle gondok nemcsak a királyi udvarban merültek fel; vidéki 
papok sokszor találkoztak hasonlókkal paraszti híveik közt. 1000 
körül az egyházjog kezdett elismert tudományág lenni, s az egyik 
első jelentős szabálygyűjtemény az a monumentális Decretum vagy 
Collectarium volt, amelyet Burchard wormsi püspök állított össze 
néhány — munkatársával — 1008-1012 táján. E  Decretum 
tizenkilencedik könyvének Corrector (Javító) vagy Medicus (Orvos) 
a címe, ugyanis arra tanítja a papokat, miképp nyújthatnak 
, megjobbulást a testnek és orvosságot a léleknek". A Corrector 
egyik fejezete — az ötödik — tulajdonképpen penitenciás könyv: 
kérdések hosszú sorából áll, amelyeket a gyóntató kell hogy 
feltegyen a gyónónak; minden kérdés más bűnre vonatkozik, s 


mindegyik után fel van tüntetve az érte kiszabandó penitencia. 15 
Ez az ötödik fejezet kimutathatóan korábbi penitenciás könyveken 
alapul, s a kérdések jellege arra vall, hogy paraszti 
gyülekezeteknek szánták. A történésznek pompás betekintést nyújt 
a kora középkor népi mentalitásába. 


Nos, e forrás egészen nyilvánvaló tanúsága szerint sokan voltak 
olyan férfiak — egyszerű parasztemberek a X. században, vagy még 
korábbi időkben -, akik féltek, hogy rontással impotenssé teszik 


őket.16 Amikor egy férfi elhagyta régi szeretőjét, s más nőt vett 
feleségül, különösen gyakran esett meg, hogy az új asszonynál 
impotensnek bizonyult. A mai pszichológusok tudják, hogy ilyesmi 
bizony megtörténik, s tudta ezt a Corrector szerzője is, épp csak az 
okát látta másban. Gyóntatói tapasztalatából tudta, hogy az 


elhagyott nők néha maleficiumot űztek volt szeretőik ellen, s bár ő 
maga bizonyos fajta maleficiumok hatékonyságában nem hitt, 
ebben az esetben a legcsekélyebb kétségei sem voltak. Más 
forrásokból tudjuk, milyen fogásokat alkalmaztak: az esküvői 
szertartás alatt a sértett nő három csomót kötött egy zsinórra vagy 
madzagra. Ennek az volt a célja, hogy elzárja az orgazmushoz 
vezető utat, s ha a vőlegény tudta vagy gyanította, mi készül ellene, 
a dolog bizonyára gyakran bevált. 


Az emberek akkor keresték az okot a rontásban, amikor valami 
előre nem látható, megmagyarázhatatlan baj történt. De míg 
rejtélyes betegség, halál, vagy a házaséletben hirtelen fellépő 
impotencia bárkit sújthatott, a társadalom bármely rétegében, 
bizonyos fajta csapások csakis a paraszti életre voltak jellemzőek. 
Ezért alakultak hát ki a maleficiumról olyan hiedelmek és a 
maleficiumnak olyan fogásai, amelyek leginkább a parasztok 
körében terjedtek el. Erre nézve megint a Corrector ötödik fejezete 
szolgál becses tudnivalókkal. A gyóntató kérdéseinek tanúsága 
szerint a parasztok gyakran űztek varázslást, hogy — felebarátaik 
rovására - a maguk helyzetén javítsanak.  Disznó- és 
tehénpásztorok közt szokás volt varázsigéket mondani kenyérre, 
füvekre vagy összecsomózott zsinegekre, amiket aztán otthagytak 
egy fán, vagy az útelágazásnál, azzal a céllal, hogy ne az ő 


állataikat sújtsa dögvész vagy sérülés, hanem másokéit.17 Nők 
azért mondtak varázsigéket, ráolvasásokat, hogy a környék összes 
tejét az ő teheneiknek, összes mézét az ő méheiknek szerezzék meg, 
vagyis mások javait a magukévá tegyék.18 Ennyi a valóság-alapja 
Runeberg merész általánosításainak a , mágikus  átvitel"-t 
illetőleg; 19 de ezek a maleficium világának csak kis részét teszik ki. 
Már a kora középkor parasztjai, századokkal a boszorkány- 
sztereotípia teljes kialakulása előtt, tudták, hogy a rontásnak 
gyakran a puszta rosszindulat az indítéka. A Corrector említ olyan 
nőket, akik azzal dicsekedtek, hogy csirkéket, fiatal pávákat, egész 
alomnyi malacot egyetlen szavukkal vagy pillantásukkal máshova 


tudnak vinni, vagy meg tudnak ölni.20 


Más, a Correctornál régebbi források említik a paraszti 
maleficiumnak egy másik, rettegettebb formáját. Egyesek azt 
állították, hogy vihart tudnak támasztani, amely elpusztítja a 
termést. A közfelfogás szerint ez a fajta rontás is személy szerint 
valaki ellen irányul: a bajorok VIII. századi törvénye 
megállapította, milyen összegű kártérítés jár annak, akinek a 


termése ilyen módon ment tönkre.21 De a viharkeltésből olykor 
szervezetten űzött szélhámosság lett. A vizigótok VI. századi 
törvényei szólnak olyan tempestariusokról, akik járták a vidéket, s 
riogatták a parasztokat; az emberek fizettek nekik, hogy a 
földjeiket megkíméljék, s inkább másokét tegyék tönkre. A törvény 
úgy rendelkezett, hogy a  viharcsinálóra mérjenek 200 
korbácsütést, nyírják kopaszra, s ebben a szégyenletes állapotban 


vigyék végig, s mutogassák a környékbeli falvakban.££ 820 körül 
Agobard lyoni püspök azt jegyezte meg, hogy szinte mindenki — 
nemesúr és közember, városi lakos és paraszt egyaránt — hisz a 
viharcsinálók természetfeletti erejében, de fizetni természetesen a 
parasztok fizetnek nekik, földjeiket megkímélendő a varázslással 


támasztott viharoktól.2? VIII. századi angolszász penitenciás 
könyvek úgy emlegették a tempestariusok tetteit, mint gyakori 
bűnöket, amelyekről mindenki tudott, s így beszél róluk a 


Corrector is.24 S bár a későbbi középkorban a törvényekben már 
alig esett szó a viharcsinálásról, továbbra is igen széles rétegek 
hittek benne, s egyesek olykor gyakorolták is. Elena Dalok, akit 
1493-ban állítottak a londoni püspöki helynök elé, szemérmetlenül 
dicsekedett, hogy esőt tud csinálni, amikor kedve tartja, éppúgy, 


ahogy átkaival embereket meg is tud ölni.22 


Későbbi forrásokból ismerjük azokat a fogásokat, amelyekkel 
vihart támasztottak: vizet kellett csapkodni, kavarni vagy 
fröcskölni. Egy kis tó ideális volt e célra, de ha ez nem akadt a 
közelben, elég volt egy kis lyukat ásni a földbe, abba vizet önteni, 
vagy akár belevizelni, s azt kellett ujjal kavargatni. Efféléket 
kétségtelenül valóban űztek is; de a viharcsinálókról még sokszor 
azt is híresztelték, hogy repülni tudnak. A későbbi időkből 
temérdek bizonyítékunk van erre; svájci parasztok körében még a 


XIX. században is a szokásokat követve úgy védekeztek a vihar 
ellen, hogy egy kaszát tettek le a földre, élével fölfelé, hogy a 


viharcsináló boszorkányt megsebezze, és erejét elvegye.26 De efféle 
hiedelmeknek már a kora középkorban van nyomuk. Ismét 
Agobard püspökre hivatkozunk, aki szerint a parasztok azt hitték, 
hogy a tempestariusok a termést a földekről varázslattal eltüntetik, 
felhő-hajókon elszállítják, és egy Mangonia nevű rejtelmes 


országban eladják.27 


Mindebből kikerekedik a kép. Világos, hogy a maleficiumnak a 
XV-XVII. századi boszorkányperekben szereplő sok fajtáját már 
több évszázaddal korábban ismerték. Halált, betegséget hozni 
emberekre, állatokra, impotenciát okozni férfiaknak, vihart 
támasztani, és a termést elpusztítani — ezek mind a maleficium 
hagyományos világának a tartozékai, egy olyan világéi, amely 
megvolt már a kora középkorban, s megmaradt azután is. A 
középkori Európában az emberek általában elhitték, hogy 
efféléket meg tudnak tenni azok, akiknek megvan az ehhez 
szükséges természetfeletti erejük; egyesek pedig magukról hitték, 
hogy rendelkeznek ezzel az erővel, s megpróbálták ezeket a 
dolgokat csinálni is. 


Voltak hiedelmek — de mennyire ivódtak bele az emberek 
lelkébe? Ha csupán az írásban megörökített maleficium-perek 
számából kellene ítélnünk, arra a következtetésre kellene jutnunk, 
hogy szinte semennyire. Mindössze két ilyen ügyről tudunk. 970 
körül Angliában egy özvegyasszonyt azzal vádolt egy Aelsie nevű 
férfi, hogy a nő meg akarta ölni, úgy, hogy szögeket vert egy 
bábuba, amely az ő képmására készült; a bábut az asszony 
szobájában találták meg. Tárgyalás után a nőt vízbe fojtották a 
londoni hídnál, fia pedig, akit bűnrészességgel gyanúsítottak, 
elmenekült, s jogfosztottnak nyilvánították; northamptonshire-i 
birtokuk a királyra szállt, aki azt a kiszemelt áldozatnak, Aelsie- 
nek adományozta. A per kimenetelével a felek egy tulajdonjogi 


vitája is rendeződött.28 A másik ügy, amely szabályos perrel 
kezdődött, úgy fejeződött be, ahogy Fredegond királyné csinálta 
volna. 1028-ban II. Vilmos, Angouleme grófja sorvasztó betegséget 


kapott, s az a hír terjedt el, hogy varázslásnak lett az áldozata. A 
gyanú egy bizonyos nőre terelődött, s minthogy ő mindent 
tagadott, az a határozat született, hogy párviadal döntsön a 
perben, amelyet a gróf, illetve a vádlott képviseletében két bajnok 
vív meg. A gróf bajvívója győzött, mire az asszonyt megkínozták, 
sőt még keresztre is feszítették, de ő , akinek szívét lepecsételte az 
ördög", egyetlen szót sem szólt. Három másik asszony azonban 
vallott, s a közléseik alapján tovább folytatott nyomozás során 
agyagbábuk kerültek elő a földből, ahova el voltak ásva. A gróf, 
aki rendkívül vallásos ember volt, mind a négy asszonynak 
megkegyelmezett, de mihelyt meghalt, a fia valamennyiüket 


megégettette a városfalon kívül.29 


Alig van egyéb megbízható adatunk 1300 előtti maleficium- 
perekről. Mégsem tételezhetjük fel, hogy az emberek nemigen 
törődtek ezekkel a dolgokkal. Később kimutatjuk, hogy maga a 
törvény állított nehéz akadályokat azok elé, akik netán a 
maleficium vádjával akartak bírósághoz fordulni, de még így is 
találni nyomait annak, hogy a nép félelme és haragja, ami olyan 
nyilvánvalóan megmutatkozott a nagy boszorkányüldözés idején, 
kétségkívül megvolt az előző századokban is. Mint láttuk, a 
kereszténységet megelőző korban szokás volt magánbosszúból 
megölni boszorkánysággal gyanúsított egyéneket, de öltek meg 
boszorkányokat jóval azután is, hogy ezt megtiltották. Amikor a 
korabeli krónikás elbeszéli, hogy 834-ben I. Lothar varázslás miatt 
vízbe fojtatta az apáca Gerbergát, ezt a jellemző megjegyzést fűzi 


hozzá: , ahogy a varázslókat szokták?".30 1080-ban VII. Gergely 
pápa írt Harold dán királynak, s nehezményezte, hogy Dániában a 
viharokért és járványokért papokat és nőket okolnak, s ez 
utóbbiakat kegyetlenül megölik; és ezeket az üzelmeket ő 


megtiltotta. ?1 1128-ban Gent polgárai egy boszorkánysággal 
gyanúsított nőnek kiszaggatták a beleit, s azokat körbehurcolták és 


mutogatták a falujában.?2 


Akár törvényes kivégzések voltak ezek, akár lincselések, azt 
kellőképpen bizonyítják, hogy a  maleficium nagyon is 
foglalkoztatta a közvéleményt. — És — bizonyos — esetekben 


félreérthetetlenül a népharag nyilvánult meg. A IX. században 
Agobard püspök elmondja, hogy látta, amint négy idegent — három 
férfit és egy nőt — parasztok megfogtak, mert felhőhajóból kiesett 
tempestariusoknak vélték őket, s ha Agobard közbe nem lép, 


halálra kövezték volna valamennyiüket.?3 1074-ben a kölni 
polgárok fellázadtak uruk, az érsek ellen, s meg akarták ölni. Az 
érsek elmenekült a városból; de az ezt követő zavargások során a 
tömeg ráakadt egy nőre, akit azzal gyanúsítottak, hogy 
maleficiummal embereket őrületbe hajszolt, s ezt a nőt levetették a 


városfalról, így ölték meg.34 A krónikás külön hangsúlyozza, hogy 
ezt a szükséges törvényes eljárás teljes mellőzésével csinálták, s 
ugyanez áll egy 1090-ben, a bajorországi Freisingben elkövetett 
gyilkosságra is. Három ínséges asszonyról azt híresztelték, hogy 
, méregkeverők", , ölik az embereket, és pusztítják a termést". A 
csőcselék elfogta és vízpróbának vetette alá őket, majd, bár a 
próba negatív eredménnyel végződött, ismételt korbácsolással 
akartak belőlük vallomást kicsikarni, végül, bár nem tettek 
beismerő vallomást, elevenen megégették őket az Isar folyó 
partján. Mindez a hatóságok közreműködése vagy jóváhagyása 
nélkül történt, valójában egy olyan területen, ahol a hatalom egy 
ideje átmenetileg szünetelt: egymással vetélkedő jelöltek civódása 
miatt a fÍreisingi püspöki szék nem volt betöltve. A papok 
egyértelműen rosszallották a dolgot. A történetet elmondó 
szerzetes a vádak igazságtalanságáról beszél, a csőcselék , ördögi 
dühéről" és az áldozatok , vértanúságáról". S amikor a csőcselék 
bevégezte munkáját, egy pap és két szerzetes el is vitte onnan a 


megszenesedett holttesteket, és megszentelt földbe temette el.35 
1279-ben hasonló eset történt az elzászi Ruffachban, azzal a 
különbséggel, hogy a papok itt még idejében közbeléptek. Egy 
apácát azzal gyanúsítottak, hogy egy viaszbábut használ 
maleficium űzésére, s a parasztok meg is égették volna, de a 


helybeli szerzetesek megmentették.36 


Bizonyára volt még sok hasonló eset; minthogy a krónikaírókat 
általában nem nagyon érdekelték a köznép dolgai, feltehető, hogy 
az írásban megörökített esetek csak a jéghegy csúcsát jelentik. Az 


mindenesetre nyilvánvaló, hogy a középkori parasztoknak és 
polgároknak olykor nagyon szélsőséges nézeteik voltak a 
boszorkányokról. Jóval a nagy boszorkányüldözés előtt, s attól 
teljesen függetlenül, nagyfokú gyanakvás élt a nép körében, s az 
emberek . könnyen hajlottak arra, hogy — sokmindenben 
boszorkányságot és sokmindenkiben boszorkányt lássanak. Ezek 
az érzések olykor törvénytelen formában jutottak kifejezésre, 
kínzásban és gyilkolásban. De később óhatatlanul eljött az az idő, 
amikor ezt már törvényesen lehetett űzni. 


Z. 


A papságnak megvolt a maga külön véleménye a maleficiumról. 
Már az ősegyház minden mágikus tevékenységet a pogányság 
megnyilvánulásának tekintett, a pogányságot pedig a démonok 


imádásával tartotta azonosnak.?7 Majdnem mellékesnek tartották, 
hogy a mágikus cselekmények mögött ártó, ártalmatlan vagy 
jótevő szándék húzódott-e meg; az egyház minden ilyen 
cselekményt kárhozatosnak ítélt, mert döntő szerepük volt benne 
ama gonosz szellemeknek, a pogány isteneknek. Mint szinte 
valamennyi kortársuk, az egyházatyák is kétkedés nélkül 
elfogadták, hogy a mágia hatékony, hogy igazán képes csodákat 
művelni, ezek azonban veszedelmes csodák, gonosz fogások, 
amelyekkel a démonok veszik rá fondorlatosan az embereket, hogy 
az Isten ellen szegüljenek. Ez volt a véleménye Jusztinosz 
vértanúnak már korán, a II. században, s még mindig ez volt a 
véleménye a legnagyobb és legbefolyásosabb latin egyházatyának, 
Ágostonnak, az V. század elején. 


Ágoston szerint Isten rendeléséből két birodalom áll fenn a világ 
kezdetétől fogva, és az egész történelem e kettő harcából áll. Van az 
Isten országa, amelybe az angyalok és az összes jó emberek 
tartoznak, és van az Ördög országa, amelybe nemcsak a démonok 
tartoznak, de a pogány világ is a maga démonkultuszával. Az 


egyház, Isten országának korunkbeli megtestesülése most már 
végleg győzött, de megvan még az Ördög országa is, s még mindig 
félelmetes. Az Ördög országa a maga hatalmát, egyebek közt, a 
mágia révén érvényesíti: a démonok, akik mágikus erőkkel 
rendelkeznek, ravaszul rá tudják venni az embereket arra, hogy 
őket isteneikként fogadják el és imádják. Ágoston nem kétli, hogy 
démonok segítségével az emberek véghez tudnak vinni olyan 
maleficiumokat, amelyek egyébként meghaladják az emberi 
képességeket. Ha az istentelenek el tudják rabolni a maguk 
számára felebarátjuk termését, ha szemmelveréssel ártani tudnak 
neki, ha még igavonó barommá is át tudják változtatni, ez csak 
azért lehetséges, mert a démonok természetfölötti erőt 
kölcsönöztek nekik, cserében azért a hódolatért, amelyet tőlük 


kapnak.38 De ugyanez érvényes mindenféle mágiára, ha mégoly 
ártatlannak látszik is. 


Amulettek viselése, horoszkópok szerkesztése, sőt még a 
gyógyítás is, ha elmondott vagy leírt varázsigékkel végzik — minden 
efféle kerülendő mint pogány, tehát ördögi tévelygés. Lényegében 
ez maradt az egyház tanításának az irányvonala a középkori 
Európa történetét felölelő ezer éven át. 314-ben az ancyrai zsinat 
ötéves vezeklést szabott ki a jövendőmondókra és azokra, akik 


természetfeletti módszerekkel gyógyítanak, 9 375-ben pedig a 
laodicaeai zsinat kiközösítés terhe alatt tiltotta meg amulettek 


viselését.10. 500 körül Dionysius Exiguus szerzetes e két helyi 
jellegű intézkedést bevette egyházjogi törvénykönyvébe, s ezek így 
a nyugati kereszténység egész területén érvényesek lettek. A VI. és 
VII. század folyamán ezeket különböző tartományi zsinatok 
ismételten jóváhagyták és megerősítették. 506-ban egy vizigót 
zsinat, amelyet a languedoci Agde-ban tartottak, kiközösítést 
rendelt el olyan egyházi és világi személyek ellen, akik 


jövendőmondással foglalkoznak, §1 az 511-ben, 533-ban, 541-ben, 
573-ban és 603-ban Orléans-ban, illetve Auxerre-ben tartott frank 
zsinatok pedig ugyanezt a büntetést írták elő a jósoknak. A mágia 
e formáinak persze semmi közük sem volt a maleficiumhoz, s 
csakis vallási szempontból estek kifogás alá. A jövendőmondást, 


jóslást, amulettek viselését, betegek mágikus gyógyítását elítélő 
zsinatokat ugyanazok a meggondolások vezették, mint az arles-i, 
vannes-i, narbonne-i, rheimsi és roueni zsinatokat, amelyek az V., 
VI. és VII. évszázadban bizonyos időközökkel követték egymást, s 
a fák, sziklák és a források tiszteletét ítélték el. A püspökök 
szemében mindez a pogányság elleni harc része volt, a pogányságot 
pedig még mindig a démonok tiszteletével azonosították. 


Az egyház hivatalos álláspontja fokozatosan hatni kezdett a 
világi hatóságokra is, és a VI. századtól fogva a germán népek 
törvényeit a mágia keresztény értelmezésének figyelembevételével 
módosították. Az ősi pogány törvények csak a maleficium 
formájában vettek tudomást a mágiáról, s azt is csak abból a 
szempontból ítélték meg, hogy milyen állítólagos károkat okozott 
az emberek életében, egészségében, vagyonában. Az egyház 
hatására viszont kezdett érvényesülni az a felfogás, hogy 


mindenféle mágia bűncselekménynek tekintendő.§2 Már ez volt a 
helyzet, amikor a törvénykönyv készült, 550 táján. Az a törvény, 


amely 200 korbácsütést szabott a tempestariusokra, 8 ugyanazt a 
büntetést szabta ki azokra, , akik démonokat idéznek meg az 
emberek lelkének gyötrésére, vagy akik démonoknak éjszakai 
áldozatokat mutatnak be, vagy szentségtelen imákkal gonoszul 


megidézik őket?.H Akkoriban a vizigót uralkodók még az ariánus 
eretnekség tanait vallották. Amikor 589-ben a királyi család római 
katolikussá lett, az egyházi és világi hatóságok szövetséget kötöttek 
mindenféle mágia kiirtására. 693-ban egy toledói zsinat a 
jövendőmondással foglalkozott. Ha a felsőbb osztályok tagjai 
űzték, súlyos bírságot voltak kötelesek fizetni, az alacsonyabb 
sorból valók pedig száz korbácsütést kaptak. Jellemző, hogy 
ugyanilyen büntetések jártak azoknak, akik köveket, fákat, 


forrásokat tiszteltek, §2 és a bírák, valamint a püspökök is feleltek 
e rendszabályok megtartásáért. A mágia mint ördögimádás, az 
ördögimádás mint az államot és egyházat egyaránt érintő vétség: 
ez az alapképlet már ebben a korai időszakban észlelhető. 


Később hasonló fejlődés ment végbe az óriási kiterjedésű 
Karoling birodalomban. 787-ben Nagy Károly a szászoknak adott 


kapituláréjában megszabta, hogy ne csak az ártó szándékú 
varázslókat, hanem a jövendőmondókat is adják át rabszolgaként 
az egyházi hatóságoknak, azokat pedig, akik az Ördögnek -— 
mármint Donarnak, Wotannak és a többi germán isteneknek — 


áldoznak, meg kell ölni.96 Ezek az intézkedések egy csak nemrég 
meghódított s még lázongó pogány nép erőszakos asszimilálását 
célzó politika részét alkották; de még azokban az országokban is, 
ahol a kereszténység már hosszú ideje meggyökeresedett, a 
püspökök olykor nagyon szigorú intézkedéseket hoztak a mágikus 
gyakorlat kiirtására. 799-ben egy bajorországi zsinat olyan 
ajánlást juttatott el Nagy Károlynak, amelynek értelmében azt, 
akit mágia — akár vihar támasztása és egyéb maleficiumok, akár 
csak jövendőmondás — gyakorlásának vádjával tartóztattak le, 
börtönbe kell vetni, s addig vallatni, míg csak be nem ismeri a 
vádat. Lehet kínzást is alkalmazni, bár nem olyan mértékben, hogy 
a rab belehaljon; az indíték mindig az legyen, hogy az illetőt 
bűnbánatra késztessék, s hogy egy lelket megmentsenek. A 
rangidős helybeli pap a felelős ezeknek az intézkedéseknek a 
végrehajtásáért. Ha a világi hatóságok — a gróf és hivatalviselői — 
hagyják magukat megvesztegetni, és szabadon engedik a rabot, a 
rangidős pap köteles őket a püspöknél feljelenteni, a püspök pedig 


köteles megbüntetni őket.§7 


Egyház és állam egyre közelebb került egymáshoz, mint 
annakidején a vizigót királyságban, s hasonló eredménnyel: a 
papok minden további nélkül a világi hatóságokhoz fordulhattak 
azzal, hogy üldözzék és büntessék meg azokat, akiket ők 
ördögimádóknak tekintettek. S ez a tendencia még jobban 
érvényesült Nagy Károly utódai alatt. A párizsi zsinaton folytatott 
előzetes megbeszélés után a püspökök javaslatot nyújtottak át 
Jámbor Lajos császárnak a 829. évi birodalmi gyűlésen. 
Nehezményezik, hogy a pogányság még mindig él, mágusok, 
jövendőmondók és varázslók tevékenységében. Es így folytatják: 
, Azt beszélik róluk, hogy maleficiumaik képesek háborgásba hozni 
a levegőt, jégesőt támasztani, megmutatni a jövendőt, a termést és 
a tejet az egyik embertől egy másikhoz elvinni, s számtalan csodát 
tenni. Mihelyt rajtakapják a bűnös embereket és asszonyokat, meg 


kell őket fegyelmezni, a fejedelemnek meg kell büntetnie őket, 
annál szigorúbban, mert arcátlan pimaszságukban nem átallják az 


Ördögöt szolgálni?.48 A büntetés neme nincs meghatározva, de 
talán a halál sem volt kizárva. Mózes öt könyvének parancsait, 
amelyek olyan erőteljesen — zengenek majd a nagy 
boszorkányüldözés idején, öt, hat, hét évszázaddal később, már a 
frank püspökök is idézik Nagy Károly fiainak okulására: 
, Varázsló asszonyt ne hagyj életben?.§9 , Amely ember pedig az 
igézőkhöz és a jövendőmondókhoz fordul, hogy azok után 
paráználkodjék, arra is kiontom haragomat, és kiirtom azt az ő 


népe közül.??0 


Apjához hasonlóan Lajos is törvénnyel szentesítette a püspökök 
javaslatát. És a Karoling birodalom felbomlása után újra meg újra 
hasonló helyzetek adódtak a nyugati és a keleti részen egyaránt: a 
zsinatok rosszallásukat fejezték ki Isten nevében, az uralkodók 
pedig ennek megfelelően hoztak törvényeket. A maleficium, ami 
mindig büntetendő cselekménynek számított, most ráadásul olyan 
vallásos elszörnyedést váltott ki, hogy az még a világi törvényeken 
is nyomot hagyott. , Az Isten szent emberei — jelentette ki Kopasz 
Károly császár 873-ban - azt írták, hogy a király kötelessége 
megszabadítani a világot a hitetlenektől, kiirtani a maleficiumok 
elkövetőit és a  méregkeverőket. Ezért mi nyomatékosan 
felszólítjuk a grófokat, tanúsítsanak nagy igyekezetet e bűnök 
elkövetőinek — felkutatásában — és  elfogatásában  grófságuk 
területén... És nemcsak e bűnök elkövetőinek, de társaiknak és 
cinkosaiknak is pusztulniuk kell, hogy országunkban még csak 


híre se maradjon ekkora bűnnek.?1 


Tehát a világi hatóságok, az egyházi hatóságok ösztönzésére, 
olykor már a kora középkorban úgy foglalkoztak a maleficiummal, 
mint vallási vétséggel. Mégis teljesen téves volna a vizigót 
királyságban és a Karoling birodalomban történteket 
összekapcsolni a XV-XVII. századi nagy boszorkányüldözéssel. A 
különbségek az arányokat és az indítékokat tekintve egyaránt 
óriásiak. Lehet, hogy a korábbi időszakban egyes tempestariusokat 
s más efféléket csakugyan megkorbácsoltak, vagy megkínoztak, 


vagy akár ki is végeztek, de az bizonyos, hogy nagyszabású 
boszorkányüldözés nem folyt. Legfőképpen pedig, bármilyen 
megtorló intézkedések történtek is, azok a pogányság 
maradványainak a kiirtásáért viselt hadjárat részei voltak. A 
boszorkányság mint az eretnekség egy válfaja teljesen ismeretlen 
fogalom volt a kora középkori kultúrában. 


És csakugyan úgy fest a dolog, hogy a Karoling-kor után, úgy 
négy évszázadon át, a világi hatóságoktól nem is igényelték, hogy 
beleártsák magukat a maleficium mint vallási kihágás ügyeibe. Az 
egyház természetesen folytatta harcát a maleficium űzése ellen, 
akárcsak egyéb mágikus praktikák ellen, de nem vérszomjas 
módszerekkel. Például, a boszorkányság bizonyos formáit merő 
babonaságként kezelték. Sok mindent, amit Ágoston még 
komolyan vett, most kétkedéssel fogadtak. Az embereket 
igyekeztek leszoktatni arról, hogy komolyan vegyék a 
maleficiumnak éppen a legrejtélyesebb és legnyugtalanítóbb fajtáit. 
A papok, pontosan azért, mert ki akarták irtani a pogányságnak a 
népi képzeletvilágban még meglévő nyomait, igyekeztek minél 
kisebbnek feltüntetni a boszorkányok természetfeletti erejét; 
megengedhetetlen volt például elhinni, hogy boszorkányok valakit 
belülről fel tudjanak falni, vagy hogy tekintetükkel embert 


tudjanak ölni.22 A maleficium más fajtáit hatásosnak tekintette 
mindenki, beleértve a papokat is, és ilyen esetekben igyekeztek 
rábírni a maleficium elkövetőjét, hogy gyónja meg és vezekelje le 
bűnét, s akkor feloldozást kaphat. Így például az ál-Ecbert nemzeti 
nyelven írt penitenciás könyve (935 körül) említi az ősi és örökös 
népszerűségnek örvendő fogást, a képmás vagy bábu 
bántalmazását. Ha a kiszemelt áldozat életben marad, a vezeklés: 
egy év kenyéren és vízen, és két további éven át heti három nap 


kenyéren és vízen; ha az illető meghal, ennek a kétszerese.?? 
Tagadhatatlanul szigorú büntetés, de enyhe azokhoz a kínzásokhoz 
képest, amelyekkel a nagy boszorkányüldözés idején sújtották az 
állítólagos boszorkányokat. 


A XII. és XIII. században egyre égetőbbé vált az egyháznak az 
eretnekek kiirtása, és nem lehet teljes biztonsággal állítani, hogy 
ezekben a századokban egyetlen, mesterségéhez ragaszkodó 


varázslót se adtak volna át püspökök a világi hatóságoknak, mint 
megégetendő visszaeső eretneket. Walter Map egy passzusából úgy 
sejlik, mintha az ilyenféle kivégzések nem lettek volna egészen 


ismeretlenek 1200 táján, sőt akár korábban is.24 Másrészt a 
krónikák hallgatása arra vall, hogy az ilyen esetek nagyon ritkák 
lehettek. Mindent figyelembe véve, bizonyosnak látszik, hogy 1000 
és 1300 között csak nagyon kevés per folyt maleficium miatt, akár 
világi, akár vallási vétségnek minősült a dolog. Kérdés, miért. 

A köznép iránti megnövekedett érdeklődés, amely a közelmúlt 
történetírását jellemzi, a nagy boszorkányüldözés értelmezésében 
is hozott újdonságokat. Kivált két brit történészt, Keith Thomast 
és Alan Macfarlane-t foglalkoztatta az a kérdés, miért nem volt 
Angliában a középkorban jóformán egyetlen boszorkányper sem, 
1560 és 1680 között viszont több száz is; s ők a falusi életben 


mutatkozó növekvő feszültségekben keresték a választ.?? Nem itt 
kell számba venni, mennyire helytállóak az ő feltevéseik a nagy 
európai boszorkányüldözés egészét illetőleg, egy kérdést azonban 
nem hagyhatunk szó nélkül. Thomas bámulatos tisztasággal 
sűrítette ezt néhány mondatba hatalmas munkájában: 


,Ha a népi boszorkányhiedelmek nagyjából ugyanolyanok 
voltak, mint a középkorban, miért csak a XVI. és XVII. században 
lett a boszorkányság elleni törvényes fellépés ilyen nagymértékű? 
Erre a kérdésre csak két válasz lehetséges. Vagy az, hogy a 
boszorkányok perbefogásának a követelése hirtelen erősödött, 
vagy pedig az, hogy perbefogásuknak korábban nem voltak meg a 


feltételei.?€ 
Thomas szerint az első válasz sokkalta valószínűbb. A 


maleficiumok elkövetőinek  perbefogásához már az előző 
századokban is megvolt a szükséges jogi gépezet, s ha ezt csak 


ritkán vették igénybe, ez azt jelenti, hogy a boszorkányok vagy 
varázslók perbevonásának óhaja nem volt közkeletű. Az érv eléggé 
meggyőzően hangzik. De csak addig, amíg meg nem vizsgáljuk, 
valójában miképpen is működött ilyen esetekben a középkori 
bírósági gépezet. 

Szinte az egész középkorban — nagy általánosságban a XIII. 
századig, de Európa egyes részein még a XV. században is — 
bűnügyekben a vádemelési eljárás volt szokásban. Vagyis a jogi 
csatát nem a társadalom és a vádlott, hanem a vádlott és az ellene 
vádat emelő magánszemély vívta meg. Etekintetben nem volt 
különbség polgári és bűnügyi per között; az utóbbiban, csakúgy, 
mint az előbbiben, a felperes dolga volt, hogy olyan bizonyítékokat 
szerezzen és mutasson be, amelyek a bírót meggyőzhetik. 


A vádemelési eljárás a római jogból származott, és 
megmaradtak mindazok a sajátos vonásai, amelyek a késő 
császárkorban jellemezték. Egészében inkább a vádlottnak, mint a 
vádlónak volt ez előnyös. A vád-lónak magának kellett vinnie az 
ügyet, a vádat képviselő ügyész segítsége nélkül. Ezenkívül, ha nem 
tudta meggyőzni a bírót, könnyen megeshetett, hogy ugyanolyan 
súlyos büntetést szabtak ki rá, mint amilyet a vádlott kapott volna, 


ha bűnösnek találják. Ezt hívták , tálió?-nak.?1 


A tálió mögött egyszerűen az a szándék húzódott meg, hogy az 
emberek kedvét elvegyék a rosszhiszemű vagy felelőtlen 
vádaskodástól, de ennél sokkal nagyobb hatása lett. Hogyan kellett 
volna a törvénynek a puszta tévedést a szándékos rágalmazástól 
megkülönböztetnie? A gyakorlatban csak ritkán különböztette 
meg; mindenki tudta, hogy ha a vádemelőnek nem sikerül a 
bizonyítás, csaknem biztosan őt fogják megbüntetni, bármi volt is 
az indítéka. Angliában I. Edward uralkodása idején olyan 
határozat született, hogy ha a vádemelő nem tudja állítását 
bizonyítani, egy évre börtönbe kell zárni, s kártérítést kell fizetnie 
a vádlottnak fogvatartásáért és az őt ért gyalázatért, s ez az 
intézkedés teljes összhangban állt az angolszász időkre visszanyúló 


hagyománnyal.?§ 


Abban, aki vádat akart emelni, minden lehetséges módon 
igyekeztek tudatosítani, milyen kockázatot vállal ezzel. Amikor az 
illető bejelentette vádemelési szándékát a bírónak, írásbeli 
kötelezvényt kellett adnia arról, hogy bizonyítékkal szolgál, s ha e 
bizonyíték elégtelennek minősül, rágalmazóként aláveti magát a 
tálióban megállapított büntetésnek. Elengedhetetlen volt ez az 
előzetes írásbeli jelentkezés; bűnvádi eljárás enélkül nem 
indulhatott. S ez még nem minden; ha a bíró a jelentkezést már 
elfogadta, de a vádló mégis elállt a pertől, hatályba lépett a tálió 
büntetése. Sőt, az eljárás folyamán is megeshetett, hogy a vádlót 
tulajdonképpen megbüntették; olyan esetekben, amikor a vádlott 
letartóztatásban volt a per alatt, a bíró általában becsukatta a 


vádlót is, hogy biztosítsa mindkét félnek az egyenlő esélyeket." 


Ahhoz, hogy a bíró rövid úton bűnösnek mondhassa ki a 
vádlottat, vagy az ő önként tett beismerő vallomása kellett, vagy 
egy sor ,napnál világosabb? bizonyíték. Ezek híján általában 
istenítéletnek vetette alá a vádlottat. Az istenítéletnek, amely nem a 
római, hanem az ősi germán jogból származott, több válfaja volt. 
Lehetett vízbe dobni a vádlottat, bizonyos előírások szerint 
megkötözve. Ha nem merült el, azt jelentette, hogy a víz, a 
tisztaság jelképe, nem fogadja be a bűnöst; az ártatlanságnak tehát 
az elmerülés volt a bizonyítéka. Lehetett úgy is eljárni, hogy a 
vádlottnak izzó vasat kellett a kezébe vennie, vagy fövő vízbe 
kellett dugnia az egyik karját, s bizonyos ideig benne tartania. A 
sebes végtagot aztán bekötözték néhány napra, s ha a kötés levétele 
után nem látszott heg, ez is az ártatlanságot bizonyította. Ezeket az 
istenítéleteket főleg az alsóbb néposztályok tagjainál alkalmazták. 
A főrangúaknál az ügyben inkább párviadal döntött, a vádló és a 
vádlott, vagy az őket képviselő két bajvívó között. E különböző 
istenítéleteket mintegy az Istenhez való fellebbezésnek tekintették: 
ahol a bírói székben ülő ember tétovázik, döntsön az isteni 
igazságszolgáltatás. De az istenítéletnek ezeket az ősi formáit már a 
XIII. század beállta előtt kezdte egy más megoldás felváltani, a 
, Canonica purgatio?": a vádlottnak Isten előtt meg kellett esküdnie, 
hogy ártatlan, bizonyos meghatározott számú , compurgator"?" vagy 


esküsegéd pedig arra esküdött meg, hogy a vádlott szavahihetően 
tett esküt. 


Egy szerencsésen kiállt istenítélet vagy egy szerencsésen végződő 
, Canonica purgatio"? eredményeképpen a vádlottat felmentették: a 
vádemelőnek ez esetben azt kellett bizonyítania, hogy 
vádemelésének jóhiszemű tévedés volt az alapja. Ha ezt a majdnem 
lehetetlen feladatot nem tudta teljesíteni, semmi sem menthette 
meg a táliótól. Ebből a rendszerből az következett, amit várni is 
lehetett: senki sem lépett fel vádemelőként, hacsak nem voltak 
különösen nyomós okai. Csak az ellenállhatatlanul kényszerítő 
önérdek, vagy egy rögeszme gyötrő szenvedélye vihetett rá valakit 
arra, hogy vállaljon egy elhúzódó és nagyon bizonytalan 
kimenetelű pert, amelynek tartama alatt esetleg őt is fogva tartják, 
s amely végül a romlását okozhatja. Még közönséges 
bűncselekmények esetében is ez volt a helyzet: középkori 
jogtörténettel foglalkozó szakemberek hajlanak arra a véleményre, 
hogy amíg a vádemelési eljárás volt gyakorlatban, a közönséges 
bűnözőknek csak kis hányada került bíróság elé. A gátló tényezők 
pedig még sokkalta erősebbek lehettek akkor, amikor a vétség — 
akár valódi, akár csak képzelt — maleficium volt. 


A maleficium -— lényegénél fogva — majdnem bizonyíthatatlan 
volt. Ahol sikerült tűkkel teleszurkált bábukat előkeríteni, ott 
egészen jól alakulhattak a dolgok, de ilyen eset igen ritkán adódott. 
A bizonyítékok más fajtái sokkal ingatagabbak voltak. A csapások 
— halál vagy betegség — sohasem estek egybe az okként feltételezett 
rontás végrehajtásával. Szemtanúja sem igen akadt a rontás 
elkövetésének, hát még az olyan szemtanú, aki hajlandó lett volna 
eskü alatt vallani. A vádlottnak viszont nagyon jó esélyei voltak, 
hogy ártatlanságát bizonyítsa, akár  istenítéletnek, akár 
, purgatió"-nak vetették alá. Ilyen körülmények közt csakugyan 
nagyon súlyos kockázatot vállalt az, aki bárkit is rontással vádolt 
meg. Néha akadt, aki megkockáztatta, és szörnyű vége lett; például 
1451-ben, Strassburgban egy embert, aki rontással vádolt egy 
asszonyt, s állítását nem tudta bizonyítani, letartóztattak, 


rágalmazásért perbe fogták és az III folyóba fojtották.€0 


Ami érvényes a maleficiumra mint világi vétségre, fokozottan 
érvényes a maleficiumra mint vallási vétségre. Ha valaki a 
kockázatokat figyelembe véve elállt attól a szándékától, hogy 
igazságot követeljen, még ha saját személyében érezte is magát 
megkárosítva, ugyan miért viselt volna a szívén egy olyan ügyet, 
amelyhez semmiféle személyes érdeke nem fűződött? A maleficium 
mint vallási vétség maradjon csak a gyóntatópapra. A Malleus 
Maleficarum, a boszorkányüldözők híres kézikönyvének papi 
szerzői nem ok nélkül nehezményezték azt a tényt, hogy 
Coblenzben még a XV. század végén is a vádemelési eljárás volt 
érvényben. Voltak a környéken boszorkánygyanús személyek, de 


ezzel a módszerrel egyszerűen lehetetlen volt őket perbe fogni.€1 


Valójában tehát nem is meglepő, hogy a maleficium esetében az 
önkéntes vádemelés hagyománya egyáltalán nem alakult ki; e 
hagyomány hiánya azonban még nem bizonyítja azt, hogy a 
középkorban az egyszerű embereket a maleficium ne foglalkoztatta 
volna nagyon erősen. Már csak a fentebb említett lincselések is 
bizonyítják, hogy az emberek féltek a rontástól, és gyűlölték 
azokat, akik ezt űzték, vagy gyanúsíthatóak voltak ezzel. Sőt, talán 
még többet is bizonyítanak, hiszen tudnivaló, hogy lincselésre 
éppen olyan helyzetben kerül sor, amikor nagyon sokakban él a 
félelem és a gyűlölet, de nem tud törvényes, intézményes 
formákban megnyilvánulni. 


Sok mindennek meg kellett változnia ahhoz, hogy a maleficium- 
perek  megszaporodjanak, s méginkább, hogy a tömeges 
boszorkányüldözés megindulhasson. A vádemelési eljárás helyébe 
az inkvizíciós módszernek kellett lépnie, magának a maleficiumnak 
pedig új és sötétebb színben kellett mutatkoznia. 


A varázslóból boszorkány lesz (I.) 


d: 


Míg Bardin, Lamothe-Langon és Piotto hamisításai ki nem 
derültek, hihetőnek látszott, hogy a nagy boszorkányüldözés abból 
a küzdelemből alakult ki, amelyet Dél-Franciaországban és Észak- 
Itáliában folytatott az Inkvizíció a köznép körében tapasztalható 
eretnekség ellen. A három hamisítvány megsemmisítő leleplezése 
azonban mindent megváltoztat. Hagyományos feltevések 
megdőlnek, ismert források új jelentést kapnak, eltolódnak a 
nézőpontok, egy új kép körvonalai bontakoznak ki. 


Változatlanul igaz, hogy a nagy boszorkányüldözés felé vezető 
úton akkor tették meg az első lépéseket, amikor az inkvizíciós 
eljárást kezdték alkalmazni az újszerűen értelmezett maleficium 
eseteiben. Ám a maleficiumról kialakult új képzeteknek semmi 
közük sem volt a  dél-franciaországi vagy észak-itáliai 
eretnekmozgalmakhoz; s az , inkvizíciós" felkutatási eljárást sem 
elsősorban inkvizítorok, hanem egészen másféle hatóságok 
alkalmazták. 


Ez pusztán ténymegállapítás, ami részletes kifejtésre szorul. A 
közfelfogás szerint a rituális mágiának (vagy, ahogy olykor 
mondják, szertartásos mágiának) semmi köze sem volt a 
boszorkánysághoz, s ez nagyjából kézenfekvőnek is látszik. Aki 
rituális mágiát űzött, elsősorban a démonidézés módszerével 
dolgozott: felidézett név szerint egy vagy több démont, hogy 
meggyőzéssel vagy kényszerrel rábírja őket egy bizonyos feladat 
elvégzésére. Az illető az esetek nagyobb részében férfi volt, nem nő, 
a démonoknak inkább parancsolt, mintsem szolgált, szakszerűen 
ismerte a legbonyolultabb fogásokat, vagyis nagyon erősen 
különbözött attól a boszorkánytól, aki a nagy boszorkányüldözés 
idején az emberek képzeletében élt. Ha azonban Bardin, Lamothe- 
Langon és Piotto hamisítványait mellőzve, az ember elfogulatlanul 
újra megvizsgálja a többi, XIII. és XIV. századi forrást, azt látja, 
hogy azok úgyszólván mind a rituális mágiával és csakis azzal 
foglalkoznak. Megfigyelhető az is, hogy több emberöltőn át a 
rituális mágia és a rituális mágia elleni küzdelem közösen segített 


e7es 


hogy itt van a forrása a maleficium új értelmezésének. 


Bár a középkori rituális mágia átfogó történetét még nem írták 
meg, körvonalai világosan kivehetők.1 Némi figyelmet már a 


klasszikus ókor óta keltett ez a tevékenység, de a késő 
középkorban igen sokat fejlődött, s egyre nagyobb érdeklődést is 
kezdett kiváltani. Két korabeli észrevétel kellőképpen megvilágítja 
majd, miről is volt szó. Ezek olyan művelt emberektől származnak, 
akik maguk sem varázslók, sem varázslók üldözői nem voltak, de 
hivatásuk olyan helyzeti előnyt biztosított számukra, hogy jól 
ismerték az efféle dolgokat. 


Michael Scot az ifjú II. Frigyes császár udvari asztrológusa és 
nevelője volt, és a XIV. század első éveiben, valószínűleg 
Palermóban, írt a császár számára egy nagyszabású, Liber 
introductorius című munkát az asztrológiáról és egyéb, ezzel rokon 


tárgyakról.? Ebben nemcsak neveket sorol fel, amelyekkel 
démonokat meg lehet idézni, hanem azt is elmondja, hogy ha 
valaki egy démont be akar zárni egy gyűrűbe, vagy egy palackba, 
annak előbb valamilyen áldozatot kell elvégeznie, s minthogy a 
démonok nagyon szeretik az emberhúst, a varázslónak esetleg egy 


hullából kell azt megszereznie, sőt akár a saját húsából kell egy 


darabot kivágnia.§ Egy évszázaddal később, ugyancsak Itáliában, 
hasonlókat mond egy másik, asztrológiáról és csillagászatról író 
szerző, , Cecco — djAscoli. — Hagyományosan — Zoroaszternek 
tulajdonították a rituális mágia feltalálását; Cecco szerint 
Zoroaszter arra jött rá, , hogy az a négy nagyhatalmú szellem, akik 
in cruciatis locis állnak, vagyis keleten, nyugaton, délen és északon, 
s akiknek Oriens, Amaymon, Paymon és Egim a nevük, s 
egyenként mind huszonöt légió szellemnek parancsolnak, ... mint 
kivételes lények áldozatul embervért kérnek, és halott ember vagy 
macska húsát. De ezt a zoroaszteri mesterséget csak nagy 
kockázatok árán lehet űzni, böjtöléssel, imákkal s más 


mindenfélével, ami a mi hitünkkel ellenkezik?.? 


Nemcsak vér- és húsáldozatokkal lehetett próbálkozni a 
démonok segítőkészségének megnyerésére. 1300 táján a katalán 
Villanovai Arnald, aki úgy is mint orvostudományi és alkimista 
munkák szerzője, és úgy is mint pápák orvosa és bizalmasa, 


hírneves ember lett, megírta a rituális mágia bírálatát. 
Megemlítette, hogy egyes varázslók megpróbáltak szellemeket 
bonyolult számokkal, szavakkal vagy ,jegy"-ekkel különböző 
dolgokra kényszeríteni, jóllehet ő a maga részéről nem fogadja el, 
hogy közönséges halandók képesek volnának szellemeket bármire 


is kényszeríteni.ő 


De egy német szerzetes, Heisterbachi Caesarius, akinek a 
démonokra vonatkozó nézeteit korábban említettük, már 1250 
előtt a démonidézés egész szertartásrendjére utalt. A Dialogus 
miraculorumban elbeszéli, miképp térített egy kételkedő lovagot a 
démonokban való hitre egy Fülöp nevű pap, aki rituális mágiát 
űzött. Amikor a lovag felszólította, mutassa meg, mit tud, a 
varázsló elvitte egy keresztútra délben, ami efféle tevékenységre 
ugyanolyan alkalmas időpont, mint az éjfél. Karddal kört vont a 
földön, abba beleállította a lovagot, s figyelmeztette, hogy ha 
bármely testrésze túlérne a — körvonalon, menthetetlenül 
megragadják és ízekre tépik. A varázsló ezután visszavonult, hogy 
elvégezze a szertartást, a lovag ottmaradt, s figyelte a körülötte 
feltűnő démoni jelenéseket, amelyek közt a legutolsó egy óriási 


nagy fekete démon volt, olyan rút, hogy rá sem lehetett nézni.7 


Ezeknek az elszórt utalásoknak a jóvoltából elintézettnek 
tekinthető valami, ami különben nehéz akadálynak bizonyult 
volna. Tudjuk, a démonok felidézésének fogásait már a XIII. 
században írásba foglalták, de a ma fellelhető írásos anyagnak 
csak igen kis része származik a XVI., vagy XVII. századnál 
korábbi időből, s megerősítő bizonyíték híján aligha tehettük volna 
fel, hogy az ezekben található előírásokat már századokkal előbb 
ismerték a varázslást gyakorló személyek. Michael Scot, Cecco 
d Ascoli, — Villanovai  Arnald és — Heisterbachi  Caesarius 
megjegyzései eldöntik a kérdést: nyilvánvaló, hogy a fennmaradt 
források szorosan követik — ha ugyan nem másolják -— a középkori 
varázskönyveket. 


Ezen a ponton az ál-Salamon írásainak hatalmas dzsungelével 
találjuk magunkat szemközt. Természetes, hogy sok hamisított 
művet varrtak a nyakába a nagy izraeli királynak, akit ugyanúgy 


dicsőít a Talmud és a Korán, mint a Biblia, s akinek a neve mind a 
mai napig az emberfeletti bölcsesség és gazdagság képzeteit idézi 
fel. A legkorábbi fennmaradt írás ezek közt a Salamon 
testamentuma, amely bizonyos jelek szerint Palesztinában 


keletkezett, az Kr. u. I. században.§ Ez egy orvosló varázskönyv, a 
démonok felidézéséről még csak szó sem esik benne, s ez mondható 
az ál-salamoni könyvek zöméről, amelyeket a következő ezer év 
folyamán írtak, némelyeket héber, másokat görög, megint másokat 
arab nyelven. De a XII., vagy XIII. századtól kezdve egészen 
másfajta ál-salamoni könyvek is forogtak Nyugat-Európában, a 
szellemidézés tudományának valóságos kézikönyvei, amelyeket 
varázslók írtak varázslóknak. A XIII. század első felében 
Guillaume d/Auvergne párizsi püspök a törvényekről szóló 
értekezésében intő szóval figyelmeztette az olvasókat olyan, 
bálványimádó képeket és utálatos szellemidéző szövegeket 


tartalmazó könyvekre, melyek Salamon nevét viselték.) 1267 körül 
az akkor Párizsban tartózkodó angol filozófus, Roger Bacon 
nehezményezte, hogy a varázslók egyre több ál-salamoni művet 
írnak; nyelvük dagályos, és a démonok felidézésére használandó 
formulákat tartalmaznak, s pontos listát arról, mit kell nekik 


áldozatul felajánlani.10 A fent említett XVI. és XVII. századi 
források ezeknek a késő középkori ál-salamoni műveknek a 
változatai vagy másolatai. A mi szempontunkból a legfontosabb a 
Salamon kisebbik jelkulcsa címen is emlegetett Lemegeton, s ebből 
mindent megtudunk, amire most szükségünk van. Roger Bacon az 
1260-as években közkézen forgó ál-salamoni művek közt említ egy 
Könyv a szellemek teendőiről címűt, Irithemius német apát pedig 
még 1508-ban is hivatkozik egy munkára, amelynek a címe A 
szellemek teendőiről. Ez a mű, illetve ezek a művek, jellegüket és 
céljukat tekintve, nagyjából olyanok lehettek, mint a Lemegeton 


első része, a Goetia Ú A Goetia egy változatát adta ki Johannes 
Weyer — holland — orvosdoktor — 1577-ben, — Pseudomonarchia 
daemonum címen; ezt később Reginald Scot angolra fordította és 
belevette Discoverie of Witchcraft című munkájának (15384) 
tizenötödik könyvébe. Ebben megtaláljuk több tucat fődémon 
leírását, amely nemcsak azt tartalmazza részletesen, melyik démon 


milyen alakban jelenik meg, hanem azt is, mi a tevékenységi köre, 
és milyen nagy a hatalma. Néhány példa Reginald Scot 
munkájából megéreztet valamit az egész hangulatából: 


Purson, más néven Curson, nagy király, oroszlánarcú ember képében 
jelenik meg, kezében igen veszedelmes viperát tart, medveháton jár; 
előtte mindig kürtösök haladnak; ismeri a titkos dolgokat, s meg tud 
mondani mindent, ami volt, van és lesz; meg tudja mutatni, hol van 
kincs elrejtve, s képes emberi testet ölteni, de tud testetlen 
szellemmé is válni; tud minden földi és titkos dolgot, a világ isteni 
teremtését illető kérdésére az igazat feleli, és a legkiválóbb segítő 
szellemeket vonultatja fel, s huszonkét légiónyi, részint az erők, 
részint a trónusok rendjéből való ördög engedelmeskedik neki. . . 


Leraie, más néven Oray, hatalmas főúr, aki vitéz íjász képében 
mutatkozik, íjat és puzdrát visel, ő idéz elő minden csatát, ő üszkösít 
el minden olyan sebet, amelyet íjászok ejtettek nyílvesszővel, Ouas 
optimos obijcit tribus diebus, és harminc légiónak parancsol... 


Glasya Labolas, más néven Caacrinolaas vagy  Caassimolar; 
hatalmas kormányzó, aki kutya képében jelenik meg, s olyan szárnya 
van, mint a griffmadárnak; tőle származik a mesterségek tudása, s ő 
a gyilkosok kapitánya, tudja a jelen és a jövendő dolgokat, barátok 
és ellenségek lelkét, szeretetét képes megnyerni, láthatatlanná tesz 
embereket, és harminchat légiónak parancsol... 


Berith, hatalmas és félelmetes fejedelem, akinek három neve is van. 
Némelyek Beallnak hívják, a zsidók Berithnek, a halottidézők 
Bolfrvnak; vörös ruhás katonaként jelenik meg, ugyanolyan színű 
lovon, s fején koronát visel. Igazat szól a jelen, múlt és eljövendő 
dolgokról. Bizonyos órában isteni erő szállja meg, s egy gyűrű 
segítségével varázsmesterség űzésére kényszeríti. Hazudozik is; 
minden fémet arannyá tud változtatni, az emberekre méltóságokat 
ruház, s azokban megerősíti őket, csengő, behízelgő hangon beszél, s 
huszonhat légió szolgál neki. . . 


Malphas, hatalmas kormányzó, varjú formájában mutatkozik, de 
emberarca van, rekedt hangon beszél, házakat, magas tornyokat 


bámulatos ügyességgel épít, egykettőre köré sereglenek a 
mesteremberek, az ellenség építményeit le tudja rontani, 
bizalmasainak segít, áldozatokat örömmel fogad, de az 
áldozathozókat mind megcsalja, negyven légió engedelmeskedik 
neki... 


Shax, más néven Scox, hatalmas fekete nemesúr, gólyához hasonló; 
hangja rekedt és ravaszkás, a varázsló utasítására bámulatosan el 
tudja venni bárkinek a látását, hallását, értelmét; minden király 
házából pénzt visz el... 


Focalor nagy herceg, aki ember alakjában jelenik meg, de olyan 
szárnyai vannak, mint a griffmadárnak, embereket megöl és vízbe 
fojt, hadihajókat felborít, mert a szeleknek és a tengereknek egyaránt 
ura és parancsolója. És jegyezze meg a varázsló, ha azt parancsolja, 
hogy senkinek se ártson, ebbe készséggel beleegyezik; azt reméli, 
hogy ezer év múlva majd visszatér a hetedik trónusba, ám ebben 


csalatkozik; három légiója van. . 12 


Ilyenek voltak a rituális mágia démonai. Lényegileg a középkori 
katolicizmus elképzelése szerinti pokolbeli seregekbe tartoznak: 
bukott, gonosz angyalok. De az asztrológiai vonatkozások sem 
hiányoznak egészen: egyes varázsló könyvek bizonyos démonokat 
bizonyos — bolygókhoz próbálnak hozzárendelni, s azt 
hangsúlyozzák, hogy a varázslás csak akkor lesz eredményes, ha az 
időpont megválasztásánál kellőképpen figyelembe veszik a bolygók 
hatását. De ez csak nagyon mellékesen kerül szóba. Nagy 
általánosságban azok a démonok, amelyek a varázsló 
szempontjából fontosak, nem különböztethetők meg azoktól a 
démonoktól, amelyeknek a tevékenységével a 4. fejezetben 
foglalkoztunk. Egyes esetekben még a nevek is a Bibliából 
származnak. Így például az összes démonok uralkodója Baal, a 
kánaániták Napistene, akit az Ótestamentum úgy ábrázol, mint aki 
a leghatalmasabb és legfélelmetesebb a pogány istenek közt, s 
minden förtelmességnek az ura; Belial, a , hatalmas király" pedig a 
zsidó apokaliptikából ismeretes; Berithet, a , félelmetes fejedelmet? 
a Bírák Könyve említi, mint a pogányok istenét. Más démonok 


olyan neveket viselnek, amelyek az európai rituális mágián kívül 
teljesen ismeretlenek, s amelyeket nyilvánvalóan alkalomszerűen 
találtak ki, de kiderül, hogy ezeket is ugyanazon pokolbeli 
hierarchia részének tekintették. Némelyik varázsló formula 
teljesen egyértelmű e tekintetben: , Megidézlek benneteket, 
ördögök... Megidézlek téged és valamennyiőtöket, ti pokolbeli 
királyok... poklotok és az abban lakó valamennyi ördög 


nevében...?13 Ezenkívül, a név szerint felidézett démonok — az a 
hatvankilenc, amelyet Weyer és Scot sorol fel, illetve a Goetiában 
említett hetvenkettő — számtalan, őket szolgáló alacsonyabbrendű 
démonnak parancsolnak; és ezek azok a démonok, amelyek a 
mindenütt jelenvalóságukkal és szüntelen tevékenységükkel 


annyira elképesztették a schönthali Richalmus apátot.14 Csakhogy 
a rituális mágia viszonyrendszerében ez a pokolbeli népség nem a 
saját kénye-kedve szerint dúl és pusztít, hanem a varázsló 
akaratának van alávetve. 


Sok minden, aminek a hasznát a varázsló a démonokkal tartott 
kapcsolata révén magának vagy megbízójának igyekezett 
biztosítani, semmi ártalmára sem volt másoknak. Rituális 
mágiával az ember fáradság nélkül elsajátíthatta a mesterségeket 
és a tudományokat; szerelemre bírhatta azt, akit párjául kívánt; 
megszerezhette a nagy emberek kegyét, s ezzel egyengethette a 
maga pályáját; meg tudott találni elrejtett vagy elásott kincseket; 
belelátott saját jövőjébe. Nagyjából ugyanezek az igények élnek ma 
is, és kielégítésükkel egész sor iparág és szakma foglalkozik, a 
kozmetikától a lóversenyig, a személyiségalakító tanfolyamoktól a 
horoszkópkészítésig. Ám ezek csak a leggyakoribb s nem egyedüli 
céljai voltak a rituális mágiának. Betegséget, süketséget, vakságot, 
elmebajt hozni valakire, embereket lopásra, gyilkosságra sarkallni, 
három napon belül halált okozó üszkös sebeket támasztani, 
megégetni a varázsló saját ellenségeit —- ezek mind igazi 
maleficiumok, s mind szerepelnek is , a szellemek teendői? közt. 
Ráadásul, a rituális mágia gyakran a gazdag és nagyhatalmú 
emberek megbízásából és anyagi támogatásával folyt, egyéni 
céljaik érdekében: egyes démonoknak így külön feladatkörük lett 
az, hogy háborúkat, ütközeteket támasszanak, hadihajókat 


süllyesszenek el, falakat romboljanak le, városokat porig 
égessenek. 


Bármi volt is a cél, a démonok megidézése maga határozottan 
vallási minta szerint folyt le, ami éppúgy lehetett zsidó, mint 


keresztény fogantatású, vagy a kettő keveréke.15 Akár a tudás 
csúcsára akart egy szempillantás alatt eljutni a varázsló, akár azt 
akarta elérni, hogy emberek egymást kezdjék el gyilkolni, 
tevékenységének mindig vallásos jellege volt. A fennmaradt 
varázskönyvekben egyetlen célzás sincs a sátánimádásra. Sehol 
sem merül fel, hogy a varázsló szövetkezzen a démoni seregekkel, 
vagy valami gonoszságot kövessen el, s ezzel nyerje el a Gonoszság 
Fejedelmének a kegyét. Egyetlen szó sem esik akár keresztény, 
akár — zsidó vallási szertartások  kiforgatásáról — vagy 
megcsúfolásáról. A démonokat nem tisztelni kell, hanem éppen 
ellenkezőleg, uralkodni kell rajtuk, és parancsolni kell nekik, s ezt 
annak az Istennek a hatalmából kell tenni, aki egyaránt teremtője 
az összes szellemnek és az összes embernek. Ez teljességgel a 
vallásos ember magatartása, azé, aki bizalommal kérheti Isten 
segítségét ahhoz, amit tenni akar. A varázskönyvek mind 
hangsúlyozzák is, hogy a varázsló csak akkor remélhet sikert, ha 
Istent tiszteli, és feltétlenül megbízik az ő végtelen jóságában. 


Ellentmondásnak látszhat, hogy valaki Isten segítségét remélje, 
amikor elrejtett kincset szeretne megtalálni, s méginkább, amikor 
városokat akar porig égetni; de a rituális mágia keretei közt ez 
nem ellentmondás. A rituális mágia leglényege a hit bizonyos isteni 
szavak s kivált Isten nevének ellenállhatatlan erejében. Ilyen 
szavak és nevek sorát fűzték imákba. Ezek az imák, megfelelő 
körülmények . közt hangosan elmondva, ki kellett hogy 
kényszerítsék a démonok engedelmességét; Isten nevének hallatára 
a démonok reszketni kezdtek, s a varázsló hatalmába kerültek. 
Dehát hogy hívhatta volna Istent, vagy hogy ejthette volna ki Isten 
nevét valaki, a meghallgattatásnak akár csak a leghalványabb 
reményével is, ha maga nem lett volna telve Isten iránti tisztelettel 
és szeretettel? Ezért érthető, hogy a varázsló, még ha a 
legpusztítóbb szándékai voltak is, vagy éppen maleficiumot akart 
űzni, mindig buzgó kereszténynek vagy zsidónak tekintette magát. 


Egy démon megidézése bizonyos értelemben egyetlen hosszú 
hitbuzgalmi gyakorlat volt. A varázslónak, mielőtt egy démon 
idézéséhez kezdett volna, — valamennyi felkészülési időt 
önmegtartóztatásban, böjtben és imádkozásban kellett eltöltenie. 
Azután a varázslásban használt különböző furcsa szerszámokat — 
kardot, pálcát, vesszőt, kampót, sarlót, fehér nyelű kést, fekete 
nyelű kést — meg kellett füstölnie, és szentelt vízzel meg kellett 
hintenie. A beszentelésnek csak akkor lehetett foganatja, ha még 
hét zsoltárt is elmondott, imádkozott az angyalokhoz, s közvetlenül 
Istenhez is fohászkodott. Ezután, ahogy a démonidézés időpontja 
közeledett, a varázsló megmosakodott szentelt vízben, majd 
felöltötte szertartási ruhadarabjait, köztük egy fehér bőrkalapot, 
amelyre Isten nevei voltak ráírva, például El, Elohim vagy Jahve, 
Adonija. Maga a démon megidézése Isten erejének a segítségül 
hívásával kezdődött. Akit ez érdekel, a Salamon jelkulcsának 
Mathers-féle fordításában tanulmányozhatja a hihetetlenül hosszú 


(és unalmas) formulákat.16 Ttt most elégedjünk meg egy rövid 
példával a Lemegetonból. Ha egy démon olyan konok, hogy 
többszöri hívásra sem hajlandó megjelenni, a varázsló 
megtorláshoz — folyamodhat: — a démont Isten nevében 
megbüntetheti: 


Továbbra is gonosz és engedetlen vagy, s nem akarsz megjelenni, és 
velem tudatni azt, amit tudni szeretnék, ezért hát annak nevében, 
erejével és méltóságával, aki a Mindenható, Örök Isten, a Seregek 
Ura, Jehova Ietragrammaton," aki egymaga teremtette a Mennyet, a 
Földet, a Poklot, összes lakóival, aki minden látható és láthatatlan 
dolgokat csodásan intéz, ezennel megátkozlak téged, s megfosztalak 
minden tisztedtől, hatalmadtól és rangodtól, s megkötözve a Pokol 
feneketlen mélyére vetlek, s ott maradsz az Ítélet Napjáig, a lázadó 


szellemeknek készített tüzes, kénköves tóban... 17 


"Tetragrammaton: az Isten ,ki nem mondható?" héber nevét alkotó 
négy mássalhangzó. 


Ami még különösebb: a varázsló örökre magához tudott kötni 
egy szellemet úgy, hogy gyűrűbe, tükörbe, kristályba vagy másféle 
kőbe zárta, de ehhez is szüksége volt az isteni segítségre. Ismét 
Reginald Scot lehet a vezetőnk e rejtélyek útján. A varázsló csak 
akkor láthatott munkához, ha előbb egy napig böjtölt, meggyónt, 
majd két napig imádkozott. Ezután, bevezetésképpen, öt fődémont 
szólított: Sitraelt, Malanthát, Thamaort, Falaurt és Sitramit, a 
keresztényi buzgóság sok külsősége közt, az Atya, a Fiú, a 
Szentlélek, Szűz Mária, minden szentek, az angyalok, az 
arkangyalok, a pátriárkák, a próféták, az apostolok, az 
evangélisták, a vértanúk és ,Isten minden választottjá"-nak 
nevében. E démonidéző szöveg, ha ötször mondta el, okvetlenül 
hatott: , Látni fogsz akkor észak felől jönni öt királyt, csodás 
kísérettel, akik a körhöz érve, leszállnak lovukról, s letérdelnek 
előtted, mondván: Urunk, parancsolj nekünk, amit akarsz, és mi 
nyomban engedelmeskedünk neked". A varázsló ekkor már biztos 
lehetett abban, hogy célját eléri: 


A Tetragrammaton Isten nevének erejével, és a mi Urunk Jézus 
Krisztus keresztjére, és az ártatlan bárány vérére, mely az egész 
világot megváltotta, megidézlek, kötelezlek és utasítalak téged és 
valamennyiőtöket, Sitrael, Malantha, Thamor, Falaur és Sitrami, ti 
alvilági királyok, hogy ebbe a kristálykőbe zárjatok bele egy 
szellemet, amelyik minden mesterségben és tudományban jártas és 
tudós; és az ő erejükkel és hatalmukkal meghagyom nektek, ti nemes 
királyok, hogy a nevezett szellem nekem és hozzátartozóimnak, 
minden órában és percben, éjjel csakúgy, mint nappal, mondja meg, 
fedje fel és nyilvánítsa ki a világ minden dolgainak, test és lélek 
szerint valóknak az igaz lényegét, bármit kérek vagy kívánok is, és 
hogy saját tulajdon nevemet is mondja meg nekem. Ezt parancsolom 
én tinéktek, és azt, hogy úgy engedelmeskedjetek nekem mint saját 
uratoknak és parancsolótoknak. Mikor ez megtörtént, ők majd 
előhívnak egy szellemet, s megparancsolják neki, hogy menjen a kör 
vagy gömb alakú kristály közepébe. Akkor tedd a kristályt a két kör 
közé, s látni fogod, hogy a kristály megfeketedik. 


Akkor utasítsd őket: parancsolják meg a kristályba zárt szellemnek, 
hogy ki ne jöjjön a kőből, amíg te ezt meg nem engeded, és hogy a te 
akaratodat teljesítse mindörökké... Azután vedd fel a kristályt, nézz 
bele, és kérdezd meg, amit tudni akarsz, s az majd megmutatja 
neked... És amikor a szellemet a kristályba bezárták, és félsz tőle, 

,És félsz tőle...?: a démonok veszedelmes lények voltak, és a 
szertartás nemcsak azt célozta, hogy őket a varázsló szolgálatába 
kényszerítse, hanem hogy a varázslót meg is védje tőlük. A lelki 
felkészülésnek, az előzetes önsanyargatásnak és imádkozásnak azt 
kellett biztosítania, hogy a varázsló testileg-lelkileg biztonságban 
legyen. Egyes varázskönyvek még azt is megemlítik, hogy ha a 
varázsló a démon megidézésekor nincs a kegyelem állapotában, és 
lelkiismerete nem tiszta, azt tapasztalhatja, hogy nem ő parancsol 
a démonnak, hanem a démon neki. Hasonlóképpen, a varázsló 
szertartásos öltözéke felöltésével, amelyre Isten nevei voltak ráírva, 
éppen azok ellen a rontó hatalmak ellen védekezett, amelyeket fel 
akart idézni. A kör, amelyet beszentelt kardjával vont a földön, 
ugyanezt a célt szolgálta: kijelölte a koncentrált isteni hatalom 
területének határát, amelyen a démon nem tud átjárni. Míg a 
varázsló a körön belül maradt, biztonságban tehette a dolgát, de 
ha kilépett belőle, vagy akár csak egyetlen testrésze is a vonalon 
túlra került, megeshetett, hogy a démonok elragadják. 


Mindez nagyon távol esik a nagy boszorkányüldözéstől. És első 
pillantásra hihetetlennek látszhat, hogy a varázsló valóságának, 
rejtett értelmű kézikönyveinek, a démonok irányítására és 
megkötésére kidolgozott mesterségbeli fogásainak, Isten folytonos 
segítségül hívásának bármi köze is lehetett volna olyan 
képzelgésekhez, amelyek szerint írástudatlan parasztasszonyokat 
démonok elcsábítanak, velük nemileg közösülnek, s a Sátán 
szolgálatába szegődtetik el őket. Pedig ez hozzájárult e nézetekhez, 
s meg is lehet állapítani, mivel. 


Az általános elképzelés szerint a rituális mágiában a démonok 
sokkal közvetlenebb formában, sokkal személyesebben vettek 


részt, mint a századok óta gyakorolt közönséges mágiában. Az 
egyház persze mindig azt tartotta, hogy minden mágikus 
tevékenységben része van az Ördögnek, de ennek nagyon 
általános, pontosan meg nem határozott értelme volt. Amikor 
azonban a varázslók már név szerint idéztek démonokat, s úgy, 
hogy látható alakban jelenjenek meg, és pontos utasításokat adtak 
nekik, ez újfajta és szorosabb együttműködést tételezett fel 
bizonyos személyek és bizonyos démonok közt. Ezenkívül, egyes 
démonokról az hírlett, hogy nagyon sikeresen tudják segítő 
szellemekkel ellátni a varázslót, s ez még szorosabb és tartósabb 
együttműködésre utalt. 


Azután ott volt az áldozat kérdése. A varázslók nem imádták a 
Sátánt, de némelyikük csakugyan hús- és véráldozatokkal próbálta 
a démonokat tartós szolgálatra csábítani. Ennek semmi köze az 
emberáldozatokhoz. Szokás szerint egy hullából — legtöbbször egy 
akasztott bűnöző hullájából — vágtak ki egy darabot, vagy 
valamilyen állatot, esetleg baromfit öltek le. Michael Scot és Cecco 
d" Ascoli említ ilyen eseteket, a XIII. és XIV. századból, s egyes 
varázskönyvek részletesen leírják, hogyan kell baromfit feláldozni. 
Például azt ajánlják a varázslónak, hogy egy fekete jércét vigyen ki 
éjfélkor egy keresztútra, tépje szét, s közben idézzen fel egy 
démont; vagy vágjon le egy fekete kakast, a szemét, nyelvét, szívét 
tépje ki, szárítsa meg a napon, törje porrá, s így ajánlja fel 
áldozatul. 19 Meg kell mondanunk, hogy azok a könyvek, 
amelyekben ez a két javaslat olvasható, a XVII., illetve a XIX. 
századból valók, maguk a javaslatok azonban minden bizonnyal 
nagyon régiek. Az áldozatok e különböző formái mind 
előfordulnak a XIV. századi perekben. 


Ezekben az ügyletekben külön hely illette meg a Belial nevű 
démont. A Lemegeton és változatai elmondják, milyen helyzetbe 
került ez a , hatalmas király", aki eredetileg az angyalok 
teremtésének rendjében közvetlenül Lucifer vagy a Sátán után 
következett. Megtudjuk, hogy Salamon király a hetvenkét 
fődémont bezárta egy rézedénybe, s azt egy mély tóba vetette, de a 
babiloniak megtalálták az edényt, s abban a hiszemben, hogy nagy 
kincs van benne, feltörték. Az így kiszabadult szellemek 


visszatértek korábbi lakhelyükre, s velük az őket szolgáló légiók is. 
Csak Belial cselekedett másképpen: ő beleköltözött egy faragott 
képbe vagy bálványba, s onnan hallatta jövendöléseit, áldozatok és 


isteni tiszteletadás fejében.20 Feltűnik egy ilyen démon legalább 
egy XIV. századi perben, VIII. Bonifác pápa posztumusz perében. 
S ami még fontosabb: az a tény, hogy a varázskönyvek 
kinyilvánították, a varázslók pedig elfogadták Belial különleges 
jogállását és igényeit, óhatatlanul felettébb riasztónak látszott a 
vallási ortodoxia védelmezőinek szemében. 


Az igazság az, hogy bármilyen áldozatokról volt is szó, s ha 
azokat magának Belialnak mutatták is be, még mindig az Istenhez 
folyamodtak a varázslók, s az ő mindenhatóságát bizonygatták. 
Ám ez a tevékenység ettől még nem hatott kevésbé 
istenkáromlónak, sőt eretnekségnek tűnt a katolikus hittételek felől 
nézve. Az első lépést a nagy boszorkányüldözés felé akkor tették 
meg, amikor az egyház hagyományos tanítását — s nem is 
szükségképpen és elsősorban inkvizítorok — a rituális mágia 
viszonylag kevéssé ismert jelenségére alkalmazták; mert ennek 
során a maleficiumnak olyan új jelentése alakult ki, ami a korábbi 
századokban még nem volt meg. 


2; 


George Lincoln Burr az Amerikai Történelmi Társulat előtt 
felolvasott, ,A boszorkányság irodalma? című dolgozatában 
felsorolta azokat a teológiai és egyházi nyilatkozatokat, amelyek 
Már az 1274-ben meghalt Aguinói Szent TIamás , azt tanította, 
hogy vannak az emberek közt az Ördögnek más szolgái is, 
nemcsak az eretnekek: a rendíthetetlen buzgósággal csak neki 
szolgáló férfiak és nők — a boszorkányok?. Az 1320-as években — 
folytatja — az egyház már teljesen elkötelezte magát a 
boszorkányság elleni küzdelem mellett, és ezt példázta XXII. János 


pápa egy bullája, a Super illius specula. Végül Nicolas Eymeric 
inkvizítor kiadta az első könyvet a boszorkányságról, azzal a céllal, 
hogy annak jellegét tisztázza, s így segítséget nyújtson az 


inkvizítoroknak a boszorkányok felismerésében és üldözésében.21 
Burr komoly és lelkiismeretes tudós volt, s észrevételei jól 
egybevágtak azzal, ami a közhiedelem szerint Toulouse és Novara 
környékén történt; nem meglepő tehát, hogy tekintélyes 
történészek a kérdéssel kapcsolatban ezt a nézetet fogadták el és 
örökítették tovább, mind a mai napig. De most már tudjuk, hogy a 
Toulouse és Novara környéki események egyáltalán nem mentek 
végbe, s egyébként is közel egy évszázad telt el a felolvasás óta. 
Ideje hát újra megvizsgálni a forrásokat. 


Aguinói Szent Tamást illetőleg ezt á munkát már elvégezték. 
Több mint harminc évvel ezelőtt egy másik amerikai tudós, 
Charles Edward Hopkin kitűnő disszertációt írt Aguinói Szent 
Tamás szerepéről, a  boszorkányságról alkotott téveszmék 


kialakulásában.££ Ha ez valaha is megjelent volna nyomtatásban, 
Burr megállapítása kétségkívül kevesebb hitelre talál; Hopkin 
ugyanis észrevette, hogy az ,angyali doktor?" hatalmas 
munkájában nyoma sincs semminek, ami akár csak halványan is 
emlékeztetne a boszorkányokra, abban az értelemben, ahogy a 
nagy boszorkányüldözés idején képzelték el őket. 


Aguinói Szent Tamás tagadhatatlanul nemcsak azt fogadja el, 
hogy vannak démonok, hanem azt is, hogy incubusként és 
succubusként tudnak tevékenykedni, vagyis hogy egy démon férfi 
vagy női alakot tud ölteni, s ebben az alakban közösülni tud 
emberi lényekkel. Dehát ezt általában így hitték akkor is és 
korábban is. Ágoston már nyolc évszázaddal korábban ismerte ezt 
az elképzelést, és Ágoston is, meg Szent Tamás is azért vette 
komolyan, mert a népi közvélemény egyhangúlag elfogadta. Nem 
itt kell megvizsgálnunk, miért terjedt el olyan széles körben az 
incubusokat és succubusokat illető hiedelem (erre majd egy 
későbbi fejezetben kerítünk sort). Ennél most fontosabb az, hogy 
Aguinói Szent Tamás az incubusokat vagy a succubusokat soha 
sem hozta kapcsolatba a maleficiummal. Még csak nem is céloz rá, 


hogy ha egy nő démonnal párzik, ezáltal varázserőt nyerhet, vagy 
hogy ő maga valamilyen félig démoni lénnyé válhat. 


Ha meg akarjuk tudni, hogyan is vélekedett a mágiáról Aguinói 
Szent Tamás, művének egészen más részeit kell megnéznünk, s 
akkor kiderül, hogy a mágia számára majdnem kizárólag a rituális 
vagy szertartásos mágiát jelenti. Itt-ott megemlít öregasszonyokat, 
akik szemveréssel ártani tudnak embereknek, főleg gyermekeknek, 
de ezek csak szűkszavú utalások. Őt a démonok megidézése érdekli 
igazán. Ezzel az új tévelygéssel hittudósként néz szembe, s a 
hittudományi vonatkozásait igyekszik tisztázni. Ebben az 
értelmező munkájában olyan hagyományra épít, amely Ágostonig 
nyúlik vissza, sőt Ágostonon túl, a Bibliáig. 


A varázslók, mondja Aguinói Szent Tamás, könyörgő modorban 
idézik meg a démonokat, úgy, mintha feljebbvalóikhoz szólnának, 
de amikor azok megjelennek, úgy parancsolgatnak nekik, mintha 
alárendeltjeikkel beszélnének, s ezzel elárulják, hogy saját 
hatalmukat tévesen ítélik meg. Nem mintha Aguinói Szent Tamás 
kételkedne abban, hogy a démonok csakugyan megjelennek, bár 
nem látható alakban, de legalább annyira, hogy kérdésekre 
válaszolnak; még meg is jegyzi, hogy ezek a szóbeli válaszok nem 
lehetnek a képzelet szülöttei, hiszen hallótávolságon belül 
mindenki hallja őket. De miért jelennek meg? — Aguinói Szent 
Tamás nyomatékosan állítja, hogy egy varázsló tulajdonképpen 
egyetlen démont sem kényszeríthet semmire; a démon csak úgy 
tesz, mintha kényszernek engedelmeskedne, s erre megvannak a 
maga sajátos okai. A varázsló formuláinak és felszerelésének 
önmagukban semmi hatásuk nincs, a démonoknak csak azért 
tetszenek, mert ezeket ők a tisztelet jeleinek tekintik. Amikor a 
démon a varázsló hívásának engedelmeskedve megjelenik, 
becsapja a varázslót, hiszen voltaképpen ő van alárendelt 
helyzetben. Ezzel a látszatengedelmességgel a démon egyre 
mélyebben viszi bele a bűnbe a varázslót, és ez teljesen egybevág a 


démon lényével és kívánságaival.23 


Azoknak a praktikáknak, amelyeket Aguinói Szent Iamás a 
varázslóknak tulajdonít, végképp semmi közük sincs a szörnyű 


tettekhez, amelyeket később a boszorkányok számlájára írtak. 
Etekintetben még kevesebbet is mond, mint várható volna. Egy 
szót sem szól a bemutatott áldozatokról, sem állatok, sem hullákból 
kivágott hús áldozati felajánlásáról, és a maleficiumról is kevés a 
mondanivalója. Azt elismeri, hogy egy démon impotenssé tud tenni 
egy férjet a feleségénél, de sem ez, sem a maleficium más formája 
nem — foglalkoztatja különösebben.  Érdeklődését majdnem 
kizárólag a divináció, vagyis a jövendőmondás gyakorlása köti le. 
Hangoztatja, hogy azon kívül, ami emberi elmével előre tudható 
vagy amit Isten kinyilatkoztatott, bűnös dolog a leendő dolgok 
megjövendölésével próbálkozni. Éspedig azért bűnös dolog, mert 
ehhez egy démonnal kell kapcsolatban állni. Ez csak egyetlen — a 
leggyakoribb - példája annak, amit Aguinói Szent Tamás 
, paktum"-nak, szövetségnek nevez. 


Véleménye szerint az, aki egy démontól segítséget fogad el annak 
reményében, hogy meg tud tenni valamit, ami a természet 
hatókörén kívül esik, szövetséget kötött azzal a démonnal. Egy 
ilyen szövetség lehet nyílt vagy hallgatólagos. Nyílt, ha az abban 
résztvevő ember a démon segítségét kéri, s etekintetben mindegy, 
hogy a démon válaszol-e vagy nem; vagyis a démon megidézésének 
ténye nyílt szövetséget jelent. Hallgatólagos szövetségről akkor van 
szó, amikor démon megidézése nélkül akar olyasvalamit elérni az 
ember, ami tevékenységének nem természetes következménye, s 


ami még Isten beavatkozásától sem remélhető.24 


A szövetség fogalma nem volt új; megtalálható ez már 
Ágostonnál is, de új értelmet kapott, amikor a XIII-XIV. századi 
Európában az akkor elterjedőben lévő mágikus eljárásokra 
kezdték alkalmazni. Aguinói Szent Tamás azt bizonygatja, hogy 
aki bármilyen módon, akár nyíltan, akár hallgatólagosan 
kapcsolatba akar jutni egy démonnal, nemcsak bűnös dolgot 
művel, hanem ezzel meg is tagadja a keresztény hitet. Azért, mert 
minden ilyen próbálkozásban a csakis Istennek kijáró hódoló 
tisztelet Isten egy teremtményének jut, méghozzá egy bukott, 
lázadó angyalnak. Aguinói Szent Iamás mindezt a korabeli 
ortodox felfogás képviselőjeként mondta. 


A gyakorlatban az egyházi hatóságok sokkal szigorúbban ítélték 
meg a mágiának azokat a formáit, amelyekben , nyílt szövetség"- 
ről volt szó, vagyis ahol bizonyos démonokat személy szerint 
idéztek meg, mint azokat, amelyekben ez nem történt meg. 1258- 
ban IV. Sándor pápa elvként szögezte le, hogy az inkvizítorok ne 
foglalkozzanak olyan esetekkel, amelyekben úgy nagy 
általánosságban szerepel vádként a jövendőmondás, hanem csak 


azokkal, amelyeknek , nyilvánvalóan eretnek színezetük van?.25 


Ez csak a rituális mágiára jellemző démonidézésekre vonatkozhat. 
És XXII. Jánosnak az 1320-as évekből származó kijelentései, 
amelyeket Burr tévesen a boszorkánysággal hozott kapcsolatba, 
mint kiderült, ugyancsak a rituális mágiára utalnak. 


1320-ban a pápa, akit aggasztottak a hozzá eljutó hírek, amelyek 
szerint még az avignoni pápai udvarban is űznek rituális mágiát, 
elérkezettnek látta az időt annak tisztázására, milyen viszonyban 
van egymással a mágia és az eretnekség. A pápa, miután írásbeli 
véleményt kért öt püspöktől, két szerzetesrend generálisától és a 
hittudomány három magiszterétől, s velük a kérdést Avignonban 
egy külön e célból összehívott tanácskozáson megvitatta, írt a 
Santa Sabina-i bíborosnak, aki viszont a toulouse-i és a 


carcassonne-i — inkvizítoroknak írt. Ettől kezdve az 
inkvizítoroknak felhatalmazásuk volt arra, hogy a rituális mágiát 
űzőkkel úgy bánjanak, mint eretnekekkel, s 1326-ban vagy 1327- 
ben a pápa a Super illius specula bullával igyekezett 


törekvéseiknek támaszt adni.27 A felhatalmazó levél és a bulla 
együtt egészen világosan mutatja, milyen üzelmekre gondoltak. A 
varázslók egyrészt igyekeztek megnyerni a démonok jóindulatát, 
azzal, hogy tiszteletüket, hódolatukat nyilvánították irántuk, velük 
szövetséget kötöttek, írásos okmányokat s egyéb zálogokat adtak 
nekik; másrészt viszont igyekeztek őket a maguk szolgálatába 
kényszeríteni, s ezért külön ilyen célra készült gyűrükbe, tükrökbe, 
üvegcsékbe s miegyekbe zárták őket, hogy kérdéseket tehessenek 
fel nekik, és válaszokat csikarhassanak ki belőlük, s általában ki 
tudják erőszakolni a segítségüket. Mindezeknek  , nagyon 
förtelmes?" volt a céljuk, de az egész dolog attól lett eretnekséggé, 
hogy démonoknak is volt benne szerepük. A bullából ez világosan 


kiderül. A keresztények nyolc napot kapnak arra, hogy 
felhagyjanak efféle üzelmeikkel; ennek lejárta után szinte minden 
olyan büntetéssel sújthatók, amit eretnekségért ki lehet szabni. 
Ugyancsak nyolc napon belül, kiközösítés vagy még súlyosabb 
büntetés terhe alatt minden, a varázslással kapcsolatos könyvüket, 
irományukat át kell adniuk elégetés végett. 


Nicolas Eymeric műve, a  TIractatus contra daemonum 
invocatores, amelyet gyakran említenek úgy, mint az első könyvet a 
boszorkányságról, csak kéziratban van meg, bár Directorium 
Inguisitorum című híres munkája ennek rövid összefoglalását is 


tartalmazza.28 A spanyol Eymeric már körülbelül tizenkét éve 
működött Aragónia főinkvizítoraként, amikor 1369-ben, vagy nem 
sokkal utána értekezését megírta, azt tehát úgy tekinthetjük, mint 
megbízható tudósítást mindarról, amit egy tapasztalt inkvizítor a 
XIV. század utolsó szakaszában az okkult tudományokról tudott 
vagy hitt. Ha alaposabban megnézzük ezt a munkát, az derül ki, 
hogy ez sem a boszorkányságról, hanem megintcsak a rituális 
mágiáról szól. 

Eymeric, akárcsak IV. Pál pápa, akire hivatkozik, tisztában van 
azzal, hogy a jövendölés bizonyos fajtáiban, bármennyire 
elítélendők is, nincs semmi eretnekség, tehát nem tartozik az 
Inkvizícióra; ilyen például a tenyérjóslás vagy a sorshúzás. De 
eretnekség van minden olyan jövendölésben, amely démonok 
kultuszával jár együtt, akkor is, ha e kultusz megnyilvánulási 
formája a latria, a csak Istennek kijáró hódolat, s akkor is, ha a 
dualia, a szenteket megillető tisztelet. Eymeric a latria és dualia sok 
megnyilvánulási formájáról tud. Ha a varázsló madarakat, vagy 
más állatokat áldoz egy démonnak, vagy saját vérét ajánlja fel, 
vagy engedelmességet ígér neki, vagy térdet hajt előtte, vagy 
énekekkel dicsőíti, vagy tiszteletére önmegtartóztatást gyakorol, 
vagy sanyargatja a testét, vagy gyertyát gyújt, vagy tömjént éget, 
vagy jelek és ismeretlen nevek segítségével kér tőle valamit, vagy 
egy magasabb rangú démon nevében parancsol neki valamit — ez 
mind latria. A dualia kevésbé ismerős praktikákat foglal magában; 
ilyen például a könyörgés Istennek démonok nevére és érdemeire 
hivatkozva, mintha azok a szentekhez hasonló közvetítők 


lehetnének. De Eymeric tud olyan mágikus szertartásokról is, 
amelyekkel akár latria, akár dualia nélkül is lehet démonokat 
idézni, például úgy, hogy a varázsló egy kört von a földön, abba 
beleállítja egy segédjét, s egy könyvből varázsigéket olvas fel. 


Eymeric minderről sokkal bővebben számol be, mint Aguinói 
Szent Iamás vagy XXII. János. Bizonyos tekintetben előnyös 
helyzetben volt: maga mondja, hogy nagyon sok varázskönyvet 
kobozott el, s mielőtt elégette volna, el is olvasta őket. Indítékai is 
mások, mint elődeiéi; vezető inkvizítorként fontosnak tartja 
bebizonyítani, hogy a rituális mágiát űző személyek ügyeiben az 
Inkvizíció illetékes bíráskodni. Véleményének igazolására sok 
szaktekintélyt idéz, közöttük Aguinói Szent Iamást és a Super 
illius specula bullát, sőt ezt teljes egészében közli is; ez a bulla 
szövegének a legkorábbi ránk maradt példánya. Arra a 
következtetésre jut, hogy mindenféle rituális mágia eretnekség, 
még ha sem latria, sem dualia nem fordul elő benne, mert 
démonokat idézni eleve eretnek dolog. Akik azt űzik, mind 
eretnekek, és ugyanolyan büntetés jár nekik, mint más 
eretnekeknek; ha bűnüket megbánják, életük fogytáig börtönben 
legyenek, ha nem hajlandók megbánni, vagy bűnbánat után 
visszaeső bűnösök lesznek, át kell őket adni a világi hatóságoknak, 
hogy azok végezzék ki őket. 

Ez az a három szaktekintély, akikről úgy vélték, hogy együttesen 
nem így volt. Megnyilatkozásaik mégis fontosak, mert világosan 
mutatják, miképp vélekedett az egyház a XIII-XIV. században a 
rituális mágia művelőiről. Egyéb források semmi lényegeset nem 
tesznek hozzá ahhoz, amit tőlük hármójuktól tudunk. A rituális 
mágia nyugat-európai terjedésének láttán a pápák, hittudósok és 
inkvizítorok egyaránt arra az álláspontra helyezkedtek, hogy az az 
eretnekség és hittagadás egy fajtája. 


Maguk a varázslók, természetesen, egészen más megvilágításban 
látták a dolgot. A Liber sacer, vagy másképp Honorius hites könyve 
címen ismert varázskönyv XIV. századi kézirataiban olvasható egy 
előszó, amely bizonyosan a pápa 1320-as években nyilvánított 


elítélő álláspontja ellenében született.29 Eszerint a pápa és a 
bíborosok a varázslás tudományának megsemmisítését és minden 
varázsló kiirtását határozták el. E határozat oka az, hogy a 
varázslók megszegik az egyház előírásait, démonokat idéznek, 
áldozatokat mutatnak be nekik, s ráadásul csalásaikkal tudatlan 
embereket félrevezetnek és kárhozatba visznek. Ám, mondják a 
varázslók; ebből semmi sem igaz; magát a pápát és a bíborosokat 


vezette félre az Ördög. A varázsló mesterségben szellemeket arra 
kényszerítenek, hogy saját akaratuk ellen cselekedjenek, s ezt csak 
azok tudják véghezvinni, akik szívükben tiszták; gonosz emberek 
tehát nem tudnak sikeresen varázslást űzni. Az Ördög olyannyira 
nem tekinti szövetségeseinek a varázslókat, hogy éppen a maga 
csodatevő kiváltságát látja általuk veszélyeztetve, s ezért 
sugalmazta, hogy a varázslók ellen a törvény erejével lépjenek fel. 


A varázskönyvek tanúsága szerint ez az ellenvetés indokolt. A 
varázslók nem tekintették magukat ördögimádóknak, mert tudták, 
amikor egy démont megidéznek, ezt az Isten nevében és ereje 
segítségével teszik. Feltehetőleg az egyházi hatóságok is tisztában 
voltak ezzel, de az ő szempontjukból nézve ez mit sem változtatott 
a tényeken. Bármilyen formában űzték is, a rituális mágiának a 
lényegéhez tartozott az, hogy démonoktól kértek olyasmit, amit 
csakis az Istentől volna szabad kérni, s ezt csak kárhoztatni 
lehetett. 


Mindebben a maleficium alig játszott szerepet. Jövendőmondás, 
elrejtett , kincs megtalálása, tolvaj  kinyomozása —- elvi 
megnyilatkozásaiban általában ezeket a célokat tulajdonította az 
egyház a rituális mágiának. De azért más is szóba jöhetett. Mint 
láttuk, bizonyos varázskönyvek maguk is felsorolják azt a sokféle 
rontást, aminek a véghezvitelére démonokat rá lehet venni. 
Amikor azután perre került a sor, kapóra jöttek ezek a kijelentések 
a rituális mágiával foglalkozó perekben, amelyekben gyakran volt 
szó maleficiumról is. Az ilyen perek azonban egyszersmind 
eretnekperek is voltak, és így kapott új értelmezést a maleficium. 


Ez az értelmezés annál félelmetesebb volt, mivel a felkutatási, 
s inkvizíciós" eljárás, amelyet az eretnekperekben alkalmaztak, a 


tények elferdítésére ugyanolyan alkalmas volt, mint azok 
kiderítésére, és segítségével ki lehetett agyalni olyan cselekedeteket 
is, amelyeket soha senki sem követett el. Nem mintha maga az 
Inkvizíció lényegesen hozzájárult volna a módszer kialakításához. 
Bár az inkvizíciós eljárást tökéletesítette, sohasem sajátította ki 
magának, és hivatásos inkvizítorok, akár domonkosok, akár 
ferencesek, csak nagyon kevés olyan eretnekpert vezettek, amely a 
XIV. század folyamán közvetlenül a nagy boszorkányüldözés 
számára egyengette volna az utat.  Püspökök, egyházi 
különmegbízottak és világi bírók sokkal nagyobb szerepet 
játszottak ebben, és mint majd látni fogjuk, valójában az ő 
indítékaik is nagyon vegyesek voltak. 


A varázslóból boszorkány lesz (II.) 


1. 


Úgy látszik, VIII. Bonifác pápa volt az első, akit rituális mágia 
gyakorlásának vádjával szabályosan perbe fogtak, de csak holta 
után. Ez 1310-11-ben történt, a pápa és a Szép Fülöp francia király 
harcának megkésett következményeként, és az értelmi szerző 
Fülöp buzgó híve, Guillaume de Nogaret volt." 


$1301-03-ban a Walter de Langton, Coventry és Lichfield püspöke, 
Anglia kincstárnoka ellen felmerülő vádak közt az is szerepelt, hogy 
bizalmas kapcsolatban áll az Ördöggel; ez azonban inkább csak 
burkoltan, mint nyíltan utalt a rituális mágiára. Az eset újabb 
feldolgozását lásd Alice Beardwood: , The trial of Walter Langton, 
Bishop of Lichfield, 1307- 13127. Transactions of the American 
Philosophical Society, New Series, vol. 54., Part 3, Philadelphia, 1964, 
különösen a 7-8. 


Bonifác volt az első pápa, akinek azt kellett tapasztalnia, hogy a 
pápaság spirituális vezető szerepét egy nemzeti királyság nyíltan 
kétségbe vonja és elutasítja. ! A viszály közvetlen forrása a papság 
megadóztatása volt. Anglia és Franciaország hadban állt 
egymással, s I. Edward és IV. Fülöp megpróbált, ki-ki a saját 
papságától, adó formájában pénzt szerezni hozzájárulásként a 
háború költségeihez. Ez ellenkezett a korabeli egyházjoggal, és 
Bonifác teljesen jogszerűen járt el, amikor 1296-ban egy olyan 
bullát adott ki, amely megtiltja a papság bármiféle 
megadóztatását, hacsak a pápa erre külön engedélyt nem ad. 


Angliában, . Robert . de  Winchelsey — canterburyi érsek 
erőfeszítéseinek köszönhetően a bullának lett is némi foganatja, 
Fülöp azonban olyan ellenintézkedéseket tudott hozni, amelyek azt 
Franciaországban — úgyszólván teljesen hatálytalanították. 
Győzelmét késedelem nélkül ki is használta: Bernard Saisset 
pamiers-i püspök letartóztatásával és bebörtönzésével nyíltan 
elvitatta a megelőző két évszázad alatt oly sok fáradsággal 
biztosított pápai jogot a papság fölötti hatalom gyakorlására. 
Bonifác erre két bullával válaszolt, amelyekben követelte Saisset 
szabadon bocsátását, s ismételten leszögezte, hogy az egyházi 
hatalomnak van elsőbbsége a világival szemben; csakhogy 
alábecsülte Fülöp elszántságát és könyörtelenségét. 


Fülöpnek szövetségesei voltak, már régebbről, a Colonna- 
családból. Ez a nagyhatalmú római nemzetség ádázul gyűlölte 
Bonifácot. A Colonnák voltak a város második legrégibb hercegi 
családja, s jó ideig a leghatalmasabbak is. A legrégibb család a 
Gaetaniaké volt, s ebbe született Bonifác; s amikor a pápai trónra 
került, a család egyszersmind a leghatalmasabb is lett. A Colonnák 
érezték, hogy megfosztották őket hagyományos elsőségüktől s még 
egyebektől is: Bonifác ugyanis kezdte módszeresen megtörni 
hatalmukat, kiközösítéssel, birtokaik elkobzásával, sőt még 
keresztes hadjáratot is hirdetett ellenük. Erre válaszul a Colonnák 
a francia király mellé álltak, s csatlakoztak a pápa tekintélyének 
lejáratására indított hadjáratához. Először a Colonnák kezdték el 
azt rebesgetni, hogy Bonifác démonokkal áll kapcsolatban. 


1301 márciusában püspökök és nagyurak gyülekeztek össze Szép 
Fülöp körül a Louvre-ban; meghallgatták  Nogaret-t, aki 
eretneknek bélyegezte a pápát, és azt követelte, hogy az egyház 
egyetemes zsinata hallgassa ki; ezután Nogaret elindult Itáliába. S 
miközben Bonifác egy újabb bullát fogalmazott, ezúttal a francia 
király kiközösítésére, Nogaret titokban szervezkedni kezdett, hogy 
a pápát elfogják, és kényszerítsék egy zsinat előtt megjelenni. A 
Colonnák a szövetségesei voltak, de végülis rajtuk bukott meg a 
vállalkozás. Szeptemberben a pápát a tervek szerint el is fogták 
anagni kastélyában, de aztán Sciarra Colonna túllőtt a célon; 
három napig bántalmazta és zaklatta az öregembert, s ezzel 


annyira felingerelte Anagni lakosait is, hogy végül felkelés tört ki, 
amelynek során kiszabadították a pápát. Nogaret megsebesült és 
elmenekült; egyetemes zsinatról már szó sem lehetett. De Bonifác 
testileg, lelkileg megtört ember lett, s alig egy hónap múlva 
meghalt. 


Nogaret-re nézve a dolog azzal a következménnyel járt, hogy 
élete hátralévő tíz évéből nyolc alatt üldöztetésben volt része. XI. 
Benedek, az új pápa bullát adott ki, amelyben kiközösítette őt és 
még tizenöt személyt, akik résztvettek az anagni vállalkozásban. A 
következő évben Benedek is meghalt, s utóda V. Kelemen lett, a 
francia pápa, aki Avignonban székelt, s nagymértékben függött a 
francia király jóindulatától. Szép Fülöp is és Nogaret is Kelemen 
megválasztását támogatta, s mindketten elvárták, — hogy 
fáradozásukat a pápa kegyekkel viszonozza. Fülöpnek fontos volt, 
hogy Kelemen nyilvánítsa semmisnek Bonifác ő ellene kiadott 
bulláit, és értsen egyet a templomos rend szétzúzásával, ha aktívan 
nem működik is közre benne. Nogaret számára égető volt, hogy 
kiközösítő ítéletét érvénytelenítsék. Ők ketten aztán szellemes 
fogást eszeltek ki, amivel nyomást gyakorolhattak a pápára: azt 
javasolták, hogy indítsanak posztumusz pert elődje, Bonifác ellen, 
mint eretnek, hitehagyó és bűnöző ellen. 


A pernek, ha csakugyan végigviszik pontról-pontra, nagy 
horderejű következményei lettek volna: Bonifác emléke 
bemocskolódik, uralmát törvénytelennek nyilvánítják, még a 
csontjait is kiássák és elégetik; a francia király igazolást nyer és 
megdicsőül; a pápaság intézménye pedig tovább gyengül. De 
kérdés, szándékában állt-e egyáltalán akár Fülöp királynak, akár 
Nogaret-nak idáig elmenni. A Bonifác elleni vádakat nyilván 
ugyanúgy nem hitték el, mint ahogy a templomosok elleni vádakat 
sem. Ezt a per kimenetele bizonyítja. 1311-re Kelemen pápa már 
minden kívánságukat teljesítette: az őket érintő bullákat 
semmisnek nyilvánította, a templomos rendet feloszlatta, Nogaret-t 
pedig feloldozta (néhány, inkább csak elméleti jellegű feltétellel). 
Mindez semmit sem jelentett volna olyan embereknek, akik 
csakugyan azt hiszik, hogy nemrégiben eretnek ült a pápai trónon; 


ezek kitartottak volna álláspontjuk mellett. De ez esetben a 


Bonifác elleni vádakat csendben elejtették.2 


A vádak egyrésze közvetlen kapcsolatban van tárgyunkkal.? Az 
első célzás, amely rájuk utal, még 1303 júniusából való. Mialatt 
Nogaret Itáliában járt a pápa elrablását megszervezni, Fülöp 
összehívta a rendeket a Louvre-ba. Ez alkalommal a király, 
Franciaország főpapjai és nemes-urai, valamint a párizsi egyetem 
tudorai Nogaret egy helyettesét hallgatták meg, aki Bonifác bűneit 
sorolta fel. A Colonnáknak bizonyára volt valami közük ehhez a 
beszédhez, hiszen a szónok egész szakaszokat vett át egy 
kiáltványukból.§ A pápának tulajdonított sajátosságok közt 
szerepel ez is: , Van egy külön démonja, s ő mindig, minden 
dologban ennek a tanácsát kéri ki. Egy ízben azt is mondta, hogy 
ha minden ember a világon összefogna, ő meg egymaga maradna, 
őt akkor sem tudnák csapdába ejteni, sem törvényileg, sem a 
valóságban, márpedig ez démoni mesterség segítsége nélkül nem 


volna lehetséges. És ezt nyíltan ki is mondják ellene?.? 


Amikor a posztumusz perre sor került, a téma már sokkal 
alaposabban ki volt dolgozva. 1310-ben Nogaret egy olyan iratot 
adott át Kelemen pápának, amely lényegében az 1303-ban 


elhangzott beszéd sokkal bővebb változata volt.ő Ehhez is volt 
közük a Colonnáknak, kivált Colonna Péter bíborosnak, akit az 
iromány külön meg is említ, mint adatforrást. Ebben a 


dokumentumban sok szó esik Bonifác démoni kapcsolatairól." Úgy 
látszik, nem is egy démona volt, hanem három; egyet egy olasz 
nőtől kapott, egy másikat, nagyobb hatalmút, egy magyartól, a 
harmadikat pedig, egy Bonifác nevűt, a három közül a legnagyobb 
hatalmút, — Vicenzai  Bonifáctól;  , Bonifácot Bonifác adta 
Bonifácnak" — így tréfálkozott állítólag a pápa. Ezenkívül egy 
, szellem"-et is hordott egy gyűrűben az ujján; sok kardinális és 
pap figyelte meg, hogy az a gyűrű néha mintha egy embert 
mutatna, máskor meg állatfejet." 


XA valóságban ez nyilván talizmánként viselt gyűrű volt, amelynek a 
kövére egy bolygó jegyét vésték. Ezeken a jegyeken gyakran fordult 
elő egy állati arcvonásokkal ábrázolt görög-római isten képe. Olyan 
talizmángyűrű viselésével például, amelyen oroszlánfejű és madárlábú 
Jupiter volt, egy nagyhatalmú személy kegyét lehetett megnyerni, saját 
jóhírét öregbíteni, s ellenségeinek a megalázását előmozdítani; lehet, 
hogy ilyet viselt Bonifác is. Vö. , Picatrix". Das Ziel der Weisen von 
Pseudo-Magriti. Arabból németre fordította Hellmut Ritter és Martin 
Ritter (Studies of the Warburg Institute, vol. 27. London, 1962.) 


Ezeknek a válogatott "démonoknak a segítsége sokkal 
hatékonyabb volt, mint az 1303-ban említett démon pusztán 
tanácsadói szolgálata. V. Celesztin pápává választása után Gaetani 
Benedek (ahogy akkor hívták) dühösen tért haza, megtöltötte 
szobájában a füstölőket, és bezárkózott. Amikor a szoba megtelt a 
tömjénfüst felhőivel, a kulcslyukon hallgatózó cselédei hallották, 
hogy ezt kiabálja: , Miért csaptatok be?", s egy éles, magas hang 
így válaszolt: , Most lehetetlen volt; neked általunk kell pápaságra 
jutnod, te nem lehetsz igazi, elismert pápa. De már nem kell sokáig 
várnod!" Gyakran, amikor súlyos ügyekben kellett dönteni, 
Bonifác bezárkózott a szobájába, s mindenkinek megtiltotta, hogy 
akár csak meg is érintse az ajtót; kísérői úgy egy óra múltán 
rengeni érezték a földet, s olyan hangokat hallottak a szobából, 
mintha kígyók sziszegnének és tehenek bőgnének odabent. Abban 
a félelemben éltek, hogy a pápa által felidézett démonok egy nap 
majd megfojtják őt is, meg valamennyiüket. 


A pápa elvárta démonaitól, hogy beavatkozzanak a közte és a 
Colonna-család közt dúló viszályba. Gyakran hallották dühösen 
kiabálni: , Hol vannak a Colonnák, akikről azt ígértétek, hogy a 
kezembe adjátok? Én ezért adtam nektek magamat, testestől, 
lelkestől". A démonok válaszai nem voltak kedvére valók. Ők azt 
magyarázgatták, hogy Bonifácnak ugyan módjában áll elpusztítani 
a Colonnák birtokát, de személy szerint nem árthat nekik; ezért a 
démonok nem árulhatják el tartózkodási helyüket. De legnagyobb 
bajában a démonok mégiscsak sikeresen megvédték a Colonnákkal 
szemben: Bonifác állítólag úgy nyilatkozott, hogy őt Anagniban 


nem Isten, nem is ember, hanem a démonok mentették meg a 
Colonnáktól. 


Nogaret és megbízottai nekiláttak, hogy vádjaik bizonyításához 
tanúkat szerezzenek. Ez egyáltalán nem ment nehezen, mert 
Bonifácnak sok volt az ellensége. Kiváló adottságokkal, hatalmas 
energiákkal rendelkezett, de gőgösen, fennhéjázóan viselkedett; 
akiről úgy vélte, hogy az útjában áll, annak nem irgalmazott, 
nyerseségével, dühkitöréseivel még a hozzá ragaszkodókat is 
megsértette; egy kiváló uralkodó képességeivel rendelkezett, de 
mégsem lett az, nagyrészt mert inkább tudta eljátszani az emberek 
hűségét, mintsem megnyerni. Így aztán 1310 és 1311 folyamán 
húsz, Nogaret által kiválasztott és jóváhagyott ellenséges tanú tett 
vallomást a pápa és a pápai biztosok előtt. Az első kihallgatás az 
Avignon melletti Groseau-ban zajlott le 1310 nyarán, és bár a 
tanúk néhány elképesztő dolgot mondtak el a néhai pápáról, ott 


még démonokról egy szót sem szóltak.8 De az 1311 tavaszán 
Rómában tartott második kihallgatáson három szerzetes 


kifejezetten démonok imádásával vádolta Bonifácot.? A legtöbb 
tanú, akit Rómában kihallgattak, már előzőleg Groseau-ban is 
megjelent, ez a három szerzetes azonban csak Rómában került rá a 
névsorra, vélhetően perdöntő tanúkként. 


Különösen tanulságos a sorianói Berardus testvér vallomása.10 
Az első esetet, amelyet elmond, az 1277-80 közti évekre teszi, 
vagyis a pernél legalább harminc évvel korábbra. Akkor a 
majdani Bonifác pápát még Gaetani Benedeknek hívták, és III. 
Miklós pápa jegyzője volt. A tanúvallomás így hangzik: 


Egy alkalommal, amikor a tanú egy másik emberrel, a folignói 
Constantiusszal, a nevezett [Gaetani] Benedek úr kamarásával késő 
este ott őgyelgett annak a palotának az egyik ablaka alatt, amelyben 
Benedek úr megszállt [Viterbóban], látta, hogy kimegy a palotával 
szomszédos kertbe, ott karddal kört húz, a kör közepébe lép, majd 
leül, előhúz egy kakast, meg egy cserépedényt, amelyben tűz égett. 
Látta, hogy Benedek úr megöli a kakast, és a vérét a tűzre önti. Füst 


szállt fel a vér és a tűz keveredéséből, s közben Benedek úr egy 
könyvből olvasott valamit, s démonokat idézett fel. Ezután a tanú 
nagy zajt hallott, amelytől megrémült. Végül egy könyörgő hangot 
hallott: , Adj nekünk egy darabot". És a fent nevezett Constantius 
látta, hogy Benedek úr fogja a kakast és kidobja a kertből, mondván: 
, Ez a ti részetek". Ezután Benedek úr kijött a kertből, s úgy haladt el 
a tanú és társa mellett, hogy nem szólt hozzájuk, s háznépe egyetlen 
tagjához sem, és bement egy lakatlan szobába. A tanú és társa, 
Constantius, a Benedek úréval szomszédos szobában aludtak, s ő 
egész éjjel azt hallotta, hogy Benedek úr beszél, egy másik hang 
pedig válaszolgat. Pedig senki nem volt abban a szobában. 


Évek múltán, amikor Gaetani Benedek már VIII. Bonifác volt, 
Berardus testvérnek újabb nyugtalanító élményben volt része, 
ezúttal Rómában, a pápai palotában. Amikor belépett, a pápa 
éppen vacsorázott, különböző emberek, köztük a már említett 
Constantius társaságában. A szoba falában volt egy aranyszínű 
selyemmel takart ablak. Vacsora utána selymet levették, a pápa 
pedig rajongó áhítattal állt egy teljes óra hosszat az ablak előtt, s 
csak ezután vitték el a trónjára. Berardus hátra maradt 
Constantiusszal, s arra a kérdésére, hogy mi előtt ájtatoskodott a 
pápa, barátjától ezt a választ kapta: ,Nem festmény, hanem a 
fenséges gonosz hatalma előtt". Erre Berardus tüstént az ablakhoz 
lépett, s Constantius tiltakozása ellenére kinyitotta. Egy 
bálványszobrot látott bent, amelynek a lényege, Constantius 
magyarázata szerint az volt, hogy abban egy ördögi szellem van, s 
a pápa azt imádja s azt tekinti istenének. Mindenben, amit tesz, e 
szellem útmutatását követi. 


Ez Belialt juttatja eszünkbe, a  fődémont, aki egy 
bálványszoborban talált menedéket. De eszünkbe juttatja a 
templomosok bálványát is, amelyről Franciaország oly sokat 
hallott a megelőző négy esztendő alatt. Az a bálvány is tele volt 
démoni erővel, s azt is Nogaret és emberei találták ki. De a két eset 
hasonlósága nemcsak ennyiből áll. A templomosokat is hitük 
megtagadásával, fajtalankodással és gyilkossággal vádolták, s 
ugyanezeket a vádakat emelték a néhai pápa ellen is. A Kelemen 


pápa és biztosai által meghallgatott tanúk azzal vádolták elődjét, 
hogy megtagadta és gúnyolta az egyetemes kereszténység 
leglényegesebb tanait: Isten egy személyben való hármasságát, 
Krisztus istenségét, a szűztől születést, Krisztus valóságos jelenlétét 
az oltáriszentségben, a világvégét és az utolsó ítéletet. Vádolták 
azzal, hogy fiúkkal és nőkkel fajtalankodott. Vádolták azzal, hogy 
meggyilkoltatta saját elődjét, V. Celesztint. S ráadásul még azzal is 
megvádolták, hogy pártolta a templomosokat és pénzt fogadott el 


tőlük. 11 


Csakhogy a templomosokat nem vádolták azzal, hogy 
démonokkal szövetkeztek emberek tönkretételére és elpusztítására. 
Ez a vád a minden egyéb lehetséges vonatkozásban feltételezett 
gonoszsággal együtt új kombináció volt, tele vészterhes 
eshetőségekkel. A halott pápa pere utólag egy olyan folyamat 
kezdetének — tekinthető, amely jóval később a nagy 
boszorkányüldözésben érte el csúcsát. 


2. 


Guichard, troyes-i püspök üldözése ugyanarra az időszakra esik, 
mint a templomosok üldözése és a VIII. Bonifác ellen holta után 
indított támadás, és akárcsak a többit, ezt is Szép Fülöp 


megbízottai vezették, köztük Nogaret. 12 


Guichard, aki valószínűleg 1245 körül született, szerzetes lett, és 
egészen szokatlan gyorsasággal hágott egyre magasabbra a 
ranglétrán. 1273-ban már a champagne-i Provins jelentős 
kolostorának a perjele volt; s a következő években megszerezte egy 
igen nagy hatalommal rendelkező nő, Artois-i Blanka, III. Henrik 
navarrai király és champagne-i gróf özvegyének a pártfogását. 
Sikeres pályáját részben magának Blankának köszönhette, részben 
az ő leányának, Johannának, aki nagykorúságát elérve 
megörökölte Navarrát és Champagne-t is, és férjhez ment Szép 


Fülöphöz, vagyis 1285-ben Franciaország királynéja lett. 
Guichard, akit apáttá léptettek elő, mind a grófnénak, mind a 
királynénak a képviselője lett Champagne-ban, s olyan nagy volt a 
hatalma, hogy senki sem szállhatott szembe az akaratával. Végül 
1298-ban a két nő befolyása a troyes-i püspöki székbe emelte. 
Vagyont már szerzett az évek folyamán, most a püspökséggel nagy 
úr is lett belőle; Troyes-nak sose volt tündöklőbb főpapja nála. 
Még a királyi udvarban is volt szerepe mint a királyi tanács 
tagjának. De ellenségeket is szerzett, a királyi tanácsosok és a saját 
papjai közül egyaránt. Enguerrand de Marigny, aki Johanna 
királyné udvarában igyekezett érvényesülni, óhatatlanul 
veszedelmes vetélytársat látott egy ilyen ügyes, energikus 
törtetőben. Ami a troyes-i papokat illeti, ingerültségre nekik is 
bőven volt okuk. Guichard, aki békülékenynek mutatkozott, 
mindaddig, amíg pályáján célba nem ért, a püspökség elnyerése 
után rögtön olyan fennhéjázó lett, akár egy világi nagyúr; 
egykettőre dühbe gurult, meggondolatlanul sértegetett és ócsárolt 
másokat, s lábbal tiport hagyományos kiváltságokat. Meg is adta 
ennek az árát, amikor kiesett pártfogó nőinek a kegyéből. 


Először akkor lett kegyvesztett, amikor még csak két éve volt 
püspök. Egy bizonyos Jean de Calais-t, aki Blanka champagne-i 
jövedelmét kezelte, azzal vádoltak, hogy annak egy részét 
elsikkasztotta, s ezért bebörtönözték Guichard püspök tömlöcébe. 
Ez az ember megszökött, Itáliába menekült, és nem is tudták ismét 
kézre keríteni; Guichard pedig azzal a váddal találta magát 
szemben, hogy a szökésben cinkos volt, s ezért pénzt kapott. Ezt a 
vádat ketten terjesztették a grófné elé: Simon Festu, vendőme-i 
főesperes, aki a grófné bizalmasainak köréhez tartozott, s 
Guichard-ral vetélkedett a kegyeiért, és egy itáliai bank 
megbízottja, akit Onofrio Deghinek, Franciaországban Noffo 
Deinek hívtak. A grófné, akit sikerült hamar meggyőzni, ádáz 
dühvel fordult egykori kegyence ellen, s Guichard-t azonnal 
kizárták a tanácsból. 1301-ben vizsgálatot indítottak ellene, ami 
szabályos üldözéssé fajult. Nem enyhített a dolgon az sem, hogy a 
következő évben Blanka váratlanul meghalt; Johanna királyné 
ugyanis folytatta az üldözést. Bár még tartott a vizsgálat, Guichard 
javainak egy részét lefoglalták, a maradékot pedig Enguerrand de 


Marigny kezdte leltárba venni. Már ekkor mutatkoztak jelei egy 
olyan taktikának, amelyet később nagy súllyal használtak a 
püspök ellen: Enguerrand azt mondta Johanna királynénak, hogy 
Guichard felbérelt egy zsidót, aki felidéz egy démont, s az majd 


addig riogatja a királynét, míg csak el nem áll a vádtól. 18 


Így ment ez 1304-ig, amikoris az elszökött Jean de Calais 
Itáliában meghalt, és a királynak és a királynénak leveleket 
hagyott hátra, amelyekben Guichard-t ártatlannak nyilvánította. 
A püspöknek, mint hangoztatta, semmi része sem volt az ő 
szökésében; az egész ügyet Simon Festu intézte, azért, hogy 
vetélytársát tönkretegye. A királyné kibékült a püspökkel; 
Guichard kártérítést fizetett, s a vizsgálatot megszüntették. 1306- 
ban Noffo Dei, aki úgy érezte, hogy hamarosan meghal, szintén 
visszavonta Guichard elleni vádjait, s 1307 júniusában V. Kelemen 
pápa hivatalosan is elismerte ártatlanságát. Úgy látszott, hogy a 
püspök, aki ekkor körülbelül hatvan éves volt, nyugodt öregséget 
remélhet. De ebből semmi sem lett: a Jean de Calais-ügy, mint 
kiderült, csak előjátéka volt egy sokkal veszedelmesebb 
támadásnak. 


Ezt az új hadjáratot Guichard-nak azok az ellenségei sugallták, 
akik a király fiának, az ifjú navarrai királynak az udvarában 
éltek, bár hamarosan mások is csatlakoztak hozzá. Az első lépések 
feltűnően hasonlítottak a templomosok ellen tett kezdeti lépésekre. 
Ahogy abban az ügyben egy homályos figura, Esguieu de Floyran, 
Fülöp király színe elé jutva szörnyűségeket tárt fel a rend titkos 
üzelmeiről, ezúttal hasonlóképpen egy másik homályos figura, egy 
Reynaud de Langres nevű remete tárt fel szörnyűségeket Guichard 
püspök titkos viselt dolgairól. A XIV. századi Franciaországban a 
remeték nem voltak okvetlenül jámbor és a világ dolgaiban 
járatlan emberek; sokukat akár kétes alaknak is nevezhetjük, akik 
a remete életmódot csak valódi üzelmeik leplezéséül választották. 
Reynaud de Langres is effajta volt. 1308 elején érkezett Sens 
városába, amely érseki székhely volt, s ott először egy papot, majd 
az érseket, végül pedig a királyi tisztségviselőket tájékoztatta 
azokról a rettenetes dolgokról, amelyeket a Guichard troyes-i 
egyházmegyéjében lévő Saint-Flavit de Villemaur-i 


remetekolostorban tapasztalt. 1305-ben váratlanul meghalt 
Johanna királyné, fiatalon, harminckét éves korában, s az idő tájt, 
mondta a remete, látta, hogy a püspök éjjelente maleficiumokat 
űzött egy környékbeli boszorkány társaságában. Nemrégiben pedig 
személyesen megkörnyékezte őt a püspök, s arra próbálta 
rábeszélni, hogy mérgezze meg a király öccsét és gyermekeit. Ő ezt 
megtagadta, s azóta reszket az életéért. 


Nyomban megvitték Fülöp királynak a hírt, s az soha jobbkor 
nem érkezhetett volna. Kelemen pápa épp ekkor, s ezegyszer 
igazán, igyekezett tenni valamit annak érdekében, hogy a 
templomos rendet megmentse, vagy legalábbis némileg 
befolyásolni tudja sorsa alakulását, Fülöp pedig már szervezte 
ellenlépésül szánt propaganda hadjáratát. Ierve az volt, hogy a 
pápát meg kell félemlíteni és be kell feketíteni, bármi áron; kivált 
azt kellett nyilvánvalóvá tenni, hogy ha a pápa védelmébe veszi a 
templomosokat, ezzel nem kevesebbet tesz, mint hogy segíti és 
cinkosan támogatja az eretnekséget, s ezzel magát is az eretnekség 
vádjának teszi ki. Semmi sem jöhetett volna jobban kapóra a 
királynak, — mint — egy olyan — püspök, — akit nemcsak 
királygyilkossággal lehet vádolni, hanem még azzal is, hogy 
démonokkal tart kapcsolatot. Fülöp nem az az ember volt, aki 
elszalaszt egy ilyen lehetőséget. Vizsgálatot követelt, mégpedig 
majdnem szó szerint úgy, ahogy a templomosok esetében. A 
pápának intézkednie kell, mert a püspök bűnei nemcsak a király 
felséges méltóságát sértik, hanem az Istenéit is, meg a katolikus 
vallást, s ha a pápa ezt nem tenné meg, majd intézkedik a király, 


hogy az egyház becsületét megmentse.14 


Kelemen, akit a templomosok miatti zaklatás már megtört, 
azonnal engedett a nyomásnak. Utasította a sens-i érseket, hogy 
tartóztassa le Guichard-t, s nagyon furcsa kifejezéseket használt: a 
maleficiumokon és a mérgezési kísérleteken kívül a bulla még azt is 
megemlíti, hogy Guichard , egyéb iszonyú és szentségtörő bűnöket 


is elkövetett?.12 Ebben nyilvánvalóan benne volt a király keze, 
mert az így fogalmazott szöveg korlátlan lehetőséget biztosít a 
vádlóknak arra, hogy olyan újabb vádpontokkal álljanak elő, 
amilyenekre épp szükség mutatkozik, anélkül hogy a pápától 


újabb felhatalmazást kellene kérniük. Tény, hogy a királyi 
tisztségviselők már kezdettől fogva erősen belefolytak ebbe az 
ügybe. Az egyházjognak fittyet hányva Guichard-t az érseki 
őrizetből a Louvre királyi tömlöcébe vitték. A hivatalos vádirat 
első változatát egy királyi tisztségviselő, Hengest, sens-i bailli 
készítette el, s a tanúkról is ő gondoskodott. S 1308. október 6-án, 
egy nappal a vizsgálat megkezdése előtt Guichard bűneit a 
nyilvánosság elé tárták egy gyűlésen, amelyet a király kertjében 
tartottak; ugyanaz a fogás volt ez, mint amit VIII. Bonifác és a 
templomosok ellen alkalmaztak. 


A vizsgálatot a sens-i érsekből és az orléans-i meg az auxerre-i 
püspökből álló bizottság vezette. Az ügy jelentősen felduzzadt a 
remete első bejelentései óta eltelt hat hónap alatt. Amint a vádból 
kiviláglott, Guichard azzal hencegett, hogy ha Johanna királyné 
nem fogadja vissza kegyeibe, ő elpusztítja. Ecélból, mint aki a 
gonoszság szakadékába veti magát, hivatott egy asszonyt, aki 
jövendőmondó és varázsló hírében állt. Az asszony azt javasolta, 
hogy idézze meg az Ördögöt; ezért ő egy Jean de Fay nevű 
domonkos  szerzeteshez fordult, aki jártas volt ebben a 
mesterségben. Amikor aztán az Ördög annak rendje és módja 
szerint megjelent, Guichard hódolatát nyilvánította neki. 
Viszonzásul az Ördög megmondta, mit tegyen: csináljon egy 
viaszfigurát, azt keresztelje a királyné nevére, szúrjon bele tűket, s 


ha ez hatástalan maradna, dobja tűzbe.16 


A vádak huszonhárom külön pontba szedve hangzottak el; 
Guichard mindet tagadta, s ezt megismételte eskü alatt is, a 
Szentírás előtt állva, kezét szívére téve. A bizottság ezután a 
tanúkat hallgatta ki. Nyolcan voltak, de közülük csak hárman 
mondtak olyasmit, ami érdeklődésre tarthatott számot: a remete, 
aki megismételte előző állításait, Guichard komornyikja, valamint 
a jövendőmondó asszony, aki néhány furcsa új adattal szolgált. 


A Lorin nevű komornyik két egymásnak ellentmondó históriát 


beszélt el.17 Először azt mondta, hogy néha látta Guichard-t 
felkelni éjszaka, de azt gondolta, hogy a szeretőjéhez megy, aki 
ugyanabban a házban élt. Később eszébe jutott, hogy ő maga 


kísérte Guichard-t minden alkalommal Jean de Fay szobájába, s 
látta, amint a püspök és a domonkos barát parasztruhába öltözve 
kimegy a palotából egy ládát cipelve. Lorin, akit kevésbé alaposan 
oktattak ki, mint a templomosokat, azt is elárulta, hogy mi rejlik 
vallomása mögött. Miután a király katonái letartóztatták, két hétig 
vasra verve tartották. Amikor Hengest, a bailli először hallgatta ki 
Troyes-ban, ő ismételten tagadta, hogy csak egyszer is látta volna a 
püspököt éjszaka kimenni a házból. De akkor Hengest parancsára 
meztelenre vetkőztették és szétfeszített kezénél, lábánál fogva 
kikötötték a falon lévő karikákhoz úgy, hogy a lábujja nem érte a 
földet, s így hagyták mindaddig, amíg csak a fájdalomtól félholtan 
el nem mondta azt, amit tőle kívántak, s annak igaz voltára meg 
nem esküdött. 


A jövendőmondó, egy Margueronne de Bellevillette nevű, nagy 
nyomorban élő asszony esetében a megfelelő vallomás 
kicsikarására már annyi is elég volt, hogy kínzással fenyegették 


meg.18 Viszonzásul megengedték, hogy ne kelljen önmagát 
gyanúba kevernie. Ezúttal már szó sem esett arról, hogy Guichard 
az ő biztatására lépett kapcsolatba az Ördöggel; ő most, épp 
ellenkezőleg, úgy szerepelt, mint aki akaratlanul és kelletlenül lett 
e kapcsolat tanúja. Behívatták a püspöki palotába, de semmit sem 
tudott javasolni arra, mi módon nyerhetné vissza a püspök 
Johanna királyné kegyét. Ám nem zavarták el, amint várható lett 
volna, hanem hagyták ott téblábolni. Hallotta, hogy Guichard 
elmerülten társalog a domonkos baráttal, aki aztán varázsigéket 
kezdett el felolvasni egy könyvből. Valamivel később az asszony 
elborzadva látta, hogy egy fekete baráthoz hasonlatos alak 
ereszkedik le egy magas ablakból, szélsebesen, létra nélkül, s végül 
megáll a püspök és a domonkos barát előtt. Ez az alak szarvakat 
viselt, s Margueronne úgy vélte, hogy ez csakis az Ördög lehet. Az 
a baráthoz fordult: , Mit akarsz tőlem, amiért idefárasztottál?? — 
s, Itt van a püspök úr, ő kéretett ide." — , Mit kíván??? — , Azt 
kívánja, hogy szerezz békét közte és a királyné közt." — , Ha azt 
kívánja, hogy szerezzek békét közte és a királyné közt, nekem kell 
hogy adjon egy darabot saját testéből." Ekkor a püspök 
közbeszólt, mondván, hogy ezen még gondolkozik, az Ördög pedig 


távozott, ugyanazon az ablakon át, mintha repülne, szárnyait 
csapdosva. Hogy a szerződés csakugyan létrejött, a királynéra 
nézve végzetes következményekkel, ez kiderült a többi tanú 
vallomásából. 


Az Ördög, akiről a remete első vallomásában egyáltalán nem 
esett szó, most egyre fontosabb szerephez jutott; ama bizonyos 
s egyéb iszonyú és szentségtörő?" bűnök kezdtek határozott formát 
ölteni. De ez csak az első lépés volt. A vizsgálatot elnapolták négy 
hónappal, s akkorra, amikor 1309 februárjában folytatták, a 


királyi tisztségviselők egész sor új vádat hoztak össze.19 Tudjuk, 
hogy ezeket részben Guichard régi ellenségei szolgáltatták, 
Enguerrand de Marigny, aki közben Szép Fülöp főminisztere lett, 
a nemrégiben meaux-i püspökké előléptetett Simon Festu és Noffo 
Dei, aki egészségével együtt egykori rosszindulatát is visszanyerte. 
De a királyi tisztségviselők is megtették a magukét. Az új vádak 
vázlatos fogalmazványát Nogaret-nak adták át, s aki csak ismeri 
Nogaret szerepét a templomosok ügyében, csalhatatlanul fel fogja 


ismerni keze nyomát a végleges változaton.20 És míg a bizottság 
első ülésezésekor csak nyolc tanú jelent meg, a második ülésszakra 
a királyi tisztségviselőknek sikerült egy szép és változatos együttest 
összeszedniük. Guichard troyes-i egyházmegyéjének papsága 
huszonöt kanonokot, három főesperest, két apátot, tizennégy 
perjelt, valamint egész sereg közönséges papot, szerzetest és 
plébánost állított ki. Lorinnak, a komornyiknak Guichard 
szakácsnéja, portása, borbélya és szeretője adott erősítést. Volt ott 
hat lombard is, az itáliai bankok képviseletében, és számtalan 
minden rendű és rangú ember Troyes-ból és Provins-ból. Összesen 
mintegy kétszáz tanú vonult fel, s bár sokan közülük beismerték, 
hogy Guichard-ról mindent csak hallomásból tudnak, húsz és 
harminc közt mozgott azoknak a száma, akik a legsúlyosabb 
vádakat is készek voltak igazolni. 


A hangot az első vallomás adta meg, amely szinte bevezetőül 
szolgált az egészhez: ebben Guichard úgy szerepelt, mint egy 


incubus, démon fia.21 Nem kevesebb, mint huszonhét tanú szolgált 
adatokkal. Guichard születésekor, mint beszélték, vajúdó anyja, 


akinek halálfélelmei támadtak, bevallotta, hogy hét éven át meddő 
volt, és csak egy incubus segítségével tudott teherbe esni. Guichard 
apjának házát ezért az Ördög házának vagy az incubus házának 
hívták, s nagyon nehéz volt cselédeket találni a házimunka 
elvégzésére. Apja tudott a dologról, s emiatt látni sem bírta a fiát. 
Guichard-t egész életén át üldözte születésének rossz híre. Fiatal 
szerzetes korában társai kerülték, s az ,incubus fiá"-nak hívták. 
Később, amikor perjel lett, gazdagságában annak jelét látták, hogy 
ő csakugyan az Ördög fia volt. Sokan magától Guichard-tól 
hallották, hogy házukhoz gyakran járt egy incubus. Így beszélték a 
tanúk; ami Guichardt-t illeti, azt beismerte, hogy hallott erről a 
históriáról; apja házát állítólag csakugyan zaklatta egy incubus fél 
éven át, de ez az ő születése után, nem azelőtt volt. Ő nem 
démonnak a fia. 


De mondhatott Guichard akármit, egyre csak szaporodtak a 
bizonyítékok démonokkal fenntartott kapcsolataira. A nesle-i 
perjel egy régi emlékét idézte fel, 1275-ből, fiatal, tizenhét éves 


szerzetes korából.22 Guichard akkor a provins-i Saint-Ayoul 
kolostor perjele volt. Egy este, amikor vacsora után elindult felfelé, 
a szobájába, levetette csuháját és átadta a fiatal szerzetesnek. Az, a 
perjel fejére pillantva, izzó tűzkarikát látott körülötte, amelyet, 
mint kiderült, démonok alkottak. A csuhát a perjel arcára 
borította; de Guichard megpróbálta csitítgatni, mondván: ,,I égy 
nyugodt, ne félj, és senkinek se mondd el, hogy mit láttál". De a 
fiatal szerzetes mégis elmondta, s most újabb tanúk álltak elő 
azzal, hogy ők is hallottak erről az esetről. 


Az elmondottakból az is kiderült, hogy Guichard-nak egész 
életében volt egy személyes démona, amellyel akkor tanácskozott, 


amikor akart.2? Köztudomású volt, hogy egy palackban tartotta, 
bár a szeretője egy más nőtől azt hallotta, hogy a csuklyájának a 
hegyes végében. De a démon azért a helyét is tudta változtatni; 
kémkedett a püspök cselédei után, kihallgatta beszélgetéseiket, s 
ezeket elmondta a püspöknek. Olykor hallani lehetett, amint 
Guichard a démonnal beszélget, és egy tanú egy ízben látta, 
hogyan került elő egy ilyen beszélgetésről a püspök: égnek állt a 
haja, és izzadságtól lucskosan gőzölgött a feje. Guichard borbélya, 


ha a házban lévő démonra gondolt, néha úgy reszketett, hogy nem 
tudta gazdáját megborotválni. 


Mivel démon volt az apja, s egy másik démon egy életen át a 
szolgáló szelleme, Guichard-t könnyen meg lehetett vádolni 
többszörös emberöléssel, mint ahogy meg is vádolták. Azzal 
gyanúsították, hogy elődjét a — Saint-Ayoul — kolostorban 
megmérgezte, mert így akart perjelként a helyére kerülni; hogy 
apát korában foglyokat éheztetett halálra a tömlöceiben; hogy 
amikor a néhai királyné egy kanonokot Rómába akart küldeni, aki 
őt ott feljelentse, Guichard ezt a kanonokot meggyilkoltatta; és 
hogy a királyi hercegeknek szánt mérget ő maga készítette, 
viperák, skorpiók, varangyos békák és pókok keverékéből. S amint 
most kiviláglott, Johanna királyné halálát sem csak maleficiumok 
okozták; előkerült egy levél, Guichard pecsétjével, amely ,a 
lombard Cassian"-t utasította, hogy kotyvasszon mérget erre a 
célra. 


Guichard ünnepélyesen tagadta mindezeket a vádakat, de 
néhány — viszonylag  enyhébbet beismert. Elismerte, hogy 
háznépének tagjai közt egy darabig volt két gyilkos, de 
nyomatékosan hangsúlyozta, hogy bűnükről nem tudott; 
beismerte, hogy megpróbált pénzt hamisítani, de, tette hozzá, nem 
hogy haszna nem lett a kísérletből, hanem nagyon sokat veszített is 
rajta. Azután az is kiderült, hogy nyíltan szeretőt tartott; hogy 
ügyletei voltak itáliai bankárokkal, méghozzá nagyon előnyösek; 
hogy papjaival udvariatlanul és erőszakosan bánt. Mindez együtt 
inkább a világ, mint a vallás dolgaiban buzgólkodó embernek 
mutatja a püspököt: erélyesnek, gyakorlatiasnak, 
nyereséghajhásznak, s nem túlságosan aggályosnak. Viszont 
gyilkosnak tartani éppúgy nincs okunk, mint azt állítani róla, hogy 
démonokkal állt személyes kapcsolatban. 


Ezt igazolta a nyomozás eredménye is.24 Az eljárás másfél évig 
folyt, s még tizenöt hónap telt el, amíg a bizottság 1311 áprilisában 
jelentését a pápa elé terjesztette. Ez volt az a pillanat, amikor 
Kelemen pápa végre engedett Fülöp király ama követelésének, 
hogy marasztalja el a templomosokat. A királyt már nem érdekelte 


Guichard, s hagyta, hogy a Louvreból Avignonba vigyék, s attól 
kezdve, hogy a pápa őrizetébe került, semmi további lépést sem 
tett. Közben Noffo Deit Párizsban felakasztották valamilyen 
közelebbről meg nem határozott bűncselekményért, s ő, halála 
előtt, újra a püspök ártatlanságát hangoztatta, mint egyszer már 
korábban is. 1314-ben, öt évvel az ügy kezdete után, Guichard-t 
végre szabadon engedték. Bár Iroyes-ba nem térhetett vissza, a 
pápa tétovázás nélkül igénybe vette szolgálatait, s Németországba, 


Konstanzba küldte koadjutornak.22 Nevét sikerült megtisztítani a 
rátapadt szennytől: a XIV. századi krónikásoknak semmi kétségük 


nem volt afelől, hogy megrendezett komédia volt az egész ügy.£60 
Joggal kérdezhetjük tehát, akadt-e csak valamelyest is tájékozott 
ember, aki nem ilyen megvilágításban látta volna az ügyet már 
akkor, amikor folyamatban volt. 


3. 


Egy körülbelül húszéves időszakban, 1318 és 1338 közt két 
avignoni pápa tanúsított nyugtalanságot a varázslók ténykedése 
miatt. XXII. János pápa, alighogy trónra lépett 1317-ben, 
letartóztatta Hughes Géraud-t, az öreg cahors-i püspököt, aki a 


vád szerint méreggel és maleficiummal meg akarta őt ölni.27 A 
püspök, akit maga a pápa hallgatott ki hét ízben, beismerte bűnét, 
nem tudni, milyen kényszer hatására. Bár a fennmaradt 
jelentésekben nem esik szó démoni beavatkozásról, ennek 
feltétlenül szerepelnie kellett az ügyben, hiszen a püspökkel úgy 
bántak, ahogy csak a legveszedelmesebb eretnekekkel szoktak: 
megkínozták, megkorbácsolták, máglyán megégették, s hamvait a 
Rhőne-ba szórták. János pápa valójában hajlott arra, hogy 
ellenségeit olyan maleficiummal vádolja, amelyet még csak 
hatékonyabbá tett a démonokkal tartott kapcsolat. Itáliában a 
pápa milánói szövetségesei, az érsek és az inkvizítor, azzal vádolták 
Matteo Viscontit, a ghibellin párt vezérét, hogy viaszbábuk 


segítségével el akarta veszejteni a pápát, és hogy személyes 


kapcsolatban állt az Ördöggel.28 Az ügy végülis minden eredmény 
nélkül zárult, mert a kivizsgálására a pápa által kinevezett 
bíborosi bizottság kénytelen volt beismerni, hogy minden 
bizonyíték egyetlen, méghozzá megvesztegetett tanútól származik. 
A pápának azonban ez sem szegte kedvét. 1320 és 1325 közt egész 
sor levelet küldött az anconai püspöknek és az ottani 
inkvizítornak, arra híva fel figyelmüket, hogy azon a vidéken is 
élnek olyan politikai ellenfelei, akik eretnekek, pogányok és 
bálványimádók. Feltűnő, milyen erősen emlékeztetnek ennek a 
francia pápának a vádjai azokra, amelyek néhány évvel előbb 
VIII. Bonifác pápa és Guichard püspök ellen merültek fel. 1320- 
ban az Ancona közelében fekvő Recanatiból nyolc ghibellin 
főnemest inkvizítor elé idéztek azzal a váddal, hogy van egy 
bálványuk, s abban egy démon lakik, aki minden cselekedetükben 


tanáccsal szolgál, s akit ők viszonzásul imádnak.9 


Ezek olyan fogások voltak, amelyeket a pápa a maga politikai 
céljainak érdekében eszelt ki. De nem minden esetben erről volt 
szó. A rituális mágia űzése valóság volt, és a pápa már 
uralkodásának a legelején tapasztalta jeleit a saját udvarában.?0 
1318-ban kinevezett egy bizottságot, amely a fréjus-i püspökből, 
egy perjelből és egy prépostból állt, s az volt a feladatuk, hogy 
vizsgálják ki az ügyet, inkvizíciós módszerekkel. A gyanúsítottak 
mind férfiak voltak: nyolc pap és ismeretlen számú világi ember. A 
pápa azt állította, hogy megbízható forrásból értesült 
tevékenységükről, s valóban, a vádak közt a rituális mágia összes 
lényeges ismérvei szerepelnek: a könyvekből felolvasott varázsigék, 
a bűvös kör, a beszentelt tükrök és képek, és a démon is, aki, ha 
megidézik annak rendje és módja szerint, veszélyezteti az emberek 
üdvösségét, vagy sorvadást hoz rájuk, vagy akár meg is öli őket. 


Igaz, a pápa , emberek és angyalok bizonyos kártékony 
társaságá"-ról is beszélt, de etekintetben óvatosnak kell lennünk. 
Első pillantásra azt hihetnénk, hogy valamilyen titkos társaságra 
gondolt, amelyben emberek és démonok szövetkeztek egymással; 
még az a kérdés is felmerülhet, nem volt-e netán egy ördögimádó 


szekta. Csakhogy a kifejezés semmi ilyesmit nem jelent. Pusztán 
hagyományos közhely volt ez, amely a XII. századi Ivo chartres-i 
püspökön és a IX. századi Hrabanus Mauruson át a VII. századi 
Sevillai Izidorig vezethető vissza. S végülis az derül ki, hogy maga 
Izidor is egy régebbi szöveget használt fel, amelyben a mágiáról 
szólva, Szent Ágoston azt jegyzi meg, hogy a keresztény egyházon 
kívül eső egész világ gonosz emberek és gonosz angyalok, vagyis 
démonok társasága. Bár rituális mágiát csakugyan űztek, és bár a 
varázskönyvek nyomatékosan hangsúlyozták, hogy a varázslónak 
segédek jelenlétében kell űznie a mesterségét, varázslók 
ördögimádó szektájának létezésére valló bizonyíték egyáltalán 
nincs. 


1326-ban lelepleztek egy másik csoportot is, Agenban, 


Franciaország délnyugati részén.31 Egy kanonokot, egy másik 
papot és egy világi személyt azzal vádoltak, hogy jégeső és zivatar 
támasztásának és emberek megölésének a céljából démonokat 
idéznek. Ez is a rituális mágia esete volt; a kanonoknál 
varázskönyvek és porokkal, büdös folyadékokkal teli edények 
kerültek elő. Két cinkosát akkor fogták el a városi őrök, amikor 
éppen újabb eszközöket akartak keríteni a rontó erők 
érvényesítéséhez: a városi bitófán függő hullákról fejeket és 
testrészeket loptak. A világi embert nyomban megégették, a két 
papot pedig átadták az egyházi hatóságoknak. A pápa ugyanúgy 
járt el, mint 1318-ban: egy bíborost bízott meg azzal, hogy az 
ügyben ítéljen. És ugyanabban az évben, 1326-ban kinevezett egy 
három bíborosból álló bizottságot is, hogy ítélkezzen egy perjel és 
két alacsonyabb rangú pap ügyében, akik a vád szerint varázsló 
céllal szobrocskákat használtak és démonokat idéztek. 


Mint láttuk, az 1320-as években az Inkvizíció felhatalmazást, sőt 
biztatást kapott arra, hogy a rituális mágiát űzők ellen fellépjen. 
Ám úgy látszik, hogy hivatásos inkvizítorok végülis csak kevés 
ilyen üggyel foglalkoztak." Részletesen mindössze kettőt ismerünk. 
1323-ban a párizsi inkvizítor a  megyéspüspökkel együtt 
kihallgatott két világi személyt, egy apátot és több kanonokot. Mint 
kiderült, a sarcelles-i cisztercita apátnak eltűnt valami nagyértékű 
kincse, s ő egy Jean de Persant nevű varázslót bízott meg azzal, 


hogy előkerítse, és a tolvajt megkeresse. A varázsló tettestársa 
tortúra hatására elmondta, mit szándékozott tenni a gazdája, s ez 
nagyon különös volt. Vízben és szentelt olajban áztatott kenyérrel 
etettek egy macskát, azzal a céllal, hogy majd megölik, bőrét 
csíkokra vágják fel, s azokból bűvös kört formálnak. A bűvös kör 
közepébe állva a varázsló megidézi a Berith nevű démont — a 
varázskönyvek ismert figuráját —, s az majd megmondja, amit meg 
akarnak tudni. A varázslót máglyán megégették, tettestársának 
már csak a földi maradványait, mert ő közben a börtönben 
meghalt; a papokat megfosztották egyházi tisztségüktől, és 


életfogytiglan börtönbe zárták.?2 


kt Jacgues Fournier, a későbbi XII. Benedek pápa, 1317 és 1326 között 
mint  pamiers-i püspök,  egyházmegyéjének  inkvizítoraként is 
működött, s harmincnyolc ügyet tárgyalt, amelyben eretnekség volt a 
vád, és egy olyat, amelyben babonás üzelmek szerepeltek. 
Nyilvántartásában egyetlen ügyet sem találni, amelyben rituális 
mágiáról volna szó. — Vö. J. Duvernoy: Le registre d"Inguisitian de 
Jacgues Fournier (1318-1325). Toulouse, 1965. Vols 2. 


1329-ben a carcassonne-i inkvizítor egy Pierre Recordi nevű 
karmelita szerzetest ítélt életfogytiglani fogságra, amit kenyéren és 
vízen és kezén-lábán vasra verve kellett eltöltenie. Ez az ember 
bevallotta, hogy a rituális mágia fogásaival próbált magának nőket 
szerezni. Saját nyálával és varangyos békák vérével bekent 
viaszbábukat ajánlott áldozatul a Sátánnak. Ha egy ilyen bábut 
odatett egy nő házának a küszöbe alá, az kénytelen volt engedni 
neki, mert ha nem, egy démon megkínozta. Miután a szobrocska 
betöltötte rendeltetését, a szerzetes egy lepkét áldozott a segítőkész 
démonnak, aki erre könnyű szellőként jelentkezett. Ez az ügy 
mindenesetre koholmánynak látszik; Recordi azt is vallotta, 
egyebek közt, hogy ha a viaszképmásokba beleszúrtak, véreztek; s 
azt is mondta, hogy ezeket a bábukat mind a folyóba dobták; így 
aztán bizonyítékként egyet sem lehetett felmutatni. Sőt később 


visszavonta vallomását, több ízben is a per folyamán, amely több 


évig tartott.?3 


Az Inkvizíció semmilyen értelemben sem volt a rituális mágia 
elleni harc élcsapata. Ilyen irányú működése, épp ellenkezőleg, 
nagyon szűk körű volt, s gyaníthatóan kártékony önmagára nézve. 
Közvetlenül a Recordi elítélését követő évben János pápa 
visszavonta korábbi meghatalmazását; a folyamatban lévő pereket 
a lehető legsürgősebben be kellett fejezni, s az iratokat őhozzá 
kellett továbbítani. Az emberben felmerülhet a kérdés, nem a 
Recordi-ügy játszott-e fontos szerepet a hivatalos álláspont 
megváltozásában; tudjuk, hogy rangos karmeliták nem osztották 
az inkvizítor nézetét, s lehet, hogy magában a pápában is 
kételyeket támasztottak. De bárhogy áll is a dolog, tény, hogy a 
varázslók ügyeit — noha továbbra is az inkvizíciós eljárást 
alkalmazták ellenük — már nem az Inkvizíció tárgyalta. Amikor a 
következő pápa, XII. Benedek elé került egy ügy rituális mágiával 
kapcsolatban, a nyomozással egy bizonyos Guillen Lombardit 
bízott meg. Lombardi nem szerzetes volt, mint a szabályos 
inkvizítorok, hanem kanonok, s később egy társaskáptalani 
templom prépostja. Kiválóan képzett jogász is volt egyszemélyben, 
s működése magának a pápának a szeme előtt folyt, minthogy a 


rabokat a pápai tömlöcben tartották fogva.33 


Feltűnő, hogy a század első felében milyen sok pap volt a 
vádlottak közt, ami ritkaságszámba ment magának a nagy 
boszorkányüldözésnek az idején. Kézenfekvő a magyarázat: 
rituális mágiát csak olyanok tudtak űzni, akik eléggé iskolázottak 
voltak ahhoz, hogy a varázslókönyveket tanulmányozzák, és abban 
a korban még mindig leginkább a papok közt akadtak ilyenek. 
Ezenkívül az egyházi emberek, akik hivatásuknál fogva érdekelve 
voltak a démonok dolgaiban, a laikusoknál könnyebben képzelték 
magukról azt, hogy parancsolni is tudnak nekik. Ugyanezért 
gyanúba is könnyebben vették őket, akár világiak, akár 
paptársaik, még ha teljesen ártatlanok voltak is a pokol seregeivel 
feltételezett kapcsolatokban. Így festettek a dolgok a XIV. század 
elején, Bonifác pápa és Guichard püspök perének idején; 
változatlanul ez volt a helyzet a XXII. János pápasága alatt sorjázó 


perekben, s ugyancsak szerepeltek papok abban a néhány perben 
is, amelyről XII. Benedek és VI. Kelemen uralkodásának idejéből 
van tudomásunk - s ezzel el is jutottunk a század közepéig. 


Ez után az időpont után a nyomok nagyon megritkulnak. Az 
biztos, hogy továbbra is űztek rituális mágiát (még a XVII. 
században is), s az is, hogy időről időre történtek lépések a 
megszüntetésére és művelőinek a megbüntetésére. A Pireneusok 
túlsó oldalán az aragóniai főinkvizítornak, Nicolas Eymericnek, 
akinek az írásairól már szóltunk, kétségkívül akadt dolga ilyen 
emberekkel: említi a belőlük kicsikart vallomásokat, és a salamoni 
könyveket, amelyeket ő kobzott és égetett el. Franciaországban 
viszont a jelek szerint tartósan gátolták az Inkvizíció működését 
azok a korlátozások, amelyeket XXII. János hozott 1330-ban. 
Franciaország inkvizítora 1374-ben arról panaszkodott XI. 
Gergely pápának írt levelében, hogy sokan idéznek démonokat, 
köztük papok is, és hogy amikor pert akar indítani ellenük, 
illetékességét elvitatják. Válaszul a pápa felhatalmazta, hogy az 
ilyen vétségek elkövetőit perbe vonja és megbüntesse, de a 


felhatalmazást csak két évre adta.?? S bár e felhatalmazást a pápa 
bizonyára megújította, csak két olyan újabb esetről tudunk, 
amelyben inkvizítorok rituális mágia miatt hoztak ítéletet. 


1380-ban Hugues Aubryot párizsi prépostot idézték a párizsi 
püspök és egy Domonkos-rendi inkvizítor elé, ahol több vádra 
kellett felelnie.2Ó A jelek szerint az volt az igazi bűne, hogy 
megsértette az egyház kiváltságait, mert egyházi személyeket 
börtönöztetett be, köztük egyetemi embereket, a vádak azonban 
eretnek beszédektől a zsidók iránti részrehajlásig terjedtek. Sőt, 
bár Aubryot már a hatvanas éveiben járt, azzal is megvádolták, 
hogy mágikus módszerekkel fiatal leányokat és férjes asszonyokat 
csábított el. Noha démonokról külön nem esik szó, az ember mégis 
azt gyanítja, hogy ilyesmi húzódott meg valahol e per hátterében; 
Aubryot-t mindenesetre életfogytiglan börtönbe zárták. A másik 
ügyben egy bizonyos Géraud Cassendi szerepelt, aki a 
Carcassonne közelében fekvő Bogoyran jegyzője volt. Őt 1410-ben 
fogta perbe az Inkvizíció azzal a váddal, hogy démonokat idézett 
meg, és asszonyokat meg leányokat csábított el. Egy tanú állítása 


szerint Cassendi néhány aranyszálat szerzett egy Szűz Mária- 
szobrocskáról, s a saját ingébe varrta be őket. Védettségét így 
biztosítva, démonokat idézett fel egy könyvből felolvasott 
szövegekkel, mire meg is jelent sok démon, de eltűntek, amikor a 
tanú, aki érthetően megrémült, egy cipőt vágott hozzájuk. Az ügy 
kimenetelét nem ismerjük. 


A XIV. század végére a párizsi világi bíróságok egyre inkább 
növelték hatáskörüket az egyházi törvényszékek rovására; és 1390- 
91-ben két fontos perre került sor Chátelet-ben. A vádlottak itt 
már nem papok vagy előkelő emberek voltak, hanem alacsony 
sorból való nők, de vallomásaikat ők is a rituális mágia nyelvén 


fogalmazták.?€ 


Az első per 1390 július 30-án kezdődött. Marion la Droituriere-t 
otthagyta a szeretője, és más nőt vett feleségül; s a vád szerint 
Marion felbérelt egy bizonyos Margot de la Barre-t azért, hogy a 
férfit tegye impotenssé fiatal feleségénél. Margot mindössze annyit 
ismert . be, mielőtt megkínozták, hogy tudott mágikus 
gyógymódokat, köztük az impotencia gyógymódját is. A prépost 
bírósága azonban súlyosabb vétségekre akart fényt deríteni, nem 
az egyszerű, hagyományos varázslás akár jótékony, akár rontó 
módszereire. A parlement jóváhagyásával (amelyhez a nők 
fellebbeztek, de hiába) könyörtelenül alkalmazta a tortúrát, s végül 
olyan vallomásokat csikart ki, amelyek megfeleltek eleve 
kialakított . elképzeléseinek. A nők bevallották, — hogy 
ténykedésükhöz füvekből font koszorúkat használtak, amelyeknek 
az Ördög az ő kérésükre varázserőt adott. Az Ördög, ha az Atya, 
Fiú, Szentlélek nevében háromszor hívják, testi valójában 
megjelenik, 4 s nagyon hasonlít — ahhoz, amilyennek a 
misztériumjátékokban mutatják; ő fogja a koszorúkat, s az 
ablakon át távozik, olyan zajjal, mint a forgószél. A rituális mágia 
ilyetén, képzeletbeli gyakorlásáért mindkét nőt megégették. 


A második perben, amely a  parlement-hoz beadott 
fellebbezésekkel együtt mintegy tíz hónapig tartott, szintén a 
hagyományos maleficium és a rituális mágia keverékéről volt szó, 
nemi kapcsolatok vonatkozásában. Egy Macete nevű nőt azzal 


vádoltak, hogy felbérelte Jehanne de Brigueet: mágiával érje el, 
hogy őt Henneguin de Ruilly feleségül vegye. Ez meg is történt, ám 
Henneguin brutális férjnek bizonyult, s a két nő újra összefogott, 
ezúttal azért, hogy varangyos békákkal és viaszbábukkal 
varázsolva betegséget hozzanak erre az emberre. Jehanne a 
kínvallatás során beismerte, hogy mindezt egy Haussibut nevű 
démon segítségével — sikerült végrehajtaniuk. Ő már 
gyermekkorában megtanulta a  nagyanyjától, miképp kell 
Haussibut-t megidézni: a Szentháromságtól kellett kérni, hogy a 
démon megjelenését kikényszerítsék. Igaz, amikor azt a tanácsot 
kapta, hogy áldozzon húst a démonnak, s e célra ajánlja fel a saját 
karját, ez ellen tiltakozott. Az ügyből, ahogy a prépost bírósága 
forgatta, végül ezúttal is rituális mágia lett, s úgy fejeződött be, 
ahogy az ilyen ügyek általában szoktak: mindkét vádlottat 
megégették. 


4. 


A vizsgált pereket mind eretnekség miatt indították, a 
vádlottnak elsősorban azt rótták terhére, hogy személyes 
kapcsolatot tartott fenn egy démonnal. Némelyikben nagy szerep 
jut a maleficiumnak is, és e kétféle vád keveredése, egy olyan per 
keretében, amelyben az inkvizíciós módszert használják, megint 
egy lépés a nagy boszorkányüldözéshez. De önmagában csak egy 
kis lépés. Ezekben a perekben kit-kit személy szerint, nem pedig 
egy szekta tagjaként vádoltak valaminek az elkövetésével. A nagy 
boszorkányüldözés csúcsán azonban mindenütt úgy gondolták, 
hogy a boszorkányok egy szektába tömörülnek, amely minden 
szekták közt a legveszedelmesebb. Az átmenetet két XIV. századi 
per jelzi. Szövegszerűen még mindkettőben rituális mágia miatt 
emelnek vádat, de a vádlottakat már egy szervezett szektának 
tekintik. 


Lady Alice Kyteler és társainak pere volt a korábbi a kettő 


közül; ezt az írországi Kilkennyben rendezték 1324-25-ben.?9 
Lady Alice gazdag asszony volt, aki egy angol-normann családból 
származott, s ez a család több emberöltő óta élt Kilkennyben. A 
kilkennyi . Robert le  Kytelernek rendszeres kereskedelmi 
kapcsolatai voltak Flandriával a XIII. század vége felé, Lady Alice 
pedig azzal gyarapította a család vagyonát, hogy az ugyancsak 
Kilkennyből való William Utlagh vagy Outlaw nevű gazdag 
bankárhoz és uzsoráshoz ment feleségül. Később még három férje 
volt: a callani Adam le Blund, Richard de Valle és Sir John le 


Poer.40 Az asszony és első házasságából való fia, William Outlaw 
sok haragost szerzett. William Outlaw, akárcsak az apja, bankár és 
uzsorás volt, és sok írásos bizonyítéka van annak, hogy számos 
helybeli nemesúr tartozott neki súlyos összegekkel. Anya és fia 
hírnevét jól tükrözi egy történet az Írországi krónikából. Lady 
Alice-ről az a hír járta, hogy az utcákról mindig fia kapuja elé 
gereblyézte a szemetet, közben halkan ezt motyogva: 


" Ami kincs csak van Kilkenny városába? 


Kerüljön az fiam, William házába.41 


De legjobban a férjei korábbi házasságaiból született fiúk és 
leányok gyűlölték. Ezek a mostohafiúk és -leányok azt panaszolták 
keservesen, hogy Lady Alice varázslattal megölte néhányuk apját, 
a többiekének pedig úgy elvette az eszét, hogy minden vagyonukat 
őrá és fiára, Williamre hagyták, ezzel végérvényesen szegénységre 
kárhoztatva a törvényes örökösöket. Ezt megtoldották még azzal, 
hogy porokkal, pirulákkal, varázslással olyan állapotba juttatta 
akkori férjét is, hogy csak sorvad, körmei lehulltak, s a teste 
szőrtelen lett. Beszélték azt is, hogy Sir John le Poer, akit 
figyelmeztetett a felesége szobalánya, feltörte az asszony ládáit, s 
egy egész zsákra való szörnyű holmit talált bennük, amit át is adott 
a helyileg illetékes püspöknek. Nem kellett messzire menniük, mert 
Kilkenny volt az ossoryi egyházmegye püspöki székhelye. 


A püspök, Richard de Ledrede sürgősen intézkedett: 1324 elején 
szabályszerű vizsgálatot tartott, amelybe be tudott vonni sok 
lovagot és nemesurat. A tanúk közt felvonultak a négy férj 
örökösei, akiket járandóságukból kiforgattak, s akik most , nyíltan 
és harsányan nógatták a püspököt, orvoslást és segítséget 
követelve"; de a vádak jóval túlmentek a maleficiumon és a 
többszörös gyilkosságon. Alice Kytelert és William Outlaw-t úgy 
állították be, mint varázslókat, akik különböző eretnekségeket is 
elkövettek, sőt egy szervezett eretnekcsoportnak voltak a vezetői. 
Tíz férfi és nő került velük együtt vád alá, s a nevekből ítélve 
valamennyien az angol-normann uralkodó réteghez tartoztak, s 
legalább egy közülük, egy bristoli Robert nevű alacsonyabb rangú 
pap bizonyíthatóan nagybirtokos családból származott. 


Ennek a csoportnak az állítólagos praktikáiban a maleficium a 
démonok tiszteletével keveredett. Maleficiumot sokfélét űztek. A 
csoportot azzal vádolták, hogy porokat, pirulákat, kenőcsöket 
kotyvasztottak füvekből, kakasok beléből, ronda férgekből, hullák 
körméből, kereszteletlenül meghalt csecsemők pólyaruhájából; és 
emberek zsírjából öntöttek gyertyát. Ezeket egy lefejezett rabló 
koponyájában kifőzték, és varázsigék mondogatása közben 
alkalmazták, hogy vele igaz keresztényekre betegséget vagy halált 
hozzanak, vagy pedig szerelmet vagy gyűlöletet gerjesszenek. 
Ezenkívül még azt is beszélték róluk, hogy éjjeli összejöveteleiken 
olyasmit csináltak, amire csak a papok jogosultak: egyeseket 
dörgedelmesen kiátkoztak, tetőtől talpig testük minden részére 


átkot szórva. Különösen az asszonyok átkozták meg férjüket. 


Mindez igazi eretnek szellemben történt. Úgy hírlett, hogy a 
csoport tagjai varázsló mesterkedéseik sikerét biztosítandó, 
elhagyták keresztény hitüket, bár sajátos módon csak átmeneti, 
ideiglenes jelleggel. Aszerint, hogy céljaik kisebb vagy nagyobb 
mértékben voltak nagyratörőek, Krisztusban és az egyházban való 
hitüket egy hónapra, vagy egy egész évre tagadták meg, s ez idő 
alatt nem jártak misére, nem áldoztak, nem mentek templomba, és 
semmiben sem hittek, amiben az egyház hitt. Mágikus eszközökkel 
démonoktól kértek tanácsot, és a démonoknak állatokat is 
áldoztak; Lady Alice három ízben áldozott saját démonainak 


kakasok vérével és húsuk darabjaival, ugyanúgy, ahogy korábban 
állítólag Bonifác pápa is.43 

Mindebben még nincs is semmi nyilvánvaló képtelenség, ám van 
egy vádpont, amelynél egy kicsit el kell időznünk. Ebben Lady 
Alice személyes démonáról van szó, aki hol macska, hol egy lompos 
szőrű kutya, hol meg egy néger képében jelent meg. Lady Alice 
incubusként fogadta, s megengedte neki, hogy vele közösüljön. 
Viszonzásul jólétet kapott a démontól; tetemes vagyonát mind az ő 
segítségével szerezte. Sőt, a démont a csoport más tagjai is 
ismerték. Az még a nevét is megmondta nekik, ami úgy szólt, hogy 
, a Mesterség Fia", vagy , Robin, a Mesterség Fia", s azt is tisztázta 


velük, hogy ő a pokolban a szegényebb démonok közé tartozik.H4 


A Lady Alice ellen folytatott eljárásról fennmaradt korabeli 
beszámolóban - amely az egyetlen forrás erre az ügyre nézve — 
ezek a vádak együtt vannak felsorolva, mintha mind 
összefüggenének; ha tehát egyetlen egy vád nyilvánvalóan hamis, 
eleve gyanús a többi is. A vádak méghozzá kétszer is fel vannak 
sorolva, a második alkalommal egy kínzással kicsikart vallomás 
szövegébe ágyazva. Lady Alice egy társát, a Meath-ből való 
Petronillát a püspök parancsára hatszor korbácsolták meg, s 
ezután közölte ő , nyilvánosan, az egybegyűlt papok s más emberek 
előtt" a fent említett összes adatokat, mind a kotyvalékokat, a 
maleficiumokat és átkokat, mind pedig Robint, a Mesterség Fiát 


illetőleg. Sőt Petronilla még azt is beismerte, hogy közvetítő 
(mediatrix) volt Lady Alice és démonszeretője közt, s részletekkel is 
szolgált. Fényes nappal, saját szemével látta, hogy Robin 
megjelenik, három négerben öltve testet; ezek vaspálcát tartottak a 
kezükben, s a démon ebben a különös álcában közösült a hölggyel. 
Távozásuk után az asszony még meg is törölte a helyüket az 


ágytakaróval.16 Hacsak nem hajlandó az ember mindezt tényként 
elfogadni, nincs semmi ok arra, hogy a Lady Alice elleni vádak 
közül akár csak egyet is elhiggyünk. 


Valójában minden vád egy és ugyanazt a célt szolgálta: 
kimutatni, hogy Lady Alice jogtalanul birtokolja a vagyonát, 
amelyből igazi ördögi fogásokkal forgatta ki a jogos 


tulajdonosokat, s jólétének becstelenség a forrása. Maleficium, 
méregkeverés, emberek megátkozása, megölése mind szerepelt 
ennek a vagyonnak a megszerzésében. S ami még ennél is 
rosszabb, mindebben egy démon segédkezett, aki fizetségül 
nemcsak vallásos tiszteletet és állatáldozatot kapott, mint Bonifác 
pápa démonja is, hanem párzott is Lady Alice-szel. 


Ilyen értesülések birtokában De Ledrede püspök írt a főbírónak, 
Roger Outlaw kilmainhami perjelnek, a vádlottak azonnali 
bebörtönzését követelve. Csakhogy Roger Outlaw, aki Lady Alice 
sógora és William Outlaw nagybátyja volt, nem intézkedett, és a 
püspöknek a világi hatalom segítsége nélkül kellett a dolgot 
folytatnia, úgy ahogy tudta. Lady Alice-t egy bizonyos napra 
megidézte maga elé, de amikor eljött a nap, kiderült, hogy az 
asszony elmenekült a városból. A püspök ezután William Outlaw-t 
idézte meg, eretnekség és az eretnekek segítésének és 
támogatásának vádjával, de ebből sem lett semmi, mert a kilkennyi 
főbíró közbelépett. 


A főbíró egy nagyhatalmú nemesúr volt, Sir Arnold le Poer, 
távoli rokona Lady Alice negyedik férjének, Sir John le Poernek. 
Akár baráti érzésektől vezetve, akár önérdekből, vagy akár csak 
azért, mert az egész ügyet ostobaságnak tartotta, William Outlaw 
mellé állt. Outlaw-val együtt elment a püspökhöz, s nagyon 
nyomatékosan kérte, hogy vonja vissza a vádat, s amikor ezt nem 
sikerült elérnie, szemrehányásokat és fenyegetéseket zúdított a 
püspökre. Másnap még tovább ment; egy csapatnyi fegyverest 
küldött a püspök letartóztatására, majd a kilkennyi börtönbe 
csukatta, s ott tartotta, míg csak el nem múlt az a nap, amelyre 
William Outlaw idézése szólt. Amikor pedig a püspök, a börtönből 
kiszabadulván újra maga elé idézte Outlaw-t, és segítségért a 


főbíróhoz fordult, goromba visszautasításban volt része.47 


Ledrede kiközösítette Lady Alice-t, mire a hölgy vádat emelt a 
püspök ellen rágalmazás címén, szövetségesei pedig — élükön Sir 
Arnold Poerrel — a dublini parlament elé idéztették. A püspök 
azonban sose volt szűkében az önbizalomnak, s ezúttal olyan 
hévvel védelmezte saját magatartását és álláspontját, hogy a 


testületet megnyerte magának. Végre folytathatta Lady Alice 
társainak letartóztatását. Kilkennyben vetették őket börtönbe, s 
Ledrede-nek hamarosan megvolt az az elégtétele, hogy az ellenük 
emelt vádakat a királyi bíró, a főbíró, a kincstáros és a királyi 
tanács jelenlétében ismertethette, akik mind ebből a célból gyűltek 
össze az ő püspöki székhelyén. Minden vádlottat bűnösnek 
találtak, s különböző büntetéseket szabtak ki rájuk. Egyeseket, 
köztük a meath-i Petronillát, elevenen megégették, másokat 
végigkorbácsoltak Kilkenny utcáin, némelyeket száműztek, és az 
egyházból kiközösítettek, másoknak az lett a büntetésük, hogy a 


ruhájukra varrt keresztet kellett viselniük.98 William Outlaw-nak, 
miután bizonyos időt börtönben töltött, megengedték, hogy 
állításait visszavonja, vezekeljen, és kibéküljön az egyházzal, bár 
nagy vagyonának egy részén ólomtetőt kellett építtetnie a püspöki 
székesegyházra. Lady Alice, akire a főbűnös szerepe volt kiosztva, 
csak úgy menekült meg a megégettetéstől, hogy nagyhatalmú 


rokonai Írországból Angliába szöktették.§9 


Az egész ügy csak akkor érthető, ha ama küzdelem egy 
epizódjának tekintjük, amely egyrészt Lady Alice rokonsága és 
szövetségeseik, másrészt az ő mostohafiai és mostohaleányai közt 
folyt. Pénzügyi szempontok láthatólag mindkét oldalon 
közrejátszottak. Tudjuk, hogy Roger Outlaw komoly összeggel 
tartozott a püspöknek, Lady Alice vádlói pedig nyilvánvalóan 
olyan nemesurak közt leltek szövetségesekre, akik neki vagy a 
fiának tartoztak. A gazdagok és hatalmasok már a kora 
középkortól fogva hajlandók voltak a vagyonért és hatalomért 
folyó harcban a maleficiumot vagy a maleficium vádját használni 
fegyverként. Itt is erről van szó, de némi különbséggel: a démonok 
ügyei sokkal súlyosabban esnek a latba, mint a korábbi 
századokban. Ezt bizonyára Ledrede püspök számlájára írhatjuk. 
Tudomásunk szerint Robinról, a Mesterség Fiáról szó sem volt 
azokban a vádakban, amelyekkel Lady Alice-t férjeinek örökösei 
illették, de jelentős szerepet kap Petronilla vallomásában, amelyet 
úgy csikartak ki belőle a püspök emberei. És mindaz, amit Ledrede 
pályájának korábbi és későbbi szakaszáról tudunk, azt tanúsítja, 
hogy olyan módon foglalkoztatták az eretnekséggel és 


démontisztelettel kapcsolatos képzetek, ami inkább 
Franciaországban volt otthonos, nem pedig Angliában, s még 


kevésbé Írországban.?0 


Az angol származású ferences rendi Ledrede valóban járt is 
Franciaországban és a pápai udvarban, akkor, amikor a 
templomosok és Bonifác pápa meg Guichard püspök perének 
emléke még frissen élt mindenkiben. XXII. János pápa nevezte ki 
az ossoryi püspöki székbe, s 1317-ben, Avignonban szentelték fel, 
és már 1320-ban -— négy évvel a Kyteler-ügy előtt — olyan zsinatot 
tartott káptalanjának tagjaival és papjaival, amelyen törvényeket 
hoztak azok ellen, akik az ő egyházmegyéjének területén a 
hivatalos állásponttól eltérő téveszméket vallanának. Később, már 
a per után, eretnekként üldözte könyörtelenül Lady Alice 
szövetségesét, Arnold le Poert, a kilkennyi főbírót, s addig nem 
nyugodott, míg kiközösítését el nem érte, őt magát a dublini várba 
be nem csukatta, ahol is ez az ember néhány év múlva meghalt, 
feloldozatlanul, s ennek megfelelően nem járt ki neki az utolsó 
kenet, sőt még a temetés sem. Még később azonban magát 
Ledrede-et is a dublini érsek bírósága és más, világi törvényszékek 
elé idézték, különböző bűnök, köztük gyilkosságra való bujtogatás 
vádjával. A püspök Avignonban keresett menedéket, ahol sikerült 
meggyőznie XII. Benedek pápát arról, hogy Írország tele van 
démonokat imádó eretnekekkel, akik ellen ő egymaga lépett csak 
fel. 


Kilenc évig volt távol Írországtól, voltaképpen száműzetésben, s 
amikor visszatérhetett, és újra betölthette tisztségét, tapasztalta, 
hogy felettese, a dublini érsek kellemetlenül élénk figyelmet szentel 
az ossoryi egyházmegyének. Ebből újabb viszály támadt; Ledrede 
ismét az uralmon lévő pápához fordult, ezúttal VI. Kelemenhez, és 
sikerült is meggyőznie arról, hogy az érsek eretnekeket védelmez. 
1347-ben történt ez, csaknem negyed évszázaddal a Kyteler-ügy 
után. Akár volt valamilyen kapcsolat a két eset közt, akár nem, a 
püspök észjárása mindkét ügyben azonosnak mutatkozott. Ő is, 
akárcsak Szép Fülöp király, nyomban eretneknek, vagy eretnekek 
védelmezőjének bélyegezte, sőt talán még valóban annak is tartotta 
azt, aki ellenfele lett. 


Ha egy ilyen ember elhitte, hogy Lady Alice maleficium 
elkövetésében vétkes, az ő helyzetében úgyszólván köteles volt azt 
is feltételezni róla, hogy hétpróbás eretnek. Valóban ebbeli 
meggyőződése határozta meg cselekedeteit. Amikor először írt a 
főbírónak, a hölgynek és társainak a letartóztatását követelve, 
eretnekeknek mondta őket, s a nemrég kiadott De haereticis pápai 
dekrétum egy példányát is csatolta. Amikor a király tisztségviselőit 
összehívatta Kilkennybe, őket is e dekrétum felolvasásával 
traktálta, anyanyelvükön részletesen taglalva azt, hozzáfűzve a 
maga elmefuttatását arról, milyen büntetés jár az eretnekeknek és 


védelmezőinek.?1 De még tovább is ment. Az incubus, vagyis a 
nőkkel párzó démon képzetét, amelyet már a troyes-i Guichard 
püspök ellen is felhasználtak, anyjával kapcsolatosan, nyilván még 
célszerűbben lehetett alkalmazni akkor, amikor maga a vádlott 
volt nő. Az ossoryi püspök élt is ezzel a lehetőséggel. Az európai 
történelem folyamán tudtunkkal ekkor vádoltak először egy nőt 
azzal, hogy egy démonnal való nemi közösülés révén szerzett 
hatalmat a varázslásra, s nem is fiatal nő volt az illető, hanem 
olyasvalaki, aki jócskán túl járhatott a hatvanon.?" A Lady Alice 
Kyteler elleni eljárásban, ahogy azt Richard de Ledrede 
irányította, egy új boszorkány-kép kezd feltűnni. 


"Bizonyos adatokból az tűnik ki, hogy fia, William felnőtt ember volt 
már 1302-ben, vagyis huszonkét évvel a per előtt. L.I. Wright: 
Narratives of sorcery and witchcraft. London, 1851. 1. vol. 26. 


A  Kyteler-ügy azért még nem az a fajta tipikus 
boszorkányhajsza, ami majd oly gyakori lesz a nagy 
boszorkányüldözés idején. Ezt már eddig is sokan észrevették, de 
az ügy sajátos jellegzetességeit nem — sikerült könnyen 
megmagyarázni, vagy akár csak meghatározni is. Ám egészen 
egyszerű a dolog, ha tudomásul vesszük, hogy még mindig a 
rituális mágia fogalomrendszerében kell mozognunk. Akkor 
érthetővé válik minden. A meath-i Petronilla úgy beszélt úrnőjéről, 
mint aki a legjártasabb a mesterségben az országban, sőt az egész 


világon, s ez a minősítés inkább azokra a varázslókra illik, akik 
urai voltak a démonoknak, semmint a későbbi boszorkányokra, 
akik alázatosan szolgálták őket. A gyertyagyújtás része volt a 
szertartásoknak; erről sok szó esik a salamoni könyvekben. 
Állatokat keresztutakon áldozatul ízekre tépni: szokványos 
mozzanata ez a rituális mágiának. Petronilla egyik nagy 
teljesítménye az volt, hogy varázsigéinek eredményeként egyes nők 
hegyes szarvú kecskék alakját öltötték fel: az ilyenféle fogások 
csakis a rituális mágia világában honosak. S kiváltképpen itt van 
Lady Alice démona, aki ha mutat is bizonyos hasonlóságot a 
későbbi boszorkányperek nőcsábító ördögeivel, telesen csak akkor 
érthető, ha a salamoni tanok fogalomkörében vizsgáljuk. Ő azt 
állítja magáról, hogy a pokol alsóbbrendű démonai közül való, s 
egyebek közt vasrudakkal is fel van szerelve; és a Salamon 
jelkulcsa a legalacsonyabb rendű szellemeket úgy mutatta be , mint 
katonákat, akiknek a fegyvere a lándzsa". Oly sok fejtörést okozó 
neve sem rejtély már. Amikor a meath-i Petronilla Robinnak 
nevezte, bizonyára annak a helyi erdei szellemnek a nevét mondta 
ki, amelyik elsőnek jutott eszébe; számtalan más nő is ezt teszi 
majd a kínvallatás alatt a későbbi századok folyamán. De amikor 
származására utaló nevet is toldott hozzá — alighanem Ledrede 
ösztönzésére -, nyilván a rituális mágiával való kapcsolatot jelezte 
ezzel. A rituális mágiában a varázslót gyakran hívták a , mesterség 
mesterének", az állatot, amelynek a bőréből készült a mágikus 
formulákat tartalmazó pergamen, a , mesterség áldozatának?" 
nevezték. Mi lehetett volna találóbb, mint hogy ezt a korai kísérő- 
démont filius Artisnak nevezzék, ami nem azt jelenti, hogy ő egy 
másik, , Ars" nevű démonnak volt a fia (ami teológiailag nézve 
amúgyis képtelenség lett volna), hanem hogy az , ars magicá"-nak, 
a mágikus mesterségnek volt a gyermeke. 


A második per, amelyben csoportosan szerepeltek boszorkányok, 
háromnegyed évszázaddal később zajlott, valamikor 1397 és 1406 
között, s fogalomrendszerét még mindig a rituális mágia 
szolgáltatta. Egy svájci per volt ez, amelyet Boltigenben tartottak, 
a Simmentalban, mely területet nem sokkal előbb Bern városa 
hódított meg, s egy világi bíró vezette, Greyerzi (Gruyéres-i) Péter, 
aki Bern város főhatalmát képviselte." 


k Greyerzi Péter mondta el a per történetét a Domonkos-rendi 
Johannes Nidernek, aki bevette Pormicarius című, 1435 és 1437 között 
írt könyvébe; a vonatkozó szövegrészeket nyomtatásban újra kiadta 
Hansen: Ouellen, i.m. 90-99. Nidernek semmi köze sem volt a perhez, 
még ha egyesek ezt állították is. Ő nem inkvizítor volt, s a per 
különben is sok évvel ezelőtt folyt le, hogy ő hallott róla. Greyerzi 
Péter simmentali tisztsége 1406-ban megszűnt. 


Egy Stedelen nevű ember volt a fővádlott. Kínvallatása során 
különféle maleficiumokat ismert be. Meddőséggel sújtott egy egész 
tanyát, minek következtében a gazda felesége hétszer elvetélt, a 
tehenek pedig nem ehettek; ezt úgy érte el, hogy egy gyíkot ásott el 
a küszöb alá. Iudott jégesőt is támasztani, és a termést 
elpusztítani; értette a módját, hogy gyerekek a szüleik 
szemeláttára — vízbe essenek és — megfulladjanak; — tudott 
mennykőcsapással embert ölni; tudott kárt tenni felebarátai 
vagyonában és testében, vagyis a rontás minden hagyományos 
formáját tudta űzni. A bíró kérdéseire válaszolva, amelyekhez 
ismételt kínzás is járult, elmondta, hogyan lehet vihart támasztani. 
Ebből az derült ki, hogy maleficusok és maleficák egy csoportja 
összegyülekezik egy mezőn, s kérik a minden démonok fejedelmét, 
küldje el hozzájuk egy démoni alattvalóját, akit meg is neveztek. 
Egy keresztúton fekete kakast áldoznak, húsát magasra feldobják 
a levegőbe, ahol az alacsonyabb rendű démon elkapja azt. Ezután 
a démon jégesőt támaszt és mennykövet szór, bár, tette hozzá 
Stedelen, nem mindig a kívánt helyen. 


Ebben a vallomásban, amelyet Greyerzi Péter csikart ki 
Stedelenből, maleficium és rituális mágia találkozása még sokkal 
nyilvánvalóbb, mint a Kyteler-ügyben. És mások vallomásaiban, 
amelyeket ugyanaz a bíró csikart ki ugyanolyan módszerekkel, az 
megelőző három évszázad alatt alakult ki. Megtudjuk ezekből, 
hogy a maleficusok Bern-környéki , szektá?-ja nemcsak öldöste a 
csecsemőket mágikus fogásokkal, de fel is használta a hulláikat 


arra, hogy varázsos erejű italokat kotyvasszon belőlük. Azt, aki a 
szektába be akart lépni, a vezetők egy vasárnap reggel elvitték egy 
templomba, még a szentelt víz megáldása előtt. Ott felszólították, 
tagadja meg Krisztust és a kereszténységet, s fejezze ki hódolatát 
egy démonnak, akit ,a kis úr?" néven emlegettek, s aki emberi 
alakban mutatkozott. Ezután ivott az italból, mire feltárultak 
előtte ,a mesterség képei?. Ősrégi fantáziakép ez, olyan 
változatban, amelybe a rituális mágia is belefér. 

ugyanúgy, mint minden korábbi esetben. Nemcsak minden 
vallomást tortúrával csikartak ki; Greverzi Péter még azt is 
állította, hogy a szekta vezetői, elfogatásukat megakadályozandó, 
kellemetlen szagokat bocsátanak ki, amelyek  megbénítják 
üldözőiket, sőt még egerekké is át tudják változtatni önmagukat. 
Azt is hitte, hogy amikor egyszer a sötétben egy lépcsőn leesett, ez 
azért történt, mert láthatatlan boszorkányok meglökték. 


Ez az írországi Kilkennyben és a svájci Boltigenben lezajlott két 
per már a nagy boszorkányüldözés küszöbéig visz el minket. 
Egyikben sem pusztán a maleficiummal kapcsolatos ősi, népi 
hiedelmek tükröződtek. Egyikben sem az írástudatlan parasztság 
szolgáltatta a lényeges elemeket, hanem a társadalom felső, művelt 
rétege. A figyelem, ha mégoly torz formában is, a tanult emberek 
körében fordult először a rituális mágia felé, s ugyancsak tőlük 
származott az ördögimádó eretnek szektáról kialakult tévképzet is. 
És persze az inkvizíciós eljárás is, a kínvallatás alkalmazásával 
együtt. 


Viszont sem De Ledrede püspök, sem Greyerzi Péter nem volt 
hivatásos inkvizítor. Nyilvánvalóan saját belső démonaiktól 
hajszolt fanatikusok voltak mindketten, nem pedig egy nagy 
hivatali gépezet  ügymenetéhez szenvtelenül alkalmazkodó 
hivatalnokok. Minthogy elhatalmasodott rajtuk démonológiai 
rögeszméjük, az inkvizíciós eljárást ennek a rögeszmének az 
igazolására és bizonyítására használták fel. Amit ők ketten 
végrehajtottak, az már a nagy boszorkányüldözés igazi előjátéka. 


De ahhoz, hogy a nagy boszorkányüldözés megindulhasson, a 
boszorkányság fogalmának még egy átalakuláson kellett átesnie: 
értelmes, gondolkodó embereknek el kellett hitetniük önmagukkal, 
hogy a boszorkányok repülni tudnak. Amíg a boszorkányokról 
feltételezték, hogy gyalog mennek gyűléseikre, elfogadhatatlan lett 
volna nagyon gyakori vagy nagyon nagy létszámú gyűlésekről 
beszélni. Megváltozott a helyzet, amikor tekintélyes állású emberek 
kezdték azt mondogatni, hogy a boszorkányok mágia segítségével 
láthatatlanul közlekednek a levegőben. E téren is a XIV. században 
tették meg az első lépéseket. 


Az éjszakai boszorkány 


a népi képzeletben 


1. 


Már a régi rómaiak ismerni véltek egy olyan lényt, amely 
éjjelente rikoltozva repked ide-oda, s emberek húsán és vérén él. A 
Krisztus utáni első két évszázadban keletkezett irodalmukban 
rengeteg utalást találunk rá. Ők strixnek hívták ezt a lényt, egy 
s, rikoltozni?" jelentésű görög szóval; általában baglyot értettek 
ezen, amelynek elképzelésük szerint tolla is volt, sőt tojásokat is 
rakott, mégis biztosak voltak benne, hogy nem pusztán madár. Az 
idősebb Plinius bevallotta, hogy a sírixet sehova sem tudja 
besorolni az ismert madárfajták közé, s hozzáfűzte, hogy a néphit 


szerint csecsemőknek kínálgatta a mellét szopni. 1 Ebben sötét 
szándék vezette: Serenus Sammonicus, aki az orvostudományról 
írt, úgy vélte, hogy teje mérgező.2 

Ovidius még rosszabbakat mond a sírixekről. A Fastiban 
ragadozó-madarakként mutatja be őket; csőrük horgas, karmuk 


erős, tolluk szürke, s szemük mereven bámul nagy fejükből. Ezek a 
bagolyszerű lények, mondja ő, lehetnek igazi madarak, vagy 
lehetnek madárrá varázsolt öregasszonyok is; de akárhogy áll is a 
dolog, éjjelente ide-oda szálldosnak, s olyan csecsemőket keresnek, 
akikre nem vigyáz a dajkájuk. Ha egy ilyet találnak, kirángatják a 
bölcsőjéből, és kitépik s megeszik a zsigereit, míg csak nem feszül a 
hasuk a vértől, amit lenyeltek. A költő arról is beszél, miképpen 
lehet ezeket a madarakat távol tartani. A szemöldökfát és a 
küszöböt ütögessük meg vadalmafaággal, az ablakba pedig 
tegyünk galagonyavesszőt. Kivált pedig a csecsemő belső részei 
helyett kínálluk fel a strixnek egy kismalac zsigereit, s mondjuk 
ezt: 


, Éjszaka szárnyasa? — szól —, 
,kíméld meg a gyermeki szívet! 
Most e kis áldozatunk essen a kis gyerekért! 


Végy beleket, kérlek, végy szívet a szívért! 


Váltságként jobbért ennek a lelke legyen!?? 
Gaál László fordítása 


Nemcsak csecsemőket kerestek fel ezek a lények. Petronius említ 
egy halott kamasz fiút, akinek a belső szerveit felfalta egy strix, 
majd egy szalmabábút tett az emberi test helyébe; egy rabszolga, 
aki kardjával akarta elzavarni, csupa fekete meg kék lett, mint 
akit megkorbácsoltak, s pár nap múlva meghalt. S a szerző 
megjegyzi, hogy azok a felnőttek, akik hirtelen elvesztik az 
erejüket, kivált a nemző erejüket, általában úgy vélik, hogy egy 
strix eszi őket.§ Petronius is és Ovidius is említ egy különleges ételt 


— bablevesbe kevert sonkát —, amelyről úgy hírlett, ellensúlyozni 
tudja a hatását annak, hogy valami belülről eszi az embert. 


Mindebből világosan kiderül, hogy a strixeket nem közönséges 
madaraknak tekintették, hanem olyan lényeknek, amilyenekké 
nők át tudnak változni. Ovidiusnak van az Amoresben egy idevágó 
megjegyzése Dipsasról, a kerítőnőről és boszorkányról. Ez egy vén 
szipirtyó, . aki elsősorban a fiatalok ártatlanságának a 
bemocskolására tör, de nagyon nagy mágikus hatalma is van. 
Dipsas nemcsak a füvek használatának titkos módjait ismeri; 
halottakat is fel tud idézni, és ha akarja, kettéválik a kemény 
szikla, és a folyó visszafolyik a forrásáig. Sőt, mondja Ovidius, 
, higgyék el nekem, én láttam már, hogy a csillagok vért hullatnak, 
és a vér elsötétíti a holdat. Úgy vélem, ilyenkor [Dipsas] repkedett 
az éjszaka sötétjében, más alakot öltve, s tollak borították 


szipirtyó-testét. Én ezt gyanítom, és híresztelni is ezt híresztelik?.? 


Apuleius az Aranyszamárban bővebben szól e tárgyról a 
thesszáliai hölgy, Pamphile arcképének megrajzolásával. Akárcsak 
Dipsas, Pamphile is főboszorkány, aki varázslással le tudja igázni 
az elemeket, összekuszálja a bolygókat, sőt még az isteneket is 
megzavarja, és egyes éjszakákon ő is madárrá szokott átváltozni. 
Ecélból ő babér és kapor vízben oldott főzetét használja, amiből 
iszik, s tetőtől talpig be is dörzsöli vele magát; ettől tollak nőnek a 
bőrén, orra csőrré alakul, körmei karmokká, huhogni kezd, mint a 
bagoly, s végül elszáll, szeretőt keresni magának. Ha pedig egy 
fiatalember olyan oktalan, hogy visszautasítja Pamphilét, azt ő 
elpusztítja. Mert, mint hírlik, Pamphile állandó buja vágyban ég; 
minden jóképű fiatalember vonzza, s ha valaki meggondolatlanul 


elutasítja, azt vagy állattá változtatja, vagy azon nyomban megöli.§ 


Vagyis a strix olyan boszorkány, aki nappal asszony, éjjel azonban 
a levegőben szállva megy szerelmi, gyilkos vagy emberevő üzelmeit 
lebonyolítani. Például a nyelvtanító Festus, a szavak jelentéséről 
írott munkájában a szót, késő latin többes számú strigae alakjában 
így értelmezi: , olyan nők neve, akik varázslást űznek, s akiket 


repülő asszonyoknak is neveznek?." Ezek közül az írók közül a 
legtöbben pontosan tudták, hogy strixek (azaz striges vagy strigae) 
egyáltalán nincsenek, s pusztán kitalált történeteik kiszínezéséül 
használták a fogalmat." És kétségtelen, hogy a törvény nem vett 


tudomást ezekről a titokzatos lényekről. Tudomást vett viszont az 
ártó szándékú varázslásról, és sokakat állítottak bíróság elé, és 
ítélték el varázslóként. De senkit sem tartóztattak le azért, mert az 
illető strix lett volna. 


" Horatius leplezetlenül gúnyolódik is e hiedelmen az Ars poetica 338- 
340. soraiban. 


Az irodalmi utalások azonban egyértelműen olyan hiedelemre 
vallanak, amelyet némely körökben komolyan vettek, és nagyon is 
lehetséges, hogy a köznép körében sokan igazán hittek a 
strixekben. Kétségkívül ez volt a helyzet a germán népeknél, 
mielőtt római, majd keresztény befolyás alá kerültek. Köztük is 
kialakult — úgy látszik, külső hatásoktól telesen függetlenül — a 
boszorkánynak, mint titokzatosan félelmetes, emberevő nőnek a 
képe. S a legkorábbi fennmaradt germán törvénygyűjtemény, a 
Lex Salica, amely a VI. században készült, de egy előbbi kor 
nézeteit és állásfoglalásait tükrözi, a strigáról vagy striáról mint 
valóban létező lényről, emberevő hajlamáról pedig tényként beszél. 
Utal boszorkánygyűlésekre, amelyeken üstöket használtak, s 
meghatározza, mennyi bírságot kell fizetnie , annak a striának, 
akiről bebizonyosul, hogy embert evett", s azt is megállapítja, 
mennyi bírság fizetendő akkor, , ha valaki striának mond egy 


szabad nőt, s ezt nem tudja bebizonyítani róla?.? 


Későbbi, már erős keresztény hatást tükröző törvények a stria 
valóságos létezését nem fogadják el ugyan tényként, de 
egyértelműen azt tanúsítják, hogy a striában még mindig igen 
nagyon sokan hittek. A VII. század első fejéből származó alemann 
törvények bírsággal sújtják azt a nőt, aki egy másikat striának 
monda A legutolsó germán törvénykönyv, a lombardoké, amelyet 
Rothar király léptetett életbe 643-ban, Páviában, ugyancsak 


tilalmazza ezt a fajta rágalmazást.10 Sőt még tovább megy: , Senki 
se vetemedjen egy idegen nőcseléd vagy rabszolganő megölésére, 
mert sírigának tartja, hiszen nem lehet és nem szabad, hogy 


keresztény embernek csak eszébe is jusson, miszerint egy nő 


valakit, aki él, meg tudna enni belülrőP? ÚH Az itt elítélt hiedelem 
újra felbukkan Nagy Károly kapituláréjában, amelyet 789-ben a 
szászoknak adott: , Ha valaki, az Ördögtől félrevezetve, pogány 
szokás szerint azt mondja bármely férfira vagy asszonyra, hogy 
striga, és embert eszik, s ezért az illetőt halálra égeti, vagy a 
húsából eszik, vagy abból másoknak enni ad, az ilyet ki kell 


végezni? 11 Az derül ki ebből, hogy a VIII. század végén a 
zömükben még pogány szászok nemcsak hittek emberevő 
strigákban, hanem a húsukból maguk is ettek, bizonyára így 
akarván egyszer s mindenkorra hatástalanná tenni pusztító 
erejüket. 

j 

Nemcsak a törvények szolgálnak efféle bizonysággal. A kora 
középkorból nagyon kevés német irodalmi mű maradt fenn, hiú 
ábránd volna tehát azt remélni, hogy vannak a nemzeti nyelven 
olyan szövegek, amelyek Ovidius és Apuleius műveivel egy napon 
említhetők. De akad egy nagyon sokatmondó rész Martianus 
Capella De nuptiis Mercurii et Philologiae című munkájának, 
ennek a különös, V. századi enciklopédiának a fordításában, 
amelyet Notker Labeo svájci szerzetes (952-1022 k.) készített. 
Amikor egyes vad törzsekről esik szó, amelyekről az a hír járja, 
hogy embert esznek, Notker megjegyzi, hogy , itt minálunk" a 


boszorkányokról mondják ugyanezt. 13 


Az emberevő boszorkányok fogalmát tehát sok germán nép 
ismerte a kora középkorban. Sőt a nyelvi bizonyíték arra vall, 
hogy az elképzelések szerint ezek a lények, akárcsak római 
előfutáraik, éjjelente repültek. A kora középkori törvények latin 
nyelve tagadhatatlanul eléggé romlott, de azok a papok, akik 
írásban ezt használták, bizonyára tudták, hogy a striga a strixből 
származott, a strix pedig valamilyen, a sötétben rikoltozva repkedő 
lényt jelentett. Ha nem ezt az elképzelést akarták volna kifejezni, 
nyugodtan használhatták volna a maleficát, ami ugyancsak 
,; boszorkány" -t jelentett, de madárszerű képzettársítások nélkül. 


A XI. század elejére egyes német területeken mindenesetre már 
bizonyíthatóan kialakult egy kép olyan emberevő nőkről, akiknek 
az esetek jó részében, bár nem feltétlenül minden esetben, az a 
tulajdonságuk is megvolt, hogy éjszaka repülni tudtak. 
Megtaláljuk ezt Burchard Correctorának ötödik fejezetében, amely 
már eddig is annyi mindenről tájékoztatott a maleficiummal 
kapcsolatos kora középkori hiedelmeket illetőleg. E penitenciás 
könyv egy kérdése így hangzik: 


Elhitted-e, amit sok olyan nő, aki a Sátánhoz tér vissza, elhisz és 
igaznak állít; vagyis elhiszed-e, hogy a nyugodalmas éjszaka 
csendjében, amikor te már ágyba bújtál, s férjed a kebleden 
nyugszik, testi valódban ki tudsz jutni a bezárt ajtón, s útra kelsz, át 
a földi tereken, olyanokkal együtt, akik ugyanebben a 
csalatkozásban élnek, és hogy láthatatlan fegyverekkel megöltök 
megkeresztelt és a Krisztus vére által megváltott embereket, s 
közösen megsütitek és elfogyasztjátok ezek húsát, és hogy a szívük 
helyére szalmát, fát vagy más effélét tesztek, és hogy miután ezeket 
az embereket megettétek, újra felélesztitek, s még egy rövid időre 
visszaadjátok az életüket? Ha ezt elhitted, kenyéren és vízen kell 


vezekelned ötven napig, s a következő hét éven át minden évben.18 


Ez a szöveg több szempontból is érdekes. Az emberevő éjszakai 
boszorkányokról kialakult elképzelést sokkal részletesebben 
taglalja, mint bármelyik korábbi germán forrás. Alátámasztja azt, 
amire már a Lex Salica célzott vagy öt évszázaddal előbb, hogy 
tudniillik az elképzelések szerint az éjjeli boszorkányok 
csoportosan jártak, tetteiket közösen hajtották végre, és 
áldozataikat megsütötték, mielőtt megették volna. Legkivált pedig 
arra szolgáltat jó bizonyítékot, hogy német földön az emberevő 
éjjeli boszorkány alakja beletartozott a hagyományos népi 
hiedelmek világába. 


Még két és fél évszázad múlva is ugyanez volt a helyzet. A XIII. 
század közepén egy tiroli költő kigúnyolta ezeket az emberevő 
éjszakai boszorkányokról szóló népi hiedelmeket. Azt mondja 


tréfálkozva, hogy sok ország egyetemein fordult meg, de sehol sem 
hallgatott egyetlen tudóst sem, aki ezekről a rejtélyes lényekről 
tartott volna előadást. S csakugyan furcsa is volna, teszi hozzá, ha 
az ember borjún, seprűszáron, piszkavason látna egy nőt lovagolni 
hegyek, városok fölött. Ő maga ezt sose hiszi el, bárki állítsa is, 
hacsak a saját szemével nem látja. Az is csak ostoba hazugság, 
hogy egy nő ki tudja vágni valakinek a szívét, és egy csomó szalmát 


tesz a helyébe.15 Az angol Tilburyi Gervase, aki 1211 körül egy 
könyvre való asztali beszélgetést írt IV. Ottó császár 
mulattatására, ugyancsak ismerte azt az elképzelést, hogy bizonyos 
férfiak és nők éjjel nagy távolságokat tesznek meg repülve, 
behatolnak a házakba, megfolyósítják az emberek csontjait, a 
vérüket szívják, és csecsemőket ragadnak el s visznek el máshová. 
Igaz, ő Szent Ágostonra hivatkozik, mint forrására, de egészen 
nyilvánvalóan korabeli hiedelemre támaszkodik, mert azt is 
mondja, hogy az orvosok az ilyen elképzeléseket lidérces álmoknak 


tulajdonítják.1ó Egyébként Ágostonnál semmi sem található, ami 
forrásul szolgálhatott volna. 


Mivel az éjszakai boszorkányt a rómaiak is ismerték, sokan 
vélekedtek úgy, hogy a germán népek okvetlenül tőlük vették át ezt 
a fogalmat, pontosabban, az éjszakai boszorkány előfordulása 
középkori " szövegekben a latin irodalom hatásával 


magyarázható. 17 A bizonyítékok azonban ennek inkább ellene 
vallanak. A Lex Salica az éjszakai boszorkányt valóságosan 
létezőnek tekinti, amire a római jogban sose volt példa. Azok a 
későbbi törvények pedig, amelyek tagadták az éjszakai boszorkány 
létezését, nyilvánvalóan nem az Ovidiuson nevelkedett, művelt 
emberek rafinált képzeletszüleményei ellen irányultak, hanem 
azok ellen a hiedelmek ellen, amelyek az egyszerű emberek széles 
körében olyan mélyen ivódtak bele a lelkekbe, hogy tettlegességre 
és erőszakos cselekedetekre is ragadták őket. Egészen a XIII. 
századig a művelt elit volt az a réteg, amely a keresztény tanítások 
jegyében elvetette az éjszakai boszorkány fogalmát, míg az 
egyszerű emberek változatlanul hittek benne. Egy kicsit 
messzebbre is mehetünk. Burchard penitenciás könyvének 
bizonysága szerint egyes nők annyira magukba szívták ezt a hitet, 


hogy éjszakai boszorkányoknak képzelték magukat. Ez a könyv az 
ilyen nőket nem azért ítéli el, mert másoknak ártanak, hanem mert 
pogány babonával élnek. Valójában csak annyit tettek, hogy 
álmaikban megéltek egy kollektív elképzelést, illetve egy olyan népi 
hiedelmet, amely a germán népek közt hagyományos volt. 


Volt még egy másfajta népi hiedelem is az éjjelente 
természetfeletti módon közlekedő nőket illetőleg. 906 körül a trieri 
érsek megbízta Reginót, aki korábban prümi apát volt, hogy írjon 
egy egyházi fegyelmi kalauzt az egyházmegyéjüket vizitáló 
püspökök részére. Ő felvett a könyvébe egy olyan jogszabályt, 
amely valószínűleg egy elveszett IX. századi kapituláréra ment 
vissza, s amely később a Canon Episcopi címet kapta e 


kezdőszavairól: , Episcopi episcoporumgue ministri? 18 Ennek 


kulcsfontosságú szakasza így hangzik: 


... vannak gonosz nők, akik a Sátánhoz térnek vissza, s a démonok 
káprázatától és jelenéseitől félrevezetve azt hiszik és nyíltan vallják 
is, hogy az éjszaka óráiban különböző állatokon lovagolnak 
Dianával, a pogány istennővel és nők  megszámlálhatatlan 
sokaságával együtt, és a néma éjszaka csöndjében sok messze földet 
bejárnak, s úgy engedelmeskednek [Diana] parancsának, mintha az 
úrnőjük lenne, s egyes éjszakákon az ő szolgálatára vannak 
kötelezve. Ó bárcsak egyedül ők pusztulnának el galádságuk miatt, s 
ne rántanának magukkal oly sokakat a hitszegés okozta rombolásba. 
Mert e tévhittől megcsalatva temérdek sok ember véli igaznak ezeket 
a dolgokat, s az igaz hittől elfordulva és a pogányok tévelygéseihez 
térve vissza azt képzeli, hogy az egy Istenen kívül is van még 
valamiféle isteni hatalom. 


k Regino könyvében az ezt megelőző jogszabály a IV. századi ancvrai 
zsinatról származik, s ezért a Canon Episcopit is sokan ettől a zsinattól 
eredeztették. Ez azonban tévedés. Ugyancsak tévedés azt hinni, hogy e 
jogszabályt már Ágoston ismerte; a De spiritu et anima című értekezés, 
amelyben előfordul, bár gyakran tulajdonítják Ágostonnak, valójában 
XI. századi munka. Annak a nézetnek sincs alapja, hogy 367-ben egy 
római zsinat foglalkozott volna azzal a hiedelemmel, mely szerint 
éjszakai gyűlések zajlottak volna Diana vezetésével. A forrás I. 
Damasus pápa egy életrajza (lásd C. Baronius: Annales Ecclesiastici. 
Lucca, 1739. V. vol., 535, 572.; a 382. évre vonatkozó 20., és a 384-re 
vonatkozó 19. szakasz), de ez nem foglalkozik részletesen az 
állítólagos zsinattal. A prümi Regino munkájában található szöveg a 
legkorábbi fennmaradt forrás e tárgyban. 


És a jogszabály a kötelességükre emlékezteti a papokat: 
figyelmeztessék a szószékről gyülekezeteiket, hogy mindez csak 
illúzió, amit nem az Isten, hanem a Sátán szelleme sugall. Mert a 
Sátán tudja, mint szedhet rá ostoba nőket azzal, hogy álmukban 
mindenféle dolgokat és személyeket mutat nekik. Dehát ki nem 
bódult még meg álmában úgy, hogy azt higgye, olyasmit lát, amit 
ébren soha? És ki volna bolond elhinni, hogy ami csak a 
képzeletben történt meg, éppúgy megtörtént a valóságban is? 
Mindenkivel meg kell értetni, hogy ez annak a jele, hogy az illető 
elvesztette igaz hitét, s már nem az Istenhez, hanem az Ördöghöz 
tartozik. 


Így a Canon Episcopi. Egy évszázaddal a prümi Regino után, a 


wormsi Burchard belefoglalta Decretumába ennek a leglényegét:19 
innen vette át két későbbi egyházjogász, a chartres-i Ivo és 
Gratianus, s így került be a maradandó egyházi törvények tárába. 
Fontos szerepet játszik az európai boszorkányság történetének 
legtöbb modern feldolgozásában, de a gondos vizsgálatból az derül 
ki, hogy semmi nyilvánvaló köze sincs a boszorkánysághoz. A 
megfeddett nők nem gyilkos és emberevő üzelmeknek élő éjszakai 
boszorkányoknak tekintették magukat, hanem egy természetfölötti 


királynő híveinek, aki éjszakai repüléseikben a vezetőjük és 
parancsolójuk. 


Ezt a természetfölötti királynőt érdemes alaposabban szemügyre 
venni. Akárcsak Regino, Burchard is így nevezi: , Diana, a 
pogányok istennője", de még ezt is hozzáteszi: , vagy Heródiás", s a 


Corrector egy más helyén , Holda"-ként említi.20 Ezek a nevek így 
együtt közvetlenül a népi hiedelmek egy jellegzetes csoportjához 
vezetnek. 


Diana római istennőnek bizonyos mértékig fennmaradt a 
kultusza a kora középkorban is. Szent Caesarius, VI. század eleji 
arles-i püspök életrajza említ ,egy démont, akit az egyszerű 
emberek Dianának hívnak?. Tours-i Gergely elmondja, hogy 
ugyanabban a században egy Irier környéki keresztény remete 
összetört egy Diana-szobrot, amelyet — bár kétségkívül római 


eredetű volt -—, az ott élő parasztok vallásos hódolattal tiszteltek.21 
Keletebbre, a mai Frankónia területén, még a VII. század végén is 
virágzott ez a kultusz; Szent Kilián, a brit hittérítő püspök 
vértanúságot szenvedett, amikor a frankokat Diana imádásáról át 


akarta téríteni.22 Dianát, a holdistennőt és az éjszaka szerelmesét 
egy bizonyos szempontból nézve Hekatéval, a mágia istennőjével 
azonosították. Hekatéra pedig az volt a jellemző, hogy éjszaka kelt 
útra, s nők kísérték csapatostól, azaz inkább nőknek álcázott 
lelkek, olyanoknak a nyugalmat nem találó lelke, akik korai vagy 
erőszakos halállal haltak meg, vagy akiket nem temettek el. 


Dianát  Burchard azonosnak tartja Heródes  tetrarcha 
feleségével, Heródiással, Keresztelő János meggyilkolásának 
értelmi szerzőjével. Alakja köré sok legenda szövődött. Már a X. 
században említi Ratherius, aki frank származású volt, de veronai 
püspök lett belőle. Ő azt nehezményezi, hogy sokan lelkük 
kárhozatára királynőnek, sőt istennőnek vallják Heródiást, s azt 
állítják, hogy ő uralkodik a világ egyharmadán, mintha — jegyzi 


meg Ratherius — ez volna a jutalma a próféta megöléséért.23 Egy 
Reinardus című, a ,Róka komáról? szóló XII. századi latin 
költemény további részletekkel szolgál. Ez elbeszéli, hogy Heródes 
leánya, akit itt ugyancsak Heródiásnak hívnak, nem pedig 


Saloménak, beleszeret Keresztelő Jánosba, de az visszautasítja. 
Amikor elhozzák neki egy tálon a próféta fejét, még akkor is 
könnyeivel és csókjaival akarja borítani, de a fej elhúzódik tőle. 
Szájából levegőt fúj, olyan erősen, hogy Heródiás végül kirepül az 
űrbe, s a búslakodó királylánynak ott kell keringenie, mindörökké. 
Némi vigasz jut azért neki. Kultusza támad, s az emberiség 
egyharmada neki szolgál. S éjféltől kakasszóig elüldögélhet 
tölgyfákon, mogyoróbokrokon, s megpihenhet a semmiben való 
örök jövés-menése közben.23 

De a királynő másik neve, Holda mutatja meg a legvilágosabban, 


hogyan is tekintettek rá hívei.29 Burchard ezzel a Diana és 
Heródiás helyett vagylagosan használt névvel egy olyan alakot idéz 
fel, aki egészen a XIX. századig kiemelkedő figurája maradt a 
német  néphagyománynak, legkivált Hessen tartományban, 
Burchard szülőföldjén. Holda (Hulda, Holle, Hulle, Frau Holl stb.) 
egy természetfölötti, anyai lény, aki többnyire a levegőég felső 
rétegében lakik, és bejárja a Földet. Kivált tél derekán 
serénykedik; a hópelyhek tollpihék, amelyek akkor hullnak, 
amikor az ágyát megveti. A karácsony és vízkereszt közé eső 
tizenkét nap alatt folyton úton van, s ez termékenységet hoz a 
földeknek a következő évben; amiből arra lehet következtetni, 
hogy eredetileg a téli napfordulóval és az év újjászületésével 
kapcsolatba hozott pogány istennő volt. Tud néha félelmetes is 
lenni, a vihar szárnyán száguldó ,vad csapat?" élére tud állni, 
csúnya, nagy fogú, hosszú orrú vénasszonnyá, a gyermekek rémévé 
is át tud változni. De általában csak akkor válik ijesztővé, amikor 
felbosszantják, s leginkább a ház körüli és a tanyai munkákban 
mutatkozó hanyagság bosszantja fel. 


Holdának ugyanis nem mindig az égbolt a tartózkodási helye; 
látogatja ő a Földet is, a gazdálkodás pártfogójaként. Az ő 
kegyeibe ajánlják az ekét, és ő segíti a gabona növekedését. Kivált 
a nők munkája érdekli, a fonás, a szövés, s ha egyrészt bünteti a 
restséget, másrészt megjutalmazza a szorgalmat, gyakran azzal, 
hogy ajándékokat dugdos be az ablakon. Köze van a 
gyermekszüléshez is; az újszülöttek az ő birtokában lévő eldugott 


helyekről kerülnek ki: az ő fájáról, az ő tavából. A termékenység, a 
szaporodás minden fajtájával különösen sokat törődik. 


Amikor Holda éjjel útnak indul, csapatostól követik hívei. A 
holtak lelkei ezek, köztük gyermekeké és kereszteletlenül meghalt 
csecsemőké; de jusson itt eszünkbe, hogy sokszor magát a lelket is 
csecsemőként képzelték el. Így válnak érthetővé a Canon Episcopi 
és Burchard Correctorának passzusai; a nők, akik azt képzelték 
magukról, hogy éjnek idején Diana, vagy Heródiás, vagy Holda 
kíséretében repülnek, a lelküket küldik el, hogy ideiglenesen a 
holtak bolygó lelkéhez csatlakozzon, s olyan feladatokat végezzen 
el, amelyek nem gyilkos és pusztító, hanem épp ellenkezőleg, 
jótékony és gyarapító jellegűek. 


Efféle hiedelmek vagy elképzelések nem szorítkoztak a 
németségre. Az 1249-ben elhunyt Guillaume d"Auvergne, párizsi 
püspök hasonló dolgokat mond el Franciaországból. Hallott ő 
olyan szellemekről, akik bizonyos éjszakákon fényes ruhába 
öltözött leányok és asszonyok képét veszik fel, s ebben az alakban 
járják az erdőket és ligeteket. De megjelennek az istállókban is, a 
kezükben viaszgyertya, s befonják a lovak sörényét. Ezek az 
, éjszaka hölgyei" leginkább családok otthonába látogatnak el (a 
,;bőség? jelentésű abundantia szóbóly Abundia asszonynak, vagy 
(az azonos jelentésű satietasból) Satiának is nevezett úrnőjük 
vezetésével. Ha találnak nekik odakészített ételt-italt, fogyasztanak 
belőle, de úgy, hogy azok mennyisége nem csappan meg, s a 
vendégszerető ház lakóit bőven megjutalmazzák mindenféle földi 
jókkal. Ha viszont azt látják, hogy minden enni-innivalót elzártak 
előlük, megvetéssel hagyják ott a házat. Ostoba öregasszonyok s 
egyes ugyanolyan ostoba férfiak e hiedelemtől vezetve kinyitják a 
kamrájukat, s fedetlenül hagyják a hordóikat éjszakára, amikor 
ilyenféle látogatásra számítanak. A püspöknek persze megvan a 
véleménye az efféle praktikákról. Az öregasszonyok démonok 
cseleinek a hatására álmodják ezeket a dolgokat, és súlyos bűn azt 
hinni, hogy a földi javak bősége Istenen kívül más forrásból is 


származhatna.26 Egy emberöltővel később Abundia asszony Jean 
de Meun Roman de la Rose-ában, ebben az óriási verses 
enciklopédiában tűnik fel; ez a középkori irodalom legnépszerűbb 


műve lett azok közül, amelyeket nem latinul írtak, hanem 
valamilyen nemzeti nyelven. Mint ebből megtudjuk, sokan azt 
képzelik ostoba fejjel, hogy éjjelente boszorkánnyá változnak, s 
Habonde asszonnyal csatangolnak. Azt is beszélik, hogy ez a 
képessége mindig a harmadik gyermeknek van meg egy családban 
(mint ahogy az emberiségnek is egyharmada szolgálja Heródiást). 
Hetente háromszor kelnek útra, s réseken, lyukakon jutnak be a 
házakba, zárakkal, reteszekkel mit sem törődve. Lelkük kiszáll a 
testükből, s a , jóságos hölgyek"-kel járja a házakat s idegen 
helyeket. Maga Jean de Meun nem veszi komolyan ezeket a 
képzelgéseket; — akárcsak — Guillaume — d/Auvergne, ostoba 
vénasszonyokra jellemző dolgoknak tartja őket. Véleménye szerint 


mindezeket az utazásokat álmokkal lehet magyarázni. 7 


Olyan széles körben terjedt el e titokzatos hölgyeket és éjszakai 
látogatásaikat illető hiedelem, hogy abból durva tréfák, vagy 
legalábbis durva tréfákról szóló történetek is születtek. Egy 
Franciaországban, a XIV. század első negyedében készült latin 
értekezés elbeszéli, hogyan szedett rá néhány gazfickó egy gazdag 
és hiszékeny parasztot." Hölgyeknek öltözve betörték egy éjjel a 
háza ajtaját, s végigtáncoltak az összes szobán. Azt énekelték, hogy 
,; Elveszünk egyet, visszaadunk százat", s a legértékesebb holmiját 
mind elvitték. A paraszt meg csak nézte, mint aki elbódult, s 
amikor a felesége megpróbált véget vetni a fosztogatásnak, rászólt: 
; Hallgass, és hunyd be a szemed! Gazdagok leszünk, mert a jó 


tündérek ezek, s majd megszázszorozzák mindenünket?.28 Egy 
másik anekdota arról szól, hogyan próbált egy öregasszony 
ajándékot kicsikarni a plébánostól. Elmondja, hogy ő meg , az 
éjszaka hölgyei" bementek a pap házába, bár az ajtó kulcsra volt 
zárva, s ott találták a plébánost az ágyán fekve, meztelenül. Ha 
neki nincs annyi lélekjelenléte, hogy egy pokrócot dobjon rá, a 
hölgyek azzal büntették volna illetlenségéért, hogy agyonverik. A 
pap nem zavartatta magát, hanem megütögette a vállát egy 
kereszttel, hogy megtanítsa, nem szabad az álmoknak hinnie. 


kt Hasonló alapja van egy durva tréfának, amelyet Boccaccio beszél el 
(Dekameron, a nyolcadik nap kilencedik meséje). 


Az , éjszakai hölgyei"-t Itáliában is ismerték. Említi őket a XIII. 
századi érsek, Jacobus de Voragine abban a szentek legendás 
életrajzát tartalmazó gyűjteményében, amely Legenda aurea 
címen a középkor egyik legnépszerűbb és igen sok nyelvre 
lefordított vallásos könyve lett. Elmondja, hogy a IV. századi Szent 
Germanus püspök, aki egyszer egy barátjáéknál vacsorázott, 
mennyire meglepődött, amikor az étkezés végeztével újra 
megterítették az asztalt. Megkérdezte, kinek terítenek, s ezt a 
választ kapta: , A jó asszonyoknak, akik éjszaka jönnek a házba". 
A püspök virrasztott és figyelt, s egyszer csak mintha , férfiak és 
nők képében temérdek démont" látott volna. Házigazdái, akiket 
ágyukból ugratott ki, szomszédaikat ismerték fel a látogatókban, a 
püspök azonban, akit ez nem győzött meg, ördögűzéshez 
folyamodott, méghozzá teljes sikerrel. A látogatók bevallották, 
hogy ördögök, s a család jóbarátainak képét vették fel. 


Démon létükre viszonylag ártalmatlanok voltak; otromba 
csínynél semmi gonoszabbat nem akartak űzni, s készséggel 
engedtek az ördögűzésnek. A tanulság azonban egyértelmű: aki 
hisz a ,jó asszonyok?-ban, annak démonok járnak majd a 
házába.9 

Bár Jacobus de Voragine nem említi a természetfölötti királynőt, 
ezt ugyanolyan jól ismerték Itáliában, mint francia és német 
földön. Jacopo Passavanti, XIV. századi domonkos szerzetes 
tanúsítja az aszkézisre vezérlő kalauzában, milyen szívósan élt 
tovább a Canon Episcopiban leírt elképzelés öt évszázadon át, s bár 
némileg módosult, lényegében ugyanaz maradt: , Megesik, hogy 
démonok élő férfiak és nők alakját veszik fel, vagy lovakét és 
igavonó barmokét, s csapatostul járnak be egy-egy vidéket, s az 
emberek, akik látják őket, azt hiszik, azokat látják, akiknek pedig 
ők csak a képét viselik; s némely országban tregendának nevezik 
ezt. S a démonok azért cselekszik ezt, hogy másokat 
megtévesszenek, botrányt okozzanak, s rossz hírét keltsék 


azoknak, akiknek az alakját felveszik, s látszólag az ő 
személyükben követnek el gyalázatos dolgokat a tregendában. 
Vannak egyesek, főleg nők, akik azt mondják, hogy éjjelente egy 
ilyen tregenda-csapattal járnak, és meg is neveznek a csapatból sok 
férfit és nőt, s azt mondják, hogy Heródiás vezeti őket, aki 
Keresztelő Szent Jánost megölette, meg Diana, a régi görögök 


istennője?.30 


Sok szicíliai paraszt még ma is hisz titokzatos lényekben, akiket 
általában az , odakinti hölgyek"-nek hívnak, de néha az , éjszaka 
hölgyei"-nek, a , ház hölgyei"-nek, a , ház úrnői"-nek, , szép 
hölgyek"-nek, vagy egyszerűen csak , a hölgyek"-nek is mondanak. 
Ama kevesek szerint, akik egyáltalán látták őket, ezek magas, szép, 
hosszú és fényes hajú leányzók. Nappal sose jelennek meg, de 
bizonyos éjszakákon, kivált csütörtökön itt barangolnak a földi 
világban, egy parancsnok , hölgy? vezetésével. Ha egy takaros 
házra lelnek, bebújnak az ajtó repedésein vagy a kulcslyukon át. 
Azok a családok, amelyek jól bánnak velük, enni-inni adnak nekik, 
muzsikáról, táncról gondoskodnak, viszonzásul mindenféle áldásra 
számíthatnak. De ha a tiszteletlenségnek a legkisebb jelét 
tanúsítják irántuk, vagy parancsaiknak csak egy kicsit is 
ellenszegülnek, szegénység és betegség sújtja a házat; bár ezek a 
nők hamar megengesztelődnek, ha a legközelebbi látogatásukkor 
úgy bánnak velük, ahogy illik. Az emberek félnek ugyan tőlük, 
hiszen természetfölötti, titokzatos lények, de nem tévesztik őket 
össze a boszorkányokkal. A boszorkányok emberi lények, s 
természetüknél fogva gonoszak, az , odakinti hölgyek? viszont 
szellemek, és természetüknél fogva jók. Ok voltaképpen őriző és 
nem pusztító lények.?1 

Mindebből egy hagyományos népi hiedelem koherens képe 
bontakozik ki. Ez a jelek szerint egy kereszténység előtti, pogány 
világképben gyökerezik. Annyi bizonyos, hogy nagyon régi, s ha 
minden részletében nem is, fő vonásaiban változatlanul maradt 
fenn legalább ezer éven át Nyugat-Európa nagy részén. Ebben 
jótékony, védelmező szellemekről van szó, akiket szinte mindig 
nőknek képzelnek, s néha a holtak lelkével hoznak kapcsolatba. 
Ezt a hiedelmet a múltban komolyan vették a paraszti 


közösségekben: az emberek rendet raktak a házukban, s ételt-italt 
hagytak elöl, hogy ezeknek a szellemeknek a jóindulatát 
megnyerjék. Sőt egyesek — éspedig öregasszonyok — még arról is 
álmodoztak vagy fantáziáltak, hogy maguk is e szellemek közé 
tudnak állni, s részt tudnak venni éjszakai útjaikon. S ezen a 
ponton ez az ősi népi hiedelem kapcsolatba hozható ugyanilyen ősi 
hiedelmekkel, amelyek boszorkányokra vonatkoznak. Mindkét 
esetben olyan nőkről van szó, akikről — néha maguk is — azt hiszik, 
hogy éjnek idején természetfeletti úton-módon tudnak közlekedni, 
s természetfeletti erővel ruházták fel őket természetfeletti 
pártfogóik. A két hiedelem voltaképpen egymás ellentéte; az 
emberevő boszorkánnyal, a pusztítás, zűrzavar és halál jelképével 
szembeállítható az a nő, aki a tündöklő , hölgyek"-hez csatlakozik, 
amikor jótékony  küldetésüket mennek teljesíteni, szíves 
vendéglátásra és jó gazdálkodásra buzdítani az embereket. 


Az ,éjszaka hölgyei"-vel szemben az egyház hivatalos 
álláspontja szükségszerűen egészen más volt, mint a félpogány 
parasztoké. Mint ahogy, egészen a XIII. századig, az egyház 
tagadta az éjszakai boszorkányok létezését, ugyanúgy tagadta azt 
is, hogy ezek a szívesebben fogadott látogatók azok voltak, aminek 
látszottak. Akár az egyik, akár a másik fajta éjjeli utasban hitt 
valaki, egyaránt a pogány babonaság vétkében marasztalták el. A 
IX. századi Canon Episcopitól a XIII. századi Guillaume 
d" Auvergne-ig egyöntetű a hithű keresztények véleménye: az 
, éjszaka hölgyei" az álmok világából valók. Igaz, a démonoknak is 
van itt szerepük, de csak annyi, hogy ezekkel az álmokkal 
megpróbálják az álmodókat eltéríteni az igaz hittől. Aki 
valóságnak veszi az ilyen álmokat, s kivált ha elhiszi, hogy maga is 
részt vett éjjeli utazásokon, az elfordult a kereszténységtől, a 
pogányok tévelygéseibe és az Ördög csapdájába esett. De azért ez 
még nem olyan szörnyű nagy bűn, és sokkal enyhébb penitencia 
jár érte, mint azért, ha valaki egy egykori pogány oltárnál 
imádkozik vagy gyújt gyertyát. 

De a XIII. században kezd megváltozni az álláspont. Már 


Jacobus de Voragine másképp nézi a dolgot, s ez méginkább áll 
Jacopo Passavantira a XIV században. Megváltozik az éjjeli 


látogatók hagyományos képe; már nem magas, szép hölgyekről 
van szó, hanem látszatra ismerős, mindkét nembeli személyekről, 
akik úgy néznek ki, mint embertársaik közül bárki. És megváltozik 
a hagyományos értelmezés is. Ezek már nem pusztán álombeli 
jelenések, hanem démonok, akik emberek képében látogatnak el e 
földre, s láthatók és hallhatók olyan embereknek is, akik teljesen 
ébren vannak, s érzékeik kifogástalanul működnek. Ami eddig 
csak ostoba vénasszonyok lelkében ment végbe, immár tárgyi, 
anyagi valósággá lett. Nyilvánvalóan az következik ebből, hogy aki 
ilyenféle összejövetelen vesz részt, már nem pusztán egy régi 
pogány babonának hódol, hanem valójában démonokkal 
szövetkezik. A természetfölötti királynőről és csapatáról kialakult 
régi elképzelés a boszorkányszombatról új elképzelésekkel kezd 
összeolvadni. 


Egyidejűleg az egyház növekvő szigorral lép fel az olyan nők 
ellen, akik Diana követőinek tekintik magukat. 1384 és 1390 közt 
két nőt már nem is azért állítottak a milánói inkvizíció bírósága 
elé, mert Diana követőinek képzelték magukat, hanem a vád 
szerint valóban azok is voltak.?2 Lényegében mindketten ugyanazt 
vallották. Hosszú évek óta hetente kétszer eljártak , Signora 
Oriente", Diana, vagy Heródiás , társaságá"-ba, vagy , mulatságá"- 
ra, s hódolatukat fejezték ki ennek a természetfölötti királynőnek. 
A , társaság"-ban egyaránt voltak halottak és élők (mint láttuk, 
Diana kíséretében mindig voltak holt lelkek). Voltak állatok is, 
minden fajtából egy-egy, kivéve a szamarat és a farkast. Ezeket az 
állatokat a társaság elfogyasztotta, később azonban a királynő 
mindig feltámasztotta őket. A társaság a gazdagok házát is 
látogatta, s ha egy szépen rendben tartott és vendégszerető házat 
találtak, azt a királynő megáldotta. Ezenkívül a királynő dolga 
volt, hogy megtanítsa híveit a gyógyításra alkalmas füvek 
használatára, ellopott holmi visszaszerzésére és varázslásra. 


Mindez a , fehér" mágiát illető hagyományos, pogány hiedelmek 
lényegéhez tartozik. De az egyik nő azt is vallotta, hogy közösült 
egy Lucifelus nevű ördöggel, s mert ez a mozzanat annyira kiri a 
többi közül, az ember hajlandó azt gyanítani, hogy az inkvizítor 
sugalmazta. A két nőt végül átadták a világi hatóságoknak és 


kivégezték. Ez bizony már nagyon messzire van a Canon 
Episcopitól. 


Az , éjszaka hölgyei"-re vonatkozó népi hiedelmek önmagukban 
sohasem idézték volna elő a XV., XVI. és XVII. századi nagy 
boszorkányüldözést, de nyújtottak olyan támpontokat, amelyeket a 
boszorkányüldözők jól tudtak használni. Hiszen az , éjszaka 
hölgyei" úgy éltek a képzeletben, mint egy természetfölötti lény 
vezetése alatt álló jól szervezett csapat, s ez azt jelentette, hogy a 
hithű keresztények megítélése szerint az olyan nők, akik azt 
álmodták, hogy beálltak ebbe a csapatba, álmaikban voltaképpen 
egy démon feltétlen hatalmának vetették magukat alá. Az 
emberevő éjjeli boszorkányokról viszont nem ez volt a 
hagyományos elképzelés. Bár akadnak utalások — a Pactus legis 
Salicaeben, majd Burchard Correctorában -, amelyek szerint 
csoportosan tevékenykednek, a kora középkori források a 
legkevésbé sem sejtetik azt, hogy démonokkal szövetkeznének, 
vagy különösen, hogy egy démon vezetésével szervezetszerűen 
működnének. Az éjjeli boszorkányok és az , éjszaka hölgyei" 
egyaránt a népi, főként a paraszti hiedelmek világába tartoztak, s 
ott függetlenek voltak egymástól. De a tanult emberek, akik 
kívülről és felülről nézték ezeket az elképzeléseket, nem láttak 
okvetlenül különbséget a kettő közt. Az angol Salisburyi János, aki 
hosszú ideig francia földön élt, ezt mondja 1156 és 1159 közt írt 


Policraticusában:?2 


azt állítják, hogy egy bizonyos nő, akiből fény sugárzik 
éjjelentet, vagy Heródiás, vagy az éjszaka úrnője gyűléseket, 
összejöveteleket rendez, amelyek különféle lakomákkal vannak 
egybekötve. Ez a személy mindenfajta hódolatban részesül szolgái 
részéről, akik közül némelyeknek büntetés jut, másoknak dicséret, 
aszerint, hogy mit érdemelnek. Beszélik azt is, hogy a lamiáknakt" 
adnak oda csecsemőket; ezek közül egyeseket széttépnek és mohón 
felfalnak, másokon viszont megkönyörül az úrnő, és visszatéteti őket 
a bölcsőjükbe. 


RA , nocticulam" valószínűleg elírás a , noctilucam"? helyett, amit 
klasszikus szerzők a hold s ennek okán Diana jelzőjeként használtak. 
Vö. Varro: De lingua latina, IV, 10; és Horatius: Carmina, iv, 6. 38. 
SOT. 


XA strigók klasszikus megfelelője. 


Itt találékonyan van összekapcsolva a két fogalom, az , éjszaka 
hölgyei"-é és a kisgyermekeket elrabló és felfaló éjjeli 
boszorkányoké: mindkét csapatnak a hold-istennő, vagy Heródiás 
parancsol, és az éjszakai lakoma képe összeolvad az emberevő 
tivornyáéval. Salisburyi János és a korabeli művelt elit persze 
merő téveszmének tekintette mind a két fogalmat. ,,Ki olyan vak — 
kérdezi János —, hogy ne lássa meg ebben a csaló ördögök gonosz 
mesterkedését? Nyilvánvaló, hogy ezeket a dolgokat a hitükben 
gyenge ostoba nők és együgyű férfiak terjesztik." S azzal folytatja, 
hogy megmondja, miképp lehet ezt a , pestis"-t gyógyítani: ezeket a 
hazugságokat ne vegye komolyan az ember, s ha ilyenekről hall, 
leplezze le ördögi eredetüket. 


De óhatatlanul eljött az idő, amikor már egészen más lett a 
művelt elit magatartása. A XIV. és XV. században egyes tanult 
emberek is kezdték átvenni mindkét elképzelést az , ostoba nőktől 
és együgyű férfiaktól", és egyetlen képzetet alakítottak ki belőlük a 
boszorkányok szervezett csapatairól, akik éjjelente emberevő 
orgiákra repülnek démonoktól vezérelve. És ez már csakugyan 
hozzájárult a nagy európai boszorkányüldözés kitöréséhez. 


3. 


Nyilvánvalóan már a középkorban voltak nők, akik azt 
képzelték magukról, hogy éjszakánként emberevés céljából, mások 
meg azt, hogy üdvösebb célzattal kóborolnak egy természetfölötti 
királynő vezetésével. Később, miután a nagy boszorkányüldözés 


megkezdődött, egyes nők csakugyan azt hitték, hogy részt vettek a 
boszorkányszombaton s az ott űzött démoni orgiákban; még az 
akkori vallomásoknak sem mindig a kínzásban, vagy a tortúrával 
való fenyegetőzésben kell keresni az okát. Ami korunkban, 
amelyben oly nagy az érdeklődés a pszichedelikus kísérletek iránt, 
magától értetődően felmerül a kérdés, hogy ezeket a tévképzeteket 
nem kábítószerek idézhették-e elő. 


A német Johann Nider egy 1435-37 közt keletkezett írásában 
beszél egy parasztasszonyról, aki azt képzelte magáról, hogy 


éjjelente Dianával repül.?4 Amikor egy odalátogató domonkos 
szerzetes meg akarta szabadítani ettől a téveszméjétől, az asszony 
azt ajánlotta, megmutatja neki, hogyan csinálja. Egy este, a 
domonkos és egy másik tanú jelenlétében beült egy kosárba, egy 
kenőccsel bedörzsölte magát, s olyan mély bódulat vett rajta erőt, 
hogy még akkor sem riadt fel, amikor leesett a földre. Mikor aztán 
végre felébredt, azt bizonygatta a megfigyelőknek, hogy Dianával 
volt, s azok csak nagynehezen tudták elhitetni vele, hogy a lábát 
sem tette ki a házból. Ugyanabban az időben a spanyol Alfonso 
Tostato is beszél ilyen nőkről, hozzátéve, hogy bódult állapotukban 


érzéketlenek az ütésekkel, de még a tűzzel szemben is.35 Egy 
évszázaddal később az olasz Bartolommeo Spinának voltak 
értesülései olyan nőkről, akik bekenték magukat, s mély 
bódulatukban azt képzelték, hogy a levegőben repülnek 


úrnőjükkel és egy csapat táncossal.?€ 1569-ben pedig Johannes 
Weyer holland orvos már olyan oldatokra és kenőcsökre tudott 
receptet írni, amelyeket állítólag nagyon kedveltek a 


boszorkányok.?7 


Mennyire vegyük mindezt komolyan? Az a tény, hogy egyes 
receptekben valódi kábítószerek is előfordulnak, például 
belladonna, felcsigázta a kíváncsiságot. Néhány merész lélek, mind 
Németországban, nemrégiben kipróbálta ezeket a szereket, 
amelyek gyorsan hatottak is, s ők nagyjából olyasmit éltek át, amit 


állítólag a boszorkányok.?8 De van okunk kételkedni. Még csak 
elhitetni sem akarja senki sem, hogy ezek közül a kenőcsöt 
használó nőkről szóló történetek közül akár egyetlen egy is 


szemtanútól származna; még a legtöbb részletről tájékoztató Nider 
is pusztán azt ismétli el, amit egyszer régebben a tanítójától hallott 
egy meg nem nevezett domonkos szerzetesről. Ezenkívül, a 
legkorábbi receptek, amelyek a XV századból valók, nem 
kábítószereket tartalmaznak, hanem olyan undorító, de nem 
mérgező hatású anyagokat, mint kígyók, gyikok, varangyok, pókok 
és persze gyermekek húsát; a kenőcsöket pedig többnyire nem a 
boszorkány testére kell kenni, hanem azokra a székekre és 


seprűnyelekre, amelyeken útra kel.29 Mindent egybevéve, aligha 
van több okunk ezeket a históriákat komolyan venni, mint elhinni 
azt, hogy Apuleiusnál a boszorkány Pamphile babér és kapor 
főzetének segítségével bagolytollat, -csőrt és -karmokat tudott 


növeszteni, s aztán huhogva elrepült. 10 Az igazi magyarázat 
egészen másfelé keresendő, nem a gyógyszertanban, hanem az 
antropológiában; az éjjeli boszorkányt ugyanis jól ismerik sok mai 
nem-európai társadalomban. 


A boszorkányságról szóló antropológiai irodalom óriási, és 
hallatlan ütemben növekszik, de ennek a szóbanforgó kérdésnek a 
tisztázására elég, ha J. R. Crawford Witchcraft and sorcery in 


Rhodesiat1 című könyvéhez folyamodunk. Crawford könyve, 
amely 1956 és 1962 közt boszorkányság és varázslás tárgyában 
folytatott perek bírósági jegyzőkönyvein alapszik, nagyon 
pontosan megmutatja, mit hisznek az éjjeli boszorkányokról 
Rodézia masóna népei. Azt hiszik, hogy bizonyos nők meztelenre 
vetkőznek, s úgy repülnek éjjel a levegőégen át, többnyire hiénán, 
sörényes hangyászon, baglyon vagy krokodilon ülve. Azzal a céllal 
kelnek útra, hogy ember, pontosabban holt ember húsából 
egyenek, amit a masónák, ha lehet, még nagyobb szörnyűségnek 
tartanak, mint a mi társadalmunk. A boszorkányokról azt 
beszélik, hogy frissen eltemetett hullákat ásnak ki, s megeszik a 
húsukat, de ölnek is embert, főként gyermekeket, s aztán felfalják 


őket. Közhiedelem ez a masónáknál, de ugyanezt megtaláljuk 
Afrika más vidékein, sőt Azsiában és IKKözép-, illetve Dél- 
Amerikában is. A lényeges az, hogy egyes masóna asszonyok 


magukat képzelik ebbe a szerepbe. A következő idézet egy 
Mublava nevű asszony vallomásából való: 


Ismerek egy Csirunga nevet viselő helybeli asszonyt, aki 
boszorkány. Együtt járunk éjnek idején, embereket megrontani. 
Eddig öt ilyen kiruccanáson voltunk. A vádlott egy nap a 
kunyhómba jött, s azt mondta, szeretne velem jóban lenni. Később 
újra eljött, és együtt kimentünk a földekre, s ott én a vádlott csípőjén 
néhány helyen bemetszettem a bőrét. Ezeket a sebeket én 
varázsszerrel, egy fehér orvossággal kezeltem. Ugyanaz a szer ez, 
mint amit Cacavanitól kaptam évekkel azelőtt. A vádlott ekkor 
egészen fiatal leány volt, még nem volt férjnél, s a szüleivel lakott 
együtt. Felvilágosítottam Davut, a vádlottat, hogy eszerint ő most 
már boszorkány. Azt is mondtam neki, hogy éjjelente majd járjunk el 
embereket megrontani. Csirungával és a vádlottal egyszer a férjemet 
látogattuk meg. Ők ketten, mármint Csirunga és a vádlott, eljöttek az 
én kunyhómhoz. Aznap éjjel hiénákon érkeztek. Együtt mind 
elmentünk a férjem kunyhójához. Ők azért jöttek velem, hogy a 
férjemre, Csidavára rontást hozzunk. Meg azért is, hogy a vádlottat 
tanítsuk. Nem tudom okát adni a dolognak, az egész csak úgy 
megesik velünk álmunkban. Egy kis maheót, vagyis édes sört 
öntöttünk Csidava szájába; ez rontást okozó szert tartalmazott. Aztán 
a testére is locsoltunk a szerből. Aztán eljöttünk onnan és 
lefeküdtünk. A vádlott és Csirunga aztán felült a hiénájára és 
elvágtatott az éjszakába. Három nap múlva a férjem meghalt. Nem 
sokkal később ez a két barátnőm, a vádlott meg Csirunga eljött 
hozzám éjnek idején, hiénán, majd együtt elmentünk oda, ahol a 
holttest el volt temetve. Kihantoltuk a férjem tetemét, megnyúztuk, 
kivágtunk belőle egy darab húst, s azt az én kunyhómba vittük. A 
testet visszatemettük a sírba. A kunyhómban megsütöttük a húst és 
megettük, s nagyon ízlett. Aztán elváltunk egymástól. Valamivel 
később hármasban meglátogattuk Mekét, Csidava fivérét. Mind 
hiénán mentünk oda. A krát, a falu szélén tanácskoztunk, s 
elhatároztuk, hogy megöljük Mekét. Bementünk a faluba, s őt alva 
találtuk. Mindnyájan megérintettük a kezünkkel. Másnap reggel 
Meke rosszul lett. A kin, főembere eljött hozzánk, s azt mondta, ne 


hozzunk Mekére rontást; erre mi elálltunk szándékunktól, és Meke 
életben maradt. A vádlott ezután férjhez ment, és Maranda területén 
élt. Nemrégiben a vádlott anyjával  söröztem.  Maszvirira 
tájékoztatott minket. Két nap múlva meglátogattam a vádlottat a 
lakóhelyén, ahol Maranda volt a főember. Éjjel mentem, hiénán. 
Megálltam a kunyhón kívül, ahol a vádlott aludt. A csecsemő a 
karjában volt. Kiragadtuk a kezéből, s aztán én felültem a hiénámra 
és eljöttem... Meg akartuk rontani a gyereket; hogy miért, nem 
tudom megmondani, mert csak úgy jött az egész, mintha álmodnánk. 
Összevesztünk a gyereken. Meg akartuk rontani, annyira, hogy 
meghaljon. Meg akartuk enni. Huzakodás közben egyszer sem 


ejtettük el a gyereket. Én azután visszatértem a saját králomba. . 43 


Muhbhlava vallomását nagyjában megerősítette, amit barátnője, 
Csirunga Cacavani mondott. Hogy mindkettőt helyesen tudjuk 
megítélni, szükséges itt Crawford megjegyzését is idézni: 


Azt hiszem, már csak a vallomások jellege is megcáfol minden olyan 
feltevést, hogy ezektől az állítólagos boszorkányoktól kényszerrel 
csikarták volna ki a beismerő nyilatkozatokat. A kikényszerített 
vallomásokat kelletlenül szokták tenni, s nyomban visszavonják, 
mihelyt a fenyegetés megszűnik. A vallomások [ez esetben] nem 
ilyen jellegűek voltak, s először egy határozottan kétkedő európai 
rendőr előtt hangzottak el, majd egy európai bírósági tisztviselő, s 
később egy európai bíró előtt került sor megismétlésükre, illetve 


megtételükre. Amennyiben meg tudjuk ítélni a dolgot, nincs okunk 
feltételezni, hogy a rendőrség bármennyire is befolyásolta volna 
ezeket a bőbeszédű nőket. S annak sem igen tudnánk okát adni, hogy 
az a közösség, amelyben ezek a nők éltek, miért olyan vallomásokat 
követelt volna, amilyeneket ők tettek, hiszen -— még egy 
kikényszerített vallomás esetében is — elegendő lett volna a 
boszorkányság puszta beismerése, minden bővebb részletezés 
nélkül. 


Épelméjű, lelkileg kiegyensúlyozott ember kétségkívül nem vallaná 
azt, amit ezek az állítólagos boszorkányok, még sincs okunk 
feltételezni, hogy bármelyikük is elmebeteg lett volna. Mindenesetre 
elég épelméjűnek tartották őket ahhoz, hogy vallomást tehessenek, 
vagy vádlottként bíróság elé állhassanak, és egyébként sem igen 
lehetséges, hogy egy faluban egyszerre több nőn is ugyanaz az 


elmebaj törjön ki, azonos tünetekkel. 4 


Világos, hogy ez a dolog lényege: ezek a vallomások pontosan 
megfelelnek azoknak az elképzeléseknek, amelyek a masónák közt 
az éjszakai boszorkányokról széles körben elterjedtek. Tetteik is 
mind kizárólag elképzelt cselekedetek voltak, az emberevés 
csakúgy, mint a hiénán való lovagolás; Csidava holttestét a 
rendőrség exhumálta és orvosilag megvizsgáltatta, és nyomát sem 
találták semmiféle külső beavatkozásnak. Másrészt viszont arra 
sem vall semmi, hogy e képzelődéseket kábítószerek okozták volna. 
Egyszerűen csak a kollektív fantáziálás lett úrrá ezeken a nőkön, 
olyannyira, hogy éjszakai boszorkánynak hitték magukat: ,, Nem 
tudom okát adni a dolognak, az egész csak úgy megesik velünk 
álmunkban... hogy miért, nem tudom megmondani, mert csak úgy 
jött az egész, mintha álmodnánk". 


Mindezek figyelembevételével új jelentésük lesz azoknak a 
megállapításoknak, amelyeket Carlo Ginzburg olasz tudós közölt I 


Benandanti című rendkívül érdekes könyvében.§2 Ginzburg 
levéltári kutatásai során felfedett egy, a XVI. század végén Itália 
észak keleti részén, az Udine közelében fekvő Friuliban 
tevékenykedő ellen-boszorkányokból alakult különös társaságot. 
Ezek a parasztok azt tekintették feladatuknak, hogy a 
kántorböjtök — idején — elmenjenek — és  megküzdjenek — a 
boszorkányokkal, akik terméketlenné akarták tenni a földeket, és 
még gyermekeket is akartak ölni. Nemcsak lovak, hanem kecskék, 
vagy macskák is lehetettek a paripáik, a fegyverük pedig 
kaporkóró volt, s a csata kimenetelétől függött, bőséges lesz-e a 
következő év, vagy ínséges. Ginzburg ebből arra következtetett, 


e 


hogy egy ősrégi termékenységi kultusz még élő maradványára 


bukkant; más szerzők is átvették ezt az ötletet, és 


továbbfejlesztették.16 Ám Ginzburg anyagában semmi sincs, ami 
egy ilyen következtetést indokolna. 


A benandanték valamennyi élményüket -—- a lovaglást, a 
boszorkányokkal vívott harcot, a termés és a gyermekek 
megmentését — mind transzállapotban élték át. A benandanték, 
ahogy ezt maguk ismételten kijelentették, merevgörcsös állapotban 
mentek át ezeken az élményeken, a szóbanforgó idő alatt 
mozdulatlanul feküdtek ágyukban, teljes kábultságban. 


Mint mondták, a lelkük szállt ki, s ment harcba, s valóban, ha 


egy lélek nem tért idejében vissza, a test meghalt. Sőt, az 
embereket álmukban hívták el, hogy a benandanték közé álljanak; 
angyal hozta a felszólítást, akit aranyszínűnek írtak le, az 
oltárképek angyalaihoz hasonlóan, s a csata alatt ugyanez az 
angyal állt a benandanték zászlajánál. 


A benandanték feltétlenül hittek abban, hogy élményeik 
valóságosak és kollektívek, de azt egy pillanatig sem akarták 
elhitetni, hogy fizikailag valóságos élmények; a boszorkányokról is 
azt mondták, hogy csak a lelkük harcol. Akár a masóna 
asszonyoknak, nekik is ,csak úgy jött az egész, mintha 
álmodnának?. Egyébként, benandante csak abból lehetett, aki 
burokban született; ez afféle hídnak számított, amelynek 
segítségével a lélek a köznapi világból a szellemek világába tud 
átjárni. 

Amit Ginzburg a XVI. századi levéltári anyagában talált, 
valójában helyi változata volt annak, ami századokkal korábban 
Diana, Heródiás vagy Holda követőinek volt a szokványos 
élménye. Semmi köze ennek ahhoz a termékenységgel kapcsolatos 
, ősi vallás?"-hoz, amelyre Margaret Murray és hívei alapozzák 
elméletüket. Csak azt illusztrálja ez is, hogy az egyes embereknek 
nemcsak az ébrenlétük idején támadó gondolatait, de még 
transzállapotukban szerzett élményeit is milyen erősen 
meghatározhatják annak a társadalomnak az általánosan 
elfogadott hiedelmei, amelyben élnek. 


Ezzel csak azt ismételjük kissé korszerűbb formában, amit a 
művelt emberek jóformán a középkor végéig magától értetődőnek 
fogadtak el. Mint láttuk, a XIV. század végéig a művelt emberek 
általában, kivált pedig a főpapok, teljesen tisztában voltak azzal, 
hogy a nőknek ezek az éjszakai útjai, akár jótékony, akár ártó 
szándék vezette őket, pusztán a képzelet világában zajlottak le. De 
a XVI., s méginkább a XVII. században már nem ez volt a helyzet. 
És ez tette lehetővé a nagy boszorkányüldözést: a boszorkányok 
üldözése csak ott és akkor válhatott tömegessé, ahol és amikor 
maguk a hatóságok is valóságként fogadták el az éjszakai utakat. 
Ilyen utazások nélkül ugyanis nincs boszorkányszombat. 


Kérdés, mi indított el egy ilyen nagyméretű szemléletváltozást. 


A nagy boszorkányüldözés 


Kialakulása 


1. 


A boszorkányüldözők leghíresebb kézikönyvének, az 1486-ban 
kiadott Malleus Maleficarumnak eltúlozták a jelentőségét. A 
boszorkányüldözés legintenzívebb szakasza, amelyben Európa 
különböző térségeiben egymás után rendre tömegesen lángoltak fel 
a máglyák, csak a következő évszázad vége felé kezdődött. A 
boszorkány sztereotípiája viszont már fél évszázaddal a Malleus 
megjelenése előtt kialakult, teljesebb és ijesztőbb formában, mint 
amilyennek magában a Malleusban látjuk. A Malleusban alig esik 
szó a boszorkányszombatról, vagy az éjszakai repülésről, pedig az 
1420-as, 1430-as évektől kezdve mindkettőnek fontos szerep jut a 
perek jegyzőkönyveiben. 


Ezek a perek a valdensek üldözésének a melléktermékei voltak, 
ami azt jelenti, hogy leggyakrabban olyan területeken fordultak 
elő, ahol valójában éltek, vagy úgy hitték, hogy élnek még a 
valdensek kis elszigetelt csoportjai. Mint láttuk, a XV. században 
ezek már főként hegyvidékek voltak, a francia és a svájci 
Alpokban ugyanis egész települések születtek odamenekült 
valdensekből. Ez a körülmény adott tápot annak a feltevésnek, 
amelyet Joseph Hansen fogalmazott meg először, de amely még ma 
is népszerű: az éjszakai boszorkányról kialakult elképzelést jórészt 
a sajátos hegyvidéki életkörülmények határozták meg. 1 Az igazság 
az, hogy ez az elképzelés a középkorban rendkívül széles körben 
élt, a legkevésbé sem csak a hegyvidéki emberek közt, amint ez 
világosan kiderül az előző fejezetből. S amikor ez az elképzelés 
meggyökeresedett az egyházi és világi bírák gondolkozásában is, 
ennek következményei ugyanolyan gyorsan mutatkoztak meg a 
sűrűn lakott sík vidékeken, mint az Alpok messzi völgyeiben. Egy 
újfajta bírói eljárás alakult ki, s ennek a legkorábbi példái az 
Alpoktól Lyon környékéig, Normandiáig és Artoisig mindenütt 
megtalálhatóak. 


Ezekben a perekben a felkutatási, inkvizíciós módszert 
alkalmazták, bár nem feltétlenül az Inkvizíció kezdeményezésére; 
inkvizítoroknak, püspököknek és világi bíráknak egyaránt volt 
közük hozzájuk, néha külön-külön, néha együttesen. Például a 
legkorábbi per is jobbára világi ügy lehetett a jelek szerint. 1428- 
ban a svájci Valais kanton parasztfalvainak lakói — igaz, 
hűbérurak, a sioni püspök irányításával — úgy határoztak, hogy 
azt, akit több mint két személy vádol boszorkánysággal, le kell 
tartóztatni, s ha önként nem vall, meg kell kínozni, s az így szerzett 
vallomás alapján meg kell égetni. Körülbelül tíz évvel később írta 
Hans Fründ, luzerni krónikás, hogy abban az évben, 1428-ban 
szabályos boszorkányüldözés kezdődött a Rhőne-tól délre fekvő 


két völgyben, a Val d" Anniviersben és a Val d"Hérens-ban.? E per 
némel"ik vádlottjából kicsikart vallomásban jelenik meg először a 
repülni tudó, ördögimádó boszorkány képe, amely azután 
meghatározó — fontosságú lesz a nagy  boszorkányüldözés 
szempontjából. 


Alkalmazták a tortúrát, méghozzá olyan könyörtelenül, hogy 
sokan, akik nem voltak hajlandók hamisan vallani, ebbe haltak 
bele. De nem mindenki rendelkezett ilyen nagy jellemerővel, s az a 
kép, amely az ő megnyilatkozásaikból alakult ki, iszonyú volt, 
egyszersmind sokrétű. Részben a rituális vagy szertartásos 
mágiával kapcsolatos hagyományos tévképzetek tükröződnek 
benne. Ezek szerint az évek során sok férfi és nő tagadta meg 
ünnepélyesen Istent, a szenteket és az egyházat, s az Ördögnek 
kötelezte el magát, s egy birkát vagy bárányt adott neki évi 
járandóságképpen, vagy teste egy részét ígérte oda, ami majd 
halála után lesz átvehető. Mindez Bonifác pápa, Guichard püspök 
és Alice Kyteler perét juttatja eszünkbe. Azok a képességek 
viszont, amelyeket az Ördög ad viszonzásul, nagyrészt a paraszti 
maleficiumok ősi világából valók: képesség, amellyel embereket 
vagy állatokat betegséggel, vagy halállal lehet sújtani; képesség, 
amellyel férfiakat impotenssé, nőket meddővé lehet tenni; 
képesség, amellyel el lehet apasztani a tehenek tejét, és el lehet 
pusztítani gabonaföldeket. 


Ám a kép egyéb vonásai nyilvánvalóan más forrásból 
származnak, az éjszakai boszorkányokra vonatkozó 
elképzelésekből. Az Ördög ugyanis, aki általában egy fekete állat 
képében jelenik meg, híveinek adott egy kenőcsöt, hogy azzal 
kenjenek be székeket, s így azokon repülve mehetnek majd egyik 
faluból a másikba; de néha maga szállította őket hegytetőről 
hegytetőre. Akárcsak Diana csapata, az Ördögnek ezek a követői is 
be-betörtek az emberek pincéibe, s megitták a legjobb borukat; de 
ezek egyszersmind strixek is voltak, akik gyermekeket öltek, 
sütöttek és ettek meg, a sajátjaikat éppúgy, mint másokéit. Ez éjjeli 
összejöveteleken történt, amelyeken az Ördög is rendszeresen 
megjelent, s prédikált híveinek, arra intve őket, hogy ne járjanak 
templomba, és soha papnak ne gyónjanak. A boszorkányszombat- 
képzet e legkorábbi megfogalmazásának az lett az eredménye, 
hogy sok férfit és nőt megégettek, akiknek a számát a krónikaíró 
hol százra, hol meg kétszázra teszi, de biztos, hogy ez a szám 
magas volt. 


Az Alpok francia oldalán a pereket legtöbbször az Inkvizíció 
kezdeményezte, amelynek a hivatalnokai ezen a vidéken a 


ferencesek voltak, nem a domonkosok.? A Briancon-környéki 
hegyek Freysinniére, Argentiére, Valpute és Valcluson nevű négy 
völgyében már egy évszázada éltek ott letelepedett valdens 
családok. Most ezeknek az eldugott vidékeknek az egész lakossága 
gyanúba került, méghozzá nemcsak az eretnekség, hanem az 
újfajta boszorkányság gyanújába is. 


Akárcsak Valais-ben, a sztereotípiának itt is van még némi köze 
a rituális vagy szertartásos mágia hagyományához. Az Ördög, 
vagy egy alsóbbrendű démon csak akkor jelenik meg, ha előbb 
megidézik; önszántából nem mutatkozik, s nem fordítja figyelmét 
a leendő boszorkányra, mint majd a későbbi boszorkányperekben. 
Továbbá a boszorkány éppúgy lehet férfi is, mint nő. Thomas 
Bégue, akit 1436-ban kivégeztek, bevallotta, hogy megidézett egy 
démont, háromszor szólítva , Mermet diable?-t, amire Mermet 
meg is jelent, először fekete macska képében, majd mint feketébe 
öltözött öreg néger, akinek szarvak vannak a lábán. Hugues 
Brunier özvegye, Jeannette beismerte, hogy megidézett egy Brunet 
nevű démont, aki először fekete kutya, majd szintén feketébe 
öltözött néger alakjában öltött testet; az asszony minden május 
elsején fekete kakast áldozott neki. Más démonok, ha megidézték 
őket Guillemet vagy Griffart és hasonló neveken is, először 
általában fekete macska, vagy fekete varjú formájában jelentek 
meg, aztán négerré változtak át. Mindez még nagyon közel áll 
Alice Kyteler világához és az ő néger Robinjához, a , Mesterség 
Fiá"-hoz. 


Most azonban sokkal nagyobb teret nyert a hit megtagadása, 
méghozzá a csoportosan elkövetett hittagadás. Itt most nem az 
Isten vagy az egyház időleges megtagadásáról van szó. A démon, 
ha már egyszer megidézték, teljes átállást követel: végérvényesen 
meg kell tagadni Krisztust, jelképes cselekedettel, például a kereszt 
megtaposásával vagy leköpésével, hódolattal kell adózni neki 
magának, vagy urának, az Ördögnek; nagyon gyakran még azt is 
megköveteli a démon, hogy a hozzá pártoló személy áldozza fel 
saját gyermekeit. Akárcsak Alice Kyteler esetében, az Ördög, vagy 


az őt szolgáló démon nemileg közösül híveivel, szükség szerint 
változtatva nemét; de még tovább is mehet: az Ördög bélyege, az 
emberek húsára égetett jegy, amelynek majd olyan fontos szerepe 
lesz a nagy boszorkányüldözésben, már e perek némelyikében is 
felbukkan. 


Legkivált pedig a boszorkányszombatról, vagy ahogy általában 
hívták, a , zsinagógá"-ról kialakult elképzelés minden képtelen 
részletére kiterjedő leírására most kerül sor először. Az Ördög, 
vagy a neki alárendelt démon gondoskodik annak a lehetőségéről, 
hogy a  férfi- . és — nő-boszorkányok — eljuthassanak a 
boszorkányszombat színhelyére, bármilyen távol van is. Egyesek 
kis fekete lovat kapnak, mások pej kancát, ismét mások valamilyen 
különös, agárszerű állatot, de a legtöbben csak egy botot és egy kis 
kenőcsöt, amivel azt bekenjék, s így felszerelkezve aztán repülnek, 
szélsebesen. A boszorkányszombaton démonok és boszorkányok 
együtt lakomáznak, magának az Ördögnek az elnökletével, aki 
megjelenhet fekete macska képében, de a saját pokolbeli alakjában 
is, koronásan, fekete öltözetben, csillogó szemmel. A boszorkányok 
letérdelve hódolnak neki. Beszámolnak azokról a maleficiumokról 
is, amelyeket a legutóbbi boszorkányszombat óta követtek el, s az 
Ördög ezeket mérlegelve dicséri vagy feddi meg őket, és újabb 
rontásokra ad utasítást. Egy frissen megölt gyermek -— gyakran 
valamelyik boszorkány gyermekének -— a húsát megsütik, hogy 
abból elkészíthessék a rontáshoz szükséges porokat, majd a 
démonok és a boszorkányok közös táncot járnak, amihez az Ördög 
veri a dobot vagy fújja a dudát. Végül mindegyik boszorkány 
közösül a maga démon-párjával, s végül kakasszókor szétoszlik a 


társaság, s a boszorkányok mágikus paripáikon hazatérnek.§ 


Egyáltalán nincs okunk azt hinni, hogy azok a férfiak és nők, 
akik ezeket a furcsa tetteket beismerték, többségükben valdensek 
voltak. Inkább úgy látszik, hogy a valdensek üldözése közben mind 
az egyházi, mind a világi hatóságok ismételten olyan személyekre, 
főleg nőkre akadtak, akik olyan dolgokat hittek magukról, amik 
pontosan beleillettek az eretnekekről évszázadok óta kerengő 
történetekbe. . A — közös mozzanat — a — kannibalisztikus 
csecsemőgyilkosság gondolata volt. Széles körben élt az a hiedelem, 


hogy az eretnekek éjszakai összejövetelein rendszeresen esznek 
csecsemőket vagy kisgyermekeket. Ugyancsak széles körben 
elterjedt, hogy bizonyos nők csecsemőket ölnek és esznek meg, 
szintén éjszaka, sőt egyes nők saját magukról hitték ezt. A két 
hiedelemkör sajátos egybeesése hozta azt, hogy az eretnekek 
üldözői azokban a históriákban, amelyeket a megtévesztett nőkből 
kicsikartak, a — kannibalisztikus — csecsemőgyilkosságot — űző 
eretnekekről szóló hagyományos történetek igazolását vélték 
megtalálni. 


Nemcsak igazolva látták ezeket a történeteket, de 
továbbfejlesztésükre is indíttatva érezték magukat. Feltételezték 
ugyanis, hogy ezek az állítólagos emberevő nők repülve mennek 
szörnyű teendőiket elvégezni. Egy repülni tudó eretnekszekta 
eszméje pedig nagyon hasznosnak mutatkozott: magyarázatául 
szolgálhatott azoknak a gyűléseknek, amelyek gyakoriak voltak, 
sokszor nagyon népesek is, amelyeket azonban soha senki sem 
látott. Már 1239-ben, Chálons-sur-Marne-ban az inkvizítor, 
Robert de Bougre — Marburgi Konrád francia párja — addig 
kínoztatta egyik női áldozatát, míg csak azt nem vallotta, hogy a 
levegőben repülve járt el a több száz mérföldnyire fekvő Milánóba, 


hogy ott az eretnekek lakomáján felszolgáljon.? Ennek a 
történetnek akkor nem volt keletje, két évszázad múlva viszont 
igen. És ebben döntő jelentősége volt az éjszakai boszorkányokról, 
valamint a többi éjjel repülő nőkről, az , éjszaka hölgyei"-ről, 
Diana, Heródiás, vagy , Signora Oriente? követőiről kialakult 
elképzeléseknek. 


A XV. század folyamán az inkvizítorok és a világi hatóságok 
kezdték egybeolvasztani ezeket a változatos képzeteket az 
ördögimádó, orgiasztikus, csecsemőgyilkos szektáról kialakult 
sztereotípiával. Néhány, a tipikustól eltérő inkvizítor — Marburgi 
Konrádtól Alberto Cattenóig — olyan adatokkal szolgált, amelyek 
látszólag igazolták ezt a sztereotípiát, s ez azért sikerült nekik, 
mert az , inkvizíciós?" eljárással dolgoztak, s kivált, mert 
kínvallatást alkalmaztak. A kilkennyi Ledrede püspök és Greyerzi 
Péter svájci bíró a maleficiummal, valamint a rituális mágiából 
kölcsönzött elemekkel bővítette a képet; a tortúra itt is megtette a 


magáét. Azután az éjszakai repülés jött hozzá. Az előző 
századokban ezt az elképzelést a tanult emberek nem fogadták el, 
most azonban már más volt a helyzet. Az emberevés céljából tett 
éjszakai utak nemcsak beleillettek a meglévő sztereotípiába, hanem 
még hihetőbbé is tették, ezért nagyonis kapóra jöttek azoknak, 
akik eretnekek felkutatásával és perbe fogásával foglalkoztak. A 
történeteket, amelyekkel egyik-másik vádlott önként szolgált, a 
többieknek meg kellett erősíteniük, s e célból megint csak a kínzást 
alkalmazták. Végül már közhelyszámba ment, és a társadalom 
nagyobb része is elfogadta, hogy vannak eretnekek, akik nemcsak 
az eretnekeknek hagyományosan tulajdonított szörnyűségeket 
művelik, hanem ezenkívül repülve jutnak el éjjeli gyűléseikre. A 
közfelfogás szerint minden efféle tevékenység a valdensekre volt 
jellemző, amit franciául külön szóval is neveztek, Vauderie-nek. 
Valójában itt egy új bűntényt találtak fel, amit később a jogászok 
szaknyelven crimen magiaenak hívtak. 


Bár a valdensek üldözése a hegyvidékeken folyt a leghevesebben, 
a legkevésbé sem korlátozódott csak e területekre, ahogy a 
boszorkányperek sem. 1438-ban a La Tour du Pinből való Pierre 
Vallint fogták perbe boszorkányság miatt, aki a tournoni földesúr 
jobbágya volt; ez a Lyontól délre és délkeletre eső terület alig 200 
méter magasan fekszik a tenger szintje fölött. Ez a per két 
szempontból érdekes: egyrészt azt tanúsítja, milyen szorosan 
együttműködtek a világi és egyházi hatóságok az újonnan feltalált 
bűntény üldözésében, másrészt, hogy az újfajta 
boszorkányperekből miért lehettek könnyen tömeges perek. A per 
két menetben zajlott le: az elsőben a vienne-i püspök és az 
Inkvizíció tisztségviselői emeltek vádat és hoztak ítéletet Pierre 


Vallin ellen, a másodikban a tournoni földesúr prokurátora.ő A 
vádlott már az első perben bevallotta, hogy testestől-lelkestől 
elkötelezte magát egy Belzebut nevű démonnak, jó hatvanhárom 
évvel azelőtt, s rendszeresen egy boton lovagolt a , zsinagógá"-ra, 
vagyis boszorkányszombatra, ahol gyermekeket ettek. A második 
perben a világi hatóságok neveket igyekeztek kiszedni a 
szerencsétlen emberből, olyan boszorkánytársakét, akik ugyancsak 
boton lovagoltak a boszorkányszombatra. Pierre Vallint már 


előzőleg is megkínozták, s voltaképpen már halálra is ítélték; 
ezúttal újból megkínozták, hogy a kívánt adatokat megtudják tőle. 
Végül mondott is vagy tíz nevet. Figyelemreméltó, hogy ezek 
többségükben férfiak nevei voltak, és hogy a vallatói főként papok, 
egyházi személyek, nemesek és gazdag emberek nevét igyekeztek 
kikényszeríteni belőle. Még nem jött el annak az ideje, hogy a 
boszorkányszombatra szinte kizárólag nők járjanak, és pedig 
parasztasszonyok. 


1453-ban és 1459-ben két, nagy feltűnést keltő per zajlott le 
Észak-Franciaországban. Az elsőnek, a normandiai Evreux-ben 
Guillaume Adeline, a teológia neves tudora, egykori párizsi 
professzor volt a vádlottja, a bíróság pedig egy inkvizítorból és az 


evreux-i püspök megbízottjából állt./ A vád szerint Adeline-nél 
találtak egy olyan írásbeli szerződést, amelyet ő a Sátánnal kötött, 
s ez őt arra kötelezte, hogy  prédikációiban cáfolja a 
boszorkányszombat valóságát, minek következtében a bírák nem 
érezték fontosnak a boszorkányszombat résztvevőinek üldözését, 
éppen ezért ezeknek a száma megnövekedett. Adeline végül 
nemcsak azt vallotta be, hogy ilyenféle egyezséget kötött a 
Sátánnal, hanem azt is, hogy ő maga szintén rendszeresen eljárt a 
boszorkányszombatokra, seprűnyélen repülve. Látott ő ott egy 
Monseigneurnek hívott démont, aki olykor bakkecske alakját vette 
fel, s ilyenkor Adeline a farka tövét csókolta meg hódolata jeléül. 
Akik a boszorkányszombatra eljártak, kötelesek voltak a 
keresztény hitet — minden — vonatkozásában ünnepélyesen 
megtagadni. Adeline-t, talán személyes kiválósága okán, talán, 
mert a caeni egyetem pártfogását élvezte, nem halálra ítélték, 
hanem pincebörtönben, kenyéren és vízen töltendő életfogytiglani 
fogságra. Négy évig élt ezen az étrenden, amikor holtan találták 
zárkájában, imádkozó testhelyzetben. 


Azt a csoportot, amelyhez Adeline a vád szerint tartozott, 
valdensek szektájaként emlegették, de ekkorra ez a kifejezés már 
általában a , boszorkányok" szinonímájaként volt használatos. A 
boszorkányszombaton, vagy (ahogy ez esetben mondták) a 
, valdensek zsinagógájá"-n való részvétel számított fontosnak; 
maleficiumról szó is alig esik. Ugyanez áll a leghíresebb XV. 


századi boszorkányperre, az arrasi Uauderie-re. Ez az ügy is 
élénken példázza, hogy egyetlenegy személy elleni eljárás is 
tömegper elindítója lehetett, ha a vizsgálatot az inkvizíciós 
módszerrel vezették olyan hatóságok, amelyek valóságnak 


fogadták el az éjszakai repülést és a boszorkányszombatot.? 1459- 
ben  Langres-ban egy  remetétől, mielőtt  boszorkányként 
megégették, kínzással kicsikarták azoknak a nevét, akiket ő a 
boszorkányszombaton látott. Ezek közt volt egy fiatal douai-i 
prostituált, és egy idős arras-i festő és költő, aki a Szűz Máriát 
dicsőítő verseivel szerzett magának hírnevet. Az ügyet az arrasi 
inkvizítor vette azonnal kezébe, de hamarosan két másik 
domonkosé lett a főszerep: Jean, beiruti címzetes püspöké, aki 
koadjutorként látta el a távollévő arrasi püspök teendőit, és 
Jacgues du Boys-é, aki a jogtudomány doktora volt, egyszersmind 
a Domonkos-rend egyetemes káptalanjának a dékánja. Mindkét 
vádlott további személyeket nevezett meg, akik eljártak a 
boszorkányszombatra; a következő lépés az volt, hogy ezeket is 
letartóztatták, s addig kínozták, míg nem vallottak terhelően sok 
más személyre is. Du Boys és a beiruti püspök követelésére 
elkezdődtek az égetések. Ők ketten váltig azt hangoztatták, hogy 
aki ellenzi az égetéseket, nyilvánvalóan maga is boszorkány, és 
hogy aki segíteni merészel a foglyokon, ugyancsak megégetendő. 
Nézetük szerint a keresztény világ tele volt boszorkányokkal; sok 
püspök és bíboros, sőt a névleg keresztény emberek teljes 
egyharmad része titokban boszorkány volt. Az égetések előtt az 
inkvizítor — prédikált, és ismertetett egy leírást a 
boszorkányszombatról. Amikor a foglyoktól megkérdezték, hiteles- 
e a leírás, mind igennel válaszoltak, de aztán, amikor az inkvizítor 
átadta őket a világi hatóságoknak megégetésre, jajveszékelni 
kezdtek, hogy kegyetlenül rászedték őket. Korábban ugyanis azt 
ígérték nekik, hogy ha beismerő vallomást tesznek, mindössze egy 
rövid zarándokút lesz a bűnhődésük, s csak akkor égetik meg őket, 
ha makacsul tagadnak. Amikor fellobbantak körülöttük a lángok, 
még akkor is azt kiáltozták, hogy sose voltak a hauderie-n, és hogy 
vallomásaikat kínzással és hamis ígéretekkel csikarták ki belőlük. 


Folytatódtak a letartóztatások, s az érintettek közt volt Arras 
néhány leggazdagabb polgára is. Rémület lett úrrá a városon, mert 
senki sem tudhatta biztosan, nem ő lesz-e a soron következő. Arras 
gazdasági élete is megsínylette a dolgot; ezt a nagy iparos várost 
érzékenyen érintette, hogy kereskedői elvesztették hitelüket. Végül 
a perekben elhangzott vallomások szövegét Brüsszelben a 
burgundiai herceg elé terjesztették, aki nyomban megtanácskozta 
az ügyet egy sereg egyházi emberrel, köztük a louvaine-i egyetem 
tudoraival. Kétségek merültek fel atekintetben, hogy van-e 
boszorkányszombat a valóságban, de döntésre nem jutottak. A 
herceg ezért szigorúan gyakorlatias lépésre határozta magát: 
elküldte hírvivőjét azzal, hogy minden kihallgatáson legyen jelen. 
A letartóztatásopoknak nyomban végük szakadt, bár a vádlottak 
listájáról korántsem fogytak el a nevek. Négy per volt ekkor még 
folyamatban, s az ítéletek következetlensége jól mutatja azt a 
zavarodottságot, amely a bírák elméjén uralkodott; egy per 
ugyanis égetéssel végződött, egy másik olyan ítélettel, ami 
voltaképpen életfogytiglani fogságot jelentett, kettőben pedig csak 
bírságot róttak ki, igaz, rendkívül súlyos bírságot, amelyet részben 
az Inkvizíciónak, részben a különböző világi tisztségviselőknek 
voltak kötelesek fizetni a vádlottak. A beiruti püspök és Jacgues du 
Boys hiába unszolta az inkvizítorokat az üldözés folytatására; az 
inkvizítorok . nemet . mondtak. Sőt magatartásukkal azt 
tanúsították, hogy már maguk sem hittek a boszorkányszombatról 
szóló históriákban. Egy nő többszöri tortúra után bevallotta, hogy 
járt a boszorkányszombatra, s annak rendje és módja szerint 
máglyára is ítélték az egész első csoporttal együtt, de mert az 
eretneksüvege nem készült el idejében, elhalasztották a kivégzését, 
s most, az elvi álláspont megváltozása után, pusztán csak 
száműzték az egyházmegyéből, és egy rövid zarándokút 
megtételére kötelezték. 


A dolognak ezzel még nem lett vége. A letartóztatottak közt volt 
az öreg Payen de Beaufort lovag, az artois-i tartomány egyik 
leggazdagabb családjának a feje. Ő azonnal a párizsi parlement- 
hoz fellebbezett, s bár fellebbezését nem méltatták figyelemre, és 
válasz nélkül elfektették, voltak fiai, akiknek módjukban állt 
tovább vinni az ügyet. Az üldözésnek ekkorra már amúgyis 


úgyszólván teljesen vége lett, s lehetőség nyílott arra, hogy De 
Beaufort-t és más foglyokat Arrasból a párizsi Conciergerie-be 
vigyenek át. Ezzel egy olyan törvényes vizsgálat vette kezdetét, 
amelyben első ízben kapott mindkét fél alkalmat arra, hogy 
meghallgassák. Az egész ügy fő mozgatója, Jacgues du Boys 
hirtelen megőrült, s egy éven belül meghalt. Maga a vizsgálat 
mindazzal a huzavonával folyt, amelyről a parlement híres volt, s 
eltartott vagy harminc évig. 1491-ben, amikorra az érdekeltek már 
szinte mind meghaltak, parádés körülmények közt egy végzés 
felolvasására került sor Arrasban, pontosan azon a helyen, ahol 
annakidején az ítéleteket hirdették ki. A vádlottakat és elítélteket 
szabályszerűen rehabilitálták, üldözőiket pedig, mármint azokat, 
akik még éltek közülük, bírsággal sújtották; az összeget részben 
arra kellett fordítani, hogy minden évben mondjanak misét az 
áldozatok lelkiüdvéért, illetőleg, hogy egy keresztet állítsanak fel 
ott, ahol megégették őket. Bárki, aki hisz — akár Montague 
Summers, — akár — Margaret . Murray hatására - a 
boszorkányszombat valóságában, okosan tenné, ha elgondolkozna 
a párizsi parlement ítéletén, amelyet Arras-ban hirdettek ki 
nyilvánosan, az ott összegyűlt hallgatóság zajos tetszése közepette. 


2. 


Ezekben a XV. századi perekben gyökeresen megváltozik az 
ügyekben közreműködő démon szerepe. Az előző századi perekben 
a démon még többé-kevésbé alárendeltje volt annak az embernek, 
aki megidézte. Bonifácról, Guichard-ról, s még Kyteler asszonyról 
is úgy képzelték, hogy démonaik készen állnak a szolgálatukra, s 
parancsaiknak engedelmeskednek, még ha megjelenni csak 
bizonyos áldozatok ellenében hajlandók is. Vallin vagy Adeline 
esetében már nem erről van szó. Vallin testestől-lelkestől odaadja 
magát a démonának, s engedelmesen szolgálja hatvanhárom éven 
át, urának szólítja, letérdel előtte, s hódolata jeléül megcsókolja a 


bal kezét, évdíjat fizet neki készpénzben, s még tulajdon csecsemő 
leányát is odaadja neki, hogy azt megölje. Adeline azzal fejezi ki 
hódolatát kecskedémonjának, hogy a farka tövét csókolgatja, s 
írásbeli szerződést köt a Sátánnal. A francia Alpokban lefolytatott 
perekben egyéb új mozzanatokkal is találkozunk, amelyek majd a 
XVI. és XVII. századi nagy boszorkányüldözés idején válnak 
egészen megszokottá: férfiak, nők azt vallják, hogy démonokkal 
közösülnek a boszorkányszombaton, s hogy ki-ki titkon a saját 
démonával is közösül. És a démonok itt is egyre inkább az 
embereken uralkodó félként jelennek meg; a boszorkányt olykor — 
akár férfi, akár nő — még az Ördög bélyegével is megjelölik. 


Vagyis, gyökeres szerepváltás kezdődött el: a démon szolgából 
úrrá alakul át. A XVI. és XVII. századi boszorkányperekben már 
ebben a minőségében jelenik meg, és ha a boszorkány nő, szexuális 
vonatkozásban is a démon az úr. Ez a változás elsősorban azt 
tanúsította, hogy az emberek egyre inkább megszállottai lettek a 
Sátán és a démoni seregek eszméjének, egyre erősebben érezték 
halálos vonzerejüket és lenyűgöző hatalmukat. De az is igaz, hogy 
az uralkodó démon már bizonyos sajátos régi hagyományokból 
származó, — kialakult fogalom volt, s ez nyilvánvalóan 
megkönnyítette a változást. 


Az a gondolat például, hogy egy ember szerződésre léphet a 
Sátánnal vagy egy neki alárendelt démonnal, korántsem volt új. 
Felmerül ez már egy olyan történetben, amely Nagy Szent Vazul 
caesareai püspökről, a görögkeleti egyház IV. századi vezető 
alakjáról szól. Egy rabszolga varázslótól kér segítséget ahhoz, hogy 
egy szenátor leányának a szerelmét elnyerje. A varázsló 
intézkedésére az Ördög éjjel megjelenik egy pogánynak a sírjánál; 
ott a rabszolga megtagadja keresztségét, Krisztust, és írásban 
elkötelezi magát az Ördögnek. Az Ördög végrehajtja az alkuban 
vállalt kötelezettségeit, de akkor közbelép Vazul. Az ő imáinak 
jóvoltából az írásos kötelezvény valamilyen csoda folytán az 
Ördögtől őhozzá kerül. Ő széttépi az ott összegyülekezett emberek 


előtt, s ezzel kimenti a rabszolgát az Ördög karmaiból.? 


Ez a történet széles körben vált ismertté Európában is, egy 
hasonló kisázsiai legenda azonban még nagyobb visszhangot 
váltott ki. Ezt eredetileg a görögkeleti egyház egy pátriárkája, 
Eutükhiosz beszélte el, aki azt állította, hogy szemtanúja volt a 
különös eseményeknek. A VI. században, Nagy Jusztinianosz 
bizánci császár uralkodása idején, élt Kilikiában egy Theophilosz 
nevű ember. Ő az adai egyház sáfára volt, s általában úgy 
vélekedtek róla, hogy püspökségre méltó, de az ellenségei által 
terjesztett rágalmaknak köszönhetően tisztéből elmozdították. 
Elkeseredésében egy zsidó varázslóhoz fordult segítségért, aki úgy 
intézte, hogy személyesen találkozhasson az Ördöggel. Theophilosz 
aláírt egy okmányt, amelyben megtagadta Krisztust és a szenteket, 
s elkötelezte magát az Ördögnek, aki erre visszahelyeztette 
tisztébe. Ám akkor a keserű bűntudat és bűnbánat évei 
következtek, míg csak a Szűzanya meg nem könyörült rajta, s 
közben nem járt Istennél, s a veszedelmes okmányt csoda folytán 


elragadták az Ördögtől.10 Theophilosz históriája, amelyet a VIII. 
században görögből latinra fordítottak, a X. században latin 
nyelven versbe szedtek, sok színdarab cselekményének szolgált 
forrásául a középkor kései szakaszában. A XIII. századtól kezdve 


ez volt az egyik legismertebb és legkedveltebb legenda. 11 


Más jelek is azt mutatják, hogy a késő középkorban az 
embereket egyre jobban elbűvölték az efféle történetek. 1180 körül 
az angol Walter Map egy bizonyos Eudót említ, akit anyagi javak 
ellenében sikerült rávenni arra, hogy az Ördögöt ismerje el 


urának.12 És természetes, hogy 1220 körül Heisterbachi 
Caesariusnak is van mit elmesélnie novíciusa okulására. O két 
olyan varázslóról tud, aki csodáival rászedte a besanconi 
csőcseléket, míg csak egy pap meg nem idézte az Ördögöt, s rá nem 
jött a varázslók hatalmának forrására. Ők korábban szerződést 
írtak alá az Ördögnek, s mind a ketten magukkal hordták ennek 
egy-egy példányát a hónuk alatt, a bőrük alá varrva. A püspök 
nyomban kivágatta ezeket a becses okmányokat, s ezután már 


minden nehézség nélkül meg lehetett égetni a két varázslót. 3 Ez 
mind csak koholmány volt, de nem feltétlenül tekintették annak; 


nem meglepő tehát, hogy amikor a boszorkányüldözés igazából 
elkezdődött, az Ördöggel kötött szerződésnek fontos gyakorlati 
szerep jutott. 


Az az elképzelés sem volt új, hogy a démonok emberekkel 
tudnak közösülni. Bár a Biblia csak egyetlenegy példát említ az 


ilyen kevert fajtájú párzásra, s az az egy is kétes értékű, a római 
irodalom és mitológia láthatólag sok ilyennel szolgált. Szent 
Ágoston merő pimaszságnak tekintette, ha valaki tagadta, hogy 


faunok nőkkel közösülnek, hiszen oly sokan tanúsították.15 
Világos, hogy tulajdonképpen mi rejlik emögött, amint azt Sevillai 
Izidor, a VII. századi enciklopédista hangsúlyozta: ezek a nőket 
hajhászó szőrös lények, akiket a római faunoknak, a gallok 


duseoknak hívtak, voltaképpen démonok voltak.16 Dehát elvégre a 
görög és római istenek közt is sokan voltak hírhedett nőhajhászók, 
s mint láttuk, minden keresztény hittudós, akár az ősegyházban, 
akár a középkoriban, megegyezett abban, hogy ezek az istenek is 
démonok voltak. 


Néhány középkori legenda még tovább fejlesztette ezt az 
elképzelést, s arról beszélt, hogy utód is születhetik egy démon és 
egy nő egyesüléséből. A keresztényeknek már az I. századtól 
ismerős volt az a gondolat, hogy a Messiás második eljövetelét 
közvetlenül megelőző időben egy Antikrisztus nevezetű 
természetfölötti varázsló és fejedelem fog uralkodni a világon, s 
székhelye Jeruzsálem lesz. A X. században egy francia szerzetes, 
aki az Antikrisztusról közszájon forgó elképzeléseket vetette egybe, 
azt jegyezte meg, hogy az Antikrisztus anyja valószínűleg egy zsidó 
prostituált lesz, aki a fogamzás pillanatában a Sátánt fogja szellem 


formájában a méhébe fogadni.17 Tulajdonképpen egy hasonló 
tervnek a kudarcából született Merlin, az Arthur-mondakör walesi 
varázslója is. A Sátán, akit bőszített Jézus Krisztus megtestesülése, 
kiválasztott egy bizonyos családot, annak minden tagját, egy leány 
kivételével, kiirtotta, s aztán elküldött egy démont, hogy vele az 
Antikrisztust nemzze. Szerencsére a leány gyóntatójának volt 
annyi lélekjelenléte, hogy a gyermeket születésekor megkeresztelje, 
s ennek következtében nem az Antikrisztus lett belőle, a gonosz 


varázsló, hanem Merlin, a jótékony varázsló. Általános volt az a 
hiedelem is, hogy egész népek, például a hunok, nőkkel közösülő 
démonoktól születtek. 


Mindez a legendák világába tartozik, de a nőkkel közösülő férfi- 
démon, vagy ahogy nevezték, az incubus, kezdett teret hódítani a 
valóságos asszonyok életében. Már a IX. században találunk erre 
célzást, Hincmar, rheimsi érsek írásaiban (ugyanaz a személy, aki a 


maleficiummal mint az impotencia okával foglalkozott).18 
Hincmar beszél egy asszonyról, akit úgy szed rá olykor egy démon, 
hogy az általa szeretett férfi képét veszi fel; s az érsek tud egy 
apácáról is, akit rettenetesen gyötört egy incubus, mindaddig, amíg 


egy pap ördögűzéssel meg nem szabadította tőle.19 De csak a XII. 
századtól kezdve jutnak jelentős szerephez az incubusok a 
krónikákban. Guibert de Nogent arról ír 1120 körül, hogy egyszer, 
amikor apja maleficium miatt impotens lett, anyját egy éjjel egy 
incubus látogatta meg, de egy ,jó szellem? szerencsére még 


idejében érkezett, s a legrosszabbat megakadályozta.20 Guibert 
megjegyzi még, hogy sok históriát tud incubusokról, de inkább 
nem mondja el őket, nehogy olvasóit megriassza. 


1150 körül Szent Bernátnak egy súlyosabb esettel volt dolga.21 
Nantes-ba érkezvén megtudta, hogy van ott egy asszony, akit 
erősen gyötör egy incubus. Ez a démon éjjel járt hozzá, s úgy 
töltötte rajta kedvét, hogy a férjét sose ébresztette föl. Az asszony 
hat évig titkolta szégyenét, de végül az Isten büntetésétől való 
félelem rávitte, hogy meggyónja egy papnak. Sajnos, a kiszabott 
penitenciák közül egy sem használt — sem az imádkozás, sem a 
zarándoklatok; a démon csak visszajárt hozzá minden éjjel, és 
egyre bujább lett. Jött Bernát, s az asszony a lába elé vetette magát 
és a segítségéért könyörgött. Isten embere szelíden szólt hozzá, 
megígérte a mennyei segítséget, s azt mondta, hogy másnap jöjjön 
vissza hozzá. Aznap éjjel az incubus újra meglátogatta az asszonyt, 
s szokott helytelen viselkedését még  istenkáromlással és 
fenyegetésekkel is tetézte. Csakhogy Bernát jó ellenszerről 
gondoskodott: a botját adta oda az asszonynak, hogy tegye az 
ágyába, amikor lefekszik. Ez távol tartotta a démont tőle, de az ott 


állt a szobája előtt, iszonyatosan szitkozódva, s fogadkozott, hogy 
mihelyt Bernát elmegy, folytatja bujálkodását. Hatékonyabb 
ellenintézkedésre volt szükség. A következő vasárnap Bernát a 
város egész lakosságát a templomba hívta. Ott állt az egész 
gyülekezet, kezükben égő gyertya, a szent pedig felment a 
szószékbe, s elmondta az egész siralmas históriát, majd 
ünnepélyesen megátkozta a démont, s Krisztus nevében megtiltotta 
neki, hogy a jövőben egyetlen egy asszonyt is zaklasson. Ez hatott; 
amikor a gyertyák kialudtak, vége lett a démon hatalmának. Az 
asszony meggyónt, megáldozott, s ezután soha többé nem látta az 
incubust. 


Egy századdal később Heisterbachi Caesarius már sokat tud 
mesélni az incubusokról. Ott volt például az egykori bonni pap, 


Arnold szomorú esete.22 Arnoldnak pap létére volt egy leánya, 
olyan gyönyörű, hogy folyton körülötte legyeskedtek a férfiak, 
kivált a székesegyház kanonokjai. Egy nap egy démon jött hozzá, 
egy férfi képében, s mézes-mázos szavakkal elcsábította. Sokat 
szerelmeskedtek, s nagy gyönyörűségük tellett benne, végül 
azonban a leány, akiben felébredt a bűntudat, mindent meggyónt 
az apjának, mire ő sürgősen elküldte a Rajnán túlra. Ezután 
megjelent Arnoldnál a démon, s rákiabált: , Te nyomorult pap, 
miért vetted el tőlem a feleségemet? Neked lesz belőle károd". S 
úgy mellbe vágta, hogy a szerencsétlen ember vért hányt, és három 
napon belül meghalt. Caesarius beszél egy iszonyról is, aki a 
Rajna-menti Breisachban élt, s amikor közeledni érezte a halálát, 
egy papnak meggyónta, hogy rendszeresen szerelmeskedett egy 
démonnal. Olyan gyönyörűsége tellett ebben, hogy hét évig 
megállta gyónás nélkül; ekkor azonban kiszállt belőle a lélek, 
mielőtt a gyónását befejezhette volna, és feloldozást kaphatott 


volna.28 


Ezeket az eseteket nyilvánvalóan komolyan vették. Ha egy nő 
enged egy incubusnak, örök üdvösségét kockáztatja. Ehhez képest 
igazán csekélység az, ha egy férfi bűnözik egy suttubussal, vagyis 
nő képében megjelenő démonnal. Caesarius erre is szolgál 
tanulságos példával. A Rajna-vidéki Prümből való János nevű 
hittudós rá akart venni egy nőt arra, hogy éjjel menjen el hozzá. A 


nő ugyan nem ment el, de helyette megjelent egy démon, az ő 
alakjában, s a hangja is olyan volt, mint az övé. Reggel a papot 
felvilágosította látogatója, hogy nem egy nővel feküdt le, hanem 
egy démonnal. János erre mondott egy cifrát (amit Caesarius 
szemérmesen elhallgat), s kinevette a démont, és a legkevésbé sem 


volt megrendülve különös kalandjától.28 A suttubusokra sose 
tekintettek az emberek olyan irtózó bűvölettel, mint az 
incubusokra. 


Ha az ember összehasonlítja a különböző történeteket, amelyek 
a középkorban az incubusokról közszájon forogtak, összefüggő kép 
bontakozik ki. A történet nyersanyagát mindig maga a nő 
szolgáltatja; ő árulja el, önszántából, hogy rendszeresen közösül 
egy incubussal. Úgy látszik, hogy egyes esetekben az incubusnak 
vélt szerető igazi, élő férfi, s meglehet, hogy együgyű nőket olykor 
így csalnak lépre. Más esetekben nyilvánvalóan csak képzelt 
szeretőről van szó, olyan alakról, aki erotikus álmokból vagy 
ábrándozásokból, esetleg érzékcsalódásokból született. De hogy 
olyan közönséges jelenségeket, mint a buja képzelgések, vagy a 
házasságon kívüli szerelmi viszonyok, miért értelmeztek ilyen 
félelmetes beállításban, annak az a magyarázata, hogy tekintélyes 
mennyiségű démonológiai ismeret halmozódott fel. Ha démonok 
nincsenek, nincsenek incubusok. 


Kétirányú folyamat ez. Ha eleinte a papok tanították arra az 
asszonyokat, hogy őrizkedjenek az incubusoktól, a XIII. században 
a hittudósok már olyan élményeket taglaltak, amelyekről nők 
számoltak be nekik. Guillaume d"Auvergne, párizsi püspök eléggé 
hosszan foglalkozik ezzel a tárggyal, s pontosan ugyanolyan 
szellemben, amilyennel az Abundia asszonyról és az , éjszaka 


hölgyei"-ről szóló történeteket kezeli.29 Azzal teljesen tisztában 
van, hogy démonok nem tudnak valóban közösülni asszonyokkal, 
hiszen nincs igazi testük, s ezért nemi szervük sem lehet, vagyis 
csak arról lehet szó, hogy a nők mindezt pusztán álmodják, vagy 
képzelik. Azt viszont nyomatékosan hangoztatja a püspök, hogy ha 
az ilyen álmoknak, vagy képzelgéseknek néha természetes oka van, 
az általában a démonok műve. Guillaume kétkedőbb volt, mint a 
nagy többség. Aguinói Szent Iamás például nemcsak arról volt 


meggyőződve, hogy a démonok párzani tudnak, hanem arról is, 
hogy gyermekeket is tudnak nemzeni, méghozzá a legagyafúrtabb 
módon: a démon, suttubus képében befogadja egy férfi magját, 


amit aztán, incubussá változva továbbad egy nőnek.26 


Eredetileg sem az Ördöggel kötött szerződést, sem az 
incubusokról elterjedt elképzeléseket nem hozták kapcsolatba a 
boszorkánysággal, amikor azonban kezdett az új boszorkány 
sztereotípia kialakulni, amikor a boszorkányt egyre inkább úgy 
képzelték el, mint aki eszköze, nem pedig ura a démoni 
hatalmaknak, ezek az elképzelések jól szolgálták a folyamat 
kibontakozását. Régi mondák, gyenge idegzetű, vagy nemileg 
kielégítetlen nők éjjeli élményei mind újabb bizonyítékul 
szolgáltak arra, hogy van egy szekta, amelyben emberek mindent 
azoknak a démonoknak az egyenes utasítására visznek végbe, 
akiknek a rabjai lettek, s akikkel szemben tehetetlenek. 


Írott munkáknak csekély részük volt e képzeletbeli szekta 
megteremtésében. A szóba jöhető írások közül csak nagyon kevés 
származik az arras-i ,  Vauderie?-t, vagy különösen a legelső 
dauphinéi és svájci pereket megelőző időkből. Ezek közül a 
leghíresebb, Nider Formicariusa (1435-87) úgyszólván semmivel 
sem egészíti ki az ősrégi fogalmat, amely szerint a boszorkányság 
pusztán a maleficiummal azonos, és, mint látjuk, ez a munka 


egyértelműen tagadja az éjszakai repülések valódiságát. Martin 
Le Franc francia költeménye, a Le champion des dames (1440) 
tanúsítja, hogy a boszorkányszombat és az éjszakai repülés 
fogalmát ismerték már akkor, de maga a szerző ezeket nem vette 


komolyan.28 Az Errores Gazariorum (1450 körül) - s a , Gazarius? 
akkorra már valdenst jelentett — a jelek szerint egy olyan 


inkvizítor műve, aki Savojában, vagy a Genfi-tó környékén élt.29 
Ez az írás olyan bizonyítékon alapszik, amelyet már a perekben 
kicsikart vallomások szolgáltattak, s ezeket valós bizonyítékként 
kezeli, de ez a néhány oldal — azt nem is számítva, hogy egyetlen 
kéziratos példány van belőle — semmiképpen sem adhatott tápot 
maguknak a pereknek. Csupán a Flagellum  haereticorum 
fascinariorumra, Nicholaus Jacguer munkájára 


hagyatkozhatunk.30 A szerző Franciaország északi részének 
inkvizítora volt az 1450-es években, s ismerte a Guillaume Adeline 
ellen folytatott eljárást, s legfőbb céljául sajátos módon azt tűzte 
ki, hogy az éjszakai repülés valóságát bizonyítsa, 
szembehelyezkedve a Canon Episcopi tekintélyével, amely az 
ortodox álláspontot képviselte már a X. század óta. Ez voltaképpen 
vita- és propaganda-irat, de keletkezése csak egy évvel előzte meg 
az arras-i Vauderie-t, addigra pedig már lezajlott számtalan kisebb 
per. 


Igaz, hogy utóbb, a XVI. és XVII. században a tárgynak 
hatalmas nemzetközi irodalma támadt a boszorkányszombat, az 
éjszakai repülés, az emberek és démonok érintkezésének valóságát 
bizonyítandó, illetőleg cáfolandó. Ez azonban egészen más lapra 
tartozik. Az új boszorkány-sztereotípia máshonnan származott, 
nem az irodalomból, hanem maguktól a perek során kicsikart 
vallomásokból. Volt azért egy szemernyi igazság ebben a 
bizonyítékban, hiszen egyes nők csakugyan azt hitték magukról, 
hogy éjszaka repülni tudnak, és hogy éjjelente incubusokkal 
közösülnek. Minden egyéb bizonyos inkvizítorok, püspökök és 
bírák képzeletéből eredt, akik az inkvizíciós eljárás módszereivel 
élve és visszaélve igyekeztek megszerezni minden olyan értesülést, 
ami az ő álláspontjukat támasztotta alá. 


A perek, amelyekkel foglalkoztunk, nem magyarázhatók a falusi 
életben mutatkozó feszültségekkel, s nem is a maleficium vádja 
bennük a központi kérdés. Adeline nem paraszt volt, hanem 
kiemelkedő egyházi személyiség, s ő annak reményében ment el 
állítólag a  boszorkányszombatra, hogy az Ördög majd 
megvédelmezi egy lovagtól, aki neki ártani akar. Az arras-i ügyben 
a vádlottak túlnyomórészt városi emberek, némelyikük nagyon 
gazdag, és maleficiumról alig esik szó. Mindkét perben az a 
legsúlyosabb vádpont, hogy valaki egyáltalán részt-vett a 
boszorkányszombaton, s ezzel egyszersmind hitét is elhagyta. 
Újabb, főleg angliai kutatásokból viszont az derül ki, hogy a XVI. 
és XVII. században a parasztok körében a személyes gyűlölet és 
harag sokszor valóban úgy nyilatkozott meg, hogy az emberek 


szabályszerűen vádat emeltek egymás ellen maleficium miatt, ez 
viszont sok esetben lett boszorkányper kiinduló pontja. 


A kérdést erről az oldaláról is meg kell vizsgálni. 


3. 


Nem számított újdonságnak, hogy egy paraszti közösségben 
valaki meggyanúsította szomszédságának egyik-másik tagját, 
miszerint az természetfeletti módszerekkel ártani akar neki. Amint 
egy korábbi fejezetben láttuk, a maleficiumtól való félelem néha 
arra vitt rá parasztokat, hogy erőszakos cselekedeteket kövessenek 
el, netán gyilkoljanak is, minden hivatalos jóváhagyás nélkül. A 
XV. századtól kezdve már ez a jóváhagyás is meg volt, előbb csak 
egy, majd egyre több vidéken: a paraszti félelmek a szabályszerű 
vádemelés formájában juthattak kifejezésre. Ahogy a hatóságok 
egyre több figyelmet szenteltek a boszorkányságról kialakult új 
nézeteknek, egyúttal arra is több hajlandóságot mutattak, hogy 
meghallgassák a nép köréből származó maleficium-panaszokat. 
Azt, hogy a parasztok mire gondoltak, feltétlenül külön kell 
választani attól, amit a hatóságok gondoltak; a legtöbb vidéken 
ugyanis, ahol egyáltalán sor került boszorkányok elleni perekre, 
olyan bírák vezették az eljárást, akik eleve meg voltak győződve 
arról, hogy minden boszorkány részese a kereszténység ellen 
irányuló sátáni összeesküvésnek. 


Volt azért kiút a zsákutcából. A Svájci Államszövetségnek a XV- 
XVI. században, Angliának a XVI-XVII. században olyan 
jogrendszere volt, amely lehetővé tette, hogy a köznép a 
maleficiummal gyanúsítottak ügyét bíróság elé vigye. Sok 
tanúvallatási jegyzőkönyv maradt fenn eredeti formájában, 
amelyben nyoma sincs démonológiai okfejtésnek, ami pedig erősen 
foglalkoztathatta a bírák elméjét. Van például egy gyűjtemény a 
Luzern kantonban a XV. század közepétől a XVI. század közepéig 
tett vallomásokból, amelyekben körülbelül százharminc falusi 


ember vádol harminckét boszorkányt;?1 az Ördög még csak 
említve sincs egyetlen vallomásban sem, a maleficium viszont igen, 
kivétel nélkül mindegyikben. Ezek az iratok némileg érzékeltetik 
azt a légkört, amelyben a falu szintjén az ilyen gyanúk és vádak 
megteremtek. 


Egy tipikus tanúvallatási jegyzőkönyvet érdemes részletesen 
megvizsgálni. 1502-ben három faluból, Schötzből, Ettisweilből és 
Albersweilből való férfiak a willisaui járás elöljárójánál panaszt 
tettek azok miatt a maleficiumok miatt, amelyeket Dichtlin (vagyis 
Benedicta), , Hans in der Gasse?" felesége, s leánya, Anna követett 


el.32 Az egyértelműen kiderül, hogy a nőket egyszer már 
varázslásért letartóztatták, majd szabadon engedték. A 
szomszédok most újra támadásba lendültek, s amit XVI. századi 
svájci—német nyelvjárásukban mondtak, így hangzik fordításban: 


Először, Cunrat Kurman azt mondja, hogy hat-nyolc évvel ezelőtt 
egyszer megfázott, s eljött hozzá Anna, és hozott neki egy kis 
almakompótot; jóféle fűszerszámokkal volt ízesítve, úgyhogy 
nagyon ízlett neki, s jó étvággyal evett belőle, mert nagyon finom 
volt, ő legalábbis annak érezte. Anna azt mondta az ő feleségének, 
amikor hozta, hogy csak ő ehet belőle, sem a felesége, sem a 
gyermeke nem, és hogy majd még visszajön. Amikor a férfi megette 
az almnmakompótot, végigzuhant a padlón, s eszméletlen volt két óra 
hosszat. Azután ágyba fektették, s ott feküdt újabb két óra hosszat, 
semmiről sem véve tudomást, esze-fogyottan, teljesen megsikerülve, 
érzéketlenül, és szinte már nem is volt emberi formája. Ó biztosra 
veszi, hogy ez az ételtől volt. 


Jost Meyger azt mondja, hogy tíz-tizenkét évvel ezelőtt az azóta 
elhunyt anyja bábaként dolgozott, akárcsak Dichtlin. Az asszonyok 
gyakrabban hívták őt, mint Dichtlint; majd egy idő múltán beteg lett, 
és sokáig nyomta az ágyat, amikor pedig közeledni érezte a halálát, 
megesküdött a lelke üdvösségére, hogy mindez a Dichtlin 
mesterkedése volt. És Jost is esküszik az életére, hogy anyjára 
Dichtlin hozta a betegséget. 


Item: Kuni , Hinter der Kilchen? azt mondja, hogy nyolc-kilenc 
évvel ezelőtt volt neki négy malaca. Ezek bementek Dichtlin 
kertjébe, s a felesége kizavarta őket onnan. Dichtlin azt kérdezte: 
, Mit csinálsz?" Felesége azt válaszolta: , Kizavartam a disznókat a 
kertedből, hogy kárt ne tegyenek a szőlőtőkéidben; én csak jót 
akartam". Dichtlin pedig azt mondta: , Az Ördögtől kapd meg érte a 
jutalmadat! Azért tetted, hogy tizenhárom napig a fészekben 
maradhass"7". Ezután hamarosan lebetegedett s gyermekágyban feküdt 
az asszony; akkor jutottak eszébe ezek a szavak, s úgy gondolta, 
hogy ez az a bizonyos fészek. Amikor azonban a gyermekágyból 
felkelt, sántított, és azóta is sántít. Kuni meg a felesége az életükre 
esküsznek, hogy a sántaságot Dichtlin okozta. 


Nemrégiben Kuni elment kaszálni. A Luthern folyóhoz érve ott 
találta Annát, aki csak állt és a mély vízbe bámult. A férfi 
megkérdezte: , Mit csinálsz?" Anna azt válaszolta: , Halászom". 
Később azt látta Kuni, hogy a leány a folyóban áll, ott ahol mély a 
víz, s mindkét kezével a vizet paskolja a lába között. S Kuni még 
haza sem ért, amikor szakadni kezdett az eső. 


Item: Jost Brun azt mondja, hogy Anna rákászott a folyóban, s 
nagyon rossz volt a kedve. A fehér hídnál találkoztak, s vihar 
közeledett; ők a viharfelhőket nézték, s közben Anna azt mondta, 
lehet, hogy a vihar kárt okoz némely helyen, ott azonban nem. Azt is 
mondta: ,A vihar Freibach mögül jött és Hutweil felé megy el". 
Jostnak ettől rossz sejtelmei támadtak a nőről. 


Ulli Meyer azt mondja, hogy volt neki egy fürge ökre, s az egyszer 
ott futkározott a nők háza előtt vezető ösvényen. Másnapra 
megdöglött. O nem állítja, s nem is tudja, hogy a nők ölték volna 
meg. 


Schinnouwer azt mondja, hogy lement kivágni egy gerendának való 
fát, s ott találta Annát, aki a Luthernben halászott, majd amikor a 
férfi már hazafelé tartott, nagy vihar tört ki. De ő nem mondja azt, 
hiszen nem is tudja, hogy Anna támasztotta volna. 


Az Aeschből való Ulli azt mondja, hogy a nők négy ízben is 
elmentek halászni, s mindannyiszor, amikor már útban voltak 
hazafelé, nagy vihar támadt. Meg azt is beszélte neki egy koldus, 


hogy látta a két nőt a folyóban ülni, s amikor elment mellettük, 
visszahívták, s azt mondták: , Ugyan tedd már meg, hogy ideadod a 
pendelyeinket" (amik ott lógtak egy bokron). Ezt ő meg is tette 
nekik, s közben jól látta, hogy a két nő valamit a lába közé szorít, de 
hogy mit, azt nem tudta. Még aznap éjjel nagy zivatar volt jégesővel. 


Ezután Ulli Hüsly mondta el, hogy egyszer a felesége bábát hivatott, 
de nem Dichtlint, és Isten segítségével meg is született a gyermeke. 
Akkor Dichtlin fenyegetni kezdte a feleségét, s az ujját rázva azt 
mondta neki: , Mibe fogadsz velem, hogy baj ér?" És vihar támadt, s 
mennykő csapott a házukba, és felégette mindenüket. S Ulli Hüsly 
azt mondja, hajlandó az életére is megesküdni, hogy ezt Dichtlin 
csinálta. 


UIli Ruttiman azt mondja: Amikor a két nőt nemrégiben 
kiengedték," hazamentek. Peter Wechter úr meg ő maga ugyancsak 
oda mentek. Mindnyájan összetalálkoztak, s a nők sok mindent 
mondtak nagymérgesen. Egyebek közt Anna azt mondta: , Sose 
fogjuk elfelejteni, ahogy a gazok bántak velünk, s azt sem fogjuk 
elfelejteni, ahogy a kordén a dudás megkötözött minket". Majd sok 
mindennel fenyegetőztek, s azt mondták: , Most elmegyünk". És a 
leány azt mondta: , Ha bármi esik is meg ezután, az éppúgy esik meg 
velem, mint az anyámmal; mindenért engem fognak okolni". 


"Ti. a börtönből. 


Jörg Tanner azt mondja, hogy amikor Hentz Cláwinél volt cseléd, 
Dichtlin férje, , Hans in der Gasse? vele együtt ment fel 
Altishofenből. Azt mondta Hans Jörgnek: , Ti a gazdáddal egy 
fenyőgerendát tetettek be a verembe. Könnyen megeshetik, hogy 
több kára lesz belőle, mint haszna". Két vagy három nap múlva 
Hentz Cláwi, ez az egészséges, jó kedélyű ember megbetegedett, s 
nemsokára meghalt. De azt Jörg nem tudta megmondani, hogy ezt 
Hans csinálta-e, vagy ki. 


Ulli Schárer, Ulli Mor és Hans Wellenberg azt mondta egyhangúlag, 
hogy a két nő negyedszer is kiment halászni. Amint hazafelé 


tartottak, csakúgy zengett az ég az egész idő alatt, s éppencsak hogy 
meg tudtak menekülni a vihartól. 


Az a kép, amely ebből a feljegyzésből kirajzolódik, eléggé 
világos. Egy tucatnyit tanú mondja itt el vádjait és gyanúit egy 
család ellen; pontosabban: egy anya és leánya ellen, bár némileg az 
apa bűnrészességét is sejtetve. Minden vád és gyanú rontásra 
vonatkozik; nyolc esetben vihar keltéséről van szó, hasonlósági 
vagy utánzásos mágia segítségével (a folyó vizének paskolásával); 
két eset vonatkozik ember halálának az okozására, egy pedig arra 
vonatkozik, hogy valakinek a vagyonát villámcsapás pusztítja el. 
Az idősebb nő bába, s ahol szó esik a maleficium indítékáról, az 
mindig az ő szakmai féltékenysége az azonos mesterséget űző 
versenytársakra. 


A képet ki lehet egészíteni egyéb, Luzern kantonban folytatott 
tanúvallatások jegyzőkönyveiből. 1454-ben magában Luzern 
városában Burgi Hindremstein feleségét, Dorotheát több tanú is 


vádolta.?$ Amikor a gyerekét egy másik gyerek fellökte, Dorothea 
betegséggel sújtotta ez utóbbit. Amikor a leánya perpatvarba 
keveredett egy másik nővel, Dorothea olyan átokkal verte azt a nőt, 
hogy csupa fekély lett a teste. Amikor férje egy hitelezője egy 
régóta esedékes adósság visszafizetését követelte, Dorothea 
varázslással megölte a tehenét. Amikor maga Dorothea veszett 
össze egy asszonnyal, kimesterkedte, hogy ellenségének a tehene 
vért adott tej helyett, míg csak az asszony ki nem engesztelte 
Dorotheát azzal, hogy lisztet vitt neki ajándékba. Az ügyet 
súlyosbította az a tény, hogy Dorothea anyját annakidején 
boszorkányként megégették, s ő maga is kénytelen volt Uri 
kantonból elmenekülni. A luzerni tanács, mérlegelve a 
tanúvallomásokból kikerekedő bizonyítékokat, úgy döntött, hogy 
jobb, ha egy ilyen asszony meghal, mint ha életben marad, s ennek 
értelmében megégetésre ítélték. 


Nagyon hasonló , az oberhausi asszony?"-ként említett nő esete, 


akit több szomszédja vádolt be Kriensben 1500-ban.?§ Amikor egy 
szomszédja cseresznyét lopott ettől az asszonytól, ő megrontotta a 


szomszéd tehenének a tejét, s amikor az ellenmágiával betegséget 
hozott rá, ő is ugyanezt tette vele. Végülis a szomszéd férfi 
kénytelen volt a kegyét keresni az asszonynak, mire az 
meggyógyította. Más alkalommal az oberhausi asszony elcsalt egy 
cselédlányt a gazdáitól; az ebből származó perpatvarban aztán 
varázslással újabb szerencsétlenségeket hozott a  házukra, 
megbetegítette a teheneiket. Egy férfit, akinek valami apró 
nézeteltérése támadt vele, ledobott a lova, s az ember beteg lett, 
végül meghalt, s szentül meg volt győződve arról, hogy varázslás 
lett a veszte. Két testvér nem adott a nőnek kölcsön egy kapát; 
földjüket elverte a jég. Az emberek, akár megvolt rá az okuk, akár 
nem, azzal vádolták az oberhausi asszonyt, hogy fitogtatta a 
hatalmát; a jelek szerint legalábbis megfenyegette azokat, akik 
vádakkal illették. Ez esetben is, akárcsak a Dichtlinében, nemcsak 
tőle féltek, hanem a leányától és a férjétől is; feltevésük szerint az 
asszony hajlandó volt rontást elkövetni családtagjai érdekében is, 
ugyanúgy, mint a magáéban. Egy embernek, miután az asszony 
férjével beszélt, elpusztult két tehene; rögtön arra gondolt, hogy 
bizonyára önkéntelenül mondott valamit, amivel a férjet 
megsértette. 


Pusztító viharok, emberre, állatra hozott betegség — ezek voltak 
a leggyakoribb vádak, de ha impotens lett egy falusi ember, azt is 
hajlamos volt rontásnak tulajdonítani. 1531-ben egy bizonyos 
Sebestyén, aki a willisaui járásban fekvő Rüti nevű faluban lakott, 
úgy érezte, hogy állandóan zaklatja egy asszony, Stürmlinné, azért, 
mert azt a leányt vette feleségül, akit Stürmlinné a saját fiának 


szemelt ki.?2 Amit Sebestyén az asszonyról, a cselekedeteiről, a 
hatalmáról elmondott, őszinte rettegést tükröz. A férfi impotens 
volt a feleségével, s szerinte ezt csakis Stürmlinné okozhatta. 
Elmondta, hogy Stürmlinné gyakran bejött a szobájába, bejelentés 
nélkül, s aztán szó nélkül távozott, félelmet keltve benne meg a 
feleségében. Egyszer a templomban Stürmlinné olyan pillantást 
vetett rá, hogy égnek állt tőle a haja; s amikor aznap később 
elindult az asszonyt meglátogatni, olyan fájdalom állt a nyakába, 
hogy szólni is alig tudott tőle. Amikor egyszer együtt fürdött a 
feleségével, abban a reményben, hogy ez esetleg majd meggyógyítja 


a bajukat, megjelent Stürmlinné, s azt mondta, hogy 
valamelyiküknek majd még megárthat a fürdő, mire a feleségének 
heves görcsei támadtak. A férfi néha nem engedte be Stürmlinnét a 
házba, s ennek vészes következményei lettek; a tehenei mind 
megdöglöttek, a lovai pedig annyira agyonzabálták magukat, hogy 
nem tudott dolgozni velük. Máskor viszont épp a házaspár kérte 
meg az asszonyt, hogy segítsen nekik. Úgy látszik, Stürmlinné 
voltaképpen , tudós asszony? volt, a mágikus gyógymódok 
szakavatott ismerője, s a legkevésbé sem engesztelhetetlen 
ellensége a fiataloknak. Amikor Sebestyén szemrehányást tett neki 
bajai miatt, az asszony csak azt kérte tőle, hogy ne keltse rossz 
hírét, mert akkor nehezebben tudna imáival segíteni rajta. 
Mindenféle mágikus szert adott a házaspárnak: berovátkolt botot, 
amely imával együtt hasznos, különleges gyertyát, amelyet 
nagycsütörtökön kell meggyújtani. Mégis nyilvánvaló, hogy 
Sebestyén és a felesége olyan hisztérikus állapotba lovalta magát, 
hogy ha csak rágondoltak Stürmlinnére, ez már önmagában is 
mindenféle zavarokat okozott szerveik működésében. 


Ilyen vádaknak adnak hangot a parasztok Luzern kantonban. 
Melléjük állítható egy tisztára népi fogantatású angol ügy, 
amelyben a hatóságok a vádak jegyzőkönyvbe vételén kívül 


egyáltalán semmit sem tettek.36 1601-1602-ben egy devonshire-i 
békebíró, Sir Thomas Ridgeway (később Londonderry grófja) 
tizenkét tanút hallgatott ki olyan maleficiumokat illetően, 
amelyeket, mint hírlett, a  Dartmouth közelében fekvő 
Hardnessben követtek el. Egy halász, Michael Irevysard, a 
felesége, Alice és a fiuk, Peter volt a vádlott, a vádlók pedig 
egyszerű falusi emberek, akik a helyi hatóságokhoz fordultak 
védelemért. Ridgeway jegyzőkönyvbe vétette a tanúvallomásokat, 
nyilván a legközelebb esedékes esküdtbírósági tárgyalásra, bár 
nem tudjuk, egyáltalán bíróság elé kerültek-e a vádlottak. Jellemző 
az egyik tanú, a hardnessi Alice Butler , kikérdezése? (azaz 


vallatása):?7 


1. Ez a megkérdezettt azt mondja, hogy amikor tavaly karácsony 
táján Hardnessben egy ajtóban, vagy egy lócán ült egy bizonyos 
Michael Trevysarddal, aki az említett Hardnessben lakott, e szavakat 
mondta: , Bárcsak már az én gyerekem is úgy tudna futkározni, mint 
akármelyik gyerek, aki itt futkározik az utcán". Azt mondta erre 
TIrevysard: , Márpedig az sose fog futkározni!" 


t Vagyis vallomástevő. 


, Nem-é? Ez szomorú!" — mondja megint ez a megkérdezett. , Nem, 
sose fog futkározni — válaszolta Irevysard — csak ha majd lesz neked 
egy második", s vagy egy tucatszor elismételte ezeket a szavakat, 
nagy nyomatékkal. Mire a megkérdezett, lelkében erősen felindulva, 
kivált, mert régóta félt ettől az embertől közismerten rossz híre 
miatt, otthagyta. S még ugyanazon a héten ez a gyermek, akiről szó 
volt, megbetegedett, és sorvadásnak indult, egyik nap jobban volt, 
másik nap rosszabbul, s ez így ment vagy tizenhét hétig, míg aztán 
meghalt. 


2. Ez a megkérdezett azt is mondta még, hogy Peter Irevysard, a 
nevezett Michael Irevysard fia eljött a megkérdezett házához, egy 
szekercét kölcsön kérni, amelyet azonban Alice Beere, a 
megkérdezett cselédje nem adott neki oda, mire a nevezett Michael 
azt válaszolta neki: , Nem adod? Na, teszek veled valami jót, még 
egy esztendő se telik bele?. És a nevezett Alice Beere hamarosan 
beteg lett, s tizenegy héten át egyik nap jobban volt, másik nap 
rosszabbul, végül pedig meghalt. S ugyanekkor a megkérdezett férje 
és egy gyerekük is beteg lett, s tizenhét vagy tizennyolc hétig tartott 
a betegségük, végül meghaltak. 


Ugyancsak itt említendő az a vád is, amellyel Joan Baddaford 
illette Alice TIrevysardot. Valamilyen csip-csup szóváltás során 
Alice azt mondta Joan férjének, John Baddafordnak, hogy 
, menjen el a purseveri erdőbe, az eszét megkeresni?" — amivel 
nyilvánvalóan azt akarta mondani, hogy elment az esze. Sajnos, 


mondta Joan, , nem egészen három héttel ezután a nevezett John 
Baddaford elment a dittshami katlanban fekvő Rochellebe, s 
amikor hazatért, akkor sem volt eszénél, s így is maradt két évig, s 
olyan dühödten tépte, szaggatta a ruháját, hogy négy-öt ember is 


alig tudta megkötözni és lecsendesíteni?.38 Sőt, panaszolta még 
Joan, Alice Trevysard azzal is megfenyegette, hogy hét év se telik 
bele, s elveszíti minden vagyonát, és ez is csakugyan megtörtént. Es 
ezek az események csak a tetőpontjai voltak egy hosszú 
históriának, amelyben egyik perpatvar a másikat érte. Még három 
évvel azelőtt történt, hogy Joan egy pennyt kért Alice Trevysardtól 
holmi ruhanemű mosásáért; Alice fizetett is, de azzal a 
megjegyzéssel, hogy abból a pennyből ,nem sok haszna?" lesz 
Joannak. És lám, amikor Joan azt a pennyt italra költötte, , egy 
kortyot sem bírt inni belőle, hanem még aznap éjjel beteg lett, és 
csak hét hét elteltével gyógyult meg". A magyarázat bizonyára 
önként kínálkozott: közfelfogás szerint mindig is veszedelmes 
dolog volt boszorkánytól bármit is elfogadni, akár ajándékul, akár 
fizetségül. 


Így történt aztán, hogy Joan Baddaford néhány szomszédjával 
együtt elment Sir Thomas Ridgeway házához, panaszt emelni 


Alice Trevysard ellen. Útban hazafelé véletlenül összetalálkoztak 
magával Alice-szel, s elkezdték szidalmazni. Valószínűleg azzal is 
fenyegették, hogy majd megégetik, mert, jóllehet Angliában 
valójában nem égettek boszorkányokat, az egyszerű emberek ezzel 
nem mindig voltak tisztában. Alice mindenesetre azt mondta 
Joannak: , Megeshetik, hogy te meg a tieid égtek meg nemsokára!" 
Pár nap múlva Joan gyermekének, aki a tűzhely előtt ült, megégett 
a nyaka (ő legalábbis így látta), bár a tűz meg sem volt gyújtva, s 
három napon belül a gyermek rohamosan gyengült és meghalt. 


Egy másik panaszos William Thompson volt, egy tengerész, aki 
egy éjjel szóváltásba keveredett Alice-szel Dartmouth-ban, az 
utcán. Végül a muskétájának a töltővesszejével fejbe vágta Alice-t, 
mire ő így fenyegette meg: , Majd kívánod még, hogy bár ne 
találkoztál volna velem!" Alighogy újra tengerre szállt William 
Thompson, hajója kigyulladt és elsüllyedt; őt egy portugál hajó 
vette fedélzetére, s elvitte Spanyolországba, ahol egy évre börtönbe 


csukták. Amikor végre hazakerült Dartmouth-ba, Alice Trevysard 
találkozott a feleségével, kifejezte bosszúságát, s hozzáfűzte: , Egy 
esztendő sem telik belé, s ő visszakerül oda, ahol volt?. És így is 
lett. Williamet elfogták a spanyolok, és bebörtönözték, ezúttal 
huszonöt hónapra. 


Christian Webbar, egy özvegyasszony, bérbe adott egy hardnessi 
telket Michael Trevysardnak, de az csak nem fizette a bért. 
Amikor Christian követelte a hátralékos tartozást, Alice Irevysard 
megátkozta: , Majd lesz neked nemulass!" Alice vizet locsolt 
Christian házának lépcsőjére, de egy szomszédja látta ezt, s 
figyelmeztette Christiant, hogy ne lépjen a lépcsőre. Maga Alice 
azonban elővigyázatlanul rálépett, s nyomban fogott rajta saját 
varázslásának az ereje: ,egy órával később a nevezett Alice ... 
súlyosan megbetegedett, s a nevezett Alice kezeinek, ujjainak, 
lábujjainak egyes részei elüszkösödtek és elsorvadtak, ami még ma 
is látszik rajta", s közben Christian is beteg lett. 


Voltak még sokan mások is Hardnessben, akik a Irevysard- 
családnak tulajdonították különböző sérelmeiket. George Davye 
összekülönbözött Michael Trevysarddal; egy héten belül gyermeke 
kiugrott az anyja karjából, egyenest be a tűzbe, és csúnyán 
megégette magát. Amikor TIrevysard erről értesült, azzal 
hencegett, hogy ő ugyan meg tudná gyógyítani a gyermeket, ha 
akarná, de John Davye-nek és a családjának semmivel sem 
hajlandó segíteni. S az utána következő héten maga John Davye is, 
aki közben tengerre szállt, egy balesetben súlyosan megsérült. 
Henry Oldreve is pórul járt azután, hogy szóváltásba keveredett 
Michael Trevysarddal: egy hét alatt húsz hízott ürüje pusztult el, 
majd ő maga lett beteg, s meg is halt. William Cozen is összetűzött 
Trevysarddal, s három hónapon belül a menye elnyomorodott: 
, nyaka behúzódott a két válla közé, álla a melléig hajolt le, s ma is 
ebben a nagyon furcsa állapotban van". 


Susan Tookernek (vagy TIurke-nek) pedig mind a három 
Trevysard, az apa, az anya és a fiú ellen egyaránt volt panasza. 
Néhány évvel előbb Alice Trevysard megfenyegette: , Majd teszek 
róla, hogy ne maradjon egy lyukas garasotok se!", és csakugyan, 
amikor Susan férje legközelebb útra kelt, hajója, áruja odaveszett, 


pedig nem is volt viharos a tenger. A fiú, Peter pedig, amikor Susan 
egyszer nem adott neki inni, azt felelte, , hogy jobban tette volna, 
ha nem sajnálja tőle azt az italt". Másnap Susan beteg lett, s csak 
hét hét múlva gyógyult meg. Susannak Michael Irevysardról is 
volt mit mesélnie. Amikor Martin, az akkori hardnessi 
polgármester egy aklot vagy istállót épített, Michael Irevysard 
kigúnyolta, mondván, hogy a szél, a vihar fel fogja kapni. Martin 
tőle telhetőleg mindent megtett a fenyegető veszedelem kivédésére, 
s többször is áthelyezte a istállót teljesen szélvédett helyekre, 
, mégis felkapta a szél, úgy hogy az egész a levegőbe emelkedett, 
ami azért nagyon furcsa, mert igen nehéz és nagy gerendákból 
ácsolták össze". Említendő eset még a Joan Laishe-é, aki egyszer 
nem volt hajlandó Alice Irevysardnak egy félpenny ára sört adni. 
s Megkeserülöd még azt a félpennyt — kiabálta Alice —, teszek róla, 
hogy egy garasod se maradjon!" Két nap múlva Joan söröshordói 
a földre zuhantak és szétrepedtek, s az egész söre oda lett. 


Akárcsak a luzerni anyag, a devoni Hardnessben élt Trevysard- 
család históriája is azt tanúsítja, hogyan támadt a maleficium 
gyanúja és vádja az egyszerű emberek között, amikor csak 
magukra hagyatkoztak, s a világi, vagy egyházi hatóságok, vagy a 
hivatásos boszorkányüldözők nem avatkoztak be. Az így kialakuló 
képet alátámasztják Alan Macfarlane kutatásai is, aki több száz 


essexi boszorkánypert vizsgált meg ugyanebből az időszakból. 
Macfarlane azt állapította meg, hogy a vádaskodások nem 
feltétlenül két személy közvetlen ellenségeskedéséből támadtak, 
hanem abból, hogy több falusi család is összeveszett ugyanazzal a 
személlyel, vagy ugyanazzal a családdal. Minden , boszorkány?"-ra 
átlagosan négy olyan személy esett, aki a boszorkány áldozatának 
tekintette magát. De a dolog sokkal többeket érintett, mert az 
s áldozatok? családtagjai és barátai is beletartoztak ezek körébe. 
Sokszor egy falu egész lakossága élt feszültségben és a 
pletykálkodás szövevényében; ilyen esetben a szabályszerű 
feljelentés azt jelezte, hogy a falu közösségének tagjai, akik 
hosszabb időn át kölcsönösen megismerkedtek egymás panaszaival 
és a híresztelésekkel, közmegegyezésre jutottak. 


Bevádolásra egymást nagyon jól ismerő emberek közt került sor. 
A , boszorkány? szinte mindig ugyanabban a faluban élt, ahol az 
s áldozatok", gyakran a szomszédságukban lakott, s az , áldozatok?" 
szoros társadalmi, vagy gazdasági kapcsolatban álltak vele. Sőt 
Macfarlane azt állítja, hogy a boszorkányság vádját sokan 
valójában (bár persze nem tudatosan) csak fogásként használták, 
egy terhessé vált szoros kapcsolat megszüntetésére. Eszerint az 
étel, pénz megtagadása valakitől, vagy egy háztartási eszköz 
kölcsönadásának — visszautasítása a szomszédsági — viszony 
megszakadását jelképezte. Aki ilyesmit megtagadott, általában 
kényelmetlenül érezte magát, és számított a másik fél bosszújára, 
és ha bármi baj érte, azt ezzel magyarázta. Az pedig, hogy 
boszorkányság címén vádat emelhetett a személy ellen, akivel ő 
maga bánt hitványan, megszabadította a bűntudattól: ,,... inkább 
az áldozat, és nem a boszorkány szegte meg nyiltan a jószomszédi 
viselkedés szabályait. Az áldozatnak volt oka bűntudatra és 
szorongásra, amiért egy szomszédjától valamit megtagadott, a 
gyanúsított viszont gyűlöletessé válhatott, mert ilyen érzéseket 


idézett elő?.40 Olyan séma ez, amely gyakran szemünkbe ötlik, ha 
ezeket az eseteket tanulmányozzuk, de vannak másfajta sémák is. 
A luzerni anyagban Dichtlin, a , boszorkány", aki bába volt, 
látnivalóan féltékeny volt egy másik, sikeresebb bábára. A 
devonshire-i anyagban szereplő Michael Trevysard azzal teremtett 
válságos helyzetet, hogy nem fizette meg telke bérét. Egy faluban 
sokféle oka lehet a szomszédok közötti súrlódásnak, s bizonyos 
körülmények között bármelyik szolgálhatott a  maleficium 
vádjának alapjául. 


Ezek a körülmények pontosan megállapíthatóak. Egyrészt 
valamilyen bajnak kellett történnie, másrészt kellett valaki, akit 
kézenfekvő boszorkánynak tekinteni. A baj sokféle formában 
jelentkezhetett. Különös, ismeretlen betegség sújthatott, vagy előre 
nem látható baleset érhetett egy embert, asszonyt, gyermeket, 
házat, ökröt, egy alomnyi malacot, egy fészekalja kiscsirkét. 
Esetleg a vártnál kevesebb tejet adott egy tehén, kevesebb mézet 
gyűjtöttek a méhek, kevesebb termést hozott egy darab föld. 
Pusztíthatott vihar. A döntő tény azonban mindig az volt, hogy 


egyesek úgy érezték, személy szerint ők a szerencsétlenség 
kiszemelt áldozatai. A közösségeket sújtó csapások, mint például 
az éhínség, a pestis, más lapra tartoztak; ilyesmit a parasztok, a 


maguk feje után menJe a jelek szerint nem tulajdonítottak 
boszorkányoknak; erre csak akkor és ott került sor, amikor és ahol 
a démonológiai jellegű boszorkány-koncepció már közkeletűvé 
vált. A parasztok, még ha eltűnődtek is azon, mi okozza a vihart, 
mindig azt nézték, kinek a földjében, kinek a házában tett kárt. A 
falusi emberek körében a maleficium vádjához a kiindulás 
általában az volt, hogy egyes személyeket váratlan csapások értek. 


De ki volt a boszorkány-szerepre kiválasztott személy? A 
legfeltűnőbb tény a nők nagy számbeli túlsúlya. Igaz, voltak férfi- 
boszorkányok is. A kora középkori vándor viharkeltők, akik olyan 
mélységes rettegésben tartották a parasztokat, többségükben, úgy 
látszik, férfiak voltak. A későbbi századokban azonban a falusi 
szinten gyakorolt maleficium majdnem kizárólag női kiváltság lett. 


A luzerni anyagban felsorolt vádlottak közt például harmincegy 
a nő, és egyetlenegy a férfi, az is idegen, (valószínűleg olasz), aki 
csak tolmács segítségével tudta megértetni magát, sőt még ő is azt 
állította, hogy a rovására írt rontásokat voltaképpen a társa, egy 
asszony követte el. A Macfarlane által megvizsgált essexi esetekben 
a 291 boszorkány közül, akiknek az ügyét 1560 és 1680 közt az 
esküdtbíróságok tárgyalták, csak huszonhárom férfi akadt, s 
tizenegynek ezek közül is nő volt a társa. A devoni Trevysardék 
esetében a gyanú az egész családra kiterjedt, de láthatólag ott is az 
asszonytól, Alice-től féltek a legjobban, s még ha eredetileg 
valamelyik férfi családtaggal támadt is nézeteltérése valakinek, 
olykor az ebből származó rontást is Alice-nek tulajdonították. 


Egészen a nagy európai boszorkányüldözésig, amikoris 
mindenben és mindenkiben ördögöt fedeztek fel, a boszorkány 
szinte per definitionem nő volt. Sőt a rendelkezésre álló hatalmas 
anyag alapján még pontosabban is fogalmazhatunk. Az emberek 
általában olybá vették, a rontást űző boszorkány ötven és hetven év 
közötti férjes vagy özvegy asszony (inkább, mint vénlány). 
Akkoriban, ha valaki betöltötte az ötvenet, már öregnek számított, 


s mennél öregebbek voltak ezek a nők, annál nagyobbnak vélték a 
hatalmukat. A kivégzettek közt nyolcvan éven felüliek is akadtak. 


Persze nem minden korosabb nőt vádoltak rontás elkövetésével, 
és a jelek arra vallanak, hogy bizonyos tipikus jegyek alapján 
egyesekre hamarabb terelődött a gyanú. Széles körben terjedt el 
például az a nézet, hogy a boszorkányság — mármint a rontás 
űzésére meglévő készség és szándék — öröklődő családi tulajdonság. 
Az olyan leány, akinek az anyját boszorkányként kivégezték, 
kiváltképpen gyakran került veszedelmes helyzetbe. Amikor a 
luzerni tanácsosok Burgi Hindremstein feleségének, Dorotheának 
a megégetését elhatározták, döntésükben, mint láttuk, befolyásolta 
őket az a tény, hogy évekkel azelőtt az asszony anyját is 


megégették.§1 Az anya sorsa valójában leányának egész életét 
megkeserítette. Dorotheát anyjával együtt megégették volna, s ezt 
csak úgy úszta meg, hogy idejében elmenekült szülőföldjéről, Uri 
kantonból, de bárhová ment, követte a gyanú. Viselkedhetett ő 
akármilyen barátságosan, csak a lehető — legrosszabbra 
magyarázták azt is; semmit sem tehetett, ami jó lett volna. Egyszer, 
egy farsangi mulatság alkalmával tíz váratlan vendégnek készített 
bámulatosan rövid idő alatt köleskását; aztán a kellő időben ezt a 
vendégszerető  gesztusát is boszorkányságának bizonyságául 
emlegették fel! 


Más nőket valamilyen sajátos egyéni vonásuk tett már eleve 
gyanússá. A rontás vádjával illetett asszonyok közt sok volt a 
magányos, különc, házsártos; jellemző tulajdonságaik közt 
gyakran szerepelt az, hogy éles a nyelvük, s szidalmazásra, 
fenyegetésre könnyen jár a szájuk. Néha a küllemük is ijesztő; 
csúnyák, a szemük vörös vagy kancsal; vagy himlőhelyes a bőrük; 
vagy nyomorék valamelyik testrészük, vagy egyszerűen csak az 
öregségtől hajlott, görnyedt a hátuk. Az ilyen nőket 
hátborzongatónak tartották, akárcsak azt a különös jelenést, 
amelyet Schwyz kantonban láttak 1506-ban. Egy korabeli krónikás 
szerint ez is öregasszony képében mutatkozott, piszkos, ócska 
ruhát, fura kalapot viselt, de ezenkívül még hosszú fogai voltak, s a 
lába hasított patában végződött. Sokan a puszta látványtól 
belehaltak a rémületbe, amint erről a krónikás tudósít, az 


országban pedig mindenfelé tombolt a pestis.§42 Az a fajta képzelet, 
amelyik egy ilyen lényt meg tudott alkotni, arra is képes volt, hogy 
a mindenféle nyavalyáiktól megtört öregasszonyokban gonosz erők 
megtestesítőit lássa. 


Végül pedig itt voltak a bábák és a népi gyógyítók. A 
csecsemőhalandóság igen nagy volt: s kisgyermekek megölésére 
kinek lehetett volna kedvezőbb lehetősége, mint a bábának? 
Biztosan meg is öltek ők sokat, tudatlanságból, ostobaságból. De az 
embereknek nem ez jutott az eszükbe, amikor az okot keresték; és 
feltűnő, milyen sok falusi bába van a boszorkányperek vádlottjai 
közt. 


A népi gyógyászat gyakorlói nyilvánvalóan gyanúsak voltak.§3 
Egy olyan korban, amelyben az orvostudomány még épp csak a 
kezdeténél tartott, s amikor a parasztok egyébként is csak igen 
ritkán jutottak szakképzett orvoshoz, a vidék kitermelte a 
gyógyítóit, gyógyító asszonyait. Ezek nem voltak feltétlenül 
sarlatánok; sokan használtak gyógyfüveket, valamint szuggesztiós 
fogásokat, amelyek valóban gyógyhatásúnak bizonyultak. Egyesek 
azonban mágikus technikákat is használtak, például varázsigéket, 
sőt gyakran az is beletartozott a mesterségükbe, hogy eldöntsék, 
rontás okozott-e egy betegséget, s ha igen,  ellen-mágiát 
alkalmaztak. Nem meglepő, ha az ilyen , jótevő boszorkányok"-at, 
férfiakat, nőket egyaránt, az emberek hajlamosak voltak 
egyszerűen  boszorkányoknak minősíteni. Elvégre is, ha egy 
természetfölötti erőkkel rendelkező személy nem tudott egy 
betegséget . meggyógyítani, vagy nem tudta a halált 
megakadályozni, nem lehetett-e ő maga a baj előidézője? Csalódott 
betegek és hozzátartozóik szemében ez bizonyára meglehetősen 
nyilvánvalónak látszott Sok  ,boszorkány? ismerte be 
kínvallatása során, hogy füveket, gyökereket, faleveleket és 
porokat használt emberek, vagy állatok ártalmára, és bár ez a 
bűnösségük tekintetében semmit sem bizonyít, azt mindenesetre 
jelzi, hogy otthonosak voltak a népi gyógyászatban. 


$A luzerni anyagban szerepel egy , tudós asszony" ügye; minthogy egy 
férfit nem tudott impotenciájából kigyógyítani, ráfogták, hogy azt ő 
okozta (a jegyzetekben idézett Hoffman-Krayer anyag, 210.) 


Ilyenek voltak azok az asszonyok, akiket szomszédaik 
könnyűszerrel boszorkánynak minősítettek; de vajon minek 
minősítették . ők — magukat?  Hitték-e — magukról, — hogy 
természetfölötti hatalmuk van a rontásra? Vagy felháborodtak, ha 
ezzel vádolták őket? A válasz az, hogy ez is, az is előfordulhatott. 


A luzerni anyagban a tanúvallatási jegyzőkönyveken kívül a 
vádlottak néhány vallomása is megtalálható. Így például 1549-ben 
a Barbara Knopf muri lakost azzal vádolta több szomszédja, hogy 
rontással állatokat megbetegített és megölt, embereket pedig 
nyomorékká tett, illetve megvakított. Elfogták, börtönbe vetették, 
de ő minden vádat tagadott, s azt fűzte hozzá — a hatóság 
megfogalmazása szerint —, hogy ő , semmit sem tett, csak a nyelve 
volt gonosz, ő maga pedig furcsa egy asszony; néha fenyegetőzött 
ugyan egy kicsit, de semmi rosszat sem tett. Azt kérte, 
szembesítsék azokkal, akik ilyesmit mondanak rá, s ő majd 


megfelel nekik...?M A maleficium vádjával letartóztatott nők 
általában így reagáltak, ha kínzásnak nem vetették őket alá. Ezek 
a válaszok hitelesen csengenek. Nincs is semmi okunk sem azt 
feltételezni, hogy a boszorkányként vádolt nők többsége valóban 
annak tekintette magát. 


Egyesek azonban igen. Mint láttuk, voltak, akik rontást 
csakugyan űztek; egyes nők valóban megpróbáltak emberekre 
vagy állatokra bajt vagy halált hozni, vagy titkos úton-módon 
elpusztítani a termést vagy az emberek vagyontárgyait. Ilyesmi 
emberemlékezet óta folyt, és folyt még a nagy boszorkányüldözés 
idején is, sőt egyes eldugott, elmaradott vidékeken folyik még ma 
is. És nem nehéz elképzelni, hogy mindig is voltak olyanféle nők, 
akiket különösképpen vonzottak az ilyen praktikák. Azok a , tudós 
asszonyok", vagy , jótevő boszorkányok", akik meggyőződésük 
szerint gyógyítani tudtak természetfölötti eszközökkel, bizonyára 
arra is éreztek magukban képességet, hogy természetfölötti 


eszközökkel másoknak ártsanak, és egyesek ez utóbbival 
kétségkívül ugyanúgy meg is próbálkoztak, mint az előbbivel. A 
luzerni anyagban Stürmlinné, a , tudós asszony? lehet, hogy akart, 
lehet, hogy nem akart impotenciát okozni annak a fiatalembernek, 
aki faképnél hagyta a leányát, s mást vett feleségül." De 
egyértelműbb esetekről is vannak feljegyzések. Egy perben, amely 
az Invernesstől északra fekvő Black Isle-on lévő Fortrose-ban 
zajlott le 1699-ben, egy asszony azzal dicsekedett, hogy gyógyítani 
és ártani egyaránt van képessége, s ezzel mintha teljesen 
szándékosan maga vádolta volna magát. Vallomása így hangzik: 


Margaret Bezok, más néven Kyle, David Stewart balmaduthyi lakos 
felesége saját állítása szerint megfenyegette John  Sinclairt 
olyasmivel, hogy egykettőre felborítja majd a szekerét; s ennek az 
embernek a felesége egy héten belül rosszul lett, és hivatták, nézné 
meg a beteg asszonyt, ő pedig megérintette és megtapogatta, amire 
jobban lett. 


John Sinclair miureni lakos kijelentette, hogy a nevezett Margaret 
csakugyan megfenyegette, ut supra, s ezután a felesége nem egészen 
egy hét múlva megháborodott, s ebben az állapotban volt mindaddig, 
míg csak el nem hívták hozzá a nevezett Margaretet, aki kézzel 
érintette, megtapogatta, mire a felesége jobban lett, de egy kicsit 


még gyenge, pedig már nyolc hete, hogy a fenyegetés elhangzott.16 


Ez a kis történet nagyon jól egészíti ki a maleficium 
hagyományos, ősi világáról megismert képet és a rontásra 
vonatkozó hiedelmeket, ahogy azok Nyugat-Európa 
parasztságának körében éltek. 


Atekintetben tehát, hogy mik is voltak a boszorkányok, két 
egészen különböző felfogás uralkodott. 


A parasztok, míg csak a hozzájuk felülről leszivárgó új tanok át 
nem alakították szemléletüket, a boszorkányokat elsősorban olyan 
személyeknek tartották, akik természetfölötti eszközökkel ártani 
tudnak felebarátaiknak, s akik majdnem mindig asszonyok. 
Amikor a Malleus Maleficarum szerzői látszatra teológiai 
indokokkal magyarázták, hogy általában miért ők a boszorkányok, 
pusztán csak racionális megfogalmazásban igyekeztek kifejezni 
valamit, amit a parasztok régóta magától értetődőnek 


tekintettek .§7 


Miért tekintették magától értetődőnek? A választ egyesek a kora 
újkori falusi viszonyokban keresték. Érvelésük szerint a közösségi 
felelősségtudat gyengülésének következtében a magukat ellátni 
már képtelen idős asszonyokat a falu kezdte olyan tehernek érezni, 


amelyet nem akart vállalni; 18 vagy pedig annyira megnőtt a 
vénlányok és özvegyasszonyok száma, hogy kezdtek idegen 
elemként hatni a társadalomban, ahol még a patriarchális család 


számított szabályosnak.9 Efféle tényezők is növelhették persze a 
boszorkányüldözés lendületét a  XVI.-XVII. században, de 
önmagukban nem indokolják azt a felfogást, hogy a tipikus 
boszorkány nő. Legalábbis Európában az a kép, amely szerint a 
boszorkány nő, kivált idős nő, ősrégi keletű, mondhatnánk, 
archetipikus. 


Európa sok részén már századokkal a nagy boszorkányüldözés 
előtt élt a népi képzeletben az, hogy vannak nők, akik egy 
pillantással vagy átokkal bajt tudnak hozni másokra. A népi 
képzelet alakította ki azt a képet, hogy a boszorkány olyan 
öregasszony, aki ellensége az új életnek, megöli a kicsinyeket, a 
férfiakat impotenciával, a nőket meddőséggel sújtja, a gabonát 
elpusztítja. S ugyancsak a népi képzelet ruházta fel khótonikus? 
jelleggel a boszorkányt. A Malleus megint csak népi hiedelmet, 
nem teológiai meggyőződést tükröz, amikor azt ajánlja, hogy aki 
fogságba akar vetni egy boszorkányt, előbb emelje fel, s így 


szakítsa el a földtől, mert ezzel el tudja venni az erejét.?0 
Halotti és egyidejűleg a földdel, termékenységgel kapcsolatos. 


A másik elképzelés a boszorkányról nem a parasztoktól eredt, 
hanem a püspököktől, inkvizítoroktól és — egyre inkább — világi 
bíráktól és jogászoktól. Igaz, a falusi bírák sokszor maguk is a 
parasztságból származtak, de tanult emberek voltak, ami azt 
jelentette, hogy bennük a boszorkánynak az a képe tudatosodott, 
amelyet leginkább írásbeli szövegek őriztek meg, és e kép szerint a 
boszorkány legelső sorban egy olyan titkos, összeesküvő 


társaságnak volt a tagja, amelyet a Sátán szervezett meg és 
irányított. Az ilyen boszorkány éppúgy lehetett férfi, mint nő, és 
fiatal, vagy öreg, és ha boszorkányként végül mégiscsak 
legtöbbször idős nőket ítéltek el és végeztek ki, csak azért volt így, 
mert ezt várta el és kívánta meg a közvélemény. Mint láttuk, a 
legelső . boszorkányperekben nyoma sem volt az efféle 
egyoldalúságnak, és még a nagy boszorkányüldözés tetőzésének 
idején is, a XVI-XVII. században sok férfit, fiatal nőt, sőt még 
gyermeket is végeztek ki. 


Ezek ellen az emberek ellen nem elsősorban és szükségképpen az 
volt a vád, hogy természetfeletti eszközökkel bajt hoztak 
felebarátaikra, hanem hogy részt vettek a boszorkányszombaton. 
Közös imádása a testi, legtöbbször állati alakban megjelenő 
Ördögnek; nemi orgiák, a teljes szabadosság jegyében, beleértve a 
démonokkal való párzást is; társas lakmározás csecsemők húsából 
— ezek voltak az ismérvei a boszorkányságnak, ahogy azt művelt 
szakemberek a XV-XVII. században elképzelték, és írásba 
foglalták. Az olyan praktikák, amelyeket a korábbi századokban 
meghatározatlanul egyes eretnek szektáknak, főleg a valdenseknek 
tulajdonítottak, most már egy pontosan meghatározott, külön 
bűncselekmény-fajtát alkottak, amelyet aztán crimen ragiaenek 
neveztek el. Tagadhatatlan, hogy ebből a maleficium nem volt 
kizárva; a  boszorkányszombat végén az Ördög általában 
felszólította híveit, adjanak számot azokról a károkról, amelyeket a 
közelmúltban előidéztek, és tájékoztatta őket, hogy a legközelebbi 
hetekben, hónapokban milyen károkat kell okozniuk. De a 
boszorkányságnak ebben a változatában a maleficium csak 
másodlagos fontosságú volt. Ez esetben a boszorkány nem 
egyszerűen — rosszindulatú volt és — veszedelmes, — hanem 


grrr 


megtestesítője a gonoszságnak, elsősorban a hit megtagadásának. 


A parasztok maguktól sose csináltak volna tömeges 
boszorkányüldözést; erre csak ott és akkor került sor, ahol és 
amikor a hatóságok arra a meggyőződésre jutottak, hogy 
boszorkányszombat csakugyan létezik, és arra éjszaka repülve 
mennek a gyűlés résztvevői. E meggyőződésnek feltétele is, meg 
támasza is volt az inkvizíciós eljárás, a tortúra használatát is 


beleértve. Amikor a boszorkánysággal gyanúsítottakat kínzással 
arra lehetett kényszeríteni, hogy megnevezzenek másokat, akiket a 
boszorkányszombaton láttak, minden lehetséges lett: a 
polgármestert, a városi tanácsosokat vagy a feleségüket éppúgy 
érhette vád, mint a parasztasszonyokat. 


Ez a könyv magával a nagy boszorkányüldözéssel nem 
foglalkozik, néhány rövid megjegyzés azonban feltétlenül 
szükséges. Az üldözés csak a XVI. század vége felé tetőzött s 1680- 
ra úgyszólván be is fejeződött; a Massachussetts állambeli 
Salemben 1692-ben lezajlott perek már csak megkésett 
epilógusnak számítanak. Kizárólag nyugati jelenség volt ez; Kelet- 
Európát, az ortodox kereszténység világát nem érintette. Nyugat- 
Európában nem lehet különbséget tenni római katolikus és 
protestáns országok közt, mert ezek is, azok is résztvettek benne. 
Európának azonban nem minden területe vett részt egyformán. 
Spanyolországban, Itáliában, Lengyelországban, Németalföldön, 
Svédországban folytak ugyan tömeges boszorkányüldözések, de 
csak bizonyos területeken és bizonyos ideig. Angliában tömeges 
boszorkányüldözésre csak kevés példa akad, bár néhányszáz 
asszonyt kivégeztek (akasztással, nem máglyán) azért, mert 
természetfeletti úton kárt okoztak. Skóciában, Franciaországban, a 
német államokban, a Svájci Államszövetség területén nagyon heves 
és kegyetlen tömeges boszorkányüldözések zajlottak. De még itt is 
folyton más-más helyre tolódott az üldözés súlypontja: például egy 
olyan vidéken, ahol addig soha egyetlen boszorkányt sem égettek 
meg, egyszerre csak tucatjával kezdték el égetni őket, másutt 
viszont, ahol éveken át folyt a boszorkányégetés, hirtelen 
abbamaradt, némely vidékeken pedig nem is, vagy csak alig 
fordult elő boszorkányüldözés. Minden a hatóságok magatartásán 
múlt: az uralkodóén, a városi tanácsén, vagy a bíróságokén. A 
hatóságokat viszont boszorkányüldözésre ösztönözhették olyan 
jogalkotók írásai, mint Bodin vagy Del Rio, vagy a szomszédos 
államok példája. De az üldözés megszüntetésére is ösztönözhették 
őket olyanok írásai, mint Weyer, vagy Spee, valamint némely, a 
perek során jelentkező ellentmondás, nem utolsó sorban annak a 
kockázata, hogy még maguk is a boszorkányszombaton való 
részvétel gyanújába kerülhetnek. 


Sokan próbálkoztak annak becslésével, hogy a XV-XVII. század 
folyamán Európában összesen hány személyt égettek meg 
boszorkányként, ez az erőfeszítés azonban meddő, mert az 
iratanyag nagyon hiányos. Vannak olyanok a legismertebb 
becslések közt, amelyek szerint ez a szám százezrekre rúg, ez 
azonban elképesztő túlzás. Viszont azok is tévednek, akik az angol 
boszorkányperek statisztikai adataiból arra következtetnek, hogy 
nagyszabású boszorkányüldözés egyáltalán nem is volt Európában. 
Az európai szárazföld egyes területeiről viszonylag teljes levéltári 
anyag maradt fenn, s ennek bizonyos részeit alaposan meg is 
vizsgálták. Ezek az iratok minden lehetséges kételyt kizárva azt 
tanúsítják, hogy a nagy boszorkányüldözés nem mese. 


.e7es 


adatokat közöl a svájci kantonokban 1400 és 1700 közt 


végrehajtott kivégzésekről.?1 Adatai szerint az Államszövetség 
egész területén 88838 személyt állítottak bíróság elé, s 5417-ről lehet 
biztosan tudni, hogy kivégezték, bár, mint megjegyzi, a kivégzettek 
hiteles száma valószínűleg sokkal több volt. A perek és kivégzések 
száma kantononként roppant nagy eltéréseket mutat. Egyetlen 
kantonban, Vaudban 3371 személyt állítottak bíróság elé 1591 és 
1680 közt, s ezeket mind egy szálig kivégezték; csak az 1611 és 1660 


közé eső fél évszázad alatt 2500-at.?2 
H. C. Erik Midelfort a délnyugati német tartományokat 


vizsgálta meg részletesen.?? Számítása szerint száz évet épp csak 
meghaladó időszakban, 1561-től 1670-ig legalább 3229 személyt 


végeztek ki azon a területen? Az egyes helységekről közölt 
számok még megdöbbentőbbek. Egy kisvárosban, Wiesensteigben 


egyetlen évben, 1562-ben hatvanhárom nőt égettek meg.22 
Obermarchtalban, ebben a kis, eldugott tartományban, amelynek 
a lakossága vagy 700 szegény parasztból állt, az 1586 és 1588 közé 
eső három év alatt negyvenhárom nőt és tizenegy férfit égettek 


meg, vagyis a lakosságnak majdnem hét százalékát.?6 Ilyen 
tömeges kivégzésekre csak akkor került sor, amikor az állítólagos 
boszorkányokat tortúrával kényszerítették másokra nézve terhelő 


vallomásra, amely szerint az illetőket —— látták a 
boszorkányszombaton. Midelfort idéz egy példát: , Amikor Ursula 
Bayer beárult nyolc más személyt, tudjuk, hogy közülük négyet 
vele együtt végeztek ki 1586 június 16-án, kettőt pedig később; 


csak kettő úszta meg per és kínvallatás nélkül?.?7 1631 júniusában 
Oppenaura, egy 650 lakosú württembergi kisvárosra is kiterjedt a 
boszorkányüldözés, amely a szomszédos vidékeken már két éve 
folyt. Nem egészen kilenc hónap alatt ötven személyt végeztek ki 
nyolc tömeges égetés során, és még 170 feljelentést kellett volna 
megtárgyalni, amikoris a bíráknak kezdtek kételyeik támadni 


eljárásuk helyességét illetőleg.?8 Könnyű volna szaporítani a 
példákat, de nincs értelme; az itt idézettek kellőképpen tanúsítják, 
mennyire nem volt jellemző Anglia esete. A döntő tényezők 
tekintetében nincs — semmi kétség: — valóban — tömeges 
boszorkányüldözésekre csak ott került sor, ahol a boszorkányság 
fogalmába beletartozott a boszorkányszombat is, s ahol a bírósági 
eljárásban a tortúra is szerepelt, márpedig Angliában, néhány 
ritka kivételt nem számítva, egyik körülmény sem forgott fenn. 


A nagy boszorkányüldözés kutatása összeurópai 
vonatkozásaiban csak most kezdődik, de egyvalamit máris 
pontosan tudunk, azt, hogy ez, egészében nem holmi cinikus akció 
volt. Bár az anyagi nyereség vágya és a szándékos szadizmus nem 
minden esetben zárható ki, a legfőbb indítékot nem ezek 
szolgáltatták, hanem a vallási buzgóság. Még a kínvallatást is úgy 
tekintették a legtöbben, akik alkalmazták, hogy az nemcsak jogos, 
hanem Isten akarata szerint való. A boszorkányról az a felfogás 
alakult ki, hogy nemcsak az Ördöggel áll szövetségben, de rabja 
egy démonnak is, a kínzásnak pedig épp az volt a célja, hogy az 
illetőt ebből a rabságból kiszabadítsa. Minden per csata volt az 
Isten és az Ördög erői közt, és a csata, inter alfa a boszorkány 
tulajdon lelkéért folyt: ha egy boszorkány töredelmesen vallott, és 
a lángok közt veszett el, legalább esélyt kapott arra, hogy bűnéért 
vezekeljen, és elnyerje az üdvösséget. Másrészt viszont az volt a 
vélemény, hogy aki ártatlan, annak Isten erőt ad minden kínzás 
elviselésére. Es tény, hogy ama keveseket — a leghevesebb 
boszorkányüldözés idején körülbelül tízből egyet —, akik szilárdan 


ki tudtak tartani, szabadon is engedték. Ilyen értelemben a 
kínvallatás az istenítélet próbatételeinek lépett az örökébe, s azokat 


pótolta.?9 


A nagy boszorkányüldözést voltaképpen kiváló példának 
tekinthetjük arra, hogy ártatlan embereket hogyan öl meg 
tömegével egy hivatali gépezet, működésében olyan hiedelmekhez 
igazodva, amelyeket a korábbi századokban vagy nem is ismertek, 
vagy elvetettek, ekkorra azonban magától értetődőnek, 
nyilvánvalónak elfogadott igazságokká váltak. Ékesen szemlélteti 
azt is, hogy az emberi képzelet milyen sikeres tud lenni egy 
sztereotípia kialakításában, valamint azt is, hogy mennyire nem 
hajlandó kétségbe vonni a sztereotípia érvényességét, ha azt már 
általánosan elfogadták. 


Ahhoz, hogy a nagy boszorkányüldözés mozgató erőit minden 
részletükben pontosan megismerjük, még sok munkát kell 
elvégezni. De addig is legalább jelezni lehet egy olyan kutatási 
irányt, . amely — eredménnyel kecsegtet. Ha a kétféle 
boszorkányfogalom külön-külön érvényesült, kétféle nagyon 
különböző boszorkánypert eredményezett; ám ezeket össze is 
lehetett kapcsolni, s általában ez történt a nagy boszorkányüldözés 
tetőzésének idején. Valamilyen, bizonyára nem tudatos, 
összejátszás alakult ki egyrészt a parasztok, másrészt a hatóságok, 
elsősorban a helyi bírák között. Boszorkányság gyanújával 
letartóztatnak egy öregasszonyt. Nyomban jelentkeznek a 
szomszédai, s megvádolják azzal, hogy bajt hozott a gyerekeikre, 
vagy a jószágaikra, mire a bírák nemcsak a rontások elkövetésének 
beismerésére kényszerítik, hanem annak a bevallására is, hogy 
szövetséget kötött egy ördöggel, évek óta közösül vele, s annak 
rendje és módja szerint megtagadta a keresztény vallást. Továbbá 
arra is kényszerítik, hogy beszéljen a boszorkányszombatról, és 


nevezze meg azokat, akikkel ott találkozott.f0 Az alulról jövő 
vádak és a felülről irányított kihallgatások mögött egymástól eltérő 
meggondolások és célok húzódnak meg. Hogy ezek összefonódtak- 
e, és hogyan, érdemes alaposan megvizsgálni. Könnyen meglehet, 
hogy ez adja meg a nyitját az európai történelem egy, még mindig 
igen rejtélyes epizódjának. 


RK RKP: 


Épp amikor e könyv írásának vége felé jártam, örömmel 
hallottam, hogy a Glasgow-ban dolgozó Dr. Christina Larner a 
Társadalomtudományi Kutató Tanácstól ösztöndíjat kapott arra, 
hogy megszervezzen és vezessen egy skóciai kutatómunkát, amely e 
központi fontosságú kérdéssel kapcsolatban sok mindent feltárhat. 

szövegrészek az 1779-80. és 1782. hasábon olvashatók. 


Vö. K. Schrödl: Passavia sacra. Passau, 1879, 243-244.; és 
H. Haupt: ,, Waldensertum und Inguisition im süd-östlichen 
Deutschland bis zur Mitte des 14ten Jahrhunderts?. In: 
Deutsche Zeitschrift für Geschichtswissenschaft, I. köt., 
Freiburg in Breisgau, 1890, 306 sk és 322-8. old.; E. Tomek: 
Kirchengeschichte Oesterreichs. Innsbruck-Wien-München, 
1935, 215.; P. P. Bernard: , Heresy in fourteenth century 
Austria?. In: Medievalia et Humanistica. X. vol., Boulder, 
Colorado, 1956, 50 skk. 


Anonymi auctoris brevis narratio. . . , in: H. Perz: Scriptores 
rerum Austriacarum. II. vol., 533-536. hasáb. Bővített 
változata: MGSS IX. vol., 825-826. 


Annales Matseenses, i. h. 


Vö. B. Dudik: Iter Romanum, II. vol., Wien, 1855, 136-141, 
ahol a bulla szövege is megtalálható. 


Winterthuri János, Chronica, In: MGSS, új folyam, III. 
vol., 144-145. 


Gesta archiepiscoporum Magdeburgensium. In: MGSS 
XIV. vol., 434. 


Winterthuri János, i. m. 151. 


2. 


Vö. H. Haupt: , Husitische Propaganda in Deutschland". In: 
Historisches Taschenbuch, 6. folyam, 7. év. Leipzig, 1888, 237.; 
D. Kurze: , Zur Ketzergeschichte der Mark Brandenburg und 
Pommerns vornehmlich im 14. Jahrhundert: Luziferianer, 
Putzkeller und Waldenser?. In: Jahrbuch für die Geschichte 
Mittel- und Ostdeutschlands, 16-17. vol., Berlin, 1968, 50-94. 


Winterthuri János, i. m. 145. 


Nicolas Eymeric: Directorium Inguisitorum. Roma, 1578, 
206. 


A vallatási jegyzőkönyvet lásd Processus contra Valdenses, 
Pauperes de Lugduno..., kiadta G. Amati. In: Archivo storico 
italiano, I. vol., 2, 16-52. és II. vol., 1. 3-61. (mindkettő Firenze, 
1865). Antonio Galosna vallomásának vonatkozó részeit lásd 
II. vol., 3, 9, 12-31. Lásd még C. Cantü: Gli Eretici d" Italia, I. 
vol., Torino 1865, 83-6.; G. Boffito: , Eretici in Piemonte al 
tempo del gran scisma (1378-1417)". In: Studi e Documenti di 
Storia e Diritto, 18. évf., Roma, 1896, 381-431. (főként 387, 
407-408.); és G. Gonnet: , Casi di sincretismo ereticale in 
Piemonte nei secoli XIV e XV". In: Bollettino della Societa di 
Studi Valdesi (Bulletin de la société d"histoire vaudoise) 
CVIII. vol., Torre Pellice, 1960. 


Vö. Amati bevezetőjét a Processushoz, 14-15. Az ítéletre 
nézve lásd Instrumentum Sententiae late per Dominum 
Inguisitorem contra dous Valdenses. Kiadta G. M. di San 
Giovanni. In: Miscellanea di Storia Italiana, XV vol, Torino, 
1876, 75-84. Az 1451-i perről: G. Weitzecker: , Processo di un 
valdese nel anno 1451". In: La Rivista Cristiana, IX. vol., 
Firenze-TIorino-Roma, 1881. 363-367. 


Erről lásd J. Chevalier: Mémoire historigue szír les hérésies 
en Dauphiné. Valence, 1890; és J. Marx: ÚUInguisition en 
Dauphiné. Paris, 1914. 


J. Marx, i. m. 170. 


Uo. 26-27. 


Gabriel Martin: Inscription en faux... contre le livre 
intitulé: De la puissance du pape... par le sieur Marc Vulson. 
Grenoble, 1640, 219-31. Azok a levéltári források, amelyekre 
Martin hivatkozik, elvesztek, de elbeszélését igazolják más 
levéltári források, amelyeket Marx megvizsgált (lásd Marx, i. 
m., 26. 1. jegyzet). 


Vö. Amati, i. m., I. vol., 2, 40. 


Franciscus Marcus: Decisiones aureae. Lyon, 1584, II., 362. 


A kihallgatás jegyzőkönyvének szövege megtalálható a 
Cambridge University Libraryben, a valdens kéziratok 
Morland-féle gyűjteményében, Dd. III. 26 (c) H 6. Kiadta 
Peter Allix: Ancient Churches of Piedmont. London, 1690, 
307-317. 


J. Marx, i. m. 26. 6. jegyzet. 


2. 


A kihallgatás és a vallomások jegyzőkönyvét lásd Processus 
contra hereticos de opinione dampnata existentes, coram 
dominis deputatis ad instantiam domini Antonii de Eugubio 
procuratoris fiscalis fiictus. In: F. Ehrle: , Die Spiritualen, ihr 
Uerháltnis zum Franziskanerorden und zu den Fraticellen", 
Archiv für Literatur- und Kirchengeschichte des Mittelalters, 
N vol., Freiburg in Breisgau, 1888. 110-138. Ugyanez az irat 
megtalálható még A. Dressel: Vier Documente aus römischen 
Archiven. 2. kiadás. Berlin, 1872, 3-48. Ehrle kiadása a 
pontosabb, s az alábbi utalások mind erre a kiadásra 
vonatkoznak. Dressel közli (a 18-25. oldalon) egy olyan levél 
szövegét, amelyet a pápának küldtek meghatalmazottai, s 
abban összegezték a kihallgatások eredményeit. Ez Ehrlénél 
nem található meg. 

Például Ehrle, i. m. 135-138. és R. Guarnieri: II movimento 
del libero spirito. Roma, 1965, 480. 


A fraticellókról lásd D. L. Douie: The nature and the effect 
of the hresy of the Fraticelli. Manchester, 1932, és rövidebben 
M. Reeves: The influence of propheey in the later middle ages. 
Oxford, 1969, 212-228, és G. Leff: Heresy in the later middle 
ages. Manchester-New York, 1967, I. vol., 230-255. A 
fraticellóknek azt a csoportját, amelyikről itt szó van, csak 
Douie említi, i. m. 243-246. 


Szövege a Processusban, 112-16. 


Uo. 117. 
Uo. 127. 
Uo. 118. 
Uo. 121. 
Uo. 126. 
Uo. 126. 
Uo. 120, 129. 
Uo. 130. 
Uo. 131. 
Uo. 127. 


Lásd fent 35. 


Guibert de Nogent: Histoire de sa vie (1053-1124). Kiadta 
G. Bourgin, Paris, 1907. III. könyv, XVII. fejezet, 212-213. 


L. Blanchi: Le Prediche volgari di San Bernardino da Siena. 
Siena, 1884. II. vol., 356. 


Kapisztrán Jánosról lásd J. Hofer: Johannes Kapistran. Ein 
Leben im Kampf um die Reform der Kirche. Roma- 
Heidelberg, 1964-5. Javított kiadás, 2 vols. 


Uo. I. vol., 339-342. 


Wadding: AnnalesMinorum. Roma, 1735. 2. kiadás, XII. 
vol., 25. Wadding ezt az értesülését Antoninus firenzei érsek 
Krónikájából meríti. 

Vö. Nicolas de Fara: Vita S. Johannis a Capistrano. In: 
Acta  Sanctorum, október 10, 448, 25. bekezdés; 


Christophorus a Varisio (Varese): Vita St. Johannis a 
Capistrano. Uo. 500, 37. bekezdés. 


Lásd fent 62. 


Blondus Flavius: De Roma Triumphante X. Könyv. Basel, 
1531. A kötet magában foglalja az Italia Illustratát is, bár ez 
önálló mű. A vonatkozó szöveg- 


rész a 337-338. oldalon található. Az Italia Illustrata 1453- 
ban készült. 


Uo. 

Vö. a fenti szövegrész variánsait, in: B. Nogara: Scritti 
inediti e rari di Biondo Flavio. Roma, 1927, 223. 

Codex 18626, 67r., Staatsbibliothek, München. 


Lásd fent 64. 


Joannis Genesius de Sepúlveda: De vita et rebus gestis 
Aegidü Albornotii Carrilli, in: Opera Omnia, IV köt., 1780, 
57-8. old. 


3. 


Egyes jelentős újkori történészek úgy vélik, hogy a katharok 
csakugyan ilyen szabados irányt követtek, de a 
legnyomósabbnak szánt bizonyíték — két elfogott kathar 
vezető vallomása, ahogy az kivonatosan Geoffroy de Vigeois- 


nál olvasható (Chronicon. In. M. Bouguet: Recueil des 
historiens des Gaules et de la France, XII. vol., 449.) és 
Geoffroy . ds Auxerre-nél . (kiadta J.  Leclercg: Studia 
Anselmiana, 31. füzet, Roma, 1953, 196.) — nézetem szerint 
nagyon kétes bizonyíték. Abban a hatalmas forrásanyagban, 
amelyet pl. G. Koch vonultat fel (Frauenfrage und Ketzertum 
im Mittelalter. Berlin, 1962. 113-121.) semmi sem tanúsítja, 
hogy a katharok szabad szerelmet űztek, vagy különösen hogy 
orgiákat rendeztek volna. 


Lásd pl. a XIII. század közepéről való Summa contra 
hereticost, a milánói ferences Jacobo de Capellis írását, 
amelyet C. Molinier adott ki , Rapport... sur une mission 
exécutée en Italie? című munkájában, in: Archives des 
Missions scientifigues et littéraires, 3. folyam, XIV. köt., Paris, 
1888, 133-336. A vonatkozó szövegrész a 289-290. oldalon 
olvasható. 


Lásd fent 57. 


Vö. F.  Baethgen:  , Franziskanische  Studien?. In: 
Mediaevalia: Aufsritze, Nachrufe, Besprechungen. Stuttgart, 
1960. 331-341. 


Kivétel a néhai tisztelendő Montague Summers: lásd A 
History of witchcraft and demonology. London-New York, 
1926. 25. 


Vö. C. H. Lea: The Inguisition of the middle ages. II. vol., 
358. 


Lásd fent 47. 


Egyes forrásokat megemlítettem e fejezet első részében. 
Más források: Gesta Treverorum, Continuatio IV. In: MGSS, 
XXIV vol., 401.; valamint a Manichaei cujusdam confessio 
című irat második része, in: I. von Döllinger: Beitrüge zur 
Sektengeschichte. München, 1890., II. vol., 370-373. 


1. 


Lásd N. G. Garsoian: The Paulician heresy. A study of the 
origin and development of Paulicianism in Armenia and the 
eastern provinces of the Byzantine Empire. Hague-Paris, 1967 
(főként 232-233.) 


Lásd fent 36. 


Lásd J. B. Russell: Dissent and reform in the early middle 
ages. Berkeley-Los Angeles, 1965. 205-215.; és az alább, a 67. 
jegyzetben felsorolt munkákat. Erősen vitatott kérdés, hogy a 
bogumil hatás mikor ért el nyugatra, de még azok is, akik úgy 
vélik, hogy a XI. században, elismerik, hogy az akkor csakis 
az etika és a szertartásrend körére szorítkozhatott; vö. C. 
Thouzellier:  , Iradition et  résurgence dans Phérésie 
médiévale?. In: Hérésies et sociétés dans VPEurope pre- 
industrielle, 11" — 18" siicles. Szerk. J. Le Goff, Paris-Hague, 


1968. 105-116. A nyugati eretnekségben a XIII. század közepe 
előtt nyoma sincs dualista metafizikának. 


Lásd fent 39. 


Radulphus Ardens: Homilia XIX in Dominica VIII post 
Trinitatem. In: Pat. lat. 155. vol., 2011. hasáb. 


Geoffroy de Vigeons, i. h. 


Viszonylag újkeletű alapművek a dualista vallásról: D. 
Obolensky: The Bogomils. Cambridge, 1948; H. Söderberg: 
La religion des Cathares. Uppsala, 1949; A. Borst: Die 
Katharer. . Stuttgart, 1953.  Atfogó bibliográfia:  H. 
Grundmann: — Bibliographie Zur  Ketzergeschichte des 
Mittelalters, 1900-66 (Sussidi Eruditi 20. szám). Roma, 1967. 
23-41. 


Lásd alább 200. 


NEGYEDIK FEJEZET 


Változó nézetek az Ördögről és 


hatalmáról 
1. 


G. Roskoff: Geschichte des Teufels. Leipzig, 1869; bár 
óhatatlanul avult, még mindig a legteljesebb történeti 
feldolgozása a Sátánnal és démoni seregeivel kapcsolatos 
nézeteknek. Ugyanezt a kérdéskört tárgyalja, rövidebben E. 
Langton: Satan, a portrait. London, 1945, és H. A. Kelly: 
Towards the death of Satan. London, 1968. A keresztény és 
zsidó nézetek kialakulásáról, az Ujszövetséggel bezárólag, lásd 
még E. Langton: Essentials of demonology. London, 1949. 


Ámos, 3:6. 
Esaiás, 45:7. 


Lásd H. V. Kluger: Satan in the Old Testament.(Angolra 
fordította:  H.  Nagely Northwestern University Press, 
Evanston, USA, 1967. 


A szövegeket illetően lásd R. H. Charles: The Apocrypha 
and Pseudepigrapha of the Old Testament. 2 vols, Oxford, 
1913. Jó áttekintést ad H. H. Rowley: The relevance 
ofApocalyptic. 2. kiadás, London, 1947. Sokat vitatott és máig 
tisztázatlan kérdés, hogy a zsidó demonológia kifejlődése 
mennyiben köszönhető iráni hatásnak, és hogy a Sátánban 
mennyi van a Zoroasztervallás pusztító szelleméből, 
Ahrimanból. Újabb szakmunkák: J. DuchesneGuillemin: 
Ormazd etAhriman. Paris, 1953, és R. C. Zaehner: The dawn 
and twillight of Zoroastrianism. London, 1961. 


Énokh I. könyve, 10:1-11 (Charles, i. m. II. vol., 193-194.) 


ea s zal 


o osgao 


Énokh I. könyve, 15:11 (uo. 198.) 
Énokh I. könyve, 19:1 (uo. 200.) 


Jubileumok könyve, 11:4 skk (uo. 29.) 
Levi testamentuma, 19:1 (uo. 315.) 


G. Vermes: The Dead Sea Scrolls in English. London, 1962, 
124. 


Uo. 140-141 


va 


A kérdést tárgyaló újabb művek: G. B. Caird: Principalities 
and Powers: a study in Pauline theology, Oxford. 1956, és H. 
A. Kelly, i. m. 


János evangéliuma 8:44 
Korinhusbeliekhez II., 4:4 
Apostolok cselekedetei, 26:18 


Korinthusbeliekhez I., 10:20. Az Ujtestamentum görög 
szövege csak a Sátánra használja a ,,diabolosz?-t. Az 
alacsonyabb rendű gonosz szellemek neve , daimon", amely 
, démon"-nak fordítandó, bár az angol Biblia javított kiadása 
, ördög"-nek mondja. 


János evangéliuma, 12:31 
János evangéliuma, 16:11 
Zsidókhoz, 2:14 

Péter I. levele, 5:8 


János jelenései, 20:10 


gs 


3. 


Énokh I. könyve, 69:4-6 (Charles, i. m. II. vol., 233.) 


Latin Vita, 9, 1 (uo. 136.); Apocalypsis Mosis, 16-20. (uo., 
145-146.) 


Efézusbeliekhez, 6:12; v.ö. Efézusbeliekhez, 2:2 


Ágoston: Enarratio in Psalmus cxlviii, 9. (Pat. lat. 37. vol., 
1943. hasáb) 


Ágoston: De divinatione daemonum, III. fejezet, 7. (Pat. lat., 
40. vol., 584-585. hasáb) 


Efézusbeliekhez, 6:12 

Irenaeus: Adversus haereses, V. könyv, XXIV. Fejezet 
Tertullianus: Apologeticum, XXII. Fejezet 
Órigenész: Contra Celsum, VIII. könyv, 31-32 
Jusztinosz: Apologia, I. 55 skk. 


Jusztinosz: Apologia, I. 5, 12 és 14; Origenész: Exhortatio 
ad martyrium, 18,32 (Pat.graec. 11. vol., 585-588, 603. hasáb) 


Cyprianus: Liber de unitate Ecclesiae, 15. (Pat. lat., 4. vol., 
527. hasáb) 


Jeromos: Libercontra Vigilantium, 9. (Pat. lat. 23. vol., 363- 
364. hasáb) 


Tertullianus: Apologeticum, XXIII. fejezet; Cyprianus: Ad 
Demetrianum. 15. (Pat. lat. 4. vol., 574-575. hasáb) 


Sulpicius Severus: Dialogus III., VI. fejezet 
Hermász pásztora, Mandates VII. és XII. 
Irenaeus, Adversus haereses, II. könyv, XXXII. fej. 
Tertullianus: Apologeticum, XXIII. Fejezet 


Origenész: Homilia in librumJesu Nave. XV (Pat. graec. 12. 
vol., 897 skk. hasáb) 

4. 


Theodorétosz: Historia Ecclesiastica, V. könyv, XXI. fejezet 
Nagy Szent Gergely: Dialogi, III. könyv, VII. fejezet 
Acta Sanctorum. Augusztus 5, 9. bekezdés 


Heisterbachi Caesarius: Dialogus miraculorum, III. könyv, 
26. fejezet. A Dialogus jól használható latin nyelvű kiadása a 
J. Strange-féle, 2 vols, Köln, 1851. A mű démonológiai 
vonatkozásairól lásd Ph. Schmidt: Der  Teufels- und 
Dcimonenglaube in den Erzühlüungen des Caesarius von 
Heisterbach. Basel, 1926 

Uo. V. könyv, 2. fejezet 

Uo. III. könyv, 6, 7. fejezet 

Uo. V. könyv, 5. fejezet 

Uo. V. könyv, 7. fejezet 

Uo. V. könyv, 44. fejezet 

Uo. V. könyv, 42. fejezet 

Uo. V. könyv, 18. fejezet 

Uo. V. könyv, 17. fejezet 

Uo. V. könyv, 9. fejezet 

Uo. V. könyv, 28. fejezet 

Uo. V. könyv, 30. fejezet 

Uo. V. könyv, 31. fejezet 

Uo. V. könyv, 24. fejezet 


14. 
15. 


d ASE gót e BO. E 


vis 


Uo. V. könyv, 26. fejezet 

Uo. XII. könyv, 4. fejezet 

Richalmus: Liber Revelationum de insidüs et versutiis 
daemonum  adversus homines. In: B. Pez: Thesaurus 


anecdotorum novissimus. I. vol., 2. Augsburg, 1721, 374 skk 
hasáb 


Richalmus, i.m. LXXIII. fejezet, 440. hasáb 


Uo. XLIV fejezet, 440. hasáb 
Uo. LXX. fejezet, 438. hasáb 
Uo. III. fejezet, 385. hasáb 
Uo. IV fejezet, 387. hasáb 
Uo. XLI. fejezet, 421. hasáb 
Uo. XII. fejezet, 398. hasáb 


Uo. XVII., XXII., XXVIII., XXX. fejezet, 403-404, 410-411, 
414-416, 417-418. hasáb 


Uo. I. fejezet, 380. hasáb 

Uo. I. fejezet, 382. hasáb 

Uo. XXXVI. fejezet, 420. hasáb 
Uo. VI. fejezet, 391. hasáb 

Uo. III. fejezet, 384. hasáb 

Uo. ÍV. fejezet, 385. hasáb 

Uo. I. fejezet, 377. hasáb 


Uo. XC. fejezet, 448. hasáb 
Uo. XII. fejezet, 396. hasáb 


Uo. CXXIII. fejezet, 464. hasáb; vö. XXI. fejezet, 408-410. 
hasáb 


Uo. LIV. fejezet, 428. hasáb 

Ua. III, IV. fejezet, 384-90. hasáb 
Uo. III. fejezet, 385. hasáb 

Uo. XILVI. fejezet, 423. hasáb 

Uo. IV. fejezet, 390. hasáb 

Uo. XXX. fejezet, 418. hasáb 


ÖTÖDIK FEJEZET 
A templomos lovagrend szétzúzása 


IB 


1. A templomos lovagokra vonatkozó irodalom olyan óriási, 
hogy csak a bibliográfiai áttekintés két kötetet tesz ki. Az 1926-ig 
megjelent könyvekről és cikkekről lásd M.  Dessubré: 
Bibliographie de POrdre des Iempliers. Paris, 1928; a későbbi 
kiadványokról H. Neu: Bibliographie des Templer-Ordens, 1927- 
utalások, s szerkezetének jóvoltából könnyebb használni, mint 
Dessubré munkáját. A téma két jó angol nyelvű történeti 
feldolgozása: G. A. Campbell: The Knights Templars. London, 
1937; és E. Simon: The Piebald Standard. A biography of the 
Knights Templars. London, 1959. Sajnos, e két könyv közül egyik 
sem jelzi forrásait. A rend szétzúzásáról az alapművek még 
mindig: H. Finke: Papsttum und Untergang des Templerordens. 2 
vols, Münster i. W, 1907 és G. Lizerand két műve: Clément Vet 
Philippe le Bel. Paris, 1910 és Jacgues de Molay. Paris, 1913. A 
rend szétzúzására vonatkozó eredeti források gazdag gyűjteményét 
tartalmazza Michelet: Procés des Iempliers. 2 vols, Paris, 1841, 


1851; jó válogatást közöl, benne néhány olyan forrás adatait is, 
amelyeket Michelet nem ismert: G. Lizerand: L Affaire des 
Templiers. Paris, 1923. További fontos dokumentumokat tartalmaz 
Finke, II. vol. A Michelet dokumentumaiból készült válogatás 
francia fordítását lásd R. Oursel: Le procis des Templiers. Paris, 
1955. Oursel saját következtetései azonban nem mindig állják ki az 
alapos vizsgálatot. 


2. Raymond Lull: Liber de ftne. Függelékként közli A. Gottron: 
Ramon Lulls Kreuzzugsideen, Berlin-Leipzig, 1912. 65-93. Lásd 
még J. N. Hillgarth: Ramon Lull und Lullism in fourteenth- 
century France. Oxford, 1971. (főként 66, 72-73.) 


3. A fennmaradt töredékek, összeállítva, egy 1308 elejéről 
származó aragóniai iratban találhatók. A szöveget lásd Finke, i. m. 
II. vol., 118. Vö. Christian Spinola II. Aragóniai Jakabnak írt 
levelével, u.o. 51.; valamint Finke megjegyzéseivel, I. vol., 121-122. 


Pierre Dubois: De recuperatione Terre Sancte. Kiadta C. V. 
Langlois, Paris, 1891. (főként 98-99, 131-140.) Ez a röpirat 
1305 és 1307 közt keletkezett. Dubois-ról lásd E. Zeck: Der 
Publizist Pierre Dubois. Berlin, 1911 (főleg a Lull-lal való 
kapcsolatáról, 147 skk.) 


Jacgues de Molay válaszát lásd Lizerand: L"Affaire des 
Templiers. 2-14. 


2. 


Esguieu de Floyranról lásd Finke i. m. II. vol., 83-85. és 
Almaricus Augerii: Vita Clementis V In: E. Baluze: Vitae 
paparum Avenionensium. Kiadta G. Mollat, Paris, 1914. I. 
vol., 93-94. Akárcsak Esguieu, Almaric is  Béziersből 
származott, de fél századdal később működött. A történetnek 
a  Villani Istorie  fzorentinéjében található változata 
bizonyíthatóan pontatlan. Lásd még Finke, i. m. I. vol., 111- 


114. és C. V. Langlois ismertetését Finke munkájáról, Journal 

